
PIO  IX. 

PONTIFICI  MAXIMO 


lOANNES   PERRONE  S.I. 

U t  primum  animum  adieci  ad  Matrimonii 
christiani  opus  exarandum,  illico  in  eam 
cogitationem  veni,  ut  Nomini  Tuo,  Pater 
Sanctissime ,  illud  inscriberem.  Cum  enim 
gravissimae  hac  tempestate  de  matrimo- 
niis,  eorumque  iuribus  moderandis  subortae 
fuerint  quaestiones,  cumque  religionis  ho- 
stes  omnibus  instructi  armis  ad  Ecclesiae 
potestatem,  qua  sanctis  connubii  vinculis 
prospicit,infringendam  veluti  agmine  factof 


suirexerint:  Tua  sapientia  praestitit  ut  de 
eorum  erroribus  novum  Ecclesia  egerit 
triumphum,  novaque  luce  veritas  catho- 
lica  coruscarit.  u  ic 

Huc  accedit,  quod  meos  pertenues  in  re 
christiana  tuenda  laboresSanctitasTua  pro 
ea,  quae  omnium  ore  praedicatur  humani- 
tate  benigno  lumine  aspicit,  mihique  vires 
animumque  sufficit,  ut  cum  veritatis  relii 
gionisque  hostibus  congrediar,  causamque, 


qiiae  sanctaePetri  sedi  cum  bonis  omnibus 
communis  est,  maiori  qua  possim  ope,  tuear* 

Magnum  itaque  laboris  fructum  cepisse 
iure  mihi  videor,  si  opus  hoc  Tuo  in- 
scriptum  Nomini  tuoque  munitum  praesi- 
dio  in  hominum  manus  devenerit. 

Tuis  pedibus  advolutus  Tuam  humil* 
lime  ut  mihi  benedictionem  impertiaiis 
rogo. 

X*  undamentum  et  origo  domesticae  societalis  ac  familiae, 
quemadmodum  et  rerum  publicarum  omnium ,  quae  ab 
ea  ortum  ducunt  est  illud  matrimonii  vinculum  atque 
coniunctio  ,  quam  in  illa  quoque  beatissima  primaevae 
integritatis  conditione  e  qua  per  peccatum  excidimus  ab 
ipso  Deo  novimus  fuisse  institutam.  Cuius  quidem  insti- 
tulionis  ex  qua  propagatio  hominum  et  soboles  prodeunt, 
si  causam  quaeras  ultimam,  non  aliam  profecto  inve^ 
nies,  quam  qui  alii  ex  aliis  homines  gignerentur,  ii  quam- 
diu  in  terris  viverent  auctorem  Deum  cognitione ,  amore 
atque  obsequio  prosequerentur :  cum  ex  hacmorlali  vita 
discessissent ,  eius  beatitate  in  coelis  sempiterna  delecta- 
tione  fruerentur.  Quam  ob  rem  Deus  non  modo  ratam 
et  sanclam  esse  hanc  vitae  coniunclionem  voluit  ;  sed 
ne  labefactari  unquam ,  aut  dissolvi  ab  hominibus  pos- 
set ,  immutabiles  eidem  leges  tulit ,  quibus  intra  suos 
fines,  qualem  ipse  effecerat  perpetuo  contineretur. 

Ne  qua  vero  mortalium  sive  conditione  sive  cupi- 
ditate  fieret  aliquando ,  ut  quas  ipse  dedisset  leges  ar- 
bitrio  subiicerentur  alieno,  easdem  religioni  commissas 
sapientissime  voluit ,  in  cuius  fide  et  tutela  ab  omni  vitio 
et  corruplione,  quae  post  peccatum  inficere  illas  quodam- 
modo  possent  instituta  a  se  matrimonii  societas  inviolata 
permaneret.  Nec  dubium  esse  cuiquam  polest  quin  tum 
apud  primos  illos  populorum  patres ,  lum  decursu  tem- 

porum  apud  iudaicam  gentem,  quae  ab  illis  procreata 
esl ,  praesertim  vero  ab  accepta  mosaica  lege,  divina 
haec  inslitutio  ab  omni  viliorum  labe ,  quae  ad  ethnicos 
populos  tam  late  dimanarunt ,  impolluta  penitus  et  in- 
lacta  perduravit. 

Quis  vero  non  sentiat  quantus  a  novo  per  Christum 
foedere  huic  coniunctioni  splendor  accesserit ;  quae  a 
Deo  primum  intra  naturae  fines  quadantenus  conslituta, 
dein  a  Christo  Domino  ad  divinarum  rerum  ordinem, 
et  ad  sacramenti  dignitatem  evecta  est?  Is  enim  non  so- 
lum  quidquid  humani  et  pravi  irrepserat  a  sanctitate 
matrimonii  sustulit :  verum  etiam  quod  antiquis  patribus 
certa  quadam  dispensatione  concessum,  quodque  iudaeis 
ob  ingenium  gentis  atque  indolem  permissum  a  Moyse 
fueral ,  perpeluo  revocavit ;  ex  quo  abrogata  penitus  viri 
cum  pluribus  feminis  coniunctione,  damnatoque  repudii 
libello,  matrimonii  castum  atque  legitimum  vinculum 
ad  pristinam  illam  unam  individuamque  societatem  resli- 
tuit.  Ne  quid  vero  contra  tam  sanctum  nuptiarum  ius 
auderent  aliquando  homines ,  ne  quid  novi  molirentur 
invehere ,  ne  quid  quod  ralum  esset  infirmare  conaren- 
tur;  totius  rei  modum  atque  universam  administratio- 
nem  ecclesiae  suae  quam  in  terris  reliquit  eiusdemque 
supremo  capiti  commisit.  Illi  uni  tamquam  duci  ac  ma- 
gislrae  poleslatem  fecit  tum  ut  certas  leges  condilionesque 
conslilueret  quibus  dumtaxat  sancte  et  legitime  inire  ma- 
trimonium  liceret,  tum  caussas  ralionesque  cognosceret , 
atque  ita  huius  vinculi  honestatem  inlegritatemque  tue- 
retur.         Uioi^rloTi  mt>I  ohud 

lam  vefo  tjtiarh^is  comperta  res  sit  hanc  matrinionii 
coniunclionem  spectari  posse  ,  tum  tamquam  naturae 
officium  ,  quod  ad  procreationem  attinet  liberorum  eo- 
rumque  institutionem  :  tum  tamquam  officium  civilis 
societalis  ad  quam  efformandam,  augendam  conservan- 

damque  diximus  aDeo  fuisse  institutam:  tum  demum  tam- 
quam  proprium  religionis  officium  et  munus ;  quando- 
quidem  divina  providentia  factum  est,  ut  alii  ex  aliis 
nascerenlur  qui  filii  Dei  essent  et  immortalem  beatitalem 
consequerentur:  exploratum  tamen  acque  est,  neque  soli 
naturae  neque  civili  potestati  datum  esse  eadem  plane 
ratione,  qua  id  sibi  vindicat  religio  ,  nuptiarum  leges 
aciura  moderari.  Quod  enim  aliud  naturae  officium  esse 
dicemus,  quam  viri  ac  mulieris  coniugalionem  ita  tem- 
perare ,  ac  regere ,  ut  ea  honesta  sit  et  susceplioni  ac 
institutioni  sobolis  non  adversetur?  Quae  vero  civilis 
poteslatis  parles  sunt ,  eae  omnes  intra  rei  publicae  am- 
bitum  et  communis  boni  eorum ,  qui  sociantur ,  conti- 
nentur.  Verum  ad  ecclesiam  unice,  et  proprio  suo  iure 
speclal  nuptiarum  leges  conditionesque  ea  ratione  mo- 
derari ,  ut  qui  inire  matrimonium  volunl ,  ii  non  modo 
quod  ad  mores  attinet ,  verum  eliam  quod  ad  male- 
riam,  quam  ipsimet  praebenl,  et  qua  sacramentum  ef- 
ficitur  apti  atque  idonei  habeantur,  a  quo  paclio  ipsa 
nuptialis,  quae  in  sacramento  intercedit,  aut  sacramen- 
tum  ipsum  conslituit ,  distingui  aut  dividi ,  quemadmo- 
dum  a  sacramento  baptismatis  corporis  ablutio  nullo 
pacto  polest.  Quare  una  est  ecclesia ,  quae  ex  divina 
quam  a  Christo  Domino  accepit  polestate  impedimenta 
constituat  quibus,  aut  irritum  plane,  aut  illicitum  sit 
fidelium  connubium;  una  est  quae  impedimentorum 
vincula  honesta  de  caussa  dissolvat ;  una  est ,  quae  si 
quod  anceps  et  dubium  sit ,  diiudicet  et  distinguat;  una 
demum  esl ,  quae  nuptiarum  iura  et  proprietates  caste 
atque  inviolate  tueatur. 

Qua  quidem  in  re  dum  civilis  potestas ,  ut  fit ,  consti- 
tutos  sibi  fines  excedit ,  neque  ab  ecclesia  in  officio  pa- 
titur  contineri ;  aborta  iurium  confusione  contenliones 
illae  esse  incipiunl,  quae  olim  et  hac  ipsa  aetate  nostra 

kitef  utramque  potestatem  novimus  exarsisse.  Haerelicos 
eos  homines  omitlimus  ,  qui  huius  sacramenti  veritate 
reiecta,  eo  usque  amentiae  prolapsi  sunt,  ut  castum  ac 
legitimum  matrimonii  vinculum  non  secus  habuerint  ac 
in  rebus  venaHbus  fit,  emplionem  quamdam,  aut  mu- 
tuam  corporum  conductionem :  ad  alios  qui  miliores  se 
hostes  simulant,  si  placet,  veniamus.  Hi  sunt  ex  mul- 
titudine  politicorum  hominum  atque  leguleiorum  turba 
non  pauci ,  qui  haereticorum  vestigia  sectati  non  modo 
ausi  sunt  cum  ecclesia  in  tam  divino  iure  contendere, 
verum  etiam  nihil  intentatum  reHquerunt ,  quo  quidquid 
ad  nuptias  attinet  fideHum  ,  si  sacramenti  sanctitatem 
excipias,  ad  civilem  potestatem  et  commune  fori  iudi- 
cium  deducere  conarentur. 

Neque  defuere  ex  theologis,  qui  praeteritis  tempo- 
ribus,  maxime  vero  ab  elapso  saeculo  atque  hoc  ipso 
in  quo  vivimus  ineunte ,  in  societatem  quamdam  cum 
iansenianis  doctoribus ,  ad  eam  quam  diximus  ab  aula 
profectam  pestiferam  opinionem  fovendam  tuendamque 
coniurasse  visi  sunt.  Nerao  nescit  quos  impios  duces  in 
tam  nefario  bello  conlra  ecclesiam  suscepto  sequuti  fue- 
rint :  desertorem  videlicet  illum  fidei  Paulum  Sarpium, 
et  famosum  alterum  Spalatensem  apostalam  Marcum  An- 
tonium  l)e  Dominis ,  nec  non  parisiensem  doctorem  Lau- 
noium ,  quorum  cavillationes  et  sophismata  transcribere 
non  veriti  sunt  ,  atque  hac  ipsa  aetate  nostra  ,  inania 
licet,  et  toties  refutata  muUos  non  pudet  proferre. 

Accessit  ad  haec  nova  illa  et  nescio  quibus  ex  fon- 
libus  hausta  doctrina ,  quae  labente  saeculo  XVI.  scho- 
las  haud  paucas  invasit ,  qua  tradebatur  huius  confi- 
riendi  sacramenti  ministros ,  quemadmodum  ceterorum, 
sacerdotes  esse  constitutos;  et  ex  quo  promulgata  illa 
distinctio  inter  sacramentum  et  paclionem,  quae  in  ma- 
trimonio  chrisliano  intercedat,  coepit  circumferri,  theo- 

logi  illi  qui  in  hanc  concessere  sententiam ,  ne  suspicati 
quidem  sunt,  quomodo  alii  ipsorum  placito  abusuri  es- 
sent.  At  dici  vix  polest  quanlum  abuti  hac  dislinctione 
statim  coeperint  poHtici  illi  homines  ecclesiae  hostes  qui 
plus  nimis  civili  polestati  iam  pridem  tribuebanl.  Hinc 
nefaria  demum  prodiit  non  opinio  solum,  verum  etiam 
publice  perlata  lex  quae  malrimonium  legitimum,  quod 
coram  civih  lantum  magistratu  sociatum  fuerit,  habendum 
esse  sancit:  a  qua  dum  ob  immania  inde  exorta  flagitia  ipsi 
iam  nunc  haeretici  abhorrent,  qui  primum  eam  legem 
susceperant ,  mirum  profeclo  est  qua  fronle  et  audacia 
eam  nostris  hisce  temporibus  adversus  ecclesiaje  tela 
christianis  principibus  persuadere  non  vereantur. 

Illis  ultro  se  comites  praebent  atque  adiutores,  qui 
mormones,  qui  communistae  et  socialistae,  novis  licet 
nominibus  appellati  ,  veleres  cuiusvis  libidinis  amato- 
res,  matrimonii  sanctissimum  ius  quo  obstringi  non  am- 
plius  volunt,  detestanlur  atque  exsecranlur.  Patent  ne- 
quissimorum  hominum  consilia  ;  apertae  sunt  voces ; 
sermones  circumferuntur;  ad  id  nempe  fiagitiosae  lurpitu- 
dinis  aspirant,  ut  foeminis  ad  omnem  libidinem  uti  iam 
liceat.  Horrendum  dictu  nefas !  quo  non  domestica  so- 
lum,  sed  universa  humana  societas  everteretur. 

Ad  hoc  exitii  discrimen  ab  iis  novarum  opinionum 
initiis  scelestissimorum  hominum  audacia  adducta  res 
est:  a  qua  quidem  tam  nefaria  sententia,  etsi  magnopere 
abhorreat  politicorum  nostrorum  doctrina ,  qui  omnem 
hacin  re  administrationem  permittere  ecclesiae  nolunt; 
si  tamen  audiendi  essent  ,  corrueret  plane  divina  illa 
institutio ,  et  magnum  illud  sacramentum ,  ut  verbis 
utar  Apostoli ,  quo  castus  Chrisli  erga  ecclesiam  amor , 
quo  Christi  cum  ecclesia  ,  immo  et  aeterni  Verbi  cum 
humana  natura  coniunctio  significatur,  foedissima  ho^ 
minum  tamquam  brutorum  copulatione  repraesentaretur.> 

Ex  his  errorum  monslris,  quos  levi  adumbralione 
descripsimus,  facile  esl  intelligere  quod  munus  pro  catho- 
lica  doclrina  tuenda ,  quasque  partes  adversus  ecclesiae 
hosles  adimplendas  nobis  esse  duxerimus. 

Tractatio  haec  nostra  universa  in  tres  veluti  parles 
dividitur.  Initio  de  huius  sacramenli  veritate  agendum 
erit ,  prout  illud  a  Christo  Domino  institutum  fuisse  cre- 
dimus.  Tum  de  ministro  quaerendum  qui  ex  cathohca 
sententia  ad  illud  efficiendum  constitutus  esse  censendus 
sit.  Ostendemus  deinde  unam  eamdemque  in  christiano 
coniugio  rem  esse  sacramentum  quod  fit  et  pactionem 
mutuam  quae  in  ipso  inlercedit ;  atque  ea  capita  ex  hac 
quaestione  concludemus,  quibus  matrimonium  civile  qua- 
vis  demum  sub  specie  propositum  penitus  reiiciamus. 
Altera  pars  ea  omnia  complectetur ,  quae  ad  legiferam 
hac  in  re  ecclesiae  potestatem  perlinent ;  quo  iure  im- 
pedimenta  quaedam  quae  matrimonium  irritum  faciant , 
conslituat,  qua  auctoritate  tollat,  disputabimus ;  nec  non 
quas  sibi  partes  iuris  tribuere  possit  hac  in  re  civilis  po- 
lestas ,  aliaque  id  genus  attingemus ,  quae  ad  hoc  ar- 
gumentum  maxime  referuntur.  Tertia  tandem  pars  circa 
proprietales ,  quae  matrimonium  natura  unum  atque  in- 
dissolubile  efficiunt  tota  versabitur:  quo  in  loco  post- 
quam  ea  omnia  errorum  monstra  recensuerimus  quae 
lapsu  temporum  alia  ex  aliis  ad  conscelerandam  divinae 
huius  institutionis  sanctitatem  prodierunt,  quaeslionem 
illam  adeo  exagitatam  de  matrimonii  dissolutione  adul- 
terii  caussa  aggrediemur  ,  eamque  quod  ad  sacrarum 
litterarum  leslimonia  spectat ,  ad  ecclesiasticam  traditio- 
nem  ,  et  ad  ralionum  momenta  qua  maxime  fieri  po- 
lerit  disquisitione  versabimus. 

Haec  habui  quae  brevi  sermone  perstringerem ,  ut  in 
eonspectu  ponerem  universam  operispartitionem.Quem- 
admodum  vero  parlium,  ita  par  erit  singulorum  libro- 

rum  distributio :  primus  de  matrimonio  christiano  et  ci- 
vili:  alter  de  legifera  utriusque  iuris  potestate:  tertius 
de  matrimonii  dotibus  inscribilur. 

Quos  quidem  dum  typis  concedimus  et  publicam  evul- 
gamus  in  lucem,  ii  certe  non  sumus  qui  absolutum  un- 
dique  opus,  perfeclamque  de  matrimonio  tractationem 
polliceri  audeamus.  Plura  sunt  eaque  non  vulgaria,  quae 
in  re  tam  ampla  et  copiosa  pertractari  commode  pos- 
siint:  verum  praescriptos  huic  operi  fines  praetergredi 
nefas  duximus.  Neque  is  ego  sum  qui  nova  et  splendida 
pro  certis  et  veris  persequi  voluerim ,  id  unice  satagens , 
ut  quaestionem  arduam  sane  atque  difficilem  meliori  qua 
possem  luce  perfunderem.  Id  si  egi,  ut  spero,  non  pa- 
rum  profecisse  me  ,  atque  iis  qui  plenius  huiusmodi 
materiam  pertractare  poterunt,  videar  consuluisse.  Ve- 
rissima  est  TuIIii  sententia,  omnibus  in  rebus  difficilem 
esse  optimi  perfectionem  atque  absolutionem.  Equidem 
fateor  doctissimos  viros  eosque  non  paucos  omnem  suam 
operam  in  hanc  quaeslionem  contulisse :  neque  tamen 
ausim  dicere  plana  esse  omnia  atque  explorata ,  quum 
multa  videam  in  non  levi  adhuc  obscuritate  versari.  Ego 
quantum  in  me  est ,  ad  hasce  dissolvendas  tenebras  ali- 
quam  cum  ceteris  facem  conferre  conatus  sum.  Hac  enim 
ratione  plerumque  factum  videmus  ,  ut  quae  initio  in- 
certa  erant  et  laboriosa,  communi  doctorum  virorum 
conatu  alque  induslria  iam  nunc  comperta  omnibus  et 
explanata  habeantur.  Prout  cuique  datum  est  eniti  omnes 
debemus,  ut  in  communem  sapientiae  thesaurum  ali- 
quid  semper  conferamus:  quid  pro  mea  parte  contu- 
lerim ,  eorum  qui  aequiores  mei  iudices  erunt  iudicio  et 
sententiae  facile  relinquo.  Affirmare  tamen  possum  nulli 
me  diligentiae  et  labori  pepercisse,  quum  id  in  animo 
habuerim  semper  ut  quidquid  susceperim  ,  catholi- 
cam  doctrinam  sincero  haustam  fonte  meliori  qua  pos- 

sem  ope  traderem,  et  adversus  ecclesiae  hostes  propu- 
gnarem. 

Quod  postremum  in  causa  fortasse  erit ,  ut  quorum- 
dam  hominum  linguas  et  voces  vitare  penitus  non  pos- 
sim,  atque  eorum  maxime,  qui  non  eadem  institutione 
eruditi  minus  aeque  hac  super  re  de  ecclesiastica  pote- 
state  et  iure  apostohcae  sedis  opinantur  ac  sentiunl.  lis 
vero  qui  obfirmata  animi  pravitate  conlrarias  prorsus 
opiniones  sectantur,  quique  hacipsa  in  luce  qua  vivimus 
per  summum  nefas  rogatis  legibus  tam  grave  et  pericu- 
losum  bellum  adversus  ecclesiam  commovent ,  in  quanta 
invidia  futurus  sim,  non  est  cur  dicam :  ipse  plane  sentio 
atque  intelligo.  Sed  de  hoc  hominum  genere ,  qui  non 
rerum  ignoratione ,  sed  obstinati  animi  vitio  veritatis 
splendoribus  mentem  occludunl  ,  sollicitus  plane  non 
ero:  caeteris  sat  mihi  videor  profuisse  si  omne  meum 
studium  atque  operam,  qua  maxime  polui  perspicuitate 
in  hanc  tractationem  contulerim. 

Equidem  in  theologicis  meis  praelectionibus  ,  quae 
vnlgo  circumferuntur ,  de  hoc  eodem  argumento  prout 
instituta  methodus  postulabat ,  iam  antea  scripseram : 
sed  ea  brevius  fortasse  ,  ac  strictius  dicta  videri  pote- 
runt,  et  magis  ad  ceteras  partes  quam  ad  dignitatem  et 
ampliludinem  tractationis  accommodata.  Ilaque  eo  liben- 
tiori  animo  hunc  alterum  laborem  suscepi ,  quod  gratum 
omnibus  me  facturum  pularem,  si  quae  vel  brevitatis 
causa  essent  missa,  vel  quae  maiori  egerent  declaratione , 
vel  quae  conditio  temporum  et  necessitas  postularel  , 
fusius  in  hoc  opere  adiicerem  ac  cumularem.  Atque  ita 
duo  sane  egi ,  quae  volebam ;  ut  nova  haec  tractatio  al- 
teram  illam  quae  extabat  compleret  atque  perficeret  , 
simulque  adversus  refigionis  hostes  pro  re  catholica  qua 
possem  ope  obiicerem  me  atque  opponerem.  Quod  si 
quaedam   forlasse   occurrent   in   quibus   non   eamdem 

omnino  sententiam  videar  sequulus  ac  antea  professus 
fueram  ,  quisque  profecto  intelligit  hanc  me  tamquam 
maiorum  studiorum  fructum  praeferre  atque  complecti. 

Atque  ut  de  melhodo  ipsa  quam  in  hac  tractatione 
adhibuimus  aliquid  etiam  dicamus ,  ea  commodior  mihi 
visa  est  atque  opportunior  ,  quae  posila  severiori  illa 
forma ,  qua  in  scholis  et  in  scholasticis  disputationibus 
uti  consuevimus ,  remissa  magis  et  quieta  veritatem  di- 
ligenter  inquirit,  docet  et  suadet.  Gopiam  autem  rerum 
ita  cum  brevitate  temperavimus ,  ut  haec  obscuritatem 
non  faceret  legenlibus ,  nec  illa  satietatem. 

Res  est  sane  amplissima  et  pene  dixerim  infinila ; 
de  qua  quamvis  multa  disseras,  longe  tamen  plura  sunt, 
quae  si  persequi  cuncta  velis  infinita  tractatione  opus 
esset.  Tot  numero  itemque  graves  aliae  ex  aliis  obortae 
quaestiones  occurrunt,  ut  non  theologi  modo  sed  tum 
civilis  tum  ecclesiastici  iuris  periti ,  tum  ipsi  qui  politici 
vocantur  aliquid  semper  novi  ad  hanc  materiam  pos- 
sint  afferre.  Nos  id  saltem  conati  sumus,  ut  causa  quae 
tantopere  nostris  hisce  temporibus  agitatur,  quaeque 
multorum  animos  commovet  alacriori  qua  fieri  posset 
impulsu  procederet :  atque  iis  viam  quodammodo  sterne- 
remus,  qui  pro  re  catholica  tuenda  hanc  eamdem  causam 
suscipient,  quosque  meliori  certe  ingenio  et  maiori  doctri- 
nae  praesidio  ,  quibus  ipsi  non  possumus  ,  ad  felicem 
exitum  confidimus  illam  esse  perducturos.  Ita  plerumque 
se  res  habuit ,  ut  quod  unus  aut  alter  scriptor  non  po- 
tuit ,  in  communi  conspiratione  ex  collata  multorum  in- 
dustria  et  quadam  veluti  supellectili  comparala  de  multis 
quaestionibus ,  quae  inilio  arduae  erant  atque  difficiles 
nulla  iam  amplius  controversia  habeatur.  Itaque  id  ego 
qua  potui  diligentia  sane  praestandum  mihi  esse  in  hac 
tractatione  duxi  ;  et  fecisse  me  eo  libentius  profiteor, 
quo  et  multa  eaque  optima  viderem  apud  anliquos  et 

recenliores  scriptores  disputata,  quae  sparsa  et  diffusa 
iacerent  ,  collecta  vero  ad  hanc  causam  maxime  face- 
rent;  et  eos  viros  debita  laudalione  celebrarem,  ut  fa- 
ciam ,  qui  tam  bene  de  re  catholica  pro  tuenda  matri- 
raonii  doctrina  meruerunt. 

Qui  vero  bonorum  omnium  fons  est  et  auctor  Deus , 
pro  sua  in  nos  benignitate  qualecumque  hoc  opus  meum , 
quod  etsi  multis  distractus  curis ,  ad  eius  laudem  et  glo- 
riam ,  Qtque  ecclesiae  suae  causa  suscepi ,  tueri  velit  et 
promovere:  ut  ,  quemadmodum  volui ,  sanclissima  illa 
coniunctio ,  quam  ipse  in  terris  constituit ,  ut  ex  ea  homi- 
nes  ad  aeternam  beatitatem  procrearentur,  ab  impiorum 
conatibus  vindicata  in  pristinam  integritatem  dignitatem- 
que  apud  omnes  revocetur. 

SECTIO  PRIMA 

I)E  MATRIMONIO  SACRAMENTO. 

CAPUT  I. 

DE   RATIONE   SACRAMENTI   IN  MATRIMONIO  CURISTIANO. 

ARTICULUS  1. 

Veritas   Sacramenti   Matrlmonii   ostenditur 
ex  perpetua  Ecclesiae  doctrina. 


ermanam  Ecclesiae  doctrinam  de  matrimonii  sacramento 
nobis  exhibuit  tridentina  synodus ,  dum  definivit :  «  Si  quis 
dixerit,  matrimonium  non  esse  vere  et  proprie  unum  ex 
septem  legis  evangelicae  sacramentis  a  Christo  Domino 
institutum  ,  sed  ad  hominibus  in  ecclesia  inventum  ,  neque 
gratiam  conferre,  anath.  sit(l).  Ex  quibus  deprehendimus 
matrimonium  a  concilio  conferri  cum  reliquis  evangelicae 
legis  sacramentis  iisque  prorsus  aequari ,  ita  ut  sacramen- 
tum  sit  a  Christo  Domino  institutum  ad  gratiam,  quam  signi- 
ficat,  exopere  operatorite  illud  suscipientibus  conferendam. 
Hanc  perpetuam  fuisse  et  constantem  ecclesiae  catho- 
licae  doctrinam  modo  ostendemus  tum  generatim  ex  ipsius 
ecclesiae  sensu  agendique  ratione  publica ,  constanti  ac 
solemni ,  tum  speciatim  ex  singularibus  patrum  doctorum- 
que  testimoniis.  Ideo  vero  hunc  ecclesiac  scnsum.  eiusque 

(1)  Sess.  XXlV.can.  1. 

agendi  ralionem  praemittimus ,  quia  exinde  lux  alTuIgebif 
ad  mentem  patrum  melius  assequendam,  quotiescumque  eo- 
rum  effata  aut  dubia ,  aut  non  satis  decretoria  ad  rem  con- 
ficiendam  videntur.  Certum  siquidem  est,  patres  locutos 
fuisse  iuxta  doctrinam ,  quae  singulis  aetatibus  in  ecclesia 
vigebat.  Si  proinde  certo  constiterit  de  fide ,  quam  ecclesia 
circa  sacramenti  matrimonii  veritatem  profitebatur ,  eo 
ipso  constabit  de  germano  sensu  patrum  ecclesiasticorum- 
que  scriptorum  iis  in  locis ,  in  quibus  de  matrimonio  chri- 
stiano  disserunt  iuxta  receptam  ecclesiae  doctrinam.  Canon 
iste  ecclesiasticae  interpretationis  nedum  theologice,  sed 
etiam  critice  spectatus  adeo  certus  est,  ut  nulli  sit  ambagir 
aut  contentioni  obnoxius. 

lam  vero  ecclesiam  quovis  tempore  christianum  con- 
iugium  uti  sacramentum  a  Christo  Domino  institutum 
habuisse  atque  professam  esse,  praeter  duo  oecumenica 
concilia,  tridentinum  et  florentinum,  quae  aperte  matri- 
monium  eodem  in  censu  ac  sex  alia  sacramenta  novae 
legis  sine  ullo  discrimine  posuerunt,  testem  habemus  aliud 
oecumenicum  anterius  concilium,  nempe  lugdunense  II. 
in  quo  primum  pax  solemnis  inita  est  inter  latinos  grae- 
cosque  sub  b.  Gregorio  X.  In  huius  enim  concilii  actis 
exhibentur  litterae  Michaelis  Palaeologi  graeconim  impe- 
ratoris  ad  b.  Gregorium  datae,  quibus  suo  et  ecclesiae 
graecae  nomine  fidei  professionem  emittit  imperator.  Porro 
in  hac  fidei  professione,  cum  ad  sacramenta  ventum  est. 
haec  leguntur:  «  Tenet  etiam  et  docet  eadem  sancta  ro- 
raana  ecclesia  ( cui  se  conformare  profitetur )  septem  esse 
ecclesiastica  sacramenta,  unum  scilicet  baptisma  .  . .  aliud 
est  sacramentum  confirmationis  .  .  .  aliud  est  poenitentia, 
aliud  euchanstia,  aliud  sacramentum  ordinis,  alivd  est 
matrimonium,  aliud  extrema  unctio  (2).  »  Hae  litterae  le- 

(2)  Sacr.concil.  coll-  Vencf.  i780.  lom.XXIV.  col .  7 1 . celebratum  esf  antem 
iioc  concilium  an.  1374. 

ctae  sunt  in  concilio  et  approbalae  veluti  veram  continen- 
tes  fidem ,  quam  pariter  tenebat  profitebaturque  utraque 
ecclesia  (3).  Ergo  utriusque  ecclesiae  orientalis  et  occi- 
dentalis  consensu  tamquam  fidei  dogma  sec.  XIII.  habe- 
batur  matrimonium  esse  vere  et  proprie  unum  ex  septem 
sacramentis  a  Christo  Salvatore  nostro  institutum. 

Non  minus  luculentum  suppetit  documentum  huius 
fidei  saec.  XII.  Nam  Lucius  III.  qui  ecclesiam  rexit 
an.  1181.  in  concilio  Veronae  celebrato  «  Universos,  in- 
quit ,  qui  de  sacramento  corporis  et  sanguinis  D.  N.  1.  Chri- 
sti ,  vel  de  baptismate ,  seu  de  peccatorum  confessione , 
matrimonio ,  vel  reliquis  ecclesiasticis  sacramentis  aliter 
sentire,  aut  docere  non  metuunt ,  quam  sacrosancta  romana 
ecclesia  praedicat  et  observat ,  .  .  .  vinculo  perpetui  anathe- 
matis  innodamus  (4).  » 

Ex  hac  epocha  ulterius  assurgentes  ad  anteriora  se- 
cula  seriem  reperimus  in  ecclesia  latina  ordinum  ad  be- 
nedicendas  nuptias,  et  in  ecclesia  graeca  euchologiorum 
ritum  eumdem  exhibentium. 

Atque  ut  ab  ecclesia  latina  seu  occidentali  initium 
sumamus,  Martenius  quindecim  profert  ordines  antiquig- 
simos  mss.  ad  diversas  spectantes  ecclesias,  quae  perve- 
niuntusque  ad  Sacramentarium  gelasianum  an.scilicet49&. 


^  (a)  Legitur  enim  ibid.  -<  Stibscripta  lidei  veritate  {[)rout  plane  lecta  est  fidelit«r 
^xposita )  veram  ,  sanctam ,  catliolicam  et  ortliodoxam  tidem  cognoBcimus  et 
acceptamus,  et  ore,  ac  corde  contiteniur,  quod  vere  tenet  ac  lideliter  docet  et 
praedicat  sancta  roniana  ecclesia.» 

(4)  Tn  decreto,  quod  incipit  Ad  abolendum,  et  refertur  extr.  de  haereticis. 
Oe  quo  conciiio  cf.  Ampliss.  collect.  concil.  venetam  1778.  tom.XXIi.  col. 490-49i. 
Hoc  decreto  ferit  Lucins  III.  inter  ceteros  etiam  pauperes  lugdunenses,  seu 
valdenses,  qui  licet  varia  ratione  erraverint  circa  sacramenta,  attamen  certum 
est  e\  eoram  docuinentis  matrimonium  inter  sacramenta  retinuisse.  K^tenim 
praeter  quam  quod  auctor  ]>oematis  Ln  nobla  Leyzon  conmiendat  lidelitatem 
in  coniiigio,  qiuKl  appellat  tiobilem  contractum  scribens  v.88.  Gardes/erm  les 
matrimoni,  a  quel  noble  conveni ;  Epistolu  fideli  docet  matrimonium  vsse 
quartum  sacramcntum  Cf.  Herzo^  Les  Yuudais  du  vioyen  dge.  Vcr.  ex  lin^. 
^crmaaica  in  Annales  calJwliques  de  Geneve.  Mars  1855  pa^.  2»5sc«|. 

seu  sub  finem  seculi  V.  de  quo  peculiari  ratione  mox 
agemus.  Interim  animadvertimus  in  tribus  eiusmodi  or- 
dinibus  matrimonium  conceptis  verbis  sacramentum  nun- 
cupari  (3) .  Ad  quod  sacramentum  propterea  rite  suscipien- 
dum  in  iisdem  aliisve  ordinibus  praescribitur  peccatorum 
confessio  (6).  Ex  his  vero  ritualibus  ,  aut  pontificalibus 
nonnulla  ante  octigentos,  nongentos,  aut  etiam  miUe  an- 
nos  exarata  sunt. 

Omnium  autem  antiquissimum  e&t  Missale  gelasianum, 
quod  omnium  primus  vulgavit  b,  card.  Thomasius ,  si- 
mulque  certis  argumentis  ostendit  Sacramentorum  librum  ^ 
uti  inscribitur,  s.  Gelasio  vero  eius  auctori  adscribendum 
esse.  Itaque  in  lib.  IIL  Sacramentorum  s.  Gelasii  occurrit 
Actio  Nuptialis,  id  est  celehritas  nuptiarum,  quae  iuxta 
veterem  morem  fiebat  inter  missarum  solemnia  (7) ;  in  ea 
gratia  exposcitur  ut  nubentes  sanctificet,  eosque  idoneos 
reddat  ad  munia  coniugalis  status  rite  obeunda,  quae  gra- 
tia  est  sacramentalis ;  ac  praeterea  leges  datae  dicuntur  in- 
stituta  futurae,  id  est  legis  novae,  quae  connubii  vincula 
ad  perfectiorem  statum  adduxit  (8)  ;  tum  eis  communio 
distribuenda  praecipitur.  Quac  quidem  omnia  palam  osten- 

(5)  HuiusiDodi  est  ordo  XIV.  ex  rituali  ieodiensi  in  quO  legitur :  «Ritus 
ac  forma  solemniter  celebrandi  sacramenttim  matrmonii:»  alter  qui  est  XII.  ex 
veteri  Rituali  lemoviensi  haec  habet :  « Incipit  modus  administrandi  matrimonii 
sacramentum.^' Similiter  legitur  in  ordine  XV.  de  quo  mox  iterum  dicemus.Cf.De 
anliquis  eccles.  rilib.  lib.  I.  par.  II.  cap.  IX.  art.  V. 

(6)  Sic  in  ordine  XIV.  «  Deinde  pridie  quam  sponsus  et  sponsa  sacramentO' 
liter  contrahant,  diligenter  se  praeparabnnt  ad  confessionem  sacramentalem.  In 
ordine  vero  allegato  XV.  ex  Rituali  ambrosiano  dicitur:  «Ipse  parochus  sermonem 
habebit  de  vi,  sanclitatc  et  ceremoniis  huius  sacramenti....  sponsus  et  sponsa 
ante  consnmmationera  matrimonii ,  peccata  confessi  etc.»  Cf.  ibid. 

(7)  Cf.  Ven.  viri  losephi  Mariae  Thomasiicter.  regul.  S.  R.  E.  Cardinalis 
opera  omnia  ed.  Franc.  Vezzosi  Romae  1751 .  tom.  Yl.  Praef.  libri  tres  sacramen- 
torum  7?.^.pag.II.  seqq.  Nec  non  Franc.  Vezzosi /n  novam  editionem  praefatio 
pag.  XII.  seqq.  Ubi  is  adversus  lac.  Basnagium  pro  antiquitate  ms.  thomasiani 
disputat.  Hos  ipsos  s.  Gelasii  sacramentorum  libros  postea  ex  ms.  remensi  et  ga*- 
ionensi  an.  900.  vulgarunt  Hugo  Menardus  in  append.  ad  sacramentarium  s.  Gre- 
gorii  M.  et  Martenius  1.  c. 

(8)  Prout  docte  exponit  Menardus  in  nob  1  »34. 

dere  ibidem  agi  de  matrimonio  gratia  divina  aucto,  seu 
de  novae  legis  sacramento ,  nemo  nisi  scepticus  non  videt. 

Ex  gelasiano  porro  suum  confecit  sacramentarium 
s.  Gregorius  M.  uti  testatur  loannes  diaconus  eius  bio- 
graphus  scribens :  «  Sed  et  gelasianum  codicem  de  mis-^ 
sarum  solemniis ,  multa  subtrahens ,  pauca  convertens , 
nonnulla  adiiciens  pro  exponendis  evangelicis  lectionibus 
in  unius  libri  volumine  coarctavit  (9) .  »  Verum  et  Gelasius 
hoc  opus  suum  confecit  ex  s.  Leone  Magno  potissime  at- 
que  ex  eius  praedecessoribus  romanis  episcopis  (10).  Ex 
quibus  iure  inferimus  doctrinam  et  fidem  de  sacramento 
matrimonii  presse  accepto  primis  ipsis  ecclesiae  seculis 
iugiter  viguisse  in  Occidente. 

Eamdem  pariter  iugem  constantemque  doctrinam  pro- 
fessam  esse  orientalem  ecclesiam,  documenta  nobis  indu- 
bia  ostendunt  ex  remotissima  aetate  petita.  Nam  primo  ex 
coDciiiis  celebratis  adversus  Cyrillum  Luparim  orthodoxae 


(9)  In  8.  Gregorii  vita  lib.  II.  cap.  XVI. 

(10)  Cf.  b.  Thomasii  praef.  ed.  cit.  pag.  VI.  qiii  contulit  phrases  leonianas  cum 
phrasibus  quae  occurrunt  in  codice  gelasiano,  reperrtque  nedum  sententias,  scd 
jpsamet  verba  Leonis  hic  recitari. 

Verum  non  amplius  opus  est  coniecturis,postquam  ci.  lo.  Blanchinius  quartum 
tomum  adiiciens  Rom.  pontificum  vitis  ab  Anastasio  collectis  et  a  patruo  suo  Fran- 
cisco  Blanchinio  illustratis,  opusculum  edidit  sub  hoc  titulo:  Codex  sacramentorum 
vetus  Romanae  ecctesiae  a  sancto  Leonepapa  confectus,primum  prodiit  ex  mss: 
libro  mille  annos  conscripto,  qui  extat  in  bibliotheca  amplissima  capituli 
veronensis.  Missale  hoc  leonianum  rursum  vulgavit  cl.  Muratorius  in  op.  Liturgia 
romana  vetus.  Venet.  1748.  vol.  I. In  hoc  vero  leoniano  sacramentario  missa habetur 
sub  hoc  titulo :  Incipit  velatio  nuptialis  subn.XXII.  apud  Muratorium  pag.  446. 
Siconferas  actionem  nuptialem  s.Gelasii  cum  velatione  nuptiali  s.heonis,  de- 
prehendes  s.  G«lasium  a  s.  Leone  illam  derivasse,  ac  fere  expressisse;  floruit  porro 
8.  Leo  M.  an.  461.  Sed  et  Leonem  a  praedecessoribus  suis  hoc  sacramentarium  de- 
rivasse non  obscure  colligimus  ex  s.  Innocentii  I.,  qui  floruit  ab  an.  403  ad  an.  417., 
epistola  ad  Decentium ,  in  qua  scribit:  «  Si  instituta  ecclesiastica,  ut  sunt  a  beatis 
apostolis  tradita  integra  vellent  servare  domini  sacerdotes,  nulia  diversitas  etc» 
et  paulo  post :  «  Quis  enim  nesciat  aut  non  advertat ,  quod  a  principe  apostolorum 
Petro  romanae  ecclesiae  tradiium  esl ,  ac  nunc  nsquc  custoditur  ab  omnibus 
debere  servari.^"  Quae  conlirinant  quoad  substantiani  huiusmodi  sacramentaria,  ac 
proinde  quae  ibi  constitutu  sunt  circa  ritum  nupliarum ,  ut  sacramenti ,  originem 
habcre  antiquissimam  atque  adeo  apostolicam. 

fidei  proditorem,  eiusque  asscclam  loannem  Cariophyllum 
saec.  XVII. ,  cuiusmodi  fuere  synodus  hierosolymitana  sub 
Dositheo  patriarcha ,  aliaeque  coactae  sub  Cyrillo  Ber- 
rhocensi  ac  Parthenio  seniore ;  nec  non  ex  confessione 
orthodoxa ,  ex  tractatibus  ,  expositionibusque  eorumdem  , 
Gregoriique  Protosyncelli ,  patet  omnes  uno  ore  unoque 
consensu  testari  iuxta  perpetuam  ecclesiae  orientalis  fi- 
dem,  matrimonium  unum  esse  de  septem  sacramentis  a 
Christo  institutis  (11).  Deinde  si  consulamus  Simeonem 
thessalonicensem  praecipuum  posterioris  aevi  graecorum 
theologum ,  qui  floruit  seo.  XV.  ineunte  (12),  quique 
adstruit  christianum  coniugium  inter  septem  ecclesiae  sa- 
cramenta  (1 3) ;  si  antiquiorem  praeterea  inspiciamus  fidei 
confessionem  Michaelis  imperatoris  paulo  ante  commemo- 
ratam  in  concilio  lugdunensi  II.  sec.XIII.  abunde  liquet  de 
plena  et  perfecta  ea  aetate  circa  hunc  articulum  ecclesiae 
orientalis  cum  occidentali  consensione. 

At  ex  his  recentioribus  monumentis  ad  antiquiora  porro 
assurgente^  pervenimus  ad  euchologia ,  eaque  antiquis- 
sima ,  in  quibus  officium  coronatioms ,  seu  celebrationis 
nuptiarum  continetur.  lam  vero  horum  euchologiorum  ori- 
ginem  plane  antiquissimam  esse  exinde  constat,  quod  non- 
nullorum  mss.  codices  perveniant  ad  sec.  ecclesiae  octa- 
"vum  eoque  amplius  (1 4) .  Haec  igitur  quae  in  usu  fuerunt 
in  omnibus  graeconim  ecclesiis  longe  ante  photianum 
schisma,  nobis  exhibent  ritum  quo  administrabantur  sa- 

(I  t)  De  his  fuse  agit  Renaniiotins  tom.  V.  De  la  perpMuiU  de  lafoi  liv.  VI. 
cli.I.  qni  afferttestimonia  authentica  Con/essionis  orthodoxae ,  Gregorii  Proto- 
syncetli ,  et  Enchiridii  eontra  lutheranos  et  calvinista^  editi  a  pafriarcha  Do- 
sitlteo  una  cum  opusculo  Joannis  Cariophylli  ac  Hieremiae.  Quae  cum  notissima 
sint,nc  longiores  simus,  silentio  practermittimus. 

(15)  Obiitenim  an.  1429.  Dequocf.  J.  k.Va\iT\cmmBiblioth.gra£ea\ata.yi\. 
p.  300.  etl.  Hamburgi  t808. 

(13)  In  Tract.  dc  sacram.  cap.  276.  et  rursum  De  initiat.  cap.  33.  «Septem 
quoque,  scribit,  sunt  ecclesiae  sacramenta,  quae  per  spiritum  operantur,  videli- 
cet  baptismus,  unguentum, commuuio ,  nuptiae,  poenitentia,  et  sanctum  oleum.» 

(14)  Cf.  Goarium  ia  proemio  ad  suum  Euchologium. 

6ramenta  singula  ab  aetate  immemorabili ,  nempe  ab  ae- 
tate  apostolica,  ut  patet  ex  eorum  substantiali  uniformi- 
tate ,  quae  aliunde  repeti  nequit ;  quod  iamdiu  animadyertit 
vel  ipse  Grotius  (1 5) .  In  officiis  porro  coronationis  tum  a 
Goario  tum  a  Martenio  vulgatis,  in  quibus  orationes  et 
ritus  celebrationis  coniugii  exhibentur,  etsi  mira  reperia- 
tur  accidentalis  discrepantia  a  ritibus  et  orationibus,  qui- 
bus  uti  consuevit  ecclesia  latina,  attamen  ad  significandum 
in  hac  celebratione  conferri  vere  et  proprie  sacramentum 
mira  apparet  consensio.  Siquidem  gratia  pariter  a  Deo 
Salvatore  nostro  exposcitur  super  nubentes ,  ut  se  invicem 
casta  prosequantur  dilectione;  mentio  fit  tum  honorabilis 
connubii  et  thori  immaculati  iuxta  Apostolum  (16)  ,  tum 
benedictionis  a  Christo  in  nuptiis  Canae  collatae,  ac  mi- 
raculi  ab  eo  perpetrati ,  atque  alia  eiusmodi  occurrunt , 
quae  gratiam  sanctificantem  significant  per  hoc  sacramen- 
tum  collatam,  aut  conferendam. 

Praeterea,  quemadmodum  in  sacramentariis  latinorum, 
sic  in  euchologiis  graecorura  communio  praescribitur  spon- 
so  et  sponsae  danda  corporis  et  sanguinis  Domini  in  ipsa 
missae  actione,  aut  saltem  post  missam  ex  praesanctifica- 
tis  (17),  adeoque  et  praevia  peccatorum  confessio.  Quem- 
admodum  pariter  in  ecclesia  latina  a  pietate  maiorum 
celebrabatur  dies  trigesimus  et  anniversarius  matrimonii  sa- 
crificii  incruenti  oblatione ,  ac  eiusdem  sacri  participatione 
mysterii  (18),  sic  in  ecclesia  graeca  oratio  invenitur  cum 


(15)  In  Voto  pro  pace  contra  Rivetum  agens  de  conrormitate  liturgiariim 
pro  reali  Christi  praesentia  opp.  Theologic.  ed.  Amstelod.  1679.  tom.  III.  pag.  670. 

(16)  Hebr.  XIII.4. 

(17)  Cf. Gosirinmin Etichologio cit.ad  officium coronationis  not.7.  pag.898, 

(18)  Legitur  cnim  in  Missali  gelasiano  « Infra  aclionem  ad  tngesimtim  vet 
nnnualem.  nuptiarum:  Hanc  igitur  oblationem,  Doniinc,  famulonim  tuorum  illi 
et  illa$,  quam  tibi  offerunt  ob  diem  trigesiraum coniunctionis  suae,  vel  annualeni, 
quodieeosiugali  vinculosociaredignatuses,  placatus  accipias  deprecamur.»Apud 
Mnratorium  Li^urgta  romana  vetus  tom  I.coI.712.  Cf.  etlam  HygiMcm 
dum  in  Rotis  ad  .Sacram.  Geiasii  \n  hum:  loc. 

solvuntur  coronae  octava  die  (19).  Qui  mos  itidem  servatur 
in  ceterorum  sacramentorum  receptione ,  praesertim  ba- 
ptismi  et  ordinationis  (20). 

Exploratum  itaque  est  penes  utramque  ecclesiam  con- 
nubium  uti  verum  et  proprium  novae  legis  sacramentum 
iugiter  creditum  fuisse.  Idipsum  constat  in  ecclesiis  orien- 
talibus  sive  orthodoxis  sive  heterodoxis,  nempe  nestorianis 
et  monophysitis  obtinuisse.  De  orthodoxis  seu  melchitis, 
nulla  potest  subesse  dubitatio;  cum  enim  communicaverint 
cum  ecclesia  romana ,  nempe  catholica ,  necesse  est  ut 
eamdem  fidem  professae  fuerint.  Ceterum  cum  a  graecis 
orientales  ritus  suos  magna  saltem  ex  parte  hauserint  ab 
immemorabiH,  hoc  ipso  et  matrimonii  celebrandi  ritum  et 
doctrinam  ab  ipsis  sunt  mutuati.  Superest  igitur  ut  id 
ipsum  evincamus  de  sectis  iam  a  quinto  saeculo  ab  eccle- 
sia  seiunctis,  cuiusmodi  sunt  nestoriani  et  monophysitae, 
qui  ut  contingere  solet  in  varias  sectas  ab  invicem  se  sub- 
diviserunt.  ^     vr       -^      .! 

Quod  proinde  spectat  ad  syros  nestorianos ,  huius  apud 
ipsos  fidei ,  quod  nempe  matrimonium  sit  sacramentum , 
testem  habemus  locupletissimum  Sulaka  patriarcham  in 
professione  fidei,  quam  Romae  adhuc  monachus  an.  1553 
emisit,  in  qua  sacramentorum  numero  matrimonium  di- 
serte  adscribit  inquiens :  «  Credimus  quoque  in  sanctum 
baptisma  et  in  sacrificium  quod  est  corpus  et  sanguis  Chri- 
sti,  et  in  sacerdotium  sanctum  et  in  matrimonium  (21).  » 
Item  testem  habemus  Ebediesu,  qui  agens  de  sacramentis 
ecclesiae,  de  matrimonio  eiusque  mysteriis  scribit;  «  con- 


(19)  Haec  hiiius  oralionis  formula  est:  «Doinine  Deus  noster,  qui  anni  coronae 
benedixisti ;  et  has  coronas  connubii  lcge  ad  inviceni  iunctis  imponi  tradidisti , 
veluti  continentiae  mercedem  eis  reddens,  quia  puri  ad  nuptias  a  te  sancitas  com- 
mendarunt  etc»  Cf.  in  hanc  actionem  notas  Goarii  1.  c. 

(20)  Cf.  Goarium  1.  c. 

(21)  Cf.  lo.  Simon.  Assemanura  Bibliotheca  orientalis.  Ronaae  1728.  tom.  III 
par.  II.  Dissert.  de  .iyris  nestorianis  pag.  CCCXVII  seqq. 

iugium  quod  secundum  legem  christianam  contrahitur.  .  . 
opus  sanctum  scripturae  appellant :  sanctum  nempe  est 
coniugium  per  omnia,  et  immaculatus  coniugum  thorus: 
quum  potissimum  a  b.  Paulo  idipsum  esse  sacramentum 
statuitur  eonim,  quae  supra  mundum  eminent:  hoc  enim, 
inquit,  sacramentum  mugnum  est:  ego  autem  dico  in  Chri- 
sto  atque  ipsius  ecclesia  (22).  »  Eiusdem  sacramenti  ritus, 
non  secus  ac  baptismi ,  eucharistiae ,  aliorumque  sacra- 
mentorum  extat  in  rituali  chaldaeorum,  atque  ita  inscri- 
bitur:  ordo  desponsaftonfs ;  tum  in  eo  continetur  ordo  spon- 
salium ;  ordo  benedictionis  sponsi  et  sponsae ,  henedictio 
vestium,  coronatio  coniugum  et  benedictio  thalami  (23).  In 
quera  ritum  commentarios  ediderunt  Georgius  Arbelensis, 
et  Timotheus  II.  patriarcha,  qui  praeterea  adnotat  ad  con- 
iungendos  sponsos  in  matrimonium  requiri  ut  adsint  sacer- 
dos,  crux,  calix  vino  et  aqua  mixtus,  pulvereque  quodam 
aspersus  et  annulus  (24).  Sed  ut  redeamus  ad  Ebediesum 
Sobensem,  cum  inter  nonnullorum  nestorianorum  errores 
circa  sacramenta  eos  recensuisset,  qui  pro  matrimonio  in- 
ter  seplem  sacramenta  ponebant  signum  crucis  subdit  : 
«  Qui  vero  fermentum  pro  sacramento  non  agnoscunt,  ma- 
trimonium  iuxta  legem  Christi  initum  pro  septimo  sacra- 
mento  enumerant.  .  .  .  Si  quis  autem  ex  externis  scisci- 
tetur,  quo  pacto  singula  praedicta  sacramenta  sanctitatem 
et  sacramenti  rationem  obtineant ,  respondemus ;  tria  ad 
confectionem  cuiuslibet  sacramenti  concurrere  :  primum 
quidem  est  ipse  sacerdos  verus.  .  .  .  Alterum  vero  est  ver- 
bum  et  praeceptum  Domini  sacramentorum ,  quod  de  sin- 
gulis  sacramentis  mandavit:  tertium  conscientiae  minime 
haesitantes  suscipientium ,  et  forti  fide  roboratae;  pro  certo 


(22)  Dissert.  cit.  pag.  CCCXVIII.  Hic  Ebediesu  Aredi  filius  ab  anno  Christi 
1074  ad  1090.  sedem  patriarchalem  temiit.  Cf.  Ibid.  pag.  CLXXIV. 

(23)  Cf.  Ibidem. 

(24)  Ibid. 

habentes  ea ,  quae  in  sacramentis  significantur .  virtute 
caelesti  fieri  (25),  »  ut  alios  praeteream  (26). 
>  Eamdem  esse  iacobitarum  et  coptorum  fidem,  testisest 
losephus  Abudaenus  in  opusculo  de  eorum  institutis  (27). 
Addit  vero  eruditissimus  his  praesertim  in  rebus  loseph 
Simon  Assemanus:  «  Ad  sacramenta  quod  spectat,  septe- 
narium  eorum  numerum,  qualis  ab  ecclesia  catholica  agno- 
scitur,  apud  iacobitas  sacrosanctum  esse  liquet  ex  eorum 
ritualibus  et  pontificalibus  libris ,  quorum  exemplar  Mi- 
chaelis  (28)  patriarchae  auctoritate  editum  habemus  in  bi- 
bliotheca  vaticana;  longum  autem  hic  foret  recensere  eius 
gentis  scriptorum  opera ,  quae  sacramenta  ecclesiae  et  di- 
vina  officia  doctis  commentariis  illustrarunt ,  ut  loannes 
Darensis ,  Moses  Barcepha ,  Dionysius  Barsalibaeus ,  laco- 
bus  Tagritensis  ,  Gregorius  Bar-hebraeus  aliique  (29) .  » 
Sane  de  matrimonio  tamquam  de  vero  sacramento  a  Chri- 
sto  Domino  instituto  disserit  Bar-hebraeus  sub  titulo  De 
sponsaltbus  (30) ,  nec  non  Abu-Isaac  Benassal  in  Nomoca- 
none  sub  titulo  De  sponsalibus  et  matrimonio  (31). 

De  coptis  iacobitis  speciali  ratione  disserens  SoIIerius 
haec  habet :  «  Inter  sacramenta  verum  et  proprium  habere 
locum  ( matrimonium ) ,  ut  caetera  omittam ,  ex  eo  aperte 
conficitur ,  quod  sacerdos  nubentibus  assistens ,  et  consue- 

(15)  Etenim  Assemaniis  tom.  III.  Btbhoth.  orient.  part.  11.  pag.  CCXL.  agens 
dfe  s^rOchaldaeiR  nestorianis ,  qui  commentaria  ediderunt  circa  scptem  sacramenta, 
in  quonim  numero  matrimonium  includiint ,  inter  alios  lii  ab  eo  nominatim  re- 
censentur:  Narses,  Hananus,  los.  Arzunita,  los.  Adiabenus,EbediesusMo8uIanus, 
lo.  Phinphonsis,  Abraham  Bar-Liphe,Cyriacus  Nisibis,  lo.  Bar-Abgan,  Elias  Bnr- 
€haniis,  Georgiiis  Arbelae. 
.,.,,:  (26;  Ibid.  tomi  111.  part.  1.  pag.  356  seq. 

(27)  Quod  Oxonii  latine  prodiit  an.  1675. 
'         (28)  Hic  Michael  cognomento  magnmm  serie  patriarcharum  iacobitaruni 
centesimus  clariiit  circa  an.  1 190  Adeoque  sec.  XII .  hoc  ritualiiim  exemplar  exara- 
tum  est. 

(29)  Bihlioth.  orien.  tom.  U.Disserl.  de  monophytis  n.  V.  de  sacramentis 
ecclesiae. 

(.30)  In  Libro  Directionum ,  seu  Epitome  ecclesiasticorum  canonum . 

(31)  Part.  11.  cap.  II 

tas  preces  recitans ,  identidem  repetat  gratiam  contrahen- 
tibus  ex  ea  susceptione  conferri.  Omnia  ordinate  proce- 
dunt  :  praemittuntur  sponsalia  ,  caventur  impedimenta  , 
mutuus  consensus  et  acceptatio  expresse  declarantur,  iis- 
que  rite  peractis ,  celebratur  missa ,  sub  cuius  finera  spon- 
sus  uterque,  praevie  confessus,  sacram  eucharistiam  reci- 
pit,  et  in  pace  dimittitur.  Quid  hic  ad  sacramenti  rationem 
deesse  velint  critici ,  haud  equidem  assequor  ;  si  quid 
aliunde  peccet  coptorum  ignorantia,  id  neque  huic,  neque 
aliis  sacramentis  detrimentum  afFerre  posse  perspicuum 
est  (32).  »  Alia  plura  videri  possunt  apud  Renaudotium, 
quae  orientalium  omnium  perpetuam  consensionem  in  re- 
censendo  coniugio  inter  septem  sacramenta  a  Christo  in- 
stituta  manifestissime  ostendunt  (33). 

His  aliquid  adiicere  lubet  ex  ecclesia  armena  ad  con- 
stituendum  pleniorem  orientalium  omnium  communionum 
consensum  circa  veritatem  sacramenti  matrimonii.  Gonstat 
porro  armenos  una  cum  ceteris  septenarium  quavis  aetate 
sacramentorum  numerum  admisisse  et  credidisse  omnia  et 
singula  a  Ghristo  instituta.  Guius  affirmationis  vadem  da- 
mus  infensissimum  ecclesiae  catholicae  hostem  atque  mo- 
nophysiticae  haereseos  promotorem  acerrimum  Vartanum , 
qui  in  monitis  ad  armenos  haec  scribit:  «  Paulus  aposto- 
lus  discipulum  suum  Dionysium  de  septem  ecclesiae  sa- 
cramentis  erudivit  (34),  »  et  iterum  :  «Septem,  inquit, 
ecclesiae  sacramenta  iugiter  exercemus.  Ghristianismus 
enim  in  septem  ecclesiae  sacramentis  nititur  (35).  »  Enu- 

(32)  Acta  sanctor.  Bolland.  mensis  junii  tom.  V.  in  appendice  ad  patriarchas 
alexandr.  De  coptis  iacobitis  sect.  III.  De  coptorum  sacramentis  et  ieiuniis. 
§.224.  pag.  147 

(33)  Op.  cit.  De  laperpMuiti  de  lafoi  tom.  V.  liv.  VI.  ch.  IV. 

(34)  Cap.  I. 

(35)  Cap.  VI.  Qnnm  Vartanushic  armeniornm  episcopus,  prout  armeni  eius- 
que  scripta  testantur ,  duobus  fere  ante  concilii  florentini  celebrationem  seculi.s 
opera  sua  ediderit,  patet  qua  affirmaverit  inscitia  Kemnitius  in  Exam.conc. 
Tridentini  par.  II.  cap.  De  mimero  sacrament.  pag.  3.5.  «  Septenarium  numerum 

merans  autem  eiusmodi  sacramenta  pergit  idem  auctor : 
«Primum  sacramentum  est  baptismus;  secundum  missae  sa- 
crificium;  tertium  benedictio  unguenti,  quod  latini  chrisma 
vocant  ;  quartum  est  ordo  ;  quintum  est  matrimonium ; 
sextum  est  oleum,  quo  unguntur  infirmi  etc.  (36).  »  In 
rituali  eorundem  armenorum  libro  ritus  describitur  quo 
conficitur  hoc  sacramentum ,  qui  non  abludit  ab  eo  quo 
ceterae  ecclesiae  orientales  utuntur ,  atque  gratiae  et  sancti- 
ficationis  fit  mentio,  quae  per  eius  susceptionem  confertur. 
Sic  enim  sacerdos,  dum  benedicit  nuptiis,  adprecatur: 
«  Benedic,  Domine,  istorum  coniugium  benedictione  per- 
petua,  et  concede,  ut  per  hanc  gratiam  isti  fidem,  spem 
et  charitatem  custodiant:  dona  eis  mentem  sobriam,  co- 
gitationes  pias  .  .  .  sanctum  conserva  istorum  cubile ,  ut 
omni  ex  parte  roborati,  in  tuo  beneplacito  perseverent.  » 
Deinde  coronas  imponens  eorum  capitibus ,  prosequitur : 
«  Benedic ,  Domine ,  et  sanctifica  horum  servorum  tuorum 
coniugium :  tu  enim  eos  ad  benedictionem  hanc  tuam  per- 
duxisti ,  et  posuisti  in  capitibus  eorum  coronam  de  lapide 
pretioso.  .  .  .  Non  enim  prohibuisti  nuptias,  sed  sanctifi- 
casti  eas,  et  sacerdotaliter  benedixisti,  atque  veracissimo 
tuo  verbo  confirmasti ,  dicens :  quod  Deus  coniunxit ,  homo 
non  separet  (37).  »  Quibus  nihil  luculentius  desiderari  po- 
test  ad  significandam  gratiam,  et  sanctificationem ,  quae 
per  niiptias  communicatur.  Alia  non  pauca,  quae  hanc  in 
rem  proferri  possent  ad  perpetuam  adstruendam  ecclesia- 
rum  tum  orientalium  tum  occidentalium  fidem  ac  praxim 
quoad  huius  sacramenti  veritatem  praetermitto ,  cum  ea 
quae  allata  sunt  ad  sobrium  quemquam  hominem  persua- 
dendum  sufficiant. 

sacramentonim  a  florentina  synodo  armenis  obtrusum  fuisse,  cum  eum  per  milie 
et  eo  amplius  annos  ignorassent.»  Cf.  Clem.  Galanum  in  Conciliatore  ecclesiae 
armenae  cum  romana.  Romae  1661.  tom.  II.  quae.st.  3.  §.  1.  pag.  4.W. 

(36)  Ibid.  cap.  VI. 

(37)  Apud  Gaianum  op,  et  loc.  cit.  §.  V.  pag.  400  scq. 

Quanta  autem  sit  liturglarum ,  ac  sacramentariorum 
auctoritas  ad  ecclesiae  fidem  testandam  ac  patefaciendam 
nemo  nisi  hospes  in  theologicis  disciplinis  ignorat.  Siqui- 
dem  heic  agitur  non  de  testibus  singularibus  atque  pri- 
vatis ,  sed  de  collectivis  et  publicis ;  agitur  de  vocibus  in- 
tegrae  communionis  seu  ecclesiae ;  agitur  de  testimonio 
concordi  et  solemni  ecclesiarum,  licet  interdum  inter  se 
non  solum  ritibus,  verum  etiam  fide  et  communione  dis- 
sidentium  a  pluribus  seculis ;  agitur  de  testimonio  secta- 
rum,  quae  a  seculo  rei  christianae  quinto,  aut  sexto  se- 
paratae  sunt  ab  ecclesia  romana  seu  catholica,  quarum 
euchologia  vel  paulo  post  separationem  confecta  sunt,  seu 
potius  antea,  additis  deinceps  ac  interiectis  erroribus  se- 
ctae  uniuscuiusque  propriis ,  quibus  ipsae  antiquissima  illa 
euchologia  corruperunt  (38) .  Agitur  de  eo  quod  in  usu  quoti- 
diano  positum  est,  cuiusmodi  sacramentorum  administratio 
est  ac  susceptio,  ac  proinde  de  manu,  ut  ita  dicam,  in 
manum  transmittebatur ;  agitur  denique  de  re  summi  mo- 
menti ,  nimirum  de  sacramentis  quorum  doctrina  singulari 
quadam  cura  fuit  semper  ab  ecclesia  servata.  Est  igitur 
sacramentariorum  ,  euchologiorum  ,  ritualium  ,  liturgia- 
nimque  testimonium  omni  exceptione  maius. 

Cum  vero  horum  librorum  origo  ipsis  ecclesiarum  in- 
cunabulis  tribuenda  sit ,  immo  vero  apostolis,  qui  ecclesias 


(38)  Constat  enim  plerasque  liturgias  orientales  apud  sy ros,  cq>to8,  sive  i 
physitas ,  sive  nestorianos  ante  eorum  defcctionem  in  usu  fuisse.  Qua  de  causa  tam 
monopbysitae  quam  nestoriani  cuiuscumque  sectae  sua  repetnnt  euchologia,  litur- 
gias,ac  ritualia  ab  ipsis  apostolis;  idem  dic de  armenis, ceterisque,  cuius rei  monu- 
roenta  esse  possunt  vel  ipsa  nomina  lacobi ,  Marci  etc.  quibus  eiusmodi  libri  sunt 
inscripti ,  saltem  quatenus  confecti  sunt  iuxta  ordinem  ac  documenta ,  quae  in 
absolvendis  divinis  ofGciis  ac  sacramentis  admini&trandis  apostoli  aut  viri  apo- 
stolici  tradiderunt. 

Cf.  Renaudotium  Liturgiarum  orientalium.  coZZec^. Paris  1 7 1 6.  tom.  I.  in  PraC' 
fat.  generali,  tum  in  Dissert.  de  liturgiarum  orientalium  origine  et  auctoritate, 
nec  non  in  Dissert.  de  coptitarum  alexandr.  liturgiis  tom.  I.  Item Assemanum^t- 
blioth.  orient.  tom.  II.  parte  secunda  Dissert.  de  syris-nestorianis  §.  XXII.  Ritus 
et  consuetudines  peculiares  nestorianorum  n.  5. 

per  orbem  universum  instituerunt ,  cumque  mira  cotisen- 
sione  matrimonium  inter  sacramenta  a  Christo  Domino 
instituta  ,  illiusque  administrandi  ritus  ab  immemorabili 
descriptus  inveniatur  tum  in  Sacramentariis  ecclesiarum 
occidentaliura ,  tum  in  Euchologiis  ecclesiae  graecae  ,  et 
ecclesiarum  omnium  orientalium  ,  pronum  est  colligere, 
proutab  initio  constituimus ,  constare  evidentissime  quovis 
tempore  ecclesiam  universam  doctrinam  hanc ,  immo  fidem 
professam  esse  publice  ac  solemniter,  matrimonium  vere 
et  proprie  esse  sacramentum,  seu  signum  efficax  gratiae. 

Quod  si  talis  fuit  iugis  ac  perpetua  ecclesiae  fides , 
cum  ecclesiae  patres  iuxta  fidem  quae  in  eadem  ecclesia 
vigebat  scripserint ,  aut  fuerint  locuti  ,  hoc  ipso  illorum 
testimonia  quae  ambigua  videri  possunt,  locutionesque  ob- 
scurae,  quaeque  per  se  minus  essent  aptae  ad  rem  con- 
ficiendam,  ex  cognita  ecclesiae  fide  novara  lucem  novum- 
que  robur  acquirunt.  Patres  enim  perinde  ac  de  aliis 
articulis,  qui  postea  in  dubium  revocati  sunt,  ita  etiam 
de  huius  sacramenti  veritate  veluti  oranibus  perspecta 
atque  a  cunctis  adraissa  sunt  locuti;  neque  umquam  di- 
recte  eam  sibi  adstruendam  sumpserunt ,  quasi  de  re  du* 
bia  ageretur.  Quoties  propterea  disserunt  de  nuptiis  ce- 
lebrandis  cum  conscientia  episcopi ,  de  benedictione  a 
Domino  nuptiis  impertita ,  de  copioso  gratiae  raunere  illis 
adnexo ,  quoties  ,  inquam ,  hasce  aliasve  sirailes  forraulas 
usurpant ,  toties  testiraonium  perhibent  veritati  quam  ec- 
clesia  usu  ipso  ac  praxi  quotidiana  ante  omniura  oculos 
conspecturaque  profitebatur. 

Quibus  praemissis,  nihil  aliud  superest ,  quara  ut  sin- 
gularia  quaedam  patrum  testimonia  ac  effata  proferamus. 
Quamvis  vero  ea  notissima  sint,  omniumque  pene  ore 
trita,  atque  a  theologis  catholicis  iamdiu  collecta,  ne  ta- 
men  quidpiara  ad  pleniorera  probationera  adversus  huius 
temporis  haereticos  desideretur,  qui  adhuc  pugnaciter  de- 

negant  huius  sacramenti  veritatem,  non  piget  ea  denuo 
heic  describere.  Ne  vero  inordinate  ea  proferamus  ,  in 
quasdam  veluti  classes  cadem  redigemus 

Ac  primo  quidem  ea  adducimus,  in  quibus  mentio  fit 
de  benedictione.  De  hoc  porro  vetustissimo  ritu  iam  locutus 
est  Tertullianus  inquiens :  «  Quod  ( matrimonium  )  ecclesia 
conciliat,  et  confirmat  oblatio,  etobsignat  benedictio  (39).» 
Atque  praetermisso  Soterii  papae  testimonio,  quod  procul 
dubio  adscriptitium  est  (40),  s.  Syricius  loquens  de  lectoris 
coniugio  «  Una  tantum,  inquit,  et  ea  quam  virginem  com- 
muni  per  sacerdotem  benedictione  perceperit  uxorem  conten- 
tus  (41).»  Hilaricus  Diaconus,  seu  auctor  Commentarii  in 
epist.  b.  Pauli ,  quod  s.  Ambrosio  tribuebatur  ,  scribit : 
«  Primae  nuptiae  sub  benedictione  Dei  celebrantur  subli- 
miter  (42).»  Ad  quem  ritum  aperte  etiam  alludit  s.  Grego- 
rius  nazianzenus  dum  Procopio  amico  suo  ita  scribit  de 
nuptiis  Olympiadis  quibus  interesse  non  potuit:  «  Nuptias 
celebramus,  forsan  dixeris,  idque  aureae  tuaeque  Olym- 
piadis ,  ac  grex  episcoporum  aderat :  tu  vero  aberas ,  vir 
egregie,  vel  dedignatus ,  vel  gravatus.  Neutrum  horum. . . . 
Nam  alioquin  quantura  ad  voluntatem  attinet,  et  adsum 
ac  simul  festum  celebro,  iuvenilesque  dextras  inter  se  iungo 
atque  utrasque  Dei  manui  (43).  Item  s.  Isidorus  Hispal. 

(.39)  Lib.  II.  Ad  nxor.  cap.  8.  Ex  qiio  loci  apparet  iani  a  Tertiilliani  aetate , 
iieinpe  sob  finem  secnli  H.  intra  missarnm  seu  oblalionh  solemnia  coniiigia  ee- 
lebrata  fuisse ,  quae  est  sacramenti  signaculiim ,  ut  loquitur  Rigallius  ad  li  Loc. 
Cf.  etiam  adnotat.  p.  De  la  Cerda. 

(40)  Huius  ponliticis  verba,  quae  haec  sunt  ;  <■  Ut  sponGus  et  8|>oiisa  cuin 
preciiMis  et  oblatioHibus  a  sacerdote  benedicantur  »  allegat  Hugu  Menardus  in 
nota  ll46.ad  Lib.  Sacrament.  s.  Gregorii  papae,  at  haec  epistola  ad  merces  isi- 
dorianas  pertinet.  Cf.Coustant  Epist.  rom.  ponl.  p.  83.1nserviunt  famcn  utimonu- 
mentum  illius  aetatis  in  qua  eiusniodi  epistola  conficta  est.  Idein  dic  de  epistoia 
Bupposititia  Horsmisdae  quam  pariter  profert  idem  Menardus. 

(41)  Epist.  ad  Himerium  episc.  tarraconenseni  c.  IX. 

(42)  Comment.  in  ep.  1.  ad  Cor.  c.  VII.  v.  40.  in  append.  ad  opp.  s.  Anibrosii. 
Hi  commentani  omnium  qui  supersunt  antiquissimi  essc  videntur;  nam  s.  lo 
Ciirysost.  posterior  est  aeque  ac  Theodoretus.  .. 

{i3)  Epist.  CXCIH.  ed.  Paris.  1840.  opp.tom.  ll.aliasep.LVH. 

scribit :  «  Nam  quod  in  ipsa  coniunctione  connubii  a  sa- 
cerdote  benedicatur ,  hoc  est  a  Deo  prima  in  ipsa  coniunctione 
hominis  factum  est  (44).»Ethaec  quidem  quod  ad  hanc 
primam  classem  attinet  attulisse  sufficiat  (45). 

Ad  alteram  classem  eos  patres  refero  qui  sanctifica- 
tionem  coniugio  tribuunt.  Eiusmodi  sunt  s.  Ambrosius,  qui 
christianos  dehortaturus  a  iungendis  nuptiis  cum  infide- 
libus,  hac  ratione  utitur:  «  Nam  cum  ipsum  coniugfum 
velamine  sacerdotali  et  benedictione  sanctificari  oporteat , 
quomodo  potest  coniugium  dici ,  ubi  non  est  fidei  concor- 
dia  (46),»  et  alibi ,  a  Neque  vero  nos  negamus  sanctifi- 
catum  a  Christo  esse  coniugium  ,  divina  voce  dicente : 
erunt  ambo  in  unam  carnem  et  in  uno  spiritu  (47) . »  Item 
s.  Cyrillus  alex.  «  Christus,  inquit,  ipse  cum  discipulis 
suis  invitatus  venit  (  ad  nuptias ) ,  non  tam  epulaturus  , 
quam  ut  miraculum  faceret ,  ac  praeterea  generationis  hu- 
manae  principium  sanctificaret ,  quod  ad  carnem  nimirum 
attinet.  Conveniebat  enim ,  ut  qui  naturam  ipsam  hominis 
renovaturus  erat,  non  solum  iis,  qui  iam  in  ortum  vocati 
erant ,  benedictionem  impertiretur ,  sed  et  iis  quoque  qui 
postea  nascituri  essent  gratiam  praestitueret ,  et  eorum 
ortum  sanctum  efficeret  (48).»  S.  Augustinus  praeterea  ad- 
dit :  «  Bonum  nuptiarum  per  omnes  gentes ,  atque  omnes 
homines  in  causa  generandi  est ,  et  in  fide  castitatis  quod 
autem  ad  populum  Dei  pertinet,  etiam  in  sanctitate  sa- 
cramenti  (49) . » 

Tertia  classis  ex  iis  coalescit  patribus,  qui  gratiam 
per  coniugium  conferri  aperte  significant,  aut  supponunt. 


(44)  De  otigin.  eccles.  lib.  II.  cap.  19. 

(45)  Alia  videri  possunt  apiid  Hug.  Menardum  loc.  cit. 

(46)  Epist.  XIX.  ad  Vigil.  ed.  Maur.  col.  844. 

(47)  Inepist.  ad  Siriciumpapam  n.  5. apud Coustant.  Epist.rom. pont.  col.  670. 

(48)  Comment.  in  loan.  lib.  II.  cap.  2.  v.  i.  opp.  ed.  Paris.  1633.  tom.  IV. 
pag.  155. 

(4»)  /)e  bono  coniugali  cap,  XXIV.  n.  32. 

Tales  sunt  Tertullianus ,  qui  loquens  de  coniugio  in  quo 
alter  coniugum  ex  paganismo  ad  fidem  christianam  con- 
vertitur,  ait:  «t  Si  ergo  ratum  est  apud  Deum  matrimonium 
huiusmodi ,  cur  non  et  prospere  cedat ,  ut  pressuris ,  et 
angustiis ,  et  impedimentis ,  et  inquinamentis  non  ita  la- 
cessatur  ,  habens  iam  ex  parte  divinae  gratiae  patroci- 
nium  (50)?»  Innocentius  vero  I.  scribit:  «  Statuimus ,  fide 
catholica  sufFragante ,  illud  esse  coniugium ,  quod  erat  pri- 
mitus  gratia  divina  fundatum  (51).  »  Idipsum  habet  s.  Am- 
brosius  ,  qui  «  Cognoscimus  ,  inquit ,  veluti  praesulem 
custodemque  coniugii  esse  Deum ,  qui  non  patiatur  alte- 
rum  thorum  pollui ;  et  si  qui  fecerit  peccare  eum  in  Deum , 
cuius  legem  violat ,  gratiam  solvat :  et  ideo  quia  in  Deum 
peccat ,  sacramenti  caelestis  amittit  consortium  (52);»  lo- 
quitur  autem  s.  Doctor ,  ut  patet  ex  orationis  serie ,  de 
christianis ,  ac  proinde  de  gratia  sacramentali ,  in  quam 
peccat  qui  matrimonium  foeditate  aliqua  deturpat. 

Huc  accedit  quarta  classis  patrum ,  quae  ex  iis  con- 
stituitur ,  qui  coniugium  pressa  significatione  sacramentum 
vocant,  uti  iterum  Tertullianus ,  qui  improbans  bigamiam 
successivam  scribit:  «Utigitur  in  Domino  nubas  secundum 
legem  et  Apostolum  (si  tamen  vel  hoc  curas),  qualis  es 
id  matrimonium  postulans ,  quod  eis  a  quibus  postulas , 
non  licet  habere;  ab  episcopo  monogamo ,  a  presbyteris 
et  diaconis  eiusdem  sacramenti ,  a  viduis  quarum  sectam 
in  te  recusasti?  (53).»  Item  s.  Leo  M.  ,  qui  ostensurus 
ahud  esse  uxorem ,  aliud  vero  concubinam,  scribit :  «  Cum 
societas  nuptiarum  ita  ab  initio  constituta  sit ,  ut  praeter 
sexuum  coniunctionem  haberet  in  se  Christi  et  ecclesiae 
sacramentum,  dubium  non  est  eam  mulierem  non  pertinere 


(50)  Lib.  II.  Ad  tixor.  cap.  VII.  ed.  Rigalt. 

(51)  Epist.  XXXVI.  ad  Probum.  Apud  Coustaut  col.  910. 

(52)  Lib.  I.  De  Abraham  c.  VII.  n.  59 

(53)  De  monogamia  cap.  XI.  ed.  cit. 

ad  matrimonium ,  in  qua  docetur  nuptiale  non  fuisse  my- 
sterium  (5  4) , »  quae  nempe  non  fuerit  legitimo  coniugio 
iuncta.  Sic  etiam  passim  eadem  habet  s.  Augustinus,  uti 
cum  scribit :  «  Per  hoc  ergo  Dominus  invitatus  venit  ad 
nuptias ,  ut  coniugalis  castitas  servaretur ,  et  ostenderetur 
sacramentum  nupharum  (55).  »  Et  iterum;  «  In  nuptiis,  in- 
quit,  bona  nuptialia  diligantur  proles,  fides,  sacram^n- 
tum  (56);»  et  ahbi ,  ut  contraponat  paganorum  nuptiis 
nuptias  christianas,  scribit :  «In  christianarum  nuptiis  plus 
valet  sanctitas  sacramenti,  quam  foecunditas  uteri  (57).» 
Ac  ceteris  eiusmodi  praetermissis ,  duo  sunt  testimonia  in 
quibus  eius  roens  de  sacramenti  huius  veritate  maxime 
patefit,  ac  sensus  in  quo  ipse  sacramenti  vocem  usurpat 
agens  de  coniugio  christiano.  Primum  est,  ubi  matrimonii 
sacramentum  confert  cum  sacramento  baptismi  scribens: 
«(  Quoniam  sane  non  tantum  foecunditas ,  cuius  fructus  in 
prole  est ;  nec  tantum  pudicitia ,  cuius  vinculum  est  fides ; 
verum  etiam  quoddam  sacramentum  nuptiarum  commenda- 
tur  fdelibus  coniugatis  .  .  .  Huius  proculdubio  sacramenti 
res  est,  ut  mas  et  foemina  connubio  copulati,  quamdiu 
vivunt,  inseparahiliter  perseverent.  .  .  Ua  manet  inter  viven- 
tes  quiddam  coniugale ,  quod  nec  separatio ,  nec  cum  altero 
copulatio  possit  auferre :  manet  autem  ad  noxam  criminis , 
non  ad  vinculum  foederis ,  sicut  apostatae  anima  velut 
de  coniugio  Christi  recedens ,  etiam  fide  perdita ,  sacra- 
mentum  fidei  non  amittit ,  quod  lavacro  regenerationis 
accepit  (58).»  Aherum  est  illud  in  quo  coniugium  com- 
parat  cum  sacramento  ordinationis.  Etenim  postquam  di- 
xisset ,  ut  retulimus,  «  Bonum  nuptiarum  per  omnes  gentes 

(54)  Epist.  CLXVII.  ad  Rusticum  narbonens.  episc.  in  resp.  ad  inquisit.  IV, 
ed.  Ballerin.  tom.  I.  col.  1422. 

(55)  Tract.  IX.  in  lo.  n.  2. 

(56)  Lib.  I.  De  nupt.  et  concupisc.  c.  XVI.  n.  19. 

(57)  Lib.  De  bono  coniugali  c.  XVIII.  n.  21. 

(58)  Lib.  I.  De  nupt.  c.  X.  n.  11. 

atque  bmnes  homines  in  caussa  generandi  est,  et  in  flde 
caslitatis ;  quod  autem  ad  populum  Dei  pertinet ,  etiam  in 
sanctitate  saeramenti,  per  quam  nefas  est  etiam  repudio 
discedentem  alteri  nubere  »  pergit :  «  Quemadmodum  si 
fiat  ordinatio  cleri  ad  plebem  congregandam ,  etiamsi  ple- 
bis  congregatio  non  subsequatur ,  manet  tamen  in  illis 
ordinatis  sacramentum  ordinationis ;  et  si  abqua  culpa 
quisquam  ab  officio  removeatur ,  sacramento  Domini  se- 
mel  imposito  non  carebit ,  quamvis  ad  iudicium  ,  perma- 
nente  (59).  » 

Hinc  matrimonium ,  utpote  sacramentum  ad  ecclesiae 
regimen  semper  pertinuit.  Quare  s.  Ignatius  M.  iam  ab 
ipso  ecclesiae  primo  labente  seculo  scripsit :  « Decet  ut 
sponsi  et  sponsae  de  sententia  episcopi  coniugium  faciant , 
quo  nuptiae  sint  secundum  Dominum ,  et  non  secundum 
cupiditatem  (60) .  »  Presbyteros  in  ecclesia  graeca  iugiter 
christianis  nuptiis  adfuisse  constat  tum  ex  Clemente  alex., 
qui  reprehendens  mulieres  fictis  capillitiis  ornatas ,  acce- 
dentesque  ad  nuptialem  benedictionem  a  presbytero  acci- 
piendam  inquiebat:  «  Cui  manus  imponet  presbyter?  Cui 
autem  benedicet?  Non  mulieri  quae  est  omata,  sed  alienis 
capiUis  ,  et  per  ipsos  alii  capiti  (61);  »  Tum  ex  Synesio, 
qui  profitetur  se  de  Theophili  alexandrini  patriarchae  manu 
uxorem  accepisse  scribens :  «  Mihi  et  Deus  ipse ,  et  lex 
et  sacra  Theophili  manus  uxorem  dedit  (62) ;  »  Tum  deni- 
que  ex  consuetudine ,  quae  hactenus  penes  graecos ,  non 
secus  ac  apud  orientales  perdurat,  numquam  extra  eccle- 

(59)  Lib.  De  bono  coniug.  c.  XXIV.  n.  32. 

(60)  Epist.  ad  Polycarp.  c.  V.  ed.  Cotel. 

(61)  Lib.  III.  Paedagog.  ed.  Ven.  1757.  pag.  291. 

(62)  Epist.  105.  ed.  Petav.  Paris.  1633.  in  queni  loc.  Petavius  adnotat:  «Nisi 
christianus  esset  ( Synesius ),  cum  uxorem  duceret,  non  opinor  de  episcopi  manii 
eam  accepisset.  Non  enim  gentilium  nuptias  conciliaret  sacerdos.  Quippe  christia- 
norum  proprium  ilhid  est  matrimoniuin  ,  quod  ecclesia  conciliat,  et  confirmat 
oblatio  et  obsignatum  angeli  renunciant,  aif  Tertullianus,  lib.  2.  ad  uxor. 

siam  celebrandi  coniugia,  ac  sine  sacerdotali  ministerio, 
adeo  ut  illicita  connubia  habeantur ,  quae  secus  inita  fue- 
rint,  subiicianturque  poenitentiae ,  qui  sine  ecclesiastico 
apparatu  matrimonium  inierint  (63).  Idem  dic  de  praxi 
et  usu  in  ecclesiis  occidentalibus ,  ut  ex  allatis  documentis 
satis  patet. 

Quum  igitur  exploratum  sit,  patres  iuxta  eam  fidem 
et  doctrinam ,  quae  in  ecclesia  obtinebat ,  esse  locutos  ; 
exinde  coliigitur  eorumdem  efFata,  dum  agentes  de  chri- 
stiano  connubio  eidem  adscribunt  sanctificationem ,  san- 
ctitatem  ,  benedictionem  ,  gratiam  ,  dum  sacramentum 
vocant,  dum  testantur  Ghristum  coniugium  sanctificasse, 
nuptiis  benedixisse,  gratiam  nuptiis  conciliasse,  totidem 
esse  testimonia,  quibus  efiicitur  matrimonio  veram  com- 
petere  sacramenti  rationem.  Nisi  enim  de  sacramento  presse 
sumpto  illorum  verba  essent  accipienda ,  in  perpetua  col- 
lisione ,  aut  oppositione  forent  cum  ecclesiae  fide  atque 
doctrina.  Siquidem  ecclesia  quotidiana  praxi  declarasset 
se  verum  administrare  sacramentum  ,  se  intendere  ve- 
rum  sacramentum  conferre,  seu  sacramentum  a  fideli- 
bus  confici  in  celebratione  nuptiarum ,  patres  vero  locuti 
fuissent  aut  de  sacramento  late  sumpto  ,  aut  de  vacua 
ceremonia  ac  ritu.  Quod  non  solum  nefas  est  dicere  ac  sen- 
tire ,  sed  plane  absurdum ,  ac  patribus  summopere  iniu- 
riosum. 

Merito  propterea  diximus  ex  doctrina  ac  fide  univer- 
salis  ecclesiae  lucem  affundi  patrum  dictis ,  si  quae  minus 
decretoria  ex  se  viderentur,  eorumque  sensum  germanum 
determinari . 

Quae  cum  ita  se  habeant ,  iam  patet  quid  de  Erasmo 
sentiendum  sit,  dum  in  adnot.  ad  I.  Cor.  VII.  leviter 
nimis ,  ac  temere  etiam  affirmavit  nuspiam  sive  apud  grae- 
cos ,  sive  apud   latinos   quidpiam   offendi ,  unde  liqueat 

(63)  Cf.  Goarium  in  notis  ad  Kuchologion  tn  ofjicio  coronationis. 

coniugium  inter  septem  sacramenta  connumerari  (64)  ;  aut 
de  Cassandro,  dum  in  consultatione  pro  pace  auctoritate 
fretus  potissimum  Durandi  insinuat  matrimonium  non  esse 
sacramentum  proprie  dictum  (65)  ;  aut  de  recentioribus 
quibusdam,  qui  matrimonium  inter  sacramenta  recensent 
ab  ecclesia  instituta.  Quidam  enim  nescio  cuius  falsae  pacis 
cum  protestantibus  conciliandae  cupidi,  temere  excogitarunt 
ecclesiae  institutioni  referendum  esse  sacramentum  matri- 
monii;  atque  affirmare  non  dubitarunt  matrimonia,  seu , 
ut  quidam  loquuntur ,  sollemnia  connubialis  contractus  ab 
ecclesia  in  numerum  primariarum  ceremoniarum,  inpartem 
cultus  Dei  publici ,  in  sacramentorum  systema  assumpta 
fuisse ,  atque  adeo  hinc  conspicuum  reddi ,  Ghristum  eccle- 
siae  potestatem  dedisse ,  ut  sacramentis  ab  ipso  Christo 
institutis ,  alia  deinceps  pari  auctoritate  parique  cum  effectu 
superadderet ,  prout  temporum  adiuncta  postularent  (66). 
Nimirum  eo  progressi  sunt  quidam  ,  ut  assererent  Christum 
immediate  duo  tantum  sacramenta  instituisse,  baptisma 
scilicet  et  eucharistiam ;  cetera,  ac  nominatim  matrimo- 
nium ,  mediate  solum  per  ecclesiam.  Ita  quidem  impru- 
dentes  liberioresque  theologi  putabant  se  facile  posse  ad  ec- 


<64)  Opp.  ed.Lugd.Batav.  1705.  tomo  VI.  col.  690,  ubi  postquam  inficlatus 
est  s.  Augustinuin  vocem  Sacramenti  usurpasse  eo  in  sensu  quo  nos  ea  nunc  uti- 
mur,  et  postquam  silentium  auctoris  operum  quae  sub  Dionysii  nomine  circumfe- 
runtur,  notaverit,  subdit:  «Qnum  tot  voluminibus  tractatum  sit  de  matrimonio 
vel  a  graecis  vel  a  latinis ,  nullus  est  locus  unde  liqueat  illos  coniugium  inter 
septera  sacramenta  commemorare.»  Deinde  agendi  rationem  urget  loviniani,  qui 
inter  ceteraargumenta,  quibus  supra  virginitatem  attollere  nititur  matrimonium, 
huius  dignitatis  mentionem  nullam  iniecit.  Quam  falsa  sit  prima  eius  assertio  ex 
allatis  a  nobis  documentis  abunde  constat.  Quoad  lovinianura  attinet ,  sufficit 
animadvertere ,  eius  disputationem  versatara  fuisse  inter  statutn  6t  statum,  non 
autem  circa  ritum,  quo  aut  virginitas  aut  coniugium  consecratur. 

(65)  Inter  opp.  Grotii  Tbeologic,  ed.  Amstaelod.  1679.  tom.  III.  p,  579.  Ta- 
cet  vero  Cassander  bac  ipsa  de  causa,  ut  nuper  vidimus,  Durandum  in  posteriore 
editione  fassum  esse  matrimonium  esse  sacramentum,  quin  de  haeresi  male  au- 
diebat,  ut  testatus  Domin.  a  Soto  in  4.  dist.  26.  q.  2.  art.  3; 

(66)  Ita  Oberthur  in  sua  Idea  biblica  ecclesiae  Dei.  Solisbasci  1828.  ed. 
sec.  vol.  III.  pag.  216  seq. 

clesiam  catholicam  protestantes  perducere,  qui  duo  tdntum 
sacramenta  a  Christo  instituta  esse  contendunt.  At  dum  hac 
distinctione  inter  immediatam  mediatamque  sacramentorum 
institutionem  rati  sunt  protestantes  ad  unitatem  pertrahere, 
non  adverterunt  se  potius  ad  protestantes  accedere.  Ad  hanc 
autem  sententiam  de  ecclesiastica  sacramenti  matrimonii 
institutione  devenerunt,  quia  putarunt  non  solum  pro  di- 
vina  huius  sacramenti  institutione  nuUum  biblicum  testi- 
monium  afFerri  posse,  sed  neque  quidpiam  certi  ex  tradi- 
tione  posse  adduci  (B'?),  atque  Augustinum  primum  fuisse, 
qui  de  matrimonio  disserens  sacramenti  vocem  adhibuerit , 
eamque  probabilius ,  non  sensu  proprio ,  at  mystico  et 
typico  quo  ille  maxime  delectabatur  (68).  At  vero  quam 
imperite  haec  dicta  sint  aperte  liquet  ex  documentis  hacte- 
nus  allatis  ,  quibus  veritatem  sacramenti  matrimonii  tum 
publicis  ac  solemnibus  ecclesiarum ,  tum  singularibus  pa- 
trum  testimoniis  comprobavimus. 

ARTICULUS  II. 

-jUi   r;         Veritas  Sacramenti  Matriraonii  ostenditur 

,  ex  communi  Scholasticorum  doctrina. 

-00  bfi  L, 

Operae  pretium  est  expendere ,  num  antiquiores  scho- 

lastici  a  patrum  doctrina  desciverint ,  an  vero  traditionis 

filum  insecuti  perrexerint  germanam  de  veritate  sacramenti 

matrimonii  doctrinam  a  patribus  acceptam  conservare.  Non 

enim  desunt,  qui  eos  incusent  quod  ab  ea  defecerint  sive 

ob  antiquorum  documentorum  inopiam  et  ignorationem  , 

sive  ob  neglectam  antiquitatem  novamque  in  doctrina  sa- 

(67)  Ita  cit.  Oberthur  op.  et  loc.  cit.  necnon  Holdener,  praesertim  vero  Beda 
Mayer. 

(68)  Ita  Lassaulx,  Wiesse,  et  Kiistner,  quorum  postremus  scribere  non 
(InbitaTit:  «  Dogmatis  de  sacramento  matrimonii  auctor  extitit  Augustinus,  qui 
locum  Pauli  ephes.  V.  falso  interpretando,  in  eo  typum  matrimonii  Christi  cum 
ecclesia  coniunctionem  significantis,  quaerebat.»  De  matrim.  Lipsiae  1810.  Ita 
etiam  alii  apnd  Roslvowiny  in  op.  De  matrim.  in  eccles.caihol.  Augustae  Vin- 
itVic.  tom.  I.  pag.  29.  nota  (87). 

cra  tractanda  invectam  methodum  ,  seu  potius  philoso- 
phandi  rationem.  Idque  tam  circa  sacramentum  ipsum 
coniugii ,  tum  potissimum  circa  naturam  gratiae  quae  per 
hoc  sacramentum  confertur. 

Nos  iniurios  in  scholasticos  eiusmodi  accusatores  esse 
omnino  arbitramur  circa  utrumque  articulum ;  idque  evin- 
cimus  tum  a  priori,  tum  a  posteriori.  A  priori  quidem , 
quia  1 .  transitus  a  patribus  ad  scholasticos  ita  pedetentim 
factus  est,  ut  se  mutuo  exceperint.  lam  enim  caeperat 
nova  methodus  introduci,  quando  patrum  series  nondum 
expleta  erat  (69);  adeoque  fieri  non  potuit  ut  isti  adeo 
deflexerint  a  sanctorum  patrum  institutis  ut  novam  intu- 
lerint  doctrinam,  neque  solum  diversam,  sed  contrariam 
illi  quam  patres  tradiderunt.  Hoc  certe  absonum  est  cogi- 
tare.  Alioquin  in  repraehensionem  certissime  incurrissent; 
Quia  2.  constat  eos  in  patrum  lectione  non  adeo  hospites 
fuisse ,  ut  ignoraverint  quae  ab  ipsis  fuerant  litteris  con- 
signata:  hinc  eos  videmus  passim  ad  ss.  praesertim  Augu- 
stinum,  Hieronymum,  Gregorium  M.,Ioannem  Chrysosto- 
mum  aliosque  provocare  (70);  Quia  3.  nonnulli  ex  iis  ipsis, 
qui  huius  temeratae  doctrinae  circa  coniugium  insimulantur, 
erant  episcopi,  aut  praelati,  qui  certe  ignorare  non  pote- 
rant  id  quod  erat  in  usu  quotidiano  positum ,  cuiusmodi 
profecto  erat  celebratio  coniugiorum  (71) ;  4.  Quia  plura 
ex  illis,  quae  adhuc  supersunt  ritualia,  in  quibus  ordo 
traditur  celebrandorum  coniugiorum ,  et  in  quibus  aperte 

(69)  Dixi :  caeperat  nova  methodus  introduci ,  nam  ei  presse  ac  rigoroso 
sensu  loqui  Telimus,  scholastici  non  caeperunt  nisi  post  Petrum  Lombardum, 
qui  ob  editos  suos  quatuor  libros  sententiarum ,  Magister  sententiarum  fuit  nun- 
cupatus,  qui  vero  hos  libros  commentariis  illustrarnnt  vocati  sunt  scholastici 
respectu  magistri.  Si  ampliori  significatioue  scholasticorum  nomen  usurpemus, 
certum  est  quod  longe  ante  Magistrum  caeperiat,  cum,  uti  Tidebimus,  in  notis 
chronologicis  vel  ipsum  s.  Bernardum  praecesserint. 

(70)  Satis  est  manibus  terere  istorum  voliimina ,  ut  quisque  saepe  suis  ipsis 
ocalis  deprehendat  passim  iios  patres  ab  ipsis  allegari  pro  substrata  materia. 

(71)  Tales  inter  ceteros  fuenint  Pctrus  Lombardus,  s.  Bonaventura,  Duran- 
dus ,  Petrus  Paludanus  etc. 


24  LIB.  I.  SECT.  I.  DE   MATRIM.  SACRAMENTO. 

gratiae  nubentibus  a  Deo  datae  vel  dandae  fit  mentio  una 
cum  voce  ipsa  sacramenti,  vel  aetate  ipsa  exarata  sunt, 
qua  coepit  scholasticorum  epocha ,  vel  paulo  anteriori. 
Haec  autem  cum  asservarentur  in  omnibus  ecclesiis  ac  mo- 
nasteriis,  et  iugiter  adhiberentur ,  nulla  ratione  poterant 
a  scholasticorum  notitia  subduci.  Itaque  exploratum  est 
optime  compertam  scholasticis  fuisse  veram  ecclesiae  de 
sacramento  matrimonii  doctrinam,  quin  necesse  ipsis  fu- 
erit  ad  illam  sibi  comparandam,  graecam,  aut  syriacam, 
aut  chaldaicam  linguam  addiscere,  et  euchologia  graeco- 
rum,  aut  orientahum  consulere.  Adeoque  ad  eos  veluti  adma- 
num  devenit  doctrina  patrum  et  ecclesiae  sensus  et  praxis. 
:  Nunc  id  ipsum  ostendendum  est  a  posteriori,  allatis  in 
medium  apertis  ipsorum  testimoniis ,  quod  quidem  hoc  or- 
dine  praestabimus ;  1 .  doctrinam  scholasticorum  circa  septe- 
narium  saeramentorum  numerum  eorumque  naturam  expo- 
nemus :  2 .  in  particulari  ac  nominatim  de  christiano  coniugio 
id  ipsum  efficiemus ;  non  quidem  omnium  ac  singulorum , 
quod  nimis  prolixum  ac  inutile  foret ,  sed  praecipuorum , 
eorum  praesertim  qui  hac  in  re  quoquomodo  a  vero  ablusisse 
perhibentur,  a  scholasticae  primordiis  ad  Petrum  Paluda- 
num  usque  testimonia  aHquot  insignia  describemus.  Hac 
ratione  veluti  ob  oculos  in  tabula  scholasticorum  doctrinam 
et  traditionis  continuationem  a  patribus  deductam  habebi- 
mus  usque  ad  dimidium  fere  sec.  XIV.  (72). 

Itaque  primus  qui  sese  ofFert  est  Hugo  a  s.  Victore, 
qui  praecessit  aetate  s.  Bernardum  (73).  Hic  porro  in  op. 
inscripto  Eruditionis  Theologicae  in  tract.  IV.  cap.  I.  agit 
De  sacramentis  in  generali,  constituitque  ea  septem  esse, 
de  quibus  singillatim  pertractat  tum  in  hoc  tum  in  inse- 
quentibus  tractatibus,  nec  non  in  altero  op.  quod  est  De 

(73)  Hic  enim  pius  insignisque  theologus  O.  P.  vita  functus  est  an.  1342. 
(73)  Nam  Hugo  Yictorinus  extremuin  diem  clausit  die  11,  febr.  an.  1140; 
«.  vero  Bernardus  die  20.  august.  1153. 

sacramentis  fidei.  lam  vero  sic  ipse  definit  sacramentum : 
«  Sacramentum  est  visibilis  forma  invisibilis  gratiae  in  eo 
collocatae,  quam  scilicet  confert  ipsum  sacramentum.Sacra- 
mentum,  pergit ,  non  solum  significat,  sed  etiam  confert 
illud,  cuius  signum  est  vel  significatio  (74).»  Igitur  ex  Hu- 
gone  de  natura  sacramentorum  novae  legis  est  producere 
gratiam,  et  quidem  propriam  uniuscuiusque  sacramenti; 
cum  vero  inter  septem  sacramenta  recenseat  matrimonium, 
ergo  et  matrimonium  suam  confert  gratiam,  ad  quam  si- 
gnificandam  et  conferendam  institutum  est.  Verum  non  in- 
digemus  ratiocinatione  ad  hoc  evincendum ,  cum  expresse 
id  doceat  Hugo  scribens:  «Hoc  est  sacramentum  magnuio 
in  Christo  et  ecclesia  (75).»  Agens  de  matrimoniis  infide- 
lium  docet.  «Ea  quidem  esse  vera,  sed  non  sanctificare, 
nec  gratiam  conferre »  uti  coniugia  christianorum ;  deinde 
subdit :  «  Dicitur  veritas  sacramentorum,  yirtus  ,  et  gratia 
spiritualis ,  quae  in  ipsis  et  per  ipsa  sacramenta  perfici- 
tur,  quam  veritatem  accipere  non  possunt ,  qui  sacramenta 
Dei  indigne  percipiunt  (76):»  ut  alia  quamplura  praete- 
ream  (77).  Nulla  idcirco  de  mente  Hugonis  Victorini  tum 
circa  veritatem ,  sacramenti  matrimonii,  tum  circa  gratiam, 
quae  per  ipsum  confertur,   dubitatio  esse  potest. 

Huic  proxime  aetate  accessit  Petrus  Pictaviensis  ( vita 
enim  functus  est  an.  1175),  qui  et  ipse  definivit  sacra- 
mentum  novaelegis:  «Invisibilis  gratiae  in  eo  collatae  visi- 
biUs  forma.»  Hoc  ponit  discrimen  inter  sacramenta  veteris 
legis  et  novae  legis,  quod  illa  figurarent,  istSief ficiant  gratiam 


(74)  Tract.  IV.  De  sacr.  in  gen.  c.  I.  opp.  ed.  Ven.  1688.  tom.  III.  fol.  204. 
tergo. 

(75)  De  sacram.  fidei,  par.  XI.  cap.  II.  fol.  209. 

(76)  Ibid.  cap.  XIII.  fol.  208. 

(77)  5ic  part.  VIII.  De  sacr.  banc  etiam  differentiam  assignat  Hugo  inter 
utriusque,  veteris  ac  novae  legis  sacramenta.  «  Quod  quia  nostra  sacramenta  sunt 
signa  et  causae  (gratiac);  illa  sunt  signa  tantum.  Quia  illa  promittunt  quod  non 
continent,  ista  autem  dant  quod  continent.» 

quam  significant ;  quod  septem  sint  sacramenta,  et  con- 
iugium  sexto  loco  ponit  (78). 

Magister  sententiarum  seu  Petrus  Lombardus  lib.  IV. 
Sentent,  dist.  2.  septem  et  ipse  numerat  novae  legis  sacra- 
menta,  ac  septimo  loco  coniugium  ponit.  Praemissa  vero 
in  dist.  1 .  generali  definitione  sacramenti ,  quod  nimirum 
sit  sacrae  rei  signum ;  pressius  vero  :  «f  Sacramentum  ,  in- 
quit ,  proprie  dicitur  quod  ita  signum  est  gratiae  Dei ,  et 
invisibilis  gratiae  forma ,  ut  ipsius  rei  similitudinem  gerat 
et  causa  exsistat.  Non  ergo  significandi  tantum  gratia  sa- 
cramenta  instituta  sunt,  sed  etiam  sanctificandi:»  transi- 
tum  deinde  facit  ad  assignandum  discrimen  quod  inter- 
ponitur  inter  sacramenta  legis  veteris ,  et  sacramenta  novae 
legis,  illudque  in  eo  constituit,  quod  illa  significarent  tan- 
tum,  haec  autem  praeterea  gratiam  conferant,  usurpans 
ad  hoc  verba  s.  Augustini  dicentis  «  quia  'iWdi  promittehant 
tantum  et  significahant,  haec  autem  dant  salutem  ( super 
Psal.  LXXIII.).»  Cumque  definitio  toti  definito  competere 
debeat ,  liquet  ipsum  docere  tum  coniugium  ut  verum  pro- 
prieque  sacramentum  novae  legis  a  Christo  institutum  fuisse, 
uti  sacramenta  reliqua ,  tum  gratiam  conferre :  alioquin  non 
discriminaretur  a  coniugio  in  veteri  lege,  secus  ac  ipse  do- 
cuerit  (79).  Quid  igitur  sibi  vult ,  quum  sive  in  dist.  2. 
sive  in  dist.  26.  affirmat  matrimonium  post  peccatum  da- 
tum  esse  in  rem^dium?  Nil  aliud  profecto  quam  gratiam 
huius  sacramenti  propriam  spectare  praecipue  ad  cohiben- 
darii  concupiscentiam ;  dixi  praecipue,  in  praesenti  nempe 
infirmitatis  conditione :  nam  idem  Magister  affirmat  institu- 
tum  praeterea  fuisse  coniugium  ad  mutuam  coniugum  fo- 
vendam  charitatem ,  et  sic  referre  per  consensum  unionem 

(78)  Sententiar.  par.  V.  c.  2.  3  et  14. 

(79)  Hoc  vidit  6.  Thomas,  qui  in  dist.  26.  qu.  2.  art.  3.  «  Definitio,  inquit,  et 
definitum  debent  conv^rti.  Sed  in  definitione  sacramenti  ponitur  causalitas  gra- 
tiae,  ut  in  1.  dist.  patuit.  Ergo  cum  matrimonium  sit  sacramentum,  erit  causa 
gratiae.» 

spiritualem  animorum  uti  figuram  coniunctionis  Christi  cum 
ecclesia  per  charitatem.  In  hunc  finem  adducit  s.  Augu- 
stini  testimonium :  «  In  nuptiis  plus  valet  sanctitas  sacra^ 
menti,  quam  faecunditas  ventris  (&0).)j  Ergo  nimia  levitate 
nonnulli  affirmarunt  Magistrum  sentenliarum  aut  non  ad^ 
misisse  veritatem  huius  sacramenti ,  aut  saltem  denegasse 
per  ipsum  conferri  gratiam(81). 

Neque  ab  his  recessit  Albertus  M.  qui  in  Comment. 
in  4.  lib.  Sentent.  in  dist.  1.  art.  2.  septem  sacramenta  no- 
vae  legis  cum  recensuisset ,  excurrit  per  singula  usque  ad 
matrimonium  inclusive.  Quod  vero  attinet  ad  gratiam,  ipse 
uti  fundamentum  posuit ,  « quod  omnis  gratia  sacramen* 
talis  ordinatur  contra  peccatum  ,  »  postea  subiicit:  «  Quod 
omne  sacramentum  ecclesiae  conferl  gratiam  aliquam  con* 
tra  peccatum ,  sicut  est  matrimonium.y)  Et  in  art.  4.  suam 
facit  definitionem  sacramenti  quam  dedit  Hugo :  «  Sacra- 
mentum  est  corporale  et  materiale  elementum  oculis  extrin- 
secus  suppositum  ex  similitudine  repraesentans ,  ex  insti- 
tutione  significans,  et  ex  sanctificatione  invisibilem  gratiam 
conferens ,  »  quam  deinde  explanat  et  accommodat  sacra- 
mento  matrimonii  (82). 

Alberto  succedit  eius  discipulus  scholasticorum  prin- 
ceps,  s.  Thomas.  Ut  eumdem  in  eo  ordinem  consectemur, 
et  ipse  in  4.  Sent.  dist.  2.  q.  1.  art.  2.  constituit  septem 
esse  sacramenta,  excurritque  per  singula.  Disserens  autem 
de  efficacia  sacramentorum  novae  legis  in  dist.  1 .  q.  1 .  art.  4. 
statuit  sacramenta  haec  gratiam  causare,  ac  per  hoc  dif- 
ferre  a  sacramentis  veteris  legis  ,  quae  hanc  tantummodo 
figurabant.  Applicat  deinceps  matrimonio  hanc  doctrinam 

(80)  Petri  Lombardi  episc. parisiens.  Senfentiarum  lib.  IIII.  Lovtia.  1557. 
dist.  26. 

(81)  Inter  ceteros  Melchior  Canus  De  Locis  lib.  VIII.  cap.  V.scribit  «Ma- 
gistrum  et  Durandum  non  refero  qui  in  universuni  opinantur ,  matrimonium 
gratiam  non  conferre.  »  De  Durando  postea. 

(82)  Opp.  ed.Lngdun.  1651.  tom.  XVI.  floruit  antem  Albertus  M.  an.  1265. 

m,i.  dist.  q.  1.  art.  1.  in  solutione  quaestiunculae  secun- 
dae ,  in  qua  opinionem  illorum  refellit,  qui  sentiebant  in 
matrimonio  non  conferri  gratiam ,  eo  quod  ordinatum  tan- 
tum  sit  in  remedium  contra  concupiscentiam ,  ostenditque 
hoc  remedium  haberi  non  posse  sine  gratia  quam  confert 
matrimonium ,  atque  concludit :  «  et  ideo  Magister  dicit , 
quod  matrimonium  est  tantum  in  remedium ;  sed  hoc  est 
fer  gratiam  quae  in  eo  confertur  (83).  »  Eadem  repetiit 
s.  Doctor  ad  dist.  26.  q.  2.  art.  3.  quam  ita  concludit  : 
«  Definitio  et  definitum  debent  converti ,  sed  in  definitione 
sacramenti  ponitur  causalitas  gratiae.  Ergo  cum  matrimo- 
nium  sit  sacramentum ,  erit  causa  gratiae.  Praeterea  Augu- 
stinus  dicit  ( super  Gen.  ad  lit.  lib.  IX.  cap.  VII.  )  quod 
matrimonium  est  aegrotis  in  remedium.  Sed  non  est  in 
remedium,  nisi  in  quantum  aliquam  efficaciam  habet.  Ergo 
habet  aliquid  efficaciae  ad  reprimendam  concupiscentiam.» 
Nec  obstat  in  corpore  articuli  doctrinam  hanc  probabilius 
adstrui ;  nam  istud  probabilius  refertur  ad  duas  senten- 
tias  quas  refellerat ;  ut  patet  tum  ex  contextu  ,  tum  ex 
eius  positione  absoluta  ,  quam  attulimus  (84). 

Neque  est  pariter  ambigendum  de  s.  Bonaventurae  circa 
hos  articulos  doctrina.  Etenim  et  ipse  in  Comment.  in  4. 
lib.  Sentent.  dist.  2.  q.  3.  statuit  thesim  seu  conclusio- 
nem  «  septem  sunt  sacramenta  et  non  plura. »  Quam 
conclusionem  probat  per  sacramenta  singula,  et  cum  per- 
yenit  ad  matrimonium  scribit :  In  auxiliun  temperantiae 
matrimonium  (85).  Et  dist.  26.  «Cum  ergo,  inquit,  coniu- 
gium  sacramentum  sit,  et  sacrum  signum  sit  et  sacrae 
rei ,  scilicet  coniunctionis  Christi  et  ecclesiae;  »  et  rursum 

(83)  Opp.  ed.  De  Rubeis  1780.  tom.  XII. 

(84)  Ibid.  tom.  XIII. 

(85)  Nam  ipse  statuit  sacramenta  instituta  esse  ad  sanandum  vulnera ,  et 
ad  adiuvandum  ad  virtutes,  prout  de  sacramentis  singulis  ostendit.  Quod  vero  at- 
tinet  ad  matrimonium  docet  matrimonium,  esse  contra  concnpiscentiam,  prout 
sanat,  et  in  auxilium  temperantiae  prout  adiuvat  virtutem. 

q.  2.  «  An  in  sacramento  matrimonii  conferatur  gratia?» 
Resp.:  «Nunc,  tempore  legis  novae  non  tantum  praestat 
illud  remedium  (  ut  in  lege  veteri ) ,  sed  etiam  aliquod 
gratiae  donum  digne  suscipientibus ,  utpote  his,  qui  ex 
charitatis  consensu  uniuntur  ad  procurandam  prolem  ob 
divinum  cultum  «  quod  deinde  fuse  evolvit  (86) .  Demum 
in  resp.  ad  4.  solvit  difficultatem  canonistarum ,  qui  nega- 
bant  gratiam  per  matrimonium  conferri  ,  ne  simoniacus 
esset  contractus  de  dote  dum  celebratur  coniugium. 

Post  s.  Bonaventuram  commemorandus  est  loannes  Duns 
Scotus,  qui  in  Comm.  in  4.  Sentent.  dist.  2.  q.  1.  septem 
concludit  fuisse  a  Christo  vel  Deo  instituta  sacramenta  pro 
tempore  istius  legis;  deinde  ostendit  de  sacramentis  sin- 
gulis  ex  sacris  litteris ,  inclusive  de  matrimonio ;  demum 
id  ipsum  de  omnibus  universim  evincit  hac  ratione :  «  Quod 
autem  haec  omnia  a  solo  Deo  fuerint  instituta  patet  per 
illud ,  quod  tactum  est  in  generali  de  institutione  sacra- 
menti.  Nulli  enim  competit  signum  instituere  practicum 
nisi  vel  respectu  alicuius  actus  sui  proprii ,  vel  respectu 
alicuius,  qui  subest  sibi  quantum  ad  illum  actum.  Sacra- 
mentum  autem  est  signum  practicum  respectu  effectus  Dei 
proprie,  et  Deus  non  potest  in  actu  sibi  proprio  alicui 
alii  subesse:  ergo  etc»  Quod  deinde  pluribus  prosequitur, 

(86)  «Ex  hac  gratia,  inquit,  fit  remedium  contra  triplicera  inordinationem 
concupiscentiae,  et  nascltur  triplex  bonum  matrimonii.  Concupiscentia  enim  in- 
clinat  ad  multas  -.  qnia  luxuriosus  non  est  una  contentus :  et  in  matrimonio  datur 
gratia  liomlni ,  ut  soli  uxori  velit  coniungi :  et  ita  pronitas  ad  multas  exclnditur 
per  copulara  singularem.  Concupiscentia  etiam  inclinat  ad  delectationem  non  ad 
utilitatem  :  quia  luxuriosns  non  quaerit  nisi  satisfactionera  appetitus,  seu  appeti- 
tus  sensitivi.  Datur  ergo  gratia  in  matrimonio  ,  ut  non  cognoscat  uxorem  nisi 
propter  prolem ,  et  ita  excluditur  delectatio  appetitiva  per  copulam  utilem.  Item  : 
Concupiscentia  fastidiura  generat  post  impletionem.  Unde  luxuriosus,  postquam 
cognovit  unam,  illam  respuit ,  et  vadit  ad  aliam.  In  matrimonio  vero  datur 
gratia,  ut  semper  velit  esse  cura  una :  et  ita  excluditur  variarura  concupiscen- 
tia  per  copulara  inseparabilem.  Ex  copula  singulari  oritur  bonum  fidei ,  ut  ad  aliam 
non  accedat.  Ex  copula  utili  boniim  prolis.  Ex  copula  inseparabili  bonum  sacra- 
menti.»  En  igitur  quid  sibi  voluerint  antiqui  scholastici  cura  dicerent  matrimo- 
ninra  institutum  in  remerfiMm,  vel  in  remedium  concupiscentiae . 

ostendendo  habere  sacramenta  efficaciam  a  Deo  tamquam 
causa  principali,  aChristo  tamquam  a  causa  meritoria  (87). 
Nominatim  autem  quod  attinet  ad  matrimonium,  dist.  26, 
quaest.  unica  n.  13.  proposito  dubio ,  ut  fieri  solet  a  scho- 
lasticis ,  utrum  matrimonium  sit  sacramentum  ,  atque  ex- 
posita  parte  negante,  ita  resp. :  «  Sed  quia  communiter  tenet 
ecclesia  sacramentum  matrimonii  esse  septimum  inter  ec- 
clesiastica  sacramenta ,  et  de  sacramentis  ecclesiae  non  esl 
aliter  sentjendum,  quam  sentit  ecclesia  romana,  (Extra  de 
haereticis.  Ad  aholendam),  ita  dici  potest  quod  contractui 
^natrimoniali  adnexit  Deus  sacramentum  proprie  dictum 
saltem  pro  lege  evangelica,  alioquin  non  esset  sacramen- 
tum  novae  legis ,  et  tunc  oportet  dicere,  quod  institutum 
fueritaChristo,  sicut  universaliter  dictum  est  supra  (dist.  1. 
et2.  q.  1.  )  de  sacramentis  ecclesiae  (88).»  Igitur  Scotus 
non  secus  ac  ceteri  omnes  professus  est  tum  matrimonium 
esse  vere  et  proprie  sacramentum  a  Christo  Domino  in- 
^titutum ,  ipsum  gratiam  producere  aeque  ac  sacramenta 
reliqua ,  atque  per  hoc  differre  a  sacramentis  veteris  le- 
Sis(89). 

Coaevus  Scoto,  imo  aliquanto  tempore  anterior  fuit  Ri- 
chardus  de  Mediavilla  0.  M.  utpote  qui  floruit  an.  1290. 
lam  vero  Richardus  de  matrimonio  scribit :  «  Ante  novam 
legem  fuit  institutum  ,  et  tunc  gratiam  gratum  facientem 
non  conferebat ,  et  in  nova  lege  non  est  evacuatum ,  sed 

(87)  Opp.  ed.  Lugdun.  1559.  tom.  Vlil. 

(88)  Ibid.  tom.  IX.  Ant.  Hiquaeus  in  suis  illustrationibus  in  Scotum,  adiecit : 
«■Statuitconclusionetnfidei,  nempe  matrimonium  esse  verura  sacramentum  no- 
vae  legis,  quam  probat  ex  cap.  Ad  abolendam.  De  haereticis. 

Hoc  autem  caput  de  baereticis  datum  est  a  Lucio  III.  an.  1181.  ac  reperitur 
in  lib.  Decret.  V.  tit.  VIU.  De  haereticis  cap.  9.  atque  ita  se  liabet :  «  Ad  abolendam... 
Universos  qui  de  sacramento  corporis  et  sanguinis  D.  N.  I.  C.  vel  de  baptismate, 
seu  de  peccatorum  confessione,  matrimonio,  vel  reliquis  ecclesiasticis  sacra- 
mentis  aliter  sentire ,  »ut  dicere  non  metunt ,  quam  sacrosancta  rom.  ecclesia 
praedicat  et  observat .  . .  vinculo  perpetui  anathematis  innodamus.» 

(89)  Floruit  autem  Scotus  sub  fmera  saec.  XIII.  et  initio  saec.  XIV.  Obiit 
enira  immatura  aetate  Coloniae  an.  1308. 

approbatum  et  coniiriuatum  ,   et  factum  gratiae  causati- 
vum  (90).» 

Durandus  a  monte  Porciano  episcopus  meldensi?  ip 
Comment.  in  4.  lib.  Sentent.  a  reliquis  descivit ,  ita  ta- 
men ,  ut  quin  traditionem  infirmet ,  eam  potius  confirmet 
magis  pugnando  secum ,  et  cum  ceteris.  Etenim  ipse  in 
dist.  1.  q.  4.  agnoscit  discrimen  inter  sacramenta  ve- 
teris  legis  et  sacramenta  novae  legis  ,  quod  illa  saltem 
per  se  non  continerent  gratiam ,  haec  vero  dent.  Ibid.  in 
resp.  ad  4.  concedit  per  omnia  novae  legis  sacraraenta 
plenius  gratiam  conferri  quam  per  sacramenta  veteris  legis . 
In  dist.  vero  2.  q.  2.  constituit  septem  esse  novae  legis 
sacramenta ,  et  quemadmodum  ad  alias  virtutes  alia  sacra- 
menta  ordinata  sunt ,  ita  matrimonium  ordinatur  ad  actum 
temperantiae :  praemiserat  enim  :  «ad  actus  virtutum,  quae 
sunt  septem,  tres  theologales,  et  quatuor  cardinales  expe- 
diunt  nos.»  His  in  universum  constitutis  circa  numerum 
et  efficaciam  sacramentorum  novae  legis  ,  ad  dist.  26.  in 
qua  sermo  est  de  matrimonio  in  specie  art.  3.  expresse 
affirmat ;  «  Tenendum  est  absolute  quod  matrimonium  est 
sacramentum ,  cum  hoc  determinet  ecclesia  (Extra  de  hae- 
reticis.  Ad  Aholendam),  ubi  memorat  matrimonium  inter 
alia  sacramenta,  et  docere  oppositum  est  haereticum.yi  Hac- 
tenus  bene.  Ast  paulo  infra  autumat  matrimonium  citra 
haeresim  dici  posse  sacramentum  aequivoce  ratione  signi 
rei  sacrae ,  respectu  ceterorum  sacramentorum ,  non  autem 
univoce,  quatcnus,  sicut  cetera  sacramenta,  gratiara  non  pro- 
ducit  ex  opere  operato;  sed  solum  ex  opere  operantis  (91).» 
Ast  in  hoc  non  cohaeret  sibi ,  tollit  enim  differentiam 
quam  ipse  assignaverat  in  dist.  1.  et  2.  inter  sacramenta 

hi 

(90)  Super  quatuor  libros  senteniiaruni  Petri  Lombardi.  Drixiae  1591. 
tom.  IV.  in  dist.  26.  art.  4.  q.  2. 

(91)  JnPetriLombardi  sententias  theologicas  comment(friorum  libri  LUI. 
Venet.  1571.  fol.  367.  tergo. 

veteris  et  novae  legis  ;  neque  cohaeret  cum  aliis ,  quia 
fatetur  communiter  ceteros  theologos  contrarium  tenere.  Et 
reipsa  non  innititur  ad  fulciendam  sententiam  suam  nisi 
auctoritati  trium  canonistarum  (92)  et  glossae,  ob  levem 
illam  rationem,  quod,  si  per  matrimonium  produceretur  gra- 
tia,  iam  non  posset  absque  simoniae  labe  pacisci  de  dote. 
His  adiecit  postea  Magistrum  sententiarum ,  quamvis  im- 
merito,  ut  paulo  ante  vidimus.  Atque  hinc  factum  est  ut 
omnes  sive  coaevi ,  sive  subsequentes  scholastici  in  eum 
hac  de  causa  insurrexerint. 

lure  itaque  meritoque  affirmavimus  hunc  auctorem  sua 
agendi  ratione  non  modo  non  infirmare ,  sed  confirmare 
potius  ecclesiasticam  hac  in  re  traditionem.  Confirmat  in 
doctrina  generah  de  sacramentis ,  in  discrimine  quod  vel 
ipse  assignavit  ex  communi  doctrina  de  diversa  efficacia 
sacramentorum  veteris  ac  novae  legis ,  in  eo  quod  nullum 
pro  sua  sententia  afferre  potuerit  theologum,  in  eo  quod 
fatetur  de  contraria  in  scholis  vigente  doctrina ,  in  impu- 
gnatione  denique  quam  sustinere  debuit  a  reHquis  theologis 
omnibus  (93). 

Reliquum  estut,  quemadmodumproposuimus,  examini  cri- 
tico  subiiciamus  Petrum  Paludanum,  qui  vulgo  inter  eos  con- 
numerari  consuevit  qui  inficiati  sunt  per  coniugium  christia- 
num  gratiam  conferri  sacramentalem.  Ast  immerito  et  contra 
omnem  veritatem  hac  de  re  accusatum  insignem  hunc  theo- 
logum  fuisse  non  modo  manifestum  est  ex  iis ,  quae  scripsit 


(92)  Tales  sunt  Gauffridus  ,  OstJensis,  et  quidam  Bernardus  in  .Ippara/M. 
,  (93)  Quocirca  Dominic.  Soto  in  op.  In  IV.  librum  sententiar.  commentarii. 
Metymnae  a  Campi  1581 .  tom.  II.  pag.  80.  Durandum  vellicat  scribens:  «  Et  idem 
Durandus  negans  (  matrimouium  )  conferre  gratiam ,  simul  in  prima  editione , 
ut  refert  Capreolus,  negavit  esse  simpliciter  sacramentum  novae  legis :  sed  in 
posteriori  editione,  quia  de  hac  haeresi  male  audiebat,  ut  periculum  sibi  caveret, 
concessit  quidem  esse,  sed  tamen  negando  conferre  gratiam;  si  id  simpliciter  ne- 
gasset  asserendoque  subinde  non  esse  cum  aliis  novae  legis  univocum  parum 
sibi  cavisset.  Et  ideo  solum  dixit  non  esse  haereticum.  Fallit  tamen ,  hoc  ceu 
probabile  sustinendo.»  m'"   ^"1  »>;   j.ci   j-jws/ 


CAP.  I.  ART.  II.  DE  VERITATE  SACRAM.  EX  DOCTR.  SCHOL.   'S^ 

in  suis  Commentariis  in  IV.  Sentent.  dist.  1.  et  2.  ubi  cum 
reliquis  scholasticis  septem  novae  legis  sacramenta  a  Chri- 
sto  instituta  fuissc  docet ,  differentiamque  inter  sacramenta 
veteris  ac  novae  legis  in  eo  constituit ,  quod  illa  gratiam  pro- 
mitterent ,  ista  vero  contineant  et  conferant ;  sed  potissimum 
ex  iis,  quae  habet  in  dist.  26.  quae  est  de  matrimonio.  Si- 
quidem  quaest.  4.  insequentes  conclusionesconstituit:  l.wDe 
ratione  sacramenti  non  sunt  nisi  duo,  sciHcet ,  quod  sit 
signum ,  et  quod  sit  causa  gratiae :  utrumque  autem  non 
aequivoce ,  non  metaphorice ,  sed  proprie  convenit  matri- 
monio  .  .  .  ergo  est  vere  et  proprie  sacramentum  ,  sicut  alia, 
licet  non  aeque  perfectum  (9  4) .  luristae  autem  et  qui  negant 
matrimonium  conferre  gratiam  non  possunt  adstruere  matri- 
monium  esse  sacramentum  novae  legis.  »  In  conclusione  2. 
duabus  probat  ralionibus  matrimonium  esse  vere  et  pro- 
prie  sacramentum  novae  legis ;  1 .  sic,  «Omne  remedium,  in- 
quit ,  praestitutum  contra  peccatum  est  sacramentum  :  sed 
matrimonium  est  in  remedium  praestitutum  contra  peccatum, 
dicente  Apostolo  I.  ad  Cor.  1.  Propter  fornicationem  unus- 
quisque  suam  uxorem  haheat ;  ergo  est  sacramentum .  2.  sic. 
Si  matrimonium  non  esset  sacramentum ,  causa  matrimo- 
nii  esset  pure  corporalis  et  pertineret  ad  iudicem  secula- 
rem  et  non  ecclesiasticum.  Sed  illud  est  contra  canones ; 
ideo  etc.  » 

Deinde  reiicit  nonnullorum  explanationem  sensus  vocis 
remedii  ad  quod  institutum  dicebant  matrimonium,  scribens: 
«  Quia  illud  ,  quod  confert  remedium  contra  peccatum 
gratiam  adiutricem  conferendo  ex  opere  operato,  est  sacra- 
mentum ;  cum  haec  sit  definitio  eius :  hoc  competit  ma- 
trimonio :  quia  non  ex  natura  actus  confert  gratiam ,  licet 
alias   praebeat  remedium ;  scilicet  ex   divina   institutione 

(94)  Istud  non  aeque  perfectum  non  refertur  ad  sacramentum  in  se ,  sed 
ad  dignitatem,  comparate  ad  alia  sacramenta,  quae  finem  nobiliurem  habent 
in  gratia  quam  producunt. 

habet  conferre  gratiam  adiutricem  ad  hoc  quod  sciat  unus- 
quisque  vas  suum  possidere  in  sanctificatione  ct  honore.  » 

Demum  in  concl.  3.  confutat  contrariae  sententiae  ra- 
tiones  desumptas  ex  eo  quod  matrimonium  aliquid  habeat 
sibi  proprium  non  commune  ceteris  sacraraentis ,  osten- 
dens  quod,  si  eiusmodi  rationes  quidpiam  valerent  ad 
evincendum  matrimonium  non  esse  sacramentum  vere 
et  proprie  ,  neque  conferre  gratiam  ex  opere  operato , 
posset  ipse  evincere  nullum  prorsus  esse  sacramentum, 
cura  nullura  sit,  quod  aliquid  sibi  proprium  non  habeat 
in  quo  cum  ceteris  non  conveniat ,  prout  fuse  evolvit. 

Ad  difficultatem  autem  speciatim  petitam  ex  eo  quod 
interdum  coniugium  celebretur  absque  ministro  ecclesiae, 
nirairum  sine  sacerdote,  resp.  «Dicendum  est  quod  illud 
sacramentura ,  cuius  tota  efficacia  est  ex  materia  et  forma , 
non  autem  ex  potestate  ministri,  illud  potest  conferri  ab 
alio ,  quam  a  rainistris  ecclesiae  et  in  necessitate  et  extra 
necessitatera ,  licet  non  debeat  nisi  ex  necessitate:  sicut 
est  de  effectu  eucharistiae ,  quia  tota  virtus  causandi  gra- 
tiam  est  in  eo  quod  suscipitur .  .  .  sibi  valet  susceptum  a 
laico  quem  credit  suum  curatum .  .  .  ita  est  de  baptismo , 
cuius  tota  virtus  est  in  materia  et  forma ,  non  in  ministro : 
unde  etiam  extra  necessitatera  potest ,  sed  non  debet  mi- 
nistrari  nisi  a  presbytero.  Matrimonium  autera  est  huius- 
raodi ,  quia  eius  virtus  non  est  in  ministro  ecclesiae:  et 
ideo  non  propter  hoc  quod  non  est  necessarium ,  cum  sit 
necessarium  communitati ,  sicut  baptismus  personae  sin- 
gulari ,  sed  quia  virtus  eius  non  est  in  ministro  ecclesiae, 
potest  essentia  eius  haberi  sine  ministro :  licet  forte  non 
debet  nisi  in  facie  ecclesiae  et  per  sacerdotem  celebrari , 
si  possit  haberi  (95).»Atque  haec  attulisse  ex  Paludano 
sufficiat  ad  ostendendum  quam  falsum  sit  quod  ei  affin- 

(95)  Petri  a  Palude  O.  P.  Quartus  sententiarum  liber.  Paris.  1514. 
fol.  142.  seq. 

gitur ,  quasi  ipse  perperam  senserit  sive  de  veritate  huius 
sacramenti ,  sive  de  vera  gratiae  collatione  per  matri- 
monium.  i  ;r.;iij;>'ji  >■ 

Ita  explevimus  quod  nobis  proposuimus :  ostenditiiud 
nimirum  pervulgatam  opinionem  de  scholasticis  quod  aut 
in  dubium  revocaverint  sacramenti  matrimonii  veritatem , 
aut  inficiati  fuerint ,  vel  saltem  haeserint  circa  vim  eius- 
dem  in  gratia  producenda ,  omni  destitui  fundamento  (96). 
Quod  cum  fuerimus  assecuti,  novum  ex  scholasticorum 
consensu  argumentum  prodit  de  continuata  a  sanctis  ec* 
clesiae  patribus  usque  ad  concilium  florentinum  ac  triden- 
tinum  iugi  in  ecclesia  circa  hoc  sacramentum  traditione. 

Quod  vero  attinet  ad  Durandum  et  iuristas ,  quos  ille 
imprudenter  contra  concordem  scholae  sensum  secutus  est, 
ostendimus  eum ,  quin  nobis  officiat  seu  universali  et  con- 
stanti  traditioni ,  eidem  potius  satis  luculentum  sufFragium 
tulisse  tum  quod  sibi  minime  cohaerere  visus  est ,  tum  quod 
aperte  fassus  sit  a  communi  scholae  doctrina  discessisse , 
tum  denique  quod  statim  a  ceteris  omnibus  sive  coaevis 


(96)  Porro  ut  Melchior  Camis  snam  adstruat  sententiam  de  sacerdote  sacra- 
menti  matrimonii  ministro,  qiiam  deinde  pauJo  post  expendemus,  his  caepit 
verbis  viam  sibi  parare  lib.  VIII.  cap.  V.  «Ostendam  primum,  opinionem  commu- 
nem  illam  esse  (  de  matrimonio  sacramento  sine  ecclcsiae  ministro  ),  non  scholae 
dogma  fixumque  iudicium.  .  .  .  Lege  magistrum,  div.  Thomam,  Scotum,  Bona- 
venturam,  Riccardum,  Paludamini,  Durandum,  cetcrosque  scbokte  theologos, 
et  nisi  statim  eorum  pendentes  ac  vacillantes  animos  deprehenderis,  tnm  vero 
me  aut  stultum,  autem  temerarium  iudicato.  Nam  ct  cum  quaerunt,  an  matri- 
monium  conferat  gratiam,  id  quod  co  loco  maxime  iiniendum  erat,  non  de> 
fmiunt  tamen,  sed  in  his  referunt,  quae  in  hominum  opinione  sunt  posita.>>Ve- 
rum  pace  docti  viri  tantum  abest  nos  depreiiendere  insignos  ilios  doctores  animo 
pendentes  ac  vacillantes  hac  dc  re ,  nuin  scilicet  per  matrimonium  conferatur 
gratia ,  ut  eos  videamus  id  vere  tinire,  detinireque  ceu  lixura  scholae  dogma, 
fixumque  iudicium,  non  solum,  sed  ut  veram  ecclesiae  doctrinam  sive  anle  sive 
post  Durandum,  adeo  ut  eum  tamquam  de  haeresi  suspecfum  habuerint,eo  ipso 
quod  circa  gratiae  coHationem  per  sacramentum  matrimonii  haesitantem  viderint 
contra  unanimem  sciiolae  sensum,  ecclesiaeque  doctrinam.  Singillatim  illorura 
testimonia  adduximus.  Hinc  sine  integrae  scholae  iniuria  illis  aflingi  nequit  eius- 
modi  animi  snspensio  et  haesitatio.  Nuin  vero  dissenserint  scholastici  inter  se 
'circa  sacramenti  matrimoRii  ministrum,  cap.  insequenti  videbimus. 

theologis  sive  posterioribus  fuerit  impugnatus .  Idem  dic  de 
antiquis  iuristis  ,  quorum  etsi  minima  sit  in  theologicis  re- 
bus  auctoritas ,  attamen  vel  inviti  nobis  favent ,  dum  omnes 
concedunt  matrimonium  esse  novae  legis  sacramentum  , 
praesertim  post  Lucii  III.  summi  pontificis  decretalem  in 
cap.  Ad  abolendam  datum  an.  1181  :  Hcet  impingant  deinde 
in  scopulum  sibi  fatalem ,  quod  si  concederent  per  ma- 
trimonium  gratiam  conferri  ex  opere  operato ,  non  posse 
vitari  Simonis  labem,  dum  in  eo  contrahentes  paciscuntur 
de  dote.  Verum  in  hoc  eos  sibi  turpiter  contradixisse  merito 
ilhs  exprobrabant ,  ut  vidimus ,  scholastici,  qui  ostendunt 
actum  esse  de  sacramento  novae  legis ,  ubi  negetur  per 
ipsum  gratiam  ex  opere  operato  conferri  (97).  Verumtamen 
in  hunc  ipsum  scopulum  impegit  vel  ipse  Durandus  certe 
non  contemnendus  theologus ,  et  si  qui  alii  fuerunt  obscuri 
nominis  scholastici ,  quorum  scripta  ad  nos  non  pervene- 
runt ,  quorum  opinionem  commemorant  perstringuntque 
quotquot  aetate  illa  de  re  theologica  bene  meriti  sunt , 
et  quorum  commentaria  adhuc  possidemus. 

ARTICULUS.  III. 

Veritas  Sacramenti  Matrimonii  ostenditur 
ex  Ecelesiastica  interpretatione  textus  Paulini  Ephes.  V.  32. 

Quemadmodum  ex  publicis  et  solemnibus  ecclesiae 
documentis  de  matrimonii  sacramento  singularia  patrum 
testimonia  lucem  ac  vim  acquirunt ,  ita  ex  utroque  capite 
lux  afFunditur  in  verba  Pauli  Ephes.  V.  32.  sacramentum  hoc 
magnum  est;  ego  autem  dico  in  Christo  et  in  ecclesia  (98). 

(97)  Hi  sunt  nihiloininus  iuristae  illi,  quos  effert  Canus  hac  ipsa  de  causa 
supra  scholasticos ,  eorumque,  ut  sibi  eos  faventes  efficiat,  sensum  intorquet 
contra  apcrtam  ipsorum  mentem.  Verura  de  hoc,  postea. 

(93)  Quae  verba  in  graeco  textu  ita  efferuntur:  T6  [xuaT-nQtov  touto  [ji.sva. 
la-TiviyuSsXiyii  ci?  j^gio-Tovxai  s/jttjv  hv.\y)(Ttuv;  SCU  in  Christum  et  in  eC' 

Nam  quamvis  haec  verba  per  se  satis  non  evincant  christia- 
norum  coniugium  vere  et  proprie  esse  sacramentum,  quum 
ad  primitivum  protoparentum  matrimonium,  atque  ad  suc- 
cessiva  etiam  matrimonia  ante  Christum  referantur,  tamen 
si  ecclesiasticae  intrepretationis  ratio  habeatur ,  inde  efEci 
potest  huiusmodi  verba  proprio  quodam  sensu  ad  sacra- 
raentum  matrimonii  christiani  maxime  pertinere;  adeoque 
quod  per  se  satis  innuunt  ac  insinuant ,  accedente  catho- 
lica  interpretatione  etiam  certo  demonstrant.  Vidimus  enim 
tum  in  ritualibus  tum  in  euchologiis  ,  tum  etiam  a  rom. 
pontificibus ,  atque  a  patribus  ea  verba  proferri ,  aut  ad 
ea  alludi ,  ita  ut  ex  sensu  totius  antiquitatis  constet  ea 
de  vero  sacramento  gratiam  conferente  in  christianorum 
coniugiis  esse  intelligenda. 

Quamobrem  non  immerito  Bellarminus  exEphes.  V.  32. 
patrum  traditioni  innixus  conficit  matrimonium  christiano- 
rum  vere  et  proprie  novae  legis  esse  sacramentum.  Si 
enim,  ut  ipse  ratiocinatur ,  ad  constituendum  sacramentum 
tria  ostendenda  sunt ,  institutio  scilicet  divina ,  sisnum 
seu  symbolum  rei  sacrae ,  et  gratiae  sanctificantis  pro- 
missio,  cum  tria  haec  concurrant  in  christianorum  coniu- 
gium ,  profecto  nihil  est  quod  desiderari  possit  ad  huius 
sacramenti  virtutem.  Porro  de  divina  matrimonii  institu- 
tione  nulla  est  quaestio ,  cum  protestantes  id  ultro  fatean- 
tur,  imo  contendant;  et  praeterea  evidenter  constet  ex  Ge- 
nes.  II.  18.  Math.  XIX.  6. 1.  Cor.  VII.  38.  I.  Timoth.  IV  3 
etV.  14.  Hebr.  XIII.  4 

lam  vero  quod  christianorum  coniugium  signum  et 
symbolum  sit  rei  sacrae  evincit  ex  hoc  textu  Ephes.  V.  32. 
ubi  Apostolus  matrimonium  non  solum  sacramentum  ex- 
presse  vocat ,  sed  addit  magnum  esse  m  Christo  et  in 
ecclesia;  sacramentum  autem  hoc  loco  non  coniunctionem 
Christi  cum  ecclesia ,  prout  Lutherus  ,  Calvinus ,  Erasmus 
aliique  contendunt ,  sed  ipsum  viri  ac  mulieris  coniugium 

ab  Apostolo  appellari  ostendit  tum  ex  veterum  interpr&- 
tatione,  Ambrosiastro ,  Hieronymo,  Gregorio  nazianzeno, 
Chrysostomo ,  et  Augustino ;  tum  ex  ipso  contextu  paulino  , 
atque  ex  Apostoli  scopo.  Nam  cum  dicat  Apostolus  :  sacra- 
mentum  hoc  magnum  est ;  pronomen  hoc,  utpote  demonstra- 
tivum,  necessario  referri  debet  ad  id  quod  proxime  praeces- 
sit;  proxime  vero  illud  praecessit:  Relinquet  homo  patrem  et 
matrem  et  adhaerehit  uxori  suae ,  et  erunt  duo  in  carne  una ; 
igitur  ex  Apostolo  sacramentum  hoc,  nimirum  quod  relinquat 
homo  patrem  etmatrem  ,  et  adhaereat  uxori  suae,  et  sint  duo 
in  carne  una ,  magnum  est ,  quia  Christi  et  ecclesiae  con- 
iugium  repraesentat.  Scopus  insuper  apostoli  id  exigit,  qui 
is  est ,  ut  inducat  coniuges  ad  mutuam  benevolentiam ,  ad 
quam  eos  provocat  hoc  mysterio ,  quod  matrimonium  in  §e 
refert  coniunctionis  Christi  etecclesiae.  Hoc  ipsum  confirma- 
tur  ex  gr.  textu  in  quo  habetur  ii^  x^igto)/  xa/  ii<;  rviV 
iitKKnoiav  in  Christum  et  in  ecclesiam;  seu  referri  my- 
sterium  coniugii  tamquam  in  terminum  in  Christum  et 
ecclesiam ,  veluti  signum ,  seu  symbolum  ad  significan- 
dam  unionem  Christi  cum  ecclesia,  quam  repraesentat : 
adeoque  mysterium  seu  sacramentum  est  in  coniugio,  non 
autem  in  Christo  et  ecclesia  secus  ac  contenderint  illi  no- 
vatores  (99). 

Quod  vero  signum  hoc  sacrum  conferat  gratiam  quam 
significat,  ostenditur  ex  eo  quod  loquatur  Apostolus  de 
dilectione  spirituali  seu  supernaturali ,  qua  christiani  con- 
iuges  mutuo  se  prosequi  debent,  ut  referant  dilectionem 

(99)  Hoc  demum  agnoverunt  vel  ipsi  protestantes ;  siquidem  Koppe  in  JVovo 
Test.  graece  perpetua  annotatione  illust.  Gottingae  1823.  vol.  VI.  in  hunc  loc. 
scribit:  «  Sed  retulerim  ad  superiora  omuia  /xuo-Tyjgjov  /xsva  sa-ri,  et  verterim  ror 
tione  Christi. 

Nec  abnuit  Rosenmiiller ,  qui  pariter  explanans  haecApostoli  verba,  scribit: 
"Mysterium  vocat  Paulus  eam  rem  de  qua  antea  sermo  fuerat,  nempe  mutuum  con- 
iugum  amorem,  et  mutuam  benevolentiam :  /xuo-Tyigiov  aulem  h.  1.  est  res  sub 
qua  simul  aliquid  latet,  quae  connotat  aliud  aliquid,  nempe  amorem  Christi 
erga  caetum  suum.»  *ja'|i  i/^^s  -•-- 

illam,  qua  Christus  ecclesiam  prosequitur,  et  sancte  gu- 
bernat,  et  ipsa  ecclesia  Christo  adhaeret  per  fidem,  spem 
et  charitatem ,  eique  per  obedientiam  subiicitur.  Dixerat 
enim  v.  25.  «Ecclesia  subiecta  est  Christo  .  .  .  et  Christus 
dilexit  ecclesiam ,  et  seipsum  tradidit  pro  ea ,  ut  illam 
sanctificaret,  »  prout  I.  Tim.  II.  15.  scripsit:  «  Salvabitur 
(mulier)  per  filiorum  generationem  (idest  in  filiorum  ge- 
neratione)  ,  si  permanserit  in  fide ,  et  dilectione ,  et  san- 
ctificatione  cum  sobrietate  (100).  »  Eiusmodi  autem  spiri- 
tualis  seu  supernaturalis  dilectio  et  charitas  haberi  nequit 
nisi  per  gratiam.  Cum  igitur  ex  Apostolo  christianorum 
coniugium  debeat  in  ratione  signi  praeseferre  Christi  cum 
ecclesia  unionem  per  gratiam ,  et  hanc  gratiam  ad  hoc 
munus  explendum  conferat  necesse  est. 

Dixi  christianorum  coniugium ;  quia  licet  Apostolus  al- 
ludat  etiam  ad  coniugium  protoparentum  ,  et  posterorum 
omnium ,  quia  et  illa  coniugia  suo  modo  repraesentabant 
futuram  Christi  cum  ecclesia  coniunctionem  ,  attamen 
cum  nondum  tunc  fuerit  effecta ,  ea  erant  tantum  typica 
quaedam  repraesentatio :  at  posteaquam  efFecta  est  tum 
physica  Verbi  unio  cum  humana  natura ,  tum  moralis  per 
gratiam  cum  ecclesia ,  coniugia  christianorum  eamdem  unio- 
nem  signo  practico  repraesentant.  Praesertim  cum  ea  referat 
Apostolus  ad  inducendos  fideles  ad  mutuam  charitatem  et 
dilectionem  ad  Christi  et  ecclesiae  prototypum  significan- 
dum  ;  et  hac  ratione  dixit :  sacramentum  hoc  magnum  est , 
non  autem  fuit.  Quo  sensu  s.  Augustinus  passim  affirmat 


(100)  Heic  scite  observant  interpretes  catholici  cum  Bellarmino,  ab  Aposlol» 
quatuor  bona  enumerari  matrimonii  christiani  contra  quatuor  mala,  quae  sine 
gratia  Dei  in  matrimonio  evitari  non  possunt.  Primum  est  malum ,  non  servare 
coniugii  fidem.  Secundum,  odium  et  rixae,  quae  subinde  inter  coniuges  oriuntur. 
Tertium ,  immunditia  quaedam  ct  turpitudo  ex  rebellionc  membrorum.  Quartum, 
inteiuperantia.  His  Paulus  opponit  iidem ,  dilectioncm,  sanctificationem  ,  ct  so- 
brietatem,  in  quibus  permanendum  csse  dicit,  tamquam  videlicet  in  ipsa  ma- 
(rimonu  celebratione  acceptis. 

in  libro  De  bono  coniugali,  matrimonium  non  esse  sacrat- 
mentum  nisi  in  Christo  et  in  ecclesia  (101). 

Ex  qua  postrema  animadversione  etiam  intelligimus 
s.  Augustinum  sacramenti  vocem ,  cum  agit  de  coniugio 
christianorum ,  non  latiori  significatione ,  ut  contendit  Vas- 
quezius  (102) ,  sed  presse  usurpasse  ad  verum  proprium- 
que  sacramentum  exprimendum.  Etenim  praeter  inelucta- 
bile  argumentum  de  locutione  patrum  iuxta  analogiam 
fidei  in  ecclesia  vigentis,  id  patefaciunt  verba  ipsa  s.  Do- 
ctoris  quibus  contradistinguit  matrimonium  christianorum 
ct  coniugia  ethnicorum  dicens :  « In  civitate  Dei  nostri,  in 
monte  sancto  eius,  hoc  est,  in  ecclesia,  ubi  nuptiarum 
non  solum  vinculum,  verum  etiam  sacramentum  ita  com- 
mendatur  (103).  »  Quod  quidem  vinculum  indissolubile 
alibi  vocat  rem  sacramsnti  (104) ,  seu  efFectum  sacramenti, 

(101)  Eius  testimonia  pauio  post  referemus. 

(102)  In  Tract.  De  sacram.  matrim.  disp.  2.  cap.  5.  §.  32.  Cuius  verba  haec 
sunt :  «  Postquam  singula  loca  Augustini  perlegi ,  et  attente  consideravi  anno' 
Domini  1588.  manifeste  deprehendi  ipsum  non.loqui  de  sacramento  proprie. . . 
sed  de  sacramento  latiori  significatione,  prout  est  signum  unionis  Christi  cum 
ecclesia.»  Ergo  iuxta  ipsum  s.  Augustinus  numquam  locutus  esset  de  matri- 
monio  in  sensu  ecclesiae,  iuxta  analogiam  lidei,  iuxta  praxim  et  usura  quo- 
tidianum,  iuxta  mentem  ceterorum  patrum.  Quod  quam  absonum  sit,  quisque 
ex  se  intelligit.  Verum  neque  secum  ipse  vir  doctus  cobaeret.  Nam  iuxta  ipsuii> 
in  vet.  lege  matrimonium  latiori  significatione ,  imo  etiam  apud  infideles  fuisset 
sacramentum,  attamen  s.  Augustinus  agnoscit  apertum  discrimen  inter  cooiugium 
veterum ,  et  coningium  christianorum  ratione  sncramenU,  quam  in  sola  ecclesia 
agnovit. 

(103)  Lib.  De  fide  et  operibus  cap.  VII.  n.  10. 

(104)  De  nupt.  et  concup.  lib.  II.  cap.  X.  Ut  enim  animadverlit  praeclare 
Salmeronius ,  qui  egregie  totum  hoc  argumentum  pertractat  et  evolvit  in  Diss.  XIII. 
in  bunc  Ap6stoIi  loc.  Ephes.  V.  matrimonium,  quatenus  est  contractus  humanus, 
non  est  sacramentum  unum  ex  septcm ;  nec  habet  gratiae  promissionem  sicut 
nec  alii  contractus  civiles.  Deinde  quatenus  vinculum  adhuc  proprie  sacramentum 
non  est;  nam  ehismodi  vinculum  inter  infideles  invenitur,  ut  Paulus  docet  Cor.  VII. 
de  foemina,  quae  consentit  habitare  cum  viro  infideli.  Ad  haec,  vinculumest  ef- 
fectus  ipsius  caeremoniae  et  contractus ,  quia  post  illa  vinculum  subsequitur , 
ideo  est  effectus  sacramenti,  seu  res  sacramenti,  sicut  et  gratia;  non  autem  sa- 
cramentum  ipsum.  Tertio  vero,  quatenus  est  caeremonia  et  signum  sensibile,  sa- 
cramcntum  est  novae  legis,  et  cum  aliis  sex  connumeratur,  et  gratiam  Dei  con- 
fert  contrahentibus.  Hactenus  ille;  tom.XV.  ed.  Colon.  Agripp.  1604. p.  261.  Ex  lus 

uti  sumptionem  spiritualem  corporis  el  sanguinis  Christi, 
seu  mysticam  unionem  cum  Christo  vocavit  rem  sacra- 
menti  baptismi  (105);  ut  alia  plura  eiusdem  s.  Augustini 
testimonia  praeteream ,  quae  superius  attulimus ,  quaeque 
eius  mentem  aperte  declarant. 

Ex.  his  praeterea  disiectae  sunt  difficultates,  quibus  Ca- 
ietanus ,  Estius ,  aliique  post  eos  permoti  sunt  ad  negan- 
dam  efficaciam  huius  paulini  commatis  Ephes.  V.  32.  ad 
probandam  veritatem  sacramenti  matrimonii  ;  potissima 
ratio  quae  ab  iis  afFertur  ex  eo  desumitur  quod  Apostoli 
sententia :  Sacramentum  hoc  magnum  est  veritatem  habuerit 
ab  initio,  quum  dictum  est :  Propter  hoc  relinquet  homo  etc. 
Ast  vero  ex  eo  tempore  nondum  caepit  matrimonium  esse 
signum  efficax  gratiae,  sed  tale  demum  est  a  Christo  novae 
legis  auctore  institutum.  Altera  vero  ratio  est ,  quod  ve- 
teres  nuptiarum  sacramentum  non  ex  isto  loco  probent , 
sed  magis  eam  statuere  soleant  ex  facto  Christi ,  qui  nuptiis 
in  Cana  Galilaeae  benedixit,  utique  benedictione  spiri- 
tuali.  Quod  etsi  Scriptura  non  expresserit,  in  concilio  ta- 
men  ephesino  ,  tamquam  traditione  acceptum  ,  et  apud 
muhos  patres  legitur  (106). 

Verum  prima  ratio  iam  ex  dictis  praeoccupata  est , 
ostendendo  diversa  ratione  ApostoH  verba  ad  connubia 
veterum ,  et  ad  connubia  christianorum  referri. 

Ahera  vero  ratio  est  falsa ;  licet  enim  plures  veteres 

etiani  intelligimus  qua  ratione  interdum  s.  Augnstinus  improprie  Sacramenti 
vocem  usurpet  agendo  de  raatrimonio  ,  praesertim  in  lib.  I.  De  nupt.  et  conc. 
c.  XXI.  scribens :  »  Quod  in  Cliristo  et  in  ecclesia  est  raagnum  sacramentum,  hoc 
estin  singulis  quibuscumque  viris  atque  uxoritnis  minimum,  sed  tamen  coniun- 
cWoxa&mseparabilesacramentum.^^  L'bi  comparat  vinculum,seu  rem  sacramenti 
in  singulis  coniugatis  cum  vinculo  quo  arctissime  Christus  coninnctus  est  cutn 
humanitate  et  cum  ecclesia. 

(103)  Lib.  III.  De  peccator  merit.  et  remiss.  c.  IV. 

(106)  Ila  Estius  in  Comment.  in  hunc  loc.  Ad  Caietanum  quod  spectait,  no- 
tum  est  ipsum  Comment.  in  nov.  test.  Erasmizare,  ut  coaevi  cius  loquebantur, 
et  quemadmodum  negat  verba  Ephes.  V.  pertinerc  ad  sacrameutum  matrimonii, 
ita  ctiam  negat  verba  lacobi  V.  14.  pertinere  ad  sacramentum  extremae  unctioni». 

patres  repetant  nuptiarum  sacramcntum  ex  benedictione 
Christi  nuptiis  in  Cana  Galilaeae  celebratis  ,  quod  non 
abnuimus ,  quin  etiam  ultro  fatemur ;  tamen  non  minus 
certum  est  atque  exploratum  veteres  pariter  eamdem  veri- 
tatem  ex  paulino  commate  adstruere.  Nam  praeter  ritualia 
et  euchologia  utriusque  occidentalis  et  orientalis  ecclesiae , 
quae ,  ut  vidimus  ,  aut  alludunt  ad  haec  Apostoli  verba, 
aut  ea  expresse  referunt,  certum  est  plerosque  veterum 
hunc  ipsum  textum  urgere.  Nam  praeter  s.  Augustinum, 
qui  aperte  ait :  sacramentum  nuptiarum  commendari  fide- 
libus  coniugatis  ab  Apostolo  ad  Ephesios  (107),  alii  praesto 
sunt  magno  numero. 

Sane  Clemens  alex.  «  Quod  si  lex  sancta  est,  inquit, 
sanctum  est  matrimonium.  Mysterium  ergo  hoc  ad  Chri- 
stum  et  ecclesiam  ducit  Apostolus  (108).  » 

Ambrosianus:  «Mysterium  hoc  magnum  est,  ego  autem 
dieo  in  Christo  et  in  ecclesia.  Mysterii  sacramentum  grande 
in  unitate  viri  ac  mulieris  esse  significat.  Nec  hoc  prodit, 
sed  aliam  causam ,  quae  non  discordet  a  memorato  my- 
sterio,  flagitat,  quum  scit  ad  profectum  humani  generis 
pertinere ,  hoc  est  ecclesiae  et  Salvatoris ,  ut  sicut  relictis 
parentibus  homo  uxori  suae  adhaeret ,  ita  et ,  rebcto  omni 
errore,  ecclesia  adhaereat  et  subiiciatur  capiti  suo,  quod 
est  Christus  (109).  » 

S.  lo.  Chrysostomus  ,  recitatis  Apostoli  verbis  sacra- 
mentum  hoc  magnum  est  etc,  scribit :  «  Quid  est  hoc? 
Magnum  sacramentum ,  ipse  dicit ,  quia  magnum  quid  et 
admirabile  significavit  beatus  Moses,  imo  vero  Deus.  Inte- 
rim  autem  dicit :  in  Christo  dico ,  quoniam  et  ipse  dimisso 
Patre  descendit  et  venit  ad   sponsam  ,  et   factus   est  in 


(107)  De  nup.  lib.  I.  c.  X.  Profert  eniin  ibi  ex  loco  de  quo  disserimus  ea 
verba  :  Viri  ddigite  uxores  vestras  sicut  et  Christus  dilexit  ecclesiam.      ;  • 

(108)  Lib.  III.  Strom.  ed.  Oxon.  1715.  opp.  tom.  I.  pag.  549.  j . 

(109)  Inter  opp.  s.  Ambros.  in  append.  in  ep.  ad  Ephes.  ad  li.  I.  nu 

spiritum  unum .  .  .  et  pulchre  dixit :  Magnum  est  myste- 
rium,  perinde  ac  si  diceret:  Ast  allegoria  non  evertit  di- 
lectionem  (110).  » 

S.  Hieronymus  :  «  Qui  uxorem  diligit  se  ipsum  diligit: 
sic  et  nos  nostras  amemus  uxores.  Id  ipsum  antea  per 
allegoriam  in  Christo  interpretatur  et  in  ecclesia ,  ut  Adam 
Christum,  et  Eva  praefiguraret  ecclesiam ;  »  et  paulo  post 
s.  Gregorium  nazianzenum  refert  sibi  enarrantem  Apostoli 
verba ,  quasi  dixisset :  «  Scio  quia  locus  iste  inefFabilibus 
plenus  sit  sacramentis ,  et  divinum  cor  quaerat  interpretis : 
ego  autem  pro  pusillitate  sensus  mei ,  in  Christo  interim 
illud  et  in  ecclesia  intelligendum  puto  (111).  »  Nempe 
locum  Apostoli  exponit  de  ciOniugio  protoparentum  prae- 
figurante  unionem  Christi  factam  cum  ecclesia. 

Theodoretus  ,  praemissis  Geneseos  verbis  relatis  ab 
Apostolo  propter  hoc  etc.  subdit:  «Reverere  primam  legem, 
quae  post  mulieris  creationem  lata  est ,  et  in  hominum 
natura  coaluit.  Qui  enim  matrimonium  contrahit,  paren- 
tibus  relictis,  uxori  coniungitur,  et  tanta  fit  coniunctio, 
ut  duo  una  caro  existimentur .  .  .  Divinus  porro  Apostolus 
recitata  lege  matrimonii ,  ostendit  eam  in  spiritualibus 
quoque  nuptiis  elucere ,  et  vociferatur :  sacramentum  hoc 
magnum  est;  ego  autem  dico  in  Christo  et  ecclesia.  Ipse 
enim,  superno  Patre  relicto,  coniunctus  est  ecclesiae . . .  Non 
omnino ,  inquit ,  in  Christum  et  ecclesiam  nuptialem  legem 
transtulit  (112).  » 

Neque  aliter  s.  Athanasius  Apostoli  verba  exponit;  scri- 
bens  enim  de  virginitate:  «  Audi ,  inquit,  ancilla  Christi , 
et  quicumque  salutem  quaerunt ,  et  auscultant  verba  oris 
mei,  et  accipiant  aures  tuae  a  Deo  inspiratos  sermones. 

(110)  Hom.  XX.  in  cap.  V.  epist.  ad  Ephes.  ex  vers.  Montfaucon. 

(111)  Lib.  III.  Comment.  io  epist.  ad  Ephes.  c.  V.  ed.  Vallars. 

(112)  Theodoreti  interpretaiio ,  in  epist.  ad  Ephes.  V.  31.  33.  opp.  ed.  Pa- 
ris.  1602.  fom.  III. 

Hoc  enim  mysterium ,  inquit  divus  Paulus ,  magnum  est, 
eo  quod  omnis,  qui  agglutinatur  uxori ,  ambo  unum  corpus 
sunt  (113).  » 

Et  ante  hos  omnes  Origenes :  «  Scriptum  est,  inquit, 
in  lege:  Propter  hoc  relinquet  etc.  Haec  quod  allegorica 
mysteria  contineant,  Paulus  cum  in  epistola  sua  hoc  ipsum 
posuisset  exemplum,  pronunciat  dicens  :  Mysterium  hoc 
magnum  est ;  ego  autem  dico  in  Christo  et  in  ecclesia. 
Quod  autem  oporteat  hoc  etiam  secundum  litteram  custo- 
diri ,  ipse  Dominus  et  Salvator  docet ,  dicens :  Scriptum 
est  propter  hoc  etc.  et  ostendit  utique  observanda  esse  haec 
etiam  secundum  litteram ,  cum  adiicit :  Quod  ergo  Deus 
coniunxit,  homo  non  separet  (114). 

Origeni  autem  praecessit  s.  Irenaeus  qui  scripsit:  «Nam 
quum  de  vitae  huius  coniugio  scriberet  (  Paulus ) ,  hunc 
in  modum  est  locutus :  Sacramentum  hoc  magnum  est ;  ego 
autem  dico  in  Christo  et  in  ecclesia  (1 1 5) : »  exprobans  gnosti- 
cis,  quod  paulino  textu  abuterentur,  eum  transferentes  ad 
ea  coniugia  quae  in  Pleromate  sunt ,  ut  ipse  loquitur,  cum 
Apostolus  locutus  sit  de  coniugio  christiano.» 

His  veluti  sigillum  adiicimus  auctoritatem  rom.  ponti- 
ficum ,  ex  quibus  s.  Leo  M.  in  ep.  ad  Rusticum  eamdem 
exhibet  verborum  Apostoli  interpretationem  scribens :  «Cum 
societas  nuptiarum  ita  ab  initio  constituta  sit,  ut  praeter 
sexuum  coniunctionem  haberet  in  se  Christi  et  ecclesiae 
sacramentum ,  dubium  non  est ,  eam  mulierem  non  per- 
tinere  ad  matrimonium,  in  qua  docetur  nuptiale  non  fuisse 
mysterium  (116).» 

Et  haec  quidem  attulisse  sufficiat  (117).  Interim  ex  is 

(113)  Lib.  De  vtrginit.  n.  2.  opp.  ed.  Maur.  tom.  II.  pag.  lli. 

(114)  Hom.  X.  in  num.  opp.  ed.  De  la  Rue  tom.  II.  pag.  305. 

(115)  Adv.  haeres.  lib.  I.  cap.  VIII.  n.  4.  ex  Billii  versione. 

(116)  Ep.  cit. 

(117)  Nonnulla  alia  cf.  apud  Salmeron.  Diss.  cit.  necnon  apud  Bolaeum  in 
Trait^  des  empSchemenx  du  mariage  chap.  II. 

patet  haud  paucos  veteres  Apostoli  verba  exposuisse  de 
coniugio ,  quatenus  aut  ante  Christi  adventum  typum  ge- 
rebat  futurae  coniunctionis  Christi  cum  ecclesia,  aut  post 
eius  adventum ,  eamdem  coniunctionem  ac  mysterium  in- 
carnationis  in  se  repraesentat ,  cuius  signum  ac  symbo- 
lum  est ,  et  quidem  efficax  gratiae  ad  munia  implenda , 
quae  ibidem  Apostolus  coniugibus  christianis  commendat. 
Neque  his  patribus  alii  adversantur,  qui  benedictionem 
seu  vim  gratiae  conferendae  coniugiis  christianorum  re- 
petunt  ex  benedictione  a  Christo  adiecta  in  nuptiis  Ca- 
nae(118). 

Nulla  igitur  ratione  omitti  debet  argumentum  biblicum 
quod  licet  per  se ,  ut  monuimus ,  minus  efficax  ad  pro- 
bandum  videri  possit,  quo  sensu  tridentinum  affirmavit 
Apostolum  in  adducto  textu  innuisse  Christum  gratiam 
conferre,  quae  amorem  naturalem  perficeret,  coniugesque 
sanctificaret ;  si  nihilominus  spectetur  sensus  traditionalis 
vel  a  primis  ecclesiae  seculis  tum  in  sacramentariis  ac 
ritualibus  libris ,  tum  a  rom.  pontificibus  ac  ss.  patribus 
passim ,  atque  ab  interpretibus  catholicis  receptus,  atque 
ex  communi  scholasticorum  consensione ,  qui  huic  inniti 
textui  paulino  consueverunt  ad  statuendam  veritatem  sa- 
cramenti  matrimonii,  vim  omnimodam  ad  probandum  pau- 
linus  textus  obtinet.  Saltem  veteres  omnes ,  qui  sacramenti 
vocem  hoc  in  textu  ab  Apostolo  adhibitam  censuerunt  in 
sensu  sacramenti  presse  sumpti  de  signo  sacro  et  efficaci 
gratiae,  totidem  sunt  locupletissimi  testes  veritatis  huius 


(1 18)  Quod  Calraet  Comment.  in  h.  loc.  animadvertit  scribens:  «  Coniugium 
Adae  et  Evae  typus  erat  coniugii  inter  lesum  Christum  et  ecclesiam ;  hoc  vero 
inter  lesum  Christum  et  ecclesiam  forma  est,  atque  exemplar  iliius,  quod  ioter 
Christifideles  habetur.  Hoc  Salvator  ad  sacramenti  dignitatem  evexit,  eique 
gratiam  suam  tribuit,  yel  cum  adfuit  nuptiis  Canae,  vel  cum  docuit  aut  per  se, 
aut  apostolos  suos  fidelium  coniugium  imaginem  esse  unionis  eiusdem  cum  ec- 
clesia.» 

Cf.  etiam  Tirinum  hic ,  nec  non  Biblia  muxim<i  p.  lo.  De  la  Haye  tom.  X VIU. 
in  h.  loc.  sive  Controvers.  fidei.  Controv.  XXVII.  De  matrimonio. 

sacramenti ,  quae  iugiter  in  ecclesia  christiana  seu  catho- 
lica  viguit  et  obtinuit  (119). 

Quid  nimirum  ,  si  haeretici  non  acquiescant  huic  bi- 
blicae  probationi ,  si  aHa  etiam  multo  validiora  reiiciunt 
biblica  testimonia ,  quae  aperte  adeo  nobis  veritatem  exhi- 
bent  ceterorum  sacramentorum  ,  quae  tamen  ipsis  respuere 
placuit  propria  ipsorum  exegesi ,  quin  rationem  habeant 
ullam  unanimis  consensus  totius  antiquitatis  ?  Nimirum 
ipsi  prius  ex  privato  sensu  interpretantur ,  seu  potius  de- 
torquent  Scripturas,  in  quibus  nil  vident  nisi  quod  ipsis 
arridet;  cum  vero  ipsis  seculorum  omnium  interpretatio 
obiicitur  patrum,  conciliorum,  rom.  pontificum,  et  eccle- 
siae  universae  sensus  et  praxis  ,  eam  utpote  hominum 
interpretationem  superbe  respuunt  atque  contemnunt.  Quid 
porro  agas  cum  eiusmodi  haereticis ,  qui  nihil  nisi  sua 
magnifaciunt  utpote  soli  videntes,  dum  caeteri  eorum  existi- 
matione  et  iudicio  totidem  caeci  sunt?  Ipsi  ut  plurimum 
pene  exclusive  vocum  ethimologias  consectantur  atque 
grammaticam  philologiam  ,  uti  ex  eorum  libris  patefit ; 
interim  logicam  ,  seu  verius  traditionalem  exegesin  omit- 
tunt,  atque  catholicos  ut  minus  peritos  exegetas  passim 
carpunt. 

Atque  ut  insistamus  in  eo  quem  versamus  textu  paulino, 
autumant  protestantes  ideo  catholicos  agnoscere  in  coniugio 
sacramentum  ,  quia  Apostolus  iuxta  vulgatam  versionem 
scripsit:  Sacramentum  hoc  magnum  est ,  non  animadver- 
tentes   ipsum   graece  posuisse  [ji.v(jrrptov;  quasi  nempe 

1.  catholici    peregrinam   hanc   ignorassent   eruditionem  ; 

2.  nescirent  perinde  passim  esse  graecis  mysterium  quod 
est  latinis  sacramentum ,  qua  sacramenti  voce  cum  illi  ca- 


(119)  Sane  conc.  tridentinum  post  allata  Pauli  verba  immediafe  subdit: 
«  Cum  igitur  matrimonium  in  lege  evangelica  veteribus  connubiis  per  Christum 
gratia  praestet ,  merito  inter  novae  legis  sacramenta  connumerandum  sancti 
palres  nostri,  concilia  et  universalis  ecclesiae  traditio  semper  docuenmt.» 

reant  ,  mysterii  voce  significant ,  quod  isti  sacramentum 
vocant;  3.  non  alia  de  causa  in  allegato  textu  viderent  sa- 
cramentum  in  coniugio  christiano  ,  quam  ex  voce  materiali , 
quae  in  eo  occurrit ,  et  non  potius  ex  intima  rei  natura , 
atque  ex  totius  orationis  serie ;  4.  denique  toties  catholici 
admitterent  sacramentum  presse  dictum ,  quoties  in  Bibliis 
vox  sacramenti  reperitur,  quod  tamen  quam  falsum  sit,  patet 
ex  eo  quod  sex  alia  sacramenta  agnoscant ,  quin  umquam 
tali  nomine  in  Scripturis  ea  donentur;  tum  ex  eo  quod,  licet 
pluries  tam  in  veteri  quam  in  novo  foedere  sacramenti  vox 
inveniatur  (120),  nuspiam  tamen  catholici  ex  iis  ullum  alle- 
garunt  locum  ad  evincendum  sacramentum  proprie  dictum 
designari. 

Quae  quidem  adnotare  constitui ,  ut  catholici  theologi 
longe  absint  ab  eiusmodi  novatorum  agendi  ratione,  nec 
sinant  se  irretiri  ipsorum  laqueis,  cum  nervus  probationum, 
quibus  fidei  dogmata  adstruuntur,  in  sensu  potissimum  tra- 
ditionali  constituendus  sit ,  sine  quo  Scripturae  in  varios 
sensus  facile  detorqueri  possunt ,  ita  ut  vix  vim  omnem 
non  amittant.  Tum  etiam  ut  non  adeo  sese  praebeant 
difficiles  in  nonnuUis  probationibus  admittendis  urgen- 
disque,  quae  si  haereticis  praesto  essent,  illas  contra 
nos  maxime  urgerent ,  canerentque  triumphum .  Dum  non- 
nulli  theologi  sub  criticae  severitatis  obtentu,  eas  negli- 
gunt,  aut  respuunt  etiam ,  interim  vix  non  ab  ipsorum  ma- 
nibus,  utitadicam,  veritates  catholicae  elabuntur  (121). 


(120)  Tob.  XH.  17.  Dan.  II.  47.  Coloss.  I.  27.  I.  Tim.  III.  16.  Apoc.  I.  20. 
item  XVII.  7.  et  in  ipsa  epist.  ad  Ephes.  I.  9.  et  III.  3. 

(121)  Exemplo  sit  ipse  Vasquez,  qui  dum  ad  adstruendam  dogmaticam 
sacramenti  matrimonii  veritatem  nullum  invenit  in  scripturis  testimonium ;  dum 
testimouia  s.  Augustini  omnia  respuit ;  dum  testimonia  seponit  Leonis  papae  , 
Chrysostomi,  et  Ambrosiani,  utpote  qui  ex  eius  systemate  non  loquantur  nisi 
de  sacramento  latiori  significatione  accepto,  rem  totam  revocat  ad  pauca  quae- 
dam  testimonia ,  quorum  aiiquod  dcsumptum  est  ex  spuria  Evaristi  Decretali , 
alterum  ad  rem  non  facit ,  cuiusmodi  est  illud  s.  Siricii  papae  in  epist.  ad  Hime- 
rium  tarraconensem ,  in  qua  est  sermo  de  sponsalibus ,  non  autem  de  matrimonio  -. 

Sed  ut  finem  iam  huic  satis  prolixae  disceptationi  im- 
ponamus ,  ex  hactenus  dictis  constat  \  eritatem  sacramenti 
matrimonii  ostendi  ex  perpetua  ecclesiae  doctrina,  atque 
ex  ipsa  etiam  ecclesiastica  interpretatione  verborum  Pauli 
Ephes.  V. 

CAPUT  II. 

JIE    MATRIMONII    CHRISTIANI    MINISTRO 
ARTICULUS  I. 

Quaestionis  origo .  ■■•■'■ 


2(  f 


Nemo  est  disciplinis  theologicis  vel  mediocriter  ini- 
tiatus,  qui  non  perspiciat  quantae  gravitatis  sit  contro- 
versia  quam  agitandam  suscipimus ,  de  matrimonii  chri- 
stiani  ministro.  Siquidem  ex  quo  caepit  in  ecclesia  catholica 
disceptari  quaestio,  contrahentes  ne  haberi  deberent  con* 
iugalis  sacramenti  ministri ,  quemadmodum  hactenus  re- 
ceptum  erat ,  an  vero  sacerdos  ,  illico  ex  posteriori  hac 
sententia  originem  duxit  exitialis  ac  inaudita  hactenus 
distinctio  inter  contractum  et  sacramentum  in  coniugiis 
christianorum ,  ac  paullatim  matrimonii  civilis  profanum 
nomen  inventum  est. 

-fi  Originem  huius  controversiae  repetit  Benedictus  XIV. 
in  celeberrimo  opere  De  synodo  dioecesana  (1)  a  Guilielmo 
episcopo  parisiensi ,  qui  in  suo  tractatu  De  sacram.  matrim. 
c.  IX.  distinguere  visus  est  rationem  contractus  a  dignitate 
sacramenti,  illamque  ab  hac  quandoque  separari.  Hac  in 


Qum  illa  benediciio  quam  nuptcrae  sacerdos  imponit  etc.,ut  admonet  Coustant 
,  in  adnot.  ad  lianc  epist.,aut  saltem  dubia  res  est ;  frustra  autem  Vasquez  contra 
veterum  documentorum  testimonium  negat  datara  fuisse  benedictionem  sponsa- 
iibus.  Cetera  quae  adiicit  decretoria  omnino ,  saltem  aliqua,  non  videntur.  Verum 
quidem  est,  quod  hic  tractatus  sit  posthumus  ac  solum  inchoatus,  quique  secundis 
curis  a  Vasquezio  ipso  emendatus  fuisset. 
(I)  Lib.  VIII.  cap.  XIII.  n.  i.  2. 

hypolhesi  si  coniugium  absque  sacerdotali  benedictione 
mutuo  tantum  contrahentium  consensu  celebraretur ,  solius 
contractus  naturalis,  aut  civilis  conditionem  induceret,  per-^ 
petui  tamen  atque  indissolubilis ;  si  vero  sacerdotis  prae- 
terea  (iiaesentia  ac  benedictione  muniretur  ,  sacramenti 
naturam  assequeretur ,  gratiamque  coniugibus  conciliaret. 
Quocirca  in  hac  sententia  nuptialis  foederis  sacramentalis 
minister  foret  sacerdos ,  forma  autem  verba ,  quae  a  sa- 
cerdote  sacro  hoc  in  ritu  promuntur;  materia  porro  remota, 
quam  dicunt ,  consisteret  in  ipso  contrahentium  consensu, 
seu  civili  contractu.  Hinc  coniugia  omnia  clandestina,  quae 
celebrari  contigerit  sine  sacerdotis  opera ,  totidem  forent 
meri  contractus  naturales,  aut  civiles  ;  quae  cohonestata 
fuerint  sacerdotis  benedictione ,  totidem  evaderent  sacra- 
menta  presse  dicta.  Quae  res  sacramenti  baptismatis  exem- 
plo  illustratur  et  confirmatur ,  cuius  remota  materia  aqua 
est  naturalis ,  fit  autem  sacramentum  dum  verbum  ad  ele- 
mentum  accedit. 

Haec  eadem  doctrina  tribuitur  Petro  Paludano  scho- 
lastico  seculi  XIV.;  floruisse  siquidem  peribetur  an.  1340.; 
nec  non  concilio  provinclali  coloniensi,  quod  celebratum  est 
an.  1536.,  nec  non  Hermanno ,  qui  postea  ab  ecclesia  per 
apostasiam  defecit,  ut  profiteretur  haeresim  lutheranam, 
quo  praesule  concilium  coloniense  celebratum  fuerat.  Is 
enim  in  suo  catechismo,  quem  per  id  temporis  in  usum 
suae  archidioeceseos  vulgaverat ,  insinuavit  hanc  senten- 
tiam  de  sacerdote  ministro  sacramenti  matrimonii. 

Haec  quidem  Benedictus  XIV.  ac  reliqui  omnes,  qui 
de  huius  sententiae  primordiis  disseruere.  Verum,  re  bene 
perpensa,  deprehenditur  omniura  primum ,  qui  doctrinam 
de  sacerdote  christiani  coniugii  ministro ,  adeOque  de  di- 
stinctione  inter  contractum  mere  civilem  et  sacramentum  in 
nupliis  christianorum  in  scholas  catholicas  invexerit,  fuisse 
celebrem  Melchiorem   Canum  ,    qui    opus  suum   De    locts 

theologicis  vulgavit  an.  1562,  aut  1563  (2).  Hoc  in  opere 
cl.  auctor  lib.  VIII.  cap.  V.  totus  in  eo  est,  ut  evincat  non 
alium  huius  sacramenti  ministrum  esse ,  aut  esse  posse 
praeter  unum  sacerdotem,  qui  benedictione  christianos 
coniuges  sacro  foedere  copulat,  eorumque  consensum  seu 
contractum  elevat  ad  dignitatem  sacramenti ,  gratiam  ex 
opere  operato  impertiendo.  Quod  vero  attinet  ad  nuptiale 
foedus  quodcumque  sine  sacerdotali  benedictione  initum, 
ad  merum  naturalem  civilemque  contractum  amandat.  Suam 
hanc  sententiam  ipse  pariter  Guilielmo  parisiensi ,  Petro 
Paludano ,  immo  vero  et  ipsi  s,  Thomae  tribuit. 

Ast  perperam  ;  siquidem  etsi  Guilielmus  summopere 
commendet  benedictionem  sacerdotalem  in  nuptiis  cele- 
brandis ,  attamen  eam  non  habet  uti  essentialem  ad  verum 
constituendum  coniugium,  et  ad  sacramentum  conficien- 
dum.  Nam  ipse  aperte  statuit  coniugium  et  sacramentum 
haberi  per  solum  contrahentium  consensum ,  ex  quo  patet 
benedictionem  ab  eo  requiri  ad  integritatem  ,  atque  uti 
meram  convenientiam ,  ut  aiunt ;  minime  vero  uti  partem 
essentialem  qua  sacramentum  constituatur ,  uti  constat  tum 
ex  rationibus  quas  adducit,  exemplisque  quibus  utitur  ad 
rem  suam ,  tum  ex  orationis  serie. 

Quod  ut  evincamus  ,  satis  nobis  erit  verba  eiusdem 
auctoris  in  medium  afferre ,  ut  eius  germana  mens  melius 
percipiatur.  Sic  igitur  scribit  Guilielmus  in  opusc.  De 
matrimonio  cap.  VI.  De  sanctitate  matrimonii.  «Habet  etiam 
matrimonium  non  parum  sanctitatis  ex  benedictione ,  vel 

(2)  Nonnulli  primum  fuisse  hoc  Cani  opus  vulgatum  an.  1562.  existimant, 
alli  vero  an.  1563.  Verum  componi  possunt  hae  sententiae  ex  iis,  quae  scribunt 
pp.  Quetif  et  Echard  in  Scriptoribus  ordinis  praedicatorum  in  art.  Melchior 
Canus  tom.  II.  pag.  177.;  hoc  opus  priviiegium  impressionis  obtinuit  Matriti  die 
27.  Augusti  1562.  et  iterum  die  22.  nov.  eiusdem  anni;  editum  autem  est  Salman- 
ticae  typis  elegantibus  in  fol,  an.  1563.  quo  eodemanno  die  11.  novembr.  habita 
est  sess.  XXIV.  conc.  tridentini,  uti  notum  est  ex  historia  card.  Paliavicini 
lib.  XXIII.  cap.  9.  n.  15.  ubi  scribitpaulo  ante  annum  quo  datum  fuit  a  concilio 
dscretum  de  raatrimoniis  clandestinis  Canum  opus  suum  vnlgasse. 

«ralione  sacerdotali ;  sine  qua  numquam  celebrandum  est 
matrimonium ,  quara  quicumque  contempserint,  aut  decli* 
naverint,  nisi  metu  iusto,  aut  alia  causa  necessaria,  non  sunt 
coniuges  habendi ,  sed  fornicarii ,  nec  filii  eorum  legitimi 
esse  censendi.  Etenim  nec  cibus  sumendus  est  absque  ora* 
tione ,  et  benedictione  sacerdotali ;  ubi  sacerdotis  est  co-- 
pia  ,  nec  aliquod  opus  etiam  leve ,  aut  modicum ,  quod 
operis  nomine  dignum  sit,  aggrediendum  vel  faciendum 
absque  benedictione  et  divina  invocatione  (3) . »  His  plures 
alias  adiicit  per  integrum  folium  probationes,  quibus  so- 
lum  evincat  convenientiam  recipiendi  exquireodique  be- 
nedictionem  sacerdotis,  quo  sancte  celebretur  cooiugium, 
atque  inter  ceteras  affert  exemplum  petitum  ex  antiquis 
patriarchis  ,  qui  orationi  referebant  acceptam  prolem  quam 
ex  coniugio  susceperunt  ,  non  obstante  uxorum  suarum 
sterilitate;  nec  umquam  vocat  sacerdotem  ministrum  sa- 
cramenti  matrimonii ;  talis  porro  foret ,  si  benedictio  seu 
oratio,  quam  fundit  sacerdos  super  contrahentes ,  formae 
rationem  haberet. 

Nec  minus  luculenter  Guilielmus  mentem  suam  pate* 
facit  in  capite  IX,  cui  titulus:  Quaestiones  quatuor  singu* 
lares,  scribens:  «Utrum  sacramentum  veri  nominis  et  sa* 
cramentalis  virtutis  sit  ( matrimonium ) ,  si  praeter  nuptialem 
benedictionem ,  et  orationem  ,  quam  habere  potest ,  con- 
trahatur?  Verum  certura  est,  quia  et  sacntm  signum  est, 
et  sacrans,  sive  sanctifwans  virtute  essentiali. .  .  .  et  forsitan 
merito ,  dummodo  nuptialis  benedictio  non  contemnatur ; 
sed  virlutem  sacramentalem  omnino  non  habet,  nec  veri 
nominis  est  sacramentum ,  nisi  sicut  diximus.  Unde  et 
matrimoniura  apud  fideles ,  et  apud  infideles ,  aequivoce 
dicitur:  apud  infideles  enira  non  est,  nisi  sicut  diximus; 
apud  fideles  autem  est  illo  modo ,  et  insuper  sacrans  be* 
nedictionis  virtute ,  quod  est  propriura  verorum  plenae  vir- 

(3)  Opp.  ed.  Venet.  1591.  tom.  IF.  pag.  492.  col.  I. 

tutis  sacramentorum  (4) . »  His  aliud  adiiciraus  testimonium 
ex  allegato  cap.  VI.  ubi  affert  rationes  septem  ad  matri- 
monii  sanctitatem  adstruendam ;  porro  septimo  loco  eam 
ponit  quae  petitur;  «  Ex  ipso  sacramento ,  quo  ipsum  ma- 
trimonium  sacrum  signum  est  matrimonii  spiritualis  ,  quod 
esse  debet  inter  Deum  et  animam  humanam.»  Quod  quidem 
fuse  enarrat ,  ac  demum  concludit  Guilielmus  :  «  Et  attendo 
quod  ipsum  sacramentum  matrimonii  fortissimam  habet 
impressionem  spiritualis  matrimonii  propter  vehementiam 
rememorationis  ipsius.  Assidue  enim  illud  coniugibus  , 
quantum  in  ipso  est,  rememorat,  et  imprimit,  et  propter 
hoc  fortissimum  est  adiutorium  a  parte  ista ,  vehementer- 
que  impressivum  sanctitatis  (5).» 

Ex  his  testimoniis  simul  collatis  colligimus  quod  iuxta 
mentem  Guilielmi  parisiensis  1 .  matrimonium  fidelium  ha- 
beat  rationem  sacramenti  ex  se  ipso ,  quatenus  est  signum 
sacrum  et  sacrans  gratiae  sanctificantis ,  quae  in  omnibus 
sacramentis  novae  legis  confertur;  2.  quod  hoc  sit  essen- 
tiale  ipsi  signo  quod  habetur  per  coniunctionem  nuben- 
tium,  seu  per  eorum  consensum ;  3.  quod  signum  sacrum 
et  sacrans  non  interveniat  in  coniugio  infidelium,  adeoque 
istorum  connubium  non  habeat  rationem  sacramenti ,  prout 
habet  fidelium  coniugium;  4 .  quod  benedictio  sacerdotalis 
minime  censenda  sit  essentialis  sacramento  matrimonii  , 
cum  sacramentum  habeatur ,  ubi  necessaria  causa  inter- 
veniente,  benedictio  sacerdotalis  omittitur.  Hoc  vero  affir- 
mari  non  posset,  si  sacerdotalis  benedictio  ad  sacramenti 
formam  atque  adeo  ad  eius  essentiam  spectaret ;  5 .  quod 
proinde  eiusmodi  benedictio  et  oratio  superveniat  coniugio 
iam  contracto ,  seu  sacramento  matrimonii  iam  confecto  ad 
ulteriorem  a  Dco  impetrandam  sanctitatem ,  vi  inhaerente 
ipsi  orationi ,  quatenus  nomine  ecclesiae  funditur  a  sacer- 

(4)  Loc.  cit.  pag.  496.  vol.  II. 

(5)  Ibid.  pag.  491.  col.  1. 

dote;  quapropter  haec  benedictio  accidentalis  est  ex  Gui-* 
lielmo  censenda ,  qui  ipsam  eodem  modo  requirit  ad  sancti- 
ficandum  cibum  et  potum  ,  aliudque  opus  quodcumque  ex 
monito  Apostoli ,  quod  ipse  refert  immediate  post  allegata 
verba  ex  cap.  VI.  «Omne  quodcumque  facitis  in  verbo,  aut 
in  opere  ,  omnia  in  nomine  Domini  lesu  Christi  facite  , 
gratias  agentes  Deo  et  Patri  per  ipsum  (6).» 

Nec  obest  Guilielmum  benedictioni  tribuere  sacerdotali 
virtutem  sacramentalem ,  aut  etiam  asserere  matrimonio  sine 
benedictione  celebrato  haud  competere  veri  nominis  sacra- 
mentum;  uti  enim  liquet  ex  totius  orationis  serie,  Gui- 
lielmus  nil  aliud  significare  intendit,  quam  fructum,  sive 
gratiam  minime  obtineri  ab  iis ,  qui  connubium  non  con- 
trahunt  iuxta  ecclesiae  ritum,  sed  clandestino  more,  quod 
semper  illicitum  fuit ,  cum  a  clandestinis  nuptiis  eccle- 
sia  semper  abhorruerit ,  easque  vetuerit;  adeoque  latiori 
significatione  virtutem  sacramentalem ,  ac  veri  nominis  sa- 
cramentum  nominat.  Siquidem  in  hoc  ipso  contextu  iam 
affirmaverat  auctornoster,  matrimonium  esse  per  se  vertim 
sacramentum,  utpote  signum  sacrum  et  sacrans  et  sanctif- 
cans ;  item  habere  virtutem  sacramentalem ,  et  quidem  vir- 
tute  essentiali ,  quamvis  celebratum  fuerit  absque  sacer- 
dotali  benedictione. 

Nisi  proinde  velimus  sibimetipsi  in  eadem  periodo 
Guilielmum  turpiter  contradicere ,  fateamur  necesse  est  , 
nonnisi  latiori  sensu ,  ut  diximus ,  eum  afiirmasse  per 
sacerdotalem  benedictionem  et  orationem  haberi  veri  no- 
minis  sacramentum ,  et  sacramentalem  virtutem ,  quatenus 
cum  debitis  dispositionibus  ad  sacramentum  matrimonii 
contrahentes  accedunt  ;  aut  etiam  ad  uberiorem  fructum 
obtinendum  ex  opere  operantis.  Hoc  ipsum  aperte  confir- 
matur  ex  loquendi  ratione  quam  usurpavit  Guilielmus ,  dum 
voluit  emolumentum  exponere ,  quod  matrimonio  provenit 

(6)  Coloss.  111.  27. 

ex  sacerdotali  benedictione,  dicens :  «  Habet  etiam  matrimo- 
nium  non  parum  sanctitatis  ex  benedrctione ;  »  si  igitur 
eimm  supervenit  aliquid  sanctitatis  coniugioexbenedictione, 
manifestum  est  ex  eius  mente  sanctitatem  inhaerentem  esse 
ipsi  coniugio.  Unde  vero  habet  christianorum  connubium 
eiusmodi  sanctitatem ,  nisi  ex  eo  quod  sit  sacramentum ,. 
etiamsi  legitima  aKqua  de  causa  contingat  matrimonium 
sine  benedictione  celebrari? 

Nec  pariter  obstant  quae  scripsit  Guilielmus  de  his , 
quf  nuUa  legitima  intercedente  causa  benedictionem  sa- 
cerdotalem  neglexerint ,  eos  neque  coniuges  habendos ,  sed 
potius  fornicarios,  eorumque  liberos  legitimos  non  esse  cen- 
sendos;  siquidem  hisce  locutionibus  non  aliud  significare 
intendit,  quam  non  esse  eiusmodi  coniuges  in  eorum  censu 
habendos ,  qui  debita  pietate ,  ac  dispositionibus  necessa- 
riis  connubium  inierint,  et  ad  ecclesiae  catholicae  normam 
atque  praescriptum ,  eorumque  filios  veluti  ex  profano  toro 
genitos  esse.  Alioquin  si  in  rigore  ac  presse  ea  verba  ac- 
ciperentur  nimis  evincerent,  Evincerent  enim  nec  valere 
eiusmodi  connubia  sic  inita  in  ratione  meri  contractus  sive 
naturalis  sive  civilis,  secus  ac  contendant  adstipulatores 
contrariae  sententiae ,  qui  distinguunt  in  matrimonio  etiam 
christiano  rationem  sacramenti  a  ratione  contractus ,  prout 
cum  aut  sine  benedictionesacerdotali  initum  fuerit.  Praeterea 
exGuiIieImo,ut  vidimus,  connubium  etiam  sine  benedictione 
sacerdotali  celebratum  est  verum  matrimonium  ,  immo  et 
sacramentum;  ergo,  qui,  praetermissa  benedictione  sacer- 
dotah,  illud  ineunt,  sunt  vere  et  proprie  eoniuges,  eorum- 
que  proles  legitima  est,  etiam  ex  eiusdem  Guilielmi  doctrina. 

Demum ,  ut  constat  ex  allatis  textibus ,  Guilielmus  re- 
petit  sanctitatem  coniugii  christiani  ex  ipsa  natura  signi 
sacri  et  sacrantis,  quod  inest  coniugio  ipsi,  seu  consensui, 
quo  initur  connubium  ,  quatenus  praesefert  coniunctionem 
spiritualem  animae  cum  Deo,  eamque  vehementissimam , 

quaeque  praebet  fortissimum  adiutorium  nubentibus,  ut- 
pote  impressivum ,  ut  ipse  loquitur  ,  sanctitatis.  Porro  id 
omne  est  prorsus  independens  a  superveniente  sacerdotis 
benedictione  et  oratione ,  cum  intimum  sit  ipsi  coniugii 
celebrationi.  Ergo  quaqua  versus  spectetur  doctrina  Gui- 
lielmi ,  patet  alienum  prorsus  esse  ab  eius  mente  asserere 
sacramentum  matrimonii  a  sacerdotali  benedictione  pen-' 
dere,  adeo  ut  cesset  sacramenti  ratio ,  quoties  desit  bene- 
dictio,  acdilabatur  in  rationem  pnri  contractus  naturalis, 
aut  ciyilis.  Hinc,  quod  consequens  est,  sacerdos  non  est 
sacramenti  matrimonii  minister,  ut  contendit  Canus ,  qui 
hanc  sententiam  Guilielmo  parisiensi  affingit. 

Consuevit  praeterea  a  nonnuUis  ex  eodem  Guilielmo 
parisiensi  episcopo  textus  adduci  ex  eius  op.  De  baptismo 
depromptos ,  ubi  disserens  de  baptismi  vi  et  efficacia  ad 
impertiendam  sanctitatem  ,  eam  repetit  ex  invocatione 
ss.  Trinitatis ;  deinde  vero  ex  eadem  invocatione  ,  et  be- 
nedictionis  virtute  efficaciam  pariter  ceterorum  sacramen- 
torum  derivat  ;  cum  igitur  de  matrimonio  loquitur  haec 
habet :  «  Sic  et  in  coniugatis  ,  ut  gratia ,  et  sanctificatio  , 
quae  eis  postulatur,  eisdem  donetur ,  ipsa  benedictio  nuptia- 
lis  impetrat  (7) . »  Ex  quo  concludunt  Guilielmo  hanc  ste- 
tisse  mentem ,  non  alium  praeter  sacerdotem ,  qui  nuptiis 
benedicit,  huius  sacramenti  ministrum  esse  agnoscendum. 

lam  vero  si  quis  accuratius  huius  auctoris  verba  per- 
pendat,  haud  aegre  sibi  persuadebit  non  aliud  sibi  Gui- 
lielmum  proposuisse ,  quam  ratiocinari  ex  praxi ,  quae  obti- 
nebat  in  ecclesia  celebrandi  nuptias  in  facie  ecclesiae,  seu 
praesente  sacerdote ,  qui  nubentibus  benedicebat  ac  fausta 
a  Deo  precabatur,  uti  ex  ritualibus  illius  aetatis  libris  a 
Martenio  vulgatis  liquet,  de  quibus  opportuno  loco  dis- 
seremus.  Cum  proinde  commendet  in  sacramentis  reliquis 
sacerdotalis  benedictionis  virtutem ,  capta  occasione ,  cam- 

(7)  Cap.  I.  in  iine  pag.  400. 

dera  pari  ratione  commendat  in  coniugio ,  quod  numquam, 
aut  fere  numquam  absque  benedictione  sacerdotali  cele- 
brari  consueverat ;  minime  vero  sibi  proposuit  adstruere 
eiusmodi  sacerdotalem  benedictionem  formam  esse  sacra- 
menti  matrimonii ,  quod  tamen  necesse  foret ,  si  ipse  cen- 
suisset  sacerdotemvereessehuius  sacramenti  ministrum  (8) . 
Ne  tamen  quispiam  regerat  nos  hac  ratione  vim  in- 
ferreGuilielmiverbis,  iuverit  totum  eorum  contextum  expen- 
dere:  ac  primo  animadvertendum  est,  quod  dum  ipse  dis- 
serit  de  sacramento  poenitentiae :  «  In  confitente  ^  inquit, 
ut  vincula  peccatorum  disrumpantur  et  dona  gratiarum  ei 
restituantur ,  henedtctio  sacerdotalis  ,  et  absolutio  facit. » 
lam  vero  exploratum  est  in  hoc  sacramento  formam  non 
in  benedictione  sacerdotali,  sed  in  sola  absolutione  con- 
sistere ;  attamen  Guilielmus  eadem  ratione  de  utraque  dis- 
serit,  et  utramque,  benedictionem  scilicet  et  absolutionem , 
per  modum  unius  coniungit ,  perinde  ac  si  essent  ambae 
eiusdem  virtutis ,  quod  profecto  nemo  dicet.  Secundo  ani- 
madvertendum  ,  quod,  dum  idem  auctor  loquitur  de  effectu 
aliorum  sacramentorum ,  diversa  utatur  formula  ab  ea  quam 

(8)  Haec  quae  dicimus  lucem  mutuantur  ex  eo,  quod  cum  pietate  defer- 
vescente  non  pauci  christiani  saec.  VIII.  et  IX.  a  retusta  ac  laudata  consuetudine 
desciscerent  nuptialem  benedictionem  a  sacerdote  exquirendi  in  celebratione  suo> 
rum  coniugiorum.  Carolus  magnus  circa  annum  DCCLXXX.  iu  occidentalibus  par- 
tibus  restaurare  cupiens  antiquam  disciplinam,  annuentibus  episcopis,  legem 
tulit,  qua  nuUum  coniugium ,  nisi  cum  precibus  et  oblationibus  sacerdotalibus 
fieret ,  et  quaecumque  coniugia  aliter  facta  essent ,  ea  non  vera  coniugia ,  sed 
adulterium,  concubinatum  et  fornicationem  haberi  iussit.  En  verba  capituli 
CCCCLXIII.  libri  VII.  Capitularis  Caroli  M.  «Aliter  legitimum.  .  non  sit  coniu- 
gium,  nisi  ab  his  qui  super  ipsam  foeminam  dominationem  habere  videntur , 
et  a  quibus  custoditur,  uxor  petatur,  et  a  parentibus  propinquioribus  sponsetur, 
et  legibus  dotetur;  et  suo  tempore  sacerdotaliter,  ut  mos  esl,  cum  precibus 
et  oblationibus  a  sacerdote  benedicatur.  . . .  Taliter  enim  et  Domino  placebunt, 
et  filios  non  spurios  sed  legitimos  atque  haereditabiles  generabunt.»  Apud  Bala- 
zium  Capitularia  regum  /rancorum.  Paris.  1687.  tom.  I.  pag.  1129.  Cumigi- 
tur  lex  haec  Guilielmi  parisiensis  aetate  adhuc  vigeret,  ratio  apparet,  quare  ipse 
adeo  urgeat  susceptionem  sacerdotalis  benedictionis  in  nuptiis ,  ct  eos,  qui  eam 
negligerent,  fornicarios  appellet,  eorumque  liberos  edixerit  legitimos  non  ess^ 
censendos. 

usurpat  agens  de  sacramento  matrimonii.  De  invocatione 
enim  quae  fit  in  collatione  baptismi  scribit:  «  Ex  solo  Deo 
datore,  qui  invocatus  ad  hoc  adest,  et  assistit,  et  operatur 
intus .  .  .  quod  aqua  habet  operari  exterius ; »  et  de  confir- 
matione  scribit :  «  Quod  invocatio  divini  Numinis ,  seu  be- 
nedictio,  operatur  ipsum  robur»  et  de  eucharistia:  «Ut  ve- 
rus ,  inquit ,  ac  vivificus  panis ,  qui  de  caelo  descendit , 
adveniat,  eadem  benedictio,  et  ex  eodem /"acti;»  idipsum 
pariter  dicit  loquens  de  remissione  peccatorum  per  bene- 
dictionem  et  absolutionem  sacerdotis  utendo  eodem  verbo 
facit  ;sic  etiam  de  sacra  ordinatione:  «  Ut  gratia,  inquit, 
sanctificationis  et  sacri  ministerii  ordo  in  eos  ( ordinatos ) 
veniat ,  episcopalis  manus  impositio  et  benedictio  operatur. » 
Contra  vero  de  benedictione  nuptiali  scribit  eam  impetrare, 
et  quidem  personis ,  seu  coniugibus  gratiam  et  benedictio- 
nem.  Verum  quidem  est  eadem  ipsum  voce  uti,  cum  lo- 
quitur  de  sacramento  extremae  unctionis ,  dicens :  «  Sic  et 
extremam  unctionem  recipientibus  oratio  sacerdotalis  et 
benedictio  remissionem  impetrat  peccatorum  et  corporum 
sanctitatem  ( forte  sanitatem).»  Ast  ratio  est,  quia  hoc 
sacramentum  praeter  peccatorum  remissionem  et  animae 
sanctificationem,  consuevit  interdum  conferre  corporis  sa- 
nitatem ,  quae  ab  oratione  et  benedictione  sacerdotis  non 
parum  dependet.  Ceterum  de  germana  Guilielmi  mente  in 
administratione  sacri  coniugii  diiudicandum  est  ex  iis ,  quae 
ex  professo  seu  data  opera  scripsit  in  opusculo  de  matri- 
monio,  cuius  sententiam  expendimus.  ufcijqati  oh  ii  t  i>]l 
Et  de  Guilielmi  parisiensis  sententia  hactenus.  Quod 
enim  attinet  ad  Petrum  Paludanum,  et  s.  Thomam,  quos 
pro  opinione  sua  profert  Canus ,  operosum  non  est  osten- 
dere  ambos  longe  a  placito  adstruendo  abfuisse ,  quod  ipsis 
tribuitur.  Contrarium  siquidem  uterque  plane  consectatus 
est.  Id  vero  eo  libentius  demonstrare  aggredimur  ,  quod 
magis  confirmet  quae  de  Guilielmo  diximus,  quem  nemo 

affirmaverit  discedere  voluisse  a  doctrina,  quam  theologi 
unanimi  consensu  aetate  sua  adstruebant,  quin  id  indicaverit. 
Atque  ut  a  Paludano  exordiamur ,  is  in  Comment.  in4. 
Sent.  dist.  26.  q.  1.  dub.  3.  sic  definit  generatim  matrimo- 
nium:  «Matrimonium  est  duarum  personarum  idonearum 
legitimus  in  coniunctione  consensus  (9).»Etibid.  Defin.5. 
«Matrimonium  ,  inquit ,  est  consensus  maris  et  foeminae  ha- 
bitus  in  praesenti  (10).»  Ne  quis  vero  suspicaretur  ipsum 
locutum  de  solo  matrimonio,  prout  est  contractus,  dist.  26. 
quaest.  4.  sibi  obiicit:  «  Sacramentum ,  quod  non  est  ne- 
cessitatis,  habet  per  ministros  ecclesiae  dispensari;  unice 
solus  baptismus,  qui  est  sacramentum  necessitatis  potest 
per  quemlibet  laicum  dispensari ;  sed  matrimonium  non  est 
necessitatis  quantum  ad  quamlibet  personam ,  tamen  non 
dispensatur  per  ministros  ecclesiae:  benedictio  enim  nu- 
bentium  non  est  de  necessitate  matrimonii.  Ergo  matri- 
monium  non  est  sacramentum  (11)»  Respondet  autem  : 
«  Dicendum  est  ergo ,  quod  illud  matrimonium ,  cuius  tota 
efiicacia  est  in  materia  et  forma,  non  ex  parte  ministri, 
illud  potest  conferri  ab  alio ,  quam  a  ministro  ecclesiae 
etiam  in  necessitate  et  extra  necessitatem  :  licet  non  debeat 
nisi  in  necessitate :  sicut  de  effectu  eucharistiae  indigne 
susceptae :  quia  tota  virtus  causandi  gratiam  est  in  eo  , 
quod  suscipitur:  et  licet  non  debeat  ministrari  nisi  a  sa- 
cerdote,  excepta  necessitate . . .  tantum  sibi  valet  susceptum 
a  laico,  quem  credit  suum  curatum  quantum  a  suo  curato. 
Ita  est  de  baptismo ,  quoniam  eius  virtus  non  est  in  mi- 
nistro  ecclesiae :  et  ideo  non  propter  hoc ,  quod  non  est 
necessarium ,  cum  sit  necessarium  communitati  ,  sicut 
baptismus   personae  singulari ,  sed   quia  virtus  eius  non 


(9)  Fol.  138.  ed.  Paris.  1514. 

(10)  Mam  affert  quinque  deflnitiones  matrimonii,  ac  in  nulla  carum  men- 
tionem  iniicit  sacerdotis,  aut  sacerdotalis  benediclionis. 

(U)  Fol.  140.  versocol.  2.  '"'* 

est  in  ministro  ecclesiae ,  potest  essentia  eius  haberi  sine 
ministro :  sed  forte  non  debet  nisi  in  facie  ecclesiae  et  per 
sacerdotem  celebrari ,  si  possit  haberi  (12).»  Sibi  praeterea 
obiicit :  «  Omne  sacramentum  habet  formam  distinctam  a 
materia:  sed  hoc  non  est  in  matrimonio.  Non  enim  verba 
exprimentia  viri  consensum  sunt  magis  forma  vel  materia 
quam  verba  mulieris ,  et  e  converso.  Ergo  matrimonium 
non  est  sacramentum  (1 3) . »  Quam  difficuhatem  ita  solvit : 
«  Ad  2.  dicendum.  . .  .quod  raatrimonium  habet  formam 
distinctam  a  materia ,  quia  verha  sunt  forma ,  contrahentes 
sunt  materia .  . .  forma  est  expressio  consensus  (1 4) . » 

Post  adeo  luculenta  testimonia  rairum  videri  debet 
Canum  inter  assertores  sententiae  suae  etiam  Paludanum 
recensere  potuisse.  Verumtamen  Canus  ita  sententiam  Pa- 
ludani  exponit :  «  Non  ii  solum  ,  quos  diximus  ,  nostrae 
sententiae  assentiuntur  ,  sed  Petrus  Paludanus  Sent.  4. 
dist.  5.  q.  2.  impnidens  in  eam  quoque  descendit.  Nam  cum 
vir  et  foemina  civiliter  contrahunt ,  etiamsi  peccatores  sint, 
nec  poenitentiam  agant,  non  credit  eos  esse  reos  sacri- 
legii.  Id  quod  nullo  modo  probabile  esset,  si  eiusmodi 
matrimonium  esset  verum  ecclesiae  sacramentum.  Omnes 
quippe  sine  controversia  sacrilegi  sunt,  qui  post  pecca- 
tum  raortale  sine  poenitentia  Christi  sacramenta  perci- 
piunt(15). 

Ita  quidem  Canus  de  Paludano  disserens;  ast  non  ita 
Paludanus ,  qui  in  allegato  loco  contrarium  plane  adstruxit , 
cum  enim  sibi  quaestionem  proposuisset ,  utrum  peccator 
possit  aliquo  in  casu  minister  esse  sacramenti ,  quin  se 
sacrilegii  reum  elficiat ,  respondet ,  id  interdum  fieri ,  et 
exemplum  adducit  laici ,  qui  in  necessitate  administraret 
baptismum ,  et  qui  in  pari  casu  contraheret  coniugium.  Si 

(12)Fol.l4I.  '^^^F^*   i'»''^-' 

(13)  Fol.  140. 

(14)  Fol.  lil. 

(15)  De  Locis  lib.  Vlll.  cai).  VII. 

quid  ponderis  haberet  Cani  ratiocinatio ,  sequeretur  iuxta 
Paludanum  nec  ipsum  baptismum  a  laico  peccatore  admini- 
stratum  in  necessitate  fore  validum  et  sacramentum.  Sed 
praestat  eiusdem  Paludani  verba  describere  ad  omnem  re- 
movendam  ambiguitatem :  «  Praeterea  non  videtur  ,  inquit, 
quod  peccator  contrahens  matrimonium  peccet ,  cum  tamen 
essentia  matrimonii  consistat  in  mutuo  consensu  per  verba 
unius  alteri  expressa:  hic  entm  consensus  sacramentum  mi- 
nistrat ,  non  autem  sacerdos  benedicens,  qui  solum  sacra- 
mentale  quoddam  adhibet  (16).» 

Illud  igitur:  vir  et  foemina  civiliter  contrahunt,  solius 
estCani,  non  autem  Paludani,  qui  aflSrmat  eos  contrahere, 
imo  et  administrare  sacramentum  per  mutuum  consensum. 
Postrema  autem  verba,  quae  ex  Paludano  adduximus  de 
sacerdote  benedicente ,  qui  solum  sacramentale  quoddam 
adhihet ,  patefaciunt  sensum  in  quo  veteres ,  uti  Guilielmus 
parisiensis  aliique  interdum  vocant  sacramentum,  aut  sa- 
cramentale  benedictionem  sacerdotalem  in  nuptiis  iungendis. 

Hac  eadem  phrasi  usus  est  s.  Thomas,  qui  pariteraCano 
uti  assertor sententiae  suae his  verbis  laudatur:  «D.  veroTho- 
mas,  licet  in  scripturis  communes  fere  opiniones  sequeretur, 
a  veritate  tandem  coactus ,  nostrae  opinioni  subscripsit.  Cum 
enim  in  4.  dist.  1.  q.  1.  art.  3.  docuisset  verba  in  omni 
sacramento  necessaria  esse,  quinto  id  argumento  impu- 
gnavit  in  hunc  modum.  Poenitentia  et  matrimonium  sunt 
sacramenta:  sed  de  integritate  eorum  non  sunt  verba  ali- 
qua  etc.  Cui  argumento  ita  quidem  respondit,  quod  ma- 
trimonium  secundum  quod  est  in  officium ,  et  poenitentia 
secundum  quod  est  virtus,  non  habent  aliquam  formam  ver- 
borum  :  sed  secundum  quod  utrumque  est  sacramentum 
in  dispensatione  ministrorum  ecclesiae  consistens,  utrumque 
habet  aliqua  verba.  Hactenus  d.  Thomas.  Et  4.  lib.  ad- 
versus  gentes  c.  78.  non  aliter  docet  nuptias    sacramen- 

(16)  In  4.  dist.  5.  q.  2.  fol.  23.  verso  col.  1.  2. 

tum  esse,  nisi  ad  modum,  quem  diximus,  per  ecclesiae 
ministros  populo  dispensentur.  Ea,  inquit,  quae  per  rai- 
nistros  ecclesiae  populo  dispensantur,  sacramenta  dicuntur. 
Matrimonium  igitur,  secundum  quod  consistit  in  coniunctione 
maris  et  foeminae  intendentium  prolem  ad  cultum  Dei  ge- 
nerare  et  educare ,  est  ecclesiae  sacramentum.  Unde  et  quae- 
dam  benedictio  nubentibus  per  ministros  ecclesiae  adhibe- 
tur.  Haec  ille.  m  Ita  quidem  Canus  connitens  ad  se  trahere 
angelicum  Doctorem  (17). 

Verum  irrito  prorsus  conatu  eum  id  intendere,  mul- 
tiplici  patet  ratione ;  ac  primo  quidem  ex  ipsis  locis  quos 
pro  se  allegat  Canus.  Etenim  post  allata  priora  verba  ex 
Comment.  in  lib.  Sentent.  subdit  illico  s.  Thomas  aperiens 
mentem  suam :  «  Sicut  in  matrimonio  sunt  verba  exprimen- 
tia  consensum,  et  iterum  benedictiones  ab  ecclesia  insti- 
tutae.»  Itaque  verba  ,  quibus  ex  divo  Thoma  conficitur  sa- 
cramentum  matrimonii,  sunt  verba  exprimentia  consensum, 
quibus  deinde  ab  ecclesia  adiectae  sunt  benedictiones ,  tam- 
quam  aliquid  sacramentale  superveniens.Nec  alium  sensum 
Tundunt  quae  ex  posteriori  loco,  4.  nempe  libro,  contra  gen- 
tes  adducta  sunt  ;  siquidem  ex  s.  Doctore  matrimonium 
Jti  sacramentum  consistit  in  coniunctione  maris  et  foe- 
minae  intendentium  prolem  ad  cultum  Dei  generare  et  edu- 
care.  Qua  de  causa  huic  coniunctioni ,  quae  sacramentum 
constituit ,  utpote  rei  sacrae ,  ecclesia  quamdam  benedictio- 
nem  adiecit  per  suos  ministros. 

Sane  s.  Thomam  minime  spectasse  benedictionem  sa- 
cerdotis  nuptiis  superadditam  nisi  uti  sacramentale  quod- 
dam,  expressis  verbis  tradit  in  4.  Sent.  dist.  26.  q.  1 .  art.  1. 
ubi  ex  instituto  de  sacramento  matrimonii  agit  resp.  ad  2. 
dicens :  «  Benedictio  sacerdotis  non  est  de  essentia  matri- 
monii,  sed  est  quoddam  sacramentale. nEt  iterum  ibid.  art.  3. 
ad  3.  «tVerba  consensum  exprimentia  directe  faciunt  nexum 

(17)  Ibid. 

quemdam  ,  qui  est  sacramentum  matrimonn.  »  Videat  igitur 
Canus  num  s.  Thomas  veritate  tandem  coactus  sententiae 
suae  subscripserit. 

Quoniam  vero  b.  Thomae ,  qui  lloruit  seculo  XIII.  me- 
diante  (18) ,  nec  non  GuiHelmi  parisiensis,  qui  eiusdem  seculi 
initio  inclaruit  (1 9) ,  ac  demum  Petri  Paludani ,  qui  seculo 
insequenti  sua  edidit Commentaria  (20),  sententias  expendi- 
mus ,  rehquum  est  ad  unanimem  scholasticorum  doctrinam 
hac  in  re  patefaciendam ,  et  praecipuorum  saltem  ,  qui 
per  idem  tempus  scripta  sua  vulgarunt,  subiiciamus  te- 
stimonia.  <[  i-:>?lqii 

Omnium  antiquissimus  post  Hugonem  Victorinum ,  de 
xfuo  postea  loquemur,  qui  sese  ofFert  est  Petrus  pictavien- 
sis  (21),  qui  Sententiarum  part.  V.  cap.  XIV.  loquens  de  ma- 
trimonio  ait:  «Sacramentum  hoc  est  consensus  animorum 
et  carnalis  copula ,  non  sunt  duo  sacramenta ,  sed  unum 
sacramentum  unionis  Christi  ad  ecclesiam.»  et  cap.  XVI. 
«Efficiens  causa  matrimonii  est  consensus  animorum. .  .. 
consensus  coniugalis  societatis  expressus  verbis  de  prae- 
senti  facit  matrimonium ,  qui  consensus  non  potest  legitime 
contrahi  inter  consanguineos  etc. »  Profitetur  autem  hoc  ipso 
in  loco  se  tradere  quae  communi  consensu  docent  theologi. 

Paulo  post  eidem  successit  Robertus  Pullus  (22),  qui 
Sententiar.  part.  VII.  cap.  XXXV.  «  Cum  utriusque  consen- 
sus ,  inquit ,  per  coniugium  fiat ,  necessarius  est ,  si  alter, 
aut  ambo  matrimonio  contradicunt  ,  aut  prae  aetatis  te- 
neritudine  consensum  adhibere  nondum  sciant ,  hic  tamdiu 
connubium  deest,  quamdiu  par  consensus  abest.»  Deinde 
ibid,  prosequitur :  «  Venimtamen  Dominus  cuiusmodi  per- 

•   j  (18)  Natus  enim  est  aa.  1224.  et  in  caelum  evectus  an.  1274. 
'  (19)  Obiitan.  1249. 

(20)  An.  13.30.  creatus  est  patriarcha  hierosolymitamis,  mortuus  vero  esl 
an.  1372. 

(21)  Obiit  an.  1175. 

(22)  Obiit  an.  1220. 

sonae  connubio  forent  aptae ,  minime  determinavit ,  deter- 
minandum  autem  ecclesiae  suae  commisit;  quaedam  do- 
cuit  ipse,  quaedam  docenda  reservavit  ecclesiae  suae,»  et 
cap.  XXXVII.  «Alii  autem  autumant  consensum  utriusque, 
quoniam  ipse  est  coniugii  effector,  praevalere  »  etc. 
iio.iHuic  addimus  s.  Bonaventuram  b.  Thomae  coaevum, 
qui  in  4.  Sentent.  dist.  26.  q.  2.  scribit:  aAlii  dicunt,  quod 
in  sacramento  matrimonii  datur  gratia  digne  et  devote 
suscipientibus  ratione  benedictionis  superadditae.  Deus 
enim  eis  benedicit  ad  benedictionem  sacerdotis.  Sed  haec 
positio  non  videtur  valere,  quia  illa  benedictio  est  sacra-' 
mentalis:  et  si  sacramentale  efficit,  quunto  mngis  sacra- 
mentum?»  Ergo  ex  s.Doctore  per  benedictionem  sacerdotis 
non  efficitur  sacramentum ,  quod  distinguit  a  benedictione 
ipsa  sacerdotis.  Atque  idcirco  ex  eius  sententia  sacerdos 
non  est  minister  sacramenti  matrimonii.  Et  ipse  in  quae- 
stione  insequenti  cum  ceteris  omnibus  constituit  sacra- 
mentum  matrimonii  perfici  consensu  contrahentium.  Obiit 
porro  s.  Bonaventura  an.  1274. 

lo.  Duns  Scotus,  qui  paulo  post  scriptis  suis  eccle- 
siam  illustravit  (23),  in  4.  Sent.dist.  26.quaest.  unicaart.  2. 
«De  ministro,  scribit,  est  aliud  dubiimi,  quia  ut  pluri- 
mum  ipsimet  contrahentes  ministrant  sibi  ipsis  hoc  sa- 
cramentum  vel  mutuo ,  vel  uterque  sibi ;  sed  nec  hoc  re- 
quiritur  necessario,  si  in  omni  contractu  est  sacramentum, 
quia  aliquando  parentes  contrahunt  pro  filiis,  aut  filiabus 
praesentibus ,  eis  non  exprimentibus  signa  propria  :  si  ergo 
ibi  est  sacramentum ,  oportet  dicere ,  quod  minister  huius 
sacramenti  potest  esse  indifFerenter  quicumque  potest  esse 
minister  in  actu  matrimonii.»  Atque  ibi  obiter  adnoto,  quan- 
doquidem  commoda  se  se  offert  occasio ,  perperam  Ganum 
scripsisse  Scotum  inficiatum  esse  coniugia  ,  quae  solis 
nutibus  contrahuntur,  esse  sacramenta.  Nam  Scotus,  hipo- 

(23)  An.  1300. 

thetice  ,  ut  aiunt ,  solum  affirmavit  nutus  vel  signa  ad 
conficiendum  coniugium ,  seu  sacramentum  non  sufficere, 
si  Christus  determinasset  verba  ad  sacramentum  confi- 
ciendum  ,  quod  ipse  non  admittit.  Idem  dic  de  Petro 
Lombardo ,  qui  scribit  non  sufficere  ad  matrimonium,  si 
contrahentes  mente  consentiant  ,  et  hunc  consensum  non 
exprimant  verbis  vel  aliis  certis  signis.  Sic  etiam  s.  Thomas, 
qui  «  Dicendum ,  inquit ,  quod  quamvis  non  possint  vota 
sua  mutuo  verbis  tales  ( muti )  exprimere,  possunt  tamen 
exprimere  nutibus,  et  tales  nutus  pro  verbis  computantur . » 
Ubi  igitur  hi  auctores  docuerunt  non  confici  sacramentum 
matrimonii  solis  nutibus ,  cum  omnes  contrarium  affir-  ^ 
ment  (24)  ? 

Neque  aliter  sensit  qui  integro  post  seculo  floruit  Dio- 
nysius  carthusianus(25)  in  4.  Sent.  dist.  26.qu.l.scribens: 
«  Alii  dicunt ,  quod  gratia  datur  in  matrimonio  ratione  be- 
nedictionis.  . .  sed  hoc  non  valet,  quoniam  benedictio  illa 
est  quid  sacramentale  ,  sacramentum  autem  est  efficacius 
ad  dandam  gratiam,  quam  sacramentale.  Benedictio  quoque 
non  datur  nisi  in  primis  nuptiis.» 

His  coronidis  gratia  nonnullos  addam  ex  scholasticis 
posterioribus  ,  qui  doctrinae  hactenus  in  ecclesia  unice 
vigenti  circa  sacramenti  matrimonii  ministrum  calculum 
suum  adiecerunt,  quin  vel  leve  dubium  de  eius  veritate  mo- 
veant.  Horum  plerique  vel  ipsa  Cani  aetate,  vel  paulo  post  flo- 
ruerunt,  nec  tamen  a  recepta  in  ecclesia  sententia  deflexerunt. 

Itaque  Paulus  Soncinas  in  Epitome  quaest.  loannis  Ca- 
preoli  in  4.  Sent.  dist.  26.  inficiatur  quod  hoc  sacramen- 
tum  «  dispensetur  per  ministros  ecclesiae,  quia  non  habet 
pro  materia  et  forma  nisi  actum  suscipientis  (26).» 

(24)  Cf.  Scotum  dist.  26.  quaest.  unica  tom.IX.  p.587.  Pelr.  Lomb.  dist.  27. 
%.<i.  De  consensu  qui  efficit  matrm.  cd.  Lov.  pag.  4.39.  s.  Thom.  ad  dist.  27.  q»  I; 
arl.  2.  ad  2.  .,jm 

(25)  An.  1450. 

(26)  Pag.  159.  col.  I  VMW   .nh  (s.rj 

'  Stambachus  Wendelinus  iS^wpp/.  commenL  Gabrielis  Biel 
in  4.  Sent.  dist.  27.  «  Consensus  contrahentium ,  inquit , 
est  causa  efficiens  matrimonii  (27)»  et  «debet  esse  exte- 
rius  manifestatus ,  quia  sacramenta  sunt  signa  sensibi- 
lia(28).» 

Franciscus  Orando  Mogillon  de  Paredes  in  4.  Sent. 
dist.  27.  prop.  II.  ait:  «Causa  efticiens  matrimonium  est 
consensus  mutuus  coniugum  expressus  per  verba  de  prae- 
senti  (29).  »  Et  dist.  28.  subdit:  «  Clandestina  matrimonia 
fuerunt  vera ,  rata  et  firma  ante  concilium  tridentinum , 
post  istud  sunt  ipso  iure  nulla(30).» 

Stephanus  Brulifer  seu  Brulever  in  4.  dist.  26.  ^.  1. 
scribit :  «  Sacramentum  autem  matrimonii  est  expressio 
certorum  verborum  vel  signorum  maris  et  foeminae  ad  se 
invicem  significantium  traditionem  mutuae  potestatis  cor- 
ponim.»  Et  paulo  post  addit:  «In  ipso  sacramento  signum 
est  verbum  vel  nutus:  verba  sunt:  Do  si  des;»  et  dist.  27. 
q.  3.  «  Consensus  est  causa  matrimonii.  . .  .  ct  non  sufficit 
consensus  vocalis  sine  mentali  ,  quia  in  omnibus  sacra- 
mentis  requiritur  intentio  faciendi  quod  facit  ecclesia.» 

Nicolaus  de  Orbellis  in  4.  dist.  27.  q.  1.  «Cummatri- 
monium  sit  sacramentum  de  cuius  ratione  est,  quod  sit 
signum  sensibile,  oportet  consensum  matrimonialem  per 
verba  vel  alia  signa  exprimi.» 

lo.  Paulus  Palanterius  in  4.  dist.  27.  sect.CXIII.  «Quae- 
dam  sunt  de  sacramenti  necessitate ,  et  quaedam  de  so- 
lemnitate.Inmatrimonii  substantiam  est  consensus  per  verba 
de  praesenti  expressus  »  et  iterum  :  «  sacramentum  matri- 
monii  est  expressio  verborum  maris  et  foeminae  signan- 
tium  traditionem  mutuae  potestatis  (31).» 

(27)  Pag.  144. 

^28)  Pag.  146.  col.  I.  P 

(29)  Fol.  5.  vers. 

(30)  Fol.  9. 

(31)  Pag.  333-335. 

loannes  de  Carthagena  Disputation.  selectae  in  4.  Sent. 
disp.  VI.  diss.  II.  cap.  I.  «Si  duo  baptizati  conveniunt  ad 
faciendum  contractum  matrimonii  coram  parocho  et  testi- 
bus,  non  tamen  habeant  intentionem  faciendi  sacramen- 
tum  ,  nihilominus  manet  validum  matrimonium  non  solum 
in  ratione  consensus ,  sed  etiam  in  ratione  sacramenti  , 
quia  non  est  in  potestate  contrahentium  auferre  rationem 
sacramenti  a  praedicto  contractu  (32).»Agit  autem  de  in- 
tentione  ministri,  solvitque  difficultates  quibus  impugna- 
tur  doctrina  de  contrahentibus  sacramenti  matrimonii  mi- 
nistris,  eamque  explanat,  confirmatque. 

Atque  hos  ex  prope  innumeris  aliis ,  qui  afFerri  pos- 
sent  in  rem  nostram,  adduxisse  sufficiat. 

Tuto  enim  affirmare  possum  sententiam  hanc  seu  po- 
tius  doctrinam  unanimem  omnino  fuisse  inter  scholasticos 
usque  ad  Canum.  Nam  incipiendo  ab  Hugone  Victorino, 
qui  anterior  est  s.  Bernardo  patrum  postremo ,  ad  unum 
omnes  constituerunt  essentiam  sacramenti  matrimonii  in 
consensu  mutuo  contrahentium  consistere.  Hugo  enim  a 
s.  Victore,  Didascalus  a  nonnullis  nuncupatus,  qui  obiit 
die  11.  febr.  an.  1140.  in  op.  De  sacramentis  lib.  II. 
part.  XI.  cap.  5.  «Si  quis,  inquit,  quaerat,  quando  coniu- 
gium  esse  incipiat?  Dicimus  quod  ex  quo  talis  consensus 
qualem  supra  definivimus  ( nempe  inter  personas  legiti- 
mas) ,  factus  fuerit ,  ex  eo  statim  coniugium  est ,  quem  etsi 
postea  copula  carnis  sequitur,  nihil  tamen  coniugio  am- 
plius  ad  virtutem  sacramenti  confertur  (33).»  Hunc  ceteri 
sequuti  sunt  usque  ad  Petrum  Lombardum,  qui  ab  an.  1159. 
ad  an.  1164.  fuit  episcopus  parisiensis.  Hic  in  pluribus 
exscripsit  Hugonem  quem  sequitur  in  hac  doctrina.  Denique 
veniunt  quotquot  eius  extiterunt  commentatores  ,  id  est 
quatuor  circiter  millia.  Porro  doctrina ,  quae  per  quinque 

(32)  Opp.  ed.  Ven.  1588.  tom.  III.  fol. 
(3i)  Pag.  306.  397. 

fere  secula  exclusive  viguit  in  ecclesia,  ipso  Cano  teste 
hoc  ipso  lib.  VIII.  cap.  IV.  et  V.  non  potuit  non  esse  doctrina 
ecclesiae  ipsius.  Quod  si  scholastici  ad  unum  omnes  con- 
stituerunt  essentiam  sacramenti  matrimonii  in  mutuo  con- 
trahentium  consensu ,  profecto  non  alios  eiusdem  sacra- 
menti  ministros  quam  contrahentes  ,  nec  aliam  formam 
praeter  verba  quibus  exprimitur  consensus,  quaerere  fas  est. 

Superest  ut  expendamus  utrum  saltem  concilium  pro- 
vinciale  coloniense,  quod  celebratum  est  an.  1536.  sub 
archiepiscopo  Hermanno,  postea  lutherano  apostata,  reces- 
serit  a  communi ,  immovero  unanimi  theologorum  doctrina , 
ut  contendit  Canus.  Hic  enim  scribit  loc.  cit.  «Patres  item 
concilii  coloniensis  aperte  inficiantur,  clandestinum  ma- 
trimonium  esse  proprie  sacramentum :  atque  iidem  quo- 
que  non  obscure  asserunt,  aliud  esse  verbum,  quo  con- 
trahitur  matrimonium  ,  aliud  ,  quod  efficit  matrimonii 
sacramentum:  nec  satis  esse  ad  sacramentum  ea  verba, 
quibus  mutuus  consensus  exprimitur ,  sed  aliud  verbum 
requirendum,  quod,  ut  in  ceteris  sacramentis  accedens  ad 
elementum  faciat  sacramentum ;  quod  utique  verbum  fidei 
est,  non  naturae.  Quorum  sententiam  in  hoc  difficile  est 
factu  non  probare.» 

Haec  quidem  Canus ;  ast  nihil  tale  habet  concilium 
coloniense ,  quod  octo  capita  de  matrimonio  complectitur. 
Ad  eius  concilii  intelligentiara  praemittam  necesse  est  , 
quod  passim  insinuavi ,  nempe  sacramentum  etiam  valide 
confectum  gratiam  non  conferre  propter  obicem,  hunc  autem 
poni ,  si  absque  benedictionc  sacerdotis  suscipiatur.  Qua 
animadversione  praemissa  ,  facile  est  ostendere  nihii  in 
concilio  coloniensi  haberi  quod  Cano  faveat.  Etenim  in 
cap.  XL.  quod  unice  ad  rem  praesentem  facit,  haec  legun- 
tur :  «  Quod  sacramcntum ,  si  quis  ,  sicut  decet ,  acceperit , 
accedente  sacerdotaii  precatione,  confert  donum  Spiritus, 
quo  vir  diligat  uxorem  amore  casto ,  sicut  Christus  dilexit 

ecclesiam.»  lam  vero  si  quis  attente  verba'  haec  perpen- 
derit ,  colliget ,  sacerdotalem  precationem  accedere  ad  sa- 
cramentum  matrimonii ,  non  ut  sacramentum  efficiat ,  sed 
ut  sacramentum  legitime  et  cum  fructu  suscipiatur ,  eo  quod 
celebretur  matrimonium  in  facie  ecclesiae ,  et  iuxta  eccle- 
siasticum  ritum  et  praescriptum  ab  ea  ordinem ,  non  autem 
clandestina  ratione.  Nihil  igitur  continent  de  iis,  quae  super- 
struxit  Canus.  Nequis  porro  dicat  sensum,  quem  concilio  tri- 
buimus  ,  ex  nostra  interpretatione  pendere ,  iuverit  animad- 
vertere  hanc  instructionem  ,  quae  actis  concilii  coloniensis 
inserta  est ,  non  aliud  esse  quam  Enchiridion  quod  exara- 
vit  celebris  Gropperus.  Porro  Gropperus  agens  de  matri- 
monio  scribit :  «  Superest ,  ut  verbum  et  elementum  huius 
sacramenti  indicemus ,  et  gratiam  insuper  in  eo  conferri 
demonstremus .  Verbum  itaquc  huius  sacramenti ,  quo  ac- 
cedente  ad  elementum  fit  sacramentum ,  id  nimirum  est, 
quo  amho  mas  et  foemina  ( cum  pietatis  respectu ,  quae  in 
Deum  est,  sibi  mutuo  fidem  coniugalem  dant  accipiunt- 
que  )  non  quovis  modo,  sed  in  Dei  nomine  coniunguntur 
et  copulantur.»  Exinde  patet  quaenam  fuerit  mens  concilii 
huius  dum  sacerdotali  precationi  tribuere  videtur  donum 
Spiritus ,  nempe  eo  sensu  quo  exposuimus  ,  eo  vel  magis 
quod  aperte  alludat  ad  precationem  ac  benedictionem  quae 
intra  missarum  solemnia  datur  sponsis  ,  quae  certe  omnium 
consensu  formam  sacramenti  nostri  non  constituit.  Quod 
si  sacramentum  matrimonii  conficitur  per  contrahentium 
consensum  verbis  de  praesenti  expressum,  plane  conse- 
quitur  ministrum  eius  haud  esse  sacerdotem ,  sed  contra- 
hentes  ipsos ;  solus  quippe  sacramenti  ille  minister  est , 
qui  formam  pronunciat :  tales  autem  sunt  ex  concilio  con- 
trahentes ;  ergo  ex  eodem  soli  contrahentes  ministri  sunt 
sacramenti  matrimonii. 

Quod  si  nihil  habet  concilium  coloniense  quod  faveat 
Cano ,   imo  quod  ei  non  adversetur   in   cap.  XL.;  multo 

minus  eiusdem  placito  favent ,  quae  in  capitibus  insequen- 
tibus  habentur,  quae  de  alio  omnino  sunt  argumento.  Nam 
in  cap.  XLI.  praebetur  instructio  moralis  coniugibus  ;  in 
cap.  XLII.  agitur  de  coniugii  bonis,  fide,  prole  et  sacra- 
mento;  in  XLIII.  expromitur  desiderium  de  abolendis  in 
posterum  matrimoniis  clandestinis ,  quae  licet  concilium 
prohibeat ,  attamen  si  fiant ,  rata  ea  agnoscit ;  in  cap.  XLIV: 
decernit  synodus  coniunctionem  per  sacerdotem  cum  be- 
nedictione  ac  precibus  intra  missarum  solemnia  in  templo 
secundum  antiquos  canones  et  ecclesiasticum  ritum  fieri. 
Vetat  autem  in  cap.  XLV.  ne  coniungantur  peregrini  et 
ignoti,  nisi  legitimis  testimoniis  constet  de  statu  eorum 
libero;  in  cap.  XLVI.  loquitur  de  impedimento  consangui- 
neitatis  et  affinitatis,  demum  in  cap.  XLVII.  abrogat  ludicra 
quaedam  fieri  solita  post  coniunctionem  sacerdotalem  ab 
adstantibus  (34). 

Cum  autem  solae  sint  quas  expendimus  auctoritates, 
quibus  Canus  innititur  ut  demonstret  alios  sententiae  suae 
praeivisse  ,  neque  ipsae  rem  conficiant ,  quin  etiam  eidem 
contrariae  sint,  aperte  consequitur  ipsum  revera  primum 
omnino  fuisse  in  ecclesia  Dei ,  qui  novam  hanc  doctrinam 
invexerit  de  sacerdote  sacramenti  matrimonii  ministro ,  ac 
propterea  de  inaudita  hactenus  reali  distinctione  inter  ci- 
vilem  matrimonii  contractum  et  sacramentum  in  coniugio 
christiano. 

ARTICULTIS  II. 

Quaestionis  progressos. 

Vix  Melchior  Canus  novam  suam  senlentiam  propo- 
suerat  de  sacerdote  nuptiarum  christianarum  ministro , 
deque  distinctione  inter  contractum  et  sacramentum ,  cum 
nonnullos ,  uti  fit ,  illico  sui  placiti  adstipulatores  nancisce- 
retur,  plerisque  tamen  eidem   contradicentibus.  Nam  vel 

(34)  Cf.  Acta  concil.  Harduini  tom.  IX.  col.  2010  seq. 

in  ipso  tridentino  concilio,  cum  ageretur  de  novo  ijidu- 
cendo  clandestinitatis  impedimento ,  iam  eam  sententiam 
protulerat  Simon  Vigorius ;  ast,  uti  refert  card.  Pallavicinus, 
paucos  ex  patribus  illis  sectatores  habuit  (35).  Paulo  tamen 
post  theologi ,  iurisque  canonici  interpretes  magno  numero 
ei  sese  adiecerunt ,  uti  Sylvius ,  Estius ,  luvenin ,  Piette  , 
Gibertus,  Du-Hamel,  IHerminier,  Tournely,  aliique  pas- 
sim  (36).  Ex  quibus  tamen  Tournely  fatetur:  «  Si  ex 
auctoritate  et  numero  scholasticorum  pugnandum  hic  foret , 
vinceret  haud  dubie  opposita  sententia  (37).»  Adeo  vero 
tractu  temporis  istorum  numerus  auctus  est,  ut  eruditus 
Roskov^ny  scribere  potuerit :  «  Ex  recentioribus  paucis- 
simi  veterum  scholasticorum  complectuntur  opinionem  , 
quasi  scilicet  ipsi  contrahentes  sacramentum  matrimonii 
sibi  administrarent  (38).» 

Numero  animosiores  facti  recentiores  nonnulli  theologi , 
et  canonici  iuris  periti  ulterius  fortasse  quam  par  foret 
in  propria  adstruenda  sententia  progressi  sunt,  et  parum 
modeste  in  contraria  vellicanda  se  se  gesserunt.  Siquidem 
friburgensis  canonum  professor,  I.  A.  Petzek  sententiam , 
quae  contrahentes  sacramenti  ministros  statuit ,  et  infirmis 
niti  fundamentis,  et  plane  religionis  dogmatibus  pericu- 
losam  esse  asseruit ,  eo  quod  illa  admissa ,  nuUa  ratione 


(35)  DeWistoria  del  conc.  di  Trento  lib.  XX.  cap.  IV.  n.  1.  ubi  scribit:  «Es- 
sendo  concordi  ( i  teologi )  negli  altri  punti,  disconsentivano  sopra  due.  L'uno 
era:  se  qualunque  niatrimonio  fra  cristiani  fosse  sacramento:  il  ciie  sentivano 
quasi  tutti:  o  sol  quelio,  clie  vien  benedetto  dal  sacerdote;  secondo  i'opinione 
di  Guglielmo  parigino  (  ut  putabant ):  la  qualeera  difesa  dal  prenominato  Simone 
Vigor  e  da  pochi  altri.» 

(36)  Istorum  opera  singillatim  allegarc  superfiuum  censeo,  cum  notasint, 
et  iam  retulerit  Benedictus  XIV.  De  synodo  lib.  VIIL  cap.  XIIL  n.  3  etpostea 
s.  Alplionsus  De  Ligorto  in  peculiari  dissert.  De  ministro  et  forma  sacramenti 
mMtrimonii,  quam  adtexuit  cap.  ll.tract.  VI.  De  matrim.,  ubi  plures  alios  ex 
antiquioribus  recenset,  qui  sententiam  Cani  adoptarunt. 

(37)  Tract.  De  mMrim.  pag.  124.  ed,  Paris. 

(38)  De  matrimonio  in  ecclesia  catholica  iom.l. Depotestate  ecclesiae  le- 
gislafim  circa  nirtrnjnonmm.  Augustae  Vindelic.  1837.  §.  27. 

adversus  protestantes  matrimonil  sacramentum  ex  tradi- 
tione  vindicari  possit  (39).  Sic  etiam  lo.  De  Laussaulx 
notionem  et  rationem  contractus  in  matrimonio  a  ratione 
sacramenti  separanda ,  opinionem  de  contrahentibus  ,  tam- 
quam  ministris  sacramenti  profluxisse  censet  ex  erronea, 
ut  ait,  sententia,  quod  matrimonium  christianorum  absque 
sacramento  consistere  nequeat  (40).  Marianus  Dobmayer 
haud  dubitavit  affirmare  sententiam ,  quae  sacerdotem  sa- 
cramenti  matrimonii  ministrum  constituit  e  natura  sacri 
ministerii  profluere  (1.  Cor.lV,!. )  vi  cuius  dispensatio  my- 
steriorum  Dei  sacris  ministris  generaliter  adserta  est ,  a  qua 
ut  in  uno  recedatur  sacramento  ,  nuUum  seu  sac.  Scripturae, 
seu  prima  ecclesia  fundamentum  praebent.  Quapropter  , 
infert,  ob  tradittonis  dumtaxat  ohscurttatem ,  et  nondum 
latam  ab  ecclesia  definitionem ,  in  scholis  opinionem  de 
contrahentibus  qua  ministris  matrimonii  invaluisse  (41). 
Nec  satis ;  nam  Sauter  adeo  progressus  est ,  ut  affir- 
maverit  «  Eos  solum  non  videre  ,  quam  inepte  minister  (ma- 
trimonii )  extra  sacerdotem  quaeratur  apud  quos  tantum 
opinio  praeiudicata  potest,  ut  etiam  sine  ratione  valeat  (42) . » 
Thomas  Dolliner  ex  dissensionibus  de  materia ,  et  forma 
infert  illos  ,  qui  pro  contrahentibus  ut  ministris  pugnant, 
impetere  fundamentum  eiusdem  sententiae  (43).  Ita  etiam 
Andreas  MuUer  (44),  ac  Bruner  bambergensis  (45).  Maurus 
vero  Hagel  theologus  dillingianus  strenue  adeo  pro  sen- 


(39)  In  op.  Vindiciue  Disserlaitonis,  de  polestate  ecclcsiae  in  slatuendis 
matrimoniiimpedimentis.  Friburgi  1787.  pag.  39.  not.  37. 

(40)  In  op.  germ.  cui  titulus  latino  iiiiomate:  Consensus  legum  gallicarum 
de  impedimentis  matrimonium  cum  Verbo  DeJ.Confluentibus  et  Hadaniar  1816. 
pag.  39  seqq. 

(41)  Systema  theologiae  caiholicae  tom.  VII.  Solisbaci  1839.  pag.  428  seqq. 

(42)  Fundamenta  iuris  eccles.catlwl.ed.3. Rotwiilae  1826.  toI. II.  pag. 210. 

(43)  In  op.  germau.  ManuMle  iutis  nuitrimonialis  quod  viget  in  Ausiria 
tom.  II.  n.  29. 

(44)  In  op.  gerra.  Lexicon  iuris  ecclesiastici  tom.  I.  p.  114.  Herbip.  1830. 

(45)  In  op.germ.  Dogmatica cathoUca  tom.III.  pag.  134  seqq.Francof.  1829. 

tentia  de  sacerdote  ministro  dimicavit ,  ut  opinionem  con- 
trariam  plane  absurdam  esse  asseruerit ,  et  inter  scho- 
lasticorum  commenta  adnumeraverit  (46).  Georgius  Fejer 
eamdem  sententiam  tum  ex  praxi  perpetua  ecclesiae  utrius- 
que,  orientalis  nempe  et  occidentalis,  per  sacerdotalem  bene- 
dictionem  contrahentibus  impertitam  ,  tum  ex  ss.  patrum 
testimoniis  evincere  adnititur  (47) .  Idipsum  pertentavit  Berg 
professor  uratislaviensis,  qui  praeterea  exegetice  patnim 
testimonia  expendit  ad  propugnandam  sententiam  de  sa- 
cerdote  ministro  sacramenti  matrimonii  (48) .  Stattlerus  de- 
mum  pronunciavit  firmis  adeo  fundamentis  inniti  senten- 
tiam  hanc ,  ut  «  ea  tamquam  dogma  aliquando  definiri  ab 
ecclesia  possit,  non  secus  ac  conc.  tridentinum  plane  de- 
finivit  matrimonium  esse  novae  legis  sacramentum,  eoque 
gratiam  conferri  (49).» 

Hinc  mirum  non  est  si  Roskovkny,  qui  istorum  quos 
recensuimus  catalogum  texuit,  eamdem  opinionem  fovere 
videatur  dum  scribit:  «Innegabile  esse  ultro  assevero,  pri- 
morum  iam  seculorum  patres  pro  hac  ipsa  sententia,  quod 
scilicet  matrimonii  minister  sit  sacerdos,  testimonium  per- 
hibuisse ,  dum  necessitatem  benedictionis  sacerdotalis  prae- 
dicarunt;  cum  enim  nomina  materiae,  formae  ,  ministri 
tardius  primum  in  theologiam  illata  fuerint,  non  poterant 
patres  rem  forte  commodius  et  clarius  exprimere ,  nisi  dicen- 
do:  nubentes  per  benedictionem  sacerdotis  sanctificari  (50) . » 


(46)  Demonstr. relig.Chr.  cathoUcae iom. II. pag. 212. AugustaeVindel. 18.32. 

(47)  Matrimonium  ex  instit.  Christ.  Pestini  1838.  pag.  29. 

(48)  In  op.  german.  cui  titulus  latine :  De  necessitate  benedictionis  sacerdo' 
talis  ad  sacr.  matrimonii. 

(49)  Tract.  de  matrim.  cap.  VII.  §.  21. 

(50)  Op.  cit.  Depotest.  ccclesiae  legislat.  sub  finem  §.  28.  Plures  alios  aucto> 
res  consulto  praetermisimus  ex  iis,  qui  hanc  sententiam  tuentur,  cum  res  molesta 
accideret  omnes  velle  enumerare,  quorum  plerique  notissimi  sunt.  Multo  vero  ma- 
gis  eos  omisimus,  qui  sententias  plane  singulares  sectati  sunt,  uti  Maidonatus , 
qui  Dematrimon.  quaest.  I.  opp.  tora.  II.  pag.  441  seq.  docuit  sacerdotem  mini- 
strum  quidem  esse  ordinarium,  contrahentes  vero  ministros  esse  extraordinarios ; 

Licet  vero,  uti  ex  dictis  constat,  plures  theologi  Cani 
adhaeserint  sententiae,  numquam  tamen  defuerunt  iique 
non  pauci ,  qui  tum  ea  ipsa ,  tum  maxime  posteriori  aetate 
ad  haec  usque  tempora  illius  opinioni  sese  acriter  oppo- 
suerint.  Quo  factum  est  ,  ut  antiqua  doctrina  in  scholis 
catholicis  communior  semper  perseveraverit. 

Ac  primo  quidem  insurrexerunt  adversus  Canum  Do- 
minicus  Soto,  qui  eius  sententiam  prorsus  singularem  ap- 
pellavit  (51).  Bellarminus  (52),  Vasquez  (53),  Theophi- 
lus  Raynaudas  (54),  Simonettus  (55),  Van  Espen  (56). 
Hos  deinceps  sequuti  sunt  Marbesius  ,  Pontas  ,  auctor 
Theologiae  petrocorensis  ,  Theologiae  gratianopolitanae , 
Pothier  ,  redactores  Callationum  andegavens.,  Billuart  , 
theologi  wirtemburgenses  ,  Sardagna  ,  aliique  plures  , 
quos  dum  s.  Alphonsus  De  Ligorio  (57)  recenset  ac  se- 
quitur,  horum  sententiam  moraliter  certam  affirmare  non 
dubitat. 

Recentissimi  etiam  scriptores  eamdem  adversus  Ca- 
num  sententiam  propugnarunt.  Ex  horum  numero  est  Fer- 
dinandus  Walter  canonista  Bonnensis ,  qui  censet  senten- 
tiam  de  presbytero  ceu  ministro  sacramenti  matrimohii 
infirmis  nimium  rationum  momentis  niti ;  contra  vero  sen- 
tentiam  de  contrahentibus  uti  ministris  tum  naturae  rei  con- 
gruere,  tum  validissimis  fulciri  argumentis  (58).  EtHenri- 


vel  eos  qui  putarunt  sacerdotem  et  contrahentes  constituere  ministrum  totalem ,  et 
completum  huius  sacramenti ,  quatenus  contrahentes  suppeditant  materiam ,  sa- 
cerdos  autem  formam.  Quae  prorsus  absurda  videntur. 

(51)  In  4.  Sent.  dist.  26.  q.  2.  art.  3. 

(52)  De  matrim.  cap.  7.  et  8, 

(53)  De  matrim.  disp.  3.  dub.  5. 

(54)  In  Heteroclitis  spiritual.  puncto  14.  opp.  tom.  XVI. 

(55)  Inst.  theol.  tom.  III.  tract.  18.  disp.  I.  art.  2. 

(56)  lus  ecclesiast.  univ.  tom.  I.  part.  II.  tit.  72.  c.  3.  xi 

(57)  Dissert.  cit.  n.  397. 

(58)  In  op.  germ.  Manuale  iuris  ec&lesiast.  Bonnae  1829.  §.  310.  pag.  563. 
565.  not.  (o). 

cus  Klee  (59),  et  Vernier  (60),  et  D.  Carri^re,  qui  etsi 
neutri  sententiae  calculum  suum  adiiciat,  profitetur  tamen, 
quod  si  ferendum  sibi  iudicium  aliquod  esset,  sua  faceret 
verba  celebris  theologi  Liebermann.  Verba  porro  Liebermann 
ab  ipso  relata  haec  sunt :  «  Liberum  est  cuilibet  illam  sen- 
tentiam  sequi ,  quam  ipse  putat  veriorem ,  aut  nullam  am- 
plecti,  cum  res  in  medio  relicta  sit  ab  ecclesia.  Liceat 
tamen ,  quid  in  hac  controversia  mihi  videatur ,  sine  omni 
contentione  edicere.  Habet  Cani  sententia  primo  aspectu 
aliquid,  quod  eam  commendet;  verumtamen  si  res  propius 
perspiciatur ,  et  argumenta  sine  praeiudicata  opinione  pon- 
derentur ,  fateor  me  magis  in  oppositam  sententiam  incli- 
nare  (61).»  Ita  quidem  Liebermann,  qui  praeterea  ibidem 
adiecit:  «Diffiteri  non  possumus  huic  opinioni  (Cani)  se 
adiunxisse  omnes  ecclesiasticae  potestatis  osores,  omnes 
qui  lansenii  sectam  secuti  sunt,  aut  ianseniano  fermenta 
turgebant,  omnes  qui  se  curiarum  civilium  partibus  ad- 
dixerunt ,  aut  quoquo  modo  assentatores  facti  sunt  politicae 
potestatis.  Nolumus  tamen  his,  quae  ab  extrinseco  petita 
sunt ,  maiorem  vim  tribuere ,  quam  oportet ,  neque  iis , 
qui  bono  ac  sincero  animo  hanc  opinionem  sequuntur, 
aliquid  detrahere.»  Fatetur  siquidem  «reperiri  viros  incor- 
ruptae  omnino  fidei ,  ac  nulla  mala  suspicione  aspersos, 
in  illis  in  primis  regionibus ,  ubi  potestas  politica  libentius 
in  iura  ecclesiae  invehit,  quibus  visum  est  hac  ratione  faci- 
lius  extricari  posse  multas  difficultates ,  quibus  causae  ma- 
trimoniales  uhimis  hisce  seculis  implicatae  sunt(62).» 


(59)  In  op.  germ.  Dematrimonio  disquisitio.  Moguntiae  1833.  pag.  65. 

(60)  In  op.  Theolog.  pract.  n.  820.  De  la  jurisdiction  de  Veglise  sur  le 
mariage  par  un  ancien  vicaire-g^n&al  ch.  II.  pag.  24. 

(61)  D.  Carri^re  De  matrimonio.  Paris  1837.  tom.  T.  cap.  III.  §.  2.  h.  144. 
Exinde  patet  non  satis  accurate  Roskowany  in  op.  cit.  §.  28.  not.  152.  scripsisse 
Liebermann  propendisse  ad  illam  de  sacerdote  qua  ministro  matrimonii  am- 
plectendam  sententiam. 

(62)  Instittit.  Theolog.  tom.  V.  pag.  357  seqq. 

At  nunc  rursum  apud  rccentissimos  auctores  praeva- 
let  antiqua  sententia  ,  quae  sola  tot  seculorum  lapsu  in 
ecclesia  viguit,  quod  scilicet  qui  contrahunt  ipsi  sunt  huius 
sacramenti  ministri.  Interim  ex  levi  hac  historica  adum- 
bratione  pronum  est  colligere,  nonnullos  auctores  ex  iis, 
qui  Cani  sententiam  amplexi  sunt ,  ulterius  quam  par  esset, 
uti  ab  initio  adnotavimus,  nimio  aestu  abreptos,  fuisse  pro- 
gressos.  Decepti  siquidem  specie,  quam  prima  fronte  exhi- 
bet  opinio  illa,  ita  in  contrariam  insurrexerunt,  ut  eam 
tamquam  ahsurdam  ,  tamquam  omni  ratione  destitutam , 
tamquam  prodentem  catholicum  dogma  de  veritate  sacra- 
menti  matrimonii ,  tamquam  denique  non  ferendam  omnino 
traduxerint.  Quod  quam  temere  fecerint  ex  iis,  quae  in 
huius  tractationis  decursu  dicturi  sumus ,  facile  patebit. 

ARTICULUS  in. 

CoroIIaria  ex  nova  sententia  de  sacerdote 
christiani  matrimonii  ministro. 

Vix  dici  potest  quot  quantaque  ex  Cani  sententia  per- 
niciosissima  consectaria  deducta  sint  ad  temerandam  sanam 
de  matrimonii  christiani  doctrinam.  Procul  dubio  claris- 
simus  auctor  huiusmodi  consectaria  non  praevidit,  multo 
vero  minus  intendit ,  dum  novam  hanc  professus  est  opi- 
nionem;  quinimo  contra  eius  intentionem  ac  mentem  il- 
lata  fuisse  dicenda  sunt.  Sed  ea  est  principiorum  theore- 
ticorum  natura,  ut  cum  faecunda  sunt,  paulatim  ac  pe- 
detentim  evolvantur  eae ,  quas  in  se  continent ,  practicae 
deductiones.  Quod  cum  multiplici  ostendi  ratione  possit , 
ne  extra  argumentum ,  quod  versamus ,  frustra  vagemur , 
ea  potiora  consectaria  perstringam ,  quae  a  non  paucis  Cani 
sectatoribus  ex  statuto  principio  evoluta  sunt. 

Ac  primo.  Ex  sententia ,  quod  sacerdos  sit  christiani 
coniugii  minister,  ac  proinde  quod  verba,  quae  ab  ipso 
in  iungendis  nuptiis   proferuntur,  sint  forma  sacramenti, 

illico  vel  ipse  Canus  intulit  posse,  imo  et  debere  seiungi 
in  connubio  fidelium  rationem  contractus  civilis  a  ratione 
sacramenti.  Idque  necessarium  Cano  fuit  ad  suum  theorema 
adstruendum,  admittere  alioquin  debuisset  connubia  illa 
omnia  sacramenta  esse,  in  quibus  actio  sacerdotis  haud 
intervenisset ,  seu  haberi  sacramentum  sine  ministro  pro- 
ferente  formam,  quod  esset  absurdum  ac  doctrinae  catho- 
licae  contrarium  (63). 

Secundo.  Unde  ahi  deducunt  ita  in  connubiis  christianis 
seiungi  contractum  a  sacramento ,  ut  illa  constituat  ma- 
teriam  quam  vocant  remotam  sacramenti  ,  cui  accedente 
forma  per  verba  sacerdotis  sacramentum  exsurgat  ,  ad 
eum  modum,  quo  aqua,  quae  est  materia  remoto  baptismi, 
et  panis  ac  vinum ,  quae  sunt  remota  materia  euchari- 
stiae  nonnisi  per  verborum  prolationem  eius  qui  abluit, 
aut  sacerdotis  consecrantis  sacramenta  evadunt  ,  iuxta 
tritum  illud  Augustini  effatum  :  Accedit  verbum  ad  ele- 
mentum,  et  ft  sacramenfwm  (6  4) . 

Tertio.  Sed  alii  pari  iure  intulerunt :  ergo  cum  con- 
tractus  sive  naturalis  sive  civilis  natura  sua  subiaceat  po- 
testati  principum ,  in  horum  erit  arbitrio  eas  conditiones 
moderari  atque  decernere,  quae  concurrant  necesse  est, 
ut  legitimus  habeatur ,  prout  in  ceteris  contractibus  omnibus 
usuvenit  ad  societatis  bonum,  quemadmodum,  uti  vide- 


(63)  Animadvertendum  tamen  est,  ex  Cani  doctrina  elusmodi  distinctionem 
iocnm  habere  in  illis  coniugiis,  qnae  vel  celberata  fuerint  ante  concilii  tridentini 
sess.  XXIV.  decret.  De  re/orm.  matrim.  cap.  1.  publicationem ,  vel  in  locis  omni- 
bus  celebrarentur,  in  quibus  idem  decretum  publicatum  non  est,  vel  ubi  promulga- 
tum  fuit  iis  solis  in  casibus ,  in  quibus  quavis  de  causa  contigerit  benedictionem 
sacerdotalem  non  liaberi.  Nam,  ut  suo  loco  ostendemus ,  hanc  ipse  distinctionem 
non  admisit,  saltem  expresse,  ubi  sacerdotis  benedictio  nubentibus  collata  fuerit. 

(64)  Hoc  est  quod  contendunt;  et  itaexponunt  mentem  Cani  qui  ea  abutuntur 
ad  temerandum  veram  ecclesiae  catholicae  de  hoc  sacramento  doctrinam.  An 
iure  vel  non  id  isti  contendant,  pariter  idoneo  loco  expendemus.  Certum  enira 
est  plerosque  antiquos  theologos,  qui  Cani  doctrinae  adstipnlantur,  id  inficiari, 
ut  poslea  videbimus.  , .  • 

bimus ,  argumentatus  est  Paulus  Sarpius ,  ac  deinde  plures 
alii  eius  vestigiis  insistentes. 

Quarto.  Quod  si  talis  concedatur  esse  laicorum  prin- 
cipum  potestas  in  contractum  coniugalem,  qui  constituit 
materiam  remotam  sacramenti  matrimonii  ,  pronum  erat 
aliis  inferre,  quod  factum  est:  ergo  ad  civiles  principes 
atque  ad  seculares  magistratus  spectat  efficere ,  ut  materia 
inepta  sit  ad  sacramentum,  adeoque  ad  eos  pertinet  sta- 
tuere  impedimenta  matrimonium  dirimentia  ,  et  quidem 
exclusive  ,  ita  ut  ius  nulium  ecclesiae  competat  illa  de- 
cernendi. 

Quinto.  Quapropter,  si  ecclesia  anteactis  temporibus 
impedimenta  matrimonium  diriraentia  constituit ,  dicendum 
omnino  est,  aut  eam  id  effecisse  ex  tacito,  aut  expresso  prin- 
cipum  consensu  ,  aut  sibi  potestatem  non  suam  usurpasse, 
medio  pi*aesertim  aevo,  quando  ob  ignorantiam  calamita- 
temque  illius  aetatis  omnia  iura  tenebris  obvoluta  iace- 
rent,  omniaque  permixta  atque  confusa  essent. 

Sexto.  Cum  praeterea  agatur  de  iure  inalienabili ,  quo 
fruuntur  principes  vi  propriae  auctoritatis ,  fit,  ut  si  ipsi 
velint,  bonumque  reipublicae  poscat,  vindicare  sibi  hanc 
potestatem  actu  possint ,  ac  propterea  corrigere ,  immutare, 
nova  statuere ,  et  abrogare  impedimenta  ,  quae  nunc  obti- 
nent,  ab  ecclesia  constituta.  .;j  sjiOj 

Septimo.  Ex  eodem  fonte  dimanat,  quod  alii  dixenint, 
videlicet  ut  cum  ambae  potestates  ,  ecclesiastica  nempe 
atque  civilis,  saltem  per  modum  unius  ad  coniugii  chri- 
stiani  sacramentum  concurrant,  debeant  pariter  per  modum 
unius  et  pari  iure  concurrere  ad  leges  ferendas  circa  eius- 
modi  matrimonia;  vel  si  id  placet  magis,  ecclesia  quidem 
poterit  eas  leges  condere  ,  quae  prospiciunt  nuptiarum 
sanctitati ,  potestas  vero  civilis  eas  ferre  ,  quae  valorem 
contractus  attingant ,  eumque  legitimum  reddant ;  erunt 
scilicet  habendae  tamquam  duae  potestates  a  se  invicem 

independentes ,  quae  sub  diverso  respectu  idem  obiectum 
attingunt. 

Octavo.  Ex  hac  doctrina  ulterius  progrediuntur  qui 
dicunt  potestatem  civilem  spectare  posse  subditorum  suo- 
rum  coniugium  sub  unico  respectu  contractus  sive  natu- 
ralis,  sive  civilis,  nulla  rationo  habita  ad  sacramentum, 
quod  accedit ,  cuius  curam  universam  permittit  ecclesiae ; 
ac  proinde  decernere  posse  conditiones ,  quae  ad  ipsum 
moderandum  opportunas  iudicet,  contractumque  coniuga- 
lem  initum  a  fidelibus ,  sive  a  subditis  in  foro  suo  firmum 
ratumque  habeat,  nullo  etiam  interveniente  religioso  ritu. 
Quod  si  fideles  praeterea  ut  propriae  conscientiae  consu- 
lant  sive  ante ,  sive  post  consensum  coram  civili  magistratu 
expressum ,  petere  et  excipere  benedictionem  sacerdotalem 
velint,  id  in  eorum  arbitrio  civilis  potestas  omnino  relin- 
quat.  Verbo  dicam ;  poterit  princeps  validum  legitimumque 
decernere  matrimonium  mere  civile ,  quod  vocant,  ita  ut 
pleno  iure  contrahentes  cohabitare  simul  valeant,  et  proles 
ab  iis  progenita  tamquam  legitima  coram  lege  declarata 
esse  censeatur. 

Nono.  Inde  sequitur  etiam ,  quod  si  fideles  contractu 
civili  contenti,  negligant,  aut  etiam  nolint  sacramentum 
suscipere,  quod  ab  illo  dispesci  potest,  id  eorum  arbitrio 
relinquatur;  praesertim  cum  nulla  divina  lege,  hac  in  hy- 
pothesi,  ad  illud  suscipiendum  adigantur;  ad  summum  enim 
se  speciali  illa  sacramentali  gratia  privabunt ,  citra  ullum 
conscientiae  piaculum. 

Decimo.  Hinc  concludunt,  qui  hac  sententia  abutuntur : 
cum  contractus  iste  sive  naturahs ,  sive  civilis  omnimodam 
firmitatem  non  habeat ,  fieri  aliquando  posse,  ut  eiusmodi 
coniunctio  maritaHs  abrumpatur,  maxime  si  finis  praecipuus, 
qui  intenditur ,  obtineri  nequeat,  qui  est  probs  susceptio; 
aut  etiam  si  animorum  concordia ,  aut  coniugale  debitum, 
aliaque  eiusmodi  haberi  non  possint.  Quocirca  legislator 

civilis,  si  pro  certo  habeat  in  nonnuUis  rerum,  aut  per- 
sonarum  adiunctis  ad  societatis  bonum  conferre  vinculi 
coniugalis  dissolutionem  ,  poterit  legem  ferre  ,  ut  libere 
solvi  possit,  ex.  gr.  in  casu  adulterii,  aliove  eiusmodi  ; 
siquidem  agitur  de  contractu ,  qui,  in  hypothesi ,  eius  subii- 
citur  potestati. 

Undecimo.  Facile  insuper  ex  his  colligunt  qui  divortiis 
favent,  nihil  obesse,  quin,  dissoluto  primo  coniugali  con- 
tractu  quoad  vinculum  ,  possit  quispiam  secundam  ,  vivente 
priori,  ducere  uxorem;  imo  et  tertium  et  quartum  inire 
coniugium,  anterioribus  successive  solutis.  Etenim  nihil 
est ,  quod  huic  agendi  rationi  obsistat ,  spectata  in  se  civilis 
contractus  natura;  attamen  quam  turpe  hoc  sit,  quamque 
abhorreat  ab  honestatis  principiis,  nemo  est,  qui  non  videat. 

Duodectmo.  Quod  dictum  est  de  matrimonio,  subdunt 
alii ,  ob  rationis  paritatem  affirmari  debet  de  sponsalibus , 
quorum  moderandorum  ius  vindicare  sibi  poterit  potestas 
civilis ,  utpote  quae  spectari  debeant  veluti  praeparationes 
quaedam  ad  contractum  mere  civilem  ineundum  ,  aut  etiam, 
si  lubet ,  ad  contractum  ,  qui  debet  materiam  remotam 
constituere  ad  sacramentum  conficiendum. 

Decimotertio.  Eadem  de  causa  iidem  inferunt,  discus- 
sio  et  iudicium  causarum  matrimonialium  ,  quaecumque 
eae  sint ,  spectabunt  ad  tribunalia  civilia.  Nam  si  con- 
trahatur  tantum  matrimonium  civile  ,  evidens  est  ad  iu- 
dices  laicos  eas  causas  exclusive  pertinere ;  si  vero  nuptiae 
coram  ecclesia  celebrentur,  hae  quoque  ad  magistratus 
civiles  pertinebunt:  utpote  quod,  spectando  civilem  con- 
tractum  distinctum  a  sacramento,  ea  etiam  materia  civili 
potestati  competit  eiusque  iurisdictioni  subest.  Ad  summum 
ius  civile  dimittet  iudicibus  ecclesiasticis  causam  dicere 
circa  effectus  mere  spirituales  ,  quique  sanctitatem  tan- 
tummodo  sacramenti  attingunt;  praecisione  facta  a  con- 
tractu  mere  civili. 

Decimoquarto.  Demum  concludunt  ,  universa  prope- 
modum  legislatio  canonica  evanescet  circa  christiana  con- 
nubia ,  eique  sola  legislatio  civilis  sufficietur ,  si  ,  uti  ani- 
madvertimus ,  illam  unice  partem  excipias ,  quae  afficit 
dispositiones  quae  ad  sacramentum  rite  suscipiendum  re- 
quiruntur. 

Talia  sunt  praecipua  corollaria,  quae  ex  Cani  senten- 
tia  haud  pauci  etiam  inter  catholicos  deduxerunt  contra 
mentem ,  ut  diximus ,  auctoris ,  qui  profecto  longe  ab  eius- 
modi  doctrinis  aberat ,  neque  praevidit  in  quam  malam 
partem  maleferiati  homines  sententia  hac  sua  fuissent 
abusuri.  In  eiusmodi  enim  consectariis  evolvendis ,  quae 
profecto  ex  Cani  sententia  legitime  non  descendunt,  praeci- 
pue  excelluerunt ,  qui  aulici  scriptores  audiunt ,  qui  nempe 
ex  assentatione  erga  principes  veriti  non  sunt  causam  ca- 
tholicam  prodere  ;  etiam  pseudo-politici ,  qui  prae  gaudio 
exiliunt  quoties  ecclesiae  catholicae,  ac  sedis  apostolicae 
iura  invadere  possunt,  ut  illa  in  principes  transferant. 
Exinde  etiam  profluxerunt ,  quae  synodus  pistoriensis  con- 
stituit  circa  impedimenta  matrimonium  dirimentia;  quae 
circa  matrimonium  civile  alicubi  tentata  sunt;  quae  circa 
divortia,  aut  polygamiam  variis  in  regionibus  ingenti  pu- 
blicae  honestatis  iactura,  et  morum  corruptela  agitantur, 
aliaque  eiusmodi  mala  non  pauca,  quae  hisce  temporibus 
magis  ac  magis  in  dies  crescunt  et  dilatantur. 

Quapropter,  ut  perniciosae  eiusmodi  doctrinae  quantum 
in  nobis  erit  obsistamus ,  huc  conatus  dirigemus  omnes, 
ut  eam  radicitus  extirpemus  et  convellamus.  Itaque  ex  hac 
brevi  futurae  tractationis  adumbratione ,  iam  progredimur 
ad  exponenda  utriusque  sententiae  de  ministro  fundamenta ; 
quae  deinceps  per  quamdam  crisin  expendemus ,  ut  veritas 
suo  in  lumine  collocetur.  Quod  ut  plenius  obtineamus,  ar- 
gumenta  singillatim  proferemus  sive  ex  Bibliis,  sive  ex 
patribus ,  sive  ex  alio  quovis  theologico  fonte  deprompta , 

prout  ab  alterutriu&  sententiae  patronis  in  medium  allata 
sunt.  Constanter  autem  exordiemur  aMelchiore  Cano,  qui 
sententiae  de  sacerdote  sacramenti  matrimonii  ministro  pro- 
pugnatorum  agmen  ducit.  Argumentis  autem  a  Cano  prolatis 
ea  adiiciemus,  quae  ab  aliis  deinde  excogitata  sunt.  Simili 
ratione  argumenta  ex  ordine  proferemus  et  expendemus 
pro  altera  sententia,  quae  contrahentes  docet  esse  chri- 
stiani  matrimonii   ministros. 

CAPUT  III. 


-oh 


AR6UMENTA   AFFERUNTUR   PRO    SENTENTIA   DE   SACERDOTE 
CHRISTIANI   MATRIMONII    MINISTRO 


ARTICULUS  I. 
Argumenta  Biblica. 

Ac  primo  quidem  quod  spectat  ad  argumenta  biblica , 
frustra  est  ab  huius  sententiae  assertore  Cano  sacrarum 
litterarum  testimonia  quaerere;  quum  ne  unum  quidem 
Scripturarum  locum  ab  eo  allatum  invenerim ,  ex  quo  ipse 
sententiam  suam  vel  hauserit  primo,  vel  deducendo  con- 
firmarit. 

Verum  quod  Canus  non  habet ,  id  invenerunt  scriptores 
recentiores,  qui  Cani  sententiam  sequuti  sunt.  Nam  urgent 
fere  omnes  theologi  huius  sententiae  patroni,  quod  legitur 
I.  Cor.  IV.  1.  «  Sic  nos  existimet  homo  ut  ministros  Christi, 
et  dispensatores  mysteriorum  Dei. »  lam  vero ,  aiunt ,  nemo 
est  qui  dubitet  hac  phrasi  mysteriorum  Dei  designari  sa- 
cramenta  novae  legis  ;  cum  igitur  horum  sacramentorum 
universim  sacerdotes  ab  Apostolo  aperte  dispensatores  ap- 
pellentur,  consequens  est,  ut  quemadmodum  ceterorum, 
ita  et  sacramenti  matrimonii  sacerdos  dispensator  sit ,  et 
minister.  ;r\»AioA 

Imo  Marianum  Dobmayer  affirmantem  legimus,  sehteB^ 
tiam*   quae  sacerdotem  sacramenti  matrimonii  ministrum 


82  LIB.  I.  SECT.  I.  DE    MATRIM.   SACRAMENTO. 

docet  e  natura  sacri  ministerii  profluere ,  vi  cuius  dispen' 
satio  mysteriorum  Dei  sacris  ministris  generaliter  adserta 
est ,  a  qua ,  ut  in  uno  recedatur  sacramento  ,  nuilum  seu 
s.  Scripturae,  sive  prima  ecclesia  fundamentum  praebent. 
Itaque  hic  auctor  assumit  ex  allato  testimonio  sacerdotem 
connubii  christiani  ministrum  declarari.  Et  ita  porro  aucto- 
res  reliqui  eadem  plane  ratione  ex  hoc  paulino  textu  rem 
suam  conficiunt,  quin  necesse  sit  singulorum  verba  de- 
scribere,  quae  tandem  eodem  recidunt. 

Cum  vero  hoc  solum  sit  documentum ,  quod  ex  Scriptura 
depromitur ,  non  est  quod  diutius  in  hac  inquisitione  de- 
tineamur. 

ARTICULUS  II. 

Argumenta  traditionalia. 

Traditionalium  argumentorum  nomine  intelligimus  do- 
cumenta ,  seu  media  illa ,  per  quae  ad  nos  antiqua  traditio 
perveuit,  atque  nobis  eadem  traditio  innotescit,  Eiusmodi 
porro  instrumenta  censentur  esse  veterum  patrum  atque 
scriptorum  ecclesiasticorum  effata  ac  testimonia ,  romano- 
rum  pontificum  et  conciliorum,  oecumenicorum  praesertim, 
decreta  atque  sanctiones,  ac  universae  demum  ecclesiae 
praxis. 

Sane  haec  sunt  documenta  illa,  quibus  ad  adstruendam 
thesim  suam  utitur  Canus ,  cuius  verba  iam  describo  , 
quaeque  ita  se  habent:  «Ac  patrum  quidem  memoria  ma- 
trimonium  pi-oprie  esse  sacramentum,  ita  demum  prodi- 
tum  est ,  si  sacerdotis  ministerium  interveniat.  Sic  Calixtus 
in  Epist.  ad  omnes  Galliarum  episcopos  prodit  I.  q.  4. 
cap.  Consanguineorum.  Sic  Ciricius  ad  Comerium  tarraco- 
nen.  episcopum,  cap.  4.  Sic  Nicolaus ,  31.  quaest.  2.  cap. 
Lotharius.  Sic  Hormisdas ,  Evaristus,  Isidorus,  quos  refert 
Gratianus  30. q.  5.  prodidere.  Sic  concilium  carthaginen.  IV, 
c.  13.  referturque  30.  q.  5.  c.  Sponsus.  Sic  concilium  lugdu- 

nense,  et  refertur  25.  qu.  3.  c.  Nulli.  Sic  concilium  late- 
ranense  De  simonia  c.  Cum  in  ecclesiae  corpore.  Sic  con- 
cilium  constantiense  sub  Martino  V.  in  fine  concilii.  Sic 
Clemens  De  privileg.  Religiosi.  Sic  Ambrosius  lib.  I.  Epi- 
stolarum  ep.I.quae  scribitur  ad  Vigilium.  Quorum  ego  te- 
stimonia  non  adscribo,  nec  expendo.  .  .  Certe  Evaristus  Ju 
Epist.  suorum  decretorum  matrimonium  clandestinum  sine 
sacerdote  contractum,  tantum  abest ,  ut  sacramentum  eccle- 
siae  fateatur ,  ut  adulterinum  etiam  contubernium  appellet.» 

Post  haec  recurrit  Canus  ad  iurisperitorum  sententiam, 
quorum  iudiciura  hac  in  parte  praefert  iudicio  scholasti- 
canun ,  eo  quod  illi  negaverint  matrimonium  gratiam  con- 
ferre;«quod  profecto,  aitCanus,  intelligunt  de  contractu 
civili,  quem  latius  usurpato  vocabulo  sacramentum  appel- 
lant.  At  cum  administratio  sacerdotalis  accedit ,  non  obscure 
iurisperiti  tradunt ,  per  actum  sacerdotis  consecrantis  con- 
iugium  gratiam  conferri ,  ideoque  non  licere  pro  eo  pe- 
cuniam  aecipere,  quia  sacramentum  ecclesiasticum  est.» 

Subsequentes  auctores  his  addunt  testimonia  patrum, 
qui  constanter  gratiae  conferendae  vim  sacerdotali  bene- 
dictioni  tribuunt ;  nominatim  vero  proferunt  Tertullianum  , 
qui  lib.  II.  Ad  uxor.  cap.  VIII.  «Unde  sufficiamus,  inquit, 
ad  enarrandam  felicitatem  eius  matrimonii ,  quod  ecclesia 
conciliat,  et  confirmat  oblatio,  et  ohsignat  benedictio?  » 
Proferunt  item  Clementem  alex.  qui  lib.  II.  Stromat.  loquens 
de  matrimonio  «  Eorum ,  qui  sunt  sanctifcati,  ait ,  sanctum 
quoque,  ut  puto,  semen  est.  Ac  nobis  quidem  debet  esse 
sanctificatus ,  non  solum  spiritus ,  sed  et  mores ,  et  vita  , 
et  corpus  (1);»  nec  non  s.  Ambrosium  Epist.  XIX.  ad  Vigi- 
lium  scribentem :  «  Cum  ipsum  coniugium  velamine  sacer- 
dotali  et  benedictione  sanctificari  oporteat ,  quomodo  po- 
test  coniugium  dici,  ubi  non  est  fidei  concordia?(2)»tum 

(1)  Edit.  Venet.  Potterii  tom.  1.  pag.  533.  collat.  lib.  IV.  §.  13.  pag.  602. 

(2)  Ed.  Maur.  tom.  I.  col.  841  seq. 

etiam  s.  Innocentium  I.  qui  in  epist.  III.  ad  Victricium, 
«  Cum  henedictio,  inquit,  quae  per  sacerdotem  super  nu- 
bentes  imponitur,  non  materiam  delinquendi  dedisse,  sed 
formam  tenuisse  legis  a  Deo  antiquitus  institutae  docea- 
tur  (3) . »  Et  iterum  epist.  XXXVI.  ad  Probum,  in  qua  edicit ; 
«Statuimus,  fide  catholica  sufFragante,  illud  esse  coniu- 
gium,  quod  primitus  erat  divina  gratia  fundatum  (4);»Ti- 
motheum  item  patriarcham  alexandr.  qui  ad  interrogat.XI. 
«  Si  quis  clericum  vocaverit  ut  matrimonium  coniungat , 
audiat  autem  esse  illicitum  matrimonium  .  . .  debetne  sequi 
clericus  vel  facere  oblationem?  Resp.  Uno  verbo  dicite,  si 
audiverit  clericus  illicitum  matrimonium:  si  ergo  est  illi- 
citum,  et  legibus  contrarium,  non  debet  clericus  alienis 
peccatis  communicare  (5).»  Nec  non  Synesium  episcopum 
cyrenensem  ,  qui  epist.  CV.  ad  fratrem  suum  scribebat : 
« Mihi  igitur  et  Deus  ipse  et  lex ,  et  sacra  Theophili  mar 
nus  uxorem  dedit  (6) . »  Demum  laudant  Augustinum ,  qui 
in  epist.  ad  Rusticum  ,  qui  ab  ipso  petierat  ut  puellam 
quamdam  christianam  in  coniugium  filio  suo  adhuc  ethnico 
permitteret,  rescripsit:  «  Si  tu,  cum  certissime  noveris  , 
etiamsi  nostrae  absolutae  sit  potestatis ,  quamlibet  puellam 
in  coniugium  tradere,  tradi  a  nobis  christianam  nisi  chri- 
stiano  non  posse . . .  quidquam  de  illius  puellae  connubio 
spondere  non  debeo  (7) ; »  et  s.  Gregorium  nazianzenum  ,  qui 
in  epist.  LVII.  ad  Procopium  loquens  de  nuptiis,  quibus 
interesse  non  potuit  quamvis  ad  eas  invitatus,  ait;  «Nam 
alioqui  quantum  ad  voluntatem  attinet,  et  adsum  et  simul 
festum  celebro  luvenilesque  dextras  inter  se  iungo  atque 
utrasque  Dei  manut.  (8).» 

(3)  Apud  Co}i&idxAEpist.r<m,pontificumco\.lhi. 

(4)  Ibid.  col.  910. 

(5)  Apud  Harduin  Acta  concil.  tom.  II.  col.  1 194. 

(6)  Opp.  Synesii  ed.  Petav.  Paris.  1633.  pag.  248. 

(7)  Epist.  CCLV.  ed.  Maur. 

(8)  Ed.  Prunaei  Paris.  1630.  tom.  I.  pag.  81,5.      ,   . 

Haec  autem  patrum  testimonia  sunt ,  quae  ad  rem  suam 
protulit  atque  exegetice  expendit  doctor  Berg  professor  ura- 
tislaviensis  (9).  Quibus  alii  subnectunt  patrum  et  conci- 
liorum  usitatas  loquendi  formulas ,  quibus  traditur ;  hene- 
dictione  iugum  imponi;  coniugium  ohsignari  ac  sanctifcari 
oportere:  pro  ipsius  henedictionis  reverentia  virginitatem 
prima  nocte  servandam  :  instar  sacrilegii  esse,  si  ulla  trans- 
gressione  violetur ;  sine  illa  coniugium  esse  tantum  hvr- 
manum  offcium ,  imo  et  periculum  esse ,  ne  habeatur  instar 
fornicationis .  Ita  Tertullianus ,  s.  Basilius,  s.  Cyrillus  alex. 
s.  Ambrosius,  concilium  carthagin.  IV. 

Et  sane,  ut  de  nonnullis  istis  dicamus ,  Tertullianus 
his  verbis  benedictionis  necessitatem  declarat.  «Ideo  penes 
nos  occultae  quaedam  coniunctiones ,  id  est  non  prius 
apud  ecclesiam  professae,  iuxta  moechiam  et  fornicatio- 
nem  iudicari  periclitantur  (10).»  S.  Basilius  de  matrimonio 
agens:  «lugum,  inquit,  per  benedictionem  impositum  distan- 
tium  sit  coniunctio  (H)-»  S.  Siricius  in  epist.  ad  Himerium 
tarracon.  subdit:  «  De  coniugali  autem  velamine  requi- 
sisti ,  si  desponsatam  alii  puellam ,  alter  in  matrimonium 
possit  accipere.  Hoc  ne  fiat  modis  omnibus  inhibemus, 
quia  illa  henedictio ,  quam  nupturae  sacerdos  imponit , 
apud  fideles  cuiusdam  sacrilegii  instar  est ,  si  ulla  trans- 
gressione  violetur  (1 2) . »  S. Cyrillus  alex.  scribit :  « Ipse Chri- 
stus  invitatus  ( ad  nuptias  )  venit  ut .  .  .  generationis  prin- 
cipium  sanctificaret  ,  quod  ad  carnem  nimirum  attinet. 
Conveniebat  enim,  utqui  naturam  ipsam  hominis  renovatu- 
rus  erat.  . .  non  solum  iis,  qui  iam  in  ortum  vocati  erant, 
benedictionem  impertiretur ,  sed  et  iis  quoque,  qui  postea 
nascituri   essent ,  gratiam   praestrueret ,  et  eorum   ortum 


(9)  Op.  et  loc.  cit. 

(»0)  Lib.  DepMdici^  cap.  IV. 

(U)  In  Hexaimeron  hom.  VII.  tom.  I.  pag.  68.  ed.  Maur. 

(12)  Epist.  I.  ad  Himer.  c.  IV.  apud  Coustant  Epist.  rom.pont.  col.  62». 

sanctum  efficeret  (13).»  Concilium  \ero  carthagin.  IV.  sta- 
tuit  cap.  XVI.  «Sponsus  et  sponsa  cum  benedicendi  sunt 
a  sacenlote,  a  parentibus  suis  vel  paranymphis  offerantur. 
Qui  cum  benedictionem  acceperint ,  eadem  nocte  pro  reve- 
rentia  ipsius  benedictionis  in  virginitate  permaneant  (14).» 

Neque  his  contenti ,  urgent  decretum  sub  Evaristi  no- 
mine  a  Gratiano  vulgatum  XXX.  qu.  5.  c.  1.  Aliter.  «Aliter 
legitimum  non  sit  coniugium  nisi. . .  .uxor  petatur . . .  et  suo 
tempore  sacerdotaliter ,  ut  mos  est,  cum  precibus  et  obla- 
tionibus  a  sacerdote  benedicatur.  .  .  Ita  peracta ,  legitima 
scitote  esse  connubia :  aliter  vero  praesumpta ,  non  con- 
iugia  ,  sed  adulteria  ,  vel  contubernia ,  vel  stupra  ,  aut 
fornicationes.  »  Licet  vero  eiusmodi  decretum  minime  sit 
genuinum ,  refert  tamen  antiquae  ecclesiae  sensum ,  illius 
nempe  aetatis,  in  qua  decretum  ipsum  suppositum  est  et 
confictum. 

Urgent  praeterea  Theodorum  Studitam ,  cui  cum  propo- 
sita  esset  a  Mancratio  quaestio  num  digami  benedici  et  co- 
ronari  possent  ,  respondit  epistola  L.  «  Quaestio  tua  de 
digamis  fuit ,  quod  de  eonim  coniunctione  dubitatum  fu- 
erit,  coronarine  sicut  monogami  debeant,  an  non?Etquo- 
nam  pacto,  siquidem  hoc  fiat,  coniungantur ,  sacerdote 
illos  minime  copulante.  »  Cum  vero  pluribus  ostenderit  co- 
ronari ,  seu  benedici  haud  debere  digamos ,  pergit  dicens : 
«  Quaeres  forsitan  :  quomodo  ergo  coniungantur,  »  respon- 
detque :  aHumanis  offciis  sicut  et  trigami,  et  polygami  (1 5) , » 
nempe  sine  sacramenti  collatione  perque  solum  contractum 
naturalem,  aut  civilem. 

;,  Ex  his  autem  aliisque  similibus  patrum ,  conciliorum , 
scriptorumque  ecclesiasticorum  documentis  colligunt,  mani- 
festum  omnino  esse  sensum  totius  antiquitatis  vel  ab  ipsa  ae- 

(13)  Lib.  II.  in  loan.  c.  I.  opp.  tom.  IV.  pag.  135.  ed.  Paris.  1638. 

(14)  An.  398.  Apud  Harduin  tom.  I.  col.  980. 

(1&)  Apud  Sirmondum,  opp.  ed.  Paris.  1696.  tom.  V.  pag.  »52-355. 

late  apostolica  fuisse ,  benedictioni  sacerdotali ,  qua  nuptiae 
cohonestantur,  adnexam  fuisse  divinam  gratiam ,  adeoque , 
quod  consequens  est,  non  alium  agnoscenduro  christiani 
connubii  ministrum  esse  praeter  sacerdotem.  Alioquin  duo 
non  exigui  momenti  sequerentur  incommoda;  quod  prius 
reddi  nullo  modo  ratio  posset,  quare  patres  et  concilia 
tot  praeconiis  extulerint  hanc  sacerdotalem  benedictionem , 
si  eam  nonnisi  uti  ritum,  aut  vacuam  ceremoniam  spectas- 
sent,  adeo  ut  ob  eius  reverentiam  se  continere  coniuges 
prima  nuptiarum  nocte  debuerint;  quod  deinde  vix,  aut 
ne  vix  quidem  probari  posset  adversus  heterodoxos  dogma- 
tica  de  sacramento  matrimonii  veritas ,  si  de  inani  ceremo- 
nia  conciliorum  et  patrum  testimonia  accipi  fas  esset.  Quae 
quidem  maius  adhuc  robur  accipiunt,  si  attendatur,  quod 
veteribus  ignota  prorsus  essent  materiae  et  formae  voca- 
bula,  quae  nonnisi  saeculo  XII.  in  scholis  obtinuerunt.  Cum 
igitur  voces  istae  patribus  ignotae  fuerint,  dicendum  est 
eos  hoc  idem,  quod  scholastici,  per  eas  formulas  voluisse 
exprimere,  quum  generalibus  illis  verbis  usi  sunt,  vide- 
licet  sanctifcationis ,  ohsignationis ,  aliorumque  eiusmodi, 
prout  animadvertit  doctus  Benedictus  Stattler  (16). 

Ad  haec  accedit ,  quod  sacramentalia  omnia  antiquis- 
sima ,  rituales  libri  omnes  ecclesiae  latinae ,  sive  occiden- 
talis ,  euchologia  ecclesiae  orientalis  universae  exhibeant 
constanter  sacerdotem  iungentem  connubia  christiana,  va- 
riis  ritibus  pro  diversa  aetate,  ac  diversis  locis  usu  re- 
ceptis  ;  praesertim  vero  benedictione  ac  precibus ,  quibus 
a  Deo  super  nubentes  gratiam,  pacem  ac  foecunditatem 
implorent  (17) .  Quae  profecto  evincunt  numquam  non  existi- 
masse  ecclesiam ,  per  sacerdotem  coniugii  sacramentum 
administrari,  et  gratiam  conferri. 

(16)  Theolog.  christian.  tom.  VI.  n.  622. 

(17)  Cf.  apud  Marten.  De  antiquis  ecclesiae  ritilmshh.  I.  part.  Il.cap.  IX. 
art.  3.  Nec  non  Goarium  in  Euchologio  pag.  Z»0.Ordoinsponsalibuscelebrand. 
et  Renaudotium :  Perpituiti  de  la  foi  tom.  V.  livr.  VI.  chap.  II  seqq. 

Sane  concilium  lateranense  III.  an.  1179.  vetat  quo- 
minus  sacerdos  quidpiara  recipiat  pro  henedicendis  nuptns , 
seu  aliis  sacramentis  conferendis ,  prout  refertur  cap.  Cum 
in  ecclesia  IX.  De  simonia.  Cum  proinde  concilium  bene- 
dictionem  sacerdotalem  in  nuptiis  conferat  cum  ceterorum 
sacramentorum  administratione ,  satis  aperte  indicat  eodem 
in  censu  habere  eiusmodi  benedictionem.  Verum  clarius 
adhuc  idipsum  profitetur  Sacerdotale  romanum  anno  cir- 
citer  1494.  editum  ,  in  quo  legitur  :  «  Sacerdos  pronuntiet 
verba ,  quae  sunt  forma  sacramenti. » lam  vero  si  sacerdotis 
est  sacramenti  formam  pronunciare,  ecquis  dubitet  eum 
huius  sacramenti  administrum  esse? 

Atque  haec  praecipua  sunt  antiquitatis  documentai , 
quae  ab  huius  sententiae  patronis  congesta  sunt,  quaeque 
nos  magna  solertia  ex  ipsis  deprompsimus  atque  contu- 
limus(18). 

ARTICIJLUS  III. 

Argumenta  Theologica. 

Post  documenta  ex  antiquitate  deprompta,  ad  argu- 
menta  ex  ipsius  theologiae  fontibus  sive  ex  rei  ipsius  vi- 
sceribus  petita  se  recipiunt  eiusdem  sententiae  adstipula- 
tores.  Imo  Canus  ab  his  disputationem  suam  exorsus  est, 
hisque  vehementer  innititur.  Quandoquidem  autem  fusiori 
ea  calamo  est  prosequutus,  operae  pretium  ducimus,  si 
ea  omnia,  quae  ab  ipso  disputata  sunt,  tamquam  in  com- 
pendium  hunc  in  locum  referamus. 

Ac  primo  sibi  viam  paravit  contendendo ,  matrimonium 
quod  sine  ecclesiae  ministro  contractum  sit,  id  numquam 
certo  constantique  scholae  suffragio  habitum  fuisse  ceu 
verum  et  proprium  sacramentum ;  neque  eam  rem  ad  fidem 
et  rehgionem  attinere;  neque  omnes  scholae  theologos  id 
asseruisse.  Quibus  disputatis ,  totus  in  eo  est  ut  ostendat, 

(18)  Cf.  etiam  Roskovkny  op.  et  loc.  cit.  Item  Carri^re  op.  pariter  et  loc.  cit. 

matrimonium  sine  sacerdotis  interventu  minime  esse  sa- 
cramentis  accensendum ,  idque  conatur  evincere  tum  ar- 
gumentis  a  ratione,  tum  a  testimoniis,  tum  denique  ex 
sacramentorum  natura  depromptis. 

Sane  sacramentum ,  ut  eius  natura  postulat ,  non  modo 
signum  efficax  gratiae  esse  debet,  sed  praeterea  signum 
sacrum  religionis ;  tale  porro  non  est  mutuus  viri  ac  mu- 
lieris  consensus,  sed  matrimonium  profane  contractum. 

Insuper  ex  florentino  concilio  sacramenta  omnia  novae 
legis  tribus  perficiuntur,  videlicet,  rehus  tamquam  m^te- 
ria ,  verhis  tamquam  forma,  et  persona  ministri  conferentis 
sacramentum.  lam  vero  in  matrimonio,  de  quo  agitur,  nul- 
lus  est  sacramenti  minister:  nullum  ergo  est  sacramentum. 
Nec  enim  audiendi  sunt  qui  putant  virum  ac  mulierem 
esse  posse  sibi  invicem  ministros. 

Praeterea,  vel  ipsorum  fidelium  insitum  animis  est  ne- 
quaquam  se  esse  sacrilegos,  si  in  statu  gratiae  non  sunt 
eo  tempore,  quo  sic  profane  contrahunt;  quod  sane  indi- 
cium  est  eos  ceu  sacramentum  contractum  illum  minime 
habere. 

Ad  haec,  Augustinus  in  epist.  ad  Bonifacium  tradit 
oportere  res  ipsas  corporeas ,  quibus  sacramenta  constant , 
imaginem  et  similitudinem  gerere  eius  sanctificationis,  cu- 
ius  signa  et  causae  esse  dicuntur,  ut  ablutio  in  baptismo, 
refectio  spiritualis,  quam  referunt  panis  ac  vini  symbola; 
matrimonium  autem  huiusmodi  civile  et  profanum  nec 
sanctificationis  imaginem  gerit,  nec  ad  sanctificandum  sub 
quadam  exterioris  sanctitatis  specie  exhibetur;  non  est 
itaque  proprie  sacramentum. 

Praeterea  conc.  florentinum  docet  omnia  sacramenta 
verbis  constare  tamquam  forma ,  qua  perficitur  sacramen- 
tum.  Incredibile  est  autem  a  forma  non  sacra  posse  sa- 
cramentum  perfici.  Atqui  in  matrimonio,  quod  civili  ritu 
ac  profano  contrahitur ,  nulla  verba  sacra  sunt ;  nulla  igi- 

tur  est  ibi  sacramenti  ne  facies  quidem.  Illa  enim  verba: 
Ego  te  accipio  in  meam  etc.  omnino  naturalia  sunt,  atque 
omnibus  usurpata  gentibus ,  quae  etiam  sine  fide  cotrahunt, 

Adde ,  quod  forma  sacramenti  significat  eum  spiritua- 
lem  effectum ,  cuius  causa  sacramentum  esse  dicitur.  Nam 
sacramenta,  ut  in  scholae  proverbio  est,  efficiunt  quod 
figurant.  Significatio  autem  sacramenti  in  forma  vel  maxime 
elucet :  illa  vero  verba :  Ego  te  accipio  in  meam ,  nullius 
effecti  spiritualis  signa  sunt. 

Verba  insuper,  quae  sunt  sacramentorum  formae,  divina 
institutione  praescripta  et  determinata  sunt,  neque  pos- 
sunt  hominum  arbitrio  immutari.  At  verba ,  quibus  ma- 
trimonium  contrahitur,  ea  ratione  qua  diximus ,  neque  certa 
omnino  sunt  et  definita;  imo  innumeris  loquutionum  for- 
mulis  iisque  non  synonimis ,  sed  variis  ac  dissimilibus 
efferri  a  contrahentibus  pro  arbitrio  possunt:  igitur  non 
possunt  ea  verba,  quibus  utuntur  sponsus  et  sponsa  ad 
contrahendum  pro  christiani  sacramenti  constituta  forma 
accipi  et  c«nseri. 

Praeterea ,  nemo  nescit  verba ,  quae  formam  sacra- 
mentorum  constituunt ,  ea  esse ,  pro  quibus  si  vel  nutus 
vel  scriptura,  vel  aliud  quodlibet  signum  substituatur , 
inanis  actio  omnino  reddatur.  lam  vero  concedunt  omnes 
sacramentum  matrimonii  valide  a  contrahentibus  confici , 
quum  pro  verbis ,  nutum  adhibent  vel  scriptionem  unde 
consensus  innotescat.  Quod  quidem  si  quis  recte  consi- 
deret ,  non  leve  argumentum  est ,  quo  verba  contrahen- 
tium  huius  sacramenti  materiam  magis  quam  formam 
constituere  dicantur.  Idque  eo  vel  magis ,  quod  pro  verbis 
quae  materiae  vicem  habent ,  intelligitur  qua  ratione  nutus 
aliaque  signa  substitui  quandoque  possint ;  pro  verbis 
autem ,  quae  formae  vicem  teneant ,  poni  nullo  modo  pos- 
sunt ,  quemadmodum  in  poenitentiae  sacramento  facile  cer- 
nitur.  Verba  igitur  contrahentium  ,  quum  eiusmodi  sint  ut 

pro  iis  signa  quaevis  alia  substituere  liceat ,  ad  materiam 
fortasse  sacramenti ,  numquam  vero  ad  ipsius  formam  per- 
tinere  posse  dicenda  sunt. 

lam  vero  quis  non  videt ,  falsa  omnino  esse  et  com- 
mentitia  quae  iuniores  theologi  confinxere ,  ut  civilem  hunc 
humanumque  contractum  Christi  et  ecclesiae  sacramentum 
esse  tuerentur?  Quorum  quidem  pleraque  infidelibus  valde 
nugatoria  sunt ,  fidelibus  autem  parum  solida.  Ex  his  enim 
theologis  facile  invenies,  qui  vel  contrahentes  ipsos,  vel 
ipsorum  consensum,  vel  gestus  ipsos  eorum  ac  nutus  pro 
forma  huius  sacramenti  accipiant ;  quique  inter  contrahen- 
tes  sic  distinguant,  ut  eius,  qui  prior  loquutus  sit,  verba 
materiam  dicant,  alterius  vero  qui  responderit,  formam. 

Quid?  quod  materiam  nobis  et  formam  sacramenti 
quaerentibus ,  hoc  est ,  res  quasdam  religione  sacras ,  hi 
de  forma  materiaque  contractus  profani  naturalisque  respon- 
dent?  Nam  si  cum  ethnicis  de  pacti  illius  conventionisque 
materia  et  forma  controversia  nobis  esset,  non  aliter  pro- 
fecto  illi  ac  nostri  theologi  loquerentur.  Et  sane :  quis  sibi 
tam  facile  persuadeat  materiam  et  formam  civilis  natura- 
lisque  contractus,  quae  apud  omnes  gentes  ex  communi 
omnium  tum  fidelium  tum  infidelium  iure  perpetuo  vi- 
guenint,  eamdem  omnino  materiam  et  formam  esse,  quibus 
integra  et  perfecta  nostrae  religionis  constituantur  sacra- 
menta  ? 

Tandem  si  haeretici  argumententur :  matrimonium  cum 
sacris  ceremoniis,  cum  sacra  materia,  cum  sacra  forma 
a  sacro  ministro  administratum ,  quemadmodum  in  ecclesia 
romana  semper  usque  ab  apostolis  administratum  est ,  si 
hoc ,  inquam ,  argumententur ,  sacramentum  ecclesiae  non 
esse ;  tunc  catholicus  respondeat  fidenter ,  animose  defen- 
dat,  secure  contra  pugnet.  Poterit  enim  consentaneas  cau- 
sas  omni  poscenti  reddere  de  ea ,  quae  est  in  ecclesia  firma , 
perpetua,  constansque  doctrina.  Poterit  fidem  quoque  no- 

stram  et  insinuare  fidelibus ,  et  graviter  ab  infidelium  ca- 
lumniis  vindicare. 

Eiusmodi  sunt  argumenta ,  quae  ex  theologicae  disci- 
plinae  penu  attulit  Canus  ad  suam  firmandam  stabilien- 
damque  sententiam  de  connubii  christiani  ministro ,  deque 
distinctione  profanum  inter  ac  civilem  contractum,  et  sa- 
cramentum  inter  fideles.  His,  quae  ex  Cano  retulimus,  qui 
eius  opinionem  sequuti  sunt  non  pauca  adiecerunt ,  quae 
negligenda  minime  esse  censuimus. 

Praecipua  haec  sunt;  ecclesia  aliquando  indulget,  ut 
coniugia  mixta  inter  catholicum  et  acatholicam  celebrentur, 
et  viceversa  inter  acatholicum  et  catholicam ;  iam  vero  si 
contrahentes  essent  huius  sacramenti  ministri ,  in  duplex 
incurrerent  sacrilegium ,  quod  alteruter  e  duobus  patraret. 

Addunt ,  talem  consensum  per  signa  externa  expressum 
haud  esse  posse  sacramenti  formam  inde  aperte  suaderi, 
quod  ante  tridentinum  copula  sponsalia  subsequens  prae- 
sumptione  iuris  et  de  iure  perficeret  matrimonium ;  nemo 
porro  nisi  absurde  dixerit  hanc  fuisse  sacramenti  for- 
mam  (19). 

Praeterea ;  extra  omnem  fere  controversiam  est ,  haud 
pauca  christianorum  coniugia  necessario  exposcere  di- 
stinctionem  inter  contractum  et  sacramentum ,  adeoque 
non  omnia  christianorum  matrimonia  vera  esse  sacramenta , 
prout  contendunt,  qui  contrahentes  ministros  esse  huius 
sacramenti  autumant.  Etenim  talia  censenda  sunt  ea,  quae 
ante  tridentinum  obtinebant,  quaeque  tacita,  seu  praesumpta 
vocabantur,  ut  in  specie  cap.  XV.  21.  coU.  XIV.  cap.  XXX. 
et  XXXII.  De  sponsalibus ;  haec  autem  oriebantur  potis- 
simum  ex  diuturna  eorum  cohabitatione ,  qui  mutuo  sese 
haberent  tamquam  virum  et  uxorem.  Quo  in  casu  nemo  fa- 
cile  percipit,  quomodo,  vel  quo  tempore  sacramentum  aut 

(19)  Ita  Carol.  Blascus  in  op.  Opuscoli  canonici  storici  critici.  Napoli  1758. 
tom.  I.  DiatriiiaV.  Desecundis  nuptiisi^ag.  252  seqq. 

Busciperetur ,  aut  ministraretur  ,  praesertim  si  ratio  ha- 
beatur  canonis  4.  et  can.  32.  quaest.  2. 

Talia  quoque  haberi  debent  coniugia  in  infidelitate  le- 
gitime  inita  ,  quando  postea  ambo  coniuges  matrimonio 
iam  coniuncti  per  baptismum  ecclesiae  adscribuntur.  Horum 
matrimonium  post  baptismum  sacramentum  evasisse  quis 
dixerit?  Quousque  enim  consensum  suum  in  conspectu  ec- 
clesiae  coniuges  isti  non  renovaverint ,  vigebit  quidem  con- 
tractus  coniugalis,   sacramentum  autem  non  habebitur. 

Quid  si  fingas  coniuges  illos  non  eodem  tempore  bapti- 
zari?  Eo  maioribus  hac  in  hypothesi ,  quae  tamen  infre- 
quens  non  est,  difficultatibus  res  obnoxia  esse  dicenda 
est ;  nam  cum  sacramentum  non  sit  nisi  in  utroque  con- 
iuge ,  non  liquet  quomodo  in  baptismate  unius  possit  esse 
sacramentum  coniugii  etiam  in  altero ,  qui  adhuc  baptis- 
mate  lustratus  non  est;  aut  quomodo  in  baptismate  alte- 
rius  incipiat  esse  sacramentum  in  utroque ,  quando  is  , 
qui  antea  baptizatus  est,  forte  de  conferendo  non  cogitet. 
Ex  qua  animadversione  quisque  intelligit  illorum  theolo- 
gorum  concidere  sententiam,  qui  ad  evadendam  difficul- 
tatem  reponunt ,  matrimonium  infidelium ,  qui  postea  ad 
religionem  se  christianam  convertunt,  ex  mero  contractu 
fieri  sacramentum  ipsa  baptismi  susceptione. 

Nunc  iterum  finge  matrimonium  celebrari  inter  bapti- 
zatum  ,  et  catechumenam  ,  legitima  accedente  dispensa- 
tione.  Hoc  profecto  in  casu  contractus  sine  sacramento  erit 
agnoscendus.  Quod  si  quispiam  dixerit  sacramentum  ex 
parte  baptizati  haberi,  non  minuitur,  sed  potius  augetur 
difficultas;  tunc  enim  is,qui  ita  sentiat,  urgetur  ut  indicet, 
quo  ministrante  sacramentum  baptizatus  acceperit,  et  quo- 
modo  fieri  possit  edicat ,  ut  catechumena ,  quae  impar  est 
ut  sacramentum  suscipiat ,  ea  par  fiat  ut  conferat  sacra- 
mentum.  Exemplum  ductum  ex  baptismo  collato  etiam  ab 
infideli  non  suffragatur  iis,  qui  ita  sentiunt,  cum  agatur 

de  sacramento  ad  salutem  necessario ,  quod  de  sacramento 
matrimonii  dici  nequit. 

Accedunt  ef  alia  coniugiorum  exempla,  ex  quibus  ratio 
contractus  a  ratione  sacramenti  dividitur,  connubia  nempe 
aut  per  epistolam,  aut  per  procuratorem  contracta,  in  qui- 
bus  facile  nullum  conferri  sacramentum  agnoscitur ,  licet 
valere  contractum  nemo  inficietur  cap.  ult.  De  procurator. 
in  6.,  prout  paucis,atenergice  demonstravitCanus  scribens: 
«  Non  igitur  ecclesia  docet,  quodlibet  fidelium  matrimo- 
nium  sacramentum  esse ;  nisi  quis  adeo  desipit  ut  Caieta- 
num  damnet,  qui  et  probabilissime  et,  me  quidem  iudice, 
verissime ,  matrimonium ,  quod  inter  absentes  per  litteras , 
procuratoresque  contrahitur ,  sacramentum  esse  inficiatus 
est.  Nam  qui  in  hoc  Caietanum  errasse  clamant,  hi  non 
intelligunt  nec  quae  loquuntur ,  nec  de  quibus  afiirmant. 
Quod  si  nullo  idoneo,  etnecessario  argumento,  sed  stultis, 
turbulentisque  clamoribus  alienas  refellere  sententias  per- 
gunt,  atque  adeo  damnare,  quae  probabiliter ,  et  vere 
dicta  sunt,  tum  nos  quiete,  et  silentio  taciti  illorum  stul- 
titiam ,  amentiamque  videbimus.  Concedant  illi ,  unum  pro 
altero  sacramentum  sumere  ,  cum  pro  altero  contrahit. 
Concedant,  sacramenta  Christi  absentibus  administrari  , 
eisdemque  gratiam  conferre  et  peccata  remittere.  Nos 
enim ,  quoniam  haec  absurda  sunt ,  concedere  potius  vo- 
himus ,  eiusmodi  contractus ,  qui  inter  absentes  transigun- 
tur ,  matrimonia  quidem  verissima  esse ,  vera  sacramenta 
nullo  modo.»  nou'-J 

Quod  si  ecclesia  hos  ita  coniunctoS  hdtt  ui^et  prae- 
cepto  ut  se  coram  sacerdote  sistant,  ut  per  eius  bene- 
dictionem  sacramentum  suscipiant  gratiamque  consequan- 
tur,  duplici  id  ex  causa  repeti  debet;  tum  nempe  quia 
controversia  adhuc  viget  inter  theologos  num  in  his  co»- 
iugiis  ratio  sacramenti  admittenda  sit,  aliis  refragantibus, 
aliis  vero  affirmantibus ;  quo  existente  opinionum  conflictu , 

ecclesia  pnidenter  a  cogendis  fidelibus  ad  renovandum 
coram  sacerdote  consensum  abstlnet;  tum  quia  plura,  si 
id  generali  sanciretur  lege ,  orirentur  incommoda  (20). 

Robur  huic  argumento  accedit  non  minimum  ex  illis 
matrimoniis ,  quae  in  radice  sanari ,  seu  convalidari  di- 
cuntur,  cum  scilicet  matrimonium,  quod  ex  aliquo  vitio 
occulto  irritum  foret,  cum  initum  est,  ab  ecclesia  per  dispen- 
sationem  ab  occulto  eiusmodi  impedimento ,  ratum  vali- 
dumque  fit  vi  consensus  moraliter  perseverantis  ,  nuUa 
vel  alterutrius,  vel  utriusque  quandoque  coniugis  renova- 
tione  consensus.  Quo  in  casu  exurgeret  sacramentum  insciis 
contrahentibus ,  seu  ministris ,  quod  absurdum  plane  est ; 
nullum  vero  esset  absurdum,  si  contractum  solummodo 
exurgere  diceretur  (21). 

Idem  dic  de  illis  coniugiis,  quae  vel  ab  haereticis 
contrahuntur  coram  solo  magistratu  civili,  vel  a  catholi- 
cis ,  qui  connubium  quidem  ineunt  coram  ecclesia ,  sed 
absque  intentione  conficiendi  sacramentum,  de  quo  ne 
cogitant  quidem ,  cum  ignorent  se  huius  sacramenti  esse 
ministros.  Imo  plerumque  nonnisi  carnalia  mente  volvunt, 
dum  se  mutuo  consensu  obstringunt  (22).  Quamobrem  mi- 
rum  esse  non  debet  si  Benedictus  XIV.  in  celeberrimo  opere 
De  synodo  dioecesana  lib.  VIII.  cap.  XIII.  n.  4.  sententiam, 
quae  adstruit  sacerdotem  esse  huius  sacramenti  ministrum 
valde  prohabilem  edixit.    ,-,  ^:,,,,^,-  ,oi..^.. 

(20)  Ita  Sebast.  Berardi  in  Comment.  in  ius  ecclesiast.  universum  tom.  III. 
diss.  I.  q.  3.  Taurini  1767.  pag.  28  seqq. 

(21)  Ita  Boyer  apad  Carri^re  op.  et  loe.  cH. 

(22)  Haec  potissima  ratio  est,  qua  permotus  est  Stattler  ut  assereret,  dogma- 
tice  ab  ecclesia  detiniri  posse  sacerdotem  ministrum  esse  sacramenti  matrimonii, 
prout  antea  retulimus.     -  -J-'-' 

CAPIJT  IV, 

EXPENDUNTUR    ARGUMENTA    ALLATA    PRO    SENTENTIA 
,  DE  SACERDOTE  CHRISTIANI  MATRIMONII  MINISTRO. 

-\h   r  ARTICULUS  I. 

ohh  i  Argumenta  Biblica.       .'o^.  ojijo    . 

■'  Maiori  qua  nobis  datum  est  perspicuitate  ac  vi  pro- 
posuimus  argumenta ,  quae  tum  Canus ,  tum  eius  asseclae 
in  medium  attulerunt  ad  evincendam  sententiam  de  sacer- 
dote  coniugii  christiani  ministro.  Atque  ut  fideliori  ratione 
id  praestaremus ,  ea  deprompsimus  ex  ipsis  scriptoribus, 
qui  huic  opinioni  addictos  se  maxime  ostenderunt ,  et  quoad 
eius  fieri  potuit ,  ipsis  eorum  verbis  usi  sumus ,  ne  quid 
roboris  amitterent ,  ac  ne  validiora  dissimulare  videremur. 
Nunc  autem  eodem  animi  candore  ea  expendere  ,  atque 
excutere  aggredimur ,  ut  veritas  suo  in  lumine  collocetur. 
Ut  autem  ordine  progrediamur,  examen  criticum  auspica- 
bimur  ab  argumentis  biblicis  excutiendis ,  quo  absoluto , 
ad  expendenda  argumenta  traditionalia,  ac  demum  argu- 
menta  theologica  gradum  faciemus. 

Ex  Bibliis ,  ut  suo  loco  monuimus ,  nuUum  pofert  te- 
stimonium  Canus ,  neque  ad  ea  omnino  appellat.  Superest 
igitur,  ut  examini  subiiciamus  ea,  quae  ex  sacris  litteris 
protulerunt  qui  hac  in  controversia  suppetias  Cano  ferre 
adnisi  sunt.  lam  vero  omnes  quotquot  sunt  unicum  dum- 
taxat  paulinum  urgent  textum  ex  I.  Corinth.  IV.  1.  in  quo 
Apostolus  vocat  sacerdotes  dispensatores  mysteriorum  Dei. 
Hoc  unicum  proferunt  testimonium ,  in  hoc  uno  confidunt : 
verum  quam  leviter  rem  quam  volunt  conficiant ,  quisque 
facile  sibi  persuadebit ,  qui  advertat  1 .  hoc  in  loco  myste- 
riorum  nomine,  praecise  non  sacramenta  Apostolum  desi- 
gnare ,  sed  praedicationem  mysteriorum  fidei ,  seu  evan- 
gelicae  doctrinae;  quod  orationis  continuatio  manifeste 
ostendit ,  et  Apostoli  ratio  postulat.  Sibi  enim  Paulus  pro- 

f)Osuit  modum  praescribere  Corinthiis  ,  quos  evangelici 
praecones  prossequerentur ,  cum  alii  eos  nimis  extolle- 
rent,  alii  contra  nimis  deprimerent.  Quapropter  Apostolus 
eos  docet  existimandos  ut  mintstros  Christi  et  dispensatores 
mysteriorum  Dei  (1).  Si  quis  vero  animadvertat  2.  Apo- 
stolum  in  capite  praecedenti  et  in  praesenti  nuUimode  de 
sacramentis  verba  facere ,  sed  unice  de  iis ,  qui  verbum 
Dei  praedicabant ,  in  quibus  Corinthii  eloquentiam  et  hu- 
manam  scientiam  exposcebant,  ita  ut  parvi  haberent  Apo- 
stolum  eorum  nonnulli  ,  eo  quod  eis  praedicaret  lesuin 
Christum  tantum  et  hunc  crucifixum.  Longe  proinde  erat 
ab  Apostoli  mente  loqui  de  sacramentorum  administratione. 
Non  tamen  contendimus  Apostolum  sacramenta  excludere 
voluisse  a  generica  mysteriorum  voce,  cum  nuUa  ad  ea  exclu- 
denda  ratione  moveretur.  Quo  sensu  catholici  exegetae  Pauli 
textum  etiam  de  sacramentis  exponunt ,  quatenus  et  haec 
administrari  consueverint  a  ministris  verbi  Dei.  Verum  non 
ita  se  gerunt  interpretes ,  quasi  praecipue  de  his  loqueretur 
Apostolus.  Sane  vel  ipse  Estius,  qui  amplexus  sententiam 
Cani ,  in  Commentario  in  hunc ,  quem  versamus ,  locum , 
sic  eum  enarrat :  «  Dispensatores  mysteriorum  Dei .  .  .  My- 
steria  quidam  interpretantur  sacramenta  novae  legis ,  id 
est  sensibilia  signa  ad  sanctificationem  nostram  a  Christo 
Domino  instituta,  quorum  primum  est  baptismus.  Sed  cum 
ipse  Paulus  dixerit  I.  cap.  Non  misit  me  Dominus  bapti- 


(0  ItaCornel.  aLapidc,  Calinet,  Tirinus,  Bernardinns  a  Piconio,  aliiqve 
passim  catholici  interpretes.  Neque  ab  his  dissentiunt  inlerpretes  protestantes  ac 
rationalistae,  quos  inter  unum  commemoro  I.  G.  Rosenmullerum,  qui  in  scholiis 
iii  liunc  loc.  ita  scribit:  «  Ostendit  nunc  Apostolus,  quo  loco  haberi  debeant 
quibus  Corinthii  hactenus  iusto  plus  vel  niinus  tribuerunt  11, 12.  i,(i....Nos  esse 
minislros  Christi,  minime  dominos  vestros  I.  Petr.  5,  9.  simul  tamen  erigit,  quos 
deicdsse  vtdert  poterat  c.  3,  7....  Mysteria  non  sunt  sacramenta,  quae  Tocantur 
baptisint  et  sacrae  eoenae,  sed  doctrinae  religionis  cliristianae,  quae  occu/^a«  vo- 
cantur,  quia  omnibus  homiuibus  ignotae  essent,  nisi  Deus  revelasset.  Doctorum 
est,  has  doctrinas  ex  volunlate  Domini  tradere,  non  excogitare  novas  tamqnam 
ad  salutem  aeternam  necessarias.» 

zare,  sed  evangelizare ,  rectius  est,  ut  mysteria  Dei  in- 
telligantur  fidei  nostrae  dogmata  a  Deo  revelata.  Quae 
quidem  mysteria  dicuntur,  quia  secreta  sunt,  ut  absque  re- 
velatione  cognosci  nequeant.  . .  Non  tamen  ab  his  mysteriis 
sacramenta  novae  legis  separamus ,  sed  pariter  sub  iis , 
ut  signa  corporalia  gratiae  spiritualis  efficacia  comprehendi- 
mus.Quorum  proinde  dispensatio  ad  eosdem  Ghristi  mini- 
stros  pertinet.» 

Cum  igitur  textus  fundamentaHs ,  imo  unicus  huius 
sententiae  directe  non  attingat  sacramentorum  administra- 
tionem ,  sed  evangelicam  praedicationem ,  patet  haud  posse 
Cani  sectatores  illi  adeo  fidenter  inniti ,  lit  eum  opponant 
tamquam  praecipuum  contrarii  placiti  sectatoribus ,  prout 
ipsi  faciunt.  Attamen  praeter  hoc,  nullum  ipsis  suppetit  bi- 
blicum  testimonium ,  quod  proferant. 

Quoniam  vero,  uti  nonnulli  interpretes  animadvertunt, 
ab  hac  universali  propositione  non  excluduntur  ab  Apostolo 
etiam  sacramenta,  ideo  et  ad  hoc  ipsis  eripiendum  effu- 
gium  ,  adnotamus  illa  non  excludi  sacramenta ,  quorum 
administratio  Evangelii  praeconibus  concredita  est.  Cum 
proinde  quaestio  agitatur  num  coniugii  christiani  sacra- 
mentum  ex  illis  sit,  quorum  administratio  iis  est  deman- 
data,  plane  consequitur  Cani  sententiae  patronos  ex  hoc 
textu  nihil  proficere  ,  nisi  assumant  quod  est  in  contro- 
versia  positum.  Tanto  magis  quod  propositiones  aientes  , 
ut  loquuntur  logici ,  seu  positivae  et  affirmantes,  non  sint 
universales,  prout  negantes  atque  excludentes. 

Accedit  quod  lateat  aequivocatio  in  voce  dispensatio- 
nis,  seu  administrationis  sacramentorum ,  quam  sumi  tum 
possit  pro  sacramentorum  confectione,  tum  pro  eorumdem  ad- 
ministrationis  regimine;  priorisensu,  qui  sacramenta  dispen- 
sare  dicuntur,  sunt  veri  ministri :  posteriori  vero  non  si- 
gnificantur  nisi  eorumdem  moderatores  ,  qui  nempe  ea,  quae 
ad  validam  legitimamque  sacramentorum  administrationem 

conditiones  determinant  quoad  ritus,  ceremonias,  locum, 
tempus,  personas  aliaque  eiusmodi.  Qua  posteriori  signi- 
ficatione  reipsa  sacramenta  omnia  ministris  Christi  et  di- 
spensatoribus  mysteriorum  Dei ,  seu  potius  ecclesiae  com- 
missa  sunt ,  adeoque  et  sacramentum  matrimonii ,  cuius 
legitiraa  administratio  ab  ecclesia  dependet  ;  in  priori 
vero  significatione  non  item,  cum  laici  in  necessitatis  casu 
baptisma  conferre  possint ,  et  qui  sacerdotes  nondum  sunt, 
uti  diaconi ,  possunt  interdum  eucharistiam  porrigere;  in 
casu  vero  nostro  sub  ecclesiae  regimine  contrahentes  ipsum 
conficiunt  matrimonii  sacramentum.  Hac  porro  animadver- 
sione  rite  etiam  componitur  illorum  interpretum  expositio 
paulini  textus,  qui  extendunt  etiam  ad  sacramenta  quae 
Apostolus  expresse  de  praedicatione  scripsit  evangelica. 

Nunc  coronidis  gratia  adiicimus  ne  unum  quidem  ex 
patribus ,  qui  hanc  epistolam  primam  ad  Corinthios  expo- 
suerunt,  inveniri ,  qui  propositum  textum  de  sacramento- 
rum  administratione  intellexerit. 

Ex  his  iam  licet  iudicium  ferre  de  gravi  assertione 
doctissimi  theologi  Mariani  Dobmayer  ,  qui  statuit  per  hunc 
textum  generaliter  vindicatam  dispensationem  mysteriorum 
Dei  sacris  ministris,  ex  qua  ut  ab  uno  recedatur  sacra- 
mento ,  nullum  sacrae  Scripturae ,  sive  prima  ecclesia  fun- 
damentum  praebent!  Atque  idem  de  ceteris  dicatur,  qui 
eadem  repetunt  atque  ingeminant. 

ARTICULUS  II. 
Argumenta  traditionalia. 

Ut  aequum  de  documentis  traditionalibus,  quibus  sen- 
tentia  adstruiturde  sacerdote  connubii  christiani  ministro, 
iudicium  feratur ,  illud  primum  constituendum  est ,  haud 
satis  esse  ad  rem  conficiendam ,  ut  ex  antiquitate  eccle- 
siastica  proferantur  testimonia  ,  quae  adstruant  necessariam 
quovis  tempore  fuisse  benedictionem  sacerdotalem  ad  co- 


100  LIB.  I.  SECT.  I.  DE    MATRIU.   SACRAMENTO. 

honestandas  nuptlas  sacro  ritu.  Etenim,  et  nos  fatemur, 
imo  et  contendimus  ecclesiam  semper  abhorruisse  a  con- 
iugiis  clandestinis ,  quae  ipsa  numquam  non  reprobavit 
tamquam  illegitima ,  adeoque  constituisse  iugiter  ut  nuptiae 
christianae  in  facie  ecclesiae  celebrarentur ,  ac  ritu  sacro, 
praesertim  vero  benedictione  sacerdotali  condecorarentur, 
et  sacramentum  ea  qua  par  est  sanctitate  circumdaretur , 
atqueetiam  certior  ipsamet  fieret  deinito  coniugio  ad  omnem 
fraudem  praecavendam.  Necesse  proinde  foret  ut  ea  affer- 
rentur  documenta,  quihus,  sin  minus  disertis,  verbis  saltem 
aequivalentibus ,  patefieret  requiri  sacerdotem  tamquam 
nuptiarum  ministrum  ,  eiusque  benedictionem  tamquam 
formam  ad  sacramentum  conficiendum. 

lam  vero  ne  unum  quidem  ex  tot,  quae  adduci  consue- 
verunt  documentis ,  ex  pia  antiquitate  est ,  quod  vel  insinuet 
id  quod  sibi  Canus  probandum  proposuit.  Etiamsi  magno 
numero  ipse  attulerit  allegationes  ex  Gratiani  praesertim 
Decreto ;  tamen  haud  dubito ,  quin  si  Canus  sedulo  expen- 
disset  ac  in  propriis  fontibus  documenta  illa  perlustrasset, 
umquam  fidenti  adeo  animo  ea  pro  sua  sententia  fuisset 
allaturus.  Quod  ut  nos  efficiamus,  documenta  singula  le- 
gentium  oculis  subiiciemus  ,  ut  per  se  vel  ipsi  iudicent 
atque  experiantur  eorum ,  quae  affirmavimus ,  veritatem. 

Quod  antequam  efficiam,  ad  vim  universim  elevandam, 
imo  tollendam  penitus  ab  his  omnibus  testimoniis,  ex  qui- 
bus  arguit  Canus  pro  sua  sententia ,  iuverit  generale  vi- 
tium  in  eius  argumentatione  aperire.  Ipse  igitur  non  negat 
veritatem  et  valorem  matrimonii,  cui  non  benedicitur,  sed 
negat  illud  esse  sacramentum  ;  quippe  nonnisi  officium 
kumanum,  ut  patres  loqui  solent.  Quin  etiam  sic  argumen- 
tatur  :  manifestum  est ,  matrimonia ,  quae  ab  his  patribus 
fere  aequiparantur  adulteriis ,  non  esse  sacramenta ;  atqui 
in  patrum  eorumdem  sententia  fuere  valida  matrimonia ; 
ergo  matrimonium,  quod  non  sit  sacramentum,  validum  esse 

potest;  ac  propterea  existere  potest  contractus  coniugalis 
validus ,  quin  sit  sacramentum. 

At  perperam  ex  veterum  auctoritatibus  id  concludi,  fa- 
cile  est  ostendere.  Nam  1 .  certum  est ,  et  ipsi  adversarii 
concedunt,  matriraonia  illa  fuisse  ex  patrum  sententia  va- 
Hda ;  ergo  adversarii  nihil  ex  his  testimoniis  pro  sua  opi- 
nione  conficere  possunt ,  nisi  supponant  in  matrimonio  con- 
tractum  a  sacramento  separari  posse ;  porro  hoc  ipsum  est 
in  quaestione,  seu  potius  hoc  non  est  nisi  consectarium 
ipsorum  opinionis,  de  qua  disputatur;  ergo  petunt  prin- 
cipium.  Nos  contra  postea  probabimus,  ex  veterum  patrum 
et  ipsius  ecclesiae  sententia  contractum  a  sacramento  in 
matrimonio  christiano  separari  non  posse.  2.  Quum  patres 
dicunt  de  his  matrimoniis  esse  fere  adulteria,  non  obstant , 
quominus  sint  valida,  etsi  infructuose  suscepta,  sacramenta. 
Quo  detecto  vitio  in  adversariorum  argumentatione  ex  pa- 
trum  effatis ,  ea  omnino  ac  plane  corruit.  His  animadver- 
sis ,  sic  iam  singillatim  adducta  testimonia  percurrimus. 

Ordine  venit  primus  Calixtus;  iam  vero  in  falsa  de- 
cretali  ad  omnes  Galliarum  episcopos ,  quaeque  refertur  a 
Gratiano  Causa  III.  (non  autem  uti  a  Cano  citatur  Causa  I.) 
qu.  4.  cap.  4.  Consanguineorum,  haec  habentur.  «  Quisquis 
ergo  non  est  legitime  coniunctus ,  vel  absque  dotaii  titulo 
ac  benedictione  sacerdotis  constat  copulatus,  sacerdotes 
vel  legitime  coniunctos  criminari ,  vel  in  eos  testificari  mi- 
nime  potest:  quoniam  omnis  incesti  criminis  macula  pol- 
lutus  infamis  est,  et  accusare  supradictos  non  permittatur.» 
Hic  pseudo-Calixtus ,  ut  patet,  eadem  ratione  loquitur  de 
sacerdotalis  henedictionis  defectu ,  ac  de  defectu  dotalis  ti- 
tuli ;  nemo  autem  dixerit  ob  defectum  tituli  dotalis  non 
confici  sacramentum  ,  irritarique  coniugium ,  aut  dotalem 
titulum  spectare  ad  sacramenti  substantiam.Non  igitur  hic 
textus  opportunus  est  dicendus. 

Alter  est  Siricius,  qui  in  epist.  ad  Himerium  tarraconen- 

sem  scripsit :  «  De  coniugali  autem  velatione  requisisfli , 
si  desponsatam  alii  puellam  alter  in  matrimonium  possit 
accipere.  Hoc  vero  ne  fiat,  omnibus  modis  inhibemus  :  quia 
illa  henedictio,  quam  nupturae  sacerdos  imponit,  apud  fideles 
cuiusdam  sacrilegii  instar  est,  si  ulla  transgressione  vio- 
letur  (2) . »  Itaque  hoc  in  textu  sermo  unice  est  de  spon- 
salihus ,  quae  olim  non  secus  ac  matrimonium  a  sacerdote 
benedicebantur ,  et  ex  ecclesiae  legibus  violari  non  pote- 
rant  (3)  ,  prout  neque  aetate  hac  nostra  violari  impune 
queunt.  Quis  vero  dixerit  per  benedictionem  sacerdotalem , 
quae  conferebatur  iis  qui  nupturi  erant,  seu  nuptias  futuras 
sibi  spondebant,  confici  sacramentum ,  adeo  ut  sacerdos 
eiusdem  sacramenti  minister  haberi  possit?  Exinde  potius 
argumentum  adversus  sententiam  a  Cano  propugnatam 
exurgit.  Ergo  et  hic  textus  seponi  debet. 

Tertius  est  Nicolaus  I.  cuius  duo  textus  supersunt,  in 
quorum  altero  legitur :  «  Primum  diligenti  investigatione 
inquirite :  et  si  eumdem  gloriosum  regem  praedictum  (Lo- 
tharium)  Waldradam,  praemissis  dotibus,  coram  testibus, 
secundum  legem  et  ritum ,  quo  mystice  celebrari  solent, 
per  omnia  inveneritis  accessisse  et  publica  manifestatione 
eadem  Waldrada  in  matrimonium  illius  admissa  sit ,  vel 
filia  Bosonis  admissa.»  In  altero  autem  textu  dicitur:«Sin 
vero  minime  probatum  fuerit,  Waldradam  uxorem  fuisse 
legitimam ,  neque  nuptiis  secundum  morem  celebratis  per 
henedictionem  scilicet  sacerdotis  filio  nostro  Hlotario  extitisse 


(2)  Apud  Coustant  lipist.  rom.ponlif.  col.  628. 

(3)  Verissimum  est  violationem  sponsalium  spccfatam  olim  veluti  sacrile' 
giuni  fuisse ,  et  ecclesiae  canones  adieccrunt  poenas  ac  censuras  in  eos,  qui  eam  at- 
tentassent,  uti  videre  est  apud  Bingham  Origines  sive  antiquitates  ecclesiast. 
tora.  IX.  lib.  22.  cap.  ."J.  §.  9.  pag.  325  seq.  ubi  etiam  de  benedictione ,  quae  a  sa- 
cerdote  sponsalibus  conferebatur,  sermo  est;  perinde  ac  apud  Goariura  in  Eucho- 
logio,  et  apud  MarteniumDe  antiquis  ecclesiae  ritibus, ubi  agitur  de  sponsalibus. 
D.  vero  Coustant  in  notis  ad  iianc  epistolam  fatetur  s.  Siricium  de  sponsalibus  hoc 
in  loco  esse  intelligendum ,  atque  idcirco  de  benedictioue  saccrdotali  sponsalibus 
impertita  esse  locutum. 


CAP.  IV.  EXPEND.  ARG.  DE  MIN.  SACR.  ART,  II.  ARG.  TRAD.   103 

coniunctam  ,  suggerite  illi ,  ut  non  moleste  ferat  legitimam 
sibi .  . .  .reconciliari  uxorem  (4).»  Porro  ex  his  liquet  in 
hisce  rescriptis  coniunctim  agi  de  indiciis,  quibus  legati 
pontificii  certiores  fierentdecontracto,  aut  non  contracto  con- 
iugio,  inter  quae  recensetur  ritus  ecclesiae,  quemadmodum 
recensentur  testes  et  dos  promtssa ,  adeoque  eiusmodi  sacer- 
dotis  benedictio  perinde  valet  ac  publtca  manifestatio ,  et 
nihil  praeterea ;  qua  publica  manifestatione  poterat  constare 
de  vero  matrimonio  inito  inter  Lotharium  et  Waldradam. 
Et  hi  proinde  textus  tamquam  minus  opportuni  sunt  se- 
ponendi. 

Quartus  est  pseudo-Evaristus ,  ac  refertur  a  Gratiano 
Causa  XXX.  qu.  10.  c.  1.  Aliter,  et  ita  se  habet:  «Aliter 
enim  legitimum  (  ut  a  patribus  accepimus ,  eorumque  suc- 
cessoribus  traditum  invenimus )  non  sit  coniugium  ,  nisi 
ab  his,  qui  super  ipsam  foeminam  dominationem  videntur 
habere,  et  a  quibus  custoditur,  uxor  petatur  ,  et  a  pa- 
rentibus ,  aut  propinquioribus  sponsetur  ,  et  legibus  do- 
tetur ,  et  suo  tempore  sacerdotaliter  (  ut  mos  est )  cum 
precibus  et  oblationibus  a  sacerdote  benedicatur,  et  a  para- 
nymphis  (ut  consuetudo  docet)  custodita  sit,  et  consociata 
a  proximis  tempore  congruo  petita ,  legibus  dotetur  ,  et 
solemniter  accipiatur ,  et  biduo  vel  triduo  orationibus  va- 
cent  et  castitatem  custodiant.wAbsurdum  vero  esset  con- 
tendere  haec  omnia,  quae  recensita  sunt,  spectare  ad  sub- 
stantiam  coniugii  ;  cum  tamen  eadem  ratione  omnia  et 
singula  requirantur  ab  hac  spuria  decretali ,  ac  requiritur 
benedictio  sacerdotalis ,  pronum  est  inferre  ex  mente  istius 
falsae  decretalis  nec  eam  ad  substantiam  sacramenti  matri- 
monii  pertinere.  Spectare  praeterea  benedictionem  sacer- 


(4)  Hi  textus  refcruntiir  a  Gratiano  Cau«aXXXI.  qu.  II.  cap.  4.  Z^^Aariuj, 
ac  referuntur  pariter  ab  Ivone  uti  inclusi  in  Commonitorio  dato  a  Nicolao  Rho- 
doaldo  portuensi,  ac  loanni  phesulensi,  qui  tamquam  legati  ad  hanc  caiisam 
pertractandam  missi  fuerant.  ( conc.  Labb.  tom.  XV.  col.  368. ) 

dotalem  ad  solemnitatem  tantum  nuptiarum  ex  mente  istius 
pseudo-decretalis  luculentius  fit  ex  verbis ,  quae  deinde 
sequuntur,  et  ab  eodem  Gratiano  1.  c.  sic  efFeruntur:  «Ali- 
ter  vero  praesumpta ,  non  coniugia ,  sed  adulteria  ,  aut 
contubernia,  aut  stupra,  aut  fornicationes  potius  quam 
legitima  coniugia  esse  non  dubitate,  nisi  voluntas  propria 
suffragata  fuerit,  et  vota  succurrerint  legitima.))  Per  priora 
siquidem  verba  reprobantur  ut  illegitima,  nempe  illicita 
coniugia ,  quae  clandestina  ratione  sine  testibus  ,  aliisque 
solemnitatibus  contraherentur ,  quorum  defectu  hic  pseudo- 
Evaristus  ea,  non  absolute  adulteria,  contubernia,  fomi- 
cationesque  denominat,  sed  uti  talia  quadantenus  esse 
spectanda ,  utpote  clandestina  atque  idcirco  suspecta ;  qua 
de  causa  ait  praesumpta,  potius  quam  legitima  matrimo- 
nia  (5) .  Posteriora  autem  verba  evertunt  prorsus  Cani  sen- 
tentiam  ,  dum  iis  affirmatur  vera  esse  coniugia  illa  etiam , 
quae  sic  fuerint  celebrata,  si  ipsis  suffragata  voluntas  pro- 
pria  fuerit,  etvota  succurrerint  legitimxi.  Atque  hinc  factum 
est,  ut  ab  oppositae  sententiae  patronis  pro  se  adduce- 
rentur  (6).  Igitur  et  hic  textus  utpote  minus  idoneus  se- 
ponendus  est. 

(5)  Reipsa  per  vocem  illegitimum  liaud  illico  significari  matrimoniuna  irrt- 
lum  ac  nullum,  sed  solum  illicitum  a  veleribus,  iamdiu  adnotavitBenedictus  XIV. 
De  Synodo  iib.  VIII.  c.  XII.  n.  5.  scribens:  «Quamquam  bodie  nomine  raatri- 
monli  legitimi  et  non  ra^i  communiter  intelligamus  matrimonium  infidelium,  olim 
tamen  a  iuris  canonici  peritis  etiam  intcr  matrimonia  fidelium  fuisse  hanc  adbibi> 
tam  distinctionera,  ut  alia  dicerentur  legitima  et  rata,  alia  ro<a  dumtaxat  sed 
non  legitima;  testis  est  Gratianus,  qui  in  fine  quaest.  1 .  can.  28.  loquens  de  coni«- 
giis  fidelium  baec  scripsit:  «  Horum  quaedam  sunt  legitima  veluti  cum  uxor  a  pa- 
rentibus  traditur,  a  sponso  dotatur  et  a  sacerdote  benedicitur;  haec  talia  coniugia 
legitima  et  rata  appellantur:  illorum  vero  coniugia,qui,  coutemptis  omnibus  iilis 
solemnitatibus,  solo  affectu  aliquam  sibi  in  coniugem  copulant,  huiusmodi  con- 
iugium  non  legitimum;  se6  ratum  tantummodo  esse  creditur»id  est  validum 
sed  illicitum.  Si  proinde  eiusmodi  coniugia  inita  sine  sacerdotis  benedictione  va- 
lida  simt:  ergo  sacerdotis  benedictio  nonspectatad  essentiam  sacramenti,  nec  pro- 
inde  iuxta  pseudo-Evaristum,  cuius  verba  bic  adducnntur ,  sacerdos est  sacramenti 
matrimonii  minister. 

(6)  Cf.  Blasco  cit.  Opuscoli  canonici  etc.  tom.  I.  Diatriba  V.  De  secundis 
mtptiis  pag.  •>.")(;. 

Ouintus  est  Hormisdas,  cuius  verba  apud  Gratianum 
Causa  XXX.  qu.  5.  c.  2.  Nullus  fidelis,  haec  sunt.  «Nullus 
fidelis,  cuiuscumque  conditionis  sit,  occulte  nuptias  faciat: 
sed,  benedictione  accepta  a  sacerdote ,  publice  nubat  in  Do- 
mino.  »  Mirifice  isthaec  decretalis ,  dato  quod  Hormisdae 
sit  (  est  enim  supposititia ) ,  patefacit  rationem  ,  quare 
quovis  tempore  ecclesia  exegerit  benedictionem  sacerdotis 
in  nuptiis  iungendis ,  ne  scilicet  occulte,  seu  clandestine 
fierent.  Idcirco  neque  hic  textus  aliquid  efficit  pro  sen- 
tentia  Cani ,  ac  propterea  seponendus  (7) . 

Sextus  est  Isidorus ,  quem  allegavit  Gratianus  loc.  cit. 
cap.  7.  Faeminae  sub  titulo:  Quare  faeminae  velentur,  dum 
maritantur;  de  benedictione  vero  hoc  in  textu  nihil  aliud 
habetur  praeter  haec  verba :  «  Nubentes  post  benedictio- 
nem  vitta  invicem  quasi  uno  vinculo  copulentur,  videlicet 
ideo  fit,  ne  compagem  coniugalis  unitatis  disrumpat  (8).» 
Non  dicitur  ab  Isidoro  coniugium  fieri  per  benedictionem, 
sed  unice  nubentes  accipere  benedictionem  post  contractum 
coniugium ,  quod  nemo  negat.  Ut  aliquid  ex  his  verbis  pro 
opinione  Cani  erui  posset,  deberet  ostendi  hanc  benedictio- 
nem  a  sacerdote  dari  ad  nuptias  ipsas  sacramentali  ratione 
iungendas ,  quod  cum  non  efficiatur ,  patet  et  hunc  textum 
seponendum  esse. 

Septimus  est  Canon  XVI.  conc.  carthaginiensis  IV.  rela- 
tus  a  Gratiano  Causa  XXX.  qu.  5.  cap.  8.  Sponsus;  in  eo 
autem  ita  statuitur :  «  Sponsus  et  sponsa ,  cum  benedi- 
cendi  sunt  a  sacerdote ,  a  parentibus  suis  vel  a  paranym- 
phis  offerantur,  qui  cum  acceperint  benedictionem ,  eadem 


(7)  Ceterum  canon  iste  adscriptitius  est,  nec  ullo  modo  Hormisdae  tribui  po> 
fest.  Cf.  Berardi  in  op.  cit.  Gratiani  Canones  geHuini  ab  apocryphis  discreti 
Par.ll.  tom.  I.  cap.  XLIX.  De  Hormisda.  Taurini  1754.  pag.  452. 

(8)  Atque  hic  adnotandum  a  Cano  Isidorum  collocari  cum  Evaristo  et  Hor- 
misda.  lam  vero  Isidorus  adducitur  a  Gratiano  solum  ad  cap.  VII.  Foeminae.  Isi- 
dori  porro  textns  desumptus  est  ex  lib.  II.  De  offidis  cap.  XX.  opp.  ed.  Arcvali 
tom.  Vl.pag.  454. 

nocte  pro  reverentia  eiusdem  benedictionis  in  virginitate 
sua  permaneant.»  Ex  quibus  verbis  id  unum  colligitur  , 
benedictionem  sacerdotalem  esse  unum  ex  ritibus  in  eccle- 
sia  adhiberi  solitis  in  coniugii  celebratione ;  nec  refert  per 
ea  statui ,  ut  pro  reverentia  henedictioms  prima  nuptiarum 
nocte  coniuges  se  contineant ,  in  quibus  plures  ex  recen- 
tioribus  vim  constituunt  ad  evincendum  per  eam  matri- 
monii  sacramentum  perfici ;  ast  frustra ;  siquidem ,  ut  scite 
perpendit  Martenius,  perinde  est,  ac  si  diceretur:  pro  re- 
verentia  sacramenti  (9).  Ideo  vero  solius  benedictionis  fit 
mentio  in  concilio  carthaginensi ,  quia  per  eam  maxime 
patefiebat  celebratum  coniugium  in  facie  ecclesiae ,  eratque 
cordi  concilio  illam  extollere ,  ne  fideles  eam  negligerent. 
Ceterum  ne  verbum  quidem  habetur  in  allato  concilii  textu , 
quo  insinuetur  per  benedictionem  confici  sacramentum. 
Laudatus  Martenius  ostendit  morem  servandae  in  coniugio 
continentiae  una,  duabus,  tribusve  noctibus  introductum  ab 
immemorabili  in  ecclesiam  fuisse  ex  Tobiae  exemplo,  ut 
in  Tobiae  libro  legitur,  ac  diverse  variis  in  ecclesiis  et 
diversis  temporibus  eam  disciplinam  servatam  fuisse  (10). 
Hinc  et  hic  textus  non  est  ad  rem,  ac  proinde  sepo- 
nendus. 

Octavus  est  conciHi  lugdunensis  apud  Gratianum  Causa 
XXXV.  quaest.  2.  et3.  (apud  Canum  tantum  3.)  cap.  19. 
Nulli.  En  concilii  textum  :  «  Nulli  ex  propinquitate  sui  san- 
guinis  usque  ad  septimum  gradum  uxores  ducant :  neque 
sine  benedictione  sacerdotis.  Qui  autem  nupturi  erunt,  a 
sacerdote  benedicti  nubere  audeant .  .  .  nec  aliter  praesu- 
mant.»  Nempe  iubentur  nubere  in  facie  ecclesiae,  et  nihil 
amplius.  Cum  igitur  non  aliud  textus  hic  significet,  se- 
ponendus  et  ipse  est. 

(9)  De  antiquis  eccl.  ritib.  libri  secnndi  part.  II.  c.  IX.  art.  IV.  n.  1  seqq. 

(10)  Ibid.  Quinimo  hic  ipse  auctor  animadvertit  eiusmodi  continentiam 
prima  nuptiarum  nocte  ab  ethnicis  ipsis  interdum  servatam  fuisse. 

Nonus  est  concilii  lateranensis  III.  qui  invenitur  inter 
Decretales  lib.  V.  De  simonia  tit.  III.  c.  9.  Cum  in  ecclesia. 
Ita  vero  se  habet:  «  Horribile  nimis  est,  quod  in  quibusdam 
ecclesiis  locum  venalitas  perhibelurhabere:  itautproepisco- 
pis,  vel  abbatibus,  seu  quibuscumque  personis  ecclesiasticis 
ponendis  in  sedem  ,  seu  benedicendis  presbyteris  in  ec- 
clesiam ,  nec  non  pro  sepulturis ,  et  exequiis  mortuorum , 
et  benedictionibus  nubentium ,  seu  aliis  sacramentis  ali- 
quid  requiratur.  .  .  .  Ne  igitur  haec  de  cetero  fiant ,  vel  pro 
personis  ecclesiasticis  deducendis  in  sedem ,  vel  sacerdo- 
tibus  instituendis ,  vel  sepeliendis  mortuis,  seu  benedicen- 
dis  nubentibus  ,  seu  aliis  sacramentis  conferendis,  scu  col- 
latis  aliquid  exigatur  districtius  prohibemus.»  Numquid  vel 
a  longe  quidpiam  insinuatur  his  verbis  unde  colligi  pos- 
sit  benedictione  sacerdotis  confici  nuptiarum  sacramen- 
tum ,  ita  ut  si  sacerdotalis  eiusmodi  benedictio  non  acce- 
deret ,  matrimonii  proprie  sacramentum  non  haberetur  ? 
Nil  minus.  Alioquin  cum  illud:  aliisque  sacram^ntis  non 
modo  benedictionihus  nuhentium ,  verum  etiam  sepulturis 
et  exequiis  m^rtuorum  aptetur,  consequens  foret  ex  horum 
theologorum  interpretatione ,  tum  sepulturas  tum  mortuo- 
rum  exequias ,  quae  sine  ministerio  sacerdotis  non  fiunt, 
totidem  esse  sacramenta,  quod  nemo  sanus  dixerit.  Igitur 
heic  ponitur  benedictio  nuptiarum ,  quia  haec  est  id  unum , 
quod  minister  ecclesiae  praestat ,  et  pro  quo  proinde  sti- 
pendium  acceptare  posse  sibi  videtur  (11).  Itaque  et  hic 
textus  seponendus  est. 

(11)  Sane  mentem  numquam  fuisse  conc.  lateran.  III.  adeoque  nec  Alexan- 
dro  III.  sub  quo  concilium  celebratum  est,  uti  essentialem  sacramento  matrimonii 
decernere  benedictionem  sacerdotalem  evidenter  constat  ex  appendice  «iusdem  con- 
cilii  part.  VI.  cap.  8.  ubi  exhibetur  laudati  pontificis  rescriptum  his  verbis  expressum : 
«  Super  hoc  inquisilioni  tuae  taliter  respondemus;  quod  si  legitimus  consensus  a 
(forteea )  solemnitate,  qua  fieri  solet,  praesente  sacerdote,  aut  etiam  eius  nota- 
rto,  sicut  etiam  in  quibusdam  locis  adhuc  observatur,  coram  idoneis  testibus  inter- 
veniat  de  praesenti,  ita  quod  unus  alium  in  suam  niutuo  consensu  verbis  expressLs 
recipiat,  utrimque  dicendo :  Ego  te  recipio  in  tneam,  et  ego  te  recipio  in  meum  ; 

Decimus  est  concilii  constantiensis  sub  Martino  V.  in 
fine  concilii.  lam  vero  concilium  constantiense  nihil  aliud 
continet,  quod  ad  rem  nostram  referatur,  praeter  interro- 
gationem ,  quae  fieri  debebat  de  haeresi  suspectis  :  «  Utrum 
credat,  quod  christianus  contemnens  susceptionem  sacra- 
mentorum  confirmationis ,  \el  extremae  unctionis ,  aut  so- 
lemnizatioms  matnmonn  peccet  mortaliter  (1 2) . »  Si  quid  pro- 
bat  eiusmodi  auctoritas,  probat  non  esse  contemnendam 
solemnizattonem  sacramenti  matrimonii ,  nihilque  praeterea. 
Quocirca  et  hic  textus  est  seponendus. 

Undecimus  est  Clementis  De  privilegiis  religiosi ,  ac 
reperitur  inter  Clementinas  lib.  V.  tit.  VII.  De  privilegiis 
cap.  I.  Religiosi  his  verbis:  «  Religiosi ,  qui  clericis,  aut 
laicis  sacramentum  unctionis  extremae,  vel  eucharistiae 
rainistrare,  matrimoniave  solemnizare,  non  habita  supra  his 
paroeciahs  presbyteri  licentia  speciali  praesumpserint. .  . 
excommunicationis  incurrant  sententiam  ipso  facto.»Inqui- 
bus  verbis  si  quis  velit  quidpiam  deprehendere ,  quod  Cani 
sententiae  favere  videatur,  non  aliud  ei  succurrit  quam  illud 
matrimoniave  solemnizare;  at  vero  haec  loquendi  ratio  con- 
trarium  potius  evincere  videtur ,  si  comparetur  cum  verbis 
praecedentibus ,  quibus  presbyteri  vere  dicuntur  ministrare 
sacramenta  extremae  unctionis  et  eucharistiae ,  contra  vero 
cum  sermo  est  de  matrimonio ,  eo  ipso  quod  sacerdotes 
eius  ministri  non  sint ,  dicuntur  illud  solemnizare ,  seu  ei 
assistere,  ut  pubhcum  per  eorum  praesentiam  et  solemne 
evadat  ex  mente  ecclesiae.  Ergo  et  hic  textus  a  causa  Cani 
seponendus  est. 

sive  sit  iuramentum,  sive  non,  non  licet  mulieri  alii  nubere,  et  si  nupserit,  et  fne- 
rit  carnalis  copula  subsecuta,ab  eo  separari  debet,  et  ut  ad  primum  redeat,  eccle- 
siastica  districtione  compelli.»Siigitur  perfici  poterat  matrimonium  eliam  coram 
solo  notario  et  idoneis  testibus  sine  praesentia  sacerdolis,  patet  ex  mente  pontifi- 
cis  benedictionem  sacerdotalem  minime  spectare  ad  sacramenti  matrimonii  essen- 
tiam,necproinde  sacerdotem  esse  huius  sacramenti  ministrura.  Cf.  apud  Harduin. 
Acta  concil.  tomi  VI.  par.  II.  col.  17.32. 
(12)  Apud  Labbeum  tom.  XII.  col.269. 

Duodecimus  postremusque  textus  ,  qui  a  Cano  allega- 
tur,  est  ex  s.  Ambrosio,  qui  in  epist.  I.  ad  Vigilium  (13) 
scribit :  «  Nihil  gravius  quam  copulari  alienigenae ,  ubi  et 
libidinis  et  discordiae  incendium,  et  sacrilegii  flagitia  con- 
flantur . .  .  Nam  cum  ipsum  coniugium  velamine  sacerdo- 
tali  et  benedictione  sanctificari  oporteat ,  quomodo  potest 
coniugium  dici ,  ubi  non  est  fidei  concordia  ?  Cum  oratio 
communis  esse  debeat ,  quomodo  inter  se  dispares  devo- 
tione  potest  esse  coniugii  communis  charitas?»  Nempe  lo- 
quitur  s.  Ambrosius  de  illa  benedictione  solemni  ,  quae 
dum  caneretur,  velum  purpereum  in  signum  pudoris  super 
sponsum  et  sponsam  expandebatur.  Haec  autem  benedictio 
perinde  ac  velum  cum  denegaretur  bigamis,  indidem  patet 
per  eam  minime  conferri  sacramentum ;  alioquin  sacramento 
caruissent,  qui  secundas  nuptias  inirent,  quod  profecto  nemo 
contendet.  Itaque  erat  ritus  caeremonialis  ille,  de  quo  dis- 
serit  sanctus  doctor  (14),  praesertim  cum  pari  ratione  tum 
de  velo  sacerdotali  tum  de  benedictione  loquatur.  Nec  omit- 
tendum ,  si  accurate  velimus  s.  doctoris  verba  expendere , 
illum  non  ex  eo ,  quod  non  detur  benedictio ,  sed  ex  eo , 
quod  non  habeatur  fidei  concordia ,  inferre  matrimonii  nul- 
litatem,  seu  potius  illegitimitatem.  Remanet  igitur,  utethic 
postremus  textus  sit  seponendus. 

Nunc  vero  colligentes  quos  hactenus  ex  Cano  attulimus 
et  expendimus  textus,  quos  ipse  indicavit  veluti  causae 
suae  ita  faventes,  ut  pronunciaverit:  «  Ex  patrum  quidem 
memoria  matrimonium  proprie  esse  sacramentum ,  ita  de- 
mum  proditum  est,  si  sacerdotis  ministerium  interveniat , » 
affirmare  iure  possumus  ne  unum  quidem  reperiri,  qui 
ei  suffragetur.  Ut  enim  silentio  praeteream  non  paucos 
ex  his  textibus  spurios  esse ,  de  alia  omnino  re  loquuntur 

(1.3)  In  nova  etlit.  Maurin,  haec  epistola  est  XIX.  primae  classis,  et  textus  ad- 
dnctus  est  n.  27.  col.  844. 

(14)  Cf.  Martene  De  antiquis  eccles.  ritib.  part.  II.  c«p.  IX.  art.  3.  n.  4. 

ab  illa,  quam  ipse  contenderit.  Etenim  Canus  vult  patres 
esse  locutos  de  benedictione  sacerdotali  tamquam  de  forma 
sacramenti  matrimonii ,  ut  exinde  inferat  non  alium  esse 
agnoscendum  ministrum  praeter  sacerdotem  ex  sensu  ec- 
lesiasticae  antiquitatis.  Porro  patres  de  ea  disserunt  tam- 
quam  de  conditione  requisita ,  ut  coniugia  publice ,  seu  in 
facie  ecclesiae  celebrarentur ,  et  quo  amoverentur  connubia 
clandestina ,  quae  ecclesia  nullo  non  tempore  detestata  est. 
Ut  vero  efficacius  fideles  allicerent  ad  eam  benedictionem 
assequendam,  eius  beneficia  summis  extollunt  laudibus,  cum 
per  eam  legitime  contraherentur  nuptiae,  ac  caelestium  bono- 
rum  copiam  ipsi  obtinerent.  Nemo  umquam  ex  iis  aliquando 
vel  affirmavit,  vel  innuit  quidem  nullum  sacramentum  ha- 
beri,  si  benedictio  sacerdotalis  abfuerit;  imo  contrarium  do- 
cuere  quoties  declararunt  benedictionem  bigamis  denegari, 
quin  tamen  vel  leviter  suspicati  fuerint  secundas  et  ulteriores 
nuptias  non  esse  vere  et  proprie  sacramenta.  Hoc  ipsum 
colligitur  vel  ex  eo,  quod  constat  eamdem  benedictionem 
sacerdotalem  nwpfMm,  seu  sponsalibus  datam  fuisse,  quae 
certe  non  conficiebat  sacramentum  :  attamen  doCent  ad 
instar  sacrilegii  eius  violationem  a  fidelibus  spectatam  fu- 
isse.  Propterea  fundamento  antiquitatis  prorsus  destituta 
deprehenditur  Cani  sententia. 

Reliquum  est  ut  cetera  expendamus  documenta,  quae  a 
Cani  patronis  adiecta  sunt,  postquam  severior  critica  ob- 
tinuit.  Nam  quod  attinet  ad  iuris  canonici  peritos  ,  quos 
rectius  scholasticis  iudicium  tulisse  existimat  Canus ,  non 
est  quod  de  ipsis  valde  solliciti  simus :  siquidem  dato  etiam, 
quod  ipse  contendit,  negarique  facile  posset  (15),  explora- 

■  (isy  Nam  vel  ipsa  ratio ,  quae  ab  antiquis  iuris  canonici  peritis  in  medium  ad-' 
ducebatur  quarc  in  raatrimonio  non  conferatur  gratia,  quod  nempe  alioquin  non 
paciscerentur  sponsi  de  dote,  satis  ostendit  quid  de  eorum  peritia  in  rebas  theolo- 
gicis  sentiendum  sit.  Canus  niliilominus  praefert  istorum  auctoritatem  auctoritati 
scholasticoi-um  I  Dixi :  quod  Canus  contendil  negari  facile  posset.  SaneBened.  XIV. 

tum  est  adagium  Dominici  Soto,  quod  scilicet.  nlurisperiti , 
quottes  in  ius  divinum  falcem  mittunt ,  cruentantur  (16); 
eorura  auctoritas  in  rebus  theologicis  parva  omnino  est. 
His  igitur  dimissis,  ex  ordine  evolvemus  testimonia,  quae 
attulimus  ex  auctoribus,  qui  adstruunt  sacerdotem  esse  con- 
iugii  christiani  ministrum.  Cum  vero  nonnulla  ex  his  illa 
sint  ipsa,  quae  in  Cano  iam  expendimus,  ideo  quae  su- 
persunt  examini  tantum  subiiciemus. 

Tertullianus  itaque  in  lib.  II.  Ad  uxorem  c.  8.  loquitur 
de  ohsignatione  benedictionis,  quatenus  ita  ferebat  ecclesiae 
disciplina  ne  occulte  celebrarentur  nuptiae,  et  qua  fiebat 
ut  matrimonium  in  facie  ecclesiae  celebratum  suum  sigil- 
lum  ,  ut  ita  loquar ,  obtineret.  Talem  vero  esse  mentem 
Tertulliani  aperte  constat  ex  eo  quod  ipse  vera  ac  rata 
habeat  matrimonia,  quae  occulte,  ac  proinde  sine  bene- 
dictione  sacerdotali  celebrabantur ,  quae  tamen  illicita  pro- 
nunciat  scribens :  «  Ideo  penes  nos  occultae  quoque  con- 
iunctiones  ,  id  est  ,  non  prius  apud  ecclesiam  professae , 
iuxta  moechiam  et  fornicationem  iudicari  periclitantur.  Ne 
inde  consertae  obtentu  matrimonii  crimen  eludant  (17).» 
Nempe ,  ut  exponit  Rigaltius  •  oblatis  ecclesiae  per  presby- 
teros  fidelibus  coniugandis ,  ut  communibus  votis  coniugio 
benediceretur  (18).  Si  talis  igitur  est  benedictio,  de  qua 
loquitur  Tertullianus ,  patet  nullum  per  ipsam  perfici  sa- 

qui  optinae  canonici  iuris  peritorum  sententias  callebat,  scribere  non  dubitavit 
lib.  VIII.  De  synodo  cap.  XIII.  n.  4.  «Hanc  quippe  sententiam  (de  contrahentibus 
ministris  sacranienti  matrimonii)  propugnarunt  fere  omnes  antiqui  tbeologi,  iu- 
risque  canonici  interpretes.» 

(16)  Dom.  Soto  in  4.  Sent.  dist.  13.  qu.  1.  art.  8.  ed.  Metimnae  a  Campi  1581 . 
pag.  552. 

(17)  De  ptidicitia  cap.  IV.  Hunc  librnm  scripsit  Tertullianus  iam  montani- 
sta ;  hinc  per  illud  quoad  nos  signlficat  caetum  sectae  suae. 

(18)  Ed.  Rigalt.  Paris  l66i.  pag.  557.  nota  (d)  Eadera  ferme  scribit  inlib.  II. 
Ad  uxorem  c.  8.  not.  (k)  pag.  71.  ubi  addit  :«Atque  haec  vetus  ecclesiae  forma  clan- 
destina  coniugia  nesciebat,  quae  vaga  et  efTraenis  extra  proprias  ecclesias  discur- 
rendi  et  divertendi  licentia  paulo  post  invexit.oCf.  etiam  Pamelium  in  adnot.ad 
hos  textus. 

cramentum.  Alioquin  nulla  fuissent  coniugia  occulta,  seu 
sine  hac  benedictione  inita.  Porro  haec  Tertullianus  uti 
illicita  quidem  habet,  non  autem  ut  invalida  ac  irrita  (19). 
Nullum  igitur  praebet  TertuUianus  sententiae,  de  qua  dis- 
serimus,  fundamentum. 

Multo  vero  rainus  eidem  favet  Clemens  alex.,  qui  ne 
meminit  quidem  benedictionis ,  sed  dicit  sanctificatorum 
semen  sanctum  esse,  id  est  christianorum,  qui  baptismo 
sanctificati  sunt ,  ad  discrimen  gentium  ethnicarum ,  quae 
abuti  matrimonio  consueverunt.  Christianorum  enim  con- 
iugium  ex  Dei  institutione  sanctum  est.  Arguit  autem  Cle- 
mens  hoc  in  loco  scelestos  haereticos,  praesertim  mar- 
cionitas  coniugii  obtrectatores  et  accusatores ,  ut  patet  ex 
totius  huius  capitis  disceptatione.  Et  haec  quidem  de  primo 
obiecto  textu ;  in  altero  autem  ipse  irapugnat  Basilidem 
autumantem  animam  antea  peccasse  quam  in  corpus  in- 
funderetur,  Quid  vero  haec  communia  habent  cum  bene- 
dictione  sacerdotali  efficiente  sacramentum ,  ut  in  his  sut 
fragium  quaeralur?  „„.,01  jo  r(j«iilooom  «Ixi/i 

De  s.  Ambrosio  iam  diximusr.   .'■     r-      - r. 

;;  Quod  autetu  attinet  ad  s.  Innocentium  in  epistola  ad 
Victricium,  solum  ipse  ritus  merainit  in  ecclesia  servati 
in  iungendis  nuptiis,  docetque  per  baptisraum  non  dis^- 
salvi  coniugium  in  infidelitate  initum ,  neque  benedictio- 
nem,  quae  a  sacerdote  nubentibus  christianis  datur,  tri- 
buere  materiam  delinquendi.  Quod  profecto  nihil  commune 
habet  cura  causa  nostra  (20).  In  altera  autem  epistola, 


(19)  Cf.  Chiist. Lupum  in  Disscrt.  de  peccatorum  et  satisfactionumindul- 
genliis  cap.  I.  opp.  ed.  Venet.  1725.  pag.  263. 

(20)  Ut  meiius  scopus  s.  Innocentii  patescat,  non  abs  re  esse  censemus  integruin 
eius  textum  subiicere,  qui  ita  se  habet:  «Ac  ne  ab  aliquibus  existimetnr,  ante 
baptismum  si  forte  quis  accepit  uxorem,  et  ea  de  seculo  recedente,  alteram 
duxerit,  in  baptisnio  esse  dimissum,  satis  errata  regula,  qui  in  bapttsmo  hoc putat 
dimitti:  remittnntur  peceata,  non  acceptarum  uxoruni  numcrus  abolettir:  cum 
utique  uxor  ex  legis  praecepto  ducatur  in  tantum,  ut  et  in  paradisu  cunt  parentes 

quae  est  ad  Probum,  constituit  s.  Pontifex  indissolubile  esse 
connubium  antea  initum  a  Fortunio  cum  Ursa,  nec  po- 
tuisse  Fortunium  validum  aliud  inire  coniugium  cum  Resti- 
tuta,  eo  quod  Ursa  in  captivitate  detineretur.  Heic  vero 
nec  benedictionis  sacerdotalis  ulla  fit  mentio.  Ergo  Inno- 
centius  nullum  suppeditat  fundamentum  ad  sacerdotem 
adstruendum  sacramenti  matrimonii  ministrum. 

Sed  neque  eidem  sententiae  suffragatur  Timotheus  pa- 
triarcha,  qui  pariter  nullam  benedictionis  mentionem  inie- 
cit.  Nec  obstat  quod  clericus  dicatur  cmiungere ;  perinde 
^enim  hic  valet  coniungere ,  atque  concurrere  per  servatum 
ecclesiae  ritum  in  celebratione  coniugii.  Quod  nemo  um- 
quam  inficiatus  est. 

Idem  dic  de  textu  Synesii ,  quo  ipse  significare  intendit 
legitimum  se  contraxisse  coniugium. 

S.  Augustinus,  ut  eius  verba  declarant,  nihil  aliud  signi- 
ficat,  quam  se  non  posse  permittere  coniugium  ineundum  in- 
ter  fidelem  et  infidelem.  Quid  inde  pro  propugnata  sententia? 

S.  Gregorius  nazianzenus  excusat  se  quod  non  inter- 
fuerit  cum  ceteris  episcopis  celebrationi  coniugii  Olym- 
piadis  ob  varias,  quas  ibi  enumerat  causas,  non  autem  ex 
mala  voluntate.«Nam  alioqui,  subdit,  quantum  ad  volun- 
tatem  attinet,  et  adsum,  et  simul  festum  celebro,  iuve- 
nilesque  dextras  inter  se  iungo,  atque  utrasqueDei  manui. 
Convenit  enim,  ut  quemadmodum  alia  omnia  bona,  ita 
matrimonium  quoque  in  optimum  quemque  finem ,  et  se- 
cundum  communia  nostra  vota  fiat. »  Ex  quibus  postremis 
verbis  liquet  eo  spectasse  s.  Gregorium,  ut  matrimonium 
a  fidelibus  iniretur  ad  beneplacitum  ecclesiae  praelatorum, 

liuinani  generis  coniungerentur,  ab  ipso  Dommo  sini  benedicti... QMam  formam 
etiam  sacerdotes  omnes  servare  usus  ipse  demonstrat  ecclesiae.  Satis  enim  absur* 
dum  est  aliquem  credere,  uxorem  ante  baptismum  acceptam  post  baptismum  non 
computari,  cum  benedictio,  quae  per  sacerdotem  super  nubentes  imponitur,  non 
materiam  deiinquendi  dedisse,  scd  formam  tentiisse  legis  a  Deo  antiquitus  i|>sti> 
tutae  doceatur.»  Apud  Coustant  pag.  752. 

ritu  nempe  sacro  ac  legitima  ratione.  Nec  ibi  etiam  sermo 
cst  de  benedictione  necessaria  ad  conficiendum  sacra- 
mentum. 

Quid  igitur  sibi  volunt  eiusmodi  patrum  testimonia 
exegetice  a  doctore  Berg  expensa?  Nihil  aliud  ,  quam  quod 
diximus  ,  coniugium  scilicet  fidelium  sacerdotis  praesentia 
et  benedictione  cohonestari  debuisse ,  ne  occulte  fieret ; 
non  autem  quod  sibi  evincendum  proposuit  hic  doctor  , 
sacerdotem  esse  sacramenti  huius  ministrum. 

Idem  ferendum  iudicium  de  formulis  identidem  a  pa- 
tribus  usurpatis :  Benedictione  iugum  imponi,  coniugium  ob-, 
signari,  sanctificari  oportere,  ahisque  eiusmodi,  si  suis  in 
contextibus  expendantur.  Cum  vero  Tertulliani,  Siricii,  Am- 
brosii,  et  concihi  carthaginiensis  IV.  testimonia  examini  cri- 
tico  et  exegetico  iam  subiecerimus,  restat  ut  s. Basilii, et  s.Cy- 
rilli  alexandrini  mentem  in  obiectis  textibus  exploremus.' 

lam  vero  s.  Basilius  loc.  cit.  non  loquitur  de  bene- 
dictione  sacerdotali ,  de  qua  ne  verbum  quidem  habet ,  sed 
alludit  ad  benedictionem  a  Dco  protoparentibus  datam ,  cum 
primum  institutum  ab  eo  fuit  ac  benedictum  coniugium  (21). 

S.  Cyrillus  alex.  ne  verbum  pariter  habet,  quod  ad 
sacerdotalem  benedictionem  referatur ,  sed  agit  de  illa  be- 
nedictione,  qua  ipsemet  Christus  nuptias,  quibus  interfuit, 
sanctificavit ,  et  in  illis  nuptias  omnes  fuluras  inter  Christia- 
nos ,  quod  nemo  umquam  inficiatus  est  in  quacumque  sen- 
tentia. 

Quae  afferuntur  ex  Theodoro  studita  contrarium  potius 
evincunt  ab  eo  quod  huius  sententiae  patroni  sibi  propo- 

(21)  Disserit  s.  Doctor  in  liac  homilia  dc  reptilibus ,  qnoram  diversam  indo- 
lem ,  instinctus,  mores  enarrat,  ac  deinde  in  sensu  moraliea  ipsa ad  homines  trans- 
fert,  atque  indidem  nacta  occasione,  eos  hortatur  ad  animorum  unionem  in  coniu- 
gio  servandam,  eo  quod  coniugium  sit  naturae  vinculum,  etper  benedictionem 
Dei  iugum  ipsis  impositum.En  eiusverba :  «Quamvis  externi  intervos  sitis,  tamen 
in  coniugii  societatem  convenistis:  hoc  naturae  vinculum ,  hoc  iugum  per  ben&. 
dictiouem  impositum ,  distantium  sit  coniunctio.» 


CAP.  IV.  EXPEN.  ARG.  DE  MIN.  SACR.  ART.  II.  ARG.  TRAD.   115 

nunt.  Negat  enim  Theodorus  ex  patrum  et  conciliorum  tra- 
ditione  impertiendam  esse  a  sacerdote  digamis  ac  trigamis 
benedictionem  et  coronationem ,  eo  quod  isti  poenitentiae 
subiicerentur,  et  nihilominus  affirmat  vera  esse  coniugia, 
quae  a  digamis  polygamisque  successivis  contrahuntur. 
Ergo  hoc  ipso  declarat  se  ex  traditione  patrum  habere  be- 
nedictionem  sacerdotalem  uti  ceremoniam ,  quae  accedit  ad 
sacramentum  matrimonii ,  non  tamen  per  eam  coniugium 
perfici.  Nihilominus  insinuat  post  unum  alterumve  an- 
num,  expleta  scilicet  poenitentia  ,  posseet  digamis  a  sacer- 
dote  benedictionem  impertiri ,  quae  dabatur  monogamis , 
seu  anno  eoque  amplius  in  coniugio  transacto.  Quid  cla- 
rius(22)? 

Cum  proinde  falso ,  ut  aiunt ,  supposito  tota  mnitatur 
quae  superstructa  est  moles  argumentationis  ,  qua  Cani 
sectatores  adnisi  sunt  ostendere  ex  pia  antiquitate  bene- 
dictionem  sacerdotis  sacramentalem  esse ,  eaque  sacramen- 
tum  confici  matrimonii ,  non  est  quod  iis  refellendis  ,  quae 
proposita  sunt,   diutius  immoremur. 

Nec  verenda  sunt  duo  illa,  quae  urgent,  incommoda 
isti  theologi.  Non  primum  ,  quod  scihcet  nuUo  modo 
ratio  .reddi  posset,  quare  patres  et  concilia  tot  extule- 
rint  laudibus  benedictionem  sacerdotalem ,  si  eam  nonnisi 
uti  ritum  et  ceremoniam  vacuam  spectassent;  siquidem 
nos  prolatis  documentis  rationem  obviam  huius  rei  red- 
didimus  eamque  multiplicem,  quin  cogeremur  affirmare 
contra  apertam  veritatem  ita  patres  se  gessisse,  quod  in 
sacerdotis  benedictione  partem  essentialem  sacramenti  ma- 
trimonii  agnoverint ;  rationes  vero  eiusmodi  sunt  tum  ut 

(22)  Sic  enim  scribit  Tbeodorus  loc.  cit.pag.  354.  «  Post  quam  (poenitentiam) 
et  divinorum  munerum  participationem  obtineant  (digami):  indeque  benedictio- 
nem  velut  in  coronatione  inferiori  quodam  modo  post  indulgentiam^.  Benedictio 
enim  est  munus,  tum  etiam  et  specimen  coniunctionis  per  sacerdotem ,  eo  quod  ei 
eo  tempore  non  prohibentur  cum  iis,  qui  ad  secundas  convolant,  convesci,  noa 
secus  atque  cum  monogamis.» 

abstraherent  fideles  a  coniunctionibus  clandestinis ;  tum  ma- 
ior  solemnitas  ,  qua  sacramentum  ornari  debet ,  ad  fidelium 
contrahentium  mentes  in  Deum  erigendas ;  sensilibus  enim 
magis  ipsi  percelluntur ,  ac  eorum  fides  ac  pietas  excitantur 
his  sacris  ritibus ;  tum  denique  ad  uberiores  gratias  a  Deo 
super  sponsos  impetrandas.  Quod  vero  ad  aliud  incommo- 
dum  attinet  ex  eo  depromptum ,  quod  vix  in  hac  hypothesi 
ac  ne  vix  quidem  dogmatica  de  sacramento  matrimonii 
veritas  adversus  haereticos  adstrui  ac  defendi  posset ,  nos 
in  priori  huius  lucubrationis  capite  eam  adstruxisse  ac  pro- 
pugnasse  confidimus  absque  eiusmodi  subsidio,  ostendi- 
musque  etiam  in  sententia  de  contrahentibus  ministris , 
qua  ratione  ex  illis  documentis  dogmatica  sacramenti  veritas 
evinci  possit  ac  debeat.  Nunc  vero  addimus  adversarios  potius 
vim  documentorum  infirmare ,  dum  non  considerant  posse 
haereticos  tot  ac  tantas  difficultates  opponere  adversus  eius^- 
modi  probationem,  ut  aegre  omnino  illis  satisfieri  posset, 
petitas  potissimum  ex  secundis  nuptiis ,  quibus  denega- 
batur  benedictio  sacerdotalis  ,  ac  nihilominus  ut  vera  et 
rata  matrimonia  ac  sacramenta  habitae  sunt,  debentque 
haberi.  Ex  qua  postrema  animadversione  pariter  concidit 
coniectura  Benedicti  Stattler  desumpta  ex  defectu  vocabn- 
lorum  materiae  et  formae  patrum  aetate  :  nec  enim  heic 
agitur  de  vocabulis ,  sed  de  re ,  utrum  patres  habuerint 
tamquam  vera  matrimonia  ac  proinde  sacramenta  coniun- 
ctiones,  quibus  non  interveniebat  sacerdotalis  benedictio 
ex  ecclesiae  usu,  aut  praescripto ,  prout  contingebat  in  se- 
cundis  ulterioribusque  fidelium  nuptiis. 

Superest  ut  scrupulum  abigamus  ,  qui  oriri  videtur  ex 
ritualibus  latinorum  libris ,  atque  ex  euchologiis  graeco- 
rum.  Etsi  enim  verum  foret,  haec  documenta  constanter 
sacerdotem  exhibere  connubia  christiana  iungentem,  be- 
nedictionem  item  impertientem ,  fundentemque  preces  su- 
per  nubentes,  si  tamen  rite  ea  perscrutemur,  oppositum 

potius  iis  conficeretur ,  quae  vellent  sententiae  istius  secta- 
tores  ostendere. 

Etenim  1 .  exploratum  est ,  receptum  fuisse  antiquitus , 
in  ecclesia  praesertim  romana,  non  solum  nuptialia  foedera, 
verum  etiam  sponsalia  a  sacerdote  benedici .  Id  comperimus 
ex  s.  Siricio,  cuius  integra  verba  paulo  ante  descripsimus : 
Illa  benedictio,  qmm  nupturae  sacerdos  imponit  e<c.;etqui- 
dem  alicubi  in  ecclesia  haec  sponsalia  fiebant ,  uti  testatur 
concilium  rhemense  an.  1583.  his  verbis :  «Sponsalia  vero 
non  nisi  coram  paroeco ,  vel  eius  vicario ,  deinceps  fiant , 
idque  in  ecclesia ,  et  non  alibi ,  nisi  de  ordinarii  licentia , 
gratis  concedenda ,  quatuor  vel  tribus  saltem  testibus  prae- 
sentibus  (23).»  Porro  nemo  dicet  eiusmodi  benedictionem 
constituere  sacramentum. 

2.  Benedictio  praeterea ,  quae  a  sacerdote  in  nuptiis  con- 
ferebatur,  una  cum  precibus,  quae  ab  eodem  super  sponsos 
fundebantur  ad  pacem  et  foecunditatem  impetrandam ,  varia 
fuit  in  diversis  ecclesiis  ac  raultiplex ,  accedebatque  con- 
iugio  iam  inito  post  utriusque  contrahentis  consensum  , 
adeoque  nonnisi  ceremonialis  erat ,  perinde  atque  illa  , 
quae  dabatur  velamini ,  et  annulo ,  uti  docent  rituales  libri 
apud  Martenium  (24),  neque  per  eam  conficiebatur  sacra- 
raentum. 

3.  Quod  vero  magis  ad  rem  nostram  facit,  eiusraodi 
benedictio ,  hae  soleranitates  et  preces  omnino  tum  in  eccle- 
sia  graeca ,  tura  in  ecclesia  latina  denegabantur  digamis ,  ut 
paulo  ante  ostendimus  ex  Theodoro  studita.  Constat  insuper 
ex  AUatio  et  ex  Goario  digamos  non  coronari ;  pluribusque 
documentis  ostendit  Martenius  denegatam  eam  nuptialem 
benedictionem  viduis  fuisse  (25).  Attaraen  matriraonia  haec 


(23)  Sub  titulo  De  matrimmio  n.  4.  apiid  Hanluin.  Acta  concil.  tom.  X. 
col.  1287. 

(24)  Op.  et  loc.  cit. 

(25)  Loc.  cit.  art.  1.  et  art.  3. 

secunda  a  liberis  personis  legitime  inita  recepit  semper  pro- 
bavitque  ecclesia  tamquam  vera  et  indubitata  sacramenta , 
ut  idem  loquitur  auctor  (26) ;  nec  quisquam  catholicorum  hoc 
in  dubium  revocavit.  Nequit  igitur  haec  benedictio  in  rituali- 
bus  praescripta  ,  quamque  veteres  commemorant ,  haberi 
ut  pars  essentialis  sacramenti  matrimonii ,  neque  trahi  ad 
rem  suam  ab  his ,  qui  contendunt  sacerdotem  tamquam 
huius  sacramenti  ministrum ,  propter  eam  benedictionem , 
habendum  et  agnoscendum  esse. 

luverit  demum  disquisitionem  hanc  verbis  absolvere 
eruditissimi  viri,  quem  saepius  laudavimus,  scilicet  Mar- 
tenii ,  qui  referens  rationem,  qua  celebrari  coniugium  con- 
suevit ,  scribit :  «  Constituto  ad  celebrandas  nuptias  die 
adveniente,  sponsus  et  sponsa  benedicendi  a  parentibus, 
aut  paranymphis  sistebantur  sacerdoti  ad  portas  ecclesiae. . . 
Deinde,  datis  sibi  mutuo  dextris,  exigebat  ab  utrisque  con- 
sensum ,  in  quo  totam  sacramenti  matrimonii  essentiam 
reponebant  antiqui.  Inaudita  quippe  apud  eos  erant  illa 
verba  parochi :  Ego  vos  coniungo  tn  nomine  Patris  etc. 
in  quibus  aliqui  ex  recentioribus  scholasticis  formam 
huius  sacramenti  constituunt,  quae  tamen  desiderantur  in 
duobus  antiquis  ritualibus  mss.  beccensis  monasterii,  in 
pontificali  rhemensi  annorum  300.;  in  antiquo  rituali  bituri- 
censi  et  in  aliis  pene  omnibus ,  quae  a  nobis  postea  exhi- 
bebuntur:  quibus  adiungere  possemus  constitutiones  Ri- 
chardi  episcopi  Sarum  (an.  1217.  editaecap.56.)  inquibus 
haec  lego :  Item  praecipimus  quod  sacerdotes  doceant  per- 
sonas  contrahentes  hanc  formam  verborum  in  gallico  vel  in 
anglico:  Ego  N.  accipio  te  N.  in  meam.  Similiter  et  mulier 


(26)  Ibid.  art.  1.  n.  4.  En  eius  verba:  «Etsi  matrimonia  a  liberis  personis  le- 
gitime  inita  receperit  semper  probaveritque  ecclesia,  tamquam  vera  et  indubitata 
sacramenta:  ipsius  tamen  desiderium  fuit,  ut  nonnisi  virgo  virgini  nuberet.»  Num. 
autem  7.addit:  «Tertia  conditio  viduarum  matrimonia  contralientiu m  erat  jjri- 
vatio  benedictionis  nuptialis,  quae  ipsis  a  sacerdote  non  impertiebatur.»" 

dicat:  Ego  accipio  te  in  meum.  In  his  enim  vocibus  con- 
sistit  vis  magna  et  mxitrimonium  contrahitur  (^l).» 

Hactenus  quidem  ille,  in  quo  tamen  probare  non  pos- 
sum ,  quod  tribuat  contrariam  opinionem  scholasticis,  qui 
potius  maxime  ab  ea  abhorruerunt ,  dum  verius  eam  tra- 
diderunt  theologi  praesertim,  qai  positivi  audiunt.  Interim 
ex  dictis  inferimus  falsum  prorsus  esse ,  quod  isti  theologi 
affirmarunt  numquam  non  existimasse  ecclesiam  per  sa- 
cerdotem  coniugii  sacramentum  administrari ,  et  gratiam 
conferri.  Immo  vero  tuto  adstruere  possumus  numquam 
ecclesiam,  quod  contendunt  eiusmodi  recentiores  theologi, 
existimasse.  Quod  non  solum  evincunt  omnia  ea,  quae 
hactenus  enarravimus ,  sed  plenius  adhuc  ostendent ,  quae 
paulo  post  dicturi  sumus. 

Ne  autem  consulto  praetermittere  videamur ,  quae  pro 
hac  sententia  in  medium  ^prolata  sunt  ex  concilio  latera- 
nensi  III.  a  quo  prohibetur  quominus  sacerdos  quidquam 
recipiat  pro  henedicendis  nuptiis,  scu  aliis  sacramentis  confe- 
renc/ts.  Siquidpiam  evincerent  eiusmodi  verba,  pariter  evin- 
cerent  sacramentis  esse  accensendas  mortuorum  exequias, 
sepulturas,  aliaque  eiusmodi,  quae  in  eodem  decreto  com- 
memorantur  una  cum  benedictione  nuptiarum  ei  aliis  sa- 
cramentis.  Verum  et  hoc  praetermisso ,  ea  hoc  ipso  in  con- 
cilio  occurrunt ,  quae  sententiam,  de  qua  agimus,  penitus 
evertunt.  Etenim  sub  tit.  De  sponsalibus  et  mafrimonio  n.  8. 
haec  leguntur:  « Quod  si  qui  mutuo  consensu  se  ad  in- 
vicem  receperint,  dicentes:  Ego  te  ih  meam,  et,  Ego  te 
in  meum  recipio :  licet  alter  eorum  alii  postea  se  copula- 
verit ,  debet  ab  eo  vel  ab  ea  separari ,  licet  carnalis  com- 
mixtio  inter  eos  fuerit  subsecuta(28).»Quibus  patet  venim 
perfici  matrimonii  sacramentum  solo  mutuo  contrahentiura 
consensu  absque  sacerdotis  benedictione.  Sub  tit.  autem 

(27)  Op.  cit.  art.  3.  n.  6.  „ 

(2»)  Apiid  Mansi  part.  VI.  col.  25r.  .,y^. 

De  secuudis  nwptiis  statuitur :  «  Quod  non  debet  henedictia 
iterari  (29) . »  Quibus  evidens  fit  obiecta  verba  non  alio  sensu 
intelligi  posse,  quam  de  benedictione  ceremoniali,  quae 
omittebatur  in  secundis  nuptiis,  quamvis  ecclesia ,  uti  ad- 
notavimus,  eas  semper  habuerit  ut  vera  sacramenta.  Cetenim 
recolantur ,  quae  paulo  ante  de  hoc  ipso  decreto  scripsimus. 
Eodem  porro  modo ,  quo  in  Sacerdotali  romano  dici- 
tur :  «  Sacerdos  pronunciet  verba ,  quae  sunt  forma  huius  sa- 
cramenti,))  expresse  additur  cum  consensu  utriusque ;  atque 
idcirco  non  sola  sacerdotis  verba ,  verum  etiam  illa,  quibus 
contrahentes  suum  patefaciunt  mutuum  consensum ,  immo 
potius  ista  quam  illa ,  quae  superveniunt  iam  dato  consen- 
sui  complectuntur.  Cumque  praeterea  addatur  :  «  Assignata 
die  ,  qua  matrimonium  celebrandum  est  jper  verba  de  prae- 
senti,  veniefntes  ad  ecclesiam  sponsus  et  sponsa,  qui  sunt 
materia  huius  sacramenfi,  et  se  sacerdoti  praesentantes,  ei 
iuramentum  praebent  etc.  »  Quapropter  si  verba,  quibus 
contrahentes  exprimunt  consensum ,  constituunt  formam , 
et  contrahentes  materiam  huius  sacramenti ,  seu  applicant 
formam  materiae ,  absque  ullo  dubio  agnoscendi  sunt  tam- 
quam  ministri.  Exinde  sequitur  non  alio  sensu  adducta 
verba  inteHigi  posse ,  quam  iis  sacerdotem  ratum  habere 
consensum,  quo  perficitur  sacramentum.  Eo  vel  magis,  quod 
congruat  titulus  huic  capiti  in  Sacerdotali  romano  praefixus : 
De  exhortatione  et  admonitione  facienda  sponso  et  sponsae 
per  sacerdotem :  et  de  fhrma  contrahendi  matrimonium ,  et 
eius  benedictione.  Quibus  verbis  benedictio  sacerdotis  distin- 
guitur  a  forma  contrahendi  matrimonium.  Demum  in  poste- 
rioribus  editionibus  post  verba:  Ego  vos  coniungo  etc.  ad- 
ditur:  vel  aliis  utatur  ( sacerdos )  verbis  iuxta  receptum 
uniuscuiusque  provinciae  ritum  (30).  De  hoc  autem  multi- 

(29)  Ibid.  eol.  254.  n.l. 

(30)  Ita  in  editione  Sacerdotalis  romani  Venet.  1587.,  quae  desumpta  sunt  ex 
concilio  tridentino.  Sane  in  ed.  Venet.  1555.  perhibetur  sacerdos  dicens:  El  ego 
auctorilate  qxiafungor  coniungo  vos  matrimonialiler. 

plici  ritu,  qui  in  variis  ecclesiis,  seu  provinciis  obtinuit 
ac  obtinet,  postea  disseremus. 

Ex  hac  omnium  et  singulorum  documentoram  discus- 
sione,  quae  ab  huius  sententiae  patronis,  ex  patribus,  et 
ex  antiquitate  ecclesiastica  proferantur ,  pronum  est  inferre 
nullum  prorsus  reperiri,  quod  huic  placito  fundamentum, 
aut  subsidium  praebeat,  immo  plura  esse  quae  aut  eidem 
plane  adversentur ,  aut  quae  de  alia  omnino  re  sint  intel- 
ligenda. 

ARTICULUS  III. 

Argumenta  theologica. 

Non  est  quod  iis  immoremur,  quibus  Canus  sibi  viam 
parat  ad  suam  adstraendam  sententiam ;  nemo  enim  um- 
quam  de  fide  esse  aflBrmavit  matrimonium  sine  ecclesiae 
ministro  contractum  vere  et  proprie  esse  sacramentura ,  seu 
quod  idem  est,  contrahentes  esse  huius  sacramenti  mi- 
nistros.  Nam  si  de  fide  fuisset,  ipse  profecto  eam  doctri- 
nam  numquam  adortus  fuisset ,  neque  suam  illi  substituere 
pertentasset.  Abunde  nobis  sufficit  eam  certam  explora- 
tamque  penes  omnes  ad  Canum  usque  extitisse ,  licet  de 
fide  non  esset.  Quo  praeiacto  fundamento,  nunc  singillatim 
tum  quae  Canus  prius  theologica  argumenta  invexit  ad 
receptam  hactenus  doctrinam  concutiendam  et  ad  novam 
suadendam  persuadendamque ,  persequeraur  ,  tum  quae 
insequentes  theologi  in  eumdem  finem  adiecerant. 

Ac  prirao  gratuito  omnino  assumit  Canus  mutuum  viri 
foeminaeque  consensum ,  seu ,  ut  ipse  loquitur ,  profane 
contractum  raatrimonium  esse  non  posse  signum  efficax 
gratiae ;  hoc  ipso  enim  quod  Christus  naturalem  coniugii 
contractum  ad  sacramenti  dignitatem  evexit  per  adiectio- 
nem  gratiae ,  patet  ipsum  per  se  revera  signum  efficax 
gratiae  esse.  Adeoque  signum  hoc  absque  ullo  sacerdolis 

interventu ,  intrinsecum  est  ex  Christi  institutione  ipsi  con- 
tractui  coniugali ,  qui  refert,  sive  rcpraesentat  unionem  in- 
dissolubilem  Christi  cum  ecclesia ,  prout  declaravit  Apo- 
stolus  Ephes.  V.  32.;  ipsa  vero  verba,  quibus  consensus 
a  contrahentibus  exprimitur,  debere  aliquid  sacri  sonare, 
Canus  gratis  assumit. 

Sic  pariter  falso  Canus  iterum  assumit  non  haheri  per- 
sonam  ministri  conferentis  sacramentum  ad  normam  con- 
cilii  florentini ,  nisi  sacerdos  ministraverit  matrimonium. 
Nam  ipsimet  contrahentes  sibi  invicem  ministri  sunt,  dum 
verba  consensum  exprimentia  proferunt.  Non  video  autem 
quare  Canus  asseveranter  adeo  pronunciet,  non  esse  audien- 
dos  eos ,  qui  putahant  virum  ac  mulierem  esse  sibi  in- 
vicem  ministros.  Qui  enim  hoc  putaverunt ,  sunt  antiqui 
omnes ,  qui  ad  Cani  usque  aetatem  in  ecclesia  floruere. 
Imo  id  aperte  satis  docuit  ipsum  concilium  florentinum, 
ad  quod  ipse  appellat,  tradens  veram  de  sacramento  ma- 
trimonii  doctrinam  his  verbis  :  «  Septimum  est  sacramen- 
tum  matrimonii ,  quod  est  signum  coniunctionis  Christi  et 
ecclesiae  ,  secundum  Apostolum  dicentem  :  Sacramentum 
hoc  magnum  est;  ego  autem  dico  in  Christo  et  in  ecclesia. 
Causa  effciens  matrimonii ,  regulariter  est  mutuus  consen- 
sus  per  verha  de  praesenti  expressus  (31).»  Igitur  ex  conci- 
lio  florentino  tum  signum  efficax  gratiae  ex  Christi  evectione 
ipsi  est  coniugio  inhaerens  et  intrinsecum ,  tum  eius  mi- 
nistri  sunt  contrahentes  ipsi ,  cum  verbis  de  praesenti  con- 
sensum  exprimunt. 

Quod  vero  fideles  nequaquam  se  sacrilegos  esse  autu- 
ment  dum  sic  profane ,  ut  ipse  loquitur ,  et  eo  tempore , 
quo  in  statu  gratiae  minime  sunt ,  nuptias  contrahunt  , 
Canus  sibi  fingit;  unde  enim  hoc  novit?  Siquidem  plures 

y  (31)  Apud  Harduin.  Acta  Concil.  tom.  IX.  col.  1 140.  Ideo  vero  dicitur  rcgu- 
iariter  ne  viderentur  exclndi  nutus  aliaque  signa,quibus  consensus  per  se,  aut  per 
alios  ofiam  prael)elur. 

antequam  coniugium  ineant  conscientiam  a  maculis  suis 
abstergunt.  Quod  si  revera  peccatorum  sarcina  gravati  con- 
iugium  celebrant ,  quemadmodum  non  pauci  eadem  ratione 
illud  contrabunt  etiam  coram  sacerdote ,  cum  postea  re- 
sipiscunt ,  etiam  hoc  sacrilegium  in  confessione  cum  ceteris 
piaculis  aperiunt.  Demum  animadverto  rudes  homines  ut 
plurimum  magis  affici  iis,  quae  sensus  percellunt,  ut  ritus 
exterior  sacerdotis,  quam  iis,  quae  sola  fide  agnoscuntur. 

Neque  deest  in  coniugio  christianorum  verbum,  quod 
accedit  ad  elementum ,  ut  fiat  sacramentum ,  prout  docuit 
s.  Augustinus.  Etenim  verbum  hoc  est  consensus ,  elemen- 
tum  sunt  ipsa  contrahentium  corpora ,  quae  sibi  invicem 
illi  tradunt,  utpote  materia  sacramenti  (32).  Huic  autem 
coniunctioni  maritali ,  ut  diximus ,  insitum  est  signum , 
quod  refert  coniunctionem  Christi  cum  ecclesia  ex  Christi 
institutione ,  qui ,  dum  contractui  naturali  gratiam  adiecit, 
ex  profano  sacrum  effecit ,  et  ad  eam  significandam  eum 
ordinavit. 

Hinc  etiam  patet  ea  verba:  Ego  te  accipio  in  meam, 
licet  undique  naturalia  sint ,  ut  ait  Canus  ,  si  per  se  specten- 
tur ,  a  fidebbus  tamen  prolata  aliquid  supernaturale  in- 
situm  habere ,  adeoque  verba  sacra  esse  ac  sacramentalia. 

Verissimum  est  formam  sacramenti  eum  spiritualem 
effectum  significare,  cuius  causa  sacramentum  esse  dicitur. 
At  est  omnino  falsum  verba  illa,  quibus  exprimitur  con- 
sensus ,  nuUius  effectus  spiritualis  signum  esse ;  nam  ex 
Christi  institutione  ordinata  sunt  ad  spiritualem  unionem 


(32)  Pulchre  id  exponit  card.  Hosiiis,  qui  a  nonnullis  nobis  perpcram  con- 
trarius  exhibelur ,  dum  ait :  <■  Siquidem  visibilis  ista  copulatio ,  quae  fit  datis  ar- 
ris,  iunctis  dextris,  admonet  invisibiiis  gratiae,  quam  largitur  Deus.  Nam  simul 
ut  ad  elementum  visibile  accesserint  verba,  quae  praeeunte  sac«rdote,  pro/ert 
uterque  coniux,  Jit  sacramenttim ;  per  quod  peculiare  donum  Spiritus  infundi- 
tur ,  quo  et  tirmiores  redduntur  ad  perpetuam  concordiam ,  et  robusliores  ad  pa- 
riter  toleranda  huius  vitae  incommoda ,  et  instructiores  ad  sobolem  piis  moribus 
educandam.»  Ita  in  Confess.  calholicn  cap.  LV.  opp.  ed  Colon.  I58i.  pag.  ISG. 

Christi  cum  ecdesia,  et  cum  anima  significandam.  Ex 
eodem  Cano  verba  haec  ipsa  constituunt  materiam ,  quare 
igitur  non  poterunt  constituere  formam?  Nec  obest,  tunc 
posse  quempiam  simul  agentem  ac  patientem  esse ,  sea 
proferentem  formam ,  et  recipientem  formae  effectum ;  nam 
diverso  sub  respectu  unusquisque  contrahentium  est  agens 
et  patiens ,  conferens  ac  suscipiens  sacramentum ,  prout 
etiam  contingit  in  contractu  civili  coniugii ,  ipso  Cano  fa- 
tente,  imo  et  contendente. 

Sic  verissimum  quoque  est  verba,  quae  formam  in  sa- 
cramentis  constituunt,  debere  esse  determinata,  sed  quoad 
sensum ,  ut  patet  in  quibusdam  aliis  sacramentis  ,  quae 
diversis  verbis  a  graecis  et  latinis  administrantur.  Imo  in- 
terdum  pro  diversis  temporibus  in  latina  ipsa  ecclesia  va- 
ria  quoad  sonum  verba  fuerunt  (33).  Cum  igitur  Christus 
evexerit  contractum  coniugalem  fidelium  ad  sacramenti  di- 
gnitatem ,  hoc  ipso  determinavit  pro  eius  forma  verba,  quae 
exprimere  valeant  consensum ,  quaecumque  demum  ea  sint. 

Damus  pariter  Cano  in  sacramentis  reliquis  non  posse 
verbis  nutus ,  aut  scripturam  subiici ,  ita  ut  vim  formae 
habeant ;  at  contendimus  in  matrimonio  ex  Christi  volun- 
tate  rem  aliter  se  habere.  Siquidem  illa  omnia,  per  quae 
consensus  enunciari  consuevit ,  valent  ad  sacramentum  ef- 
ficiendum,  cum  sacramentum  coniugii  sequatur  naturam 
contractus,  ex  qua  exurgit,  contractus  porro  tum  verbis , 
tum  nutibus,  tum  scripto  conficitur. 

Quod  vero  urget  Canus  de  theologorum  dissidio  in  as- 
signanda  huius  sacramenti  materia  et  forma  iamdiu  a  pro- 


(33)  Satis  est  inspicere  Sacramentarium  s.  GregoriiM.  ut  appareat  qnanta  in- 
terces-serit  difTerentia  in  forma  extremae  unctionis  ab  ea  quae  nunc  in  usu  est ,  ut 
de  reliquis  taceam  sacranientis ,  si  baptismum  et  eucharistiam  excipias,  quorum 
forma  etiam  quoad  verba  a  Christo  ipso  determinata  est ,  taceamus.  Nolum  eru- 
ditis  est  quondam  in  ecclesia  latina  in  extrema  unctione  formam  indicativam 
obtinuisse ,  contra  vero  formam  absolulionis  in  sacramento  poenitentiae  fuisse  de- 
precativam  ,  el  ita  porro. 

testantibus  obiectum  fuit  non  modo  circa  sacramentum  ma- 
trimonii ,  sed  circa  sacramenta  alia  pene  omnia ,  et  a  nostris 
plane  solutum.  Eiusmodi  controversiae  domesticae  sunt  ac 
theoreticae,  quae  nulla  ratione  in  rei  influunt  substantiam. 
Addo  vero  hanc  sententiarum  varietatem  magis  de  verbis 
esse  quam  de  re(34). 

Non  moror  quae  idem  auctor  asserit  de  iunioribus 
theologis,  qui  confinxerunt  civilem  hunc  humanumque  con- 
tractum  Christi  et  ecclesiae  esse  sacramentum ;  neque  enim 
hoc  iuniores  confinxere  theologi ,  sed  iugis  et  constans 
ecclesiae  doctrina  haec  est,  quam  ipsaab  Apostolo  Ephes.  V. 
didicit,  declaravitque  conc.  tridentinum  his  plane  verbis: 
«  Gratiam  vero ,  quae  naturalem  illum  amorem  ( inter  con- 
iuges  )  perficeret ,  et  indissolubilem  unitatem  confirmaret , 
coniugesque  sanctificaret ,  ipse  Christus  venerabilium  sa- 
cramentorum  institutor  atque  perfector  sua  nobis  passione 
promeruit ....  Cum  igitur  matrimonium  in  lege  evangelica 
veteribus  connubiis  per  Christum  gratia  praestet  etc.  (35).» 
Ergo  hoc  ipso  quod  Christus  matrimonio  christiano  gra- 
tiam  adiecerit ,  qua  destituta  hebraeorum  erant  connubia » 
multoque  vero  magis  connubia  ethnicorum ,  ex  naturali  et 
profano  sacrum  reddidit,  atque  ad  suam  cum  ecclesia  con- 
iunctionem  referendam  ordinavit. 

Ex  his  responsio  pleno  alveo  fluit  ad  ea,  quae  subiicit, 
seu  potius  diversis  verbis  repetit  Canus  ( quo  fit  ut  nos 
taedeat  eadem  ingeminare  ,  verum  ad  hoc  vel  inviti  co- 
gimur),  patet,  inquam,  responsio  ad  ea,  quae  subiicit  de 
forma  ac  materia  profana  naturalique  in  sacramento ,  quae- 
que  et  in  ethnicorum  naturali  civilique  contractu  reperie- 
batur.  Eccur  enim  non  animadvertit  conditionis  diversita- 
tem,   quae  intercedit  inter  ethnicos  et  christianos?  Illi 

(34)  Cf.  Bellarinin.  De  matrim.  lib.  I.  cap.  XII.  ubi  banc  ip«am  solvit  dirfi- 
cultateni. 

(.15)  Sess.  XXIV.  cap.  I.  ..' 

utpote  vera  religlone  destituti  non  poterant  in  coniugio  ce- 
lebrando  intendere  nisi  contractum  naturalem  ac  civilem, 
quem  et  exprimebant  verbis  contrahendo  idoneis ;  isti  vero, 
etsi  iisdem  utantur  verbis,  contraliunt  tamen  modo  super- 
naturali ,  imo  et  sacramentali  utpote  evecti  et  cooptati  in 
Christi  ecclesiam,  in  qua  ipsius  Salvatoris  voluntate  con- 
tractus  idem  sacramentum  constituit  et  habet  significatio- 
nem  practicam  unionis  Christi  cum  ecclesia ,  ut  toties  in- 
culcavimus.  Idque  adeo  facile  est  cuique  suadere,  ut,  re 
bene  perspecta  ,  difficile  omnino  sit  non  persuaderi. 

Quod  si  haeretici  ea  argumentarentur  ratione,  quam 
exponit  Canus ,  fidenter  atque  animose  catholici  theologi 
defenderent  fidei  hoc  dogma ,  veritatem  scilicet  sacramenti 
matrimonii ,  quin  in  subsidium  advocarent  novam  eius 
sententiam  ,  quemadmodum  sive  ante  sive  post  ipsum  de- 
fenderunt  tot  graves  theologi  avitam  doctrinam  secuti,  et 
cuicumque  poscenti  consentaneas  causas ,  rationem  red- 
diderunt  de  ea,  quae  in  ecclesia  est  firma,  perpetua 
constansque  doctrina.  Immo  vero  addo  longe  firmiori  so- 
lidiorique  ratione  id  eos  praestitisse  atque  praestare  quam 
illos ,  qui  fucatas  novasque  opiniones  sectari  maluerunt. 
Et  haec  de  argumentis  Cani. 

Solidiora  porro  non  sunt  argumenta,  quae  recentiores 
theologi  adtexuere  ad  illius  sententiam  fulciendara. 

Ac  1.  nihil  vetat  quominus  coniugia  mixta  dicantur 
sacramenta ,  dummodo  ad  sacramentum  constituendum  ne- 
cessaria  concurrant  ,*  in  casu  autem  nostro  sunt  ea  ipsa, 
quae  contractum  perficiunt ,  scilicet  consensus  per  verba 
de  praesenti  inter  legitimas  personas  cum  intentione  fa- 
ciendi  id,  quod  facit  ecclesia ;  seu  potius ,  quoad  haere- 
ticos,  faciendi  quod  Christus  instituit;  nullam  siquidem 
aliam  intentionem  ecclesia  habere  potest.  Quod  si  hae- 
retica  pars  nec  implicite  quidem  eiusmodi  intentionem 
praeseferat,    immo  et  contrariam 'gerat ,   nihilominus  sa- 

cramenti  ratio  iuxta  non  paucos  theologos  (36)  habebitur 
quidem  ex  parte  catholica  ,  non  autem  ex  haeretica.  In 
hac  vero  hypothesi  res  sacramenti  ,  quae  est  indissolu- 
bilitas  iuxta  s.  Augustinum  (37),  exurgit  per  raodum  unius 
in  eiusmodi  connubio ,  ita  ut  numquam  dissociari  possit. 
Verum  de  hoc  alias  iterum.  uvjinl  hn 

2.  Quod  vero  dicitur  de  copula  sponsalia  subsequente , 
qua  ante  tridentinum  praesumptione  iuris  et  de  iure  per- 
ficeretur  matrimonium ,  non  obstat  quominus  perficeretur 
etiam  sacramentum.  Nam  uti  animadvertitBellarminus  (38), 
per  externam  et  materialem  illam  affectu  maritali  con- 
iunctionem  habetur  materiale  symbolum  externum  reprae- 
sentans  Christi  et  ecclesiae  indissolubilem  coniunctionem. 
Quapropter  si  eiusmodi  cohabitatione  et  societate  initur 
contractus  coniugalis  ,  hoc  ipso  fit  sacramentum ,  etsi  ef- 
fectum ,  seu  sacramentalem  gratiam  ,  qui  ita  coniugium 
ineunt,  nonnisi  remoto  obice  consequantur  (39). 

3.  Exinde  etiam  patet  solutio  eius  difficultatis,  quae 
tertio  loco  adducitur  de  coniugiis ,  quae  ex  diuturno  duo- 
rum  cohabitatione  oriebatur.  Siquidem  id  ex  eadem  theoria 
modo  exposita  legitime  consequitur.  Cum  enim  agatur  de 
casuum  identitate,  aut  per  eiusmodi  cohabitationem  con- 
tractus  coniugalis  interveniebat ,  et  eo  ipso  sacramentum 
matrimonii  conficiebatur ,  aut  ille  contractus  non  habeba- 

(36)  Hi  snnt  qui  tenent  contrahentes  esse  sacranienti  matrimonii  nunistros ; 
docent  enira  coniugia  mixta  vera  esse  sacramenta,  ac  sufficere  ex  parte  haeretica , 
ut  habeat  intentionem  praestandi  quod  Christus  instituit.  luxta  alios  satis  est  ut 
intentionem  habeat  faciendi  contractum  vere  matrimonialem. 

(37)  De  bono  coniugali  cap.  XXIV.  et  lib.  I.De  nvpt.  et  concupise.  c.  X.  n.  l . 

(38)  De  matrim.  c.  VI. 

(39)  In  regionibus  iufidelium  etiamnum  valent  matrimonia  ila  contracta. 
£tenim  in  synodo  provinciali  sutcliuensi,  celebrata  an.  1803.,  probata  a  sacra  congr. 
de  propagauda  fide,  ac  Roniac  typis  mandata  an.  1822.  statutumest,  sponsalia  ob 
copulam  inter  sponsos  ex  aflectu  roaritali ,  ut  in  dubio  praesumi  potest,  in  puber- 
tatis  aelate,  aut  non  longe  ab  ea ,  malitia  supplente  aetatem ,  subsecutam,  in  verum 
matrimonium  transire ;  ncc  proinde  licere  alterutri  spouso  alias  inire  nuptias. 
Ita  pag.  104. 


128  LIB.   I.  SECT.  I.  DE    MATRIM.   SACRAMENTO. 

tur,  et  neque  sacramentum  erat:  unde  qui  ita  cohabita- 
rent  fornicarii  essent,  eo  quod  matrimonii  sacramentum 
ex  Christi  voluntate  inter  christianos  sequatur  rationem 
contractus. 

4.  De  illis  porro  coniugibus,  qui  ex  infidelitate  conversi 
ad  fidem  christianam  baptismum  suscipiunt  diversa  viget 
inter  theologos  sententia ;  sunt  enim ,  qui  censent  ex  mero 
contractu  ad  statum  sacramenti  illorum  coniugium  transire 
in  ipsa  baptismi  susceptione  ob  implicitam  saltem,  seu 
tacitam  eorum  voluntatem  (40).  Alii  vero  arbitrantur  id 
fieri  per  ratihabitionem  ,  quam  vocant ,  proprii  coniugii 
in  facie  ecclesiae.  Nobis  prior  sententia  magis  arridet,  eo 
quod  neque  ubique,  neque  semper  eiusmodi  ratihabitio  seu 
consensus  renovatio  servetur ,  imo  interdum  iustis  de  causis 
interdicatur  (41). 

5 .  Eadem  fere  opinionum  discrepantia  viget  quoad  eos 
coniuges,  quorum  alter  ad  christianam  fidem  convertitur, 
dum  alter  saltem  ad  tempus  in  sua  manet  infidelitate. 
Nonnulii  enim  existimant  nondum  haberi  sacramentum, 
quamdiu  alteruter  coniux  infidelis  est,  quia  sacramentum 
est  individuum ;  atque  hoc  in  casu  versamur  extra  hypo- 
thesim  de  coniugio  fidelium  ad  sacramenti  dignitatem 
evecto.  Alii  contendunt  posse  haberi  sacramentum  ex  parte 
illius ,  qui  ad  fidem  convertitur.  Alii  demum  tunc  solum 

(40)  Cf.  Sanchez  De  matrim.  lib.  II.  disp.  X.  n,  5.  cnm  aliis. 

(41)  In  nonnullis  dioecesibus  hic  mos  introduci  caepit,  ut  coniuges  post 
susceptum  baptismum  renovent  consensum  suum  coram  sacerdote,  verum  passim 
non  fit  in  plerisque locis ,  et  merito;  nam  ex  declaratione  Innocentii  I.aliorumque 
pontificum  per  baptismum  remittuntur  peccata,  non  solvuntur  coniugia,  adeoque 
haec  perseverant.  Induunt  autem  sacramenti  dignitatem  ex  consensu  sive  verbis, 
sive  nutibus,  sive  etiam  ipso  coniugii  usu.  Horum  placitum  magis  nobis  probatur. 
Quod  vero  attinet  ad  placitum  iliorum  theoiogorum,  qui  autumant  matrimonium 
semel  rite  initum  in  ratione  contraclus  numquam  ad  diguitatem  sacramenti 
evehi  posse ,  uti  Vasquez,  Pontius,  Tournely,  Collet,  Billuart,  Lagedaemon, 
mihi  videntur  infirmis  niti  fundamenlis ,  uti  cum  communiori  doctrina  ostendit 
Sanchez  lib.  II.  De  matr.  disp.  IX.  Cf.  Benedict.  XIV.  De  synodo  lib.  VUI. 
cap.  XIII.  n.  8.  Verum  de  hoc  in  lib.  II.  es  professo  diccmus. 

exoriri  sacramentum  putant,  cum  ambo  coniuges  christiani 
fiunt  iuxta  expositam  superius  sententiam  (42).  Quaecum- 
que  ex  his  sententiis  admittatur ,  res  in  tuto  est. 

6.  Idem  pene  est  casus,  qui  sexto  loco  proponitur 
cum  praecedente ,  adeoque  eadem  aptari  debet  responsio. 
Ceterum  nihil  obstat  quin  aliquis  sit  incapax  sacramenti 
suscipiendi ,  et  possit  nihilominus  alteri  sacramentum  ad- 
ministrare.  Id  patet  ex  adducto  exemplo  baptismi.  Utique 
agitur  de  sacramento  ad  salutem  necessario ,  cum  agitur 
de  baptismo ;  sed  hic  agitur  de  sacramento  sui  generis , 
quod  sequitur,  ut  toties  inculcavimus ,  naturam  contractus. 

7.  Argumentum,  quod  septimo  loco  affertur ,  quodque, 
ut  aiunt ,  Canus  paucis  at  energke  ostendit ,  iam  solverat 
card.  Bellarminus,  qui  animadvertit  nil  mirum  esse ,  si 
sacramentum  matrimonii  etiam  ab  absentibus  recipiatur, 
cum  ad  formam  contractus  institutum  sit,  eiusque  natu- 
ram  sequatur.  lam  vero  usu  et  consuetudine  receptum 
est ,  ut  contractus  per  lltteras  et  per  procuratores  passim 
fiant.  Hac  in  hypothesi  non  procurator,  sed  contrahens  per 
procuratorem  gratiam  et  sacramentum  recipit.  Caietanus 
vero  a  novis  opinionibus  non  satis  abhorruit,  ut  omnes 
norunt,  nec  semel  hac  ipsa  de  causa  in  reprehensionem 
multorum  incidit;  nil  proinde  mirum  videri  debet,  si  in 
hoc ,  quo  de  agimus ,  argumento  a  vero  non  parum  ablu- 
serit.  Qui  autem  Caietano  sese  opposuenint  non  sunt  con' 
temptihiles  illi  theologi,  qui  stultis  turbulentisque  clamo- 
ribus  alienas  sententias  refellere  perrexerint,  ut  Canus 
loquitur,  sed  auctores  gravissimi ;  quae  vero  eidem  visa 
sunt  absurda ,  aliis  probantur  tamquam  vera  ac  rationa- 
biha  (43).  Exitus  sane  ostendit  quis  veritatem  assecutus 


(42)  Cf.  Sanchei  loc.  cit. 

(43)  Cf.  Sanchez  De  matr.  lib.  II.  disp.  2.  §.  27.  ubi  quindecim  auctores  pro 
hac  sententia  recenset;  quibus  plures  alios  adiecit  Kugler  in  op.  De  matr.  n.  423. 
iteiQ  Carri^re  op.  cit.  Part.  III.  cap.  I.  §.  U. 

9 


130  LIB.   I.  SECT.  I.  DE   MATRIM.   SACRAMENTO.     t        , 

fuerit.  Vix  enim  nunc  auctor  alicuius  nominis  reperitur, 
qui  in  dubium  revocet  veritatem  sacramenti  in  iis ,  qui 
per  procuratores  contrahunt  matrimonium ,  immo  et  ec- 
clesia  ipsa  in  praxi  pro  certo  id  habet. 

8.  Ratio  autem,  qua  ecclesia  illos  ,  qui  sine  sacerdote 
sunt  coniuncti  ,  praecepto  non  urget,  ut  se  coram  sacer- 
dote  sistant ,  et  per  eius  benedictionem  sacramentum  susci- 
piant ,  est ,  quod  ipsi  semper  persuasum  fuit  eos  iam 
per  contractum  coniugalem  sacramentum  confecisse,  cum 
numquam  in  coniugiis  christianorum  ecclesia  alterura  ab 
altero  distinxerit  (44).  Quam  distinctionem  omnium  pri- 
mus ,  ut  ostendimus ,  Canus  invexit.  Ceterae  rationes  ,  quae 
adductae  sunt,  nonnisi  coniecturae  sunt,  eaeque  fallaces. 

9.  Quod  nono  loco  dicitur  de  sanatione  matrimonii  in 
radice  ex  falsa  hypothesi  oritur,  nempe  de  separatione  con- 
tractus  a  sacramento.  Nam  si  una  eademque  utriusque  est 
ratio ,  aut  non  tollitur  defectus ,  qui  nullum  reddebat  con- 
tractum,  et  tunc,  non  existente  contractu ,  neque  sacra- 
mentum  existit ;  aut  ita  sanatur  eiusmodi  defectus  ,  ut 
contractus  exurgat ,  et  tunc  ipsum  exurgit  sacramentum. 
Nec  obest  quod  veluti  absurdum  traducitur,  ab  huius 
sententiae  patronis  de  sacerdote  ministro ,  confici  videlicet 
sacramentum  insciis  contrahentibus ,  seu  ministris ;  nam 
vel  ipsis  fatentibus ,  consensus,  qui  ab  initio  ob  occultum 
impedimentum  nullus  extitit,  iugiter  seu  moraliter  perse- 
verat ;  cum  proinde  sufEciat  moralis  haec  perseveraritia 
consensus  praestiti  ad  convalidandum   matrimanium  qua 

(44)  Iluius  rei  non  obscurum  documentum  liabemus  in  rescripto  dato  die  22. 
April.  1795.  a  Congregatione  pro  negotiis  ecclesiae  galiicanae  deputata ;  petebatur 
siquidem  inler  alia :  «  Supposito  quod  matrimonium  celebratum  fuerit  absque 
benedictione  sacerdotis,  qui  tunc  (tempore  rebellionis  gallicae  )  haberi  non  pote- 
rat ,  an  conveniat  nec  ne  ut  praefata  benedictio  postea  suppleatur.  Ad  hanc  quae- 
stionem  iam  olim  propositam  responsum  tunc  fuit  fideles  hortandos  esse  ut, 
cum  sacerdotis  copiam  haberepossunt,ab  eo  benedictionem petant ,  qui  tamen 
illis  declarabit,  huiusmodi  benedictionem  ad  VALmiiATEM  mikime  pertinere.» 
Apud  Moser  Declarat.  ac  decreta  rom.ponti/.  n.  IX. 

contraetum  ,  nulla  apparet  ratio  quare  non  sufficiat  ad  con- 
validandum  matrimonium  qua  sacramentum.  Verum,  quod 
caput  est ,  tota  difficultas  pendet  a  notione  huius  sanationis 
ih  radice  ;  nara  si  per  hanc  non  tollunlur  nisi  efFectus  ,  qui 
a  nullitate  matrimonio  promanant ,  nec  factum  redditur 
infectum,  quod  absurdum  esset  vel  cogitare,  patet  sana- 
tione  in  radice  nihil  immutari  respectu  contractus  matri- 
monialis  in  se.  Eo  vel  magis  quod  interdum  sanentur  eius- 
nftodi  coniugia  alterutro  coniuge  iam  vita  functo,  aut  etiam 
post  utriusque  coniugis  obitum  ,  ad  legitimationem  prolis  , 
quemadmodum  suo  loco,  seu  in  libro  secundo  dicemus. 
10.  Coniugia  haereticorum  ,  iis  praesertim  in  regio- 
nibus,  in  quibus  decretum  tridentinum  de  matrimoniis  clan- 
destinis  publicatum  non  fuit,  vix  dubium  esse  potest  quin 
vera  sint  sacramenta ,  si  contrahentes  impedimento  aliquo 
dirimente  non  detineantur.  Nam  quamvis  dogmatice  id  de- 
finitum  non  sit,  immo  expresse  interdum  rom.  pontifices 
professi  sint  se  id  nolle  decernere  (45),  ex  communi  tamen 
receptaque  sententia  theologorum  id  exploratum  habetur. 
Nam  haeretici  ex  catholica  doctrina  valide  sacramenta  et 
conferunt  et  recipiunt  ,  quamvis  illicite.  Non  est  autem 
ipsis  necessaria  intentio  expressa,  sive  explicita  sacramen- 
tum  conficiendi ,  atque  intentio  formalis  faciendi  quod 
facit  ecclesia ,  sed  satis  est ,  uti  iam  adnotavimus ,  ut  fa- 
cere  velint,  quod  Christus  instituit  (46),  etsi  erronee  opi- 

(45)  En  verba  Pii  VII.  in  Brevi  dato  ad  archiepisc.  moguntinum  die  8.;Octo- 
br.  1803.  «  Praotermissa  quaestione  illa,  de  qua  nihil  viodo  statuere  volumus,  an 
Iiaereticorum  conlugia  coram  ministro  acatliolfco  contracta ,  sacramenta  sint  nec 
ne.»Apud  RoskovJiny  AfonMwen^aca^Aoiica  tom. II.  pag.  93.  Quinque  ecclesiis  1847. 

(46)  Lubet  hanc  in  rem  verba  describere  Pii  VI.  in  litteris  apostolicis  datis 
diell.Iulii.  1789.  ad  Antonium  archiepisc.  pragensem:  «Locum  esse,  inquit, 
praesumptioni ,  ut  dum  matrimonium  contrahere  voluerunt ,  (  acatholici )  illud 
iuxta  institutum  Christi,  atque  adeo  insolubile  inire  voluerint,  nimirum 
generali  ea  intenfione  contrahendi  iuxta  institutionera  Christi,  privatum  illum 
errorem  quodammodo  absorbente.»  Afud  Caesarem  Brancadori  Pii  Sextipont. 
max.  allocutiones ,  homiliae  epistolaeetc.  tom.  I.  fol.  Amstelodami  ( seu  potrns 
Romae)  1792.  pag.  246. 

nentur  Christum  illud  non  instituisse.  Nec  enira  privata 
illorum  opinio  destruit  quod  Christus  reipsa  instituit. 

Multo  vero  minus  officit  administrationi  huius  sacra- 
menti ,  si  inter  fideles  aliqui  reperiantur ,  qui  absque  ulla 
expressa  sacramenti  conficiendi  intentione  nuptias  ineant. 
Dummodo  enim  ipsi  ponant  quae  requiruntur  et  sufficiunt 
ad  contractum  coniugalem  efficiendum ,  hoc  ipso  conficiunt 
sacramentum,  quod  a  contractu  inter  christianos  insepa- 
rabile  est ,  neque  in  hominis  est  potestate  alterum  ab  al- 
tero  dispescere.  Ignoratio  porro  huius  speculativae  quae^ 
stionis  ,  quod  ipsi  sint  ministri  sacramenti  nec  ne ,  nullo 
modo  officit  veritati  obiectivae  rei,  de  qua  agitur.  Satis 
enim  est ,  ut  veHnt  matrimonium  contrahere.  Quod  vero 
additur  de  carnali  contrahentium  mente  puerile  prorsus 
est,  gravique  theologo  viro  indignum.  Siquidem  ad  sum- 
mum  haec  dispositio  evinceret  ipsos  indigne  sacramentum 
tractare  reosque  effici  coram  Deo  gravis  sacrilegii  (47). 

Quae  si  rite  perpendisset  Bened.  Stattler,  profecto  non 
adeo  fidenter  pronunciasset  ,  dogmatice  ab  ecclesia  defi- 

(47)  Hanc  diiBcultatetn  cl.  Avogadro  della  Motta  dissolvit  in  sua  Teoria  del' 
V  istituzione  del  niatrimonio  tom.  I.  cap.  VII.  pag.  82.,  ubi  liaec  praeclare  scri- 
bit:  «Noi  consideriamo  questa  essenzial  divinitkdel  matrimonio  come  propria  sua^ 
e  non  come  propria  dei  contraenti.  Consideriamo  religioso  ii  matrimonio  come  coiw 
siderasi  religioso  il  giuramento  indipendentemenle  dalla  fede,  pieta  o  empieta  di 
chi  lo  proferisce ,  e  per  ci6  solo  che  nel  giaramento  »'  invoca  Dio  stesso  per  testl* 
monio.  Niente  di  piti  naturale,  di  piti  profano,  che  chiamare  un  testimonio :  ma 
quando  il  chiamato  6  Dio,  sialo  per  ossequio  o  per  insulto,  Tatto  veste  un  carat- 
tere  religioso.  Cosi  dicasi  del  matrimonio;  per  quanto  si  voglia  profano  il  consenso 
0  contratto  de'coniugi,  che  s'uni$cono  matrimonialmente  insocieta  individua,  e 
si  danno  reciprocamente  le  persone  loro,  siccome  lo  sappiano  essi  o  n6,  6  Dio  che 
non  solo  sancisce  a  termini  di  giustizia  questo  come  tutt'  altro  onesto  contratto,  ma 
lo  ceraenta  e  lega  con  un  vincolo  sacro  e  irrevocabile;  ci6  basta  per  dirlo  eminen- 
temente  sacro ,  quand'  anche  non  si  spieghi  nei  contraenti  veruna  esplicita  idea 
di  religione,  ne  essi  mirino  a  fare  con  ci6  atto  di  culto  a  Dio ,  operando  in  suo  os- 
sequio ,  pregandolo  d'aiuto ,  praticando  qualche  rito  religioso  per  dar  forma  al- 
Tatto  dello  sposalizio.  La  virtii  dell'  operante  6  necessaria,  perch6  divenganore- 
ligiosi  gli  atti  di  loro  natura  indifferenti ,  rituali,  e  solamente  simbolici;  ma  non 
h  necessaria  quando  1'opera  operata  k  di  per  se  stessa  collegata  coirazione  divina, 
e  sostanzialmente  vi  si  riferisce  e  ne  dipende.» 

niri  posse ,  sacerdotem  ministmm  esse  sacramenti  matri- 
monii.  Etenim  ecclesia  non  potest  dogmatice  definire  nisi 
id ,  quod  in  divinae  revelationis  deposito  continetur ;  iam 
vero ,  cum  ex  dictis ,  neque  in  Scriptura ,  neque  in  divina 
traditione  hic  articulus  contineatur,  fieri  nequit  ut  ecclesia 
illum  dogmatice  definiat.  Praeterea ,  ecclesia  sibi  numquam 
contraria  in  doctrina  esse  potest;  cum  autem  ,  ut  paulo 
post  ostendetur ,  contraria  constanter  in  ecclesia  catholica 
viguerit  doctrina  et  praxis,  rursum  colligitur  ecclesiam 
dogmatice  sententiam  illam  definire  haud  posse. 

11 .  Ad  id  vero,  quod  postremo  adiicitur  de  Bened.  XIV. 
in  opere  De  synodo  dioecesana ,  qui  sententiam  Cani  vocat 
valde,  probabilem,  nolim  aliter  melius  respondere,  quam 
verba  ipsa  usurpando  s.  Alphonsi  de  Ligorio  scribentis  : 
«  His  positis  ,  valde  miror  quod  laudatus  Benedictus ,  post- 
quam  contenderit  rationibus  tam  urgentibus  contra  sen- 
tentiam  Cani ,  illam  appellet  probabilem  ,  quamvis  non 
intrinsece,  sed  tantum  extrinsece  eam  probabilem  censere 
videatur,  eo  quod ,  ut  ait ,  est  ipsa  doctorum  suffragiis 
communita.  Verumtamen  magis  oportet  attendere  ea,  quae 
scribit  Benedictus  in  decretali  sua  epistola  ad  archiepisco- 
pum  Goanum  ,  quae  incipit:  Paucis  ab  hinc  hebdomadis , 
ubi  scribit  ut  pontifex,  quam  ea,  quae  profert  ut  doctor 
privatus  in  praedicto  opere  De  synodo:  in  praedicta  enim 
decretali  expresse  docet  ministros  sacramenti  matrimonii 
esse  ipsos  contrahentes  ,  non  vero  sacerdotem  ,  dum  ait 
quod  materia  sit  mutua  corporum  traditio  verbis  ac  nutibus 
(issensum  exprimentibus ,  et  mutua  corporum  acceptalio  for- 
ma  (48).»  Hactenus  s.  Alphonsus. 

Verum  non  abs  re  erit ,  ut  clarius  pateat  quaenam  in- 
sederit  doctissimo  huic  pontifici  sententia  de  ministro  sa- 
cramenti  matrimonii ,   nonnulia   alia  ex  eius  operibus  in 

(48)  Theol.  mor.  lib.  VI.  tract.  VI.  De  matrim.  cap.  II.  sub  finem  n.  897.  ed. 
Taurln.  1847.  tom.  II.  ubi  vid.  not.  editor. 

medium  proferre.  lam  vero  in  eodem  laudato  opere  De  sy- 
nodo ,  quod  pro  se  allegant  Cani  asseclae,  aperte  Benedictus 
vocat  sacerdotem ,  seu  parochum  testem  authorisahilem. 
Sic  enim  scribit  lib.  XIII.  c.  23.  n.  16.  «Parochus  interest 
matrimonio  tamquam  testis  authorizabilis  pro  ecclesia,  quae 
cum  in  aliis  duobus,  aut  tribus  testibus  ad  matrimonium 
necessariis  non  eas  qualitates  requirat ,  quae  illos  omni 
exceptione  maiores  constituant.  . . .  Idcirco  parochi  prae- 
sentiam  voluit  ( conc.  tridentinum ),  ut  in  illius  probitate 
maximum  veritatis  fundamentum  statueret ,  ut  colligitur 
ex  historia  concilii  (49).»  Item  in  InstitutioneXXXUI.  n.  2. 
loquens  de  concilii  tridentini  decreto ,  quo  constitutum  est 
ut  deinceps  matrimonium  sub  nullitatis  poena  celebraretur 
coram  parocho  ac  duobus,  aut  tribus  testibus,  ait :  «  Ut 
paucis  expediamus  doctrinam,  quae  eiusdem  decreti  causa 
pi-olata  fuit ,  nullo  pacto  sacramenti  materiam ,  ac  formam 
immutatam  fuisse  constat ;  nam  materia  in  tradendis  mu- 
tuo,  ac  legitime  corporibus  per  verba,  aut  nutus  ad  expli- 
candum  intimum  consensum  accomodatos  collocata  semper 
fuit;  forma  vero  in  excipiendis  mutuo ,  ac  legitime  cor- 
poribus  per  contrahentes  designatur.  Cum  igitur  tridentina 
synodus  nec  legitimum  pactum  ,  nec  legitime  tradi  ,  et 
excipi  corpora  iudicaverit,  nisi  quando  matrimonium  con- 
trahitur,  parochus  cum  duobus ,  aut  tribus  testibus  as- 
sistat ,  hinc  sacramenti  materiam  ac  formam  nequaquam 
mutari  certissimum  est ,  quae ,  ut  supra  diximus ,  in  tra- 
dendis  excipiendisque  mutuo,  ac  legitime  corporihus  semper 
continetur  (50).»  Et  haec  de  germana  Benedicti  XIV.  mente. 
Ceterum  et  illam  sententiam  ab  ea  prohahilitate,  cuius  ipse 
meminit,  excidisse,  ex  dicendis  paulo  post  patebit. 


(49)  Forte  quando  s.  Alphonsus  primum  edidit  suum  opiis  de  Tiieologia  mo- 
rali ,  nondura  ediderat  Benedictus  XIV.  posteriores  libros  quos  postea  adiecit  op. 
De  synodo,  et  hac  de  causa  hunc  quem  attulimus  locum  non  allegavit. 

(50)  Institut.  ecclesiastic.  opp.  ed.  Rom.  1750.  pag.  215  seq. 

CAPrT  V. 

ABGIMENTA    PRO    SENTENTIA    DE    CONTRAHENTIBLS 
CHRISTIANI  MATRIMONIl  MINISTRIS  AFFERUNTIR  ET    EXPENDUNTUR. 

ARTICULUS  1. 

^■^'    '   "  Argumenta  Biblica.  ^^^'""  '*^''»'^ 

Breves  pariter  crimus  in  expendendis  documentis  bi- 
blicis  illius  sententiae ,  quae  propugnat  contrahentes  esse 
ministros  sacramenti  matrimonii.  Fatendum  enim  est  nul- 
lum  biblicum  palmare  tesiimonium  reperiri,  quod  rem  plane 
conficiat,  Nihilominus  biblicum  testimonium  non  deest , 
quo  ista  sententia  saltem  insinuetur,  estque  illud  ipsum, 
quod  ex  mente  tridentini  innuit  matrimonium  christiano- 
rum  vere  esse  sacramentum  novae  legis  a  Christo  Domino 
institutum  ad  gratiam  conferendam,  quae  amorem  coniu- 
gum  naturalem  perficiat,  ac  indissolubilem  unitatem  con- 
firmet ,  coniugesque  sanctificet. 

Testimonium  autem  hoc  nobis  suppeditat  Apostolus 
Ephes.  V.  Postquam  enim  v.  31.  institutionem  coniugii  in- 
ter  Adam  et  Hevam  in  terrestri  paradiso  retulisset  illis 
verbis  :  «  Propter  hoc  relinquet  homo  patrem  et  matrem 
suam ,  et  adhaerebit  uxori  suae :  et  erunt  duo  in  carne 
una»quaeque  ut  a  Deo  prolata  Christus  ipse  exhibuitMat- 
th.  XIX.  5.,  protinus  subdit  Apostolus  v.  32.  «  Sacramen- 
tum  hoc  magnum  est;  ego  autem  dico  in  Christo  et  in 
ecclesia.» 

Haec  porro  verba  non  ad  solum  protoparentum  nostro- 
rum  coniugium  referri ,  sed  et  ad  posterorum ,  potissime 
vero  ad  christianorum  coniugia  sese  extendere ,  tum  sancti 
ecclesiae  patres ,  tum  rom .  pontifices  ,  atque  interpretes 
christiani  omnes  profitentur  ex  mente  Apostoli ,  qui  ad 
commendandum  mutuum  coniugum  fidelium  amorem  ea 
loquendi  ratione  usus  est. 

Verum  quod  magis  ad  rem  nostram  facit ,  est  concilii 
tridentini  auctoritas  ,  quod  post  allatum  paulinum  textum, 
immediate  ex  eo  infert:  «  Cum  igitur  matrimonium  in  lege 
evangelica  veteribus  connubiis  praestet :  merito  inter  novae 
legis  sacramenta  annumerandum  sancti  patres  nostri ,  con- 
cilia  et  universalis  ecclesiae  traditio  semper  docuerunt  (1) . » 

Habemus  igitur  ex  tridentino ,  Christum  illud  ipsum 
connubium,  quod  primum  a  Deo  institutum  est,  in  nova 
lege  gratia  auxisse,  et  ad  veri  propriique  sacramenti  di- 
gnitatem  evexisse.  Ac  propterea,  quod  consequens  est, 
eiusmodi  evectionem  ex  Christi  institutione  esse  ipsi  con- 
tractui  intrinsecam  adeo  ac  inhaerentem  ,  ut  coniugium 
christianum  praeseferret  signum  repraesentationis ,  seu  re- 
ferret  per  se  unionem  Christi  cum  ecclesia.  Quae  quidem 
Christi  unio  cum  duplex  sit ,  physica ,  scilicet,  Verbi  cum 
humanitate  per  incarnationem  ,  et  moralis  ,  nempe,  Christi 
cum  ecclesia  per  gratiam  suam ;  matrimonium  ad  utram- 
que  unionem  significandam  fuit  a  Christo  Domino  insti- 
tutum. 

Sed  praestat  expositionem  afferre,  quam  insignis  huius 
paulini  textus  ad  rem  nostram  praeclare  habet  Bernardinus 
a  Piconio,  quaeque  argumentum,  quod  versamus,  mirifice 
illustrat.  «  Sacramentum  hoc  magnumest:  ego  autem  dico  in 
Christo  et  in  ecclesia.  Hinc  colligitur,  ait  ipse,  quod  sancti- 
tas  et  excellentia  matrimonii  christiani  consistit  in  eo,  quod 
matrimonium  emanet  ab  unione  Christi  cum  ecclesia,  cu- 
ius  unionis  imagoest,  signumque  repraesentativum.  Hanc 
autem  Christi  unionem  cum  ecclesia  matrimonium  christia- 
num  quasi  adimplet  et  perficit ,  cum  dat  ecclesiae  filios , 
Christoque  membra  mystica.  Est  ergo  unionis  Christi  ita 
repraesentatio  ,  ut  sit  et  adimpletio ,  atque  consummatio. 
Sacramentum  hoc  magnum  est:  ego  autem  dico  in  Christo 
et  in  ecclesia,  quasi  diceret:  hoc  sacramentum  magnum 

(I)  Sess.  XXIY.  !-V'' 

est ,  non  in  se ,  nec  praecise  prout  est  signum  et  sacra- 
mentum,  sed  in  suo  significato,  Christo  scilicet  et  ec- 
lesia;  seu  quatenus  significat  magnam  illam  et  admira- 
bilem  unionem  Christi  et  ecclesiae.  Magnum  est  ergo  sua 
significatione ,  seu  quia  rem  magnam  repraesentat.  .  .  Ut 
haec  sublimitas  et  magnitudo  christiani  matrimonii  clarius 
intelligatur ,  eiusque  sanctitas ,  duplex  notari  debet  Christi 
unio  cum  ecclesia ,  una  realis  et  physica  facta  est  per  in- 
carnationem ,  qua  Christus ,  seu  potius  Verbum  divinum 
naturam  humanam  et  consequenter  homines  ,  hominumque 
ecclesiam  sibi  univit  et  sponsavit ,  et  haec  unio  est  arctis- 
sima ,  indissolubilis  et  caeterarum  origo.  Moralis  et  my- 
stica  fit  per  gratiam  et  charitatem ,  qua  copulatur  ecclesiae 
sponsae  suae.  Utramque  hanc  unionem  et  physicam  et  mo- 
ralem  Christi  cum  ecclesia ,  repraesentat  christianum  ma- 
trimonium ,  et  in  hoc  magnum  est  sacramentum.  Realis  et 
physica  coniugatorum  unio ,  seu  actus  matrimonii  est  re- 
praesentatio  physicae  et  realis  Christi,  per  incarnationem 
cum  natura  nostra,  unionis.  Moralis  coniugatorum  unio, 
seu  coniugalis  affectus  moralem  Christi  cum  ecclesia,  per 
charitatem ,  unionem  repraesentat  (2) . » 

Quocirca ,  cum  tota  significationis  ac  signi  ratio  insit 
coniugio  ipsi,  quod  Christus  in  nova  lege  sua  sanctificante 
gratia  insignivit ,  patet  sacramentum  totum  perfici  ipso 
contrahentium  actu ,  seu  assensu ,  quin  aliud  requiratur. 
Hoc  idem  ex  eo  confirmatur,  quod  illum  eumdemque  actum, 
seu  assensum,  quo  antiquitus  in  veteri  lege  coniugium  absol- 
vebatur,  Christus  sanctificaverit  et  ad  dignitatem  evexerit 
sacramenti.  lam  vero  apud  veteres  non  interveniebat,  sal- 
tem  tamquam  pars  seu  elementum  essentiale  in  coniugiis 


(2)  Triplex  expositio  in  huiic  loc.  Si  liaec  comparentur  cuni  aridis  ac  ieiunis 
protestantium  ac  rationalistarum  expositionibus ,  quam  immane  apparebit  inter 
catholicos  et  acatholicos  exegetas  discrimen !  Cf.  etiam  Estium ,  et  CorneliDm  a  La- 
pide  in  commentariis  in  hnnc  loc. 

celebrandis  actio  sacerdotalis  (3).  Ergo  neque  de  neces- 
sitate  sacramenti  ex  Christi  institutlone  eiusmodi  actio  in 
coniugio  christiano  est  requirenda.  Quod  si  ecclesia  sa- 
pientissime  constituit .  ut  ritu  benedictionis  sacerdos  fide- 
lium  nuptias  cohonestaret ,  hic  ritus  eidem  sacramento 
extrinsecus  est ,  accessorius  ac  mere  caeremonialis ,  mi- 
nime  vero  eidem  essentialis. 

Si  quod  proinde  biblicum  documentum,  quod  ad  christia- 
num  coniugium ,  prout  sacramentum  est ,  referatur ,  hoc 
favet  contrahentibus ,  qui  coniugium  ipsum  soli  efficiunt, 
adeoque  ipsum  sacramentum  ,  mi-nime  autem  sacerdoti , 
qul  illud  iam  efFectum  tantummodo  benedicit,  nec  propterea 
conficiens ,  seu  minister  censerl  potest. 

ARTICULUS.  II. 

Argumenta  traditionalia. 

Huc  referuntur  testimonia  patrum  ,  conciliorum ,  et  11- 
brorum  sacramentalium,  id  est,  librorum,  in  quibus  ratio 
exhibetur  sacramenta  adminlstrandi ,  cuiusmodi  sunt  apud 
graecos  et  orientales  euchologia ,  et  ritualia ,  sacramenta- 
lia,  ac  pontlficalia  apud  latinos.  Porro  ex  his  documentis 


(3)  Proiit  testatur  Salvador  Philosopt)US  seu  potius  incredulo-Iudaeus  in  op. 
Ilistoire  des  instHutions  de  Moise  et  du  peuple  hebreu.  Paris  1828.  tom.  II. 
chap.  I.  pag.  139  seq.  ubi  scribit:  «  Chez  les  romains,  le  college  des  pontifes  avait 
flans  sa  jurisdiction  les  adoptions,  les  mariages ,  les  fun(^raiiles,  les  testamens, 
les  scrmens,  les  veux,  les  consecrations....Dans  lapr^tendue  th^ocratiedes  He- 
breu\,  leurs  fonction»  furent  loin  d'obtenir  une  exlension  si  grande.  Ils  n'<5taient 
( les  pr6tres ),  ni  au  moment  dc  la  naissance  des  citoyens,  ni  dans  les  mariages , 
ni  a  leur  mort....  Leurs  mariages  n'6iaient  revetus  d'aucune  c4r6monie  rc^ligieuse, 
si  ce  n'cst  des  prieres  du  pfere  de  famille,  et  des  assistans  pour  attirer  la  b^n(5- 
diction  de  Dieu.  Tout  se  passait  entre  parens  ct  amis,  ce  n'^tait,  qu'un  contract 
civil,»  et  aflert  auctoritatem  Fleury  Masurs  des  Israelites  et  des  chrMiens.  Cf. 
eliam  lahn  Archaeologia  biblica.  Viennae  1814.  qui  §.  154. scribit :  «Denique  nuptis 
ampla  posleritas  exoptabatur,ethaec  crat  omnis  benedictio  nuptialis,  Gen.24,60. 
Ruth.  4,  11-12.  Quae  recentiori  aevo  paulisper  solemnior  facta  est,  Tob.  7,  15.» 
Quomodo  haec  componantur  cum  iis  quae  dicuntur,  et  quidem recte, de  ritu  reli" 
gioso  in  nuptiis  servato  penes  ludaeos,  suo  loco  dicemus;  interim  heic  saltem 
Ijrmum  sit  .sacerdotalem  actionem  in  nuptiis  minime  fuisse  essentialem. 

theologi,  qui  contendunt  matrimonli  sacramentum  a  solis 
contrahentibus  perfici,  adeoque  eosdem  solos  esse  ipsius  sa- 
cramenti  ministros  argumenta  promunt,  quibus  id  evincant. 
Nos  cum  ipsis  haec  singillatim  afFeremus,  atque  expendemus. 

Atque  a  patribus  exordientes  ad  eorum  germanam  hac 
in  controversia  mentem  assequendam  animadvertimus  haud 
esse  ab  iis  expetendum  quod  asserant  conceptis  verbis 
contrahentes  esse  christiani  coniugii  administros.  Siquidem 
neque  illi ,  qui  contrariam  sectantur  sententiam  ,  expetunt 
ut  patres  aflfirment  ministrum  coniugii  esse  sacerdotem. 
Etenim  absurdum  foret  ea  aetate  ,  qua  nondum  invecta 
erant  vocabula  materiae ,  formae ,  ministri  sacramentonim 
eo  sensu,  quo  nunc  temporis  usurpantur,  id  expectare.  Sa- 
tis  proinde  erit  nonnuUos  canones  statuere,  ex  quibus  rite 
illorum  mens  hac  in  re  deprehendi  possit. 

Hi  porro  canones  sunt  :  1 .  Satis  non  esse  adducere 
patres,  qui  mentionem  iniiciant  sacerdotalis  benedictionis 
in  celebratione  coniugii  fideHum ;  ut  enim  quidpiam  ex 
his  conficeretur,  necesse  foret ,  ut  ipsi  praeterea  assere- 
rent  nullum  ac  invalidum  esse  connubium  christianorum 
tum  sub  ratione  contractus ,  tum  sub  ratione  sacramenti , 
si  eiusmodi  benedictio  quacumque  de  causa  non  habere- 
tur.  Hac  enim  in  hypothesi ,  nullum  dubium  superesse  pos- 
set,  patres  benedictionem  sacerdotalem  habuisse  tamquam 
causam  essentialem  ,  efficientemque  sacramenti.  Contra 
vero  si  ea  halieant ,  quibus  indicent  subsistere  connubium 
christianum  ,  etiamsi  haec  benedictio  defuerit :  hoc  in  casu 
pariter  certum  foret  illos  non  spectasse  benedictionem  uti 
partem  essentialem  sacramenti ,  nec  propterea  sacerdotes 
uti  eiusdem  sacramenti  ministros ,  quibuscumqi^e  demum 
praeconiis  illam  benedictionem  extulerint ,  et  commenda- 
verint.  Ostendemus  autem  suo  loco,  iuxta  patrum  doctri- 
nam ,  unam  eamdemque  rem  esse  in  coniugio  christiano 
contractum  et  sacramentum. 

>>.::■  8.  Alter  canon  est,  sanctos  ecclesiae  patres  habuisse 
contrahentes  tamquam  veros  huius  sacramenti  ministros, 
si  talem  exhibeant  christiani  coniugii  ideara ,  ut  totam 
sacramenti  rationem  agnoscant  in  ipsa  celebrationis  con- 
nubii  actione.  Nam  tunc  absque  ulla  controversia  planum 
erit  eos  hac  in  hypothesi  spectare  contrahentes  ceu  sa- 
cramenti  ministros,et  sacerdotem  tamquam  eum,  qui  extrin- 
secus  ipsi  confectioni  sacramenti  superveniat ,  atque  ad 
uberiorem  magni  huius  sacramenti  celebritatem.  ;)]« 

Quibus  canonibus  constitutis,  superest  ut  iis  utamtir 
ad  ipsorum  mentem  tuto  dignoscendam. 

Ut  igitur  a  priori  canone  incipiamus  ,  certum  est  pa- 
tres  ita  commendasse  benedictionem  sacerdotalem ,  ut  non 
abnuerint  verum  adesse  christianum  -connubium  ,  quamvis 
neque  in  facie  ecclesiae,  uti  loquendi  usus  nunc  obtinet, 
celebratum  fuerit ,  neque  proinde  benedictione  sacerdotali 
cohonestatum. 

Huius  rei  testimonium  ac  documentum  locupletissimum 
nobis  exhibet  TertuUianus  ,  qui  licet  in  lib.  11.  ad  uxorem 
benedictionem  commemoret  illis  verbis  :  ohsignat  bene- 
dictio  (4),  tamen  in  lib.  De  pudicitia  aperte  docet  sine  eius- 
modi  benedictione  atque  obsignatione  nuptias  valere ,  cuius 
verba  supra  descripsimus :  «  Ideo  penes  nos  occultae  quo- 
que  coniunctiones  ,  hoc  est  non  prius  apud  ecclesiam 
professae,  iuxta  moechiam  et  fornicationem  iudicari  pericli- 
tantur  (6) . «  Qxiod  si  periclitahantur  tantum  iudicari  clan- 
destina  coniugia  iuxta  moechiam  et  fornicationem ;  ergo 


(4)  Quo  sensu  paulo  ante  cum  Rigaltio  exposuimus. 

(5)  Quamvis  Tertuliianus  loquatur  de  secta  sua  montanislarum  ,  ut  patet  ex 
\ll\a  yerhis :  penes  nos,  cum  tamen  ea  tribuat  eccle.siae  suae,  seu  potius  factioni 
soae,  quae  in  ecclesia  catholica  obtinebant  in  iis,  in  quibus  montanisfae  ab  illa  non 
dissentiebant,  rite  infertur  quae  ipse  de  sua  secta  speciatim  memorat  hac  in  re  in 
ecclesia  quoque  catholica  obtinuisse.  Uti  nunc  temporis  haeretici  licet  catholicam 
impugnent  ecclesiam ,  tamen  amant  catholici  dici ,  id  ipsum  aefate  TertuIIiani  con» 
tingebat.  Nonnulii  ilhid  apud  nos  intelligunt:  apud  nos  christianos  m  genere. 

absoiute  uti  talia  non  habebantur ;  adeoque  tamquam  vera 
coniugia  in  communi  existimatione ,  imo  et  in  iudicio  ec- 
clesiae  recipiebantur.  Non  poterant  diUiem  periclitari  nisi  in 
vulgi  fama  et  suspicione ,  eo  quod  ab  ipso  nuptiarum  ce- 
lebratio  ignoraretur ;  nam  ecclesia  non  poterat  de  doctrina 
sua  dubitare ,  seu  dubitabatur  de  facto,  non  de  iure  a  fide- 
libus  non  solum  ,  sed  ab  ipsa  ecclesia.  Huc  accedunt  omnes 
patres  ilii ,  qui ,  ut  videbimus,  habuerunt  tamquam  vera 
coniugia ,  adeoque  sacramenta  ea,  quae  sine  benedictione 
ceiebrabantur ,  nempe  secundae  saitem  nuptiae. 

Exinde  factum  est,  ut  quamvis  ecciesia  iustissimis  de 
causis  quas  recenset  Benedictus  XIV.  cum  aliis  auctori- 
bus  (6) ,  eiusmodi  coniugia  quovis  tempore  detestata  fuerit , 
imo  et  interdixerit  (7) ;  si  tamen  contigerit  ea  sic  clandestina 
ratione  fuisse  celebrata,  veiuti  illicita  quidem  habuerit, 
non  autem  ut  invaiida.  Loquimur  autem  de  ecclesia  uni- 
versaii ,  quidquid  in  nonnuliis  dioecesibus  ab  episcopis 
in  provinciaiibus  conciiiis  cautum  oiim  interdum  fuerit. 
In  ecciesia  autem  generatim  uti  vaiida  habita  fuisse  con- 
iugia  ciandestina  non  modo  in  ratione  contractus,  verum 
etiam  in  ratione  sacramenti ,  secus  ac  adversae  sententiae 
patroni  senserint,  iocupietissimos  testes  habemus. 

Sane  Hugo  a  sancto  Victore  in  op.  De  sacramento  fdei, 
haec  ad  rem  nostram  scribit :  «  Si  quis  quaerat ,  quando 
coniugium  esse  incipiat :  dicimus ,  quod  ex  quo  talis  con- 
sensus  ,  quaiem  supra  definivimus  (  c.  IV.),  inter  mascu- 
lum  et  foeminam  factus  fuerit :  ex  eo  statim  coniugium 
est,  quem  etsi  postea  copuia  carnis  sequitur,  nihii  tamen 
coniugio  ampiius  ad  virtutem  sacramenti  confertur.  Unde 
constat ,  quod  si  vir  vei  muiier  post  taiem  consensum  ad 

(6)  De  synodo  lib.  Vill.  cap.  XII.  n.  4.  5.  Cf.  etiam  card.  Pallavicini  in  Hist. 
conc.  trid.  lib.  XXII.  cap.  V.  et  alibi. 

(7)  Inter  cetera  in  lure  canonico  Causa  XXX.  n.  2.  legitur  sub  Hormisdae  no- 
mine  hoc  decretum:  «  Nulius  fidelis  cuiuscumque  conditionis  sit,«ccu]te  nuptias 
faciat:  sed  benedictione  accepta  a  sacerdote,  publice  nubat  in  Domino.» 

alienam  societatem  transierit :  etiamsi  commixtio  carnis 
illic  sequatur ,  ad  priorem  tamen  societatem ,  in  qua  sa~ 
cramentum  coniugii  sancitum  est,  et  postquam  secunda 
copula  illicita  omnino  iudicatur,  redire  debebit  (8).»  Tum 
sibi  quaestionem  proponens,  quid  agendum  sit  in  casu,  quo 
illi ,  qui  clandestina  ratione  primum  nuptias  inierunt,  ac 
deinde  alter  eorum  negat  se  coniugium  iniisse,  novumque 
celebrat  connubium  in  facie  ecclesiae ,  constituit  prius  con- 
iugium  omnino  ratum  esse ,  nec  irritum  per  subsequens 
fieri  posse ,  etiamsi  in  foro  externo ,  defectu  testium  aliud 
iudicium  feratur  (9). 

S.  vero  Thomas  in  4.  Sent.  dist.  28.  q.  1.  art.  3.  cum 
sibi  proposuerit  dubium :  utrum  consensus  in  occulto  factus 
per  verba  de  praesenti  faciat  matrimonium?  ^esp.  «Quod 
sicut  in  aliis  sacramentis  quaedam  sunt  de  essentia  sa- 
cramenti ,  quibus  omissis ,  non  est  sacramentum ,  quaedara 
autem  ad  solemnitatem  sacramenti  pertinent ,  quibus  omis- 
sis ,  verum  perficitur  sacramentum  ,  quamvis  peccet  qui 
omittit:  ita  etiam  consensv^  expressus  per  verba  de  prae" 
senti  inter  personas  legitimas  ad  contrahendum  ,  matrimo- 
nium  facit  ,  quia  haec  duo  sunt  de  essentia  sacramenti , 
alia  autem  omnia  sunt  de  solemnitate  sacramenti ,  quia  ad 
hoc  adhibentur ,  ut  matrimonium  convenientius  fiat :  unde 
si  omittantur ,  verum  matrimonium  est ,  quamvis  peccent 
sic  contrahentes  ,  nisi  per  aliquam  legitimam  causam  excu- 
sentur.»Cum  vero  sibi  opposuisset  secundo  loco  :  «  Sicut 
in  matrimonio  est  actus  noster  quasi  de  essentia  sacra- 
menti ,  ita  in  poenitentia.  Sed  sacramentum  poenitentiae 
non  perficitur  nisi  mediantibus  ecclesiae  ministris,  qui 
sunt  sacramentorum  dispensatores.  Ergo  nec  matrimonium 
potest  perfici  in  occulto  absque  sacerdotali  benedictione.» 
Respondet:  «Dicendum  quod  actus  noster  in  poenitentia, 

61,1.    (8)  Lib.II.part.XI.cap.V.  ■  %mm 

(9)  Opp.  ed.  Venet.  1588.  tom.  ill.  col.  294.  .  Jti-M,! 

quamvis  sit  de  essentia  sacramenti ,  non  est  tamen  suf- 
ficiens  ad  inducendum  proximum  effcctum  sacramenti ,  sci- 
licet  absolutionem  a  peccatis  :  et  ideo  oportet  quod  ad  per- 
fectionem  sacramenti  interveniat  actus  sacerdotis.  Sed  in 
matrimonio  actus  nostri  sunt  causa  sufficiens  ad  inducen- 
dum  proximum  effectum ,  qui  est  obligatio :  quia  quicum- 
que  est  sui  iuris ,  potest  se  alteri  obligare :  et  ideo  sa- 
cerdotis  benedictio  non  requiritur  in  matrimonio  quasi  de 
essentia  sacramenti.  (10).» 

Atque  haec  quidem  angelicus  Doctor  habet  dum  dif- 
ficultates  dissolvit  :  non  minus  praeclara  tamen  sunt  ea, 
quae  in  suo  contra  est  huius  articuli  tamquam  thesin  con- 
stituerat ,  inquiens :  «  Posita  causa  ponitur  effectus ;  sed 
causa  efficiens  matrimonii  est  consensus  per  verba  de  prae- 
senti  expressus.  Ergo  sive  fiat  in  publico ,  sive  in  occulto, 
matrimonium  sequitur.  Praeterea :  ubicumque  est  debita 
forraa  et  debita  materia  ,  ibi  est  sacramentum  :  sed  in  oc- 
culto  matrimonio  servatur  debita  materia ,  quae  sunt  per- 
sonae  legitimae  ad  contrahendum ,  et  debita  forma ,  quae 
sunt  verba  de  praesenti  consensum  exprimentia.  Ergo  est 
ibi  verum  sacramsntum.» 

Neque  ab  hac  doctrina  recedit  Thoraas  waldensis  car- 
melita  celebris  Wicleffi  oppugnator.  Cum  enim  hic  tamquam 
nugacem  irrideret  benedictionera ,  qua  sacerdos  nuptias 
cohonestat,  waldensis  multiplici  ex  capite  eius  utilitatem, 
immo  et  necessitatem  propugnat.  Neque  idcirco  tamen  eam 
tamquam  essentialem  ad  sacramentum  perficiendum  ad- 
struit ,  ita  ut  nulla  censeri  debuerint  illa  coniugia ,  quae 
clandestino  more  inita  fuerint.  Quin  potius  receptam  in 
ecclesia  doctrinam  de  illorum  valore  aperte  profitetur.  Cum 

(10)  Et  hic  obiter  adnotetur  veteribus,  noniinalim  autem  s.  Thomae,  incoin- 
pertam  penitus  fuisse  in  matrimonio  christiano  distinctioncm  inter  contractum  et 
sacramentum ,  qualis  a  recentioribus  excogitata  est.  lllis  enim  perinde  erat  diccre 
matrimonium  ac  dlcere  sacramentum.  Nescio  an  Canus  liunc  s.  Th.articulum  igno- 
raverit,  dum  pro  sua  nova  doctrina  angelicum  Doctorem  adduxit. 


144  LIB.   I.   SECT.   I.   DE    MATRIM.  SACRAMENTO.    '    "*" 

enim  retulisset  obiectionem  Wicleffi  ex  cap.  22.  Triodii  : 
«  Qualis  regula  foret  idem  matrimonium  bis  completum  ? 
Primo  in  actu  coniugum  per  se  facto  ,  et  secundo  in 
solemni  ritu  ad  ostium  ecclesiae  a  sacerdote  per  verba 
nugatoria  et  falsa  comiter  celebrato.»  Respondet :  «Primo 
ad  quaestionem  dicamus  in  forma:  et  tandem  ad  id,  quod 
quomodo  implicet  de  rituum  istorum  ratione  fundanda.  Si 
igitur  coniuges  clam  contrahant  sine  teste ,  stat  perfectum 
esse  coniugium  in  se  ipso :  sed  factum  in  facie  ecclesiae 
coram  testibus  ,  completum  robur  accipit  firmitatis  (11). « 

Quibus  postremis  verbis  significat  coniugium  ex  pu- 
blica  celebratione  ita  demum  firmari  consolidarique ,  ut 
nulla  subsit  ratio  veritatem  facti  denegandi ,  quemadmo- 
dum  non  semel  in  coniugio  occulte  ac  sine  testibus  inito 
contingebat.  Siquidem  interdum ,  qui  ita  clanculum  con- 
nubium  contrahebant ,  postea  illius  coniunctionis  pertaesi , 
alter  ex  coniugibus  cum  alia,  aut  cum  alio  publice  in  ec- 
clesia ,  consueta  solemnitate  matrimonium  celebrabat ;  licet 
porro  alter  reclamasset,  cum  nuUi  essent  testes  initi  prius 
coniugii ,  fiebat  ut  ecclesia ,  quae  non  iudicat  de  occultis 
ac  de  internis ,  sententiam  proferre  cogeretur  pro  valore 
alterius  coniugii  publice  contracti,  magno  animarum  damno: 
siquidem  coram  Deo  secunda  eiusmodi  coniunctio  vere 
esset  adulterina.  Interim  prius  coniugium  de  facto  solve- 
batur.  Hac  de  causa  Thomas  waldensis  scripsit  :  «  Sed 
factum  in  facie  ecclesiae  coram  testibus  completum  robur 
accipit  frmitatis ,  »  nempe  extrinsecum ,  non  autem  intrin- 
secum ,  cum  iam  perfectum  dixerit  coniugium  clandestine 
contractum.  Atque  hanc  in  rem  profert  casum  ex  Hugone 
Victorino,  quem  nos  heic  indicavimus. 

Demum  accedit  testimonium  omni  exceptione  maius 
concilii  tridentini ,  quod  sess.  XXIV.  cap.  I.  De  reform., 

(11)  Thomae  waldensis  tomus  secundus  De  sacramentis.  Venet.  1580. 
fol.219.  recto  col.  i. 

aperte  profitetur ,  matrimonia  clandestina  tamdiu  vera  ac 
rata  habenda  esse  matrimonia  .  quamdiu  irrita  ecclesia 
ea  non  fecerit,  prout  primo  factum  reipsa  est  per  ipsum 
concilium ,  cuius  haec  sunt  verba :  «  Tametsi  dubitandum 
non  est ,  clandestina  matrimonia  ,  libero  contrahentium 
consensu  facta ,  rata  et  vera  esse  matrimonia ,  quamdiu 
ecclesia  ea  irrita  non  fecit;  et  proinde  iure  damnandi  sint 
illi,  ut  eos  s.  synodus  anathemate  damnat,  qui  ea  vera 
ao  rata  esse  negant.  .  .  .  Nihilominus  sancta  Dei  ecclesia 
ex  iustissimis  causis  illa  semper  detestata  est,  atque  pro- 
hibuit.  )) 

Ex  quibus  noviraus  tum  clandestina  coniugia  tamquam 
vera  ac  rata  matrimonia  ecclesiam  spectasse;  tum  uti  gra- 
vissimorum  malorum  originem  semper  ea  prohibuisse  ac 
illicita  declarasse,  imo  et  detestatam  esse.  Adeoque,  quod 
legitime  sequitur,  usque  ad  id  temporis,  quo  irrita  facta 
non  sunt,  valida  omnino  fuisse,  non  modo  ratione  contractus 
sive  civilis  sive  naturalis,  sed  etiam  ratione  sacramenti. 
Id  enim  luculenter  constat  non  solum  ex  phrasi  a  concilio 
tridentino  usurpata ,  dum  eiusmodi  coniugia  vera  et  rata 
matrimonia  esse  decrevit ,  uti  mox  expendemus ;  verum 
etiam  ex  apertissimis  Hugonis  victorini ,  s.  Thomae,  ax) 
Thomae  waldensis  testimoniis,  in  quibus  clandestina  ma- 
trimonia  conceptis  verbis  vocantur  sacramentum  vel  sa- 
cramenta. 

Igitur  ex  primo  canone  a  nobis  constituto  iam  patet 
patres  et  conciha ,  nec  non  ecclesiae  doctores  ac  theologos 
benedictionera  sacerdotalem  spectasse  tantummodo  uti  ce- 
remonialera  accedentem  ad  coniugium ,  seu  ad  coniugii  sa- 
cramentum  iam  perfectum  solo  contrahentium  consensu, 
requisitam  quidem,  ut  debita  cum  solemnitate  ac  sancU'- 
tate  celebraretur,  non  autem  veluti  essentialem  (12).    -' 

(12)  Apposite  Bened.  XIV.  Dc  sijnodo  lib.  VIII.  cap.  XII.  n.  3.  «  Quaraobrem, 
inquit,  quo  religiosius fideles  matriinonium  celebrarent,  quod  magnim  est  sacra- 

10 

)«;  Venio  ad  alterum  praestitutum  canonem,  patres  scili- 
cet  eam  exhibuisse  sacramenti  matrimonii  ideam,  ut  nul- 
lum  aliud  elementum  in  eo  agnoverint  praeter  contrahen- 
tium  liberum  legitimumque  consensum. 

Porro  talis  est  idea,  quam  nobis  exhibet  s.  Ignatius  M. 
ubi  scribit :  «  Decet  vero  ut  sponsi  et  sponsae  de  sententia 
episcopi  coniugium  faciant ,  quo  nuptiae  sint  secundum 
Dominum  et  non  secundura  cupiditatem ;  omnia  ad  hono- 
rem  Dei  fiant  (13).  »  Quibus  palam  discimus  ex  mente 
s.  martyris  ipsos  esse  sponsos  et  sponsas,  id  est  contra- 
hentes ,  qui  nuptias  faciuni ,  episcopi  vero  sententiam  unice 
eo  spectare,  ut  nuptiae  rite  ineantur,  cum  ipse  fideles 
nubentes  dirigere  debeat  consilio  et  auctoritate  sua.  Im- 
mediate  enim  ante  recitata  verba  iam  dixerat  s.  martyr  de 
eo,  qui  manet  in  castitate :  «  Si  se  maiorem  episcopo  censet, 
interiit.  » 

Nec  aliam  exhibent  s.  Cyrillus  alex.  et  s.  Epiphanius. 
Etenim  s.  Cyrillus  scribit:  «  Ipse  Christus  invitatus  (ad 
nuptias)  venit,  ut  generationis  principium  sanctificaret , 
quod  ad  carnem  nimirum  attinet.  Conveniebat  enim ,  ut 
qui  naturam  hominis  renovaturus  erat .  .  .  non  solum  iis , 
qui  in  ortum  vocati  erant ,  benedictionem  impertiretur , 
sed  et  iis  quoque,  qui  postea  nascituri  essent,  gratiam 
praestitueret ,  et  eorum  ortum  sanctum  efiiceret  (1 4) .  » 
Sanctus  vero  Epiphanius  probaturus  adversus  Hieracam 
honestas  nuptias  esse  et  a  Deo  probatas,  neque  a  regno 
Dei  matrimonium  ineuntes  excludi ,  «  Venerabiles  esse  nu- 
ptias,  inquit,  ac  Dei  aspirante  gratia  caeleste  regnum  ob- 
tinere ,  quis  vel  ex  eo  non  cognoscat ,  quod  ad  nuptias 

mentum,  in  Christo  et  in  ecclesia,  praedicaverat  Apostolus  ad  Ephes.  V.,  ab  ec- 

clesiae  primordiis  cautiim  est,  ne  aliter  illud  inirent,  quara  coram  sacerdote ,  cuius 

benedictione  quodammodo  obsignaretur.  Huius  disciplinae  testimoniuni  nobis 

perhlbent  antiquissimi  patres.» 

. ;,,    (13)  Epist.  ad  Polycarp.  cap,  V.  ed.  Cotel. 

-'.,:,  (14)  Lib.  II.  iu  lo.  cap.  22. «d.  Paris.  1638. 

invitatus  Salvator  ipse  fuerit ,  ut  iis  benediceret  (15)?» 
Verum  cum  hi  patres  adstruunt  Christum  vocatum  fuisse 
ad  nuptias  Canae,  ut  iis  benediceret,  profecto  supponunt 
solo  contrahentium  consensu  coniugium  tieri ;  siquidem 
cum  nuptiale  convivium  celebratum  est,  illi  iam  nuptias 
iudaeorum  more  inter  se  inierant  solo  consensu.  His  vero 
iam  confectis  Christus  supervenit  sponsis  utique  benedi- 
cjturus  praesentia  sua.  Cum  vero  ad  Christi  exemplum  sa- 
cerdotes  nuptiis  benedicant,  eas  supponunt  praevio  con- 
trahentium  consensu  inter  se  foedere  nuptiali  coniunctos. 

Huc  accedunt  patres  illi ,  qui  de  nuptiarum  foedere 
intellexerunt  verba  Apostoli  Ephes.  V.  uti  Ambrosiaster, 
qui  in  Comment.  in  hunc  locum:  «  Mysterii  sacramentum, 
inquit,  quando  m  unitate  viri  ac  faeminae  esse  significat.  » 

Eadem  ratione  eumdem  textum  exponit  s.  Hieronymus 
in  suis  Commentariis  de  Adae  et  Hevae  coniugio  uti  figura 
coniunctionis  Christi  cum  ecclesia,  scribens  :  «  Idipsum  per 
allegoriam  in  Christo  interpretatur  et  in  ecclesia,  ut  Adam 
Christum,  et  Heva  praefiguraret  ecclesiam.  »  In  cuius  rei 
confirmationem  affert  Gregorium  nazianzenum  sic  Pauli 
verba  explanantem :  «  Scio  quia  locus  iste  ineffabilibus 
plenus  sit  sacramentis,  et  divinum  cor  quaerat  interpre- 
tis;  ego  autem  pro  pusillitate  sensus  mei ,  in  Christo  in- 
terim  illud  et  in  ecclesia  intelligendum  puto,  »  quod  nempe 
dixit  Apostolus  de  Adae  et  Hevae  coniugio ;  adeoque  a  for- 
tiori  de  coniugio  christianorum  ordinato  ad  eamdem  Chri- 
sti  et  ecclesiae  coniunctionem  significandam ,  et  in  per- 
petuum  repraesentandam. 

Ac  ceteris  omissis  (16),  s.  Augustinus  lib.  I.  De  nu- 
ptiis  et  concup.  c.  XXI.  de  eodem  Paulino  textu  disserens 
ait:  «  Quod  in  Christo  et  in  ecclesia  est  magnum  sacra- 

(15)  Haeres.  LXVII.  Hieiacilarum  n.  06.  ed.PeJav. 

(16)  Quos,  cum  ageremus  de  veritate  huius  sacramenti  e.\  hoc  Pauli  tcxtu 
coDfirmanda,  recensuimus. 

mentum,  hoc  est  in  singulis  quibusque  viris  atque  uxo- 
ribus  minimum,  sed  tamen  coniunctionis  inseparabile  sa- 
cramentum.  »  Quasi  diceret,  materiali  ratione  ac  in  se 
coniunctio  viri  et  mulieris  minimum  quidem  sacramentum 
est,  magnum  vero,  si  attendatur  ad  eius  significationem. 

lam  vero  ex  his  omnibus ,  aliisque  prope  innumeris, 
quae  facile  adduci  possent,  patrum  testimoniis  (1 1) ,  liquido 
apparet  illos  in  coniugio  christiano  nullum  aliud  agno- 
visse  elementum,  quam  coniunctionem  ipsam,  seu  contra- 
hentium  consensum  ad  illud  perficiendum.  ; 

Quid?  quod  vel  ii  ipsi,  qui  sacerdotalem  benedictio- 
nem  commendant  non  obscure  patefaciant  eam  coniugii 
celebrationi  supervenire?  Sane,  cum  Tertullianus  in  lib.  II. 
ad  uxorem  scribit:  «  Unde  sufficiamus  ad  enarrandam  fe- 
licitatem  eius  matrimonii,  quod  ecclesia  conciliat,  et  con- 
firmat  oblatio,  et  obsignat  henedictio:  »  non  obscure  innuit 
hac  benedictione  coniugium  iam  confectum  obsignari,  seu 
eidem  sigillum  veluti  apponi ,  non  autem  illa  benedictione 
confci  (1 8) ,  prout  et  pater,  ut  ipse  prosequitur ,  rato  ha-^ 
bet,  ratum  autem  fit  quod  iam  existit  in  esse  suo. 

Sic  etiam  s.  Ambrosius,  dum  epist.  XIX.  ad  Vigilium 
scribit :  «  Cum  ipsum  coniugium  velamine  sacerdotali  et 
benedictione  sanctificari  oporteat,  quomodo  potest  coniu- 
gium  dici,  ubi  non  est  fidei  concordia?»  Supponit  igitur 
coniugium  iam  initum  inter  sponsos,  ad  quod  sanctifican- 
dum  ritu  ecclesiastico ,  et  ad  animorum  unitatem  signifi- 
candam  accedebat  ceremonia  velaminis  et  benedictionis , 
quam  adiiciebat  sacerdos,  quemadmodum  postea  adiecta 
fuit  sive  coronatio,  sive  annuli  benedictio,  aliaque  eius- 

(17)  Praeter  auctores,  qiii  super  hoc  Pauli  textu  ad  Eph.  V.  a  remotissima anti- 
quitate  patrumtestimoniacollegeruntetalio  in  loco  recensuimus.  Cf.etiam  Moreau 
in  Tertulliani  Omniloquio  tom.  III.  ad  yoc.  Matrimonium  et  Nuptiae. 

(18)  Recolatur  tamen  adnotatio  Rigaltii  quam  superius  dedimus  circa  sigin' 
ficationem  huius  benedictionis  quam  memorat  Tertuillanus»  ,    ^     ,, 

modi  adiecta  sunt,  quae  profecto  ad  matrimonii  essen- 
tiara  non  spectant. 

Quapropter  cum  ex  his  exploratum  sit  patres  in  ipsa 
actione,  qua  sponsi  mutuum  sibi  consensum  praebent  de 
corporum  traditione,  totam  sacramenti  huius  rationem  po- 
nere ,  neque  aliud  intrinsecum  ac  essenliale  elementum 
requirere ;  inferamus  necesse  est ,  eos  spectasse  eosdem 
contrahentes  tamquam  huius  sacramenti  ministros,  prout 
eonstituimus  in  altero  canone.  Inferamus  praeterea  opor- 
tet  ex  eorumdem  doctrina  matrimonii  celebrationem  coram 
sacerdote  ,  qui  impertiretur  benedictionem ,  daret  velamen  , 
dexteras  iungeret  etc.  eo  spectasse,  ut  huic  actui  solem- 
nitas  adiiceretur,  et  ut  ecclesia  certior  fieret  de  legitima 
coniunctione. 

Superest,  ut  expendamus  documenta  ,  quae  nobis  sup- 
peditant  euchologia,  ac  rituales  libri  in  matrimonii  cele- 
bratione. 

Porro  orientalium  et  graecorum  euchologia ,  quae  refe- 
runtur  a  Goario  (19)  ,  a  Martenio  (20)  ,  et  a  Renaudo- 
tio  (21) ,  ostendunt  pariter  apparatum  illum  solemnitatis 


(19)  Eo;{oXoyiwv,  sive  Rituale  graecorum.  Lutet.  Paris  1647.  Officium. 
coronationis  pag.  385  seqq.  cnm  notis  adaexis. 

(20)  De  antlq.  eccles.  rilib.  lib.  1.  cap.  IX.  art.  I  seqq. 

(21)  P^rpetuite  de  la  foi,  tom.  V.  livr.  VI.  ch.  2. 

Quod  si  alicubi  nulla  SlC  irrita  declarata  sunt  matrimonia  clandestina,  seu 
potius  sine  sacerdotis  benediclione  inita ,  id  ex  positiva  dispositione  sen  lege  est 
factum,  ut  patet  ex  iis,quae  scribitSobriensisin^^pi^om.CflHon.par.  Il.cap.ll.  ubi 
refert  patrnm  statuta,  in  quibus  sponsalia  neque  ac  matrimonia,  quae  praeter 
christianum  ritum  absque  presbyteris  et  testibus  ceiebrantur,  declarantur  irrita  ac 
nulla:  deinde  cap.  3.  subdit:  «Si  quis  in  ea  regioue  fuerit,  ubi  nullus  sacerdos  existat, 
quinque  aut  quatuor  ad  minimum  testibus  adbibitis,  matrimonium  tum  contrabi  fas 
e8t:beuedictio  tamen  a  sacerdute  postea  suppleri  debet.uQuemadmodum  nempe  fieri 
consuevit,  quando  in  necessitatis  casu  in  privatis  aedibus  baptisma  confertur,  cuins 
ceremoniae  postea  suppleri  debent.  Cf.  Assemannum  in  Dissert.  de  syris  nestor. 
pag.  CCCXVIII  seqq.  In  quem  sensum  armeniorum  baereticus  doctor  Gregorins 
Dettiensis  in  lib.  fnterrog.  de  matrim.  apud  Clem.  Galanum  tora.  II.  pag.  702.8cri- 
bit:  «Incipit  matrimoniura  per  sponsalia,  sed  conficitur  per  consensum  verbis 
expre.s.mm,  duarum  enim  voluntatum  consensus  conficit  matrimoninm ;  p«rfici(ur 

nuptiaram,  ac  rituum  ,  quibus  connubium  celebratur,  ta- 
lem  esse  qui  sanctificet  coniunctionem  ,  qua  sponsus  et 
sponsa  mediante  mutuo  consensu  inter  se  copulantur. 
Totum  enim  officium  sacerdotis  erga  nubentes  in  eo  est  ut 
precibus  ac  orationibus ,  fausta  omnia  illis  adprecetur , 
sive  in  coronatione ,  sive  in  annulorum  porrectione ;  nec 
verbum  quidem  est ,  quo  significetur  sacerdotem  esse  qui 
sponsos  in  matrimonium  coniungat,  aut  sacramentum  ipsum 
efficiat  et  conferat.  Idque  adeo  verum  est,  ut  exinde  non- 
nulli  theologi ,  seu  melius  qui  in  sacris  missionibus  apud 
ipsos  versabantur,  perperam  putaverint  penes  graecos  et 
orientales  non  agnosci  coniugium  ut  sacramentum  ;  quia 
nempe  in  ipsorum  precibus  ac  ritibus  non  invenerit  quod 
necessarium  est  ad  sacramentum  ,  quatenus  scilicet  diversa 
ratione  ab  ea ,  quae  obtinet  in  ecclesia  latina ,  conspexerint 
celebrari  coniugium,  quos  quidem  iure  arguit  improbat- 
que  Renaudotius  (22). 

Ceterum  cum  secundae  nuptiae  ,  multo  vero  magis  ter- 
tiae  nec  coronarentur ,  nec  benedicerentur  ,  immo  cum  ii , 
qui  secundo ,  aut  tertio  nupsissent ,  poenitentiae  subiiceren- 
tur,  patet  apud  orientales ,  qui  tamen  ut  sacramentum  re- 
cipiebant  hoc  secundum  tertiumve  matrimonium ,  minime 
spectatam  fuisse  ut  essentialem  sive  coronationem  sive  be- 
nedictionem   ad   sacramentum    constituendura  (23).  Quod 

autem  et  consummatur  per  benedictiooem  sacerdotis,  et  copulam  carnalem.»  Utaiia 
documenta  omittam:  Cf.  etiam  Le  Quien  in  not.  4.  in  lib.IV.  s.Ioan.  Damasceni 
p.  297.  ubi  affert  novellas  Leonis  Sapientis  et  Alexii  Comneni,  quibus  statuitur 
"^Sponsalia  non  aliter  quam  tsQOTsXsarla  sacro  initiatiouis  ritu  firmitatera  ha- 
bere,  et  quae  non  sic  processerint,  irrita  et  tamquam  non  facta  censeri.» 

(22)  Loc.  cit.  chap.  I.  pag.  401. 

(23)  Quod  demum  fateri  debuit  Renaudotius,  etiamsi  ipse  teneat  penes  grae- 
cos  uti  essentialem  habitam  fuisse  eiusmodi  sacerdotis  benedictionem.  Siquidem 
non  valens  sc  ab  hac  difficultate  extricare  orta  ex  oraissione  benedictionis  in  se- 
«undis  nuptiis ,  confugere  coactus  est,  ut  eara  solveret,  ad  sententiam  de  contra- 
hentibus  ministris.  Sic  enim  scribit  cap.  V.  pag.440.«Si  on  crolt,  comme  plusieurs 
th^Iogiens,  que  le  consentement  des  parties,les  signes  et  les  paroles,  sont  ce  qa'il  y 
a  d'essentiel  dans  le  sacrement;  il  se  trouve  dans  les  secondes,  les  troisi^meset  les 

non  obscure  traditur  in  Orthodoxa  fidei  confessione  adver- 
sus  Cyrilli  Lucaris  errores  exarata,  in  qua  legitur:  «  Sex- 
tum  sacramentum  est  matrimonium,  quod  postquam  futuri 
sponsi  sibi  mutuo  fidem  coniugalem  dederunt,  est  confir- 
matum  atque  benedictum  a  sacerdote  (24);  »  non  vero  con- 
fectum ,  aut  administratum. 

Quod  vero  attinet  ad  ritualia  ecclesiae  occidentalis  ,  res 
plane  confecta  est ,  si  in  mentem  revocemus  quae  ex  Marte- 
nio  adduximus;  etenim,  ipso  testante,  in  nullo  antiquiori 
rituali  latinorum,  perinde  ac  in  nullo  umquam  euchologio 
graecorum  verba  illa ,  quae  nunc  a  sacerdote  in  iungendis 
nuptiis  proferuntur:  Ego  vos  coniungo,  neque  alia  his  si- 
milia  reperiuntur.  Atque,  uti  ex  iisdem  documentis  patet, 
tota  sacramenti  ratio  ac  essentia  mutuo  utriusque  contra- 
hentis  consensu  absolvebatur.  Cetera  vero  omnia  ab  ec- 
clesia  adiecta  sunt  ad  maiorem  declarationem  gratiae,  quae 
contractui  coniugali  in  nova  lege  ex  Christi  Domini  vo- 
luntate  adnexa  est ,  et  ad  bona  a  Deo  super  coniugibus 
obtinenda;  seu,  ut  loquitur  laudatus  auctor,  ut  contracto 
per  consensum  matrimonio,  benedictoque,  ac  manui  sini- 
strae  sponsae  imposito  annulo ,  fusisque  nonnullis ,  quibus 
novis  coniugibus  bene  precabatur  sacerdos ,  orationibus , 
in  ecclesiam  introducebantur ,  ubi,  missa  celebrata,  ante 
communionem  nuptias  solemniter  benedicebat  (23). 

Quemadmodum  autem  in  ecclesiis  orientalibus  dene- 
gabatur  viduis  iterum  nubentibus  coronatio,  sic  in  eccle- 
sia  occidentali  denegabatur  nuptialis  benedictio.  Id  quod 
disertis  verbis  tradit  s.  Caesarius  scribens:  «  Qui  uxorem 
optat  accipere,  sicut  illam  virginem  invenire  desiderat,  ita 
ipse  usque  ad  nuptias  virgo  sit:  quia  si  non  fuerit,  bene- 

quatriemes  noces,  et  par  consequent  celles  sont  un  sacrement,  que  led^fatitde  la 
WnWiction  de  reglise  ne  peut  pas  detruire;  puisque  selon  st.  Tiiomas  elle  ne  falt 
pas  partie  du  sacrement.» 

(24)  Quaest.  115. 

(25)  Martinc  op.  cit.  lib.  I.  cap.  IX.  art.  III.  §.  S. 

<iictionem  accipere  cum  sponsa  non  merebitur  {'^^) .  »  Et  aliis 
omissis,  id  ipsura  reperitur  in  lib.VI,  Capitularium  regum 
francorum ,  in  quibus  decernitur ,  ut  «  christiani  ex  pro- 
pinquitate  sui  sanguinis  usque  ad  septimum  gradum  con- 
nubia  non  ducant:  neque  sine  benedictione  sacerdotis,  qui 
ante  innupti  erant ,  nubere  audeant  (27).  »  Ex  quibus  ver- 
bis  merito  infertur:  ergo  qui  ante  nupti  fuerant  benedi- 
ctione  privabantur. 

Hinc  Guilielmus  Durandus  universim  statuit  :  «  Nu- 
ptiae  benedicendae  sunt  a  sacerdote  cum  precibus  et  obla- 
tionibus.  Verumtamen  vir  et  mulier  ad  digamiam  tran- 
siens,  matrimonium  contrahendo  non  debet  a  presbyteris 
benedici,  quia  alia  vice  benedicti  sint,  eorum  benedictio 
iterari  non  debet.  Non  ergo  debent  nuptiae  benedici ,  nisi 
ubi  virgo  cum  virgine  contrahit.  .  .  Immo  presbyter,  qui  be- 
nedictionem  cum  secunda  uxore  celebraverit,  officioet  bene- 
ficiosuspensus,estad  sedem  apostolicam  mittendus  (28).» 
lam  vero  nemo  est ,  qui  non  intelligat  Durandum  niti  po- 
tissimum  in  eo  decreto  conc.  lateranensis  III,  quod  abso- 
lute  pronunciat:  «  Quod  non  debet  benedictio  iterari  (29).» 

(26)  Serm.  289.  in  append.  opp.  s.  Augustini  tom.  X. 

(27)  Cap.  130. 

(28)  lu  Rationali  lib.  I.  c.  IX.  n.  15.  16.  fol.  29.  ed.  Yenet.  1577.  HicDuran- 
dus  confundi  non  debet  cumalioDurando  a  Monteportiano,  de  quo  supra  diximus. 

(29)  Haud  me  latet  nounullos  esse,  qui  hoc  argumentuni  quod  hic  adducitur 
ad  ostendendum  sacerdotem  haudquaquam  haberi  posse  ut  sacramenti  huins  ini- 
nistrum ,  eo  quod  ab  eo  non  conferretur  benedictio  secundis  atque  uiterioribus 
nuptifs,  tamquam  inane  et  fallax  traducant:  ratio  est  quia  benedictio,  quae  his 
iteratis  nuptiis  denegabatur,  est  benedictio  solemnis,  quae  datur  in  speciali  missa, 
quam  nemo  umquam  essentialera  esse  autumavit.  Cf.  Benedictum  XIV.  De  synodo 
lib.VlII.c.XHI.  n.  7. 

Verum  1.  Si  haec  valeret  exceptio,  cnm  omnia  documenta  ecclesiastica  de 
sola  solemni  benedictione  loquantur ,  ac  ipsis  fatentibus  adversariis ,  haec  num- 
quam  uti  essentialis  habita  sit,  nullum  documentum  ipsis  suffragaretur  ad  osten- 
dendum  sacerdotes  ministros  esse  sacraraenti  matrimonii.  2.  Hoc  adeo  verum  est, 
nt  Renaudotius  licet  alteri  suffragatus  fuerit  sententiae  ab  ea,  quam  nos  tuemur,  ad 
incitas  redactus,  debuerit  confugere  ad  solum  consensum  contrahentium  ;  Marte- 
nius  vero  aperte  ex  documentis  antiquitatis  hanc  ipsam  doctrinam  secutus  sit.  Ergo 
manel  in  suo  vigore  ac  robore  hoc  argumentum,  quod  plane  ineluctabile  est,  atque 

Omnibus  itaque  perpensis  antiquitatis  ecclesiasticae 
documentis ,  liquido  constat ,  quod  proposuimus ,  nempe 
patres  ,  concilia ,  euchologia  et  ritualia  in  id  conspirare , 
ut  nobis  exhibeant  ipsos  sponsos  per  actum ,  quo  suum 
exprimunt  consensum,  perficere  sacramentum.  Benedictio- 
nem  vero,  quam  ipsa  haec  documenta  commendant ,  quam 
peti ,  quam  quaeri,  et  a  sacerdote  recipi  inculcant,  non  esse 
nisi  solemntzatwnem  matrimonii ,  ut  loquitur  Martinus  V. 
in  concilio  constanticnsi ,  aut  conditionem ,  qua  nuptiae 
christianae  rite  ac  legitime  fiant.  Nihil  igitur  exploratum 
magis  et  apertum  ex  sensu  et  agendi  ratione  ecclesiae  hac 
in  re  quaerendum  esse  videtur. 

Si  qua  proinde  occurrant  documenta,  in  quibus  inter- 
dum  dicitur  sacerdotem  administrare  matrimonium  ut  sa- 
cramenta  reliqua,  quae  sacerdotem  vocant  ministrum  ma- 
trimonii ,  haec  lato  atque  improprio  sensu  accipienda  sunt. 
Talia  censeri  debent,  quae  allegantur  ex  Glemente  VIII. 
dum  carmelitis  excalceatis  privilegium  confert,  dum  mis- 
siones  agunt  apud  exteras  regiones  «  ac  in  illis  partibus , 
ubi  parochi  non  fuerint ,  baptismi ,  eucharistiae ,  poeni- 
tentiae,  matrimonii,  extremae  unctionis  ,  sacramenta  ,  quae 
alioquin  parochi  ministrare  solent  et  possunt,  vice  parocho- 
rum  ministrare  (30).»  Talia  quae  habet  Paulus  V.  in  rituali 
romano :  «  Ceterum  illorum  sacramentorum  ,  quorum  ad- 
ministratio  ad  parochos  pertinet ,  ritus  hoc  opere  praescri- 
buntur  ,  cuiusmodi  sunt  baptismus ,  poenitentia ,  eucha- 
ristia,  estrema  unctio  ,  et  mafnmontum  (31).»  Item  ,  quae 
leguntur  in  rituali  mediolanensi ,  quod  habetur  part.  IVu 

vel  invite  ab  ipsis  contrariae  sententiae  patronis  admitti  debet ,  quin  velint  sibi 
eripere  potiorem  hanc  probationem,  cui  maxime  insistunt.  Addeillam  privatam  be- 
nedictionem  de  qua  mentionem  iniecit  Martenius  loc.  cit.  nec  semper  nec  ubique 
viguisse,  praesertim  apud  orientales,  alioquin  Renaudotius  non  omisisset  ad  illam 
confugere  ut  suam  sententiam  tueretur. 

(30)  Apud  Thomam  a  lesu  pap.  844.  ac  urget  Blasco  op.  et  loc.  cH.  ob.cmtr^-j 

(31)  1n  praefat.  .i<,.;  Mtua 

Actorum  s.  Caroli:  «  Quinque  dumtaxat  esse  sacramenta, 
quae  parochus  ex  officio  administrare  potest,  baptismum, 
eucharistiam  ,  poenitentiam ,  matrimomum ,  et  extremam 
unctionem.»  Haec  enim  aliaque  eiusmodi  profecto  nihil 
aliud  significant,  quam  parochi  munus  esse  cohonestandi 
nuptias  ritu  sacro,  prout  in  ecclesia  fieri  consuevit.  Nec  re- 
fert  quod  de  administratione  matrimonii  in  his  sermo  sit 
perinde  ac  de  administratione  ceterorum  sacramentorum ; 
siquidem  in  sensu  accommodo ,  ut  aiunt ,  intelligi  haec 
debent  pro  subiecta  materia,  ut  in  pluribus  aliis  fieri  so- 
let  (32).  Sane  neque  Glemens  VIII.  neque  Paulus  V.,  neque 
s.  Carolus  Borrhomeus  umquam  censuerunt  parochum,  seu 
sacerdotem  conficere  sacramentum  matrimonii ,  cum  haec 
sententia  nulla  aetate  obtinuerit  in  ecclesia  romana. 

Accedit  etiam  haec  monumenta  posteriora  esse  conci- 
lio  tridentino ,  in  quo  parochi  sin  minus  benedictio ,  certe 
praesentia  ita  necessaria  effecta  est ,  ut  sine  ea  sit  irritum 
coniugium :  adeoque  nil  mirum  est ,  si  latiori  sensu  dicatur 
ad  parochum  pertinere  matrimonii  sacramentum  ministrare. 

^  ARTICULUS  III.  ^. 

9Bup  ,  ijJaoaii5'iOBfe!  ,  >-    '  .;.'..  v\r,A,'\     v\  .')i;ihr)j 

-oiloo .m^  ooi/  .. Utuv^^-g"'»^"*^  theologica.  „|„p^i|,, 

'  :  Argumenta  ex  ipso  theologiae  penu  deprompta ,  quae 

evincunt  solo  legitimo  partium  contrahentium  consensu  con- 

iugii  sacramentum  perfici,  adeo  firma  ac  solida  sunt,  ut 

a  nemine  ,  qui  sincero  animo  et  catholica  ratione  agere 

velit  ,    respui    possint.  Argumenta   vero   theologica  ,   qua 

late  patent ,  non  solum  ex  rei  natura    petemus ,  sed  etiam 

ratiocinando  deducemus  ex  ecclesiae  hac  de  re  doctrina, 

-'♦jf  (32)  Non  immerito  phrases,  quae  reperiuntur  in  nonnullis  ritualibus,  quibus 
sacerdos  minister  matrimonii ,  aut  sacrarnenti  matrimonii  nuncupatur ,  pie- 
rique  exponunt  hoc  sensu,  quod  nempe  iis  signiiicetur,  sacerdotem  esse  mini' 
strum  solemnitatis  matrimonii.  Cf.  Bartholom.  Cavani  theolog.  profess.  in  Archi- 
gymnasio  rom.  Dissertazione  del  ministro  del  sagramento  del  matrimonio. 
Roma  1821.  p.  40. 

quae  recentioribus  temporibus  sese  magis  clarissime  pro- 
didit  in  oecumenicis  conciliis ,  in  apostolicae  sedis  factis 
dictisque  ,  atque  in  communi  sensu  ecclesiae  ipsius ,  agen- 
dique  ratione.  Haec  evolvamus  singillatim.  a.i 

Ac  primo  quidem  occurrant  duo  commemorata  oecu- 
menica  concilia ,  florentinum  ac  tridentinum. 

Florentium  in  instractione  data  pro  iacobitis  ab  Euge- 
nio  IV.  in  eiusdem  concilii  continuatione ,  quae  post  grae- 
coram  discessum  ,  Florentiae  primum ,  deinde  Romae  locum 
habuit  in  lateranensi  basilica  (33).  «Septimum  est ,  inquit, 
sacramentura  matrimonii ,  quod  est  signum  coniunctionis 
Christi  et  ecclesiae,  secundum  Apostolum  dicentem.  Sa- 
cramentum  hoc  magnum  est  etc.  Causa  efficiens  matrimonii 
regulariter  est  mutuus  consensus  per  verba  de  praesenti 
expressus  (34).»  Si  igitur  per  florentinum  concilium  mu- 
tuus  consensus  est  causa  efficiens  matrimonii,  profecto, 
qui  exprimunt  hunc  consensum  ,  ii  simul  conficiunt  sacra- 
mentum;  porro  non  alii  hunc  consensum  exprimunt,  nisi 
contrahentes ;  ergo  contrahentes  ex  conc.  florentino  sunt 
sacramenti  matrimonii  ministri. 

Unica ,  quae  a  theologis  adversae  sententiae ,  exceptio 
fiat,  est ,  quod  concilium  haec  protulerit  de  mafnmomo, 
non  autem  de  sacramento.  At  vero  id  serio  eos  dicere  nemo 
puto  sibi  persuadebit  :  quomodo  enim  potuit  loqui  de 
causa  efficiente  matrimonium  quin  significare  voluerit  sor- 
cramentum,  cum  aetate  illa  ignota  adhuc  fuerit  invecta 
postea  distinctio  in  coniugio  christiano  inter  contractum 
et  sacramentum?  Accedit  quod  tota  haec  instructionis  pars 
de  sacramentis  desumpta  est  ad  verbum  ex  Opusculo  V. 
s.  Thomae;  iam  vero,  ut  paulo  ante  ostendimus,  Ange- 
licus  doctor  promiscue  usurpat  voces  sacramenti  ac  ma- 
trimonii  uti  synonimas.  lilud  autem  regulariter,  ut  alias 

(33)  Apud  Harduin  Acta  conc.  lom.  IX.  col.  J034. 

(34)  Ibid.  col.  440. 

adnotavimus ,  refertur  ad  rationem  exprimendi  consensum 
sive  verbis ,  sivenutibus,  interdum  etiam  per  litteras  et 
per  procuratorem.  Demum ,  quod  amovet  omnem  ambi- 
guitatem  est  textus  ipse  concilii,  seu  Eugenii  IV.  qui  in- 
cipit ;  Septimum  est  sacramentum  mutrimonii;  ergo  concilium 
certe  sacramenti  causam  explicare  intendit. 

Tridentinum  non  minus  perspicue  hos  eosdem  sensus 
patefacit.  Etenim  concilium  istud  constituit,  Christum  ma- 
trimonium ,  quod  ab  initio  Deus  ante  peccatum  instituit 
inter  protoparentes  uti  figuram  futurae  Christi  ipsius 
cum  ecclesia  coniunctionis,  quodque  continuatum  est  in 
populo  Dei  tamquam  merus  naturalis  contractus ,  gratia 
sua  adornasse,  atque  ita  sacramentum  fecisse.  Cum  pro- 
inde  praeter  gratiae  accessionem  nihil  Christus  immutaverit 
in  nuptiis  christianis,  consequens  est  illos  eosdem ,  qui 
prius  nuptias  contrahebant  sine  sacerdotum  ministerio  , 
hos  ipsos  in  nova  lege  matrimonium  illud  efficere,  quod 
adnexam  ex  se  ipso  gratiam  habet.  Seu  quod  idem  est, 
eosdem  contrahentes  esse  ministros  sacramenti  dum  legi- 
time  sibi  invicem  praebent  consensum  ,  qui  erant  mi- 
nistri  contractus  coniugalis  sine  sacerdotis  interventu  ac 
benedictionis  necessitate,  quae  non  adiicitur  nisi  ex  prae- 
cepto  ecclesiae  ad  maiorem  solemnitatem ,  et  ne  clanculum 
celebretur.  Verba  concilii  iam  superius  dedimus,  ac  idem 
argumentum  superstruximus. 

Rursum ,  idem  concilium  anathema  dicit  iis ,  qui  ne- 
gaverint  matrimonia  clandestina,  antequam  ab  ecclesia 
irritarentur ,  fuisse  vera  et  rata  matrimonia.  Porro  usus 
loquendi  in  ecclesia  aetate  tridentini  postulat,  ut  hac  for- 
mula  disignarentur  matrimonia  prout  sunt  sacramenta. 
Nam  insigne  est  hac  de  re  Innocentii  III.  Decretum  cap. 
Quanto,  in  quo  discrimen ,  quod  intercedit  inter  ccniugia 
in  infidelitate  contracta,  quaeque  per  conversionem  alte- 
rutrius  coniugis  solvi  interdum  possunt ,  et  coniugia  chri- 

stianorum ,  quae  nullo  umquam  in  casu  possunt  dirimi  ex 
quo  sunt  consummata ,  constituit  scribens  :  «  Nam  etsi  ma- 
trimonium  verum  inter  infideles  existat,  non  tamen  est 
ratum:  inter  fideles  autem  verum  et  ratum  existit:  quia 
sacramentum  fidei ,  quod  semel  est  admissum ,  numquam 
amittitur ,  sed  ratum  efficit  coniugii  sacramentum ,  ut  ipsum 
in  coniugibus  illo  durante  perduret  (35).»  Ex  quibus  ma- 
nifeste  deprehenditur ,  verum  et  ratum  dici  coniugium  fide- 
lium ,  quia  sacramentum  est.  Quapropter  dum  tridentinum 
sub  anathematis  interminatione  declarat  matrimonia  clan- 
destina  habenda  esse  vera  et  rata ,  hoc  ipso  declarat  eadem 
coniugia  totidem  esse  sacramenta.  Cum  vero  in  his  coniu- 
giis  nuUum  interveniat  sacerdotis  ministerium ,  necessario 
sequitur,  non  alios  esse  posse  huius  sacramenti  ministros 
praeter  ipsos  contrahentes.  Hoc  argumentum ,  quocumque 
se  yertant  adversarii ,  ineluctabile  est.  Imo  per  ipsum  prae- 
cluditur  via  ad  distinctionem  ab  ipsis  excogitatam  inter 
contractum  mere  civilem  et  sacramentum  in  coniugiis 
christianis. 

Porro  eiusmodi  coniugia  sunt  pene  innumera ,  et  quo- 
tidie  celebrantur  iis  omnibus  in  locis,  in  quibus  tridentinum 
decretum  nondum  publicatum  est.  Et  haec  de  conciliis 
dicta  sufficerent ;  at  coronidis  gratia  ,  et  ut  appareat  quam 
altas  radices  egerit  vetusta  haec  doctrina  in  ecclesia  Dei , 
compendio  exponemus  quae  in  concilio  tridentino  acta 
sunt  cum  ageretur  de  novo  introducendo  clandestinitatis 
impedimento.  Ex  his  enim  evidenter  patebit,  patres  illos 
ne  suspicatos  quidem  fuisse  umquam  matrimonii  sacra- 
mentum  perfici  benedictione  sacerdotali. 

Etenim  quum  multa  disquisitio  fieret  in  congregatio- 
nibus  praeviis  sess.  XXIV.  qua  ratione ,  salva  substantia 
sacramenti ,  possent  irrita  fieri  connubia  clandestina ,  ex 
patribus   alii   in   hanc   alii   in    illam   sententiam   abiere 

(35)  Decret.  lib,  IV.  tit  XIX.  cap.  Quanio  de  Divorliis. 

Siquidem  refert  card.  Pallavicinius  (36)  ad  tollenda  e  me- 
dio  clandestina  coniugia,  primum  a  patribus  propositum 
fuisse,  ut  in  posterum  irrita  fierent  connubia,  quae  sine 
tribus  testibus  fide  dignis  celebrata  fuissent ,  absque  sa- 
cerdotis  praesentiae  necessitate.  Proposita  autem  fuit  haec 
decreti  formula  sancienda  :  «  Sacrosancta  Dei  ecclesia ,  Spi- 
ritu  sancto  afflata ,  animadvertens  magna  incommoda ,  et 
gravia  peccata ,  quae  ex  clandestinis  coniugiis  ortum  ha- 
bent,  praesertim  vero  eorum  ,  qui  in  statu  damnationis 
permanent ,  dum  saepe  priore  uxore ,  cum  qua  clam  con- 
traxerunt ,  relicta  ,  cum  alia  palam  contrahunt ,  et  cum  ea 
in  adulterio  vivunt ,  alias  gravissimis  poenis  ea  prohibuit, 
eademque  tamen  irrita  non  fecit.  Sed  haec  sacrosancta  sy- 
nodus,  cum  animadvertat ,  remedium  illud  propter  homi- 
num  inobedientiam  hucusque  parum  profuisse,  decernit, 
ut  in  posterum  matrimonia  illa ,  quae  clam  contrahuntur 
ahsque  tribus  tesiibus ,  irrita  sint,  quemadmodum  praesenti 
decreto  irrita  facit  (37).»  Refecta  deinde  fuit  haec  for- 
mula  ,  suffectaque  alia  est ,  qua  statuebatur  :  «  Inhahiles 
fore  ad  contrahendum ,  qui  ahsque  praesentia  saltem  trium 
testium  id  attentarent  (38).» 

Hactenus  ne  mentio  quidem  facta  fuerat  sacerdotis  , 
benedictionisque  sacerdotalis  in  celebratione  coniugii ,  do- 
nec  card.  Lotharingius ,  cum  mala  enumerasset ,  quae  ex 
clandestinis  matrimoniis  proveniebant ,  et  illud  recensuit, 
quod  ob  gravia  delicta  ,  quae  passim  patrabantur  ob 
eiusmodi  coniugia,  sacramenti  gratia  in  sceleris  sordes 
converteretur.  Ex  quo  patet ,  ut  id  obiter  moneatur  a 
patribus  tridentinis  coniugia  clandestina  tamquam  sacra- 
menta  spectata  fuisse,  quae  gratiam  ex  opere  operato  pro- 
ducerent ,  nisi   abusus  obex  obstitisset ,   minime  yero  ut 

.  li  Jnaggoq   ,  limmai^&s 

(36)  nut.  conc.  Trid.  lib.  XXII.  cap.  }K,>n.^fifiri    ni    iiiu    3udiil«q 

(37)  Num.  3.  ,  ^ 
(.38)  Num.  4.                                        'l'^'  f^f  i«'  VI  .M  V-»nT>Ci  (cS; 

meros  contractus  ,  sive  naturales ,  sive  civiles  ,  ut  nonnulli 
recentiores  theologi  ad  huius  argumenti  vim  declinandam 
excipere  consueverunt.  Insuper  inter  quatuor  recensitamala, 
quae  numeravit  Lotharingius  profluentia  ex  clandestinis 
coniugiis  est  amissio  gratiae  sacramenti  (39).  Demum  idem 
cardinalis  patefecit  optare  se ,  ut  in  decreto  praeter  so- 
lemnes  alios  ritus  requireretur  ad  sacramenti  vim  etiam 
sacerdotis  benediclio  (40).  Ergo  hactenus  eiusmodi  bene- 
dictio  ad  vim  sacramenti  minime  necessaria  existimata 
fuerat. 

loannes  Trivisanus  venetiarum  patriarcha  sese  decreto  de 
irritatione  coniugiorum  clandestinorum  opposuit ,  ratus  irri- 
tum  reddi  haud  posse  quamdam  sacramenti  rationem,  in  qua 
tota  insit  ipsius  natura,  tametsi  ritus  debiti  desint;  sicuti 
ex,  gr.  quamvis  sacerdos  consecret  absque  ornatu  sacro, 
verum  sacramcntum  conficit,  dummodo  materiam  cum 
forma  coniungat.  Cum  igitur  ,  ita  ipse  prosequebatur,  natura 
matrimonii  sita  sit  in  mutuo  consensu  sensibus  subiecto, 
solumque  postulentur  reliqui  ritus  aut  ad  decorum,  aut  ad 
probationem,  ab  eorum  vacuitate  coniugii  vim  auferri  non 
posse  (41). 

Castanea  rossanensis  archiepiscopus  in  eamdem  con- 
cessit  sententiam,  eo  quod  adiiceretur  naturae  sacramenti 
modus  quidam  ipsam  antea  non  constituens  (42).  Contra 
vero  Antonius  Cerronius  episcopus  almeriensis  probavit 
decretum  dicens ,  non  irrita  fieri  ab  ecclesia  per  hoc  de- 
cretum  matrimonia  postquam  sacramenta  sunt ,  sed  obicem 
induci ,  ne  vera  matrimonia,  adeoque  etiam  ne  sint  sacrat-, 

ii 

(39)  Num.  5. 

(40)  Ibid.  Rationem  liuius  sui  desiderii  talem  praebuit,  quae  inagis  rem  no- 
stram  confirmat  «Quando,  inquit,  haeretici  volebant,  ut  impii  ipsorum  ministri 
nupliis  bene  precarentur,  multo  convementius  id  agendura  in  ecclesia  catliolica, 
in  qua  veri  snnt  Dei  ministri ,   verique  sacerdotes.» 

(41)  Num.  8. 

(42)  Num.  10, 

menta.  Non  probavit ,  ut  inter  testes  numeraretur  paro- 
chus  (43) .  Sic  etiam  decretum  probavit  Constantinus  Bo- 
nellus  episcopus  Tiferni  ostendens  fas  ecclesiae  esse  irrita 
facere  eiusmodi  connubia ,  non  quidem  irrito  reddito  con- 
tractu,  unde  non  esset  amplius  materia  idonea  sacramenti, 
sicuti  quidam  disseruerunt ;  nam  contractus  coniugii  inter 
fideles  non  praecedit,  imo  nec  distinguitur  a  sacramenlo , 
adeoque  facultatem  perinde  illius  ac  huius  non  esse  in 
ecclesia ,  sed  posse  ab  ea  irritum  reddi  assensum ,  qui 
antecedens  est  causa  ipsius  contractus  (44).  Et  ita  porro 
in  eumdem  sensum  alii  plures  pro  alterutra  parte  disse- 
ruerunt ,  omnes  tamen  uti  fundamentum  certum  assumentes 
matrimonii  sacramsntum  per  solum  contrahentium  consen-: 
sum  perfici.  uiu-J)  aiiin  uiiiawi  (>ji'mi^a  8iii^ji,4iefif  fiJoJ 
Refert  praeterea  idem  historiographus  cajpite  insequenti 
ter  paradigma  formae  decreti  immutatum  fuisse ,  quia  um- 
quam  facta  mentio  fuerit  de  sacerdotis  praesentia  eiusque 
necessitate,  sed  constanter  constitutum  ut  tres  testes  ad- 
hiberentur  ad  matrimonii  celebrationem  (45).  Ad  instantiam 
denique  card.  Lotharingii  actum  est  de  stabilienda  neces- 
sitate  praesentiae  sacerdotis  tamquam  testis  celebrati  con- 
iugii,  nec  tamen  ab  initio  patres  acquieverunt.  Ad  omnem 
tandem  vitandam  fraudem,  cum  convenerint  de  necessitate 
alicuius  testis  stabilis,  deliberatum  est  utrum  hic  posset 
esse  scriba  seu  publicus  tabellio ,  an  vero  parochus ,  omni- 
bus  perpensis  decretum  tandem  est,  ut  parochus,  seu  alius 
sacerdos  ex  parochi  delegatione  constitueretur  (46).  Com- 
muni  suffragiorum  consensu  novum  decreti  exemplum  con- 
fectum  est ,  quo  ad  efficaciam  matrimonii  necessario  ades- 
sent  duo  saltem  testes  et  parochus ,  aut  alius  sacerdos  , 


(43)  Num.  12.  "  ,iw*ni-i«»i.j  ■..«.; 

(44)  Num.  16.  ^^'"*  '"-'^  ^""'''  •>>'   ' 

(45)  Cap.  IX.n.  16.  «  •"'"'^  ('• 

(46)  Ibid.  «»    ««M»  U^' 

qui  assisteret ,  accepta  sive  ab  illo ,  sive  ab  ordinario  ad 
id  facultate  (47) . 

Quae  cum  ita  se  habeant ,  pronum  est  colligere  ex  hac 
agendi  sentiendique  ratione  tridentinorum  patrum ,  eos  pro 
certo  habuisse  1 .  matrimonia  clandestina  vera  fuisse  sacra- 
menta ,  et  exinde  totam  ortam  difficultatem ,  num  posset  nec 
ne  ecclesia  illa  irritare ;  2.  Non  distingui  in  concreto,  ut 
aiunt,  sacramentum  a  contractu  in  coniugiis  fidelium,  et 
ideo ,  uti  nonnulli  inferebant ,  non  posse  ecclesiam  irritare 
contractum ,  quin  irritaret  naturam  sacramenti ;  3 .  praesen- 
tiam  sacerdotis  non  requiri  de  necessitate  sacramenti ,  sed 
ex  ecclesiae  tantummodo  dispositione,  alioquin  numquam 
disceptatum  fuisset  utrum  scribae,  aut  sacerdotis  esset  prae- 
sentia  praeferenda;  4.  hanc  praesentiam  requiri  ut  testis , 
utaiunt,  qualificati,  quo  fraudes  praecaverentur ,  ita  ut, 
eo  etiam  reluctante,  coniugium  validum  sit,  si  caetera  con- 
currant  a  tridentino  praescripta;  5.  adeoque,  quod  conse- 
quens  est,  neque  sacerdotem  esse  coniugii  ministrum,  nec 
verba,  quae  ab  eo  proferuntur :  Ego  vos  coniungo,  esse  sacra- 
menti  formam. 

Talem  porro  tridentinorum  patrum  mentem  fuisse ,  prae- 
ter  ea ,  quae  allata  sunt ,  mirifice  confirmatur  ex  ipsis  op- 
pugnationibus  Pauli  Sarpii ,  qui  de  more  ex  alieno  ore 
decretum  tridentinum  maligno  dente  carpit.  Etenim ,  scri- 
bit  ipse,  complures  non  intelligere  quinam  definiretur  ea 
( clandestina  coniugia )  fuisse  vera  sacramenta ,  et  tamen 
ecclesiam  eadem  semper  detestatam  fuisse ,  cum  fieri  non 
possit  ut  ecclesia  sacramenta  detestetur;  nolens  animad- 
vertere  ecclesiam  non  sacramenta  in  se ,  sed  malam  susci- 


(47)  Lib.  XXIII.  cap.  VI.  n.  l7.Hoc  ipsum  argumentun»,  quod  desumitur  e\ 
concilii  tridentini  actis  ad  ostcndeudum  ,  patres  illos  longe  abfuissc  asententia  de 
sacerdote  sacraraenti  matrimonii  ministro,  fusc  ac  docte  evolvit  Benedictus  XIV. 
in  cit.  Brevi  ad  Antonium  arcliiepisc.  Goanum,  quod  reperitur  in  apB^dice  ad  eius- 
dcm  pontilicis  Bullarium  ed.  Vcnet.  1784. 

11 

pientium  dispositioncm  detestari  ad  eum  modum,  quo  de- 
testatur  communionem,   aut  confessionem  sacrilegam. 

Obiicit  praeterea  matrimonii  contractum  non  distingui 
a  sacramento ,  et  idcirco  si  ecclesiae  facultas  non  competit 
mutandi  sacramenti  ,  neque  pariter  facultas  ei  suppetet 
mutandi  contractus  ;  aut  certe  ea  mutatio  spectabit  ad  prin- 
cipem  laicura,'Cui  subiicitur  contractus  qua  contractus. 
Ita  quidem  Sarpius ,  qui  heic  pariter  non  advertit  per  hoc 
impedimentum  non  attingi  contractum ,  nec  proinde  sacra- 
mentum ,  sed  personas  contrahentes ,  quae  inhabiles  red- 
duntur  ad  contrahenduni ,  nisi  concurrant  conditiones  ab 
ecclesia  statutae.  Quod  vero  subiicit  de  principe  laico,  ad 
quem  spectat  moderari  contractum  ut  contractum ,  suo  loco 
expendemus . 

Irridet  tertio  loco  voces  illas  a  parocho  ex  tridentino 
adhibendas  in  ritu  nuptiali :  £"^0  vos  coniungo  efc,  atque 
eas  voces  non  alio  tendere  autumat,  nisi  ut  brevi  dogma 
fidei  conficiatur  eas  esse  formam  sacramenti.  Ast  perpe- 
ram ,  ac  secum  ipse  pugnans  has  voces  deridet  Sarpius , 
et  imponit  concilio  ,  dum  finem  eidem,  seu  intentionem  af- 
fingit,  quae  erat  omnino  menti  ipsius  concilii  contraria; 
persuasum  siquidem  erat  concilio  ex  eiusdem  Sarpii  con- 
fessione ,  clandestina  coniugia  totidem  esse  sacramenta  , 
in  quibus  tamen  illa  verborum  formula  non  adhibebatur. 
Adnotat  autem  card.  Pallavicinius  ,  quod  si  parochus  dicit : 
Ego  vos  coniungo,  probe  intelligitur  ex  conditionibus ,  quas 
libravimus,  et  ex  reliquis  omnibus ,  tempus  illud  praesens 
coniungo,  esse  quoddam  tempus  morale,  prout  scholae  lo- 
quuntur,  perinde  ac  si  parochus  diceret:  In  hac  tota  actione, 
quae  nunc  auctoritate  meaperacta  est,  ego  vos  coniunxi  (48) . 

Ita  quidem  respondet  Pallavicinius.  Dici  tamen  potest 
tantumdem  valere  verba  illa,  quae  a  sacerdote  proferun- 
tur :  Ego  vos  coniungo,  ac  ista :  Ego  confirmo,  ratum  haleo 

(48)  Lib.  cit.  XXIII.  cap.  IX.  n.  15. 

hoc  coniugitim  vestrum  tamquam  ecclesiae  minister,  ac 
pro  vero  habeo  atque  legitimo. 

Ceterum,  uti  accurate  animadvertit  Bened.  XIV.  (49). 
«  Quamvis  hanc  formulam  indicaverit  (  concilium  ) ,  quam- 
cumque  tamen  aliam ,  iuxta  cuiuslibet  regionis  usum  ad- 
hibere  permisit :  vel  aliis  utatur  verbis  iuxta  receptum 
uniuscuiusque  provinciae  ritum.  Tantam  pprro  varietatem 
ecclesia  non  tollerasset ,  multoque  minus  cuiuslibet  pro- 
vinciae  arbitrio  permisisset ,  si  existimasset ,  per  verba  a 
sacerdote  prolata  confici  sacramentum  matrimonii.  »  Inter 
varias  autem  formulas  a  sacerdote  in  iungendis  nuptiis 
usurpatas ,  et  illam  commemorat ,  quae  alicubi  obtinet  his 
tantum  verbis  expressam :  Quod  Deus  coniunxit ,  homo  non 
separet;  quae  certe  nihil  commune  habent  cum  illis:  Ego 
vos  coniungo.  Cui  quidem  formulae  alias  heic  subiiciam , 
quae  etiamnum  vigent  in  nonnullis  ecclesiis.  In  dioecesi 
Wuergeburgensi  haec  adhibetur  :  Ideo  matrimonium  per  vos 
contractum  confrmo  ,  ratifico  et  benedico,  in  nomine  Pa- 
tris  etc.  In  dioecesi  Eichstattensi  sacerdos  haec  pronunciat 
verba  :  Matrimonium  inter  vos  contractum  Deus  confirmet , 
et  ego  in  facie  ecclesiae  illud  solemnizo.  In  nomine  etc.  In 
dioecesi  Monacho-frinsingensi  haec  formula  reperitur:  Ma- 
trimonium  in  facie  ecclesiae  inter  vos  contractum  Deus  con- 
firmet,  et  auctoritate  ecclesiae  Dei ,  ego  illud  approbo,  per- 
ficio  atque  solemnizo.  In  nomine  eic.  ut  videre  est  in  sin- 
gulis  harum  ecclesiarum  ritualibus.  Cum  vero  eiusmodi 
formulae  antiquissimae  sint  atque  ab  immemorabili  usur- 
pentur ,  novum  exhibent  argumentum  pro  veteri  doctrina 
de  contrahentibus  sacramenti  matrimonii  ministris. 

Interim  tum  ex  actis  concilii ,  tum  ex  obiectionibus 
Pauli  Sarpii  palam  fit ,  nullum  dubium  superesse  circa 
germanam  concilii  tridentini  sententiam  atque  doctrinam. 
Exihde  factum  est  ut  hac  de  causa  plerique  theologi  ani- 

(49)  De  Synodo  lib.  VIII.  c.  XIII.  n.  6. 

mum  erexerint  ad  novam  Cani  doctrinam  oppugnandam, 
prout  rursum  animadvertit  card.  Pallavicinius  (50). 

Nullus  dubito  ,  quod  si  religiosissimo  doctissimoque 
viro,  cuiusmodi  profecto  fuit  Canus,  comperta  fuissent, 
quac  hac  in  sessione  XXIV.  concilii  acta  et  constituta  sunt, 
numquam  illc  fortasse  in  hanc  devenisset  sententiam  ,  ne- 
que  libero  adeo  stylo  contrariam  fuisset  aggressus.  Quid 
si  perpexisset  quae  deinceps  a  rom.  pontificibus  hac  super 
re  scripta  atque  constituta  sunt?  Certe  hanc  non  attigis- 
set  quaestionem,  ex  qua  per  hominum  saltem  malitiam  tot 
mala  promanarunt. 

lam  praestat  argumenta  expendere ,  quae  ex  ecclesiae 
sensu  ,  eiusque  agendi  ratione  proveniunt.  Haec  nobis  sup- 
peditant  matrimonia  inita  quidem  coram  parocho ,  sed  eo 
reluctante.  Non  semel  enim  fit,  ut  duo  se  fideles  coram 
parocho  sistant  cum  duobus ,  aut  tribus  testibus  ,  atque  ita 
ex  improvviso  coniugium  ineant ,  dum  parochus  relucta- 
turus  praevidetur.  Quo  quidem  in  casu  vix  datus  est  con- 
sensus  ,  matrimonium  illico  contractum ,  imo  et  ratum  ha- 
betur ,  nec  umquam  separari  coniuges  possunt ,  ac  novas 
nuptias  inire.  Ecclesia  tamen  iis,  qui  ita  contraxerint,  be- 
nedictionem  deinde  non  impertitur ,  nec  ad  eamdem  re- 
cipiendam  admittit,  etiamsi  eos  patrali  criminis  poeniteat. 
Quare  enimvero?  Quia  scilicet  pro  certo  habet  eos  verum  ra- 
tumque  matrimonium  contraxisse,  non  iam  uti  merum  civi- 
lem  contractum ,  sed  uti  sacramentum ,  quod  iterari  semel 
administratum  nequit.  Nulla  autem  est  ratio  cur  benedictio 
conferri  non  possit ,  si  haec  partem  essentialem  sacramenti 
constitueret,  ita  ut  ante  illam  non  haberetur  nisi  contractus. 
Censet  igltur  ecclesia ,  quin  potius  pro  certo  habet  in  eius- 
modi  coniugio  verum  haberi  sacramentum.  Et  hoc  inelucta- 
bile  est  argumentum. 
... .  Idem  dicendum  de  coniugiis ,  quae  celebrantur  coram 

(50)  Loc.  cit. 

parocho ,  qui  adhuc  diaconus  est ;  ex  dispositione  enim 
canonica,  diaconus  potest  per  annura  administrare  paroe- 
ciam  antequam  ad  sacerdotium  perveniat.  Quo  temporis 
intervallo,  etsi  excepto  baptismate  et  eucharistiae  distri- 
butione ,  sacramenta  reliqua  conficere  nequeat ,  potest  ta- 
men  assistere  matrimoniis ,  eaque  coniungere.  Porro  nemo 
umquam  dubitavit  haec  coniugia ,  quibus  diaconus  assistit, 
vera  esse  sacramenta ,  aHoquin  detrimentum  paterentur 
fideles  coniuges  gratia  sacramentali  destituti,  quin  ex  pro- 
pria  voluntate  quidquara  peccaverint,  in  perpctuuni  ;  ne 
igitur  hoc  asseratur ,  fatendum  est  ad  essentiam  sacra- 
menti  minime  spectare  sacerdotalem  benedictionem ;  atque 
idcirco  non  sacerdotem ,  sed  contrahentes  vere  esse  huius 
sacramenti  administros.  Qua  autem  ratione  Canus  eiusque 
asseclae  queant  se  ab  huius  argumenti  pondere  subtrahere, 
plane  non  video. 

fcoJoiNon  minus  efficax  est  argumentum  ,  quod  ad  rem 
nostram  ex  sedis  apostolicae  factis  dictisque  promanat 
Enimvero ,  cum  saepius  permota  fuerit  controversia  de  con- 
iugiis  mixtis  ob  principum  -acatholicorum  vexationes ,  plu- 
res  pontifices  indulserunt  in  nonnullis  regionibus,  ut  ce- 
lebrarentur  eiusmodi  nuptiae  inter  catholicos  et  acatholicos. 
Indulserunt  tamen  ea  lege,  ut  serventur  conditiones  a  se 
constitutae ,  et  quidem  interposita  iurisiurandi  religione ; 
quod  si  facere  detrectarent ,  matrimoniura  quidem  coram 
parocho  celebraretur,  sed  sine  omni  apparatu  religioso  , 
et  denegata  sponsis  benedictione ,  ita  ut  parochus  non  exhi- 
beat,  nisi  quam  vocant  assistentiam  passivam  (51).  Quo  in 


(31)  Ita  constituerunt  rom.  pontifices,  noininatim  vero  Benedictus  XIV.  in 
Declaratione  circa  inatrimonia  mixta  HoUandiae  4.  Nov.  I74l.  et  Pius  VI.  in 
extensione  praedictae  declarationis  ad  ducatum  cliviensem  cum  adiuncta  instru- 
ctionc  die  lO.Iun.  1793.  In  hac  porro  instructione  intercetera  ]iaecleguntur:«Atque 
hinc  plane  consequitur  nullo  actu  positivo  ipsos  ( parochos )  posse  isthaec  matri- 
inonia  probare,  aut  suo  expresso  consensu  et  auctoritate  contirmarc.  Quapropter 
si  cogantur  in  hactemporum  condilione...  matriiuoniis  catholicorum  cum  muiicrc 

casu  matrimonium  etsi  illicitum,  validum  tamen  semper 
habitura  est  ab  ecclesia ,  non  modo  ut  contractus  civilis , 
verum  etiam  ut  sacramentum.  Ast  ministerium  sacerdotale 
profecto  in  hoc  nuptiali  foedere  non  intervenit,  itaque  a 
solis  contrahentibus  per  mutuum  consensum  efFectum  est 
coniugii  sacramentum. 

Praeterea  iidem  rom.  pontifices  interdum,  ita  poscenti- 
bus  rerum  difficillimis  adiunctis,  indulserunt,  ut,  absente 
sacerdote,  vel  cum  non  sine  ingenti  periculo  pateret  ad 
ipsum  accessus,  possent  fideles  corara  duobus  testibus 
licite  inire  coniugium ,  prout  constitutum  est  pro  malaba- 
rica  provincia  an.  1669.  die  30.  maii.  Proposito  praeterea 
dubio  de  celebrato  matrimonio  absque  benedictione  sacer- 
dotis ,  qui  tunc  haberi  non  poterat ,  an  conveniat  nec  ne, 
ut  praefata  benedictio  postea  suppleatur?  A  congregatione 
pro  negotiis  ecclesiae  gallicanae  specialiter  deputata  die 
22,  aprilis  1795.  responsum  est,  ut  vidimus,  ut  si  fideles 
eam  petierint ,  posse  quidem  eisdem  dari ,  ita  tamen  ut 
admonerentur  illam  ad  validitatem  matrimonn  minime  per- 
tinere.  Quorsum  vero  eiusmodi  admonitio,  si  censuissent 
pontifices  illam  benedictionem  partem  essentialem  sacra- 
menti  constituere? 

Silentio  praetereo  ceterorum  pontificum  acta ,  nomina- 
tim  vero  Pii  VIII,  Gregorii  XVI.  ac  Pii  IX.  quae  omnia  in  id 
conspirant ,  ut  sentiendi  rationem ,  quae  apud  apostolicam 
sedem  obtinet,  patefaciant  hac  super  re,  nerape  de  solis 
contrahentibus  huius  sacramenti  ministris.  His  igituromis- 
sis  ne  longius  rem  protraham  ,   satis  mihi  erit  heic  ur- 

acatholica  assistere,  satagant,  ut  se  mere  passive  habeant,  atque  tamquam  inviti 
audiantdumtaxatutriusqueconsensum;  verumtamen  abstineant  omnino  a  precibus 
recitandis ,  a  benedictione  impertienda ,  atque  ab  omni  alio  ecclesiae  ritu  adhi- 
bendo.»  Id  ipsum  constituit  Pius  VIII.  in  Brevi  25.  Mart.  1830,  ut  ceteros  praeter- 
mittam. 

Quod  vero  rom.  pontifices  habeant  uti  vera  sacramenta  eiusmodi  coniugia,  ex 
eo  patet,  quod  Bened.  XIV.  in  cit.  Declaratione ,  aliique  expresse  ea  vocent  socn- 
legum  vincultm.  Qua  vero  ratione  posset  dici  sacrilegtis  merus  civilis  contraclus:' 

gere,  quae  novissime  Pius  IX.  in  damnatione  operum  lo. 
Nepomuceni  Nuytz  professoris  taurinensis  edixit  :  «  Plura 
quoque,  inquit,  de  matrimonio  falsa  asseruntur  ( in  pro- 
scriptis  operibus) :  nulla  ratione  fieri  posse  Christum  evexisse 
matrimonium  ad  dignitatem  sacramenti ;  matrimonii  sacra- 
mentum  non  esse  nisi  quid  contractui  accessorium ,  ab  eo- 
que  separabile  ,  ipsumque  sacramentum  in  una  tantum 
nuptiali  benedictione  situm  esse  (52).»  Cum  hi  articuli  pro- 
scripti  fuerint  veluti  falsi  ac  erronei ,  patet  iuxta  catho- 
licam  doctrinam  tum  1 .  Christum  matrimonium  ,  seu  na- 
nuralem  coniugii  contractum  ad  sacramenti  dignitatem 
evexisse  ;  tum  2.  sacramenti  rationem  in  connubio  chri- 
stiano  identificari  cum  ipso  contractu  ;  tum  3.  demum 
sacramentum  benedictione  sacerdotali  minime  perfici ,  ad- 
eoque,  prout  necessario  sequitur,  haud  esse  sacerdotem 
sacramenti  matrimonii  ministrum,  sed  contrahentes  ipsos. 
Ex  his  praeterea  colligitur ,  sententiam  de  sacerdote  matri- 
monii  sacramenti  ministro  illam  iam  amisisse2)ro6a6i7if afem, 
quam  BenedictusXlV.  ut  privatus  auctor  eidem  adstruebat. 
Idipsum  enucleatius  adhuc  idem  rom.pontifex  patefecit 
in  litteris  ad  Sardiniae  regem  datis,  cum  ageretur  de  pro- 
ponenda  lege  circa  coniugium  civile  in  comitiis  subalpinis. 
In  his  enim  declarat  1 .  fidei  dogma  esse  Christum  evexisse 
matrimonium  ad  dignitatem  sacramenti;  2.  doctrinam  ca- 
tholicae  ecclesiae  esse ,  quod  sacramentum  non  sit  qua- 
litas  accidentalis  contractui  coniugali  adiecta,  sed  spectet 
ad  matrimonii  ipsius  essentiam,  ita  ut  coniugalis  unio  le- 
gitima  non  sit  inter  christianos,  nisi  in  matrimonio  sacra- 
mento,  extraquod  non  habetur  nisi  purus  concubinatus(53). 

(52)  Damnatio  et  prohibitio  operis  cui  titulus :  luris  ecclesiastici  institu- 
tiones  Joannis  Nepomuceni  Nuytz  in  regio  taurinensi  athenaeo  professoris. 
Itemque.  In  ius  ecclesiasticum  universum  tractationes  auctoris  eiusdem. 
Romae  1851. 

(53)  Haec  SHiit  ipsius  pontificis  verba :  «  E  domma  di  fedc  essere  stato  il  ma- 
trimonio  da  G,  C.  nostro  Signore  elevato  alla  dignita  di  sacramento;  ed  e  dottrina 

lam  vero  si  ex  ecclesiae  catholicae  doctrina  idem  est 
in  coniugio  christianorum  contractus  et  sacramentum,  adeo 
ut  ubinon  est  sacramentum,  neque  adsit  contractus,  contra 
vero  quoties  habetur  legitimus  contractus,  toties  habeatur 
sacramentum,  manifestum  est  totidem  haberi  sacramenta 
quot  habentur  contractus  ,  etiamsi  benedictio  sacerdotalis 
non  intervenerit ,  prout  contingit  in  iis  omnibus  coniugiis , 
quae  celebrantur  ilHs  m  regionibus ,  in  quibus  tridentinum 
decretum  non  est  publicatum;  aut  quoties  ex  legitima  di- 
spensatione  non  celebrantur  coram  sacerdote,  aut  absque 
eius  benedictione ,  quae  profecto  non  pauca  sunt.  Exinde 
evidenter  patet  neque  benedictionem  ad  sacramenti  essen- 
tiam  pertinere ,  neque  sacerdotem  esse  huius  sacramenti 
ministrum,  sed  sacramentum  perfici  solo  contrahentium  con- 
sensu ,  ac  propterea  contrahentes  solos  esse  huius  sacra- 
menti  ministros.Difficile  admodum  accidit  sectatoribus  Cani 
invenire  quidpiam  solidi,quod  respondeanthuicargumento. 

Post  haec,  vix  supervacaneum  non  videtur  aha  argu- 
menta  urgere ,  quae  ex  ipsa  rei  natura  peti  possunt.  Prae- 
cipua  autem  ratio  ea  est ,  quae  a  Bellarmino  arcessitur  ex 
omnimoda  indissolubilitate  coniugiomm ,  quae  a  fidelibus 
contrahuntur  etiam  sine  benedictione  sacerdotali;  ita  ut, 
si  consummatum  fuerit,  numquam  nisi  per  mortem  dirimi 
possint.  Eiusmodi  autem  effectus  est  id,  quod  s.Augusti- 
nus  in  libro  De  hono  coniugali  ,  rem  vocat  sacramenti . 
Hanc  autem  omnimodam  firmitatem  frustra  quaeres  in 
nuptiis   ethnicorum  ,    quae   nonnullis  in  casibus   dissolvi 


della  chiesa  cattolica,  che  il  sacraiiiento  non  e  qualita  accidentale  aggiunta  al  con- 
tratto ,  ma  e  di  essenza  al  matrlmonio  slesso ,  cosi  clie  la  unione  coniugale  tra  i 
cristiani  noa  6  legittima,  se  noa  nel  matrimonio  sacramento,  fuori  del  quale  aoa  vi 
^  che  un  pretto  concubinato.» 

Lettera  di  Sua  Santitd,  Pio  IX.  a  Sua  Maesta  Vittorio  Emmanuele.  Ca- 
slelgandulfo  19.  Settembr.  1852.  Cf.  Allocuzione  della  Santitd  di  nostro  Signore 
Pio  Papa  IX.  al  sacro  CoUegio  nel  concistoro  segreto  dei  22.  Gennaio  1855. 
Roma  1855.  Documenti  aum.  LI.  pag.  179. 


CAP.  V.  DE  MINIST.  CONTRAH.  ART.  III.  ARGCM.  THEOL.       169 

possunt.  Unde  vero  eiusmodi  est  petendum  discrimen  , 
nisi  quod  infidelium  coniugium  sistit  in  nuda  contractus 
naturalis,  aut  civilis  conditione ,  contra  vero  coniugia  fide- 
lium  etiam  sine  sacerdotis  praesentia  inita ,  induunt  prae- 
terea  qualitatem  sacramenti ,  seu  totidem  sacramenta  sunt? 
Haec  est  ratio,  qua  tridentini  patres  permoti  sunt ,  cum  vel- 
lent  clandestina  coniugia  irrita  facere ,  ut  redderent  contra- 
hentes  inhabiles  ad  contractum ,  adeoque  ad  sacramentum 
efficiendum ,  rati  nulla  alia  ratione  connubia  clandestina  se- 
mel  inita  posse  dissolvi ,  eo  quod  utpote  sacramenta ,  vera 
ac  rata  sint  ,  ac  propterea  ecclesiae  potestati  sub  hoc 
respectu  subtracta  (54).Verum  de  hoc  argumento  alias. 

Et  haec  de  argumentis  theologicis  pro  doctrina  de  solis 
contrahentibus  ceu  sacramenti  matrimonii  ministris  ,  quae , 
si  rite  perpendantur,  talem  praeseferunt  evidentiam ,  ut  ad 
eam  admittendam  vel  ipsos  reluctantes  quadamtenus  cogant 


ARTICULUS  IV. 


hTjiy-i  c :  Argumentorum  utriusque  sententlae  epicrlsis.  ^^ 

Maiori  quo  potui  animi  candore  et  perspicuitate  ar- 
gumenta  in  medium  protuli  et  exposui,  quae  afferri  solent 
ab  utriusque  sententiae  adstipulatoribus  ;  tum  nempe  ex 
auctoritate  biblica  et  traditionali ,  tum  ex  aliis  theologicae 
disciplinae  fontibus ,  ex  ecclesiae  sentiendi  et  agendi  ra- 
tione,  ex  oecumenicorum  conciliorum  doctrina,  atque  ex 
sedis  apostolicae  sensu  et  praxi.  Discussi  haec  omnia  aequa 
lance,  vimque,  aut  infirmitatem  singulorum  in  propatulo 
constitui. 

Nunc  praestat  ex  eorumdem  ad  invicem  collatione  va- 
lorem  absolutum  colhgere,  ut  veram  nanciscamur  senten- 
tiam.  Porro  si  mente  anticipatis  iudiciis  vacua  haec  expen- 
dantur ,  patebit  Cani  sententiam  fuisse  omnino  novam ,  et 
hactenus  in  ecclesia  inauditam,  omnique  prorsus  solido 

(54)  De  matrim.  cap.  VII. 

fundamento  sive  biblico  sive  patristico  destitutam,  adeo 

ut  ne  unum  quidem  possit  afferri  documentura ,  quod  ali- 

qua  veri  specie  rem  conficiat.  Nam  ex  Scriptura  nullum 

prorsus  testimonium  a  Cano  adducitur  ,  illud  vero ,  quod 

ab  insequentibus  theologis  prolatum  est ,  ut  vidimus ,  de 

alia  omnino  re ,  saltem  expresse  ac  directe ,  iuxta  exegeseos 

canones  est  intelligendum.  Ex  patribus  vero  et  ecclesiasticis 

scriptoribus ,  quorum  testimonia  innuit  Canus ,  uti  pariter 

ostendimus ,  ne  unum  quidem  est ,  quod  argumentum  istud 

attingat ;  idem  dicas  de  aliis ,  quae  a  posterioribus  aucto- 

ribus  congesta  sunt.  Siquidem  ut  ex  eorum  analysi  constat, 

aut  alio  sensu  illa  accipienda  sunt,  aut  ostendunt  adhi- 

bitam  fuisse  a  sacerdote  benedictionem  in  nuptiis  christia- 

nis ,  ut  hoc  apparatu  et  ritu  sacro  conciliaretur  sacramento 

maior  a  fidelibus  veneratio ,  aut  certior  ecclesia  fieret  de 

inito  coniugio.  Hac  de  causa  identidem  summis  laudibus 

et  praeconiis  extollunt  salutares  huiusce  benedictionis  sa- 

cerdotalis  effectus ,  qua  fiebat ,  ut  fideles  legitime  nuptias 

celebrarent,  atque  ita  gratiam  consequerentur  huius  sacra- 

menti  propriam. 

Hunc  autem,  et  non  alium  fuisse  sensum  commenda- 

tionis  ,  qua  patres   exornarunt  nuptialem  benedictionem, 

luculenter  factis  ipsis  patefecerunt.  Patefecerunt  scilicet  1 .  ex 

matrimoniis  clandestinis ,  quae  etsi  ut  illicita  ac  illegitima 

constanter  improbaverint ,  numquam  tamen  habuerunt  ut 

nulla  ac  invalida,  ut  vidimus  ex  TertuUiano,  et  confir- 

mari  posset  pluribus  canonibus ,  qui  adhuc  hac  super  re 

extant  (55).  Ne  vero  reponatur  eos  valida  quidem  eiusmodi 

coniugia  habuisse  uti    contractus,  non  autem  uti  sacra- 

menta,  illud  obstat,  quod  eiusmodi  distinctio  olim  fuerit 

penitus  ignota,,  ut  suo  loco  ostendemus  ;  alioquin  inter- 

j')  . 

f,-  (55)  la  conc.  lalerau.  IV.  cap.  Cim  inhibitio  de  clandest.  spons. Item  cap. 
Aliter  30.  qu.  5.  Grat.  Decr.  cap.  ult.  Causae  XXVIII.  qu.  1.  Cf.  Pallavicin.  Hist. 
conc.  trid.  lib.  XXI.  cap.  IV.  n.  26. 

dum  dissolutionem  horum  coniugiorum  permisissent,  quod 
tamen  numquam  factum  est,  ut  in  coniugiis  infidelium. 
2.  Patefecerunt  ex  denegatione  benedictionis  nuptialis  in 
utraque  ecclesia  secundis ,  multoque  vero  magis  tertiis  ac 
ulterioribus  nuptiis ,  ut  ex  allatis  documentis  pariter  osten- 
dimus  (56),  Quo  enim  magis  patres  primas  nuptias  com- 
mendabant,  eo  deteriori  in  censu  secundas  nuptias  ac 
tertias  habebant.  Carebant  siquidem  secundae  ac  tertiae 
nuptiae  omnibus ,  quibus  primae  condecorari  consueverunt, 
ornamentis ,  velamine  purpureo  pudoris  symbolo  supra  ca- 
put  expanso  ,  porrigebantur  autem  manus  velamine  ob- 
ductae,  ac  destituebantur  coronis  (57),  quas  aureas  vel 
myrtis  ,  appio ,  granatis  ,  olivis ,  aliisve  suave  olentibus 
herbis  floribusque  plexas  fausta  quaeque  precans  novis 
sponsis  imponebat  sacerdos  (58).  Carebant  quoque  solemni 
benedictione  ecclesiae  (59),  nec  cum  ipsis  convivari  Uce- 
bat  sacerdoti  (60);  imo  et  variis  poenis  multabantur  (61). 
Nemo  tamen  negaverit  secundas  has  nuptias  uti  licitas  ac 
validas ,  et  vera  rataque  matrimonia  in  facie  ecclesiae  ce- 


(56)  Cf.etiam  Bingham  Origines  seu  antiquitates  ecclesiaslicae.  HaJae  1739. 
vol.  IX.  lib.  XXII.  §.  II.  Qiiibus  in  casibus  aliter  (qiiain  per  benedictionem  )^eri 
potuerit  coniugium ,  atque  inter  ceteros  casus  recenset  bigamiam ,  ac  trigamiam 
successivam,  quae  etsi  vera  ac  rata  matrimonia  haberentur,  minus  tamen  proba- 
bantur;  adducitque  can.  YII.  conc.  neocaesariensis. 

(57)  Cf.  Conc.  nicaen.  Actione  VIII.,  Ephraem  syrus  in  Abrah.  et  Isaac.;Val- 
ladius  Hist.  Lausiaca;  Evagrius  Hist.  lib.  VI.  Gregorius  Turon.  lib.  I.  cap.  42., 
Theodorus  Stud.  lib.  I.  epist.  XXII.  In  vitis  praeterea  sanetorum  plurima  huc  [ler- 
tinentia  coronatorum  exempla  habentur.  Gregorius  Nyssenus  Exhortat.  ad  matr., 
et  Ephraem  De  orat.  orationem  nubenlium  coronam  vocant ;  ipsae  nuptiae 
dicebantu r  corona/io  o-Tstpavwcr»?,  aut  (TTsipavw/xa,  nuptique  coronati  vrt^a- 
vira.1.  Vid.  Coustant  Porpliyrog.  De  caeremon.  anl.  byzant.  lib.  I.  c.  39.  Goar. 
Euchol.  p.  385.  Du  Cange  voc.  Corona  et  a-Tstpoiyua-ii. 

(58)  Cf.  Theodor.  Studit.  lib.  I.  ep.  4.  it  ,»j^ci-n« 

(59)  Conc.  neocaesar.  can.  vii.  cum  schol.  Balzamonis  et  Zonarae.-- .-- ---^ 

(60)  Conc.  laodic.  can.  I.  Basilii  can.  XIV.  cum  schol.  Balsam., Tbeod.  cantuar . 
c.  XXVI.  etc.  Cf.  Klee  De  secundis  nuptiis.  Bonnae  1830.  pag.  19.  20. 

(61)  Cf.  Klee  op.  cit.  Nec  non  Martene.  De  antiq.  eccles.  ritib. 
Notandum  porro  est  plerosque  ritus  in  utraque  ecclesia  orientali  et  occidentali 

adscitosin  nuptiarum  celebratione  in  usu  iam  fuisse  apud  bebraeos,  atque  paganos; 

lebrata  ac  sacramenta,  habitas  fuisse  ab  ecclesia  quovis 
tempore ,  atque  propugnatas  adversus  montanistas ,  qui 
eas  damnabant  (62). 

Exinde  etiam  patet  nullius  plane  momenti  esse  nonnul- 
lorum  recentiorum  theologorum  animadversionem,  nimirum 
patres,  eo  quod  nondum  materiae  ac /bmae  vocabula  invecta 
fuerint ,  meliori  qua  potuerunt  ratione ,  atque  aequivalenter 
benedictionem  commemorasse  datam  a  sacerdote,  illam 
quidem  tamquam  formam,  hunc  vero  tamquam  ministrum. 
Verum  haec  non  est  nisi  divinatio  quaedam  non  modo 
omni  destituta  fundamento ,  sed  praeterea  veritati  plane 
contraria ;  cum  verum  habuerint  sacramentum  matrimonii, 
etiam  nulla  interveniente  benedictione ,  ut  constat  ex  dictis. 
Dixi  nulla  interveniente  henedictione ,  siquidem ,  ut  paulo 
ante  animadvertimus  ,  praeter  solemnem  benedictionem 
nuUa  alia  plerumque  agnoscebatur  in  antiqua  ecclesia ,  uti 
fidem  faciunt  euchologia  graecorum  et  orientalium  ,  ac  libri 
rituales  latinorum;  ac  de  illa  sola  patres  loquuntur,  quae 
denegabatur  secundis  et  ulterioribus  nuptiis,  quae  certe 
illa  privata  non  erat,  quae  ante  ingressum  in  ecclesiam,  seu 
ante  tempb'  fores  privatim  ex  Martenio  in  ecclesia  occiden- 
tali  dari  consueverat. 

Insuper  scholasticorum  aetate  iam  voces  materiae,  for- 
mae ,  ac  ministri  obtinebant  in  re  sacramentaria ,  attamen 
ne  unum  quidem  scholasticorum  invenire  est ,  qui  formam 
benedictionem   sacerdotalem  vocaverit,  contractum   mate- 


ecclesiam  vero  eos  sanctificasse ,  ac  ritus  per  se  indifferentes  in  veri  Dei  cultum  con- 
vertisse,  ut  in  aliis  factum  esse  ostenditMarangoni.  Interim  de  coronis nuptialibus 
librum  edidit  Maderus ,  atque  lioc  ipsum  argumentum  attigit  Paschalius  in  lib.  De 
coronis,  nec  nonRittershusius  lib.  II.  Sacrar.  lection.  cap.  9.  et  lo.  Gottl.  Bossechius 
<Tr£(fa-jo[jLoira.  sponsi  et  .spousae.  lo.  Frid.  Hirtius  De  coronis  nuptialibm  apud 
hebraeos.  Petrus  Mullerus  Dissertation.  scripsitDe  annulo  pronubo,  prout  Gro- 
tius  scripsit  De  paranymphis  ad  Matth.  IX.  15.  ac  De  domiductione  praeter  Sel- 
denuminop.  Uxor  hebraea  etiara  disseruit  lahn  in  Archaeologia  biblica.Wien. 
1814.  §.  154  seqq. 

(62)  Cf.  TertuU.  lib.  De  monogamia,  et  depudicitia.  i 

riam ,  sacerdotemve  ministrum  sacramenti  matrimonii  dixe- 
rit ,  sed  contenti  universim  fuerunt  docere ,  per  consensum 
verbis  de  praesenti  matrimonium  confici.  Ergo  defectus 
horum  vocabulorum  ratio  esse  non  potuit,  ob  quam  patres 
materiae  et  formae  non  meminerint  in  re,  qua  de  agimus. 
Eo  vel  magis ,  quod  potuerint  benedictionem  verbum  vo- 
care  ,  consensum  elementum  sacerdotemque  ministrum  , 
quod  pariter  numquam  fecerunt.  Ideo  vero  non  fecerunt, 
quia  compertum  patribus  erat,  prout  compertum  fuit  ve- 
luti  per  traditionem  quamdam  scholasticis ,  Christum  ma- 
trimonium  ipsum,  quod  antea  obtinebat,  evexisse  pro  fide- 
libus  suis  ad  sacramenti  dignitatem  adiiciendo  contractui 
coniugali  gratiam  suam,  qua  antea  nuptiae  destitutae  erant; 
ritus  autem,  quibus  solemniter  celebrabatur  in  ecclesia  con- 
iugium ,  adiectos  ab  ecclesia  fuisse  ad  fines  obtinendos , 
quos  toties  commemoravimus. 

Qtiod  si  exigui ,  immo  vero  nullius  ponderis  ac  va- 
loris  sunt ,  quae  tum  a  Cano ,  tum  a  theologis  reliquis 
allata  sunt  argumenta  sive  ex  Bibliis ,  sive  ex  patribus , 
multo  magis  talia  sunt  censenda ,  quae  ex  rationibus  theo- 
logicis  urgentur.  Nos  ea  expendentes  deprehendimus  , 
aut  fallacia,  aut  falso,  ut  aiunt,  supposito  innixa.  Si  re- 
colantur,  quae  reposuimus  eiusmodi  argumentis,  facile  sibi 
quisque  id  persuadebit ,  quod  hic  affirmamus ,  quin  eadem 
repetere  debeamus. 

Ast  talia  ne  pariter  erunt  censenda ,  quae  adducuntur 
pro  antiqua  doctrina  de  contrahentibus  coniugii  christiani 
ministris?  Nemo  sanus  profecto  id  dixerit,  si  attento  animo 
reputet  istam  sententiam  non  omni  plane  argumento  biblicp 
destitui ,  quod  nobis  suppetit  ex  Apostolo  Ephes.  V.  Etsi 
enim  demus  apodicticum  illud  testimonium  non  esse,  haud 
ita  tamen  infirmumest,  ut  seponi  possit;  et  sane,  cpnc.  tfi- 
dentinum  satis  aperte  illi  innititur  testimonio ,  ut  adstruat 
gratiam  a  Christo  Domino  adiectam  fuisse  cpniugip  natu- 

rali  inter  protoparentes  primum  inito ,  quodque  magnum 
est  sacramentum  in  Christo  ct  in  ecclesia. 

Ad  patres  vero  quod  attinet,  vidimus  eos  unanimes 
esse  cum  ecclesia  catholica ,  in  admittendis  uti  validis  , 
etsi  illicitis,  connubiis  clanculum  celebratis,  etin  agnoscen- 
dis  secundo ,  tertio  ulteriusve  repetitis  nuptiis  quamvis  sine 
benedictione  sacerdotali  inirentur.  Non  potuerunt  proinde 
eiusmodi  connubia  uti  sacramenta  admittere,  quin  tamquam 
ministros  matrimonii  agnoscerent  ipsos  contrahentes.  Fassi 
propterea  sunt  facto  ipso  benedictionem  ceterosque  ritus 
haud  spectare  ad  sacramenti  essentiam  ,  idque  confirmante 
ecclesia  ipsa  semper  et  ubique  praxi  sua. 

Nec  minus  solidum  est  argumentum,  quod  suppedi- 
tant  euchologia  et  rituales  libri  utriusque  ecclesiae  ,  in 
quibus  pariter  vidimus  haud  reperiri  verba  illa,  quae  con- 
trariae  sententiae  theologi  vellent  constituere  ut  formam, 
quam  sacerdos  minister  pronunciat  :  Ego  vos  coniungo  ; 
sed  neque  aequivalentia  habentur  ullo  modo.  Fieri  proinde 
nequit,  ut  in  his,  aut  similibus  verbis  formam  agnoscamus. 

Idem  dicas  de  argumento ,  quod  praebent  oecumenica 
concilia  lateranense  III.  florentinum  ac  tridentinum ,  quae 
omnia  non  aliud  requirunt  elementum  praeter  mutuum  con- 
trahentium  consensum  ad  sacramentum  matrimonii  consti- 
tuendum.  Imo  cum  tridentinum  sub  anathematis  intermi- 
natione  statuerit  coniugia  clandestina,  quamdiu  non  fuerint 
ab  ecclesia  irrita  facta  ,  vera  ac  rata  esse  matrimonia  , 
hoc  ipso  declaravit  ea  esse  vere  sacramenta  ,  prout  ec- 
clesiastica  loquendi  ratio  exigit,  et  conceptis  verbis  s.  Tho- 
mas  expressit  cum  reliquis  scholasticis  omnibus. 

Sic  etiam  ineluctabile  est  argumentum,  quod  ex  ecclesiae 
ac  sedis  apostolicae  agendi  ratione  desumitur.  Nam  ab  eccle- 
sia  et  ab  apostolica  sede  tamquam  vera  coniugia ,  adeoque 
tamquam  vera  sacramenta  spectata  sunt ,  quae  sine  sacer- 
dotis  praesentia  per  renovationem  consensus,  dum  prius 

fuissent  invalida,  legitima  sunt  effecta;  nec  non  illa,  quae 
in  exteris  regionibus  sacerdotum  defectu  a  solis  inter  se 
fidelibus  coram  delectis  testibus  fuerunt  celebrata  ac  ce- 
lebrantur;  illa  insuper  quae  renuente  parocho  atque  in- 
vito  per  mutuum  consensum  coram  duobus  testibus  effecta 
sunt ;  quae  coram  parocho  diacono  ineuntur  ,  aliaque 
eiusmodi. 

Item  argumentum  ineluctabile  est ,  quod  ex  declara- 
tione  et  doctrina  rom.  pontificum  suppetit,  praesertim  Be- 
nedicti  XIV.  ac  Pii  IX.  qui  expresse  sacramentum  coniugii 
in  mutuo  partium  consensu  constituerunt ,  uti  ex  allatis 
documentis  constat. 

Nemo  igitur  qui  sibi  repugnare  velit,  ibit  inficias  sen- 
tentiam,  quae  tenet  contrahentes  solos  esse  sacramenti  ma- 
trimonii  ministros ,  esse  unice  verara ,  imo  et  ecclesiae 
catholicae  doctrinam.  Et  haec  hactenus. 

CAPUT  VI. 

DE    INSEPARABILITATE    CONTRACTUS  ' 

ET   SACRAMENTI    IN   MATRIMONIO    CHRISTIANO. 

ARTICULUS  I. 

j  ■ 

In  coniugiis  christianorum  inseparabilis  est  ratio  coDtractus 
et  sacramentl  atque  ubl  non  habetur  sacramentum  i 

neque  habetur  contractus. 

Quaestioni  de  ministro  altera  haec  quaestio  succedit, 
quae  magls  etiam  proxime  connexa  est  cum  quaestione  de 
matrimonio  civili. 

Cum  autem  de  inseparabili  contractus  et  sacramenti 
ratione  in  christianorum  coniugiis  disserimus,  haud  in- 
tendimus  loqui  de  aUerutrius  conceptu  ,  seu  ratione  in 
abstracto,  quatenus  nempe  per  mentis  abstractionem  ap- 
prehendi  separatim  possunt.  Etenim  ultro  fatemur  sub  hoc 
respectu  alterum  ab  altero  distingui  posse ,  ac  dispesci. 


176  LIB.   I.   SECT.   I.   DE  MATRIM.   SACRAMENTO. 

JDe  hoc  nulla  quaestio  est :  at  disceptatio  nostra  tota  in 
concreto  versatur.  Hoc  sensu  contendimus  utramque  ra- 
tionem  esse  prorsus  inseparabilem  in  coniugiis  fidelium, 
ita  ut  altera  ab  altera  tamquam  res  a  re  nequeat  seiungi. 

Adstruimus  porro  hanc  doctrinam  sive  adversus  vete- 
res ,  sive  adversus  recentiores  scriptores  ,  qui  sanam  de 
matrimonio  christiano  ideam  iniquo  et  irrito  ausu  labe- 
factare  ac  pessumdare  aggressi  sunt. 

Ex  vetustioribus  praeter  haereticos  sec.  XVI.,  de  qui- 
bus  ex  professo  in  aUero  Hbro  disseremus,  recenseri  hic 
primum  debet  Marcus  Antonius  De  Dominis  episcopus  spa- 
latensis ,  postea  haereticus  apostata ,  qui  in  opere  De  re- 
puhlica  ecclesiastica,  ut  sibi  viam  sterneret  ad  asserendam 
vindicandamque  seculi  principibus  potestatem  in  matri- 
monia,  praesertim  circa  ius  statuendorum  impedimento- 
rum  dirimentium ,  principio  statuit ,  matrimonium  esse 
contractum  mere  humanum,  ac  propterea  ad  iurisdictio- 
nem  dumtaxat  civilem  pertinere ,  atque  ab  ecclesia  nulla- 
tenus  pendere ;  idque  etiam  in  hypothesi  quod  coniugium 
sit  sacramentum.K  Cum,  ut  ait,  supernaturalis  haec  con- 
ditio  et  ratio  sacramenti  supcrveniat  matrimonio  iam  plene 
et  perfecte  in  esse  civilis  contractus  constituto  (1).» 

Eidem  distinctioni  ob  eamdem  rationem  institit  loannes 
Launojus  doctor  parisiensis.  Siquidem  et  ipse  scribit;  «Spi- 
ritualem  potestatem  ab  saeculari  pendere  quoad  naturam 
civilis  contractus  matrimonii  ,  cui  iam  legitime  facto  di- 
vinitus  accedat  ratio  sacramenti ;  secularem  potestatem  a 
spirituali  pendere  quoad  ministerium  sacramenti  matri- 
monii ,  qua  sacramentum  est ;  hanc  mutuam  civilis  et  spi- 
ritualis  potestatis  subordinationem  traditam  fuisse  a  Gela- 
sio  et  Nicolao  pontificibus  ;  impedimentum  matrimonium 
dirimens  ex  se,  suoque  genere  esse  civile,  non  spirituale; 
«eculares  principes  impe(iime0ta.jnafri»ioniwra  dirimeptia 
;*iN'^  (1)  Lib.  m.  et  V.  cap.  n.  ni^fcii»  OTfiJlo  tlii  mm'j>)W  i;i>t¥{afci'i 

statuere  posse ,  secluso  sacerdotalis  ordinis  consensu ,  qui 
secularium  principum  legibus  obediendi  necessitatem  ad- 
dat;  quasi  leges  illae  ex  se  idoneam  vim  obligandi  non 
haberent;  sacerdotalem  ordinem ,  seu  sacram  pontificum 
auctoritatem  non  posse  sine  consensu  principum  impedi- 
menta  dirimentia  statuere  (2).» 

Eidem  distinctioni ,  atque  in  eumdem  finem ,  inter  con- 
tractum  et  sacramentum  innixa  turba  est  posteriorum  ca- 
nonistarum  ,  et  theologorum  aulicorum  ,  qui  sec.  XVIII. 
mediante  et  ad  exitum  vergente  ius  pene  omne  ecclesiasti- 
cum  subverterunt.  Invaluit  haec  doctrina  ex  eo  potissimum 
tempore  ,  quo  legislatio  austriaca  veluti  principium  as- 
sumpsit ,  contractum  civilem  anteriorem  esse  sacramento, 
quod  illum  consequitur,  atque  constituit  sacramentum  con- 
sistere  haud  posse,  quin  prius  conditionibus  omnibus  a 
lege  statutis  contractus  absolutus  fuerit.  Eidem  principio 
insistens  de  reali  distinctione  inter  contractum  et  sacra- 
mentum,  legislationem  austriacam  hac  in  parte  adoptavit 
legislatio  gallica  sub  Napoleone  in  eius  codice.      .;;,,,. 

Recentiores  haud  pauci  ex  eiusmodi  scriptoribus  tam- 
quam  exploratum  inconcussumque  principium  pariter  po- 
suerunt ,  matrimonium  esse  contractum  humanum ,  me- 
reque  civilem ,  variis  in  adiunctis  solubilem ,  qui  proprie 
per  consensum  mutuum  contrahentium  coram  magistratu 
civili  sit  expressus  ,  ipso  parocho  nonnisi  vice  civitatis 
fungente ;  sacram  vero  ceremoniam ,  ut  vocant ,  quae  a 
ministro  ecclesiae  peragitur  ,  benedictionisque  nuptialis 
nomine  venit,  ad  matrimonialis  contractus  valorem  n^- 
nime  requiri ,  etiam  ubi  publicatum  fuerit  tridentinum  de- 
cretum;  sed  post  matrimonium  iam  valide  contractum  a 
coniugibus  pro  lubitu  adhiberi,  aut  omitti  posse  (3). 

(2)  De  regiain  matrimonio  potestate  an.  1674.  ed.  Colon.  Allobrog.  1754. 
tomi  I.  Par.  II.  cap.  IV.  n.  3.  pag.  749  seqq. 

(3)  Cf.  Roskoviny  De  mairimonio  tom.  I.  a  §.  4.  ad  15.  ubi  erudite  isto- 
ram  omnium  singillatim  nomiua  ac  opera  rccenset. 

Scilicet  fatalis  haec  distinctio ,  qua  tantopere  abusi 
sunt  quotquot  ecclesiasticae  potestati  bellum  intulerunt,  ea 
est ,  quae  arma  praebuit  validissima  ad  doctrinam  catho- 
licam  labefactandam.  Ea  denique  est,  quam  his  fere  diebus 
exsuscitavit  in  eumdem  finem  regius  taurinensis  professor 
lo.  Nepomucenus  Nuytz,  cuius  opera  proscripsit  damna- 
vitque  pontifex  Pius  IX. 

Ne  igitur  exitialis  eiusmodi  doctrina  plures  inficiat  , 
praecidanturque  uno  ictu  corollaria,  quae  ecclesiasticae  po- 
testatis  ac  sedis  apostolicae  osores  intulerunt ,  eam  adoriri 
atque  evertere  assumpsimus,  ostendendo  quam  falsa  sit  illa 
distinctio  inter  contractum  ct  sacramentum  in  coniugiis 
christianis.  Idque  efficiemus  tum  ipsa  inspecta  rei  natura, 
tum  spectato  antiquitatis  sensu ,  tum  denique  expensa  ec- 
clesiae  catholicae  sentiendi  agendique  ratione. 

Ac  primo  inspecta  rei  natura;  quandoquidem  ex  demon- 
stratis  in  superiore  tractatione  de  sacramenti  matrimonii  mi- 
nistro ,  is  non  alius  agnosci  potest  quam  contrahens ,  dum 
suum  praebet  consensum  et  quidem  vicissim;  sed  per  huius- 
modi  consensum  fit  uno  eodemque  actu  contractus  et  sa- 
cramentum ;  nam  tunc  minister  pronunciat  formam  super 
legitimam  materiam  ,  quae  constituitur  ex  alterius  con- 
trahentis  corpore  ;  crgo  distingui  nequit  tamquam  res  a 
re  contractus  ratio  a  ratione  sacramenti,  et  tamquam  en- 
titas  ab  entitate  in  connubiis  christianis. 

Rursum  :  id  fit  sacramentum ,  quod  ex  Ghristi  insti- 
tutione,  et  declaratione  Apostoli  Ephes.  V.  auctum  est  gra- 
tia,  ac  signum  praesefert  coniunctionis  Christi  eiusdem  cum 
ecclesia  sua ;  atqui  hoc  non  est  nisi  ipse  contractus  seu 
coniugalis  unio  a  Deo  ipso  in  paradiso  inter  protoparentes 
instituta.  Etenim  Matth.  XIX.  4  seqq.  dixit  Christus  phari- 
saeis:  «Qui  fecit  hominem  ab  initio  masculum  et  foemi- 
nam  fecit  cos ,  et  dixit :  propter  hoc  dimittet  homo  pa- 
trem  et  matrem,  et  adhaerebit  uxori   suae,  et  erunt  duo 

in  carne  una.  Itaque  iam  non  sunt  duo,  sed  una  caro. 
Quod  ergo  Deus  coniunxit ,  homo  non  separet ;  »  et  Apo- 
stolus  1.  c.  V.  30  seqq.  scribit :  «  Propter  hoc  relinquet 
homo  patrem  et  matrem  suam ,  et  adhaerebit  uxori  suae , 
et  erunt  duo  in  carne  una.  Sacramentum  hoc  magnum  est: 
ego  autem  dico  in  Christo  et  in  ecclesia.»  In  utroque  autem 
textu  sermo  est  de  unione  coniugali  primorum  parentum ; 
cum  igitur  haec  unio ,  cui  intrinseca  est  repraesentatio 
unionis  Christi  cum  ecclesia  ( futurae  quidem  quoad  pro- 
toparentes ,  iam  peractae  autem  quoad  nos  ) ,  facta  fuerit 
signum  efficax  gratiae  seu  sacramentum  inter  christianos , 
necessario  consequitur  non  aliud  esse  contractum,  aliud 
vero  sacramentum  in  christianorum  coniugiis  ,  sed  esse 
ipsum  contractum  gratia  auctum  et  praeditum  per  Chri- 
stum ;  seu  quod  idem  est ,  consequitur  in  christianorum 
coniugali  foedere  ,  inseparabilem  prorsus  esse  rationem 
contractus  et  sacramenti ,  seu  unum  idemque  esse  con- 
tractum  et  sacramentum. 

Insuper:  illud  ipsum  matrimonium  factum  est  sacra- 
mentum  a  Christo,  quod  Deus  constituit  a6  mitio.  lam  vero 
illud  matrimonium  non  aliud  fuit  nisi  ipsa  protoparentum 
maritalis  coniunctio  referens  futuram  Christi  cum  ecclesia 
coniunctionem  ;  ergo  in  hac  maritali  coniunctione  ratio 
consistit  sacramenti  a  Christo  instituti ;  atque  idcirco  eadem 
est  utriusque ,  contractus  nempe  coniugalis  et  sacramenti , 
ratio. 

Praeterea  illud  ipsum  per  Christum  factum  est  signum 
efficax  gratiae ,  seu  proprie  sacramentum  novae  legis  , 
quod  ante  eius  adventum  erat  simplex  signum  fgurati- 
vum ,  uti  scholae  loquuntur,  unionis  Christi  cum  ecclesia 
sua ;  atque  hac  de  causa  passim  a  patribus  latiori  quodam 
sensu  dicta  sunt  sacramenta  veterum  connubia ,  non  solum 
hebraeorum,  verum  etiam  et  ipsorum  ethnicorum  ,  qua- 
tenus,  ut  diximus ,  inhaerens  est  hoc  signum  ipsi  mari- 

tali  coniunctioni  (4).Porro  hoc  non  est,  nec  esse  potest 
nisi  ipse  contractus,  quo  fiteiusmodi  coniugalis  coniunctio; 
ergo  contractus  coniugalis  identificatur  cum  sacramento  , 
quod  non  est  nisi  signum  unionis  Christi  cum  ecclesia 
ipsi  connubiali  unioni  intrinsecum  et  inseparabile  ab  ipso 
signo ,  immo  est  illud  per  quod  signum  exurgit.  Unicum 
quod  interponitur  discrimen  inter  coniugium  Adae  atque 
posterorum  usque  ad  Christum ,  est ,  quod  illud  fuerit  pu- 
rum  signum  absque  gratiae  connexione,  ac  propterea  sa- 
cramentum  improprie  et  lato  sensu ;  connubium  vero  chri- 
stianorum  est  illud  ipsum  signum  ,  sed  efficax  gratiae  , 
adeoque  sacramentum  presse  sumptum.  Cum  igitur  destrui 
non  possit  ratio  sacramenti,  quin  destruatur  ipse  contractus, 
quo  fit  unio  coniugalis ,  patet ,  non  posse  in  coniugiis  fide- 
lium  distingui  seu  dispesci  tamquam  rem  a  re  rationem 
contractus  a  ratione  sacramenti ,  et  viceversa.  Siquidem  , 
ut  diximus  ,  identificantur. 

Accedit  demum  ratio  petita  ex  iis  ipsis  quotidianis 
civilibus  actis ,  quae  in  omnium  oculos  incurrunt.  Passim 
quippe  homines  inter  se  convenire  solent  ac  pacisci  de 
aliqua  re;  haec  tamen  conventio,  aut  pactum  tum  vere  ac 
solum  vim  obtinent ,  cum  per  publicum  actum  ,  ac  so- 
lemnitates  a  lege  praescriptas  communitum  fuerit.  Hoc  in 
casu ,  profecto  illa  solemnitas  nihil  ponit  in  re ,  contractum 
tamen  seu  pactum  perficit ,  ita  ut  sine  illa ,  nondum  con- 
tractus  effectus  censeatur.  Nonnisi  absurde  quis  distingue- 

v!  (4)  Atque  huc  referuntur,  ut  postea  videbimus,  textus  illi  oranes,  quos  im- 
probo  labore  congessit  Launojus  ad  paradoxum  suum  evincendura  in  cit.  op.  De 
regia  etc.  Quod  opus  cum  impugnassetLeuillierius  doctor  sorbonicus  in  Observa- 
tionibus  ad  Launoji  librum,  atque  Galesius  episcopus  aversanus  in  tractatu  cui 
titulus:  Ecclesiastica  in  matrimonium  potestas.  Homhe  1676.  Launoius  amicis 
suis  saepe  testatus  est  libruni  illum  scripsisse  invitum  et  contra  animi  sul  senten- 
tiam,  iussu  superiorum,  ut  refert  Ancillonius  in  MwceZZarteis  cn^jcj,$  tom.  II. 
pag.  330.  Galesio  tamen  ipse  opposuit  librum  eamdem  sententiam  propugnantem 
acerrime,qui  inscribitur:  Contentorum  in  Galesii  ecclesiastica  in  malrimonium 
potestate  erratorum  index.  Paris  1677. 

ret,  tamquam  duas  res  atque  duas  entitates,  solemnitatem 
et  contractum  ,  cum  solemnitas  illa  sit,  per  quam  contractus 
existit  ac  valorem  obtinet.  Id  porro  est,  quod  in  fidelium 
coniugio  contingit;  siquidem  mutuus  consensus,  qui  in- 
teriorera  voluntatem  patefacit ,  ille  est  per  quem  contractus 
et  sacramentum  exurgit  ,  seu  est  contractus  ,  qui  induit 
qualitatem  sacramenti  ex  Ghristi  voluntate,  qui  contractum, 
dum  fit,  seu  in  actu  ipso  quo  fit,  sanctificat  gratia  sua. 

Alia  plura  possem  eiusmodi  argumenta  urgere,  quae 
in  idem  recidunt  (5) .  Ne  tamen  diutius  rem  protraham ,  me 
verto  ad  alias  propositas  probationes  enucle-andas. 

Secundo  igitur  hanc  in  sententiam  universam  conspi- 
rare  antiquitatem  haud  difficile  evincitur.  Etenim  explora- 
tum  est  patres  veteres  distinctionem  inter  contractum  et 
sacramentum  in  coniugiis  christianis  penitus  ignorasse  , 
nec  unius  quidem  testimonium ,  quo  eam  vel  leviter  in- 
sinuasse  videatur ,  adduci  ex  iis  posse.  Quamvis  vero  hoc 
non  sit  nisi  argumentum  negativum,  attamen  cum  nihil 
positivi  ei  adversetur,  magni  profecto  ponderis  est  cen- 
sendum. 

Neque  desunt  argumenta,  eaque  validissima  ex  vete- 
ribus  ducta,  quae  nostram  adstruant  doctrinam.  Siquidem 
hanc  doctrinam  adstruit  eorum  sentiendi  atque  agendi  ra- 
tio,  respectu  illorum  coniugiorum  ,  quae  fideles  inter  se 
occulte,  ac  inscia  ecclesia  celebrabant.  Haec  quippe  con- 
iugia  quamvis  perpetuo  maiores  insectati  sint  ac  detestati 
tamquam  illicita,  nihilo  tamen  secius  ,  quemadmodum 
ostendimus,  ea  uti  vera  ac  rata  habuerunt,  ita  ut  numquam 
tribuerint  ita  inter  se  copulatis  nova  inire  coniugia,  aut 
eoa  ad  separationem  compulerint.  Ex  altera  vero  parte 
constat  veteres  non  aliud  agnovisse  matrimonium,  praeter 

(5)  Cf.  card.  Gerdil  in  egregio  Trattato  del  matrimonio.  Discorso  prelimi- 
nare  in  quo  lianc  ipsam  doctrinam  mirifice  ac  fuse  evolvit.  Opp.  ed.  Rom.  1809. 
tom.  XV.  . 

illud ,  quod  in  ecclesia  ut  veri  nominis  sacramentum  ad- 
mittebatur.  Ex  quo  patet  eos  uti  sacramentum  admisisse 
coniugium  clandestinum ,  in  quo  idem  est  contractus  ac  sa- 
cramentum  ,  cum  nulla  in  eo  intervenerit  ecclesiae  seu  mi- 
nistrorum  eius  actio. 

Idipsum  confirmatur  ex  eorum  sollicitudine,  qui  cave- 
bant  ne  tales  occultae  coniunctiones  fierent ;  exinde  tot 
constitutiones  et  canones  prodierunt  ad  eas  vetandas  ; 
exinde  etiam  tantum  ipsorum  studium  in  efferendis  bene- 
dictionis  sacerdotalis  fructibus,  in  augendo  exteriori  nuptia- 
rum  ritu  et  apparatu ,  ut  ita  magis  fideles  allicerent  ad 
hoc  suscipiendum  cum  uberiori  fructu  sacramentum  ob 
debitam  erga  ecclesiam  obedientiam,  ac  si  secus  facerent, 
etsi  sacramentum  susciperent,  eiusdem  tamen  gratia  desti- 
tuerentur. 

Sensus  praeterea  antiquitatis  ecclesiasticae  hac  super 
re  clarius  adhuc  patet  ex  patrum  agendi  ratione  circa  se- 
cundas  ac  ulteriores  nuptias  defuncto  priori  coniuge.  Num- 
quam  ipsi  affirmarunt  novas  has  nuptias  verum  non  esse 
coniugii  sacramentum.  Verum  cum  eas  minus  probarent 
ob  quamdam  incontinentiae  labem,  quam  ita  contrahen- 
tibus  sibi  videre  visi  sunt,  has  nuptias ,  ut  suo  loco  vi- 
dimus ,  et  coronatione  et  benedictione  privarunt  ,  etsi 
coram  ecclesia  celebrarentur.  Sicque  ostenderunt  sacra- 
mentum  per  contractum  confici. 

Ut  patet,  argumenta  illa  omnia ,  quibus  ex  antiquitate 
ostendimus  contrahentes  creditos  sacramenti  matrimonii 
ministros  ,  eadem  sunt ,  quae  evincunt ,  maiores  nostros 
ratum  fixumque  habuisse  unam  eamdemque  rem  esse  con- 
tractum  et  sacramentum  in  christianorum  nuptiali  foedere ; 
sive  hae  nuptiae  ornarentur ,  sive  destituerentur  exteriori 
rituum  forma  et  apparatu. 

luverit  nunc  aliud  argumentum  adiicere  quo  magis 
antiquitatis  sensus  innotescat  ad  rem  nostram  conficien- 

dam.  Hoc  vero  desumimus  ex  testimoniis  illorum  patrum , 
quae  ,  ut  innulmus  ,  magno  numero  protulit  Launoius  , 
quibus  ostendat  veteres  nomen  ac  dignitatem  sacramcnti 
in  coniugiis  veteris  testamenti  agnovisse.  Tales  sunt  prae- 
ter  recentiores  TertuUianus ,  s.  Hieronymus ,  s.  Augusti- 
nus,  s.Leo  M.,Hincmarus  Remensis  etc.  (6).  Nos  ultro  id 
damus  Launoio ,  dummodo  in  germano  sensu,  quo  a  patri- 
bus  sacramenti  dignitate  ac  nomine  veterum  coniugia  prae- 
dita  esse  dixerunt,  intelligantur;  vldelicet  ratione  meri  signi, 
autsignificationis  futurae  Christi  cum  ecclesia  coniunclionis . 
Quo  sensu  interdum  etiam  iidem  patres  vel  in  ipsis  infi- 
delium  connubiis  sacramenti  dignitatem  ac  nomen  admi- 
serunt,  non  autem  ea  ratione,  qua  in  nova  lege  matri- 
monium  dicitur  sacramentum ,  quatenus  scilicet  adnexam 
gratiara  habet,  seu  signum  efficax  est  gratiae,  quod  esset 
absurdum  de  ethnicorum  coniugiis  cogitare  (7) .  Quo  prae- 
posito  fundamenlo,  sic  itineri  insisto.  Certum  est ,  patres 
illum  contractum,  seu  illum  ipsum  consensum,  quo  consti- 
tuebatur  contractus  coniugalis  inter  fideles,  vocasse  sacra- 
mentum  presse,  ac  veri  nominis  ad  eum  modum,  quolatiori 
sensu  sacramenta  dixerunt  coniugia,  quae  ante  Christi  ad- 
ventum  fiebant  tum  apud  fideles  tum  apud  infideles.  Atqui 
in  posterioribus  his  coniugiis  patres  non  distinxerunt  sa- 
cramentum  a  contractu,  sed  hunc  ipsum  contractum  sa- 
cramentum  vocarunt  ob  ipsi  inhaerentem  significationem 
futurae  Christi  cum  ecclesia  unionis  ;  ergo  neque  ullam 
interposuerunt  distinctionem  inter  contractum  et  sacramen- 


(6)  In  op.  cit.  pag.  710-716.  Ilaec  autem  congessit  testimonia  eum  in  finem, 
ut  deinde  inferret  viros  principes,  prout  in  veteri  lege,  sic  in  nova  usos  fuisse  ac 
etiamnum  uti  potcstate  constituendi  impedimenta  dirimentia ,  etiamsi  noptiae 
a  Cliristo  evectae  fuerint  ad  dignitatem  sacramenti. 

(7)  Atque  hic  observari  volo  hunc  auctorem ,  qui  se  ubique  criticum  sagacis- 
simum,  immo  et  hypercrilicum  exhibet,  tamen  tum  hoc  loci,  tura  ubicumquc 
agitur  de  paradoxis  suis  ad versus  ecclesiae  doctrioam  penuadendis,  absque  delectu 
testiraouia  congererc  solerc. 

tum  in  coniuglis  christianorum,  sed  hunc  ipsum  contractum 
appellarunt  sacramentum  ,  eo  quod  praeseferat  ratione  sui 
signum  efficax  gratiae ,  atque  unionis  Christi  cum  ecclesia. 

Tertio  demum  catholicam  ecclesiam  sua  sentiendi  et 
agendi  ratione  distinctionem  contractum  inter  et  sacramen- 
tum  in  fidelium,  seu  baptizatorum  coniugiis  excludere  lucu- 
lenter  ostenditur  ex  concilii  tridentini  doctrina.  Nam  con- 
cilium  sess.  XXIV.,  uti  superius  vidimus  ,  duo  edixit,  ac 
1 .  Christum  passione  sua  nobis  promeruisse  gratiam ,  quae 
naturalem  amorem  perficeret,  et  indissolubilem  unitatem 
coniugii  protoparentum  ac  posterorum  confirmaret.  2.  Per 
eiusmodi  gratiam ,  qua  sunt  instructa  coniugia  christiano- 
rum ,  haec  praestare  connubiis  veteribus  tali  gratia  desti- 
tulis.  Ex  his  proinde  discimus  sacramentum  matrimonii 
christiani  nihil  aliud  esse  quam  contractum  ipsum  sanctifi- 
catum ,  dum  per  consensum  verbis  seu  nutibus  expressum 
eum  contrahentes  conficiunt.  Sane ,  si  sacramentum  a  con- 
tractu  distingueretur ,  eique  tamquam  res  ab  eo  distincta 
accederet,  utscite  animadvertit  card.  Gerdilius,  non  dixis- 
set  concilium,  Christum  fecisse  matrimonium  sacramen- 
tum,  sed  fecisse  sacramentum  distinctum  ad  sanctifican- 
dum  matrimonium  ,  eidemque  adiungendum  (8) . 

Praeterea ,  ut  apposite  rem  declarat  Bellarminus  ,  con- 
iugii  sacramentum  duobus  modis  considerari  potest.  Uno 
modo  quando  fit ,  altero  quando  permanet  postquam  factum 
est.  Est  enim  matrimonium  simile  eucharistiae,  quae  non 
solum  dum  fit,  sed  etiam  dum  permanet,  sacramentum 
est.  Dum  enim  coniuges  vivunt,  semper  eorum  societassa- 
cramentum  est  Christi  et  ecclesiae.  Nam,  ut  ipse  conti- 
nuat ,  negari  non  potest  ipsos  coniuges  simul  cohabitantes , 
sive  externam  coniugum  societatem  et  coniunctionem  ,  quae 
materlale  est  symbolum  externum  Christi  et  ecclesiae  in- 
dissolubilem    coniunctionem  referens ,   quemadmodum  in 

(«)  Loc.  cit. 

sacramento  eucharlstiae ,  consecratione  peracta ,  remanent 
species  consecratae ,  quae  sunt  symbolum  sensibile  atque 
externum  interni  alimenti  spiritualis  (9).  lam  vero ,  si  sa- 
cramentum  coniugii  consisteret,  aut  requireretur  in  re  ali- 
qua  a  coniugali  unione  distincta ,  transacta  semel  illa  qua- 
licumque  ceremonia,  in  qua  iuxta  adversarios  consisteret 
totius  sacramenti  ratio ,  nihil  sacramentale  in  illa  unione 
perseveraret ,  quae  facta  fuisset  per  contractum  penitus  a 
sacramento  distinctum  ,  atque  seiunctum ,  et  in  quem  ,  ut 
contenditur,  nullum  influxum  sacramentum  exercet,  utpote 
quod  consisteret  tantum  in  actu  transeunte ,  non  autem  in 
statu  permanente.  Quocirca  permaneret  in  statu  suo  et  con- 
ditione  contractus  mere  naturalis  atque  civilis,  secus  ac 
christiani  connubii  natura  ex  dictis  postulet.  Quod  profecto 
nemo  catholicorum  dicet. 

At  praestat  id  ipsum  adversariorum  agendi  ratione  fir- 
mius  constitui.  Cum  enim  Nuytz  urgere  realem  eiusce- 
modi  distinctionem  inter  contractum  et  sacramentum  in 
coniugiis  christianorum  sibi  proposuisset ,  ita  ut  ratio  sa- 
cramenti  accedat  tamquam  ab  extrinseco  ad  consensum, 
negavit  Christum  evexisse  matrimonium  ad  dignitatem  sa- 
cramenti  (10).  Porro  hic  auctor  non  negavit  matrimonium 
unum  esse  ex  septem  ecclesiae  sacramentis  a  Christo  insti- 
tutis  ,  quod  haereticum  esset ,  sed  eo  sensu  inficiatus  est 
Christum  evexisse  matrimonium  ad  dignitatem  sacramenti, 
quatenus  contractum  ipsum  naturalem  seu  civilem  fecerit 
sacramentum ,  ei  vim  tribuens  producendae  gratiae  con- 
trahentibus  in  actu  ipso  ,  et  per  actum  contrahendi  ,  ut 
deinde  argumentaretur,  rationem  sacramenti  ipsi  contractui 
in  esse  suo  iam  constituto  per  benedictionem  sacerdotis 
accedere,  et  sic  alterum  ab  altero  distingueret.  Et  reipsa 
ex   hoc  principio  Nuytz   hoc  tamquam   coroUarium   de- 

1 

(9)  De  matr.  cap.  VI. 

(10)  Eius  propositiones  a  Pio  IX.  notatas  superius  dedimus. 

duxit,  adiiciens  «  sacramentum  non  esse  nisi  quid  con- 
tractui  accessorium  ,  ab  eoque  separabile  (11).»  Quae  ta- 
men  doctrina  falsa  declarala  est  a  summo  Pontifice,  atque 
ut  talis  damnata. 

Demum  cum  ecclesia  numquam  coegerit ,  aut  cogat 
ad  sese  deinceps  saltem  communiendos  benedictione  sa- 
cerdotali  eos ,  qui  quacumque  ex  causa  illicite  contrahentes 
eam  non  receperint,  ex.  gr.  eos,  qui,  parocho  reluctante , 
aut  ubi  indulgetur  ad  valorem  nuptiarum  in  coniugiis  mixtis 
coram  ministro  acatholico ,  contraxerunt ,  luculenter  osten- 
dit,  se  invectam  hanc  distinctionem  inter  contractum  et 
sacramentum  plane  non  agnoscere.  Hac  enim  in  hypothesi 
iuxta  adversarios  nubentes  non  recepissent  sacramentum, 
adeoque  etsi  eos  coniugii  ita  illicite  inter  se  initi  poeni- 
teret ,  deberent  tamen  in  perpetuum  gratia  sacramentali 
ipsis  adeo  necessaria  carere ;  quod  quidem  pientissima 
mater  ecclesia  numquam  in  fiHis  suis  pateretur.  Si  proinde 
ecclesia  eis  denegat  benedictionem ,  nec  eos  cogit  ad  eam 
sibi  comparandam ,  ideo  est ,  quod  ipsa  pro  certo  habet 
sic  contrahentes  vere,  licet  indigne,  sacramentum  susce- 
pisse ,  sublato  autem  obice,  quo  impediti  sunt  quominus 
fructum  seu  effectum  sacramenti  susciperent ,  nempe  vim 
sacramenti ,  quae  reviviscit ,  sacramento  iugiter  perseve- 
rante,  prout  exposuit  Bellarminus. 

Igitur  spectata  rei  natura,  antiquitatis  sensu  inspecto, 
ecclesiaeque  sentiendi  et  agendi  ratione  expensa,  conclu- 
damus  necesse  est,  in  coniugiis  christianorum  insepara- 
bilem  plane  esse  rationem  contractus  et  sacramenti ;  atque 
idcirco  evanescant  oportet  cuncta  exitialia  consectaria,  quae 
unice  huic  separabilitati  et  distinctioni  innituntur ,  et  ex 
ea  profluunt. 

Contra  vero  ex  vindicata  doctrina  hac  de  inseparabi- 
litate,  pronum  est  corollarium  inferre,  quod  in  ipsa  huius 

(11)  Cf.  Damnatio  et  prohibitio  etc.  cit. 

articuli  inscriptione  enunciavimus ,  nimirum  in  matrimonio 
fidelium ,  ubi  non  habetur  sacramentum ,  neque  contractum 
legitimum  haberi. 

Nam  si  in  connubiis  christianis ,  celebrato  matrimonio , 
nulla  superest  distinctio  realis  inter  contractum  et  sacra- 
mentum ,  adeo  ut  sacramentum  et  contractus  sint  unum 
idemque ,  omnino  sequitur  ibi  non  haberi  contractum  le- 
gitimum  seu  validum,  ubi  non  habetur  sacramentum.  Hinc 
fere  supervacaneum  videri  posset  pluribus  adeo  conspi- 
cuam  veritatem  adstruere. 

Quoniam  tamen  qui  novitatibus  student,  numquamde- 
sinunt  perniciosam  doctrinam  obtrudere,  iuxta  quam,  et- 
iamsi  in  coniugiis  christianis  quacumque  de  causa  non 
habeatur  sacramentum,  teneat  nihilominus  matrimonium 
in  ratione  contractus  legitimi ,  operae  pretium  esse  duci- 
mus,  ipsis  hoc  etiam  effugium  praeripere.  Quod  quidem 
facile  fit  tum  ex  intima  rei  natura,  tum  ex  doctrina  eccle- 
siae,  tum  denique  ex  analogia  cum  sacramentis  reliquis. 

Sane  natura  ipsa  rei,  qua  de  agitur,  exposcit  ut  nullus 
agnosci  debeat  legitimus  seu  validus  contractus  inter  nu- 
bentes,  ubi  non  habetur  quacumque  ex  causa  sacramen- 
tum ,  si  sacramentum  matrimonii  nil  aliud  sit  quam  con- 
tractus  legitimus  sub  debitis  conditionibus  celebratus :  atqui 
ex  dictis  eiusmodi  est  matrimonii  sacramentum:  ergo, 
si  non  habetur  sacramentum,  neque  contractus  habetur. 
Quando  proinde  sacramentum  non  fit,  ideo  est,  quia  fa- 
ctus  non  est  contractus  legitimus;  alioquin  iam  esset  sa- 
cramentum :  ergo  spectata  intima  natura  rei ,  haberi  ne- 
quit  contractus  ubi  non  habetur  sacramentum. 

Rursum:  sacramentum  speciatim  consistit,  seu  nequit 
concipi  quod  hinc  quidem  sit ,  illinc  non  sit  sacramentum, 
seu  ex  parte  sit,  ex  parte  vero  non  sit;  sacramentum  enim  aut 
integrum  sit  oportet  ac  perfectum  in  sua ,  quam  vocant ,  for- 
mali  ratione ,  aut  nullum  est  omniuo.  Porro  materia  proxima 

sacramenti  matrimonii  est  contractus  dum  fit ,  cuius  materia 
remota  sunt  corpora,  materia  proxima  traditio  corporum , 
forma  acceptatio;  Ego  te  accipio  in  meam;  igitur  prior  actus, 
quo  contractus  fieri  incipit,  est  materia  proxima ,  forma  se- 
cundus  actus ,  quo  contractus  completur ,  quae  est  illud  ver- 
bum  quod  accedens  ad  elemsntum  facit  sacramentum.  In  omni 
enim  contractu  adest  seu  intervenit  traditio ,  vel  conces- 
sio,  et  acceptatio  iuris.  Ideo  diximus  materiam  sacramenti 
matrimonii  esse  contractum  dum  ft,  seu  in  actu  quo  et 
per  quem  fit.  Nempe,  quod  in  idem  recidit:  aut  habetur  sa- 
cramentum  et  habetur  contractus,  aut  non  habetur  sacra- 
mentum,  nec  habetur  contractus,  ex  quo  exurgit  sacramen- 
tum ,  seu  non  est  contractus  ille  formalis  qualis  requiritur 
ad  sacramentum.  ^  ^   .i.;.! 

Si  consulamus  vero  ecclesiae  doctrinam ,  eo  magis  haec 
veritas  confirmabitur.  Etenim  eo  ipso  quod  ecclesia  docet, 
causam  efiicientem  matrimonii,  ut  loquitur  Eugenius  IV. 
in  decreto  pro  Armenis,  regulariter  esse  mutuum  consen- 
sum  per  verba  de  praesenti  expressum,  patefacit,  non 
posse  haberi  sacramentum  sine  contractu,  et  vicissim  nul- 
lum  haberi  contractum  ubi  non  est  sacramentum,  cum  matri- 
monium  sit  ipse  legitimus  contractus  ,  qui  gratia  instruitur. 

Quod  expendens  Van-Espen,  auctor  profecto  adver- 
sariis  non  suspectus ,  scribit :  «  Causa  igitur  efficiens  et 
perficiens  matrimonium  est  mutuus  contrahentium  con- 
sensus ,  et  sicut  sponsalia  de  futuro  contrahuntur  solo 
consensu  in  nuptias  futuras ,  ita  matrimonium  per  con- 
sensum  de  praesenti  in  nuptias  perficitur  iuxta  regulam 
iuris :  nuptias  non  concuhitus  sed  consensus  facit.  Unde 
pontifex  (Innocentius  III.)  in  cap.  23.  X.  De  sponsalihus, 
tamquam  indubitatum  fundamentum  assumit,  quod  sufficiat 
ad  matrimonium  solus  consensus  illorum,  de  quorum ,  quor- 
rumque  coniunctionibus agitur  (12).»  Agi  vero  de  matrimonio 

(12)  lus  eccles.  univ.  par.  II.  tit.  XII.  cap.  IV.  n.  7. 

prout  sacramentum  est,  constat  ex  iis ,  quae  idem  auctor  nvi- 
meris  praecedentibus  exposuit  circa  discrimen  inter  infide- 
lium  etfidelium  coniugium,  quod  illud  quidem  sit  verum, 
sed  non  ratum,  istud  praeterea  sit  etiam  ratum  et  sacramen- 
tum,  dicens  n.  3.  «  Aliud  est  matrimonium  ratum,  idest, 
ab  ecclesia  approbatum,  quod  inter  christifideles  legitime 
contrahitur....Nam  etsi  matrimonium  verum  inter  infideles 
existat ,  non  tamen  est  ratum :  inter  fideles  autem  verum  et 
ratum  existit,  quia  sacramentum  fidei ,  quod  semel  est  ad- 
missum ,  numquam  amittitur ,  sed  ratum  efficit  coniugii 
sacramentum,  ut  ipsum  in  coniugibus  illo  durante  perdu- 
ret.  »  Deinde  explicat  accurate  quid  veniat  in  Eugenii  de- 
creto  sub  verbo  regulariter,  scribens:  «  Nullatenus  sic  in- 
telligendum ,  quasi  aliquando  aha  esset  causa  efficiens 
matrimonii,  quam  mutuus  consensus,  sed  quod  is  con- 
sensus  non  sit  exprimendus  per  verba ,  ideoque  vocula 
regulariter  non  refertur  ad  mutuum  consensum,  sed  re- 
fertur  ad  consensum  per  verba  de  praesenti  expressum.  » 
Eodem  tendit  doctrina  concilii  tridentini,  ex  qua  con- 
stat  concilium  matrimonia  clandestina  irritasse  non  solum 
prout  sacramenta,  sed  prout  sunt  contractus,  imo  directe 
irritum  fecisse  ac  illegitimum  consensum  clanculum  con- 
trahentium,  quos  ad  contrahendum  reddidit  ineptos,  utsic 
irritum  faceret  contractum  adeoqueet  sacramentum.  Persua- 
sum  igitur  habuit  concilium  ubi  nullum  est  sacramentum 
coniugii,  nullum  pariter  esse  contractum,  ex  quo  sacramen- 
tum  enascitur  (13)  .Et  sane  satis  est  verba  expendere  decreti, 

(13)  Licet  ex  dictis  contractns  et  sacramentum  inconiugio  cliristiano  unura 
revera  sint,  seu,  nt  aiunt,  identificentur ,  ratione  tamen  seu  logice  prius  est 
contractus  quam  sacramentum ;  conciiium  porro  reddens  coniuges  non  idoneos  ad 
contrahendum ,  hoc  ipso  irritum  facit  eorum  contractum ,  adeoque  et  sacramentum 
impedit,  quod  ex  illo  exurgeret. 

Apposite  Bellarminus  loc.  cit.  cap.  V.  scribit:  oMateria  sacramenti  huius  non 
est  coniunctio  viri  ac  mulieris  cuiuscumque,  sed  coniunctio  legitimarum  perso- 
narum...  Quae  sint  auteni  legitimae  personae  Cliristus  non  definivit,  sed  praesup- 
posito  contraetu  humano  intcr  legitimas  personas,  eam  coniunclionem  evexit  ipse 

ut  mens  concilii  patefiat:  «  Qui  aliter,  statuit  concilium, 
quam  praesente  parocho ,  vel  alio  sacerdote  de  ipsius  pa- 
rochi  seu  ordinarii  licentia,  et  duobus  vel  tribus  testibus, 
matrimonium  contrahere  attentabunt,  eos  sancta  synodus 
ad  contrahendum  omnino  inhahiles  reddit ,  et  huiusmodi  con- 
tractus  irritos  esse  decernit,  prout  eos  praesenti  decreto  ir- 
ritos  facit  et  annullat  (14).  » 

Ex  alio  praeterea  fonte  ecclesiae  doctrina  hac  super 
re  innotescit,  scilicet  ex  ratione  signi  prout  indicat  unio- 
nem  Christi  cum  ecclesia,  quod  inest  ipsi  contractui.  In 
tantum  enim  matrimonium  christifidelium  est  sacramen- 
tum ,  in  quantum  est  signum  practicum  coniunctionis  Chri- 
sti  et  ecclesiae,  et  sub  hoc  respectu  graliam  legitime  nu- 
bentibus  confert.  lam  vero  eiusmodi  signum  est  contractus 
per  consensum  verbis,  aut  signis  elicitum,  et  quidem  inter 
legitimas  personas  ac  sub  debitis  conditionibus.  Si  proinde 
non  habetur  sacramentum  ,  ideo  est ,  quia  deest  contra- 
ctus;  nam  si  adesset  legitimus  contractus,  hoc  ipso  habe- 
retur  sacramentum ;  ergo  minime  possibile  est ,  ut  habea- 
tur  contractus,  ubi  non  est  sacramentum. 

Eadem  ecclesiae  sentiendi  ratio  innotescit  ex  modo , 
quo  ipsa  se  gerit  quoties  in  christianorum  coniugiis  non 
intervenit  sacramentum ,  cum  nempe  aliquo  ex  capite  eve- 
nit ,  ut  sacramentum  non  habeatur.  Siquidem  ipsa  illico 
ut  innuptos  spectat  eos  ,  qui  ita  contraxerunt,  atque  aut  se- 
parat  ab  invicem,  aut  eos  habet  ut  fornicarios.  Cur  vero 
ita  se  gerit ,  licet  materialem ,  aut  civilem  inter  se  con- 
ventionem  fecerint,  nisi  quia  ipsa  pro  certo  habet  nul- 
lum  adesse  formalem  ac  presse  dictum  contractum  ?  Idque 
sine  ulia  exceptione ;  porro  nulla  esset  ratio  sic  agendi , 
si  ecclesia  existimaret  posse  haberi  legitimum  contractum 

*'ld  sacramenti  dignitatem;  ecclesia  igitur  detcrminat,  quaesint  Zcsrj^/mae^mo- 
"nae,  et  eo  modo  materiam  et  fundamentum  praeparat  sacrampnto  matrimonii.» 
'^  '       (t4)  Sess.  XXIV.  decret.  De  reform.  matr.  cap.  I. 

formalem  ac  valldum,  qui  non  sit  sacramentum.  Hac  enim 
in  hypothesi  ad  summum  coniuges  privarentur  gratia  tan- 
tum  sacramentali ,  vel  peccarent  ita  contrahentes  contra 
ecclesiae  praeceptum ,  sed  contractus  in  suo  robore  per- 
maneret ,  ac  illi  vere  coniuges  essent.  Attamen  ecclesia 
uti  nullas  constanter  habuit  et  habet  eiusmodi  coniunctio- 
nes.  Argumento  igitur  ineluctabili  est,  non  subsistere  con- 
tractum  ,  si  non  interveniat  sacramentum  ,  seu  verius  qui 
non  sit  sacramentum. 

Idem  apertissimecolligitur  exAllocutione,  quamPiuslX. 
habuit  ad  patres  cardinales  die  27.  Septemb.  1852.  in  qua 
contra  legem  de  matrimonio  civili  in  Neo-granatensi  re- 
publioa  propositam  ,  ita  cathoHcae  ecclesiae  doctrinam 
exposuit:  «Nihil  dicimus  de  alio  illo  decreto  ,  quo  ma- 
trimonii  sacramenti  mysterio,  dignitate,  sanctitate  omnino 
despecta  ,  eiusque  institutione  ,  et  natura  prorsus  ignorata , 
et  eversa ,  atque  ecclesiae  in  sacramentum  idem  potestate 
penitus  spreta,  proponebatur  iuxta  iam  damnatos  haereti- 
corum  errores  ,  atque  adversus  catholicae  ecclesiae  doctri- 
nam ,  ut  matrimonium  tamquam  civilis  tantum  contractus 
haberetur ,  et  in  variis  casibus  divortium  proprie  dictum 
sanciretur,  omnesque  matrimoniales  causae  ad  laica  de- 
ferrentur  tribunalia ,  et  ab  illis  iudicarentur ;  cum  nemo 
ex  catholicis  ignoret ,  aut  ignorare  possit,  matrimonium  esse 
vere,  et  proprie  unum  ex  septem  evangehcae  legis  sacra- 
mentis  a  Christo  Domino  institutum ,  ac  propterea  inter 
jideles  matrimonium  dari  non  posse  ,  quin  uno  eodemque 
tempore  sit  sacramentum  ,  atque  idcirco  quamlibet  aliam 
inter  christianos  viri  et  mulieris,  praeter  sacramentum,  con- 
iunctionem ,  cuiuscumque  etiam  civilis  legis  vi  factam  , 
nihil  aliud  esse ,  nisi  turpem  atque  exitialem  concubina- 
tum  ab  ecclesia  tantopere  damnatum ,  ac  proinde  a  con- 
iugali  foedere  sacramentum  separari  numquam  posse ,  et 
omnino  spectare  ad  ecclesiae  potestatem  ea  omnia  decer- 

nere,  quae  ad  idem  matrimonium  quovis  modo  possunt 
pertinere  (1 5) . »  Quibus  praeclarissimis  verbis  dum  abso- 
lutissima  traditur  doctrina  ecclesiae  catholicae  de  matri- 
monio ,  simul  Cani  eiusque  fautorum  ac  patronorum  sen- 
tentia  reprobatur  (1 6) ,  ac  doctrina ,  quam  in  hoc  articulo 
probandam  suscepimus ,  diserte  asseritur. 

Reliquum  est  ad  absolvendum  hoc  argumentum  ,  ut 
conferamus  sacramentum  hoc  nostrum  connubii  christiani 
cum  sacramentis  reliquis ,  ut  ex  istorum  analogia  verita- 
tem  eruamus  enunciatae  doctrinae. 

Porro  exploratum  est ,  cum  agitur  de  materia  sacra- 

mentorum   proxima  ,    cuiusmodi  est  contractus  in  sacra- 

mento  matrimonii  in  sensu  exposito ,  quod  si  aliquo  vitio 

ea  laboret  substantiali ,  ut  aiunt ,  hoc  ipso  non  exurgat 

seu  non  conficiatur  sacramentum  ;  aut  si  agitur  de  sacra- 

mentis  permanentibus ,  uti  eucharistia ,  corruptis  specie- 

bus ,  sacramentum  esse  desinit  corporis  et  sanguinis  Do- 

.mini.   Itaque ,    quemadmodum   cessante   idonea  materia , 

.desinit  esse  sacramentum ,  ita,  cessante  sacramento,  mate- 

^riaidonea  cesset,  aut  cessasse  necesse  est.  Ut  hanc  doctri- 

nam  cum  casu  quem  prae  manibus  habemus  coniungamus , 

si  quacumque  ex  causa  contingat ,  ut  aut  non  fiat  sacra- 

,  mentum ,  aut  si  factum  sit,  cesset  sacramenti  ratio,  ma- 

teria  amplius  non   subsistit ;   si  in  matrimonio ,    aut  ex 

defectu   consensus ,   aut  ex  defectu  aHcuius  conditionis , 

.  personae  idoneae  non  sint  ad  legitime  contrahendum  ,  nec 

efficitur  sacramentum ,  neque  ullo  modo  contractus  habetur. 


-ffO')  (15)  Cf.  Pii  IX.  pontificis  maximi  Acta  part.  I.  pag.  392  seq. 

(16)  Ex  his  iterum  patet  sententiam  Cani  illam  probabilitatem  amisisse, 
quam  Bened.  XIV.  ut  privatus  doctor  in  cit.  opere  De  synodo  eam  habere  scripse- 
rat,  ut  constat  ex  doctrina  Pii  VI.  in  litteris  ad  episcop.  raotulensem  die  16.  Sept. 

.1788.  et  in  aliis  datis  ab  eodem  pontifice  ad  Carolum  episcop.  agriensem  (sub 
ditione  austriaca )  die  11.  lulii  1789.  Item  ex  doctrina  Pii  VIII.  et  Gregorii  XVI.  in 

'  negotio  de  matrimoniis  mixtis  cum  rege  Borussiae ,  ac  tandem  clarius  adhuc  ex 

-  doctriua  Pii  IX.  quam  hic  et  alibi  retulimus. 


CAP.  VI.  DE  INSEP.   CONTR.   ET  SACR.  ART.  I.  193 

Itaque  sive  intimam  rei  naturam ,  sive  ecclesiae  doctri- 

nam,  sive  demum  analogiam  spectemus   sacramenti  ma- 

trimonii  cum  sacramentls  reliquis ,  concludamus  oportet , 

in  matrimonio  christiano  contractum  legitimum  non  haberi 

ubi  non    habetur  sacramentum  :  adeo  inseparabiles  sunt 

ratio  contractus  et  ratio  sacramenti  ! 

;rp 
ARTICULUS  II. 

Data  etiam  veritate  sententiae  de  sacerdote  sacramenti  Matrimo- 
nii  miaistro  ,  perperam  adhuc  inde  infertur  distinctio  iDter 
contractum  et  sacraraentum  in  matrimooio  christiano. 

Supervacaneum  videri  posset  post  ea,  quae  hactenus 
constituta  sunt,  de  eadem  retractare  sententia ,  quum  fir- 
mis  adeo  solidisque  argumentis  demonstratum  sit,  nuUa 
ratione  doctrinam  de  sacerdote  ceu  sacramenti  matrimonii 
ministro  admitti  posse.  Quoniam  tamen  ,  qui  animo  ob- 
firmati  sunt  in  ea  protuenda  ad  perversum  finem  asse- 
quendum,  quem  sibi  proposuerunt  (cuiusmodi  sunt  pseudo- 
politici  ,  ut  suo  loco  videbimus )  se  facile  communiunt 
extrinseca  illa  probabilitate ,  quae  eidem  sententiae  obvenit 
ob  tot  theologorum,  qui  eam  tuiti  sunt,  auctoritatem ,  et 
propter  quam  Benedictus  XIV.  Cani  sententiam  valde  pro- 
babilem  nuncupavit  ,  cogimur  adversus  eos ,  qui  eadem 
abuti  pergere  volunt ,  etiam  hac  in  hypothesi  invectam 
distinctionem  prorsus  eliminare.  Hac  ratione  praecidimus 
filum  cuiusvis  tergiversationis  osoribus  catholicae  doctrinae 
ne  ea  ad  propriam  et  aliorum  perniciem  abuti  valeant. 

Ne  vero  in  re  adeo  gravi  desideretur  necessaria  per- 
spicuitas,  nonnulla  praemittenda  esse  censuimus  ad  di- 
cendorum  elucidationem. 

Praemittimus  itaque  1 .  nos  hoc  loco  disserere  de  ma- 
trimoniis  iuxta  formam  a  tridentino  praescriptam  celebratis, 
aut  celebrandis  ubi  eius  decretum   publicatum  est.    Nam 

13 

quoad  alia  negari  nequit  necessario  admittendam  esse,  ea 
in  hypothesi ,  distinctionem  inter  contractum  et  sacramen- 
tum.  Haec  siquidem  est  logica  illatio  ex  semel  admisso  prin- 
cipio ,  quod  nempe  ubi  non  intervenit  sacerdotis  actio  , 
seu  eius  benedictio ,  non  habeatur  sacramentum ,  sed  me- 
rus  contractus  sive  naturalis,  sive  civilis.  Atque  hoc  est 
quod  contendit  Canus ;  nimirum  hac  in  hypothesi  habe- 
retur  quidem  contractus,  at  sacramentum  non  item,  de- 
ficiente  eius  ministro  et  forma. 

Praemittimus  2.  non  esse  permiscenda  duo  haec,  vide- 
licet,  posse  subsistere  matrimonium ,  seu  contractum  sine 
sacramento ;  et  posse  subsistere  sacramentum  distinctum 
a  contractu.  Nam  primum  falsum  quidem  est,  ex  nostra 
doctrina ,  at  ex  adversariorum  sententia  dimanat ;  idque 
contigit  et  contingit  in  omnibus  coniugiis  clandestinis ,  in 
omnibus  coniugiis  renitente  parocho ,  aut  coram  haeretico 
ministro  celebratis,  aut  celebrandis.  In  his  enim  omnibus 
aliisve  similibus  casibus  haberetur  iuxta  eam  sententiam 
contractus  civilis  sine  sacramento.  Alterum  vero  non  modo 
est  falsum  ,  sed  neque  legitime  ex  adversariorum  doctrina 
dimanat,  prout  mox  ostendemus. 

Praemittimus  3.  enunciatam  doctrinam  a  nobis  adstrui 
adversus  eos ,  qui  Cani  sententia  abutuntur,  uti  iam  in- 
nuimus ,  secus  ac  ipse  aut  intellexerit ,  aut  voluerit.  Nam 
Canus  quidem  distinctionem  inter  contractum  et  sacramen- 
tum  adstruxit  in  coniugiis ,  quae  absque  sacerdotis  bene- 
dictione  celebrarentur ;  numquam  tamen  eam  admisit ,  aut 
insinuavit  quidem  cum  ageretur  de  connubiis  per  sacer- 
dotis  benedictionem  sanctificatis.  Contra  vero  illi,  quos  im- 
pugnamus,  atque  in  his  nominatim  lo.  Nepomucenus  Nuytz, 
etiam  in  his  coniugiis  eiusmodi  distinctionem  admittendam 
esse  contendunt. 

Quibus  praemissis,  data  etiam  hypothesi  de  veritate 
sententiae,  quod  sacerdos  ministcr  sit  sacramenti  matri- 

monii ,  inferri  haud  potest  distinctio ,  seu  potius  sepa- 
rabilitas  (17)  contractus  et  sacramenti  tamquam  rei  a  re 
in  coniugio  ad  formam  tridentinam  celebrato  ,  adeo  ut 
huius  articuli  sensus  sit :  tunc  saltem ,  cum  matrimonium 
in  facie  ecclesiae  celebratur,  contractus  a  sacramento  se- 
parari  non  potest,  etiamsi  detur  adversariis,  sacerdotem 
esse  ministrum.  Quod  quidem  ostendere  operosum  non  est. 
Etenim  tunc  solum  subsisteret  eiusmodi  distinctio  rea- 
lis  inter  contractum  et  sacramentum ,  si  matrimonium  ,  seu 
contractus  coniugalis  per  mutuum  consensum  verbis ,  aut 
signis  expressum ,  aliud  esset  praeter  sacramentum  ipsum 
per  benedictionem  sacerdotalem  confectum  seu  administra- 
tum.  Porro  sacramentum  non  est,  nec  esse  potest  praeter 
contractum  ipsum.  Ergo  invecta  illa  distinctio  realis  inter 
contractum  et  sacramentum  in  coniugiis  etiam  ad  formam 
tridentinam  celebratis  admitti  nequit. 
JH'  Minor  propositi  argumenti  multiplici  ex  capite  evin- 
citur:  ac  1.  ex  concilio  tridentino,  quod  anathema  pro- 
nunciavit  in  illos,  qui  dixerint,  matrimonium  non  esse  vere 
et  proprie  unum  ex  septem  legis  evangelicae  sacramentis 
(can.I.  ).  lam  vcro  si  aliud  esset  contractus  post  sacer- 
dotalem  benedictionem  ,  aliud  autem  sacramentum  ,  nori 
amplius  vere  et  proprie  matrimonium  dici  posset  sacror 
mentum,  sed  dici  deberet  sacramentum  adiectum  matrimo 
nio,  eique  extrinsecus  obveniens  suscipiendum  post  initum 
Gontractum  ,  aut  susceptum  ,  si  placet ,  post  eumdem  con- 
tractum  per  benedictionem  sacerdotis.  Quid  enim  in  ad- 
versariorum  sententia  matrimonii  nomine  significaretur,  nisi 

(17)  Adiecimus  vocem  lianc  ad  omnem  abigendam  ambiguitatem ,  quia  fieri 
absolute  potest,  ut  duo  sint  inter  se  rcaliter  distincta,  quin  separarl  ab  inviccm, 
saltem  vi  naturali  possint.  Quod  ut  aliquo  exemplo  illnstrem :  corpus  et  anima  in 
homine  vivente  sunt  realiter  distincta,  nec  tamen  absque  hominis  extinctione  se- 
parari  ab  invicem  possunt,  ct  ita  de  pluribus  aliis.  Itaque  quoties  hic,  aut  alibi  de 
reali  distinctione  disserimus  inter  contractum  ct  sacramentum  in  coniugio  chri- 
stiano  hoc  sensu  intellectam  hanc  locutionem  voiumus. 

* 

ipse  contractus  coniugalis  plene  ac  perfecte  in  suo  esse 
constitutus ,  cui  deinde  accederet  veluti  qualitas  quaedam 
extrinseca  ratio  sacramenti?  Idem  vero  concilium  matri- 
monium  ipsum  vocavit  sacramentum ;  ergo  concilium  igno- 
ravit  eiusmodi  distinctionem ,  et  qui  eam  introducunt,  ad- 
versantur  plane  doctrinae  eiusdem  concilii.  t-fn-inq 

Haec  autem  concilii  mens  clarius  dignoscitur  ex  doctrina, 
quam  canonibus  suis  praemisit.  Etenim  concilium  docet 
Christum  sanctificasse  gratia  sua  amorem  naturalem,  et  in- 
dissolubilem  unitatem  connubii  confirmasse ;  ex  quo  intulit 
matrimonium  in  lege  evangelica  veteribus  connubiis  per 
Christum  praestare  ,  atque  idcirco  merito  matrimonium 
inter  novae  legis  sacramenta  connumerari.  Quod  profecto 
consequens  non  esset ,  si  sacramentum  esset  res  distincta 
ab  ipso  matrimonio,  seu  a  contractu  coniugali  per  se.^uJb^ 
sistente.  ■.:n->\>vil 

i.  Probatur  ex  eorumdem  patronorum  sententiae  Cani 
aperta  doctrina.  Ipsi  enim  expresse  inficiantur  oriri  ex  Cani 
opinione ,  aut  subsistere  eiusmodi  distinctionem  post  con- 
fectum  per  sacerdotis  benedictionem  sacramentum.  Docent 
proinde  unanimi  consensu  sacramentum  matrimonii  con- 
sistere  in  ipso  vinculo  unionis  coniugalis,  et  per  consequens 
docent  matrimonium  aliud  non  esse  nisi  contractum  ipsum 
ad  sacramenti  dignitatem  evectum ,  vi  cuius  fit  haec  unio 
signum  mysticum  coniunctionis  Christi  cum  ecclesia ,  cui 
signo  a  Christo  adnexa  est  efficacia  producendi  gratiam. 

Ita  Sylvius ,  qui  scribit ;  «  Ut  autem  matrimonium  est 
sacramentum  novae  legis ,  ita  potest  definiri :  matrimonium 
est  christianorum  viri  et  foeminae  personarum  legitimarum 
coniunctio ,  vel  contractus  maritalis  ad  individuam  vitae 
societatem  retinendam  institutus ,  et  gratiam  coniuges  san- 
ctificantem  conferendi  vim  habens  (18).»  .  nmuwi 

(18)  Comm.  in  quart.  XLVI.  Suppl.  art.  3. 

Sic  etiam  Natalis  Alexander,  qui  cum  ostendisset  pol- 
lere  ecclesiam  potestate  non  modo  prohibendi ,  verum  etiam 
irritandi  coniugia  clandestina ,  hanc  attulit  rationem:  «Ec- 
clesiae  scilicet  dispensationi  matrimonium  subiacet,  quate- 
nus  contractus  est  ad  sacramenti  dignitatcm  evectus  (19). n 

Ludovicus  Habert,  cum  pariter  utriusque  sententiae 
fiindamenta  exposuerit ,  sibi  obiicit  adhaerenti  opinioni  de 
sacerdote  ministro ,  qui  bendictione  pronunciat  verba  for- 
mae :  «Ergo ,  inquies ,  prius  perfectum  est  matrimonium 
in  ratione  contractus  civilis  ,  quam  in  ratione  sacramenti.» 
Respondet  autem :  «  Negant  sequelam  patroni  huius  sen- 
tentiae ,  quia  contrahentes  consensum  suum  nolunt  firmum 
fieri ,  nisi  cum  ab  ecclesia  fuerit  acceptatus ,  mentemque 
suam  explicant  exemplo  aliorum  contractuum,  ad  quos 
lege  principis  requiritur  aliqua  solemnitas  :  praevius  enim 
contrahentium  consensus  ,  v.  gr,  de  fundo  aliquo  vendendo 
et  emendo ,  non  habet  suum  robur  et  vim  contractus ,  do- 
nec  ab  actuario  fuerit  conscriptus  et  consignatus  (20).» 
Ex  quibus  patet  auctorem  hunc ,  cui  bene  perspecta  erat 
Cani  eiusque  patronorum  sententia,  declarasse,  quoad  eos, 
qui  contrahunt ,  ante  sacerdotis  benedictionem  ,  matrimo- 
nium  nullum  robur  ac  firmitatem  obtinere ,  etiam  in  ra- 
tione  contractus  ,  sed  solum  in  actu ,  quo  matrimonium  fit 
sacramentum  per  benedictionem  sacerdotalem ,  illud  vim 
acquirere ;  adeoque  perfici  una  simul ,  et  in  ratione  con- 
tractus  et  in  ratione  sacramenti. 

Imo  ulterius  progrediuntur ;  siquidem  etiam  in  hypo- 
thesi,  quod  vi  emissi  consensus  ante  benedictionem  sacer- 
dotis  existere  incipiat  matrimonium  in  ratione  contractus , 
tamen  negant  post  datam  a  sacerdote  benedictionem  per- 
manere  matrimonium  sub  ratione  contractus,  sive  civilis 

(19)  Theol.  dogtnat.  moral.  De  sacram.  matritn.  cap,  II.  art.  2.  De  con- 
sensu  cland.  prop.  2. 

(20)  De  matr.  cap.  IV. 

sive  naturalis ,  quum  per  eam ,  tamquam  per  formam  ac- 
cedentem  ad  materiam,  transeat  contractus  ad  conditionem 
ac  dignitatem  sacramenti  per  modum  unius. 

Sane  Drouinius  Cani  sententiae  maxime  addictus  de 
materia  ac  forma  disserens  sacramenti  matrimonii ,  cum 
praemisisset  materiam  huius  sacramenti  esse  matrimonium 
ipsum ,  prout  est  contractus  civilis  et  legitimus ,  hac  ra- 
tione  id  evincit  :  «  IUud  enim  sacramenti  materia  est  , 
quod,  forma  accedente ,  fit  sacramentum. . . .  Atqui  matrimo- 
nium  quatenus  contractus  civilis  est  et  legitimus ,  adve- 
niente  sacerdotis  mystica  benedictione  fit  sacramentum... 
ita  verissime  dicitur  consensum  mutuum  contrahentium 
verbis  sive  signis  externis  declaratum ,  esse  huius  sacra- 
menti  materiam ,  vel  quasi  materiam ,  quae  deinde  ad  gra- 
tiae  productionem  sacerdotis  verba  mystica  proferentis  mi- 
nisterio  foecundatur  (21).»  Quae  quidem  doctrina  duplici 
modo  intelfigi  potest ;  tum  quod  per  benedictionem  sacer- 
dotis  tamquain  formam  contractus  materia  efficiatur,  ut 
ex  utraque  sacramentum  exurgat,  aut  fiat,  quatenus  forma 
intime  materiam  penetret,  efficiatque  cum  ea  sacramen- 
tum  gratiam  producens;  tum  quod  consensus  unde  con- 
tractus  emergit ,  tunc  suum  robur  ac  firmitatem  mutuetur, 
cum  ei  accedit  benedictio ,  et  materia  fit  sacramenti.  Qua- 
vis.  ratione  intelligatur ,  illud  ratum  fixumque  est,  penes 
huius  sententiae  patronos  contractum  et  sacramentum  iden- 
tificari,  ita  ut  alter  ab  altero  non  distinguatur  in  coniu- 
gio  christiano. 

Itaque  totum  quod  interponitur  discrimen  inter  eos , 
qui  contendunt  contrahentes  esse  ministros  sacramenti  ma- 
trimonii,  et  eos,  qui  pugnant  pro  sacerdote  in  eo  consi- 
stit,  quod  illi  velint  virtutem  sacramentalem  a  Christo 
immediate  connexam   fuisse    ipsi   contractui,    isti    malint 

(21)  De  re  Sacramentaria  lib.  X.  q.  3. 

adnexam  a  Christo  ipsi  contractui  mediate  ,  seu  me- 
diante  denedictione  sacerdotali ,  constituta  a  Christo  uti 
forma  sacramenti.  Utrique  igitur  in  eo  conveniunt,  sacra- 
mentum  matrimonii  a  Christo  institutum  proprie  esse  ma- 
trimonium  ipsum  exurgens  ex  contractu ,  qui  suppeditat 
esse  unioni  coniugali  referenti  coniunctionem  Christi  cum 
ecclesia,  cuique  placuit  Salvatori  nostro  adnectere  sacra- 
menti  dignitatem  ,  adeoque  unum  idemque  efFecit  con- 
tractum  et  sacramentum,  ita  ut  ab  invicem  separari  ac 
dispesci  nequeant  (22). 

3.  Probatur  ex  ipsa  matrimonii  natura  prout  exurgit 
ex  contractu  ad  dignitatem  sacramenti  a  Christo  evecto. 
Etenim  contractus  et  sacramentum  ita  arcte  connectuntur , 
ut  ex  utroque  simul  sumpto  unum  matrimonium  habeatur. 
Siquidem  aut  communis  admittitur  sententia  de  contrahen- 
tibus  ministris  (quae  nunc  est  unice  vera ) ,  aut  magis  ar- 
ridet  sententia  de  ministro  sacerdote.  Si  prior  admittatur 
sententia,  res  plane  confecta  est,  cum  non  aliud  sit  sa- 
cramentum ,  quam  ipse  contractus  a  legitimis  personis  fa- 
ctus  sub  debitis  conditionibus  referens  unionem  Christi 
cum  ecclesia,  atque  hac  de  causa  a  Christo  gratia  auctus, 
utpote  signum  efEcax  constitutus  eiusdem  gratiae;  et  res 
etiam  clarior  evadit.  Si  posterior  sententia  adversariis  ma- 
gis  placeat,  tunc  sacramentum  est  idem  contractus,  qua- 
tenus  per  formam  a  sacerdote  prolatam  materia  fit  proxima 
sacramenti ,  vim  habens  ex  Christi  institutione  producendi 
gratiam ,  seu  est  idem  ipse  contractus  sanctificatus  a  be- 
nedictione  sacerdotali.  Ergo  in  utraque  hypothesi  concur- 
runt  contractus  et  sacramentum  tamquam  duo  attributa 
unius  eiusdemque  rei  efficiendae,  quae  est  matrimonium. 
Quapropter  distingui  a  se  invicem  tamquam  res  a  re  am- 
plius  nequeunt,  ac  separari. 

(•>'2)  Cf.  Card.  Gerdil  loc.  cit. 

i.  Praeterea:  Eatenus  contractus  est  sacramentum , 
quatenus  est  signum  ac  symbolum  coniunctionis  Christi  et 
ecclesiae  gratiam  producens;  iam  vero  eiusmodi  signum 
non  est  contractus  ex  se  seiunctim  ac  universim  specta- 
tus  ,  sed  prout  est  evectus  ad  sacramenti  dignitatem  ,  sive 
eiusmodi  evectio  fiat  immediate  per  consensum  contrahen- 
tium ,  sive  mediate  per  benedictionem  sacerdotis  ;  ergo 
rursum  in  utraque  sententia  indistincta  manet  ratio  con- 
tractus  et  sacramenti. 

Diximus  autem  contractum  nubentium  ,  dum  nempe 
perficitur ,  esse  materiam  proximam  sacramenti  matrimo- 
nii ,  ac  propterea  re  non  distingui  a  sacramento  ipso ,  ut 
sic  excluderemus  fallacem  argumentationem  Marci  Anto- 
nii  De  Dominis ,  qui  ut  persuadeat  permanere  etiam  post 
adeptam  rationem  sacramenti  contractum  civilem  in  suo 
esse,  utitur  exemplo  aquae,  quae  materia  cum  sitbaptismi, 
tamen  in  esse  suo  naturali  iam  constituta  est  ante  baptis- 
mum ,  ac  talis  perseverat  post  administratum  salutare  la- 
vacrum ;  idem  dic  de  pane  et  vino  respectu  sacramenti 
eucharistiae  ante  consecrationem  (23).  lam  vero  Spalaten- 
sis  apostata  in  hac  sua  comparatione  dupliciter  errat ,  tum 
nempe  in  eo,  quod  supponat  iam  existere  contractum  per- 
fectum  ante  sacramenti  administrationem ,  prout  existit 
aqua  ante  baptismum ,  quod  tamen  in  communi  ac  vera 
sententia  falsum  est ;  immo  et  in  sententia  Cani ,  uti  vi-^ 
dimus ,  aut  saltem  iuxta  eiusdem  placiti  expositionem  quoad 
eos  ,  qui  ipsum  tuentur ;  tum  in  eo  errat,  quod  spectet 
contractum  nubentium  in  actu  quo  benedicitur,  uti  mate- 
riam  remotam,  cui  tamquam  ab  extrinseco  ceu  qualitas 
accidentalis  superveniat  ratio  sacramenti ,  cum  ex  catho- 

(23)  Haec  sunt  verba  Spalatensis:  «Sicut  sacramentum  baptismi  nihil  confert 
aquae  in  esse  perfecto  aquae,  et  sacramentum  eucharistiae  pani  et  vino ;  sic  neque 
sacramentum  matrimonii  quicquam  conferet  contractui  inter  masculum  et  foemi- 
nam ;  qui  contractus  est  iam  plenum  et  absolutum  matrimonium  in  esse  matrimo- 
nii,  hoc  est,  contraclus  humani.»0p.  etloc.  cit.  n.  22. 


CAP.  VI.  DE  INSEP.   CONTR.   ET   SACR.  ART.  11.  801 

lica  doctrina  et  theologonim  omnium  sententia  spectari 
debeat  uti  materia  proxima ,  quae  adipiscitur  rationem  sa- 
cramenti  in  actu  ipso  quo  celebratur  coniugium.  Idcirco 
ita  se  habet  contractus  ad  sacramentum  ,  quemadmodum  se 
habet  ahlutio  in  administratione  baptismi.  Cum  vero  talis 
ablutio  a  sacramento  distingui  nequeat,  quia  in  ea  una 
cum  forma  apposita  sacramenti  essentia  consistit ,  ita  non 
potest  distingui  contractus  coniugalis  a  sacramento  ipso 
matrimonii,  quia  in  eo,  ubi  celebretur  sub  debitis  conditio- 
nibus,  essentia  sacramenti  matrimonii  constituta  est. 

Ne  autem  videamur  id  gratuito  affirmare  ,  iuverit  hanc 
doctrinam  ineluctabili  adstruere  auctoritate  s.  Thomae,  qui 
proponens  doctrinam  sua  aetate  vigentem  circa  aquam 
baptismi  haec  ad  rem  nostram  scribit :  «  Quidam  existimave- 
runt,  quod  ipsa  aqua  sit  sacramentum. . . .  Sed  hoc  non  vide- 
tur  esse  verum.  Cum  enim  sacramenta  novae  legis  sanctifica- 
tionem  quamdam  operentur ,  ibi  perficitur  sacramentum  ubi 
perficitur  sanctificatio.  In  aqua  autem  non  perficitur  sancti- 
ficatio...et  ideo  sacramentum  non  perficitur  in  ipsa  aqua, 
sed  in  applicatione  aquae  ad  hominem ,  quae  est  ablutio. 
Et  ideo  magister  dicit,  quod  Baptismus  est  ablutio  corpo- 
ris  exterior  facta  sub  formu  praescripta  verborum  (24).» 
Et  Catechismus  rom.  « Id  vero,  inquit,  eo  diligentius  mo- 
nere  opportebit ,  ne  forte  fideles  in  eum  errorem  inducan- 
tur ,  ut  existiment ,  quod  vulgo  dici  solitum  est ,  aquam 
ipsam,  quae  ad  conficiendum  baptismum  in  sacro  fonte 
asservatur,  sacraraentum  esse;  tunc  enim  sacramentum 
baptismi  dicendum  est,  cum  aqua  ad  abluendum  aliquem , 
additis  verbis ,  quae  a  Domino  instituta  sunt ,  reipsa  uti- 
mur  (25).» 

Igitur  aqua  relate  ad  baptismum  non  est  nisi  materia 
remota ,  quae  tunc  solum  fit  proxima  cum  tingitur  ,  seu 

(24)  In  3.  Sentent.  qu.  66.  art.  I. 

(25)  Part.  II.  De  sacr.  bapt.  n,  e! 

perfcitur  sacramentum  sub  forma  praescripta  verborum,  et 
est  inseparabilis  ac  indistincta  a  sacramento;  ita  contractus 
nuptialis ,  dato  etiam ,  quod  ante  sacramentum  matrimonii 
subsistat,  non  est  nisi  materia  remota,  cum  autem  sacra- 
mentum  perfcitur  sub  debitis  conditionibus ,  et  prolatione 
formae  praescriptae ,  fit  materia  proxima ,  ut  iam  non  distin- 
guatur  ab  ipso  matrimonii  sacramento  prout  rursum  expo- 
nit  s.  Thomas  cum  scribit:  «  Dicendum  quod  ,  sicut  se 
habet  ablutio  exterior  ad  baptismum ,  ita  se  habet  expres- 
sio  verborum  ad  hoc  sacramentum,  ut  dictum  est  (26).» 
Et  alibi :  «  Actus  exteriores ,  inquit ,  et  verba  exprimentia 
consensum  directe  faciunt  nexum  quemdam,  qui  est  sa- 
cramentum  matrimonii  (27).» 

Cum  proinde  in  quacumque  hypothesi ,  seu  theologo- 
rum  inter  sepugnantium  sententia,  sacramentum  coniugii 
sit  contractus  nubentium ,  quatenus  vi  verborum  seu  for- 
mae  praescriptae  fit  sacramentum ,  quod  est  in  indivisibili , 
patet  profecto  sacramentum  non  amplius  spectari  posse  ut 
rem  distinctam  a  contractu  connubiali.  Quapropter  ad  eum 
modum,  quo  perfecta  unctione  non  potest  distingui  ab  oleo, 
quo  unctio  facta  est,  seu  a  sacramento  extremae  unctio- 
nis ;  et  peracta  consecratione  non  possunt  distingui  in  eu- 
charistia  panis  ac  vinum  a  sacramento ,  quod  subsistit 
mediantibus  speciebus ,  ita  celebrato  semel  matrimonio  sub 
debitis  conditionibus ,  non  potest  ampHus  distingui  con- 
tractus  a  sacramento  ,  cum  ipse  contractus  vi  verborum 
sese  converterit  in  sacramentum  connubii  christiani ,  sive 
haec  verba  prolata  fuerint  ab  ipsis  contrahentibus  ,  sive 
a  sacerdote  conferente  benedictionem.  ^-ii- 

Superflua  haec  a  nobis  appellarentur ,  nisi  morem  ge- 
rere  vellemus  alterius  sententiae ,  scilicet  Cani ,  patronis , 
neve   adversariis  effugium  relinqueremus  ,    quasi   nempe 

(26)  In  4.  Dist.  27.  qu.  1.  art.  2.  Ad  quartam  qicacst. 

(27)  Ibid,  qu.  2.  art.  3.  ad  2. 

doctrina  haec  nostra  de  inseparabilitate  contractus  a  sa- 
cramento  in  coniugio  fidclium ,  non  inniteretur  nisi  liberae 
opinioni ,  quam ,  salva  fide ,  omnisque  temeritatis  nota  , 
possent  plane  respuere. 

Ceterum  nos  insistimus  veteri  communique  doctrinae, 
quam  unice  veram  ostendimus  praesertim  post  tot  rom. 
pontificum  authenticam  declarationem ,  et  in  qua  clarius 
firmiusque  catholica  doctrina  de  identitate  contractus  et 
sacramenti  in  christiano  coniugio  patescit. 

Per  hanc  enim  omnis  occluditur  ecclesiasticae  aucto- 
ritatis  adversariis  evadendi  aditus ,  quae  quidem  evadendi 
libido  praecipua  est  ratio,  ob  quam  ipsi  libentius  Cani 
doctrinae  adhaereant ,  licet  immerito  et  iniuria  tot  insi- 
gnium  theologorum,  qui  eam  amplexi  propugnarunt. 

MatrimoniaiQ  civile,  ubi  publicatum  est  Tridentinum  CoDcilium , 

natura  sua  turpis  est  concubinatus ,  et  quicumque  solo  coniugio 

civili  inter  se  coniuncti  vitam  agunt ,  poeuis  ab  Ecclesia  lati» 

*'\;*''contra  publlcos  concubinarios  obnoxii  sunt.  ''    ''''    •  (•VyA\')h\i 

\Juaestiones   hactenus   a  nobis   agitatae  de  sacramento 
matrimonii ,  de  ministro ,  deque  inseparabilitate  contractus 
et  sacramenti  in  matrimonio  christiano,  viam  nobis  stra- 
verunt  ad  quaestionem,  quam  nunc  tractandam  suscipimus 
de  matrimonio  civili.  Eo  enim  consilio  ea  praemisimus, 
ut  tamquam  in  finem  p«*aecipuum,  quem  hic  intendimus, 
felicius  assequendum   recta  perducerent.  Itaque   in    ipso' 
quaestionis   exordio  paucis  perstringamus  oportet  ,   quid 
civilis  matrimonii  praetextu  veniat ,  veruraque  quaestionis 
statum  ponamus.  ,       r»      <     j.ijno) 

Ad  hoc  necesse  est  praemittere  ipsa  verba  coilbfKiitorfv 
dentini  in  decreto  de  reformatione   matrimonii ,  quae  ilii 
priore  etiam  sectione  partira  allata  sunt:  «Taraetsi  dubi4 
tandura  non  est  clandestina  matrimonia ,  libero  contrahenW 
tium  consensu  facta ,  rata  et  vera  esse  matrimonia  quara- 
diu  ecclesia  ea  irrita  non  fecit,  et  proinde  iure  damnandi 
sint  illi,  ut  eos  s!  Synodus  anathemate  damnat,  qui  ea 
vera  ac  rata  esse  negant.......nihilominus   s.  Dei  ecclesia 

ex  iustissimis  causis  illa  semper  detestata  est  atque  pro- 
hibuit.  Verum  cura  s.  Synodus  animadvertat  prohibitiones 
illas  propfer  hominum  inobedientiam  iam  non  prodesse, 

et  gravia  peccata  perpendat ,  quae  ex  eisdem  clandestinis 
coniugiis  ortum  habent ,  praesertim  vero  eorura ,  qui  in 
statu  damnationis  permanent,  dum  priore  uxore,  cum  qua 
clam  contraxerint ,  relicta ,  cum  alia  palam  contrahunt , 
et  cum  ea  in  perpetuo  adulterio  vivunt ,  cui  malo  cum  ab 
ecclesia,  quae  de  occultis  non  iudicat,  succuri  non  possit, 
nisi  efficacius  aliquod  remedium  adhibeat,ur,  idcirco  s.la- 
teranensis    concilii  sub  Innocentio  III.  celebrati  vestigiis 

inhaerendo,  praecipit  ut  in  posterum ad  celebratio- 

riem  matrimonii  in  facie  ecclesiae  procedatur :  iibi  ip^rb- 
chus  viro  et  muliere  iterrogatis ,  et  eorum  mutuo  consensu 
intellecto ,   vel   dicat ,  Ego  vos  in  matrimomum   comungo 
in  nomine  Patris  et  Filii  et  Spiritus  sancti ,  vel  aliis  utatur 
verbis  iuxta  receptum  uniuscuiusque  provinciae  ritum..^.. 
Qui  aliter  quam  praesente  parocho,  vel  alio  sacerdote  de 
ipsius  parochi  seu  ordinarii  licentia,  et  duohus  vel  tribus 
testibus  matrimonium  contrahere  attentabunt,  eos  s.  Sy- 
nodus  ad  sic  contrahejidura  oranino  inhajbiles  reddit,  et 
huitusmodi  coritractus  irritos  et  nullos  esse  decernit,  prout 
eos  praesenti  decreto  iri*itos  facit  et  annullat.  Insuper  pa- 
EQchum,  vel  alium  sacerdotem,  quicum  minore  testiiim  nu- 
mero,  et  testes^qui  sine  parocho,  vel  sacerdote,  huiusmodi 
contractui  interfuerint ,  nec  non  ipsos  contrahentes ,  gra- 
viterabitpio  ordinarii  puniri  praeciplt......Decernit  insuper, 

uti  huiusmodi  decretum  in  unaquaque  parochia  suum  ro- 
bnriipost  triginta  :dies  habere  incipiat ,  ia  die  primae  pu- 
blae«fciatti8')in I  eadem  parochia  factae,  numerandos.»  ici 
-mi3B|B  iirsv-iqmd  civilis  coniugii  noraine  veniat,  inteUav 
gitOBnfii^ilia;  connubia,(^  dicuritur^quae  iis  in  locis,  in 
qoibus  publicatum  est  concilii  tridentini  decretum  contra- 
kuntar  coram  solis  imagistratibus  civilibus  sine  parochi 
pcaesentiji'.  iao  jB)Blaojob  isqrne^  bIH  aiauBO  HimiKgileui  y.o 
■■■''  Itaque  /quis«|ue .' fecilie-nntelligit -heicra  nobis  ifort •  a^i^ 
tari   quae^tionem  de  coniugio  civili  universim   sumpto  , 

prout  inter  infideles  celebrari  solet  coram  magistratibus 
civilibus ,  aut  saltem  ad  normam  civilium  legum ,  si  quae 
sint  constitutae:  eiusmodi  enim  coniugia  ex  Innocentio  III. 
licet  rata  non  sint ,  sunt  tamen  vei'a.  Neque  etiam  quae- 
stio  agitatur  de  matrimoniis  ,  quae  a  fidelibus  ipsis  coram 
civili  magistratu ,  aut  alia  ratione  contrahuntur  iis  in  locis, 
ubi  tridentinum  decretura  non  est  publicatum :  etenim  iis 
in  locis  eiusmodi  coniugia  et  vera  sunt  et  rata,  seu  eo 
ipso,  quod  sint  legitimi  contractus,  sunt  etiam  sacramenta. 
Quaestio  igitur  est  de  matrimoniis  civilibus  in  locis  initis, 
in  quibus  post  tridentini  decreti  publicationem ,  matrimo- 
nium  sine  parochi  praesentia  celebratum,  non  solum  non 
est  sacramentum  ,  sed  neque  contractus  ,  abstrahendo 
etiam  a  quaestione  sacerdos  ne ,  an  vero  contrahentes  mi- 
nistri  sint  sacramenti.  De  his  civilibus  connubiis  affirma- 
mus ,  ea  spectanda  esse  et  habenda ,  prout  sunt ,  tum  in 
se,  tum  in  facie  ecclesiae,  tamquam  turpes  concubinatus. 
Hanc  vero  formulam  ad  litteram  desumimus  ex  Allo- 
cutione,  quam  Pius  IX.  habuit  ad  patres  cardinalesdie  27, 
Sept.  an.  1852.  in  qua  disserens  de  lege  in  comitiis  Neo- 
granatensis  reipublicae  proposita  circa  matrimonia  civilia , 
pronunciavit  «  Neminem  ex  catholicis  ignorare ,  aut  igno- 
rare  posse,  matrimonium  esse  vere  et  proprie  unum  ex 
septem  evangelicae  legis  sacramentis  a  Christo  Domino 
institutum ,  ac  propterea  inter  fideles  matrimonium  dari  non 
posse,  quin  uno  eodemque  tempore  sit  sacramentum,  atque 
idcirco ,  quamlibet  aliam  inter  christianos  viri  et  mulieris  , 
praeter  sacramentum ,  coniunctionem,  cuiuscumque  etiam 
civilis  legis  vi  initam ,  nihil  aliud  esse  nisi  turpem  ac 
exitialem  concubinatum  ab  ecclesia  tantoperedamnatum  (1)  • » 


(1)  Hoc  ipsum  iam  vidit  vir  acatholicus  Augustinus  Leyser  scribens  in  Me- 
ditation.  ad  Pandect.  tom.  IX.  Specim.  583.  §.  1.  «  Popularis  iste  iurisconsulto- 
nnn  error  originem  inde  traxit,  quod  illi  definitionem  matrimonii  seu  nuptiarum, 
quac  in  iure  romauo  repcritur,  quod  scilicet  sint  viri  et  mulieris  couiunctio  indi» 

^^WjEt  sane  si  ex  verbis  pontificis  ,  et  ex  iis,  quae  hacte- 
nus  a  nobis  demonstrata  et  vindicata  sunt,  nulla  datur 
in  connubiis  christianis  realis  distinctio  inter  contractum 
et  sacramcntum :  si  praeterea  nullus  est  legitimus  coniu- 
galis  contractus  sine  sacramento:  exinde  fluere  necesse 
est,  nulla  esse  matrimonia  eis  in  locis,  in  quibus  triden- 
tinum  decretum  publicatum  est ,  quaeque  ad  solam  legum 
civilium  normam  fuerint  celebrata.  Quapropter  cum  nihil 
intercedat  inter  coniugalem  coniunctionem  et  turpem  con- 
cubinatum,  necessario  provenit,  praesumpta  coniugia,  seu 
contractus  mere  civiles  non  aliud  esse  quam  turpem  exitia- 
lemque  coniunctionem,  seu  concubinatum  coram  Deo  et  co- 
ram  ecclesia. 

Nempe,  non  obstantibus  legibus  hominum  quibuscum- 
que,  fieri  numquam  potest,  ut  quod  turpe  est  natura  sua  et 
coramDeo,  fiat  honestum.  Atque  huc  bene  referuntur  patrum 
efFata  ,  quibus  ipsi  fideles  amovebant  deterrebantque  ab 
ineundis  coniugiis  ab  ecclesiae  legibus  damnatis ,  quaeque 
temere  quidam  pertentabant  freti  imperatorum  legibus,  quae 
illa  concedebant. 

Porro  inter  ceteros  s.  lo.  Chrysostomus  agens  de  iis, 
qui  iuxta  leges  humanas  dimittebant  per  repudium  uxorem 
suam  aliamque  ducebant,  sic  eos  interpellabat.«  Nec  mihi 
leges  ab  exteris  conditas  legas  praecipientes  dari  libellum 

viduam  vitae  consuetudineni  continens  §.  L.  inst.  de  patr.  potest.  ante  oculos  >ia- 
buerunt;  nec  delinitionem  istam  iamdiu  obliteratam  ac  iuribus  raoribusque  plane 
non  convenire  cogitarunt....At  ea  res  postea  insignem  mutationem  passa  fuit, 
postquam  christianus  orbis...Benedictionem  sacerdotalem  ad  essentiam  nuptiarum 
requirere  caepit.  Ex  hoc  igitur  tempore  vetus  illa  nuptiarum  definitio  mutari  de- 
buisset,  atque  male  a  iurisconsultis  nostris  et  per  manifestum  errorem  retenta 
est.  Solus  de  individua  vitae  societate  inter  virum  et  uxorem  consensus,  quamvis 
in  actum  deductus,  nuptias  et  legitiraum  matrimonium  hodie  non  facit,  quamdiu 
benedictio  sacerdotalis  non  accedit,  merus  concubinatus  est.  Pleraeque  con- 
cubinae  hodie  eo  animo ,  eoque  pacto  accipiuntnr,  ut  perpetua  cum  illis  vitae  con- 
suetudo  sit,  at  propterea  uxores  non  efficiuntur...Manent  haemulierculae  con- 
cubinae,  quoniam  cap.  I.  sess.  24.  De  reform.  matrim.  in  concilio  tridentino 
benedictionem  sacerdotalem  adformam  matrinionii  requirit.» 

repudii  et  divelli.  Neque  enim  iuxta  illas  iudicaturus  est 
te  Deus  in  die  illa ,  sed  secundura  eas ,  quas  ipse  sta- 
tuit(2).»  S.  Hieronymus:  «Aliaesunt,  inquit ,  leges  Cae- 
sarum,  aliae  Christi,  aliud  Papinianus,  aliud  Paulus  no- 
ster  praecipit  (3).»  S.  Ambrosius  item  scribit :  «  Dimittis 
ergo  uxorem  ipsam  quasi  iure ,  sine  crimine :  et  putas  id 
tibilicere,  quia  lex  humana  non  prohibet....Audi  legem 
Domini ,  cui  obsequuntur  etiam  qui  leges  ferunt  (4) . » 
S.  Gregorius  nazianz.:  «  Decretum,  inquit,  legibus  nostris 
(  christianis  )  displicet  ,  tametsi  romanae  aliter  decer- 
nant  (5).»  S.  Augustinus  scribit:  «  Hinc  non  licet . . .  iure 
Poli ,  etsi  liceat  iure  fori  (6) »  et  alibi :  «  Sterilem  coniu- 
gera  relinquere ,  ut  alia  foecunda  ducatur ,  nefas  est.  Quod 
si  quisquam  fecerit ,  non  lege  huius  seculi ,  ubi  interve- 
niente  repudio  sine  crimine  conceditur...sed  lege  evange- 
lica  reus  est  adulterii  (7).»  S.  Gregorius  M.  pariter  de  civili 
scribens  lege  opposita  legi  evangelicae  haec  habet :  «  Scien- 
dum  est,  quia  etsi  hoc  lex  humana  concessit,  divina  ta- 
men  prohibet(8).»Quae  verba  cum  retulisset  Nicolausl. 
sic  universira  pronunciat:  Civiles  iraperatorura  leges  nul- 
lura  posse  praeiudicium  inferre  «  evangelicis ,  apostolicis 
atque  canonicis  decretis  (9).» 

Equidem  non  ignoro  patres,  quorum  attuli  auctorita- 
tes  ,  disserere  de  peculiari  divortii  quaestione ;  verum 
dispiciendura  est  principiura  ab  iis  constitutum  ,  cuius 
gratia  eas  adduxi;  quod  generale  cum  sit,  pro  rerum  ac 
temporum  pondere  ad  varios  casus  in  concreto  applicari 

(2)  la  Homil.  De  libello  repudii;  in  illum  locum .  Mulier  alligata  est  etc. 
I.  Cor  VII.  39.  n.  1.  opp.  ed.  Maur.  tom.  III.  pag.  204. 

(3)  Ep.  XXXIX.  ad  Oceanum  de  tnorte  Fabiolae  n.  3.  ed.  Vallars. 

(4)  Lib.  VIII.  in  cap.  XVI.  Liic.  n.  5.  ed.  Maur. 

(5)  Epist.  211.  opp.  ed.  Paris.  tom.  II.  p.  1136. 

(6)  Serm.  CCCXC.  alias  XXXIX.  inter  L.  tom.  V.  p.  1304.  ed.  Maur. 

(7)  Lib.I.  De  nupt.  et  concup.  c.  X.  ed.  cit.  lom.  X.  p.  286. 

(8)  Lib.  XI.  epist.  XLV.  alias  XXXIX. 

(9)  Epist.  XXXII.  apud  Labb.  in  Collect.  concil.  tom.  VIII.  pag.  415. 

debet.  Porro  patres  unanimi  consensione  tamquam  princi- 
pium  sibi  assumunt  in  conflictu  legis  humanae,  seu  civilis 
cum  lege  divina,  nullam  prorsus  rationem  legis  habendam 
esse ,  ubi  illi  adversetur  lex  divina,  aut  etiam  canonica; 
atquelegem  humanam,  seu  civilem,  a  quacumque  demum 
auctoritate  dimanaverit ,  numquam  posse  cohonestare  quae 
a  divina  lege  tamquam  inhonesta  ac  turpia  reprobantur. 
Applicarunt  autem  generale  hoc  principium  ad  id,  de  quo 
tunc  temporis  agebatur  ,  nempe  ad  divortium  strictim 
sumptum  ,  seu  quoad  vinculum  ,  quod  licet  civili  lege  san- 
ciretur ,  a  lege  tamen  divina  vetitum  erat.  Nos  vero  utimur 
eodem  principio  universim  a  patribus  posito ,  illudque  con- 
vertimus  ad  quaestionem  nostram  de  coniugiis  civilibus, 
quae  quamvis  a  lege  humana  sanciantur,  spectari  tamen 
debent  uti  exitiales  et  turpes  coniunctiones ,  utpote  quae 
a  divina  lege  ex  catholica  doctrina  reprobentur. 

Quod  si  nil  aliud  est  matrimonium  ,  quod  civile  di- 
citur,  quam  turpis  concubinatus  legalis,  necesse  est  dicere 
non  modo  nulla  aliquando  ratione  legitimum  atque  ho- 
nestum  effici  posse  quavis  legis  sanctione,  aut  potius  ob- 
tentu ,  sed  praeterea  quotquot  eiusmodi  connubia  celebrant 
reos  se  constituere  gravissimi  criminis  coram  Deo  et  coram 
ecclesia ;  atque  si  ita  in  iisdem  nexibus  perseverent ,  in  ha- 
bituali  peccato  degere,  atque  in  aeterni  exitii  discrimine, 
quod  certo  incurrent,  nisi  eos  ante  mortem  huius  facinoris 
poeniteat,  ac  resipiscant. 

Verum  nec  illud  omittendum  sine  animadversione  est 
pseudo-politicos  graviter  vocibus  abuti  ad  populum  deci- 
pienduni  eique  illudere ,  dum  legem  proponunt  sanciendam 
sub  specioso  matrimonn  civilis  titulo.  Cum  enim  in  pactione 
illa  civili,  seu  tantum  coram  politico  magistratu  inita,  nul- 
lum  interveniat  matrimonium ,  sed  unice  pactum  de  vita 
fornicaria  ducenda ,  inique  prorsus  matrimonii  nomine  in- 
signitur.  Deberet  proinde  eiusmodi  lex  inscribi  de  concit- 

binatu  civili.  Ast  optime  norunt  hi  pseudo-politici ,  quod 
si  sirapliciter  prout  se  habet  res  sancienda  nomine  pro- 
prio  proponeretur,  neminem  adstipulatorem  nanciscerenlur, 
titulo  hinc  immutato  matrimonii  civilis  perversitatem  incautis 
propinant.  Sane  si  prout  in  se  est,  et  absque  falsi  nominis 
fuco  lex  de  fornicatione  legali  probaretur,  ab  ea  populus 
abhorreret ,  legislatoresque  suos,  qui  irapio  ausu  id  perten- 
tarent,  execrarentur  veluti  publicae  honestatis  osores.  Atta- 
men  res  ita  est;  nomen  adscititium  rei  naturam  non  immutat. 
Quum  igilur  qui  ita  contrahunt  vere  concubinarii  et 
quidem  publici  sint ,  atque  uti  tales  ecclesia  eos  spectet , 
nullum  est  dubium  ipsos  in  eas  poenas  incurrere,  quas 
in  eiusmodi  concubinarios  ecclesia  statuit  sive  ob  habi- 
tualem  lethalis  peccati  statum,  in  quo  vivunt,  sive  ob  pu- 
blicum,  quod  de  se  praebent  scandalum  in  gravem  ani- 
marura  perniciem.  Reipsa  ab  antiquissimis  temporibus  plura 
tum  particularia  tum  generalia  concilia  varias  poenas  ad- 
versus  eiusmodi  homines  decreverunt  (10).  Ne  vero  lon- 
giores  simus  in  his  afferendis,  satis  erit  describere  quae 
a  duobus  oecumenicis  conciliis  constituta  sunt,  nempe  a 
concilio  lateranensi  V.  et  tridentino. 
«r  Concilium  itaque  lateranense  ita  sanxit:  «Concubinarii 
autem,  sive  laici,  sive  clerici  fuerint,  eorumdem  canonum 
poenis  mulctentur,  neque  superiorum  tolerantia,  prava 
consuetudo ,  quae  potius  corruptela  dicenda  est ,  a  multi- 
tudine  peccantium  ,  aliave  quaelibet  excusatio  eis  aliquo 
modo  suffragetur,  sed  iuxta  iuris  censuram  severe  pu~ 
niantur  (11).» 


(10)  Concil.  toletan.  I.  cap.  12.  Concil.  aurelianense  III.  cap.9.  Concil.  turon. 
IV.  cap.  10.  Conc.  triburiens.  I.  cap.49.  Concil.rom.  8ub  Nicolao  III.  cap.  2.  Con- 
cil.  mediolan.  II.  tit.  1.  Decrelo  29.  Concil.  lateranens.  V.  sess.  9.  in  BuUaRe/orm. 
curiae,  et  ex  ap.Audita  6.  dist.  33.  cap.  Coneubinae  Causa  XXXII.  quaest.  2. 
cap.  Nemo  4.  Cap.  Dicat  9.  Caus*  XXXII.  quaest.  4.  Cap.  Cum  dilectus  20.  De 
accusationibus.  Cap.  Si  concubinac  55.  De  sentent.  excommun. 

(1 1)  Loc.  cit.  apud  Harduin  Acta  concil.  tom.  IX.  col.  1756. 

Tridentini  autem  verba  haec  sunt:  «  Grave  peccatum 
est  homines  solutos  concublnas  habere ,  gravissimum  vero 
et  in  huius  magni  sacramenti  (  matrimonii )  singularem 
contemptum  admissum,  uxoratos  quoque  in  hoc  damna- 
tionis  statu  vivere,  ac  audere  eas  quandoque  domi  etiam 
cum  uxoribus  alere  et  retinere.  Quare  ut  tanto  malo  sancta 
synodus  opportunis  remediis  provideat,  statuit  huiusmodi 
concubinarios  tam  solutos  quam  uxoratos ,  cuiuscumque 
status ,  dignitatis  et  conditionis  existant ,  si  postquam  ab 
ordinario,  etiam  ex  officio,  ter  admoniti  ea  de  re  fuerint, 
concubinas  non  eiecerint ,  seque  ab  earum  consuetudine 
non  seiunxerint,  excommunicatione  feriendos  esse ,  a  qua 
non  absolvantur,  donec  reipsa  admonitioni  factae  paruerint. 
Quod  si  in  concubinatu  per  annum  censuris  neglectis  per- 
manserint,  conlra  eos  per  ordinarios  severe  pro  qualitate 
criminis  procedatur;  mulieres  sive  coniugatae,  sive  so- 
lutae  ,  quae  cum  adulteris,  seu  concubinariis  publice  vi- 
vunt,  si  ter  admonitae  non  paruerint,  ab  ordinario  loco- 
rum,  nullo  etiam  requirente,  ex  officio  pariter  pro  modo 
culpae  puniantur ,  et  extra  oppidum  ,  vel  dioecesim  ,  si 
id  eisdem  ordinariis  videbitur ,  invocato,  si  opus  fuerit, 
brachio  seculari ,  eiiciantur ,  aliis  poenis  contra  adulteros 
et  concubinarios  inflictis  in  suo  robore  permanentibus  (1 2) . » 

Ex  istorum  conciliorum  decretis  patet  publicos  con- 
cubinarios  non  solum  plecti  posse  ac  debere  ab  ordinario, 
seu  episcopo  loci  excommunicationis  poena  post  trinam 
admonitionem ,  sed  puniendos  praeterea  esse  severe  pro 
qualitate  criminis  ad  ordinarii  arbitrium ;  non  modo  ex- 
pellendas  ab  oppido ,  aut  dioecesi  concubinas ,  si  ita  epi- 
scopo  visum  fuerit ,  verum  etiam  aliis  subiici  poenis  ,  quae 
a  iure  per  canones  constitutae  sunt.  Has  inter  poenas  autem 
et  illa  recensetur  de  publica  infamia,  quam  eiusmodi  con- 
cubinarii  incurrunt;  ita  ut  ipsi  hac  infamia  multati  a  foro 

(12)  Sess.  XXIV.  Dere/om-  malrm.  cap.  8. 

eccleslastico  arceantur,  seu  accusare  et  testificari  prohi- 
beantur  (1 3) .  Altera  poena ,  in  quam  insuper  concubi- 
narii  publici  labuntur  ea  est ,  quod  si  ex  hac  vita  de- 
cedant  in  concubinatu,  nullo  dato  poenitentiae  signo , 
carere  debeant  ecclesiastica  sepultura,  ac,  si  in  loco  sacro 
fuerint  sepulti,  exhumari  debeant,  et  in  locum  profanum 
abiici  (14).  Numquam  igitur  a  concubinatu  ecclesia  non 
abhorruit  I 

Accedit  quod  eiusmodi  concubinarii  tamquam  publici 
peccatores  publice  sint  a  superioribus  ecclesiasticis  argu- 
endi  ac  poenis  plectendi ,  prout  rursum  a  tridentino  con- 
stitutum  est  insequentibus  verbis  :  «  Apostolus  monet ,  pu- 
blice  peccantes  palam  esse  corripiendos.  Quando  igitur  ab 
aliquo  publice  et  in  multorum  conspectu  crimen  commis- 
sum  fuerit ,  unde  alios  scandalo  offensos  commotosque 
fuisse  non  sit  dubitandum  ,  huic  condignam  pro  modo 
culpae  poenitentiam  publice  iniungi  oportet ,  ut  quos  exem- 
plo  suo  ad  malos  mores  provocavit,  suae  emendationis 
testimonio  ad  rectam  revocet  vitam  (15).»  Haud  me  latet 
heic  de  iis  agi ,  qui  delicto  aliquo  publice  se  commacu- 
lant ,  reosque  in  conspectu  multitudinis  se  constituunt  , 
quibus  publica  iuxta  canones  poenitentia  est  infligenda; 
attamen  nemo  negaverit  publicos  concubinarios  in  eorum 
venire  censum ,  qui  scandalo  populum  afficiunt ,  qui  eos 
notat ,  deque  eorum  vivendi  ratione  obloquitur  ,  quique 
idcirco  ad  scandalum  reparandum  tenentur  publica  sal- 
tem  resipiscentia ,  sin  minus  determinata  publica  poena 
sint  plectendi. 

Quae  cum  ita  se  habeant,  rite  ex  praemissis  dedu- 
cimus    eos ,  qui  civilibus  tantum  ,  quas  vocant ,  nuptiis 


(ta)  C»]}.  Cum  dilectus  10.  De  accusatoribux,  addita  Glossa  ibid.  Concu' 
binarios. 

(14)  Cap.  Sacris  10.  De  sepult.  clement. 

(15)  Sf>ss.  XXIV.  iu  Decret.  de  re/orm.  cap.  8. 

contentl  sub  legis  obtentu ,  quae  ipsos  ad  renovandum  co- 
ram  ecclesia  consensum  non  adstringit  ,  id  facere  negli- 
gunt,  utpote  publici  concubinatus  reos,  omnibus  ab  eo- 
clesia  in  eos  constitutis  subiacere  poenis. 

Neque  sic  contrahentes  ab  his  poenis  incurrendis  libe- 
ratlex  civilis,  quae  omnino  pugnat  cum  ecclesiae  doctrina. 
Siquidem  lex  ista  haud  immutare  valet  rei  naturam,  ne- 
que  efficere,  utillud,  quod  in  se  non  existit,  nulliusque 
penitus  est  valorls  ,  coram  Deo  et  coram  ecclesia  ali- 
quando  existat  ac  legitimum  sit.  Poterit  politica  auctoritas 
eiusmodi  profanas  coniunctiones ,  si  ei  libuerit ,  vocare 
coniugia  civilia,  civiles  nuptias,  civilemque  contractum,  non 
poterit  tamen  umquam  efficere  ut  vera  sint  connubia,  verae 
sint  nuptiae ,  verique  contractus,  dirimente  impedimento 
obstante,  quominus  tales  censeantur  ac  sint.  Ecclesia  iu- 
giter  ita  contrahentibus  inclamabit :  Ea,  quae  vos  coniu- 
gia  civilia  nuncupatis,  vera  sunt  contubernia,  fornicationes 
legales ,  concubinatus  turpissimi ,  coniugii  specie  ac  larva 
tecti. 

Congerat  insuper  politica  auctoritas  legalia  privilegia, 
legalesque  favores  circa  haereditatem  ,  successiones ,  do- 
nationes  aliaque  eiusmodi  ad  legem  a  se  constitutam  seu 
sancitam  tutandam  vindicandamque ;  verum  hoc  omni  non 
obstante  exteriori  apparatu,  numquam  efficiet  filios  vere 
legitimos ,  cum  a  non  legitime  coniunctis  prodierint ,  erunt- 
que  in  eadem  prorsus  conditione ,  in  qua  inveniuntur  filii 
naturales  sive  spurii  ac  nothi  ex  concubinatu  progeniti , 
nec  poterunt  vere  legitimi  fieri,  nisi  per  coniugium  sub- 
sequens  in  facie  ecclesiae  initum. 

Rursum,  physica  violentia  poterit  civile  regimen  im- 
pedire,  quominus  poenae  ab  ecclesia  decretae  actu  infli- 
gantur ,  ast  numquam  id  assequetur ,  ut  eas  civili  tantum 
ratione  coniuncti  non  incurrant  a  iure ,  ac  non  subiician- 
tur  poenis  illis,  quae  mere  spirituales  sunt  ac  internae. 

Non  poterit  adigere  ecclesiae  ministros ,  ut  illis  sacramenta 
administrent ,  neque  ut  ecclesiastica  sepultura  donentur, 
qui  saltem  ut  publici  peccatores  ac  impoenitentes  ex  hac 
vita  decedunt ;  multo  vero  minus  civilis  auctoritas  efficere 
poterit ,  ut  eiusmodi  suppositi  coniuges  non  moriantur  in 
statu  lethalis  peccati,  adeoque  a  Deo  aeternum  puniantur. 

Denique  nulla  humana  potestas  eo  usque  perveniet , 
ut  ecclesia  suis  in  actibus  non  spectet  eiusmodi  coniunctio- 
nem  uti  fictitiam  et  nullam,  atque  propterea  in  iis,  quae 
ad  forum  suum  pertinent ,  non  applicet  leges  a  se  con- 
stitutas.  Nullum  ex.  gr.  ecclesia  filium  ex  coniugio  solum 
civili  procreatum  ad  sacros  promovebit  ordines ,  utpote  ex 
illegitimo  ortum  matrimonio ,  et  ita  de  ceteris. 

Igitur  nulla  suboriri  potest  dubitatio,  quod  qui  civili 
tantum  sunt  copulati  coniugio  habeantur  ut  publici  con- 
cubinarii,  atque  poenis  canonicis  obnoxii ,  prout  in  enun- 
ciatione  huius  articuli  affirmavimus.  Insuper  nulla  pariter 
dubitatio  subit ,  potestatem  civilem  numquam  posse  im- 
pedire,  quominus  illae  incurrantur ,  etiamsi  vi  externa  con- 
nitatur  obsistere  nonnullarum  executioni. 

ARTICULUS  11. 

MatrimoDium  civile  natura  sua  opponitur  Matrimonii  christiani 
indissolubilitati ,  favetque  divortio. 

Doctrina  catholica  est ,  foedera  nuptialia  semel  con- 
summata  numquam  in  christiana  lege  quoad  vinculum  posse 
dissolvi  :  quam  quidem  doctrinam  uti  exploratam  assu- 
mimus,  eamque  suo  loco  vindicabimus.  lam  vero  indisso- 
lubilitati  huic  omnimodae  atque  perpetuae  coniugii  chri- 
stiani  adversatur  matrimonium  simpliciter  civile. 

Sane  omnimodam  firmitatem  adsequuntur  christianorum 
connubia  ex  apertissimo  Christi  oraculo :  Quod  Deus  con- 


216  LIB.  I.   SECT.   ALTERA.  DE  MATRIM.  CIYILI. /  2 

iunxit  homo  non  separet ,  ob  eam  potissimum  rationem  , 
quod  sunt  sacramenia.  Enimvero  coniugia  veterum ,  Deo 
ipso  permittente,  per  libellum  repudii  quandoque  solve- 
bantur.  Etsi  autem  ante  Babylonicara  captivitatem  vix ,  aut 
ne  vix  quidem  eam  concessionem,  seu  potius  indulgentiam 
duritiae  cordis  eorum  hebraei  in  praxim  deduxerint  (1 6) ; 
post  reditum  tamen  a  captivitate  ,  pedetentim  ita  iudaei 
progressi  sunt  in  multiplicando  divortio  ,  in  peius  quotidie 
ruentibus  moribus,  ut  ex  quavis  levissiraa  causa  uxores 
diraitterent,  quod  certo  constat  tura  ex  proposita  a  pha- 
risaeis  Christo  quaestione,  tum  ex  illorum  teraporura  hi- 
storia  (l"/).  Satis  nobis  hic  sit  aniraadvertere ,  quod  licet 
iraraerito  et  contra  legis  sensura  et  spiritura  agerent  iu- 
daici  doctores,  dura  divortii  causas  adeo  raultiplicarent , 
nihilorainus  certum  est ,  Moysen  06  duritiam  cordis  ,  ut 
loquitur  Christus  Matth.  XIX.  ^jcrmistsse  iudaeis  dimittere 
uxores  suas,  et  quidem,  ut  legitur  Deut.  XXIV.  propter 
aliquam  foeditatem;  hinc  sub  lege  mosaica  coniugiura  non 
erat  oranino  indissolubile. 

Sed  neque  hac  fruuntur  oraniraoda  indissolubilitate 
connubia  in  infidelitate  contracta ,  alioquin  nullo  umquam 
in  casu  legitime  possent  dissolvi.  At  infidelium  matrimo- 
nia  dissolvi  quandoque  posse  certum  pariter  est ,  quod 
in  insequenti  libro  declarabimus .  Restat  igitur  ut  christia- 
norum  coniugium  iam  consumraatum  prorsus  indissolubile 
dicatur  et  sit  ob  solam  rationera  sacramenti.  Quibus  prae- 
raissis,  pronum  est  colligere  enunciatae  thesis  veritatem, 
scilicet  civile  coniugium  absolutae  christiani  coniugii  fir- 
mitati  adversari. 

Coniugia  quidem  raere  civilia  ,  si  in  se  spectentur  , 
ut   toties  diximus,    neque  sacraraentum  sunt  neque  con- 

(16)  Cf.  Drach  Du  divorce  dans  la  synagogm.  Rome  1840.  PrHn.  ipoque 
pag.  69  seqq. 

(17)  Cf.  Seconde  (<poque  pag.  63  seqq. 

tractus,  adeoque  nonnlsi  improprie  per  divortium  solvi 
dicuntur.  At  si  hypothesim  etiam  adversariorum  concede- 
remus,  si  ex  eorum  principio,  atque,  ut  dici  solet,  argu- 
mento  ad  hominem  utamur ,  id  certo  adversarii  fateri  dc- 
bent ,  coniugia  mere  civilia ,  utpote  mere  civiles  contractus 
dissolvi  posse.  Nimirum  licet  matrimonium  civile  verus 
esset  contractus  ,  non  esset  tamen  necessaria  qualitate 
praeditus  indissolubilitatis,  adeoque  ex  sua  ipsa  natura 
matrimonium  civile  proprietates  deiicit  matrimonii  chri- 
stiani ,  nimirum  indissolubilitatem. 

Velit  nolit  civilis  auctoritas,  impedire  minime  poterit 
divortia,  quae  a  ratlone  meri  contractus  civilis  sponte  pro- 
cedunt :  imo  etiam  ipsamet  cogetur  aliam  proferre  legem , 
qua  eiusmodi  divortia  legitima  efficiantur.  In  utroque  au- 
tem  casu  evidens  est ,  indissolubitatem  christiani  coniugii 
labefactari  atque  omnino  corruere. 

Sublato  igitur  atque  omnino  subverso  principio  reli- 
gioso ,  quod  unicum  vereque  solidum  fundamentum  est 
indissolubilitatis  coniugalis ,  quodnam  aliud  substituet  fun- 
damentum  auctoritas  civilis  ,  quae  abstrahere  se  velle  pro- 
testatur  a  religione  in  suis  legibus  condendis  circa  ma- 
trimonium?  Profecto  non  aliud  praeter  legem  naturalem, 
aut  voluntatem  seu  auctoritatem  suam  per  legem  mani- 
festatam.  Porro  utrumque  eiusmodi  fundaraentum  labile 
est,  ac  tanto  effectui  producendo  prorsus  ineptum. 

Etenim  primo  impar  est  indissolubilitati  coniugali 
stabiliendae  lex  naturalis  ,  quae  multiplici  interpreta- 
tioni  obnoxia  est;  atque  cum  nemo  inter  homines  eius 
interpres  infallibilis  sit  et  authenticus  ,  praesertim  circa 
articulum,  quem  expendimus,  hoc  ipso  nutat  eius  aucto- 
ritas.  Crescit  vero  difficultas  ex  disceptatione,  quae  inter 
philosophos  hac  super  re  viget  et  iuris  naturalis  peritos, 
qui  in  varias  abeunt  sententias,  aliis  affirmantibus  ,  ne- 
gantibus  aliis,  ex  lege  nalurae  exposci  eiusraodi  connubii 

indissolubilitatem  (18).  Certe  Bentham  plura  congessit  ar- 
gumenta ,  quibus  evincat  naturae  iure  coniugium  potius 
exposcere  dissolubilitatem ,  arguitque  legislatores  quod  in- 
dissolubile  voluerint  illud  efficere  (1 9) .  Plerique  omnes  an- 
tiqui  legislatores ,  saltem  interveniente  adulterio,  solubile 
decreverunt  coniugium ,  immo  vero  plures  alias  causas 
pro  coniugii  dissolutione  statuerunt,  quod  postea  videbi- 
mus.  Itaque  ex  sola  naturali  lege  indissolubilitas  ita  con- 
stitui  nequit ,  ut  non  nutet ,  adeoque  illi  soli  politica  aucto- 
ritas  inniti  nequit  ad  constabiliendam  perpetuam  civilis 
coniugii  indissolubilitatem. 

Sed  neque  secundo  id  obtineri  potest  sola  imperantis 
seu  legislatorum  auctoritate.  Nam  nuUa  omnino  est  hu- 
mana  quaelibet  auctoritas,  ut  valeat  obsistere  vehementi- 
bus  cupiditatibus,  quibus  homines  identidem  urgentur.  Ni- 
mis  praeterea  instabiles  sunt  vel  ipsi  legislatores  ,  qui 
saepe  adeo  leges  suas  immutant ;  quare  etsi  ad  tempus 
sanciri  possit  indissolubilitas ,  cum  id  pendeat  ab  homi- 
nis  arbitrio ,  citius  serius  e  codice  eiusmodi  lex  deleri  po- 
test.  Idque  longe  facilius  continget,  cum  plures  ad  leges 
ferendas  concurrunt ;  siquidem  et  ipsi  legislatores  suis  cu- 
piditatibus  premuntur.  Rursum ,  cum  opiniones  novae  prae- 
valent  mentemque  multitudinis  invadunt  in  quibusdam 
praesertim  temporum  adiunctis ,  facile  ad  se  trahunt  eius- 
modi  legislatorum  assensum.  Denique ,  aliis  omissis,  ab- 
surdum  est  sibi  persuadere  posse  humanam  auctoritatem , 

(18)  V.  Schwarz  Institut.  iuris  publ.  univers.  naturae  et  geniium.  Ve- 
net.  1760.  tom.  II.  pag.  6  et  7.  ubi  plures  philosoplios  antiquos  et  recentiores  ad- 
ducit  pro  sententia  negativa,  immo  non  paucos  theologos  primae  notae  praeter 
auctores  protestantes,  qui  de  inre  naturae  opera  ediderunt.  Nos  hos  suo  loco  affe- 
remus. 

(19)  Oeuvres  de  J .  Bentham  iurisconsulte  anglais.  Traitd  de  Ugislation 
eivile  et  p4nale  Bruxelles  1829  troisieme  part.  ch.  V.  Du  mariage  sect.  II.  Pour 
quel  temps  ?  Examen  du  divorce.  Nos  haec  argumenta  suo  loco  expendemu» 
ac  dissolvemus,  cum  nempe  in  lib.  III.  disseremus  de  hac  indissolubilitatis  pro* 
prietate. 

quae  se  locum  obtinere  contendit  auctoritatis  divinae,  id 
efficere,  quod  ex  hominum  pervicacia  aegre  obtinet  vel 
ipsa  auctoritas  divina.  Omnibus  igitur  perpensis,  perspi- 
cuum  est  unicum  solidum  fundamentum,  cui  inniti  valeat 
perpetuitas  indissolubilitatis  coniugii,  esse  religionem  , 
nempe  ecclesiam  catholicam ,  quae  si  desit ,  nihil  est  quod 
tantundem  valere  possit. 

Ne  vero  videamur  theoriis  tantum  atque  speculationi- 
bus  inniti ,  publicis  potissimum  ac  notoriis  factis  ,  quae 
diximus,  confirmamus;  ac  ne  illorum  multitudine  obrua- 
mur ,  nonnulla  ex  recentioribus  praesertim  commemorabi- 
mus,  quae  ex  civili  coniugio  immediate  dimanant.  Haec 
autem  petemus  ex  Germania,  ex  America  septentrionali, 
aliisque  regionibus,  in  quibus  praevalet  protestantismus. 

Simul  enim  ac  protestantes,  excussa  ecclesiae  auctori- 
tate ,  ab  ea  subtraxerunt  coniugium ,  illudque  ad  civilem 
auctoritatem  transtulerunt ,  illico  aditum  ad  divortia  ape- 
ruerunt.  Ab  initio  quidem  duas  tantum  divortii  causas 
assignarunt ,  scilicet  adulterium  et  affectatam  coniugis  ab- 
sentiam  ;  deinde  vero  huc  alias  plures  causas  revocarunt ; 
nimirum  interpretati  sunt  huiusmodi  causas  ad  eum  mo- 
dum,  quo  interpretantur  Biblia,  ut  ea  ad  id  pertrahant, 
quod  iis  magis  arridet.  Hinc  ad  causam  adulterii  retule- 
runt  peccata  omnia  carnalia  contra  naturam ;  ad  affectatam 
autem  absentiam  revocarunt  non  modo  insidias  contra  con- 
iugis  vitam,  verum  etiam  molitiones  omnes  adversus  ho- 
norem  et  facultates ,  saevitiam  item  duramque  agendi  ra- 
tionem  ,  aversionem  animi  ( incompatibilitatem  vocant )  et 
querelas.  Et  haec  quidem  quamdiu  titulos  servarunt  ca- 
nonicos  et  evangelicos  ab  ipsis  nuncupatos ,  et  ab  antiquis 
reformatoribus  constitutos.  Postquam  vero  protestantismus 
suam  omnem  perfectionem  seu  evolutionem  acquisivit  ope 
rationalismi ,    nullum  amplius  servarunt  modum   (20)  et 

(20)  Protestantiscn    erolutio  dici  debet  praecipaa  ratio  tot  diflsoiiitionum 

quaestionem  a  Pharisaeis  Christo  propositam :  «  si  licet 
homini  dimittere  uxorem  suam  quacumque  ex  causa  »  pro- 
testantes  in  Germania  visi  sunt  iterum  proponere ,  atque 
affirmative  resolvere. 

Ex  eo  enim  tempore  matrimonium ,  omni  ab  eo  abiecta 
religionis  forma,  factum  est  contractus  mere  civilis  a  civili 
lege  unice  moderandiis ,  ac  profanis  iudicibus  causae  omnes 
coniugales,  quae  prius  a  consistorio  expendebantur ,  discu- 
tiendae  ac  dirimendae  dimissae  sunt.  Ac  ii  quidem  abunde 
hac  usi  sunt  potestate.  Fridericus  II.  Borussiae  rex  in  re- 
scripto  dato  an.  1780.  decrevit  haud  nimias  esse  difficulta- 
tes  opponendas  coniugiorum  solutionibus ,  eo  quod  id  po- 
puli  incremento  obsistcret.  Cum  enim  coniuges  a  se  invicem 
dissentiant,  ita  ut  neque  animorum  unionis,  neque  sincerae 
reconciliationis  spes  ulJa  affulgeat ,  non  amplius  filios  gi- 
gnunt;  hoc  porro  populi  nocet  augmento.  Contra  vero  si 
fiat  divortium  ac  mulier  alteri  nubat ,  probabilior  erit  pro- 
creatio  (21).  Idque  rite;  siquidem  ,  cum  matrimonium  in 
protestantium  systemate  contractus  sit  mere  naturalis  ad 
liberos  gignendos  reipublicae  seu  societati,  non  autem,  ut 
catholici  docent,  ad  multiplicandos  ecclesiae  ,  ac  proinde 
Deo  filios  ,  non  poterat  novus  ille  Licurgus  alium  sibi  prae- 
figere  finem,  nec  aptius  adhibere  instrumenlum. 

Tribunalia  civilia  in  Germania  morem  gesserunt  Fri- 
derici  rescripto ,  adeo  enim  se  facilia  praebuerunt  in  fe- 


coniugiornra,  quae  non  soluni  a  tribunalibus  civilibus,  sed  ab  ipsis  ministris  evan- 
gelicis  passim  fiunt.  In  cuius  rei  conKrmationem  proferam  quae  leguntur  in  Uni- 
vers  5.  A6ut  1855.  «On  lit  dans  l&  Bretagne.Le  synode  protestant  de  Transylvanie 
8'est  r^uni  k  Clausembourg.  Sait-on  quelie  a  ^t^  son  occupation  principale  ?  La 
dissolution  de  deux  cent  soixante  mariages!  II  a  prononc^  deux  cent  soixante 
divorces ,  pour  un  pays  grand  comme  la  Br^tagne,  dont  la  majorit^  des  babitants 
sont  ou  grecs  ou  catholiques.»  Reipsa  ex  supputatione  Springeri  numerantur  in 
Transylvania  322,000.  catholici,  554,000.  graeci-nniti,  idest  876,000.  catholici , 
689,000.  schismatici,  222,000.  lutherani,  ac  334,000.  calvinistae. 

(21)  Cf.  Taparelli  Saggio  teoretico  di  diritto  naturale.nomA  185.').  tom.  II. 
Diss.  VII.  cap.  III.  Della  $ocietii  domestica. 

rendis  de  divortio  sententiis,  ut  an.  1837.  in  Borussia  de- 
creverint  2392  divortia  ex  3888.  petitionibus,  quae  illis 
oblatae  fuerunt  (22).  Sed  longe  ulteriores  progressus  la- 
bente  tempore  haec  divortii  facilitas  fecit.  Siquidem  eo  res 
pervenit,  ut  si  levia  quaevis  rationum  momenta  afferan- 
tur,  satis  sint  ut  exigui  temporis  spatio  divortia  pronun^ 
cientur.  Coniugales  eiusmodi  negotiationes  ulterius  progre- 
diuntur :  intra  anni  spatium ,  intra  breviusculum  mensiunv^, 
immo  intra  brevissimas  hebdomadas  contracta  coniugiai 
dissolvuntur  (23). 

Quod  dictum  est  de  Germania  pari  iure  dici  debet  de 
aliis  septentrionalibus  regnis,  in  quibus  reformati  domi- 
nantur.  In  Dania  regis  filius  an.  1846.  legale  divortium 
obtinuit  a  secunda,  quam  duxerat  uxore  sua  ex  multo  iam 
tempore  absente  ob  dissensiones  mutuas.  Causa,  quae  pro- 
ferebatur,   fuit  insuperabilis  animi  aversio.  Hoc,  inquam , 

(22)  Cf.  Vocedella  veritd,.  21  Apr.  1838.  n.  1049. 

(23)  Cf.  Avogadrum  in  cit.  egregio  op.  Teorica  delV istituzwne  del  matri- 
monio.  Torino  1853.  tom.  I.  c.  XVI.  ubi  plura  profert  documenta.  Nos  alia  non 
pauca  adiicere  illis  possemus,  sed  ne  longius  res  haec  notissima  protrabatur ,  con- 
tenti  erimus  ex  rphemeride  protestante  Kirchelage  quam  profert  Bevisio  chri- 
stiana  mensis  Mart.  1855  atque  bis  verbis  gallice  reddit  Vnivers  18.  Mars  1855. 
«  Tout  le  monde  sait  que  la  I^gislation  prussienne  en  est  venue  k  relacbcr  tellement 
le  lieu  conjugal,  qu'il  suffit  dela  raoindre  incompatibilite  d'bumeur  pour  le  rompre, 
quitte  k  le  renouer  plns  tard  avec  la  pr^miire  femme  quand  en  sera  las  de  la  se- 
conde.  II  est  en  v^rit^  bien  facheux  qoe  Henri  VIII.  n'ait  pas  pu  profiter  d'un  code 
si  commode,  qui  lui  eftt  epargn^  bien  de  sang  vers^,  tout  cn  lui  permettant  d'ajou- 
ter  un  on  deux  noms  k  la  liste  de  ses  femmes.  Au  point  de  vue  ^vang^lique,  «ne 
semblable  I^gislation  consacre  radult^re.  On  con^oit  que  le  sens  chrefien  s*alarme 
l^,  oii  il  sufiirait  du  sens  moral.  Le  lien  ^troit,  qui  unit  en  Allemagne  Tegliseet 
r^tat,  condamne  F^glise,  dans  Tabsence  du  mariage  civil,  k  donner  la  cons^cration 
ci  ces  adult^res  l^gaux.  On  con^oit  donc  qu'elle  r^clame  avec  vivacit^.  Elle  est 
dans  son  rdle,  et  dans  son  droit.»  Ad  horum  confirmationem  texitur  catalogus 
divortiorum,  quae  locum  habuerunt  prout  sequitur:  «  Pendant  une  periode  de 
trois  ann^es,  anterieure  k  1854.,  il  y  a  eu  une  moyenne  2,841.  divorces  par  ann^ 
dans  toute  T^tendue  de  la  monarchie  (prusienne),  et  dans  ce  chiffre,  la  seule  pro* 
vince  de  Brandebourg,  figure  pour  875.,  tandis  que  la  province  rh6nane,ou  le  code 
Napol6on  en  est  en  vigueur ,  n'y  est  que  pour  24.  ( notandum  tamen  est  non 
paucos  protestantes  in  bac  provincia  degere).  £n  1844,  la  I^gislation  fut  ren- 
due  plus  s^vire,  et  le  divorce  a  encor  iti  dans  la  dite  province  de  Brandebourg, 
de  744.  paraa.» 

fuit  secundum  divortium ,  aliud  enim  iamdiu  fecerat  a  con- 
iuge  priori  (24).  Porro  notum  est  effatum  :  Begis  ad  exem- 
plum  totus  componitur  orhis. 

In  provinciis  foederatis  Americae ,  annis  singulis  plus 
minus  quinque  millia  decernuntur  divortia  (25)  .In  California 
an.  1854.  solo  mense  februario  labente  ,  atque  in  una  civi- 
tate  a  s.  Francisco  nuncupata,  dum  quatuor  tdintum  celebrata 
sunt  coniugia,  decem  facta  sunt  divortia  (26).  Protestantes 
in  America  promovendi  divortia  hanc  etiam  causam  attule- 
runt ,  scilicet  ut  facilius  iuvenes  ad  contrahendas  nuptias 
alliciantur.  Alioquin  enim  si  coniugium  proponeretur  sub 
dura  perpetuitatis  lege,  ab  hoc  saepius  abstinerent ;  contra 
vero  si  proponatur  cum  certa  spe  divortii  ac  solutionis  a 
temporaneo  vinculo ,  facilius  inducuntur  ad  illud  subeun- 
dum  iugum  (27).  Adeo  nempe  res  ibi  progrediuntur ,  ut 
hactenus  pervenerint!  Atque  haec  speciminis  gratia  attu- 
lisse  sufficiat;  nam  alibi  hoc  ipso  de  argumento  redibit 
sermo. 

flo«  QvLod  vero  ,  eiusmodi  divortiorum  facilitas  ex  lege  de 
coniugio  civili  sponte  dimanet,  vadem  habemus  illustrem 
apud  suos  iurisconsultum  Eichorn  professorem  berolinen- 
sem ,  qui  exposito  progressu  in  peius  legislationis  germa- 
nicae  circa  matrimonia ,  ita  pergit :  «  Si  inter  se  rationum 
momenta  comparentur,  ad  divortium  admittendum,  cum 
doctrina  evangelica ,  nulla  apparebit  oppositio.  Christus 
lesus  unicum  motivum  adsignavit ,  propter  quod  divortium 


(24)  Ex  Univers.  4.  Mai  1846. 

(25)  Eadem  ephem.  cuius  verba  mox  subiiciemus. 

(26)  Ex  New-Yorck  Herald  Feb.  1854. 

(27)  Cf  Univers  17-18.  Avril  1854.  nec  non  26.  D^cemb.  eiusdem  anni  in  ar- 
tic.  Le  protestantisme  aux  EtatS'Unis.  ubi  legitur:  «  Oii  les  tribuneaux  pronon- 
cent  cliaque  ann^e  une  raoyenne  de  cinq  milles  divorces ,  en  sorte  que  dix  railles 
individus  acqui^rent  annuellement  le  droit  de  vivre  en  adultere  l^gal,  dans  un 
pays  oti  les  hospices  d'enfant.s  trouvfo  sont  inutiles,  parce  que  d'inf4mes  pratiques 
y  sont  si  communes,  que  dans  chaque  ville  elles  m6nent  les  practiciens  qui  8'7 
livrent  k  la  plus  graode  opulence!» 

ratum  haberi  possit  coram  conscientia  ( niminim  adulte- 
rium  iuxta  interpretationem  protestantium ) ;  ast  ex  hoc 
numquam  quispiam  inferre  poterit  Yoluisse  Christum  re- 
gulam  figere,  ac  decernere  quousque  leges  civiles  divortium 
possint  permittere.  Quandoquidem  ratio,  qua  ipse  exponit 
legislationem  mosaicam  Matth.  XIX.  8  seqq.  iustificat  legem 
civilem,  quae  magis  accommodatur  exigentiae  actualis  sta- 
tus  moralis ,  quam  quod  expectaretur  a  coniugibus  ad  per- 
fectum  officiorum  christianorum  complementum ,  quaeque 
exigi  nequeunt  violentiae  ope  (28).» 

Scilicet  ex  hoc  protestantium  oraculo  bene  potest  le- 
gislatio  civilis  ,  quamvis  Christus  pro  ecclesia  sua  contra- 
rium  edixerit ,  permittere  divortia  a  Christo  abrogata.  Immo 
licet  qui  dimittit  uxorem  suam  ad  aliam  ducendam,  reus 
fiat  adulterii  coram  Deo ,  potest  tamen  civilis  legislatio 
divortia  concedere  et  cohonestare ,  ne  videatur  vim  inferre 
conscientiae  illius ,  qui  frenum  eiusmodi  mordet ,  nec  yuU 
se  Christi  legi  submittere.  Idque  sub  praetextu ,  quod  re- 
ligionis  quidem  sit  interiores  affectus  moderari,  ad  legisla- 
tionem  vero  spectet  civilem  prospicere  actibus  exterioribus 
subditorum  ad  bonum  societatis.  Atque  eiusmodi  sunt  pa- 
radoxa,  quae  apud  plures  in  praesentia  obtinent,  quae- 
que  legibus  condendis  regulam  praebent. 

Nobis  vero  liceat  ex  hactenus  sive  theoretice  ,  sive 
practice  constitutis  concludere ,  per  civilia  coniugia  omnino 
derogari  firmitati  absolutae,  seu  indissolubilitati  coniugii 
christiani ,  qualem  nempe  voluit  Christus  in  ecclesia  sua 
esse  perpetuam.  Hoc  profecto  non  ignorant,  qui  omni  qua 
possunt  industria  et  ratione  promovere  satagunt  legem  adeo 
perniciosam  de  matrimonio  civili ,  et  nedum  ab  eiusmodi 
consectario  legi  ipsi  insito  non  abhorrent,  verum  etiam 
eam   legem   tamquam   instrumentum   provehunt  ad  hunc 

(28)  In  op.  germanice :  Principia  iiuis  canonici  cathoUcorum  et  protestan  • 
tium  in  Germania  cap.  II. 

finem,  quem  sibi  praestituunt,  ut  nempe  divortiis  viam  ape- 
riant.  Fieri  enim  nequit,  ut  eadem  potestas,  quae  legem 
tulit  ad  civilia  connubia  cohonestanda ,  citius  serius  legem 
aliam  non  ferat,  qua  facultatem  tribuat  sub  praefmitis  qui- 
dem  conditionibus ,  si  placet  ,  dissolvendi  per  divortium 
coniugia,  immo  vero  interdum  ad  praebendam  illam  fa- 
cultatem  necessitate  non  adigatur  (29).  En  igitur  abusus, 
in  quem  plures  se  coniiciunt ,  qui  alioquin  se  catholicae 
ecclesiae  obsequi  profitenturl 

ARTICULUS  III. 

Matrimonium  civile  natura  sua  opponitur 
Matrimonii  christiani  unitati,  favetque  materiali  ac  legali  polygamiae. 

Praemittimus  1 .  fidei  catholicae  dogma  esse  «  Non  licere 
christianis  plures  simul  habere  uxores  ,  et  hoc  esse  lege 
divina  prohibitum  (30)  »  seu,  quod  idem  est,  polygamiam 
simultaneam  esse  christianis  divino  iure  prohibitam ,  adeo 
ut  nemo,  quin  catholicus  esse  desinat ,  possit  veritatem 
hanc  in  dubium  revocare  ;  quam  quidem  hic  tamquam 
probatam  assumimus ,  cum  id  alibi  effecerimus  (31). 

Praemittimus  2.  apposite  nos  dixisse  coniugium  civile 
polygamiae  saltem  materiaU,  aut  legali  favere;  siquidem 
iuxta  doctrinam  catholicam  eiusque  principia  polygamia 
stricte  dicta,  seu  formalis  inter  christianos  haberi  nequit. 
Ob  impedimentum  enim  dirimens ,  quod  ligaminis  vocant , 
vivente  uxore  priori ,  omnia,  quae  attentarentur  coniugia, 
irrita  forent,  ac  larvatae  uxores  erunt  quidem  totidem  pel- 
lices ,  concubinae,  adulterae,  uxores  vero  non  item.  Quo 

(29)  Sane  in  Neo-granatensi  republica  una  cum  lege  de  matrimonio  civili  et 
altera  subsequuta  esf  de  facultate  divortii  faciendi ;  prout  iamdiu  in  Galliis  factum 
fuerat,  etalibi  passim.  Dixi  inlerdum  legislatores  ad  hancsecundam  legem  ferendam 
necessitate  adigi,  alioquin.ut  videbimus,  indeterius  rueret  matrimonium  civilc. 

(30)  Conc.  trident.  sess.  XXIV.  De  sacr.  matr.  can.  II. 

(31)  In  Prael.  theolog.  Tract.  de  matrim.  cap.  II.  prop.  i.  wMi» 

tit  ut  inter  christianos  contingere  possit  dari  polygamiam 
de  facto,  numquam  vero  de  iure. 

Quibus  ita  compositis  ,  coniugium  civile  polygamiae 
materiali  ac  legali  favere  post  ea,  quae  superiori  articulo 
diximus  de  dlvortiis,  res  per  se  adeo  perspicua  est,  ut  ne 
demonstratione  quidem  indigere  videatur,  Ne  quis  tamen 
muneri  nostro  quodammodo  nos  defuisse  succenseat,  atque 
ut  in  propatulo  impietatem  collocemus  illius  legis ,  qua  in 
regione  catholica ,  atque  inter  catholicos  ,  et  ab  iis,  qui  se 
catholicos  profitentur,  civile  coniugium  sanciretur ,  osten- 
demus  sive  theoretice  sive  practice  polygamiam  profluere 
ex  ipsa  connubii  civilis  conditione. 

At  primo  in  mentem  revocandum  est ,  ex  dictis  foedus 
nuptiale  in  regionibus ,  in  quibus  decretum  tridentinum 
promulgatum  est,  extra  formam  initum  ab  eodem  concilio 
praescriptam ,  nuUum  ac  irritum  esse  ,  non  modo  sub  ra- 
tione  sacramenti,  verum  etiam  sub  ratione  meri  contractus. 
Non  est  propterea  nisi  conventio  viri  ac  mulieris  degendi  in 
statu  fornicario  seu  in  concubinatu  legali ;  sub  hoc  autem 
respectu  si  quis  post  civiles  nuptias  vere  ad  normam  eccle- 
siastici  iuris  alteri  cuidam  se  in  coniugio  copularet,  is  non 
foret  polygamiae  reus,  utpote  hactenus  solutus  ab  omni  con- 
iugali  vinculo.  Lexquidem  civilis  tamquam  polygamum  eum 
haberet,  qui  civili  matrimonio  uni  coniunctus,  coram  ecclesia 
alteri  nuberet;  at  revera  polygamia  heic  nulla  est  eo  ipsa, 
quod  nullum  sit  civile  coniugium.  Hoc  quidem  ex  principiis 
catholicis.  Atmodo  ex  adversariorum  principiis  ai^uamus. 

Ex  praepostero  illorum  principio,  quod  ad  civile  re- 
gimen  spectet  matrimonia  iungere,  atque  ecclesiae  non  aliud 
ius  conveniat  quam  sacramenti  sanctitati  prospicere,  con- 
iugium  civile  est  vere  et  proprie  contractus  matrimonialis. 
Hac  de  causa  fautores  legis  de  coniugiis  civilibus  in  nos 
excandescunt ,  eo  quod  dicamus  civiles  nuptias  non  esse 
nisi  legalem  concubinatum. 

Esto :  Verum  hac  in  hypothesi ,  quod  civiles  coniunctio- 
nes  vera  coniugia  sint ,  licet  non  sacramenta  ,  cum  dis- 
solubilia  natura  sua  sint  eiusmodi  coniugia ,  ac  necessario 
non  in  paucis  casibus  ansara  praebeant  divortiis ,  ut  supe- 
riore  articulo  ostendimus,  facile  fict,  ut  viri ,  vivente  adhuc 
priori  quam  duxerant  uxore  ,  secundam ,  tertiam  ac  ita 
porro  superinducant.  In  quo  polygamiae  iuxta  christianae 
religionis  doctrinam  turpitudo  consistit ,  quod  scilicet  alia 
vel  aliae  ducantur  coniuges,  priori  adhuc  superstite. 

Nec  est ,  quod  quispiam  obiiciat ,  supposito  repudio , 
dissolutoque  propterea  quoad  vinculum  priori  coniugio , 
non  amplius  habere  locum  polygamiam ,  sed  esse  totidem 
uxores  successivas  prout  in  viduitate  contingit.  Haec  quidem 
pulchra  sunt  verba :  at  primo ,  haec  ipsa  solutio  coniugii 
inter  christianos  res  est ,  quae  indissolubilitati  illi  adversa- 
tur,  quae  non  secus  ac  unitas,  christiani  est  matrimonii  pro- 
prietas ,  adeoque  ita  disserentes ,  dum  unum  vitant  scopu- 
lum,  stultorum  more  in  alium  incurrunt ;  deinde  ,  supposita 
etiam  per  legale  divortium  solutione  prioris  coniugii ,  suc- 
cessivae  nuptiae  sin  minus  formalis ,  saltem  materialis  cu- 
iusdam  et  legalis  polygamiae  speciem  haberent ,  et  poly- 
gamiae  scandalum  ,  licet  quodam  velo  contectum,  populo 
exhiberent.  Etenim  si  coniugium  civile  iuxta  adversarios 
verum  est  coniugium  ,  quidquid  legulei  de  legali  divortio 
dicant ,  christianus  populus  in  ea  sententia  permanebit , 
inter  christianos  coniugium ,  si  verum  est ,  eo  ipso  esse 
indissolubile ,  seu  non  solvi  nisi  per  coniugis  mortem  : 
quocirca  dum,  vivente  priori  coniuge,  altera  ducitur,  po- 
lygamiae  crimen  adesse  licet  legali  umbra  contectum.  Ad 
hominem  ,  ut  diximus  ,  arguimus  :  si  coniugium  civile  est 
validum,  dum,  vivente  priore  coniuge,  novum  initur  con- 
iugium ,  materialis  adest  polygamia.  Revera  iis  in  locis, 
in  quibus  decretum  tridentinum  non  est  publicatum ,  con- 
iugium  civile  non  solum  ex  adversariorum ,  sed  ex  ipsius 

ecclesiae  sententia  est  validum  verumque  coniugium ;  at 
eo  ipso  est  indissolubile ,  et  licet  per  legale  divortium 
solvi  dicatur,  manet  tamen  impedimentum  ligaminis  ,  et 
secundae  tertiaeque  nuptiae  a  polygamiae  nota  purgari 
nequeunt.  Ubi  vero  tridentinum  est  publicatum  eo  ipso , 
quod  coniugium  civile  non  est  validum ,  dum  succes- 
sive  plures  ducuntur  uxores ,  revera  ex  ecclesiae  doctrina 
fit  transitus  ex  uno  in  alterum  concubinatum ,  qui  tamen 
ex  bypothesi  adversariorum  de  validitate  civilis  coniugii 
speciem  habet  omnino  polygamiae. 

Ac  re  quidem  vera,  ecclesia  eiusmodi  civilium  nuptia- 
rum  nullam  rationem  habet ,  easque  ceu  totidem  abomi- 
nationes  detestatur ;  nullum  praeterea  ipsa  umquam  in  ratis 
consummatisque  coniugiis  christianorum  divortium  admit- 
tit:  quo  fit  ut  omnes  illegitimas  turpesque  legales  has 
coniunctiones  spectet  tamquam  materialem  saltem  polyga- 
miam,  eo  sensu  quem  sub  huius  articuli  initium  exposui- 
mus.  Quocirca  ei ,  quae,  dimisso  priori  coniuge,  alteri  et 
alteri  successive  nuberet,  Christi  effatum  ad  mulierem  sa- 
maritanam  prolatum  iure  quispiam  accommodare  posset  ac 
dicere:  Quinque  larvatos  viros  ( seu  maritos )  habuisti ;  et 
nunc  quem  habes  non  est  tuus  vir  (32) ;  viro  similiter,  qui  suc- 
cessive  legales  nuptias  contraxisset ,  posset  quis  ingerere : 
Quinque  larvatas  uxores  habuisti,  et  nunc  quam  habes,  non 
est  tua  uxor.  Nempe  sin  minus  de  iure,  saltem  de  facto 
ad  legis  praescriptum  polygamiae  crimen  admitteretur. 

Sed  ut  directius  id,  quod  proposuimus,  evincamus,  ita 
progredimur :  cum  semel  civilis  auctoritas  opposita  eccle- 
siae  auctoritati  sibi  ius  usurpat  in  matrimonia ,  tamquam 
in  rem  suam ,  eaque  habet  ad  instar  ceterorum  contractuura 
emptionis  ,  venditionis  ,  locationis  etc.  adeo  ut  uxores  agro, 
domui ,  bobus  pecudibusque  pene  comparentur ,  iam  patet, 
ipsam  eodem  iure,  quo  potest  decernere  uti  validos  legi- 

(32)  lo.  IV.,  18. 


* 


ff^  LIB.  I.  SECT.  ALTERA.   DE  MATRIM.  CIVILI. 

timosque  contractus  civiles  connubiales ,  ac  divortia  san- 
cire  sub  appositis  conditionibus  (33);  eodem  iure ,  si  id 
expedire  iudicaverit  societati ,  sub  nonnullis  conditionibus, 
aut  absolute  etiam  ,  polygamiam  legitimam  declarare  ac 
lege  sancire.  Eo  vel  magis  ,  quod  eiusmodi  polygamia  in 
lege  naturae,  saltem  Deo  permittente ,  apud  patriarchas, 
ac  deinde  sub  lege  mosaica  viguerit ,  et  antiquitus  penes 
fere  nationes  omnes  fuerit  in  usu ,  prout  etiamnum  inter 
nonnuUas  gentes  ,  praesertim  vero  islamitas  ,  in  honore  est. 
Verum  quod  pluris  refert ,  illud  est ,  quod  aetate  hac  nostra 
inter  quasdam  protestantium  sectas  polygamiae  doctrina 
et  praxis  dilatetur  ac  propagetur,  Certe  anabaptistae  pri- 
mogeniti ,  seu  maiores  natu  protestantismi ,  palam  inter 
cetera  dogmata  sua  posuerunt  uxorum  pluralitatem ,  im- 
mo  et  communionem  uxorum  innixi  auctoritate  hibliorum 
ex  principio  fundamentali  protestantismi   (31). 

His  leviter  delibatis,  quantum  scilicet  hic  opus  erat 
(nam  ex  professo  hoc  de  argumento  alibi  habebitur  ser- 
mo),  sic  per  nostrum  insistimus  iter.  Constituto  semel 
principio ,  quod  matrimonium  civile  lege  sanciri  possit 
ab  omni  religionis  obligatione  divulsum ,  quid  impedit , 
quominus  eadem  lege ,  postquam  divortia  sancita  sunt , 
tertius  ,  ut  ita  dicam ,  gradus  conscendatur  ,  polygamiam 
permittendo ,  si  necessitas  postulet ,  conscientia  suadeat, 
tolerantia  religiosa  eorum ,  qui  iam  eam  profitentur  tam- 
quam  legi  evangelicae  consonam  ,  exigat  ?  Ab  illa ,  inquam, 
legislatione ,    quae ,  sub  obtentu ,  quod  debeat  a  quavis 

(33)  Eques  Persoglio  e.  g.  in  paradigmate,  quod  proposuit  legis  de  matrimo- 
nio  civili  subalpinis  comitiis,  inter  ceteros  et  illum  constituit  articulum,  quoad 
prospiciendum  conscientiae  eorum,  qui  resilire  vellent  a  nuptiis  coram  solo  ma- 
gistratu  civili  initis  ad  contrahendum  iuxta  ritum  religiosum ,  facultas  detur  dis- 
solvendi  coniugium,  si  alter  coniux  obsistat.  Cf.  egregium  opusculum  cui  tit.  Sulle 
leggi  civili  che  riguardano  il  matrimonio.  Torino  1851.  pag.  234.  n.  168.  En 
igitur  sancitum  divortium  ab  ipsa  lege. 

(34)  Cf.  Sudre  Hist.  du  comunisme.  Ed.  cinqu.  Bruxelles  1850.  ch.  IV.  Ana- 
baptistes  1.  4poque  pag.  78seq. 

religione  praescindi ,  iura  otnnia  ecclesiae  pessumdat,  quae 
catholicum  clerum  insectatur,  quae  licentiae  favet,  pro- 
testantismum  promovet,  omnia  expectare  licet.  Siquidem 
optime  sibi  cohaeret,  atque  deplorabile  ruinae  opus  satis 
bene  coeptum  perficeretur  (35). 

Sane ,  recepta ,  quam  vocant ,  libertate  cultuum ,  atque 
iibertate  conscientiae  una  cum  institutionibus  cuiusque 
sectae  propriis ,  gubernium ,  quod  legem  matrimonii  con- 
stituit  civilis ,  si  cohaerere  sibi  velit ,  coercere  nequit  po- 
iygamiam ,  saltem  quoad  illos ,  qui  eam  uti  legitimam 
habent,  profitenturque  iuxta  privatam  Bibliorum  interpre- 
tationem.  Habent  et  isti  suam  persuasionem ,  seu,  ut  ipsi 
ioquuntur,  convictionem  de  polygamiae  honestate  etiam  in 
iege  evangelica,  Ecquis  in  systemate  protestantium  iure 
poterit  in  dubium  id  revocare  ? 

Quapropter  ita  vehementer  non  rainus  quam  logice  Mor- 
monitae,  seu  Sancti  novissimorum  dierum,  quod  nomen 
ipsi  sibi  adsciscunt,  quique  sunt  protestantismi  filii  natu 
minimi  (39) ,  urgebant  non  ita  pridem  senatum  Statuum  foe- 

(35)  Reipsa  Mormonitae  polygamiam  ubique  difTundunt;  ac  si  vera  sunt  quae 
leguntar  in  Diario  Univers  31.  lulii  1856.  Mormones,  qui  Augustae  Taurinorum 
degunt,  collalionem  inter  se  habuerunt  in  qua  decretum  est,  «t  paradigma  legis 
minktro  regio  offernetur,  uti  in  nova  lege  proponenda  et  hic  articulus  appone- 
retur  de  ineHudis  coniugiis  iuxta  libertatem  conscienliae,  adeoque  ipsam  etiam 
polygamiam  sectandi ;  atque ,  ut  ibidem  legitur  minister  regius  Talde  se  propen- 
&\\m  praebuit  ad  concessionem  einsmodi  faciendam. 

(36)  Coepit  haec  secta,  quae  \QC9A.xit  Ecclesia  sanctorum  novissimorum  die- 
ruin  ( Latter-Day  Satnts)  an.  1830.  in  America  septentrionali  ope  cuiusdam  los. 
fJmith;  et  an.  1831.  vix  nnmerabat  quinque  fideles  seu  sectatores;  anno  autem 
]S54.  iam  excedebat  numerum  30,000.  etquotidie  nova  habet  incrementa.  Hi  etiam 
Mormonitae  nuncupati  acerrimi  ecclesiae  catholicae  hostes  fingunt  se  per  Ga- 
brielem  archangelum  novam  snam  revelationem  accepisse  ad  instar  Mahumedis. 
Contendunt,  librum,  ia  quo  hae  revelationes  continentur,  accensendum  esse  sa- 
cris  Bibliis  veteris  ac  novi  Testamenli  eaque  complere.  Possunt  hi  tot  ducere  uxo- 
res  quot  eis  magnus  ipsorum  prophela  indulget:  interdum  20.  aut  30.  uxores  ha- 
bent,  ac  universim  quot  alere  possunt;  quandoque  duas  ducunt  sorores,  immo 
matrem  ac  duas  filias.  Habent  suos  apostolos,  quosinomnes  regiones  mittunt.Unns 
ei  his  ad  subalpinos  pervenit  ac  proselytos  facit  inter  protestantes.  Cf.  De  hac  secta 
Tfie  Mormons,  or,  Latter-Day  Saints;  a  contemporany  History,  London  office 

deratorum  Americae  renuentem  eis  concedere  polygamiam  : 
«Ecquonam  iure  senatus  (seu  congressus)  Statuum  foede- 
ratorum  poterit  legem  ferre  de  matrimonio  (ad  impedien- 
dam  polygamiam)?  Non  estquaestio  hlhaiec  foederalis ,  sed 
negotium  ,  circa  quod  status  quilibet  supremus  est  ac  in- 
dependens....  Quoniam  Mormonitae  statum  constituerunt , 
uti  puritani  Novae  Angliae,  seque  regere  volunt  iuxta  Dei 
leges,  quonam  iure  eis  denegari  acceptio  in  unionem  po- 
test?  Nonne  et  nos  iure  fruimur  ad  constabiliendam  po- 
lygamiam,  quo  gaudet  Michigan  ad  eam  vetandam?  Li- 
bertas  est  ne  in  America  veritas  an  fictio?  Evidens  est, 
quod  si  populus  status  alicuius  bonum  iudicet  instituere 
et  sectari  polygamiam ,  nulla  in  terris  auctoritas  eam  po- 
test  legitime  impedire.  Sola  realis  difficultas  in  discepta- 
tione  agitabitur ,  num  ii ,  qui  legitime  coniuncti  sunt  cum 
pluribus  uxoribus  Desereti  (locus  quem  incolunt  Mormo- 
nitae) ,  si  vellent  se  in  alios  status  cum  suis  uxoribus 
conferre ,  id  possint.  At  vero  matrimonium  in  singulis  sta- 
tibus  (Americae  foederatae),  est  contractus  civilis;  porro 
regula  generalis  ea  est,  quod  si  eiusmodi  contractus  est 
validus  postquam  factus  est ,  uhique  hunc  eumdem  vali- 
ditatis  characterem  servare  debeat  (37).» 

In  admisso  semel  coniugio  pure  civili ,  sponte  veluti 
sua  via  sternitur  ad  polygamiam ,  sin  minus  cohonestan- 
dam ,  tolerandam  saltem  quoad  eos  ,  qui  illam  ex  principiis 
propriae  religionis  consectantur.  Inducto  porro  protestan- 
tismo  in  regionem,  nulla  legis  civilis  virtute,  poterit  le- 
gislator  impedire  quominus  quilibet,  spectata  protestantismi 
essentia  seu  natura,  sibi  persuadeat  ex  bibliorum  privata 
interpretatione ,  habeatque  convictionem  suam  de  polyga- 

of  the  national  illustrated  library;  necnon:  Sliort  hystory  of  the  Mormonites,or 
Latter-Day  Saints  with  an  account  of  the  real  origin  of  the  book  of  Mormon. 
By  the  rev.  John  fr^re  Chaplain  of  the  lord  Bisliop  of  London  1850.  Item  Annales 
catholiques  de  Genhve  3.  livr.  Fevr.  1854.  art.  Mormons.  Verum  de  his  iternm. 
(37)  Cf.  Vnivers  ll.  Avril.  1854. 

miae  honestate,  eamque  sibi  adsciscere.  Sane  iudaeo-phi- 
losophus  Salvador  contendit  polygamiam  simultaneam  mo- 
rum  integritati  consulere  eamque  promovere  (38).  Quod 
et  alii  praestiterunt,  quos  suo  loco  recensebimus. 

Non  esse  autem  absonam  hanc  sentiendi  et  agendi  ra- 
tionem,  quae  nunc  longe  lateque  dominatur,  patet  tum  ex 
iis,  quae  Eichorn  constituit ,  quod  scilicet  Christus  ita  at- 
temperaverit  responsionem  suam  de  uxore  dimittenda,  ut 
indicaret  legem  civilem  attemperari  posse  exigentiae  actuali 
societatis,  tum  ex  eo  quod  Nuytz  ,  licet  catholicus,  affir- 
raare  non  dubitavit  receptum  esse  ,  ecclesiam  catholicam 
conscientiae  tuntummodo  imperare,  statuendo  regulas  iis , 
qui  eas  servare  velint ,  sed  cogere  renuentes  minime  pos- 
se  (39)s  Quum  proinde  status  civilis  iuxta  doctrinam,  quae 
nunc  passim  obtinet ,  plane  divisus  sit  ab  ecclesia ,  uti 
non  pauci  loquuntur,  cum  sibi  persuasum  habeat  matri- 
monium  unum  esse  ex  tot  contractibus  qui  a  republica 
unice  pendent ,  atque  ab  ea  dirigi  debent ,  in  eius  erit 
arbitrio  quidquid  libuerit  de  eo  sancire.  Quocirca  si  ad 
vitanda  adulteria ,  aut  ad  alios  praecavendos  abusus  expe- 
dire  qui  reipublicae  habenas  flectunt  iudicaverint ,   poly- 


(38)  Hist.  des  institutions  de  Moise.  Paris  1828.  tom.  ll.livr  VII.  ch.2.  PO' 
ly^amie  et  divorce.  Integrum  hoc  caput  non  continet  nisl  apologiam  polyganaiae, 
Inter  cetera  iiaec  scribit  pag.  377.  «  Faut-il  que  rhommc  arriv^  k  Y&ge  de  pubert6 
<5pouse  une  femme  a  cet  ige.'  Si  faisait  cela ,  n'aurait-on  pas  a  craindre  qu'avant  le 
terme  de  son  existence  pour  l'esp^ce,  T^quilibre  ne  se  rompit,  de  sorte,  qu'il 
^prouvftt,  presque  malgr6  lui,  des  dfeirs  qui  le  porteraient  vers  d'autres  objets? 
Si  Ton  admet  entre  Tepoux  et  T^pouse  une  in^galit^  d'4ge,  qui  leur  ouvre  une 
^gale  carri^re,  sera-t-il  possible,  quc  depuis  Tiieure  de  la  pubert^  complete  jusqu'a 
celle  du  mariage,  ii  se  soumette  h.  nne  contrainte  morale  absoIue?..Si  la  contrainte 
est  impossible ,  pourquoi  ne  pas  imaginer  des  combinaisons  raoins  odieuses?  Pour- 
quoi  ne  pas  envisager  les  choses  sous  un  point  de  vue  plus  haut ,  et  ne  pas  tracer 
un  cercle  dans  lequel  toutes  les  vari^t^  individuelles,  qui  sont  formees  par  la  na- 
ture,  elle-mSme  puissentse  mouvoira  Taise?  Pourquoi  enfin  ne  pas  an^antir  ces 
oppositions  choquants  entre  la  loi  imrale  d'un  pays  et  sa  loipositive,  qui  con- 
duisent  bientdt  au  m^pris  de  Tune  ou  de  Tautre,  et  quelque  fois  de  toutes  deux?» 

(39)  Apud  Avogadrum  op.  et  loc.  cit. 

gamiam  legalem  tamquam  remedium  opportunum  consti- 
tuere,  nihil  est,  quod  obstet. 

Huius  rei  indicium  vehemens  praebet  propensio  illa, 
quae  in  dies  magis  ac  magis  in  rebus  quibusdam  publicis 
patefit  in  protestantismum ,  qui  aetate  hac  nostra  non  est 
nisi  pallium  ac  larva,  qua  se  incredulitas  contegit,  et  quod 
consequens  est,  foeda  morum  corruptio.  Hunc  vere  finem 
unicum  dixeris,  ob  quem  tot  libertini  et  increduli  praesi- 
diis  omnibus  adnituntur  protestantismum  promovere,  seu 
potius  protestantismi  nomen,  quo  facilius  populum  deci- 
piant.  Nam  qui  ita  sunt  animo  comparati ,  non  magis  pro- 
testantismo  quam  ecclesiae  fidem  adiungunt.  Eiusmodi  si- 
quidem  homines  experientia  edocti  saeculi  elapsi ,  quod 
non  possit  increduHtas ,  seu  philosophismus  incredulus 
radices  figere  inter  populum,  si  nudus  proponatur,  nunc 
temporis  eum,  ut  ita  loquar,  vestiunt  protestantismi  larva 
ac  nomine ,  quemdam  ei  exteriorem  religiosum  apparatum 
circumdant ,  ut  ita  incredulitatem  populo  erranti ,  et  ab 
ecclesiae  sinu  abstracto  facilius  propinent.  Eiusmodi  autem 
protestantismi  larva  semel  inducta,  nuUius  negotii  res  erit 
polygamiae  Hbertatem  promovere ,  persuadere  atque  etiam 


sancire  lege. 


Accedente  demum  communismo ,  qui  a  protestantismo 
pariter  gignitur  ,  quique  vires  semper  ulteriores  acqui- 
rit  (40) ,  quomodo  poterit  civilis  auctoritas ,  quae  ei  viam 
stravit ,  amovere  polygamiam ,  quae  tamquam  minus  ma- 
lum  habetur  quam  promiscua  foeminarum  communio? 

En  itaque  qua  ratione  ex  primo  annulo  tota  connecta- 
tur  catena,  ab  eoque  pendeat.  Concludamus  itaque  necesse 
est  verissimum  omnino  esse  ,    quod   enunciavimus  ,  sive 

(40)  Ct.A.Sadre  Hisioire  du  communisme  quatrifeme  edit.  Bruxelles  1850. 
chap.  XV.  suiv.  Itera  1. 1.  Thenissen  Le  socialisme  depuis  rantiquit^  jusqu'a  la 
constitution  francaise  du  14.  Janvier  1852.  Louain  1852.  tom.  I.  chap.  VT. 
Praesertim  vero  egregium  opus  Augusti  Nicolas  Du  prote.<itantisme  et  de  toutes 
les  Mresies  dans  leurs  rapports  avec  le  socialisme.  Paris  1852.  *- ''  ■ 


CAP.  I.  DE  MATRIM.  CIVILIS  NATURA.  ART.  III.  233 

theoretice  sive  practice  res  spectetur  ,  coniugium  civile 
polygamiae  saltem  raateriali  ac  legali  favere,  in  eamque 
inducere,  adeoque  ut  duobus  hisce  articulis  ostendiraus, 
duplici  christiani  raatrimonii  proprietati ,  nimirum  unitati 

et  indissolubilitati ,  adversari.  

if}0>i'iii  iilio  f.in.'!)u)'oi'!o*:  ^tf. 
ARTICULUS.  rv. ,;t/iloiTi 

"^itfatrimonium  civile  naturasua  adversatur  publicae  honestaif^  "'^ 
'■''-•  inducitque  io  apertam  morum  corruptelam.  '''' 

luW.. 

srjiiSi  matrimonium  civile  natura  sua  turpis  est  concubi- 
natus  et  christiani  matrimonii  sanctitatem,  unitatem,  indis- 
solubilitatemque  contemnit,  prout  hactenus  ostendimus  , 
mnltis  opus  non  est  ut  intelligatur  pessimos  inde  effectus 
necessario  oriri  debere ,  publicam  nempe  nequitiam,  foe- 
damque  morum  corruptelam ,  ac  paulatim  familiae  socie- 
tatisque  ruinam. 

Ac  primo,  quod  attinct  ad  publicam  honestatem,  cui 
adversari  diximus  coniugium  civile,  oportet  ante  orania  ho- 
nestatis  publicae  notitiam  praemittere.  Haec  porro  alicui 
societati  inesse  censetur,  cum  civium  actiones  diriguntur 
et  ordinantur  ad  regulam  rectae  rationis  a  religione  prae- 
sertim  illustratae  atque  suffultae.  lam  vero  per  connubia 
ciYilia  eiusdem  laedi  publicam  honestatera  evincere  ope- 
rosum  non   est. 

Etenim  firmior  ad  continendos  populos  habena,  ne  a 
tramite  honestatis  diffluant ,  omnium  consensu  et  expe- 
rientia  docente,  est  religio.  Cum  haec  ,  aut  parvam ,  aut 
nullam  exercet  vim  in  hominum  voluntates ,  ipsi  spectata 
actuaH  corruptae  naturae  conditione,  illico  in  vitia  ruunt, 
pudorem  excutiunt ,  conscientiae  normam  negligunt ,  imo 
proculcant.  Porro  per  matrimonia  civilia,  deposita  omnis 
sanctitatis  forma ,  quae  coniugium  coriiitari  deberet ,  pe- 
riculum  est  ne  cum   religione  ac  Dei  timore ,  etiam  natu- 

ralis  honestatis  sensum  exuant  ,  atque  coniugalem  con- 
iunctionem  unice  spectent  tamquam  contractum  profanum 
ad  explendam  libidinem  institutum. 

Accedit  quod  illi,  qui  eiusmodi  foedera  nuptialia  ineunt, 
ut  in  iis  sistant,  neque  de  renovando  consensu  in  facie  eccle- 
siae  sollicitudine  ulla  urgentur ,  cum  sint  homines  prorsus 
irreligiosi  vitiisque  irretiti,  acproinde  nullam  soUicitudinem 
gerunt  de  futura  vita,  ad  quam  aut  raro,  aut  nullatenus  men- 
tem  convertunt.  Nam  alioquin  numquam  se  illo  coniugali 
civili  contractu  illigarent,  quem  optime  norunt  a  christiana 
religione  reprobari ,  nec  posse  quemquam  sine  gravi  clilpa 
illum  inire,  ac  in  eo  solo  permanere.  Immo  et  illud  no- 
runt,  nec  legitimi  contractus  rationem  illas  legales  nuptias 
habere,  sed  unice  esse  consensum  ad  vivendum  in  statu 
habituali  concubinatus  et  fornicationis  sive  ad  tempus  , 
sive  in  perpetuum.  Quae  profecto  dispositio  animum  reli- 
giosum  ac  de  propria  salute  anxium  minime  prodit.  Ecquis 
porro  dixerit  eiusmodi  homines  vitam  ducere  ad  publicae 
honestatis  normam  compositam  ? 

Praeterea  qui  ita  agunt,  in  omnium  oculos  facile  incur- 
runt,  adeo  ut  etiam  magnis  in  urbibus  ubi  facilius  est 
se  tegere,  tamen  cum  et  cognatos  et  amicos  habeant , 
paullatim  publice  innotescunt.  Si  vero  de  parvis  agatur 
urbibus ,  de  oppidis  deque  villulis,  in  quibus  incolae  sese 
invicem  ex  nomine  agnoscunt,  impossibile  omnino  ipsis  est 
latere  ac  infamiam  publicam  effugere.  Quum  autem,  pu- 
dore  omni  abiecto,  eam  contempserint,  eo  melius  depre- 
hendentur  ferinis  eos  esse  moribus  ac  publicam  honesta- 
tem  abiecisse. 

Insuper  nemo  negaverit  publicum  scandalum  publicae 
officere  honestati,  aliisque  ansam  praebere  pessimum  exem- 
plum  imitandi.  Tale  autem  scandalum  necessario  praebent, 
qui,  posthabita  ecclesiae  lege,  fictitias  civiles  nuptias  con- 
trahunt  ,    ac  ceteros   facile  permovent   pessimo   exemplo 

ad  idem  praestandum.  Eo  vel  magis,  quod  civils  aucto- 
ritas  eiusmodi  coniunctiones  tacite  saltem  promoveat  ad 
abigendam  a  politico  regimine ,  quod  legem  constituit,  igno- 
miniam ,  quae  ei  obveniret,  si  nulli  aut  rari  omnino  eo 
uterentur  privilegio.  Inspecta  autem  universa  hominum 
in  vitia  propensione,  quisque  nullo  negotio  intelliget  eius- 
modi  scandala  mirum  in  modum  propagari.  Quod  si  fiat, 
profecto  grave  vulnus  publicae  honestati  infligitur,  quo  vix 
aHud  gravius  excogitari  potest. 

Sed  et  illud  non  minus  exitiale  malum  aut  comitatur, 
aut  consequitur  eiusmodi  connubia  civilia  in  detrimentum 
publicae  honestatis ,  quod  provenit  ex  inconstantia  insita 
hisce  coniugiis.  Scilicet,  uti  experientia  quotidiana  patefa- 
cit,  plerumque  fit ,  ut  in  illis  ,  qui  sunt  ita  coniuncti ,  post 
aliquem  temporis  tractura  plus  minusve  diuturnum  defer- 
vescat  insanus  effectus  ille ,  quo  prius  se  invicem  deama- 
bant,  quique  eos  compulit  in  religionis  contemptum  ,  con- 
scientia  reclamante,  ad  tales  ineundas  nuptias.  Nam  cum 
cupiditatis  explendae  causa  quodam  veluti  furore  abrepti 
fuerint  ad  hoc  facinus  perpetrandum ,  quum  illam  primum 
expleverint,  furor  ille  ac  aestus  non  modo  pedetentim  te- 
pescit  ac  evanescit,  sed  praeterea  non  raro  ei  succedit 
animi  contemptus ,  mala  poenitentia  ac  tacitum  deside- 
rium  a  nexu  illo  se  liberandi.  Quod  quidem  multo  faci- 
lius  continget ,  si  novis  capiantur  illecebris ;  si  criminosa 
amicitia  irretiantur;  si  temporalis  lucri  negotio  invitentur: 
si  dissidia  ac  simultates  inter  eos  oriantur,  propter  quas 
pacifice  amplius  invicem  consuescere  nequeant ;  si  morbo 
diuturno  atque  habituali  alteruter  laboret ;  quae  duae  po- 
steriores  causae ,  uti  paulo  ante  vidimus ,  passim  a  pro- 
testantibus  veluti  causa  sufficiens  recensentur  divortii  fa- 
ciendi. 

Sane,  videmus  vel  inter  illos,  qui  legitime  coniuncti  sunt , 
saepe  contingere  ut  pessimum  sortiantur  exitura  connubia 

etsi  sancte  celebrata,  ita  ut  coniuges  ab  invicem  sepa- 
rentur,  ubi  praesertim  agitur  de  zelotypia,  de  suspicio- 
nibus  alicuius  infidelitatis ,  aut  etiam  de  negotiis  tempo- 
ralibus ,  aliisque  eiusmodi  non  paucis  (41).  Quod  si  locum 
haec  habent  inter  legitime  coniunctos ,  qui  noverunt  pro- 
prium  nuptiale  foedus  essc  prorsus  insolubile,  quid,  quae- 
so ,  eveniet  inter  illos ,  qui  nullo  vero  vinculo  copulati 
sunt,  quorum  coniunctio  non  solum  rationem  non  habet 
sacramenti ,  sed  neque  contractus  ,  cui  inhabiles  facti  sunt? 
Eorum ,  inquam  ,  qui  non  modo  a  religione  non  deterren- 
tur  a  separatione  mutua ,  verum  etiam  ,  nlsi  coram  ecclesia 
nubant,  ad  separationem  impelluntur ,  ut  se  a  statu  habi- 
tuali  peccati  eripiant?  Qui  sacramentalis  gratiae  praesidio 
non  adiuvantur  tum  ad  sese  honeste  diligendos ,  tum  ad 
onera  ferenda  statui  coniugali  intime  adnexa  ?  Profecto 
velint  nolint  legis  ,  qua  de  agimus  ,  fautores  et  propugnato- 
res  ,  numquam  efficient ,  ut  civiles  nuptiae  indissolubiles 
saepissime  atque  stabiles  sint. 

En  igitur  copiosa  seges  dissolutionum ,  a  quibus  certe 
non  se  temperabant,  qui  ludicra  tantum  connubia  civilia 
contraxerunt.  Indidem  nova  quotidie  scandala  in  societate 
pullulabunt ,  quae  aperte  pugnant  cum  publica  honestate. 
Nam  ita  ab  invicem  divulsi  ,  aut  aliam  coniugem  sibi 
adsciscunt ,  et  tunc  novum  enascitur  scandalum  polyga- 
miae  (42) ,  aut  a  lege  vetantur  aliam  ducere,  et  indicent 

(4!)  Reipsa  in  Galliis  ab  an.  1841.  ad  an.  1850.  tribunalia  civilia  debuerunt 
agnoscere  10,616.  quas  vocant  corporis  separationes.  Nunierus  medius  est  igitur 
1,062.  annis  singulis  Comple-rendu  gen^ral  o/ficiel  de  Vadministration  de  la 
justice  civile  en  France  par  le  garde  de  sceaiix  1850.  Petitiones  separationum 
corporis  an.  185l.fuerunt  l,19l.an.  I852.extiterunt  1,477. an.  I853.auctusest  hic 
numerus  usque  ad  1,722.  postremis  igilur  ins  duobus  annis,  crevit  bic  nume- 
rus  631.  scilicet  43.  pro  singulis  centenis  prae  annis  praeteritis.  V.  Compte-rendu 
de  1855.  Moniteur  du  ll.Mai  1855. 

(42)  Praeter  snperius  allata  docuraenta,  quidam  refert,  in  provinciis  foede- 
ralis  Americae  aliquos  interdum  coniungi  matrimonio  diversis  in  locis  cum  pluri- 
bns  mulieribus.  Contrahunt  in  una  provincia,  cumque  dotem  dissipaverint  prioris 
nxoris,  conferunt  se  in  aliam  provinciam,  ut  aliam  ducant  uxorem,  et  ita  porro 

facillime  in  carnis  licentiam ,  et  vagam  venerem,  ut  aiunt, 
consectabuntur ;  et  sic  in  utroque  casu  idem  erit  exitus , 
publicae  videlicet  honestatis  laesio.  Ergo  fateamur  necesse 
est ,  quod  primo  loco  constituimus ,  civile  coniugium  na- 
tura  sua  publicae  adversari  honestati. 

Atque  hac  quidem  priore  comprobata  assumpti  parte, 
tantum  non  est  demonstrata  etiam  altera ,  nimirum  idem 
civile  connubium  in  apertam  inducere  morum  corruptelam. 
Etenim  non  possunt  fideles  eiusmodi  contrahere  connubia 
ad  exclusionem  sacramenti,  seu,  ut  aiunt,  ritus  religiosi,  sine 
formali,  aut  tacito  saltem  ecclesiae  contemptu,  imo  et  ipsius 
religionis  christianae.  Siquidem  nonnisi  ii ,  qui  omni  reh- 
gionis  exuti  sensu  sint,  negligere  possunt  rem  adeo  faci- 
lem  ,  cuiusmodi  est  ecclesiae  se  sistere  ,  et  ibi  coram 
parocho  et  duobus  tribusve  testibus ,  aut  praebere  ,  aut  re- 
novare  consensum ,  ut  tot  percipiant  emolumenta ,  quae  ex 
matrimonio  legitime  inito ,  ac  proinde  sacramento  prove- 
niunt.  Profecto  huiuscemodi  neglectus  nulla  alia  ratio  lingi 
potest  praeter  eam,  quam  assignavimus. 

lam  vero ,  qui  adeo  desipiunt ,  ut  negligant  quod  tanti 
refert  ad  conscientiae  tranquillitatem  atque  ad  firmitatem 
coniugii;  qui  apertum  adeo  profitentur  contemptum;  qui 
praebent  de  se  turpe  adeo  scandalum ,  legi  ne  religionis 
et  conscientiae  in  ceteris  obsequentur?  Cuinam  id  per- 
suadere  poterunt  ?  Istiusmodi  proinde  homines  habenas 
laxant  omni  improbitati,  nec  Deum  timent,  nec  homines 
reverentur.  Vera  sunt  flagella  societatis.  Ecquid  aHud 
expectes  ab  iis,  qui  religionis  iugum  excusserunt,  nisi  ut 

de  una  in  alteram  transuoigrant  provinciam  ad  novum  iterandum  coniugium. 
Quidam  iuvenis  an.natus  29.  condemnatus  est,  eorjnod  qualuordecim  novas  dnxe- 
rit  uxores,  priori  adhuc  vivente.  Quatuordecim  eiuamodi  uxores  omnes  simul  se 
contulerunt  ad  eum  accusandum.  AcU  iudicii  patefecere,  quod  ipse  spatio  trium 
hebdomadum  bis  celebraverit  coningium  Baltimore  ac  Bostoni.  Tribunalia  quem- 
dam  David  Beattyra  carceribus  manciparunt,  eo  quod  a  septem  u\oribus  suis  le- 
gilimis  accusatus  fueril ;  cum  unaquaque  earum  Iribus  meusibiis  cum  diniidio  coni- 
moratus  fnerat.  Cf.  Univers  14.  Avril  1856. 

in  omnia  mala  ac  facinora  proruant?  Fac  ut  huiusmodi 
homines  sub  legum  tutela  ac  patrocinio  in  societate  mul- 
tiplicentur  ,  morum  omnium  iUico  foeda  corniptio  socie- 
tatem  ipsam ,  qua  late  patet ,  invadet. 

Religio  sola  est,  quae  populos  in  officio  continere  va- 
leat ,  et  efficere  ne  in  colluviem  vitiorum  diffluant;  quod- 
cumque  aliud  excogitetur  medium ,  ineptum  est  sine  re- 
ligione  ad  mala  haec  avertenda.  Praeterquam  quod  enim 
sana  ratio  id  aperte  docet,  luctuosa  experientia  omnium 
eeculorum  luculenter  demonstrat.  Sane  si,  nihil  obsistente 
religionis  fraeno,  tot  tantaque  societatem  mala  moralia 
inquinant  atque  inficiunt,  quid  erit  expectandum  cum  re- 
ligio  ipsa  contemnitur  et  irrisioni  habetur?  Porro  si  qui 
religionis  contemptores  ac  irrisores  censendi  sunt,  pro- 
culdubio  tales  sunt  habendi ,  qui  insuper  habita  ecclesiae 
doctrina  sub  civilis  legis  favore  ac  protectione  se  illis 
coniugiis  implicant,  quae  ab  eadem  ecclesia  illegitima 
nullaque  decernuntur. 

Crescit  autem  haec  morum  corruptela  per  scandali  di- 
latationem.  Etenim  homines  ita  sunt  animo  comparati ,  ut 
cum  quis  ab  initio  ingens  aliquod  praebet  scandalum  , 
illud  exhorrescant ,  damnent,  detestentur.  Verum  si  idem 
scandalum  iteretur  ,  multipliceturque ,  minus  quatiuntur  , 
ac  pedetentim  ei  assuescunt ,  ac  veluti  indifFerentes  tem- 
poris  lapsu  erga  illud  se  exhibent ,  immo  vero  plures  pravo 
illo  exemplo  impulsi  ad  illud  imitandum,  impellente  quadan- 
tenus  insita  naturae  nostrae  ob  peccatum  originale  cor- 
ruptela,  provocantur.  Hac  ratione  morum  foeditas  iugiter 
in  peius  ruet ,  et  numerus  flagitiosorum  hominum  in  im- 
mensum  excrescet  non  exigua  societatis  iactura. 

Verum  et  alius  fons  corruptionis  exinde  dimanat,  prava 
nempe  litterarum  institutio.  Nam  cum  nisi  irreligiosi  ho- 
mines  atque  idcirco  flagitiosi  possint,  seposito  religioso 
eoniugio  ,   civili  se  tantum  contractu  colligare ,  nulla  iis 

de  prole  imbuenda  religionis  christianae  principiis  ac  bo- 
nis  moribus  cura  erit  ac  soilicitudo.  Receptum  praeterea 
est  effatum,  ad  alios  edocendos  longam  viam  per  prae- 
cepta,  brevem  esse  per  exemplum.  Ast  eiusmodi  homines, 
de  quibus  agimus,  non  certe  longam  per  praecepta ,  multo 
vero  minus  brevem  per  exemplum  viam  terunt  ad  liberos 
suos  recte  informandos.  Istiusmodi  fictitii  coniuges  peius 
quam  a  cane  et  angue  a  sacerdotibus  abhorrent  ,  et  ab 
eorum  conspectu ,  qui  sola  praesentia  eos  indesinenter  ac- 
cusant  et  damnant  ob  illegitimos  nexus ,  quibus  obligati 
sunt.  Templa  non  frequentant ,  ne  molestioribus  conscien- 
tiae  stimulis  angantur.  Quae  cum  ita  se  habeant ,  quilibet 
ex  se  novit  eiusmodi  parentes  haud  posse  rite  suam  so- 
bolem  instituere.  Sed  neque  per  alios  huic  gravissimo  mu- 
neri  satisfacere  consueverunt  ;  nam  ut  plurimum  eius- 
modi  genitores  ad  informandos  liberos  suos  in  litteris  ac 
bonis  artibus  magistros  liberiores  ac  irreligiosos  adsiscunt 
sibi  similes;  doctores  laicos  anteponunt  clericis,  quos  aver- 
santur  ac  odio  prosequuntur. 

Quid  porro  ex  eiusmodi  institutione  obveniendum  sit, 
difficile  non  est  coniicere ,  immo  et  pervidere.  Siquidem 
semel  ac  iuvenum  animi  imbuti  fuerint  perniciosis  doctri- 
nis;  cum  in  incredulitate  adoleverint;  cum  religionem  con- 
temnentes  ac  aversantes  creverint  in  illa  aetatis  periodo, 
in  qua  vitia  gliscere  incipiunt;  in  qua  cupiditates  vehe- 
mentius  evolvuntur  ac  furunt ;  in  qua  temeritas  ac  mentis 
levitas  potissimum  obtinent ;  in  qua  experientiae  defectus 
eos  impellit  ad  quidlibet  audendum;  in  qua  sensibus  po- 
tius  quam  rectae  rationis  ductu  reguntur ;  adolescentes , 
inquam  ,  ita  instituti  evadent  protervi ,  audaces ,  immo- 
rigeri ,  impudentes  ,  atque  in  omne  vitium  effusi ,  pessima 
scilicet  soboles  a  malis  parentibus  genita. 

Quae  vero  hic  affirmamus  non  m  ordine  tantum  ideali 
consistunt,  quasi   ageretur  de  theoria  a  priori  ,  sed   in 

ordine  reali ,  iugi  experimento  reipsa  obtinere  comproba- 
tur.  Fac  modo  eiusmodi  coniugia  civilia  augeri ,  ac  aequa 
proportione  pessimam  sobolem  sub  recensitis  auspiciis  ac 
rerum  adiunctis  societatem  pervadere ,  quidnam  erit  de 
publica  morum  sanctitate  ac  honestate  ?  Nimirum  omni- 
genae  foeditatis  coUuvies  ad  instar  fluminis  exundantis  et 
agros  late  depopulantis  irrumpet ,  brevique  societatis  omnes 
classes  inficiet ,  eiusque  fundamentum  concutiet.  Talis  est 
exitus  coniugiorum  civilium,  et  qui  ea  promovent  favent- 
que,  exitium  societati  pariunt  atque  extremam  perniciem, 
lentam  quidem  ,  sed  omnino  certam  ;  cum  scilicet  hi  per- 
niciosi  fructus  ad  maturitatem  pervenerint. 
•;•(;.  Si  qui  vero  sunt  huic  classi  accensendi ,  absque  dubio 
primas  obtinent,  qui  legem  ipsam  sanciendam  proponunt 
de  coniugiis  civilibus ,  omnemque  movent  lapidem ,  ut  suf- 
fragiorum  pluralitatem  obtineant.  Qui  ita  agunt  manife- 
stant  nil  aliud  sibi  propositum  habere ,  quam  ut  cathoHcam 
doctrinam  impugnent,  ac  omni  qua  possunt  ope  morum 
corruptelam  longe  lateque  diffundant  sub  progressus  hu- 
manitarii  obtentu.  Nisi  ab  hoc  censu  quosdam  veHs  exci- 
pere  ,  qui  ignorantia  laborant ,  ac  sophismatibus  specio- 
sisque  pluribus  atque  apparentibus  argumentis  decepti  ad 
pravorum  consilium  probandum  permoventur,  quin  con- 
secutiones  indidem  provenientes   pervideant. 

Nobis,  qui  rem  prout  in  se  est,  spectavimus,  ex  prae- 
missis  concludere  iam  liceat ,  civile  coniugium  natura  sua 
publicae  honestati  adversari ,  et  sub  quovis  respectu  mo- 
rum  corruptelam  promovere  ,  in  eamque  certissime  in- 
ducere ,  prout  in  huius  articuli  enunciatione  demonstranr 
dum  assumpsiraus. 


'ion%  ^  m^i 


CAP.  I.  DE   MATRIM.  CIVILIS  NATURA.  241 

ARTICULUS  V. 

Matrimonium  civile  natura  sua  tendit  ad  ruinam  familiae 

et  soeietatis.  « 

Grave  quidem  est  quod  enunciamus  ,  at  id  non  gra- 
tuito  affirmari  palam  fiet.  Nemo  enim  negabit  id  in  fami- 
liae  ac  societatis  dissolutionem  tandem  vergere,  quod  po- 
tissime  laxat  vincula  tum  familiae,  tum  societatis ,  quod- 
que  ea  fovet ,  quae  paullalim  domesticam  socialemque  com- 
pagem  labefactant.  At  vero  id  de  matrimonio  civili  osten- 
demus  ,  inspectis  pessimis  eius  effectibus ,  tum  universim 
in  religionem ,  in  domesticam  publicamque  auctoritatem 
et  in  mores,  tum  nominatim  in  coniugia  ipsa,  atque  in 
prolem  ex  iis  procreatam. 

Ac  primo  quidem  qui  serio  rem  perpendat,  inficiari 
non  poterit  validius  vinculum  ,  quo  tenetur  societas  sive 
domestica,  cuiusmodi  est  familia ,  sive  publica,  cuiusmodi 
est  politica,  esse  religionem.  Et  cum  de  re  agaturin  praxi, 
non  autem  theoretice  et  in  abstracto  ,  religionis  nomine 
nuUam  aliam  praeter  unice  veram  significamus,  cuius- 
modi  est  ecclesia  catholica.  Caeteri  omnes  caetus,  qui  vario 
nomine  appellantur  ab  ecclesia  catholica  divisi ,  non  sunt 
nisi  religionis  larvae  ,  simulacra  ac  adinventiones  homi- 
num  ,  qui  se  adversus  ecclesiam  Christi  extulerunt ,  ac 
perduelles  fuerunt.  Itaque  certum  est  divinam  religionem, 
quamdiu  viget,  potenter  agere  in  hominum  mentem  ac  vo- 
luntatem.  Talis  est  eius  virtus,  ut  non  solum  cum  alia 
conferri  minime  possit,  sed  quod  eius  supplere  defectui 
queat  nihil  reperiatur.  Ipsa  sola  hominum  animos  cohi- 
bet,  ipsa  sola  intima  eius  penetralia  pervadit,  ac  sinus, 
imtimosque  ambit  recessus  omnes ;  amor  ac  timor  immen- 
sum  exercent  imperium  in  hominum  decreta ,  consilia  et 
actiones.  Cetera  extra  religionem  constituta  non  cohibent 

nisi  manum  ob  damni ,  infamiae  poenaeque  timorem ,  qui 
male  agentes  ab  opere  coercet ,  sed  perversitatem  volun- 
tatis  non  emendant ,  adeoque  simul  ac  propitia  se  se  offert 
ansa ,   illico  ad  pravum  opus  deveniunt  (43) . 

Si  proinde  religio  in  hominum  mentibus  infirmetur  , 
languescat  et  torpeat ,  ita  ut  salutarem  influxum ,  quem  per 
se  produceret,  nonnisi  aegre  exerat,  et  collidatur  a  qua- 
dam  indifferentia,  aut  secreto  incredulitatis  morbo ,  pro- 
fecto  hos  homines  male  affectos  vix  ac  ne  vix  quidem  in 
officio  continebit.  Multo  vero  magis  inepta  ac  inefficax 
omnino  religio  fiet  ad  vim  suam  exerendam  in  hominum 
corda,  ubi  illa  extincta,  aut  intermortua  fuerit,  atque  in- 
credulitas ,  immo  et  animi  aversio  a  religione  successerit. 
Cuius  rei  testimonium  habemus  experientiam,  quae  practica 
est  humanorum  eventuum  magistra.  Cum  eiusmodi  homi- 
nibus  religionis  praecepta  proposueris  sin  minus  irascan- 
tur ,  irrident  saltem  atque  contemnunt. 

lam  vero  in  praecedenti  articulo  ostendimus,  si  quos- 
dam  deceptos  forte  exceperis ,  eos,  qui  legem  coniugii  ci- 
viHs  proponunt  sanciendam  ,  homines  irrehgiosos  esse  , 
atque  ecclesiae  catholicae  adversarios  et  hostes ,  nempe 
unice  verae  religionis  osores.  Ostendimus  praeterea,  quot- 
quot  sub  legis  civilis  obtentu  ac  patrocinio  eiusmodi  lar- 
vata  ineunt  connubia  ad  exclusionem  contractus  sacramen- 
talis ,  qui  per  ecclesiam  unice  obtineri  potest ,  totidem  li- 
bertinos  esse,  depravataeque  conscientiae  viros  ac  nulHus 
rehgionis ,  alioquin  hac  civili  libertate  non  uterentur. 

Itaque  paucis  concludere  tuto  possemus ,  eos  omnem 
religionis  sensum  deposuisse ,  nec  ullum  salutarem  ef- 
fectum  in  istorum  corda  a  religione  profluere,  sive  qui 
legem  proponunt ,  scienterque  urgent ,  sive  qui  se  ei  con- 
formant ,  in  religionis  christianae  conspirare  perniciem. 

^ii     (W)  Cf.  Roberti  in  op.  Della  probita  naturale.  ■:■    -•   .rjjMOuj» 

Cum  vero  ex  dictis  societatis  ac  familiae  fulcimentum  ac 
basis  ,  immo  et  vinculum  sit  religio  ;  consequens  est,  eos, 
qui  ita  agunt,  totidem  esse  societatis  hostes  et  proditores, 
dum  se  eius  commoda  et  utilitates  promovere  fingunt.  Sane 
isti,  ut  plurimura  in  publicis  commotionibus  primas  par- 
tes  gerunt,  turbulenti  et  inquieti  sunt,  novitatesque  mo- 
liuntur  ac  machinantur.  Verum  dato  etiam  non  omnes  , 
quos  recensuimus,  eo  pervenisse,  aut  perventuros  umquam 
esse  ;  inficiari  tamen  nemo  poterit ,  eos  hac  agendi  ratione 
debilitare  saltem  indirecte,  ac  dissociare  societatis  publicae 
ac  domesticae  compagem ,  dum  religionis  ac  fidei  virtu- 
tem  extenuant ,  eiusque  imperium  impediunt  in  tanta  prae- 
sertim  ,  in  qua  nunc  versamur,  ad  communismum  ac  so- 
cialismum  propensione, 

Tendere  praeterea  suapte  natura  coniugium  civile  ad 
dissolutionem  famihae  ac  societatis  ex  multiplici  vulnere 
contra  auctoritatem  illato  iam  nobis  ostendendum  est.  Dum 
vero  auctoritatem  nominamus,  tum  domesticam  parentum, 
tum  publicam  magistratuum  significare  volumus :  siquidem, 
utraque  laeditur  per  eiusmodi  coniugia. 

Et  sane  auctoritatem  domesticam  in  primis  laedi  ac 
imminui  ex  parte  prolis  quisque  facile  sibi  persuadebit, 
qui  animadverterit ,  filios  ortos  ex  eiusmodi  parentibus  ci- 
tius  aut  serius  in  cognitionem  devenire  connubii  profani , 
quod  ipsi  contraxerunt.  Illico  liberi  sic  progeniti  venera- 
tionem  imminuunt,  imo  deperdunt ,  quam  vel  ipsa  suadente 
natura  ac  praecipiente  Deo  profiteri  deberent  erga  parentes. 
Ideo  enim  obsequio  patrem  ac  matrem  filii  potissime  pro- 
sequuntur  ,  quod  repraesentant  auctoritatem  Dei  ipsius, 
cuius  vice  his  in  terris  quodammodo  funguntur,  et  cuius 
nomine  filios  instituunt  et  ad  omnem  virtutem  informant. 
Ast  hunc  sacrum ,  ut  ita  dicam  ,  characterem  in  oculis 
filiorum  amittunt  parentes  illi ,  qui  nullo  valido  ac  legitimo 
nexu  sunt  inter  se  coniuncti ,    sed    profana  tantummodo 

conventione  iuncti  sunt,  absque  ullo  religionis,  quae  eos 
sanctificaverit,  interventu. 

Quod  si  non  pauci  etiam  ex  iis,  qui  ex  christiano  con- 
iugio  procreantur  ob  insitam  ex  primaeva  culpa  ,  qua  ma- 
culati  nascuntur ,  naturae  infectionem  ,  ab  officio  erga  pa- 
rentes  debito  desciscunt;  si  pii  quandoque  ipsi  genitores 
de  inobedientia,  protervia,  ac  mala  filiorum  indole  con- 
queruntur  ;  si  non  obstantibus  praesidiis  omnibus  auxi- 
liisque ,  quae  a  religione  proveniunt  ,  liberi  parum  pro- 
ficiunt ,  ac  saepe  cum  adolescunt  peiores  fiunt;  quid  iam 
erit  expectandum  a  filiis  ,  qui  norunt  se  natos  esse  ex 
fomicaria  consuetudine ,  seu  a  parentibus ,  qui  nullo  re- 
ligionis  sensu  afficiuntur,  imo  sensum  religioni  ipsi  con- 
trarium  praeseferunt  ?  Profecto  ,  qui  eiusmodi  originem 
traxerunt ,  ac  tales  nacti  sunt  genitores  nec  ea  qua  par 
esset  dilectione  prosequentur  ,  neque  iis  sincero  afFectu 
obsequentur. 

Addendum  quod  parentes ,  quales  iuxta  rei  veritatem 
hic  descripsimus ,  nullam  aut  pene  nullam  soleant  curam 
gerere  piae  institutionis  ,  fibosque  consuescant  negligere , 
et  nullo  eos  sive  verbo  sive  exemplo  excitare  ad  rectam 
vitae  rationem  efficaciter  possint.  Ecquos  condiscipulos  ac 
sodales  eiusmodi  genitores  filiis  praebebunt  suis,  nisi  eius- 
dem  conditionis  in  malum  proclives  ac  vitiis  irretitos?  Cum 
autem  mali  cum.malis  consociantur,  pessimi  omnes  brevi 
fient.  07  tmup  ^imjmoqbh  otm  .UiuummiVii  tfmmii 

Porro  filii  iii  transvfeli^suiifi '  acl?  l  '  i^  vitia  effusi ;  iibi- 
dinis  mancipia,  maligni  fructus  ex  mala  arbore  prodeun- 
tes ,  eruntne  rite  dispositi ,  et  eo  animo  comparati  ,  ut 
honorem  deferant  parentibus  suis  ,  iisque  debitam  obedien- 
tiam  praebeant,  ac  paternam  auctoritatem  revereantur? 
Puto  neminem ,  cui  comperta  sit  communis  iuvenum  ac 
adolescentium  agendi  ratio,  id   sibi   persuadere,  aliisque 

Et  haec  quidem  in  ea  hypothesi ,  quod  qui  sic  con- 
iugio  civili  funguntur  in  eoque  solo  consistunt  ac  perse- 
verant,  secum  semper  liberos  retineant ,  ut  qualemcumque 
de  iis  curam  gerant.  Ast  praeterquam ,  quod  nedum  aliquo 
ergo  filios  sincero  paterno  afFectu  feruntur ,  non  semel  eo 
deveniunt,  ut  eos  omnino  deserant.  Notum  enim  est  in 
magnis  praesertim  urbibus  huiusmodi  parentes  vix  natam 
sobolem  ad  publica  brephotrophia ,  quae  vocant ,  deferre, 
sive  quia  nolunt  taedium  institutionis  subire,  ob  molestias, 
quas  secum  ipsa  trahit  ,  sive  quia  interdum  rei  familia- 
ris  angustiis  premuntur  ,  praesidiisque  ad  eam  alendam 
destituuntur.  Praeterea  cum  passim  inter  eiusmodi  parentes 
oriantur  querelae,  iurgia  atque  dissidia,  propter  quae  pa- 
cifice  ampllus  simul  commorari  non  possunt,  ab  invicem 
supposititii  eiusmodi  coniuges  separantur.  Tum  vero  pro- 
les ,  aut  omnino  sibi  relinquitur  ,  aut  oneri  erit  alteru- 
trius  coniugis ,  aut  eam  etiam  parentes  inter  se  partiuntur. 
Quidquid  horum  contigerit  ,  id  semper  eveniet  ingenti 
auctoritatis  iactura  magnoque  familiae  detrimento. 

Etenim  si  omnino  deseritur  proles  ac  sibi  ipsi  relin- 
quitur,  nulla  paterna  auctoritate  sufFulta ,  quemadmodum 
frondosae  vites,  nullo  sustentaculo  sufFultae,  super  terram 
reptant ,  ita  proles  ipsi  sibi  relicta  iacet  quodammodo , 
ac  primi  praeda  erit,  ut  ita  dicam,  occupantis.  Nuraquam 
enim  desunt  qui  tamquam  aucupes  ac  periti  venatores  cir- 
cumeant,  ut  sic  deperditos  filios,  aut  filias  sibi  alliciant 
malis  artibus ,  iisque  tamquam  vitiorum  idoneis  istrumen- 
tis  pessime  abutantur.  Quod  si  pater  onus  habuerit  sobolis 
universae  ,  negotiis  distractus  ut  plurimum  quum  sit ,  ac 
domi  consistere  nequeat,  aut  nullam,  aut  exiguam  ope- 
ram  dabit  prolis  institutioni ;  si  vero  eam  committat  con- 
ductis  mercenariis  eiusdem  ac  ipse  probitatis ,  res  certe 
non  melius  cedet;  multo  autem  minus  si  aliam  proleta- 
riam  ducat  uxorem ,  quae  utpote  privigna  ,  alterius  et  qui- 

dem  concubinae  fillos,  si  non  aversatur,  saltem  nec  di- 
lectione  ,  neque  maternis  curis  prosequetur.  Si  denique 
matri  soli  onus  educandae  prolis  dimittatur  ,  cum  haec 
utpote  non  mater  legitima ,  nec  amorem  sibi  ex  conditione 
sua  conciliare  possit ,  nec  utpote  foemina  timorem  queat 
satis  incutere,  ut  eam  sibi  obnoxiam  habeat,  hinc  fit,  ut 
quo  magis  adoleverint  filii  ^  aut  filiae,  eos  minus  sibi  obse- 
quentes  experiatur,  saltem  si  prudenti  iudicio  de  iis,  quae 
usuvenire  solent  generatim  loqui  velimus. 

In  quacumque  igitur  hypothesi  infelices  eiusmodi  liberi 
evadent,  ut  biblicis  utar  phrasibus  ,  filii  nequam  ,  ac  filiae 
Belial  nescientes  bene  agere ,  ac  venundabuntur  ad  facien- 
dum  malum.  Supervacaneum  autem  existimo  prorsus  ad- 
notare  eiusmodi  filios  nihil ,  aut  fere  nihili  facturos  auctori- 
tatem  paternam ,  quam  nec  parentes  ipsi  in  se  reveriti  sunt. 

Nunc  aliquid  addemus  de  auctoritate  publica  magistra- 
tuum ,  quam  pariter  per  matrimonium  civile  enervari  ac 
imminui  iisdem  conficitur  argumentis,  quibus  ostendimus 
enervari  ac  laedi  auctoritatem  domesticam  ac  paternam. 
Nam  certum  est ,  religionem  eam  esse ,  quae  conciliat 
auctoritati  publicae  venerationem  et  reverentiam.  Innumera 
prope  Bibliorum  documenta  id  testantur,  quae  omnibus 
obvia  sunt.  Siquidem  declarat  Scriptura  reges  per  Deum 
regnare,  ac  imperare  principes  (44);  item  nullam  potesta- 
tem  esse  nisi  a  Deo,  et  quae  sunt  potestates  a  Deo  or- 
dinatas  esse ,  et  qui  resistit  potestati  Dei  ordinationi  re- 
sistere  (45) ;  declarat  praeterea  cunctos  debere  subditos 
esse  «  omni  humanae  creaturae  propter  Deum ,  sive  regi 
quasi  praecellenti ,  sive  ducibus  tamquam  ab  eo  missis  ad 
vindictam  malefactorum ,  laudem  vero  bonorum ,  quia  sic 
est  voluntas  Dei  (46);»  atque  hoc  non  solum  quum  agitur 

(44)  Prov.  Vin.  15.  jtOii 

de  optimis  principibus ,  verum  etiam  de  malis ,  dum  aequa 
postulant  ;  scribit  enim  apostolorum  princeps  Petrus  : 
«  Subditi  estote  in  omni  timore  dominis  non  tantum  bonis 
et  modestis ,  sed  etiam  dyscolis  (47),»  qui  demum  uni- 
versim  praecipit:  «Deum  timete,  regem  honorificate  (48).» 
Et  haec  speciminis  gratia  biblica  hanc  in  rem  documenta 
attulisse  sufficiat  (49);  ex  quibus  patet  iuxta  religionem 
christianam  aliquid  religiosi  ac  sacri  inesse  obsequio  ac 
reverentiae,  quae  principibus  ac  magistratibus  debetur  , 
atque  Dei  et  principum  famulatum  in  Scripturis  simul 
coniungi.  Quae  quidem  documenta ,  si  ab  omnibus,  prout 
decet,  servarentur,  tot  commotiones  politicae  ac  perduellio- 
nes ,  quae  aetate  praesertim  hac  nostra  saepe  adeo  societa- 
tem  turbant  quatiuntque,  procul  dubio  locum  non  haberent. 
Evidens  autem  est  totam  hanc  salutarem  religionis  oeco- 
nomiam  relaxari  per  civilia  connubia ,  ita  ut  ea  vis  penitus 


(47)  Ibid.  V.  18- 

(48)  Ibid.  V.  17. 

(49)  Qui  piura  cupit,  consulat  Jtossuetum  in  op.  cui  tit.  Politique  tirie  des 
propresparolesdel'Ecriture  sainteAivT. Ul.&rt.l  suiv.Opp.ed.  Versailles  1818. 
tom.  XXXVI. 

Huic  alterum  auctorem  libet  adiicere,  qui  rem  hanc  ex  ipsa  natura  expen- 
dit,  nempe  A.  Nicolas,  qui  in  op.  Du  protestantisme  et  de  toutes  les  Mr4sies 
dans  leurs  rapports  avec  le  socialisme.  Paris  1S52.  haec  praeclare  scribit:  «L'au- 
torit^  des  souvrains  emprunt^e  de  celle  de  reglise,  en  avait,  aux  yeux  des  peuples 
le  droit  sacr^,  le  caract^re  divin ;  et  pour  les  souvrains  eux-m6mes,  ce  droit  n'6tait 
qu'une  charge  de  protection ,  de  d^vouvement  et  de  charit^  envers  les  peuples.-Ce 
n'^tait  pas  Tbomme  qui  commandait  et  qui  obeissait  k  rhomme,  cequi  n'a  aucune 
raison  morale  d'6tre ,  et  ne  peut  qu'enfanter  la  r^volte  et  la  tyrannie ,  c'etait  Tau- 
torit^  divine  et  maternelle  de  Teglise  s'exerQant  par  dd^gation  dans  la  personne  des 
souvrains  sur  ses  peuples,  et  Tob^issance  filiale  des  enfantsde  Teglise  r^cueill^ 
dans  les  peuples  per  les  souvrains;  et  quand  nous  disons  reglise,  nous  disons 
J^sus-Christ ,  comme  en  disant  J^us-Christ ,  nous  disons  Dieu ,  a  qui  seul  appar- 
tient  Tautorit^  dont  Teglise  a  re?u  la  haute  del^ation  spirituelle.  -  Le  commende- 
ment  et  robeissance  ^tant  chose  spirituelle  dans  le  for  int^rieur  dont  ils  proc^dent , 
s'inspirent  n^cessairement  par  la  de  la  doctrine  spirituelle,  quelle  qu'elle  soit  qui 
regne  dans  le  monde  ,  payenne  ou  chr^tienne ,  catholique  ou  protestante.  Autres 
sont  le  commendement  et  robeissance,  selon  qu'ils  s^inspirent  de  Tune  ou  de  Tautre 
de  ces  doctrines,  parce  que  Thomme  ext^rieur  et  social  se  conduit  en  d^finitive 
d'aprt«5  riiomme  int^rieur  et  spirituel.»  Pag.  130. 

destruatur  quam  publicae  auctoritatl  conciliat  religio.  Nam 
sive  qui  legem  condunt ,  qua  dissocietur ,  aut  saltem  dis- 
sociari  possit  ratio  sacramenti  a  civili  contractu ,  sive  qui 
legi  ita  obsequuntur,  ut  nihili  faciant  sacramentum  ,  ac 
prorsus  negligant  et  excludant,  procul  dubio  religionem 
ipsam  suo  opere  proculcant.  Erunt  ne  vero  istiusmodi  ho- 
mines  solliciti  de  auscultanda  religione,  cum  eis  praecipit 
obsequi  principibus  ac  magistratibus,  eisque  subesse,  ob- 
temperare,  ac  eos  honorare?  Nemo  sanus  profecto  dixerit; 
nam  qui  Deum  non  timet,  nec  regem  honorificat ;  sola  vi 
in  officio  continetur;  interim  inviti ,  qui  tales  sunt,  fre- 
munt ,  ac  legibus  subiiciuntur ,  quia  contra  leges  agere 
nequeunt.  Sed  simul  ac  eis  aliqua  spes  affulget,  aut  scintil- 
lula ,  quod  tandem  praevalere  possint  ,  ac  vim  vi  repel- 
lere  ,  illico  agitantur,  et  causas  insimulant  insurgendi  ad- 
versus  eos,  quos  nec  amant  nec  verentur.  Ita  nimirum 
legislatio  ,  quae  ecclesiae  auctoritatem  proculcat ,  ipsius 
etiam  politicae  auctoritatis  robur  infringit  (50). 

(50)  Huc  apprime  quadrant  quae  jdem  auctor  Aug.NicoIas,  in  op.  cit.  Lepro- 
^e^^an^isme  eto.  post  nonnulla  excerpta  ex  AloysioBIanc,concIudit:  nLa  revolution, 
dit  le  c^I^bre  socialiste  (  Le  Blanc ),  qui  pr^par^e  par  les  philosophes,  continu^  par 
la  politique  ne  s'accomplira  que  par  le  socialisme,  devait  naturellement  commencer 
par  la  th^logie.-  Le  seizieme  si^Ie  fut  le  sitele  de  rintelligeuce  en  revolte,  il  pr^- 
para,  en  commen^ant  par  Teglise,  la  ruinc  de  tous  les  anciens  pouvoirs,  voilk  ce 
qui  le  caract^rise.  -  Le  pape  qu'il  s'agit  de  renverser,  c'est  un  roi  spirituel,  mais 
enfin  c'est  un  roi.  Celui-la  par  terre,  les  autres  suivront;  car  8'en  est  fait  du  prin- 
cipe  d'autorit^,  pour  peu  qu'on  ratteigne  dans  sa  forme  la  plus  respect^e ,  dans 
son  repr^entant  le  plusauguste;  ettoutLuther  religieux  appelle  invinciblement 
un  Luther  politique  (  p.  140. ).» 

Et  pauUo  post :  «  Les  souvrainet^s  temporelles  furent  respect^es  du  moins 
de  fait.  On  les  croyait  invuln^rables,  et  alors  le  croyaient  eIles-m6mes...Cequi  les 
aveugla. . .  Cetait  sur  tout  qu'elles  croyaient  que  la  destruction  de  Teglise  leur  pro- 
fiterait  en  les  affranchissant  de  son  joug.  -  Les  souvrainet^s  ^taient  tellement  aveu- 
gMes....qu'eIIes  descendirent  dans  leur  rang  (  des  philosophes )  pour  porter  leiir 
main  royale  sur  cette  eglise ,  qui  ^tait  cependant  la  sauvegarde  de  leur  antorit^ , 
autant  qu'elle  T^tait  de  la  sage  libert^  des  peuples  ( pag.  187. ).» 

Tandera  non  minus  vera  sunt,  quae  ex  eodem  exscribimus:  «  L'homme  n'a 
pas  naturellement  Tautorit^  sur  rhomme.  L'autorite  n'e8t  qu'en  Dieu.  -  La  soumis- 
sion  h  Tordre  surnaturel  est  ainsi  Vkme  de  toute  soumission.  Ainsi ,  dit  excellem- 
ment  M.  Guizot,  d^s  que  rhomme  cesse  de  croire  k  Tordre  surnaturel,  et  de 

Quem  praeterea  instillabunt  sensum  erga  publicam 
auctoritatem  filiis  suis  ,  qui  ita  sunt  animo  comparati  ? 
De  obsequio  et  amore  nil  est,  quod  dicamus,  sed  ea  po- 
tius  principia  subversiva  societatis  eos  docebunt,  quibus 
ipsimet  imbuti  sunt  ,  execrationis  et  odii  adversus  eos , 
quos  ipsi  vocant  tyrannos  et  oppressores.  Ac  ita  paullatim 
fiet,  ut  de  generatione  in  generationem ,  veluti  quadam 
traditionali  via,  ita  principia  illa  propagentur  ac  dilatentur 
magis  ac  magis.  Exinde  originem  habent  tot  demagogi ,  qui 
aluntur  et  crescunt  in  perniciem  auctoritatis  legitimae, 
ac  propterea  in  dissolutionem  ipsius  societatis. 

Verum  non  minus  solide  quod  proposuimus  evincitur 
ex  effraeni  morum  licentia ,  quam  provenire  ex  civilibus 
coniugiis  necesse  est.  Heic  explorati  principii  loco  assumo, 
rem  politicam  ,  seu  societatem  eo  firmius  consistere ,  quo 
magis  cives  honesti  sunt  ac  probi ,  quo  accuratius  leges 
servant  ,  seu  quo  ferventiores  christiani  esse  student.  Ab 
omnibus,  qui  de  re  politica  scripserunt ,  sive  de  constantia 
cuiusque  gentis,  sive  de  magis,  aut  minus  proxima  eius 
dissolutione  ac  ruina ,  indicium  semper  petitur  certum  ex 
morum  praesertim  publicorum  honestate ,  aut  pravitate  , 
quae  apud  cives  praevalet.  Ubi  enim  viguerit  religio,  le- 
gum  custodia  et  amor;  ubi  perseveraverint  avitae  Iraditio- 
nes  intemeratae ,  ac  proinde  publica  morum  honestas ,  hic 
populus  fortis  validusque  censetur,  vita  ac  vigore  praestat, 
nec  habet  ab  externis  quod  valde  timeat;  ex  totius  enim 
multitudinis  conspiratione  unus  homo  coalescere  videtur. 
Contra  vero  ubi  populus  ab  instituto  desciverit,   ac  inter 


vivre  sous  rinfluence  de  cette  croyance,  aussitdt  le  <l6sorclre  rentre  dans  l'lionime 
ftt  dans  la  societ^  des  hommes.  •  La  chAte  de  rautorit^  dans  l'ordresurnatureI, 
«ntralne  ainsi  la  chflte  de  Tautorit^  dans  Tordre  social.  L'homme  u'a  plus  des-lors 
le  droit  sur  rhomme;  et  s'ii  le  domine,  ce  ue  pertt  6tre  que  par  la  force.  Ceile-ci 
doit  nec^ssairement  devenir  tyrannique  et  violente  pour  obtenir  une  subjection,  qui 
n'a  plu8d'objet  moral,  et  que  cefwe  d'6tre  volontaire.»  Pag.  138.  Haec  meditentur 
jispudo-politici. 

ipsum  gliscere  coeperit  religionis  contemptus,  aut  indif- 
ferentia  saltem  ,  ubi  leges  ab  eo  parvipendantur ,  simul- 
tatesque  et  factiones  in  eum  irrepserint ;  ubi  publica  con- 
culcetur  morum  honestas ,  ac  novitates  aucupentur ,  quae 
vitiis  blandiuntur,  eiusmodi  populus  contemptibilis  fit,  atque 
a  sua  deiectus  dignitate  ab  omnibus  habetur  ruinae  ac  dis- 
solutioni  proximus,  vergensque  ad  interitum  (Sl).  Gentium 
omnium  historia  huius  veritatis  testimonium  praebet.  ' 

Quo  praestituto  principio ,  si  probetur  per  civilia  con- 
iugia  morum  licentiam  inferri ,  ac  propterea  religionis  ac 
legum  contemptum  ,  proculcari  publicam  honestatem  una 
cum  ceteris  consectariis,  quae  modo  recensuimus  ,  quis  ibit 
inficias  societatis  ac  familiae  dissolutionem  effectum  fore 
necessarium  eiusmodi  civilis  nuptialis  foederis  ?  Ast  hoc 
est ,  quod  hactenus  prosecuti  sumus  ,  quin  opus  sit  eadem 
aliunde  iterare.  Nimirum  civili  hoc  foedere  serael  admisso, 
actum  est  de  sanctitate  coniugii ;  actum  est  de  eiusdem 
indissolubilitate ;  aditus  peramplus  patebit  successivis  di- 
vortiis  ,  ac  saepius  polygamiae  simultaneae  ;  via  ster- 
nitur  omnimodis  flagitiis ;  actum  est  de  religiosa  ac  ho- 
nesta  liberorum  institutione ;  actum  est  de  publica  morum 
honestate  ac  de  religione  ipsa  ,  ut  constat  ex  dictis.  Con- 
cludendum  idcirco  est,  taha  civilia  connubia  suapte  natura 
tendere  ad  familiae  ac  societatis  perniciem. 

Idem  colligitur,  si  ipsum  connubium  propius  spectetur. 
Ubi  enim  matrimonium  inciderit  in  manus  magistratuum 
civilium ,  seu  civilis  regiminis  ,  innumera  prope  oriantur 
incommoda  ,  imo  et  mala  manifesta  ,  quae  coniugium  ipsum 


(51)  «  L'on  a  sap6,  inquit  Moehler,  les  bases  de  lYdifice  et  bris^  le  lien  qiii  rat- 
tache  le  pr^sent  au  pass6;  si  la  division  a  rendu  tout  acte  national  impossible ,  et 
qu'on  ne  puisse  plus  distinguer  Tesprit  public  au  milieu  du  d^sordre  et  de  la  confu- 
sion ;  ce  peuple,  soyez-en  sur,  touche  k  sa  ruine;  son  g^nie  tut^laire,  son  Dieu  a 
disparu  sans  retour.  Pan  est  mort.  Telle  ^tait  la  nouvelle  que  rapportaient  de 
toute  part  les  navigateurs  au  temps  de  la  venu  du  Messie.»  Symboliqm  tom.  H. 
liv.  1.  i'h.  V.  §.  XXXVIll.  pag.  10.  Paris  isr^-?.  Irad.  do  M.  Lacliat. 

inficiant ,  necesse  est.  Cum  semel  sibi  persuaserit  civile  re- 
gimen  ,  connubium  perinde  ac  contractus  ceteros  ab  se 
omnino  atque  unice  pendere ,  pleneque  in  sua  esse  po- 
testate,  ea  statuet,  quae  ipsi  libuerit,  nulla  ratione  habita 
impcdimentorum  sive  impedientium  sive  dirimentium,  quae 
sunt  ab  ecclesia  constituta.  Ex  hac  vero  iuris  ecclesiastici 
ac  civilis  pugna  enascentur  sponte  veluti  sua  perturbatio- 
nes  ,  difficultates  practicae ,  eaeque  gravissimae.  Nam  si 
qui  voluerint  tandem  aliquando  conscientiae  ac  saluti  suae 
consulere  per  renovationem  consensus  in  facie  ecclesiae, 
ut  contractus  coniugalis ,  qui  hactenus  irritus  fuerat ,  ratus 
fiat ,  facile  se  reperient  dirimente  aliquo  impedimento  de- 
tentos ,  quo  a  tali  renovatione  arceantur.  Si  qui  legis  ob- 
tentu  divortium  fecerint  a  prima  ,  secunda ,  aut  tertia  quan- 
doque  uxore  ,  quam  post  prius  divortium  superinduxerint, 
iam  quisque  primo  obtutu  cernit  in  quot  se  difficultates 
coniecerint  ,  qui  sic  civili  tantum  ratione  copulati  sunt. 
Poterit  enim  ex  ecclesiae  seu  potius  Dei  ipsius  lege  omnes 
foeminas  ita  coniunctas  deserere  ,  et  aliam  quamcumque 
in  uxorem  eligere ,  coniugium  suum  celebrando  in  facie 
ecclesiae ;  poterit  utique  etiam  unam  ex  prioribus  ducere , 
quandoque  etiam  tenebitur  vel  propter  liberos  vel  propter 
alias  circumstantias  secundae  vel  tertiae ,  prima  relicta  , 
adhaerere.  Verum  obsistet  gubernium ,  quod  primas  saltem 
nuptias  uti  ratas  ac  legitimas  habet.  Quid  fiet?  Qui  sic 
in  facie  ecclesiae  contraxerit  coniugium,  ex  conscientia  huic 
adhaerere  tenebitur,  contra  vero  magistratus  civilis  eum 
coget  deserere  secundam  et  adhaerere  priori,  praesertim 
si  ex  priori  prolem  genuerit.  En  detestabilem  pugnam  inter 
conscientiam  et  legem  ,  inter  ecclesiam  et  gubernium.  Quid 
si  quis  contraxerit  nuptiale  foedus  coram  ecclesia  cum 
aliqua ,  postquam  deprehendit  se  cum  illa,  quam  civiliter 
duxerat,  non  posse  permanere  eo,  quod  vigeat  impedimen- 
tum  diriraens  ,  neque  cum  illa  consensum  coram  ecclesia 

renovare.  En  novos  conflictus  ,  si  lex  civilis  non  admiserit 
impediraenta,  quae  ecclesia  constituit.  Et  ita  porro.  Ei  qui 
regiones  perlustraverit,  in  quibus  lex  viget  de  coniugiis  ci- 
vilibus ,  nihil  frequentius  offendet  quam  hos  ahosve  si- 
miles  casus,  in  quos  ruunt,  qui  civiHa  eiusmodi  coniugia 
contraxerint.  nnj:» 

Facile  possem  aHa  non  pauca  incommoda  urgere  ,  quae 
ex  his  connubiis  pullulant ;  verum  ne  prolixior  sim ,  haec 
silentio  praetermittens ,  aliud  persequar ,  quod  ex  eodem 
fonte  dimanat.  Admisso  principio ,  quod  matrimonium  ad 
civile  regimen  exclusive  pertinet ,  iam  prono  alveo  fluit, 
causas  matrimoniales  omnes  exclusive  pariter  ad  idem  re- 
gimen  pertinere.  Sibi  gubernium  ius  arrogabit  cognoscendi, 
iudicandi  ,  sententiamque  definitivam  pronunciandi  circa 
coniugia,  quae  unice  considerat  tamquam  civiles  contractus. 
Quare  cum  casus  contigerit ,  quod  leges  civiles  pugnent 
cum  legibus  ecclesiasticis ,  qui  profecto  casus  insolens  non 
est ,  poterit  certe  sententiam  ferre  contradictoriam  ,  aut 
contrariam  sententiae  latae  ,  aut  ferendae  ah  ecclesia. 
Hinc  si  agatur  de  valore  ,  aut  nullitate  connubii,  pronuncia- 
bit  laica  potestas  validum  coniugium  illud,  quod  eccle- 
sia  irritum  plane  ac  nullius  valoris  iudicabit ,  ac  vice- 
versa ,  irritum  iudex  civilis  pronunciabit  ,  quod  ecclesia 
ratum  habet.  Sequelas  maximi  momenti  ,  quae  ex  hac  iu- 
diciorum  discrepantia,  imo  et  oppositione  proveniunt,  qui- 
libet  per  se  expendere  poterit.  Indidem  enim  oritur  hinc 
conscientiae  anxietas  ,  inde  iuris  civilis  privatio  ,  et  quod 
inevitabile  est ,  perturbationum  ac  dissidiorum  amplissima 
seges  non  solum  inter  utramque  potestatem  ,  sed  inter  cives 
ipsos  exurget ,  qui  invicem  colluctari  debebunt ;  et  ita  fa- 
miliae  ac  societatis  sinus  dilaceratur. 

Praeterea  ex  eodem  principio  de  matrimonio  mere  ci- 
vili ,  sequitur  posse  politicum  regimen  causas  decernere, 
ob  quas  coniugium  dissolvi  valeat,  ex.  gr.  adulterium  ,  ut 

in  Anglia  lege  cautum  est,  ac  non  ita  pridem  in  codice 
gallico ,  atque  adhuc  obtinet  in  Germania ,  ubi  viget  pro- 
testantismus ;  ecclesia  contrarium  decrevit  in  concilio  tri- 
dentino.  Et  huc  redeunt  animadversiones  faciendae,  quas 
nuper  oculis  subiecimus.  Rursum  poterit  gubernium  de- 
terminare  personas  earumque  qualitates  ,  ut  sint  iure  ha- 
biles  ad  contrahendum  civiliter  (52).  Quid  vero  prohibet 
quin  gubernium ,  quod  profitetur  in  suis  legibus  conden- 
dis  ab  ecclesia  praescindere ,  permittat  civile  coniugium 
clericis  ac  solemni  castitatis  voto  obstrictis?  Logice  saltem 
ac  legitima  deductione  infertur  evenire  id  posse.  Quando 
quis  per  lubricum  coepit  incedere  ac  cursum  arripere  , 
facile  est  se  praecipitem  dare.  Prima  difficultate  superata, 
cetera  pone  sequuntur.  A  primo  gradu,  qui  figatur,  totius 
rei  exitus  pendet(53). 


(52)  Revera  in  paradigmate  l^is  circa  matrimonium  civiie  oblato  comitii:> 
subalpinis  deputatorum  quos  vocant,  prius  contra  ecclesiae  leges  proponitiir 
aetas  ct  conditio  necessaria  ad  valide  contrahendum  civile  coniugium.  «  Abili 
acontrarre:     Pei  maschi  an.  is.         >  consenso  de'genitori. 

Per  le  femmme  an.  15.  > 

Deinde  subduntur  gradus  consanguinitatis  et  aftinitatis,  intra  quos  tantum  vatide 

nuptiae  celebrari  nequeunt.  i'HUi'if) 

Ascendenti  \  /    / 

Discendenti  /  ,  ,  nl»'\1ih 

Fratelli  e  soreller"*"'  ""'"^  '**^**  ^rado  senza  dispensa.    ^_    ^^^^^ 


Zii  -  Nipoti 

Vid.  Parlamento  sardo  •  Camera  elettiva.  Tornata  del  2.  Giugno  t852.  pag.  51 7. 
cap.  I.  col.  3. 

(53)  Ne  videainiir  in  theoria  consistere,  praesto  nobis  sunt  facta,  quae  quod 
hic  afBrmavimus  confirmant.  Cnm  in  senatii  subalpino  obiectum  fuerit  a  celebri 
oratore  ac  vere  catholico  adversns  propositum  programma  legis  de  matrimonio 
civili ,  legem  circa  matrimonia  agnoscere  debere  necessitatem  sacramenti ,  prout 
agnoscit  aliquot  impedimenta  presse  religiosa  ex.  gr.  sacrorum  ordinum ,  voforum 
solemnium  etc.  Minister  regius  a  negotiis  internis  sic  respondit:  «  lo  credo,  cbe 
ailorquando  la  societa  sia  giunta  ad  un  maggior  grado  d'  incivilimento ,  forse 
non  si  occupera  piii  nt  di  preti,  nd  di  ordini  sacri,  lasciera  che  la  coscienza 
di  ogni  cittadino,  sia  da  se  sola  giudice,  e  se  il  senato  credesse ,  che  tale  sia  gia 
r  inciviliiuento  del  nostro  paese ,  io  dichiaro  dal  mio  canto ,  non  mi  opporrei 
alV adozione  di  unapiena  liberta  anche  su  qiiesl'  oggetto.^>  Vid.  Parlamenfo 
sardo  •  Senato.  Tornata  del  15.  Dlcemb.  1852.  pag.  188.  col.  f 

Itaque  his  expensis  circa  civile  connubiura  sub  quovis 
respectu  ex  mente  illorum ,  contra  quos  agimus  ,  negari 
iterum  minime  potest  civiles  nuptias  ad  familiae  ac  so- 
cietatis  dissolutionem  tendere. 

Reliquum  est,  ut  res  ipsa  conficiatur  ex  consideratione 
prolis  ortae  ,  aut  oriturae  ex  coniugiis  civilibus ;  praeter- 
missis  quae  de  religiosa  ac  morali  eiusdem  sobolis  insti- 
tutione  paullo  ante  commemoravimus  ,  nostram  converti- 
mus  attentionem  ad  istiusmodi  liberorum  conditionem.  Cum 
consensus  a  contrahentibus  exhibitus  coram  solo  magistratu 
civili  ad  exclusionem  ecclesiae,  nullius  prorsus  valoris  sit, 
nec  proprie  dictum  contractum  coniugalem  efficiat ,  isto- 
rum  filii  erunt  totidem  spurii  ac  illegitimi ,  idque  non  so- 
lum  coram  ecclesia ,  sed  etiam  respectu  ipsius  societatis. 
De  ecclesia  non  est ,  quod  dubitemus ;  quoad  societatem 
facile  ostenditur.  Nam  licet  legis  vi  civile  regimen  ita 
procreatos  filios  spectet  tamquam  legitimos,  nihilominus 
populus  christianus  eos  semper  ac  iugiter  uti  spurios  habe- 
bit ,  utpote  ab  illegitimo  toro  ortos ,  seu  a  fornicaria  con- 
iunctione  progenitos.  Numquam  sive  lex  sive  gubernium 
ab  hac  turpitudine  eos  absterget.  Insita  ea  est  ipsorum 
origini  et  in  communi  hominum  sensu  et  in  conscientia 
christianorum  ,  quae  cuicumque  humanae  legi  praevalet. 
Haec  autem  inter  legitimos  atque  illegitimos  discretio  mi- 
rum  est  quem  influxum  in  societatem  exerceat. 

Accedit  quod  si  eiusmodi  filii  fuerint  ex  diverso  toro 
nati ,  quaedam  inter  eos  suapte  natura  oriatur  antipathia , 
quam  vocant,  seu  animi  aversio,  quae  non  raro  succrescit 
atque  in  aperta  odia  erumpit ,  ita  ut  invicem  sese  aver- 
sentur.  Augetur  autem  mirum  in  modum  prava  haec  animi 
dispositio ,  ubi  agitur  de  adeunda  haereditate  sive  paterna 
sive  materna.  Hinc  lites  iuges  inter  eos  enascuntur  et  suo- 
crescunt ,  quae  nullum  ut  plurimum  felicem  sortiuntur 
exitum.  Omnes  inter  simultates  adolescunt  et  odia  mutua, 

atque  idcirco  in  ruinam  societatis,  quae  eos  in  sinu  alit 
ac  fovet  in  propriam  perniclem  ,  cuius  viscera  opportuno 
tempore,  ac  oblata  occasione  dilacerabunt  (54). 

Si  capita  haec  singula  separatim  ad  exaraen  vocata 
evincunt  connubium  civile  natura  sua  tendere  ad  disso- 
liitionem  ac  interitum  societatis  et  familiae  ,  collective 
sumpta  ita  rem  conficiunt,  ut  scepticus  sit  oportet,  qui  id 
in  dubium  adhuc  revocare  velit. 

Complexi  autem  sumus  per  modum  unius  in  hac  di- 
sceptatione  societatem  et  familiam ,  quia  quae  de  una  di- 
cuntur,  de  altera  quoque  pari  ratione  dici  debent.  Nam 
familia  privata  refert  in  se  ipsa  similitudinem ,  formam  ac 
veluti  typum  societatis  publicae ;  societas  vero  publica , 
praeter  quam  quod  ex  familiis  privatis  exurgit  et  coale- 
scit,  quaedam,  ut  ita  loquar,  magna  familia  est  sub  pa- 
terno  principum  regimine;  adeoque  quod  convenit  fami- 
liae ,  data  proportione,  convenit  societati ,  et  e  converso 
quod  conducit  ad  societatis  bonum ,  conducit  ad  bonum 
familiae,  quodque  cedit  in  dedecus  ac  ruinam  unius,  in 
dedecus  ac  perniciem  cedet  alterius. 


(54)  Praeclare  D.  Sauzet  in  opusc.  Rejlexions  sur  le  mariage  civil  et 
le  mariage  cAr^^ien.Lyon  i853.pag.20  seq.«Malgr6  ram^Iioration  des  moeurs, 
inquit,  on  ne  trouve  encore  qne  trop  de  situations  ^quivoques,  de  familles  Irou- 
bl6es  ,  d'^pou8es  douloureusement  combattues  entre  le»  exigences  contraires  de  la 
loi,  de  Topinion  et  de  la  conscience.  Quelle  ^ole  pour  les  enfants  que  ces  tristes 
traillements  de  foyer  domestique  oii  Dieu  lui>m6me  cst  mis  en  question  toiis  les 
jours  par  le  conflit  perpetael  de  la  r^ligion  et  des  lois !  Quels  exemples  pour  Tau- 
torit^  paternelle,  et  qu«l  avenir  pour  la  paix  des  familles  et  de  la  saintete  des 
rocears  publiques ! — Personne  ne  d&ire  que  les  populations  d^erteut  leurs 
croyences  et  s'habituitent  k  multiplier  par  des  simples  formes  civiles  les  engage- 
ments  r^ligieux  de  leurs  p^res ;  c'est  qu'une  soci^t^ ,  qui  ne  reconnoltrait  d'autre 
conscience  que  le  frein  I6gal,  d'autreDieu  que  le  magistrat,  d'autre  religion  que  les 
codes,  effrayerait  bien  vltclesadmirateurs  lesplusexclusifsde  lapuissance  civile." 

Hic  porro  vir  eum  fuerit  pubiico  ministerio  functas,  optime  Dovit  id  de  quo 

DE    MATRIMONII    CIVILIS    ORIGINE    ET    PROGRESSU. 

■'■'■'  ARTICULUS I. 

-0  ■  -  ••. 

,j.^j|,^jyjpieque  in  ecclesiastica ,  neque  in  ethnica  antiquitate 
,  .  .  matrimonii  civilis  origo  inveniri  potest. 

Magnum  semper  cuivis  causae  damnum  attulit  ipsa 
rei  novitas  in  iis,  quae  ad  religionem  spectant.  Novitas  in 
religionis  negotio  certum  est  indicium  falsitatis,  praeser- 
tim  si  novitati  ecclesiae  reprobatio  accesserit.  Talia  vero 
esse  connubia  civilia  penes  christifideles  res  est  explo- 
ratissima. 

Ex  quo  enim  christiana  religio  disseminari  coepit , 
fidelium  coniugia  tamquam  sacra  habita  sunt  in  ecclesia 
universa,  atque  ab  ea  regenda  et  moderanda.  Siquidem, 
quum,  docente  Apostolo ,  christiani  connubii  finis  fuerit,  ut 
forma  esset ,  sive  in  sese  referret  coniunctionem  Christi 
cum  ecclesia,  et  signum  efiicax  gratiae,  conferens  nimi- 
rum  gratiam  ad  dilectionem  supernaturalem  fovendam  in- 
ter  coniuges,  hoc  ipso  sacramenti  ratio  inseparabilis  ex- 
titit  a  christiano  foedere  nuptiali. 

Hac  de  causa  ut  intima  haec  sacramentalis  coniugii 
christiani  qualitas  sub  sensus  quodammodo  caderet,  et 
omnium  patesceret  obtutui ,  ecclesia,  ut  saepe  superius  ani- 
madvertimus,  quosdam  ritus  adscivit,  quibus  dignius  ma- 
iorique  cum  reverentia  ac  veneratione  coniugia  celebraren- 
tur.  Inter  cetera  constituit,  ut  sponsus  et  sponsa  inituri 
coniugium  coram  episcopo,  aut  sacerdote  se  sisterent,  ad 
sese  communiendos  benedictione  nuptiali.  Haec  autem  be- 
nedictio  non  ad  solos  contrahentes  coarctabatur,  sed  ad 
anulos,  vela,  coronas  porrigebatur ,  quo  augustior  solem- 
niorque  apparatus  fieret,  atque  ut  ex  multiplici,  quae  ef- 
fundebatur,  prece  uberior  super  sponsos  gratia  obveniret. 

Hac  ratione  ecclesia  alliciebat  fideles  suos  ut  lubenti 
animo  uberiorem  hanc  sanctificationem  et  gratiam  sibi 
compararent ,  atque  hoc  modo  ipsa  certior  fiebat  de  legiti- 
mis,  quae  contrahebantur,  nuptiis.  Conditiones  insuper  ap- 
posuit  ad  legitime  nuptias  ineundas,  quibus  non  servatis, 
aut  illicitae,  aut  irritae  etiam  ac  nullius  penitus  valoria 
redderentur ,  ita  ut  separari  ab  invicem  deberent ,  qui ,  illis 
conditionibus  posthabitis,  nuptias  contraxissent.  Talis  est 
origo  eorum  ,  quae  nos  vocamus  impedimenta  ecclesia- 
stica  impedientia  aut  dirimentia. 

Ad  primam  impedientium  impedimentorum  classem  in 
antiquitate  spectat  illa ,  quam  nos  dicimus ,  clandestinitas  , 
qua  fideles  inter  se ,  quin  se  saeerdoti  sisterent,  contra- 
hebant  coniugium,  et  quidem  interdum  omnino  occulte, 
nullo  adscito  teste.  Eiusmodi  connubia  etsi  constanter 
tamquam  irregularia  ac  non  paucis  obnoxia  nec  levibus  in- 
commodis  ecclesia  improbaverit  ac  detestata  fuerit,  rata 
tamen  ,  universim  saltem ,  ac  tamquam  vera  habuit  sa- 
cramenta,  donec  in  concilio  tridentino  ea  irrita  omnino 
decrevit. 

Interim  ex  his  novimus  ecclesiam  in  tota  antiquitate 
numquam  spectasse  christianorum  coniugia  tamquam  me- 
ros  contractus  civiles,  sive  coram  se  sive  occulte  iniren- 
tur;  immo  vero  novimus  ea  iugiter  habuisse  ut  rem  sa- 
cram  ,  praeseferentem  Christi  cum  ecclesia  coniunctionem , 
atque  indiscriminatim  omnibus  sua  apposuisse  impedi- 
menta.  ;• 

Potestas  vero  civilis  sive  imperialis  sive  regia,  ex  quo 
in  christianam  immutata  est,  coniugiorum  moderationem 
ecclesiae  dimisit ,  et  si  quas  aliquando  leges  tulit  circa 
matrimonium  fidelium ,  ut  suo  in  loco  videbimus,  eae  aut 
non  attingebant  vinculum  ipsum ,  aut  cum  ecclesiae  con- 
sensu  promulgabantur  a  principibus  christianis  ,  aut  si 
demum  ecclesiae  legibus  adversarentur ,  nuUa  earum  ratio 

17 

habita  est ,  nec  alium  sunt  effectum  sortitae  praeter  mere 
civilem ,  ac  interea  ecclesia  fidelium  nuptias  perrexit  ex 
iure  suo  aut  ratas ,  aut  irritas  coram  Deo  spectare. 

Nusquam  ac  numquam  reperimus  in  antiquitate  uni- 
versa ,  imperantes  aliquando  subditis  suis  christianis  prae- 
scripsisse  consensum  suum  nuptialem  praebere  coram  ma- 
gistratibus.  Multo  vero  minus  aliquando  legimus ,  impe- 
rantes  lege  lata  sanxisse  ,  ut  christiani  subditi  contenti 
esse  possent  de  coniugio  coram  magistratibus  inito,  illud- 
que  uti  verum  matrimonium  habuisse ,  invita  ac  reluctante 
ecclesia.  Nusquam  iteram  ac  numquam  offendimus  hac 
super  re  imperantes  ecclesiae  aliquando  litem  intentasse , 
sed,  prout  religio  christiana  ferebat,  negotium  hoc  totum 
eo  in  statu  reliquerunt ,  in  quo  erat  cum  ipsi  in  ecclesiam 
per  religionis  christianae  professionem ,  sacrumque  lava- 
crum  ingressi  sunt.  Nuspiam  ac  numquam  iidem  impe- 
rantes  futili  usi  sunt  distinctione  inter  matrimonium  uti 
christianum  sacramentum  et  contractum ,  ita  ut  sub  altero 
hoc  respectu  debuerint ,  aut  potuerint  saltem  attingere  ac 
moderari ,  atque  ecclesia  non  potuerit  nisi  sub  priori  re- 
spectu  illud  moderari  ac  attingere. 

Siquidem  nondum  antiquorum  regendae  christianae  so- 
cietatis  ratio  eo  devenerat,  ut  ideas  omnes  perverteret,  quae 
ab  exordio  rei  christianae  omnium  mentes  occupaverant , 
et  cunctorum  sive  imperantium  sive  subditorum  obtinue- 
rant  ex  eiusdem  religionis  placitis.  Nimis  recentes  sunt, 
quod  iam  sumus  inspecturi,  eiusmodi  doctrinae,  seu  verius 
perversiones ,  quae  supponunt  innovationem  in  doctrinis, 
quas  religio  semper  professa  est  et  profitebitur. 

Sane  in  patrum  ,  aut  ecclesiasticorum  auctorum  scriptis 
nihil  occurrit ,  quod  vel  leviter  mentionem  faciat  prae- 
fatae  distinctionis  ,  unde  erui  possit  divisio  attributionum 
reipublicae  et  ecclesiae  circa  matrimonium  fidelium.  Ecquis 
enim  dubitat ,  quod  si  antiquitus  illa  partitio  obtinuisset , 

exoriri  necessario  debuissent  contentiones  ,  collisiones ,  dis- 
sensionesque  prope  innumerae  inter  utramque  potestatem 
ecclesiasticam  atque  civilem,  prout  aetate  hac  nostra  fre- 
quentissimae  gravissimaeque  exortae  sunt ,  atque  exoriun- 
tur?  Profecto  neque  episcopi  seorsum ,  neque  in  conciliis 
sive  provincialibus  sive  nationalibus ,  aut  oecumenicis  con- 
gregati ,  neque  summi  pontifices  aliquando  hac  de  causa 
conquesti  sunt  ,  aut  etiam  mentionem  alicuius  conflictus 
fecerunt.  Ergo  evidens  est  antiquitus  ,  ut  mediam  quam 
vocant  aetatem  praetermittam  ,  de  qua  nulla  est  dubitatio, 
eiusmodi  mere  civilia  connubia  ignorata  penitus  fuisse. 

Verum  enimvero  non  modo  mere  civilia  coniugia  anti- 
quitus  fuerunt  omnino  ignota ,  sed  vel  ab  ipsa  politica 
potestate  penitus  exclusa  ,  prout  ferebant  et  sui  ipsius 
sanctitas  et  mores  aetate  illa  communes,  ac  longe  lateque 
dominantes.  Idque  evincimus  luculenter  tum  indirecte  tum 
directe. 

Indirecte  quidem  ,  quia  non  solum  apud  christianos, 
sed  penes  ethnicos  ipsos  numquam  excogitata  fuerat  ea, 
quae  in  praesentiarum  passim  obtinet  apud  pseudopoliticos, 
separatio  religionis  a  republica  seu  regimine  civili.  Notum 
enim  est ,  receptum  olim  fuisse  ita  se  invicem  religionem 
ac  statum  politicum  intime  coniungi ,  ut  unum  quid  con- 
stituerent.  Hinc  non  solum  supremi  magistratus  ,  ut  plu- 
rimum  sacerdotio  ornati  erant  ,  sed  vel  ipsi  summi  im- 
perantes  coniungebant  quandoque  in  se  imperialem  ac 
pontificalem  dignitatem  ad  maiorem  sibi  penes  populos 
conciliandam  auctoritatem  ac  venerationem .  Qui  propterea 
pollebat  imperio ,  hoc  ipso  erat  summus  pontifex.  Adeo 
id  invaluerat  ,  ut  vel  ipsi  imperatores  christiani  titulum 
hunc  pontificis  maximi  retinuerint  ad  Gratianum  usque, 
qui  omnium  primus  illum  abdicavit.  Imperatores  porro 
ethnici  ,  quibusdam  exceptis  solemnioribus  actis  publicis, 
per  sacrificulos  ac  flamines  ritus  religiosos  et  cetera,  quae 

ad  cultum  pertinent ,  exercebant.  Quapropter  spectabatur 
imperator  uti  genius  tutelaris  reipublicae  (l).Exinde  repeli 
debent  atroces  illae  ac  pugnaces  persecutiones ,  quibus 
iidem  insectabantur  christianos  non  solum  ut  impios  et 
sacrilegos ,  verum  etiam  ut  hostes  ac  rebelles  imperii ,  eo 
quod  ethnicae  superstitioni   nuncium  remisissent  (2) . 

Tantum  igitur  abest ,  ut  ethnici  religionem  a  statu  se- 
paraverint  ,  ut  alterum  altera  fulcirent  atque  firmarent. 
Vix  erat  actus  alicuius  momenti ,  qui  non  aliquo  religioso 
ritu  consecraretur.  Porro  imperatores,  qui  ex  ethnicis  ad 
christiana  castra  transmigrarunt ,  hisce  placitis  iam  im- 
buti  erant ,  quippe  qui  ab  infantia  in  illis  enutriti  et  alti  (3). 


(!)  Cf.  Rank  /listoire  de  la  Papaut^  toni.  I.  liv.  I.  Cf.  etiam  hoc  de  argu- 
mento  Grnterum  De  veteri  iure  ponlificio  apiid  Graevinm :  Thesaurus  antiquit. 
roman.  tom.  V.  Bosium:  De  pontifice  maximo  Romae  veteris  apud  Graevium 
loc.  cit.  Item  De  ponlificatu  maximo  rom.  imper.  Ibid.  loc.  cit.  cap.  II.  §.  1.2. 
pag.  277.  Ro.ssini  Antiquit.roma/nar.  ilkZ.  lib.  III.  c.  XXII.  De  la  Bastietom. 
XXH.  Memoires  de  Vacademie  des  inscriptions ,  cuius  examen  accuratissimum 
enhibet  Eckel  in  erudito  opere  Doctrina  nummorum  velerum  tom.  VIII. 

(2)  Cf.  Acta  martyr.  sincera  D.  Rninart,  in  quihus  liaec  passim occurrunt. 

(3)  Quidam  ex  senatoribus  subalpinis  affirmavit  viguisse  quidem  iuxta  ro- 
manas  leges  ceremoniam  seu  ritum  sacrum,  quo  consecrarentur  nupliae,  sed  iuris- 
prndentia  progrediente ,  eiusmodi  usum  in  desuetudinem  abiisse.  En  eius  verba: 
«  Quando  noi  consideriamo  quelle  leggi  (romane),  noi  troviamo  che  le  solenniti 
della  confarreazione,  che  era  il  solo  rito  rcligioso  riconosciuto  inRoma,eraworfa 
lungo  tempo  cadule  in  di.suso,  allorquando  la  giurisprudenza  cra  venuta  in  quello 
splendore,  che  le  diede  autorila  sopra  il  mondo  civile  di  quei  lempi,  e  che  gliela 
conservoperlungoandare  de'secoli  seguenti;  alloralasolavolontJidelle  parti  dava 
essere  alle  nozze.»  Vide  Parlamento  Sardo -Senaio-yormtA  dei  16.  Dicem.  1852. 
pag.  189.  col.  3.  Nos  contrarium  paulo  post  ostendemus.  Praetcrea  nemo  umquani 
negavit  nuptias  suum  es.<ie  seu  essentiam  habuisse  ex  voluntate  partium;  imo 
et  nunc  adhuc  contrahentium  consensus  essentiam  matrimonii  constifuit.  Sed 
quaeritur  utrura  liic  voluntatis  consensus  fueritritu  sacro  etiam  apud  romanos 
consecratus,  an  vero  spectatus  fuerit  tamquam  merus  contractus  civilis.  Hoc  porro 
cst,  quod  senator  dissimulat.  Ceterum  nimis  probaret,  si  verum  esset,  quod 
regius  hic  sigillorum  custos  ac  senator  contendit;  probaret  nempe  neque  civi/m 
contractum  obtinuisse  i>enes  roraanos  in  celebratione  coniugii.  Adeoque  si  ipse  sibi 
constare  vellet,  deberet  senatus  lege  sua  sancire  connubia  prorsus  clandestina,  et 
tunc  actum  esset  de  matrimonio  civili. 

Quod  si  demum  romani,  ut  innuimus,  exleges  corruptissimi  facti,  ritum 
religiosum  in  coniugiis  suis  neglexerunt,  non  ideo  id  fuit,  quod  profecerint  in  iu- 
risprudentia,  sed  quod  desciverint  ab  institulo,  et  properarent  in  perniciem  et  rui- 

Quare  non  potuerunt  in  religionem  christianam  eam  se- 
parationem  inducere,  quam  exclusam  noverant  ab  ipsis 
ethnicis ,  sed  potius  arctissimam  coniunctionem  fovebant , 
urgebantque  quam  maxime.  Tanto  autem  magis  id  con- 
gruum  videbitur,  quod  eam  professi  fuerint  religionem , 
quae  praedicabatur  uti  anima  seu  vita  societatis ,  receptum- 
que  erat  effatum ,  esse  religionem  christianam ,  relate  ad 
statum  ,  quod  est  anima  relate  ad  corpus  ,  quod  illa  in- 
format  et  vivificat  (4) . 

Quod  si  arcto  adeo  nexu  vinciebantur  status  ac  reli- 
gio ,  perinde  ac  ea  quae  ad  alterutrum  spectabant ,  con- 
sequens  profecto  est,  non  modo  noluisse  reges  et  eos,  qui 
quocumque  nomine  imperio  pollebant,  promovere  connubia 
simpliciter  civilia,  sed  potius  nihil  intentatum  reliquisse 
quominus  connubia  a  religione  consecrarentur  saltem  quan- 
tum  ex  se  erat ,  quin  ex  debito  obligatam  eiusmodi  rem 
facere  viderentur.  Quum  proinde  romani  ab  instituto  ma- 
iorum  desciverunt ,  moresque  eorum  in  peius  ruerunt ,  ne- 
glexerunt  ritum  confarreationis,  quo  ipsorum  coniugia  pe- 
nitus  indissolubilia  reddebantur  utpote  res  sacrae  (5) ,  coe- 
perunt  celebrare  matrimonia  aut  solo  usu,  aut  coemptione  (6) . 
Venim  animadvertendum  est,  non  solum  non  obtinuisse  ri- 


nam,  postquam  quod  libitum  id  erat  et  licitnm,  quod  novum  placitum  omnes  or- 
dines  infecerat.  De  quo  tempore  luvenalis  Salyr.  V.  scribebat: 

Sic  fnmt  octo  mariti 

Quinque  per  autumnos. 
etMartialisVI.7. 

Toties  quae  nubit  adultera  lege  est ; 

Offendor  moecha  simpliciore  minus. 

(4)  Isidoras  Pelusiota  Epislolar.  lib.  III.  ep.  2(6.  ed.  Paris.  1648.  et  lib.  III. 
ep.  240.  Item  s.  Gregorius  naaJanz.  Orat.  XVII.  s.  lo.  Chrysost.  Hom.  XV.  in  II.  ad 
Cor.  S.  Ivo  Carnot.  ep.  51 .  ad  Henricum  Angliae  regem.  Omitto  posteriores  auctores, 
qui  idem  statueruut. 

(5)  Cuius  assertionis  mox  indubia  documenta  dabimus. 

(6)  Cf.  Doellinger  in  bp.  German.  cuititulus:  Hippolytuset  Calixtus.fle- 
^ensburgi  1853.  §.  VI.  Sexta  accusatio  ( nempe  anonymi  auctoris  op.  Phxlosophu- 
mena  adversus  Calixtum  papam )  pag.  i:J8seqq. 

tum  sacrum  hisce  in  coniunctionibus ,  sed  neque  aliquem 
actum  civilem. 

Hoc  tamen  ingens  intercedit  discrimen  inter  actum  re- 
ligiosum  ac  civilem  in  nuptiis  ineundis  penes  veteres ,  quod 
omissio  ritus  religiosi  provenerit  ex  neglectu  contrahen- 
tium  ;  contra  vero  omissio  formalitatis,  quam  dicunt,  legalis 
ex  defectu  ipsius  legislationis,  quae  numquam  illam  ad  ce- 
lebrandum  legitime  coniugium  sancivit.  Coniugium  civile, 
quod  iniri  deberet  per  consensum  emissum  coram  ma- 
gistratibus  civilibus,  antiquitus  penitus  ignorabatur.  Satis 
enim  erat  apud  romanos ,  ut  contrahentes  inter  se  con- 
venirent,  aut  aliquo  verho ,  aut  etiam  solum  facto  ipso. 
Nec  disputabatur  tunc  temporis  de  facultate  ex  parte  aucto- 
ritatis  politicae  ad  legitime  nuptias  contrahendas  ;  nuUa 
requirebatur  solemnitas  testium ,  aut  reipublicae  admini- 
strorum.  Auctoritas  civilis  non  interveniebat  nisi  post  ce- 
lebrationem  matrimonii ,  quum  inter  coniuges  ageretur  de 
aliqua  causa  dirimenda  (7);  et  quidem  post  iudicium  a 
collegio  sacerdotali  institutum.  Et  haec  quidem  indirecte. 

Nunc  ad  hoc  ipsum  directe  evincendum  accedamus  opor- 
tet.  Quod  ut  assequamur  satis  est  documentis  positivis 
ostendere,  apud  eosdem  ethnicos  nuptialia  foedera  iugiter 
spectata  fuisse  uti  rem  sacram ,  ac  sacris  ritibus  initian- 
dam.  Cuius  rei  vades  damus  veteres  iurisconsuUos,  qui  hoc 
de  argumento  disseruerunt.  lacobus  Cuiaccius  haec  ad  rem 
nostram  scribit :  «  Nuptiae  quoque  pactiones  sunt,  et  nudo 
consensu  constituuntur,  qua  de  causa  hypothecis  compa- 
rantur  lib.  4.  De  fide  instr.,  et  fiunt  etiam  inter  absentes, 
sicut  sponsalia.  A  Modestino  eleganter  definiuntur  hoc 
modo :  Coniunctio  maris  et  foeminae  et  consortium  omnis  vi- 
tae ,  myimethumani  iuris  communicatio .  Coniuncto  ut  1.  1. 
De  iust.  et  iur.  Coniunctio  maris  et  foeminae  ,  quam  nos 
matrimonium  appellamus.  Duplex  enim  habent  nomen,  ma- 

(7)  ef.  Ibid. 

trimonii,  et  nuptiarum ,  1.  10,  hoc  tit.  et  Instit.  de  pati\ 
pot.  ex  quo  loco  etiam  consortium  omnis  vitae  intcrpre- 
tari  licet  ,  individuam  vitae  consuetudinem  ,  quod  vitae 
societatem,  leg.  Si  rerum.  De  re  iud.  1.  1.  Rer.  amot.  quod 
Alicarnassaeus  g^zfft  'SJoXX/)  (JUViX^iLv  Tv^^ri  ^  ubi  uxo- 
rem  etiam  facit  x.o/vwvov  a^tffdvrcav  xp^H-dTcav  rg  xa) 
/gpojv  ,  idest  sacrorum  sociam,  quam  divini,  et  humani 
iuris  communicationem  Modestinus  vocat,  et  imp.  Gordia- 
nus  similiter  sociam  rei  humanae,  atque  divinae,  domum 
suscipi  (8) .  Est  autem  titulus  hic  De  ritu  nuptiarum,  quod 
pontificale  verbum  est ;  nam  et  quas  fas  esset  duci ,  pon- 
tificum  notionem  fuisse  intelligimus  ex  Tacito  I.  et  Dione 
XLVllL,  qua  item  solemnitate,  velut  deductione  in  domum 
mariti ,  et  aquae,  ignisque  praelatione  et  acceptione  (9).» 
Hactenus  quidem  eruditus  auctor.  Ex  quo  discimus  vel 
ab  ipsis  legibus  romanis  matrimonium  spectatum  fuisse 
uti  rem  sacram ,  ac  religiosam  (10). 

Nec  mirum ,  siquidem  ab  immemorabili  penes  omnes 
populos  persas ,  aegyptios  ,  graecos  et  romanos  nuptiae 
sub  religionis  auspicio  caelebratae  sunt.  Quamquam  res 
notissima  sit ,  ac  documentis  certissimis  comprobata ,  non 
abnuimus  speciminis  saltem  gratia  nonnulla  afferre  ad  hu- 
ius  rei  confirmationem.  Nam  nullae  nuptiae  nobiliores  certe 
ac  legitimae  fiebant,  nisi  adhibitis  aruspicibus ,  teste  lu- 

(S)  Et  hic  attendat  cit.eruditus  Senator,  non  solum  ab  initio  sed  etiam  sub 
imperio,  Romae  coniugium  habitum  fuisse  tamquam  rem  sacram,  cum  iufispru- 
dentia  suum  perfectionis  apicera  attigisset  penes  romanos. 

(9)  lac.  Cuiaccii  Paratitla  in  librds  quitiquaginta  digest.  lib.  XXII,  tit.  II. 
De  ritu  Nuptiar.  Opp.  edit.  Paris  1617.  tom.  I.  col.  522. 

(10)  Quandoquidem  yero  Cuiaccius  in  cit.  loc.  solum  indicavit  textusTaciti 
ac  Dionis,  abs  re  non  erit  heic  ipsorum  verba  describere.  Sic  igitur  Tacitus  Annal. 
lib.  1. 10.  Augusti  simulatam  agendi  rationem  apcrit,  dicens:  « Abducta  Neronis 
uxor:  et  consulti  per  ludibrium  pontifices,  an  concepto,  ne  dum  edito  partu, 
rite  nuberet.»  Non  ad  senatum  Augustus  se  vertit  in  causa  coniugii,  sed  ad  ponti- 
lices.  Eamdem  iisdemque  pene  verbis  rem  refert  Dio  Cassius  Hist.  lib.  XLVIII. 
n.  ii.  «Ambigenti  Caesari  ac  sciscitanti  a  pont^ficibus  fas  ne  sibl  esset,  eam  prac- 
gnantem  ducere,  responsum  est  etc» 

venali  (H)-  Dii  invocabantur  ,  qui  nuptiis  censebantur 
praeesse  (1 2) .  Arnobius  meminit  maritorum ,  qui  et  Fortu- 
nae  virginalis  ad  opem  confugiebant,  dum  sic  ethnicos  com- 
pellat :  «  Cum  in  matrimonium  convenitis  ,  toga  sternitis 
lectulos,  et  maritorum  genios  advocatis?  Nubentium  crinem 
caelibari  hasta  mulcetis?  Puellarum  togulas  Fortunam  de- 
fertis  ad  virginalem  (13)?»  Fiebat  praeterea  matrimonium 
confarreatione  certis  verbis  adhibitis,  testibus  praesentibus, 
solemnique  sacrificio ,  in  quo  farre  utebantur ,  coram  pon- 
tifice  peracto  ,  mulier  in  manum  viri  conveniebat  (14). 
Omitto  ritus  quamplurimos  de  coronis,  flammeo,  zona, 
taeda  pinea  etc.  quos  fuse  persequuntur  qui  de  antiquo- 
rum  moribus  ac  ritibus  data  opera  scripserunt  (15).  Unum 
adhuc  adnoto  coronidis  gratia,  adeo  scilicet  receptum  fu- 
isse  apud  veteres ,  quod  religio  deberet  nuptiis  coniungi 
quo  sacrae  essent ,  ut  vix  celebrarentur  coniugia  quin  lo- 
cum  sacrum  adirent  ad  exploranda  auguria.  Quare  loquens 

(11)  luv.  Satyra  X.  v.  330-338.  collat.  Tacito  Annal.  XI.  27.  agitur  enim  ibi 
de  solemniis  nuptiarum  Messalinae  et  Silii.  Plura  alia  vide  apud  Brissonium  De 
iure  nupiiarum  in  Thesauro  Graevii  tom.  Vlll. 

(12)  Virgil.  Aeneid.  X.  39  seqq. 

(13)  Lib.  II.  Adver.  gent.  Basileae  1546.  pag.  107. 

Cf.  Praeterea  Meursium  De  morib.  et  rit.  gent.  lib.  I.  c.  7.  nbi  inter  alia 
scribit :  «  Ceterum  etiam  quinque  faces  erant  propter  deos,  qui  invocabantur  iu 
nuptiis,  lovem  adultum,  lunonem  adultam,  Venerem  svedam,  Dianam;  invoca- 
bantur  etiam  Hymenaeus  et  ominis  gratia  Thassus,  qui  fuitpraeclarissimus,  dum 
Romuli  tempore,  pulchramque  vii^inem  recepit ,  Mercurius  quoque  ex  disciplina 
aegyptiorum  propter  caduceum,  ex  quo  dracones  duo  erant  mas  et  foemina.» 

(14)  Mumina  quibus  litabatur  et  ritum  sacrificii  describit  Yirgilius  denuptiis 
agens  Aeneid.  lib.  IV.  v.  5.5. 

«  Principio  delubra  adeunt ,  pacemque  per  aras 
Exquirunt:  mactant  lectas  de  more  bidentes 
Frugiferae  Caereri,  Phaeboque,  patrique  Lyaeo; 
lunoni  ante  omnes,  cui  vincla  iugalia  curae.» 

( 1 5)  Consuli  possunt  inter  ceteros  lo.  Meursius ,  lo.  Saubertius  De  sacrificiis 
veterum  ex  ed.  Crenii  Lugd.  Batavor.  1699.  cap.  III.  Nieuport  Rituum  qui  olim 
apud  rom.  obtinuerunt  sect.  VI.  c.  IV.  De  nupt.  rom.  Cantelius  De  romana  re- 
publ.  Appendix  ad  rem  civilem  cap.  II  seqq.  Venet.  1787.  Cansalo  Adorno  Spa- 
gnolo  Ricerche  sulle  diverse  maniere  di  contrarre  il  matrimonio  tra  gli  antichi 
romani.  Rom.  1807. 

Tullius  de  Caecllia  Metella ,  quae  constituerat  neptem  suam 
tradere  marito ,  scribit  :  «  Exivit  in  quoddam  sacellum 
ominis  capiendi  causa,  quod  ferimore  veterum  solebat  (16) .» 
In  sarcophagis  ipsis  repraesentabatur  genius  nuptiarum , 
Hymenaeus,  qui  sponsos  coniunxerat,  gestans  facem  nuptia- 
lem ,  symbolum  coniugii  (17).  Demum  in  nummis  impe- 
rialibus  passim  occurrit  effigies  lunonis  pronubae  ad  ce- 
lebranda  coniugia  imperatorum  (18). 

Itaque  nihil  certius ,  exploratiusque  nihil ,  quam  ve- 
teres  nuptias  iugiter  veluti  rem  sacram  ac  religiosam  ha- 
buisse.  Immo  vero  non  modo  exploratum  est  numquam 
consuevisse  veteres  coniugia  a  religione  aliquando  divel- 
lere ,  quin  potius  omni  superstitionum  genere  curaverint 
ea  ritibus  religiosis  consociare ,  nec  nisi  improbos  quosque 
illos  negligere  solitos  fuisse.  Ex  quo  pronum  est  colligere, 
uti  pauUo  ante  adnotavimus ,  principes  ac  magistratus  ne 
cogitasse  quidem  de  connubiis  mere  civilibus  coniungen- 

(16)  De  divinat.  1.  1.  c.  6.  Vid.  Museo  Worslejano.  Milano  1834.  tom.  X. 
pag.  36. 

(17)  Cf.  Ennii  Quirini  Visconti  Op.  classe  prima  vol.  VI.  II  museo  Pio-Cle- 
menlino.  Milano  1822.  tavoia  XII.  pag.  68  seqq.  Ibid.  not.  2.  iegitur,  quod  simiils 
imago  Hymenaei  reperiatur  in  magno  sarcophago ,  in  quo  describuntur  ritus 
nuptiales,  reposito  in  s.  Laurentio  e)(tra  muros. 

(18)  Vid.  Philip.  Aurel.  Visconti  Ilmuseo  Chiaramonti  descritto  ed  illu- 
strato.  Milano  1820.  p.  51. 

Quod  attinet  ad  populos  reliquos  orientales  et  occidentales.  Cf.  lo.  Bapt. 
Casalium  De  ritu  nuptiarum  ac  de  ritu  connubiali  veterum,  quod  opus  repe- 
ritur  in  Thesauro  Granovii  tora.  VII.  Barnabam  Brissonium  De  ritibus  nuptiarum, 
recusum  in  tomo  VIII.  Graevii.  Gaspar.  Calover,qui  De  ritibus  nuptialibus  omnis 
generis  et  nationis  egit  lib.  1.  Ritualis  ecclesiastici ,  Frid.  lul.  Rottmannum  in 
Rituali  nupturientium  germanice  cdito  Bremae  1713.  Gaya  iu  lib.  gallico 
C&^monies  nuptiales  de  toutes  les  nations.  Hagae  Comitae  158l.Ex  his  aliisque 
non  paucis  quorum  longum  catalogum  texuit  I.  A.  Fabricius  in  sua  Bibliographia 
antiquaria.  HAmhurgi  1760.  cap.  XX.  comperies  ubique  gentium  receptum,  ut 
nuptiae  ritu  sacro  constanter  consecrarentur.  Et  haec  quidem  cum  soiemni  ra- 
tione  coniugia  celebrabantur;  nam  de  matrimoniis  clandestinis ,  de  quibus  nupcr 
aliquid  diximus,  tum  apud  romanos,  tum  apud  alias  gentes,  non  est  quod  dis- 
seramus.  Id  fixum  maneat,  apud  veteres  matrimonia  fuisse  vel  plane  clandestina, 
vel  religioso  ritu  consecrata ,  numquam  vero  mere  civiUa,idest  coram  profano  ma> 
gistratu  inita 

discum  religione  christiana,  in  qua  optime  noverant,  fide- 
les  matrimonia  contrahere  praesulum  ductu  et  auspicio , 
et  in  qua  coniugia  ex  avita  traditione  teneri  sciebant  non 
solum  uti  res  sacras ,  verum  etiam  ut  sacramenta ,  utpote 
gratia  sanctificante  a  Christo  servatore  aucta;  in  qua  de- 
mum  noverant ,  nefas  fuisse  christifidelium  nuptias  censeri 
inferioris  ordinis  quam  nuptiae  infidelium  ;  quod  certe 
contigisset ,  si  christianorum  connubia  contractibus  mere 
civihbus  accensuissent.  Ceterum  constat  ex  dictis  non  ob- 
tinuisse  penes  romanos ,  nec  apud  alias  gentes ,  ut  con- 
tractus  nuptialis  ante  magistratus,  aut  publicos  ministros 
quocumque  nomine  vocentur ,  celebraretur.  Adeoque  ne  lo- 
cum  quidem  tunc  temporis  habere  potuisset  distinctio  inter 
contractus  coniugales  civiles  ,   atque  religiosos. 

Nondum  aetas  illa  maiorum  assueverat  cum  atheismo 
illo  practico  legali,  qui  his  teraporibus  apud  pseudo-po- 
liticos  obtinuit  ac  inolevit.  Nondum  philosophia,  quam  im- 
proprie  vocant,  socialismus  et  communismus  invaluerant, 
qui  abiecte  adeo  de  coniugio  loquuntur  et  disputant  ut 
nihil  communius  cum  ingenti  societatis  ipsius  iactura  ac 
detrimento  audire  possimus.  Fieri  igitur  nequit ,  ut  in  an- 
tiquitate  vel  ipsa  coniugiorum  mere  civilium  vestigia  re- 
periantur,  in  media  praesertim  christiana  societate. 

Quod  si  quaedam  obscuriores  haereticorum  sectae  ab- 
iecte  de  nuptiis  sentire  visae  sunt,  ut  pleraeque  gnosti- 
corum  familiae ,  encratitae,  manichaei ,  aliique  sectarii  (19), 
ex  aliis  omnino ,  iisque  contrariis  placitis  in  eam  devenere 
opinionem.  Scilicet  excessu  peccarunt  ob  praeconceptam 
plerumque  virginitatis  ideam  tunc  maxime  praevalentem , 
quamque  illi  haeretici  stultorum  more  ,  qui  dum  vitant 
vitia,  vitia  in  contraria  currunt,  ita  suspexerunt ,  ut  nuptias, 
seu  potius  nuptiarum  usum  tamquam  malum  damnarent. 

(19)  IIos  data  opera  refellerunt  s.  Irenaeus,  Cleraens  alex.,  s.  Epiphanius, 
Theodoretus ,  s.  Augustinus  aliique  haereticorum  impugnatores. 

Nihil  igitur  commune  habet  istorum  haereticorum  sen- 
tiendi  ratio  cum  eo,  de  quo  agimus  argumento ,  nec  ideam 
ingerere  potuerunt  de  connubio  mere  civili,  quin  potius 
istud  maxime  ex  suis  principiis  aversati  fuissent. 

Concludamus  igitur  necesse  est  ex  hactenus  expensis 
in  antiquitate  sive  ecclesiastica  sive  profana  coniugia  mero 
civilia  ignota  plane  fuisse, 

ARTICULUS  II. 

Prima  origo  Matrimonii  civilis  inter  christianos 
a  protestantismo  repetenda  est. 

Pessimus  effectus  nisi  a  pessima  causa  provenire  po- 
test;  nam  in  sua  causa  effectus  contineri  debet.  Pravum 
autem  esse  coniugium  mere  civile  post  ea,  quae  in  su- 
periori  capite  ostendimus  ,  sanus  quisque  fatebitur ;  qua- 
propter  non  aliunde  quam  a  prava  causa  originem  ducere 
potuit.  Ea  porro  est  protestantismus.  Nimirum  pseudo- 
politici  ,  qui  inter  catholicos  matrimonii  civilis  auctores 
sunt ,  licet  se  se  catholicos  profiteantur  ,  hanc  theoriam 
e  protestantium  doctrina  derivant,  quod  quidem  demon- 
strabimus  ex  ipsis  protestantismi  circa  matrimonium  tum 
placitis ,  tum  praxi ,  tum  denique  ex  eo ,  quod ,  qui  ma- 
trimonio  favent  civili ,  iidem  et  protestantismo  ut  plurimum 
favere  soleant. 

Exploratum  est ,  ut  a  doctrina  initium  faciamus ,  pro- 
testantes,  Luthero  duce  ,  contra  superiorum  saeculorum 
firmissimam  fidem  ,  imo  et  contra  professionem  haereti- 
corum ,  qui  praecedentibus  aetatibus  ecclesiam  turbarunt, 
primos  extitisse ,  qui  directe  inficiati  fuerint  matrimonium 
esse  vere  et  proprie  unum  ex  septem  evangelicis  sacra- 
mentis  a  Christo  Domino  institutis  (20).  Quum  autem  de- 

(20)  Cf.  Bossuet  Histoir»  des  variations  liv.  XI. §.  107.  et  §.  is^.opp.ecl.  cit. 
tom.  XX. 

iecerint  christianum  coniugium  a  sacramenti  dignitate  , 
consequens  fuit ,  ut  ad  meri  contractus  conditionem  ab 
ipsis  redigeretur,  quemque  principes  unice  moderarentur 
legibus  suis. 

Verum  quidem  est,  quod  isti  neoinstitutores  volue- 
runt  matrimonium  a  Deo  institutum  fuisse,  ac  sub  aliquo 
respectu  tamquam  rem  sacram  agnoverunt,  rituque  etiam 
religioso  eius  celebrationem  adornandam  ;  nihilo  tamen 
minus  illud  tamquam  purum  humanum  contractum  natura 
sua  depraedicarunt ,  et  dependentem  ab  auctoritate  humana 
seu  politica  quoad  personas  et  rationem  illius  contrahendi. 
Id  liquet  tum  ex  Calvino ,  qui  divinam  matrimonii  insti- 
tutionem  comparat  cum  agricultura  et  arte  sutoria  scri- 
bens :  «  Non  satis  est  matrimonium  esse  a  Deo  ,  ut  sa- 
cramentum  censeri  possit ;  nam  etiam  agricultura  et  ars 
sutoria  est  a  Deo,  nec  tamen  est  sacramentum  (21);»  tum 
etiam  ex  eo  ,  quod  protestantium  plerique  aperte  doceant 
causas  matrimoniales  ad  politicum  magistratum  omnino  per- 
tinere  (22).  Kemnitius  vero  ecclesiae  tantum  tribuit  respon- 
dere  de  casibus  conscientiae ,  qui  circa  matrimonium  ex 
verbo  Dei  pendent ;  ferre  tamen  leges  de  matrimonio ,  non 
ad  ecclesiam ,  sed  ad  politicum  principem  pertinere  con- 


(21)  Instit.  lib,  IV.  cap.  XIX.  §.  34. 

(52)  ApudBellarm.Cejna^nm.  cap.  XXXlI,,et  post  Bellarmini  aetatem  id 
ipsum  propugnarunt  Stryckius  inDissert.  De  reliquiis  sacramenti  in  matrimonia- 
libus,  quam  sententiam  sub  eius  praesidio  lo.  Philippus  Odelem  Halae  1704.  am- 
plexus  est,  ac  matrimonium  nonnisi  contractum  civilem  esse  affirmavit.  Cumque 
Loescherus  in  Relationibus  innoxiis  an.  1705,  pag.  118.  atque  Her.  Reinhardus 
in  Meletemate  de  sanctitate  matrimonii  adversus  contractus  mere  civiles 
convitium,  et  Mich.Henr.  Gribnerus  in  Dissert.  De  his,  quae  ex  iure  protestan- 
tium  matrimoniali  de  reliquiis  sacramenti  perperam  referuntur  illam  doctri- 
nam  impugnassent ,  Odelem  in  Apologia  dissertat.  De  reliquiis  sacramenti  in 
matrimonialibus. Bmmyvidi.  1716.  in-4.  respondit:  item  Boehmeruslom.lII.  lu- 
ris  ecclesiastici  protestantium ,  qui  pariter  Dissertationem  singularem  edidit 
De  iure  principum  protestantium  ciixa  solemnia  matrimonia  ecclesiastica. 
Halae  1718.  etsi  hicauctor,  ut  videbimus,  uti  rem  sacram  spectaverit,  atque  a 
iudicibus  ecclesiasticis  decernendani  spectarit  coniugia. 

tendit  (23);  idque  ex  praestituto  principio,  quod  coniu- 
gium  non  sit  nisi  contractus  naturalis  et  civilis. 

Enim  vero ,  semel  ac  nuptiae  ad  ordinem  civilis  con- 
tractus  etiam  inter  christianos  deiectae  sunt ,  facile  fuit 
argumentari  iuris  civilis  esse  de  illis  decernere ,  non  so- 
lum  quoad  ea,  quae  extrinseca  illis  sunt,  cuiusmodi  cen- 
sentur  dos ,  haereditas  ,  successio  ,  aliaque  eiusmodi ,  de 
quibus  nec  nos  ambigimus  ,  sed  quoad  vinculum  ipsum 
quoque,  ac  ea  quae  ex  vinculo  promanant.  Exinde  coepe- 
nint  protestantes  promiscue,  aut  coram  ipsorum  ministris, 
aut  coram  magistratibus  sua  inire  coniugia,  quae  firmi- 
tatem  acciperent  vi  ipsius  legis.  Dixi  vt  ipsius  legis,  nempe 
civilis ,  quia  Christi  effatum  :  Quod  ergo  Deus  coniunxit 
homo  non  saparet  ,  quibus  ,  ut  suo  loco  ostendemus  , 
perpetua  indissolubilitas  adstruitur  matrimonii,  protestan- 
tes  innumeris  pene  modis  cavillationibusque  penitus  elu- 
dunt  (24).Restat  igitur  coniugiis  illa  unica  firmitas,  quam 
leges  civiles  ipsis  tribuerc  voluerunt. 

Ita  matrimonium  simpliciter  civile  formali  ratione  con- 
stitutum  est,  tamquam  corollarium  necessario  profluens  ex 

(23)  Apud  Bellarm.  loc.  cit. 

(24)  Sane  Rosenmiieller  in  scliol.  in  Malth.  V.  31.  S2.  animadvertit  Christnm 
solum  prohibuisse  di\nrt\A  privato  ausu,  re  non  denuntiata  magistratibus ,  sub> 
ditque:  «Quod  bcne  notandum ,  ne  indaeorum  mores  ex  legibus  civiltbus  nostrae 
aetatis  metiamur;»  Quod  alias  repetit.  Eadem  ferme  scribit  Kuinoelius  in  eum- 
dem  loc.  Item  Reinhard,  System.  de  christol.  moral.  I.  3.  p.  434.  Doerdelinius 
De  Christo  a  legibus  civilibus  ferendis  alieno;  in  Opuscul.  Theolog.  pag.  73 
seqq.  et  ita  porro. 

His  adiiciendus  incredulns  Salvador,  qui  suas  inspirationes  a  rationalistis  in- 
terpretibns  mutuatus  est.  Hic  igitur  in  op.  cit.  Hist.  des  instit.  de  Moise  tom.  II. 
ch.  2.  Polygamie  et  divorce  pag.  :j84.  concludit:  «  Je  me  garderais  de  pr&enter  le 
divorce  comme  une  simple  concession  de  Moise  aux  h^breux,  et  aux  circonstan- 
ces.  Puisque,  en  principe  radult^re  ^tait  m^nacc  demort;  voil^  un  cas  irr^cusable, 
qui  rentrainait  d'une  mani^re  absolue.  On  a  dit,  qu'il  ne  fallait  pas  s^parer  ce  que 
Dieu  a  uni ;  rien  de  plus  iuste.  Mais  on  Fa  appliqu^  au  divorce,  et  la  consequence 
ii'est  pas  exacte.  Ge  que  Dieu  a  uni  se  distingue  par  la  paix ,  Tordre,  le  bonheur 
commun ,  et  ce  n'est  point  a  ces  mariages-l^,  que  le  divorce  s'adresse,  mais  bien  a 
ceirx  dont  Dieu  ne  s'e8t  pas  m^l^,  et  par  les  quels  un  malin  esprit  a  exerc^  son  in- 
fluence.  Ce  l^islateur  ne  Tecrivit  dans  son  code,  qu'apres  Vavoir  lu  dans  la  na- 
ture  des  choses  etc» 

protestantismi  doctrina.  Dixi  simpliciter  civile,  quia  etiamsi 
passim  protestantes  coniugium  suum  celebrent ,  ut  innui- 
mus,  coram  suis  ministris  ritu  religioso  cum  consuetis 
precibus  et  ominationibus  ,  hic  tamen  religiosus  ritus  haud 
immutat  naturam  ipsius  matrimonii  ,  prout  apud  prote- 
stantes  receptum  est.  Si  enim  ex  eorum  doctrina  nuptiae 
non  sunt  nisi  contractus  naturalis ,  aut  civilis  nativa  es- 
sentia  sua,  ritus  ille  sacer,  quo  celebrationem  coniugii  ipsi 
circumdant ,  mere  externa  ceremonia  est ,  quae  nihil  mu- 
tat  in  eius  natura  ,  novi  quidquam  nec  addit ,  sed  in 
sua  conditione  relinquit.  Nimirum  ad  eum  modum  usur- 
pantur  a  protestantibus  istae  ceremoniae  nuptiales  sacrae, 
quo  usurpabantur  ,  ut  vidimus ,  ab  ipsis  ethnicis  ,  sive 
ex  quodam  interiori  naturae  sensu ,  sive  etiam  ex  antiqua 
traditione  de  divina  originali  matrimonii  institutione.  Isti 
autem  sacri  paganici  ritus  non  impediebant  quominus 
ab  ethnicis  haberentur  nuptiae ,  prout  reipsa  erant ,  con- 
tractus  naturalis  ac  civilis  ,  etsi  sine  formulis  ullis  lega- 
libus  nec  coram  magistratibus  inirentur. 

Quemadmodum  vero  harum  ceremoniarum  defectus 
nullum  intrinsecum ,  aut  etiam  extrinsecum  nocumentum 
afFerebat  coniugali  foederi  apud  paganos ,  penes  quos  haud 
raro  clandestina  matrimonia  contrahebantur  (25),  sic  pa- 
riter  defectus  exterioris  sacri  apparatus  in  coniugiis  pro- 
testantium  nihil  officit  eorumdem  valori  coniugiorum.  Quod 
si  illis  obstare  contingat,  non  id  repetendum  est  ex  illo- 
rum  rituum  defectu ,  sed  ex  legis  civilis  dispositione ,  quae 
inter  ceteras  conditiones  requisitas  ad  admissionem  lega- 
lem  ac  politicam  nuptiarum  et  hanc  exigit ,  ut  coram  mi- 
nistro ,  aut  magistratu,  aut  coram  utroque  celebrentur  (26). 

(25)  Cf.  Cuiaccium  Observation.  ei  emendation.  lib.  VI.  c.  XX.  Clandesti- 
nae  nuptiae.  edit.  cit.  tom.  II.  pag.  155. 

(26)  Ad  an.  usque  1837.  in  Anglia  viguit  lex  ,  qua  omnes  obligabantur  vd 
coram  ministro  anglicano,  seu  ecclesiae  status,  vel  coram  sacerdote  catholico 
coBiugia  celebrare.  Cum  \ero  dissidenfes ,  quosvocant,  id  est  protestantes  cu- 

Contra  vero  in  ecclesia  catholica  ex  fidei  principio ,  quod 
matrimonium  christianorum  sit  vere  et  proprie  sacramen- 
tum  a  legitimo  contractu  inseparabile  ,  fit  ut  sacri  appa- 
ratus  religiosi  defectus  nihil  olficiat  sacramenti  veritati , 
ubi  celebretur  iis  in  locis ,  in  quibus  tridentinum  decretum 
de  coniugiis  clandestinis  publicatum  non  est  ;  ubi  vero 
promulgatum  fuerit ,  praesentia  parochi  requiritur  ut  con- 
ditio  sine  qua  invalidum  fit  tum  sub  ratione  contractus 
tum  sub  ratione  sacramenti,  prout  in  prima  huius  tracta- 
tionis  sectione  exposuimus  ,  ac  numquam  locum  habet 
contractus  seu  matrimonium  mere  civile. 

Interim  ex  dictis  coUigimus  ,  in  coniugiis  protestan- 
tium  nil  aliud  reperiri,  nisi  solum  contractum  naturalem 
et  civilem  luxta  doctrinam ,  quam  ipsi  de  matrimonio  pro- 
fitentur.  Colligimus  insuper  primam  coniugiorum  civilium 
originem  ex  hac  doctrina  unice  esse  repetendam ,  cum  prius 
apud  christianos  essent  penitus  ignota.  Ex  hoc  fonte  pseudo- 
poHtici  suam  derivarunt  theoriam  de  matrimonio  civili  , 
quum  tamen  matrimonium  sacramentum  esse  non  negent, 
in  subsidium  adsciverunt  distinctionem  inter  sacramentum 
et  contractum  pure  civilem,  atque  ita  protestanticam  doctri- 

iusvis  sectae  ab  anglicana  separati  communione,  praesertim  vero  Quacqueri  nonnisi 
aegre,  ac  repugnante  ipsorum  conscientia  se  sisterent  ad  connubiuni  celebran- 
(him  coram  ministro  anglicano,  adeoque  reclamarent  contra  hunc  legis  articulum, 
Robertus  Peel  proposuit  emendationem  eiusdem  legis,  ita  ut  tenerentur  tantum 
quicumqne  sectarii  coram  magistratu  civili  ad  hoc  constituto  consensum  suum 
praebere,  et  sic  matrimonio  coniungi ,  possentque  praeterea  coram  quocumque 
ministro  praesente  una  cum  magistratu  id  ipsum  efficere.  Catholici  vero  coram 
sacerdote  et  magistratu.  Post  trium  annorum  discussionem,  tandem  an.  1837. 
eiusmodi  legis  emendatio  admissa  est  ac  probata.  Progressu  temporis  deciaratum 
praeterea  est,  ut  possent  contrahentes  prius  nomen  dare  magistratui,  ut  inscribere- 
tur  publicis  tabulis,  postea  vero  celebrare  coniugium  sive  coram  uniuscuiusque 
sectae  ministro,  sive  coram  sacerdote  catholico,  si  id  ipsis  arriserit.  Auctor  opu- 
sculi  Sulle  leggi  civili  che  riguardano  il  matrimonio  de'  cristiani.  Torino  1851. 
pag.  86  seqq.  formam  coniugii  civilis  anglicidiligentissimeexponit,  quae  revo- 
rantur  ad  meram  inscriptionem  proprii  nominis  in  labulis  publicis.  Atqne  liaec  est 
praeclara  forma,  quam  quidam  Anglophilus  ad  sidera  effert  in  comitiis  subalpi- 
nis ,  eamque  praefert  legislationi  galJicae.  Cf.  Camera  de'deputati.  Tornata  del 
1.  Luglio  1852.  pag.  641.  col.  3. 

nam  de  coniugio  civili ,  catholicorum  etiam  coniugiis  ac- 
commodare  se  posse  autumarunt.  Verum  in  eo  maxime 
errarunt ,  quod  in  eadem  categoria  et  ordine  posuerint  ma- 
trimonia  protestantium  et  catholicorum  ,  quae  tamen  inter 
se  longo  spatio  distant.  Etenim  coniugia  protestantium  ex 
eorum  doctrina ,  non  sunt  nisi  meri  contractus  civiles  ,  ut 
diximus  ,  adeoque  in  ipsis  non  est  quaerenda  distinctio 
inter  contractum  et  sacraraentum  ,  quod  foret  absurdum, 
cum  sacramentum  in  suis  nuptiis  nullum  agnoscant.  Sed 
unice  inquiri  potest  in  legitimitatem  seu  valorem  contractus, 
aut  eiusdem  illegitimitatem  seu  invaliditatem,  et  quidem  ad 
normam  solius  legis  sive  naturalis  sive  civilis.  Contra  vero 
cum  ex  doctrina  catholica  debeat  admitti  matrimonii  sacra- 
mentum  a  contractu  inseparabile,  protestantica  pseudopoliti- 
corum  doctrina  catholicorum  coniugiis  accommodari  nequit. 

Decepti  praeterea  pseudopolitici  in  eo  sunt,  quod  non 
animadverterint ,  in  locis ,  in  quibus  publicatum  est  de- 
cretum  concilii  tridentini  sess.  XXIV.  De  ref.  matrimonia 
omnia  irrita  esse  ,  quae  iuxta  formam  ab  eodem  concilio 
praescriptam  ,  nempe  coram  parocho ,  et  duobus  aut  tri- 
bus  testibus  non  fuerint  celebrata.  Ita  vero  irrita  facta 
sunt  a  concilio  eiusmodi  matrimonia ,  ut  prius  ac  directe 
nulla  haec  validitas  attingeret  contractum  ,  inhabiles  ad 
contrahendum  personas  reddendo.  Quo  fit  ut  neque  tam- 
quam  civiles  contractus  haberi  possint  catholicorum  con- 
iugia  ,  quae  coram  solis  magistratibus  celebrentur.  Con- 
tagiosus  porro  protestantium  morbus  ille  est ,  qui  in 
errorem  et  deceptionem  pseudopoliticos  induxit ,  dum  eos 
imitari  ac  sequi  sibi  proposuerunt  ;  ideoque  civilis  ma- 
trimonii  origo  repctenda  est  tandem  ex  protestantium  doctri- 
na ,  quam  pseudopolitici ,  nomine  tenus  catholici ,  in  rem 
suam  male  pertraxerunt. 

Nec  minus  perspicue  matrimonii  civilis  ex  protestan- 
tismo  derivatio  evincitur,  spectata  agendi  ratione,  quam 

ipsi  sectati  sunt  circa  coniugia.  Etenim  ipsi  ex  praesti- 
tuta  doctrina  de  matrimonio  christiano ,  quod  spectandum 
sit  ut  civilis  contractus  a  lege  principis  dependens  ,  co- 
rollaria  practica  deduxerunt,  quae  in  ea  includuntur.  Et 
sane  auctores  fuerunt  principibus  : 

Primo  ut  tolleretur  a  matrimonio  omnimoda  illa  fir- 
mitas ,  quae  hactenus  viguerat  in  ecclesia  catholica.  Plu- 
res  illico  assignarunt  divortii  perfecti  causas ,  cuiusmodi 
sunt  adulterium  ,  afFectata  coniugis  absentia ,  crimen  hae- 
resis  ( suo  modo,  ut  patet,  intellectae  ac  iudicatae),  mo- 
lesta  cohabitatio,  aliaeque  eiusmodi  (27). 

Harum  porro  causarum  discussionem  et  iudicium  ma- 
gna  saltem  ex  parte  dimiserunt  magistratibus  seu  tribu- 
nalibus  civilibus  ;  quae  quidem  causae  iuxta  doctorum 
protestantium  varias  sententias  coarctari ,  aut  indefinite 
extendi  possunt.  Exinde  fit,  ut  cum  eiusmodi  causae  sint 
adeo  expansivae  pro  qualitate  seu  conditione  contenden- 
tium,  pro  iudicum  severitate  aut  benignitate,  ut  passim 
dissolutiones ,  seu  perfecta  divortia  decernantur ,  quod  ex 
iam  allatis  documentis  ostendimus ,  et  latius  adhuc  osten- 
demus,  cum  sermo  erit  in  tertio  libro  de  indissolubilitate 
matrimonii  (28) .  Hic  contenti  erimus  animadvertere,  quod  in 
Britannia ,  ubi  severior  lex  hactenus  viguit  circa  divortium , 


(27)  Ex  antiquioribus,  qui  licitum  extra  adulterii  causam  divortium  adstruxe- 
runt,  eminent  inter  protestantes  Leo  ludae  in  epistolis,  quaead  calcem  tomi  III. 
Rerum  alemannicarum  Goldasti  liabentur;  Bucerus  de  quo  alias  diximus;  lo. 
Miltonus  et  Marcus  Ant.  De  Dominis  in  scripto  de  matrimonio,  de  quo  Bzovius  in 
Annalib.  ecclesiastic.  ad  an.  1479.  n.  20.  Salmasius  De  Foenore  trapezitico 
p.  310-316.  et  Scriptum  Londini  1715.  editum  cui  lit.  On  essay  upon  divorcenient 
writien  for  the  good  of  both  sexes.  Cf.  etiam  lahn  Archaeologia  Biblica.  Vien- 
nae  1814. 

(28)  Interira  notatu  dignum  est ,  adeo  invaluisse  ac  invalescere  in  Germania 
facititas  divortiorum ,  ut  in  synodo  protestante  francofordiensi  serio  actum  fuerit 
de  revocanda  in  statum  pristinum  indissolubilitate  coniugii.  Ast  hi  conatus,  quoad 
protestantes  sine  auctoritate,  inutiles  prorsus  sunt.  Cf.  Vnivers  13.  Octobre  1854. 
cumque  an.  1857.  iterum  in  comiliis  actum  fuerit  de  coercendis  causis  divortii , 
res  iterum  iofecta  est. 

18 

cum  unica  adulterii  causa  ad  illud  faciendum  assignetur, 
quidam  matrimonil  peracti  pertaesi  sibi  invicem  adulterium 
permittunt ,  iisque  in  adiunctis  ,  ut  possit  legali  ratione 
probari ,  atque  ita  coniugium  dissolvi  (29).  Atque  idcirco 
lex  illa,  quae  lata  est  ad  compescendum  adulterium,  ex 
hominum  malitia  ad  illud  augendum  inservit  (30). 

Secundo ,  prout  contingere  debet ,  pro  numero  divor- 
tiorum  crescit  polygamia-,  dum,  adhuc  priori  coniuge  vi- 
vente  ,  alia  et  alia  superinducitur.  Id  enim  profluit  ex 
declaratione  perfecti  divortii  ,  qua  unusquisque  iuxta  ci- 
vilem  legem  liber  fit  ad  novam  ducendam  uxorem  ,  aut 
ad  alteri  nubendum  marito.  Siquidem  hic  est  finis,  ob  quem 
eiusmodi  divortia  decernuntur ,  ut  qui  divortium  fecerit 
in  facie  legis ,  novum  possit  contrahere  matrimonium. 

Tertio.  Verum  non  sola  polygamia  aliquo  sensu  suc- 
cessiva,  seu  post  legale  divortium  penes  protestantes  ob- 
tinet,  sed  ipsa  polygamia  simultanea  non  est  inaudita, 
vi  cuius  unus  idemque  ebdem  tempore  duas ,  aut  tres  etiam 
habeat  uxores.  Ex  quo  enim  facultas  dala  est  Philippo  duas 
retinendi  uxores,  hoc  exemplum  in  alios  perniciosam  pra- 
vae  imitationis  virtutem  habuit ,  adeo  ut  plura  occurrant 
facta  in  protestantica  historia  (31).  Haec  quidem  inaudita 

(29)  Cf.  Avogadro  op  cit.  Teoria  del  matrimonio  tom.  1.  cap.  XVI. 

(30)  Diximus:  Lex  hactenus  viguU;nam  mense  lunii  an.  1857  post  lon- 
gam  discussionem  variasque  propositas  emendatlones  propositae  legis  de  divortio 
propter  adulterium ,  demum  clausuia  in  comitiis  soperioribus  (  seu  quae  dicunt 
Lords)  probata  fiiit,  qua  statuitur  divortium  propter  adulterium  itafieri  posse, 
ut,  soluto  coniugio,  uterque  coniux  possit  alias  nuptias  celebrare,  et  quidem 
inter  adulterum  et  adulteram.  Cf.  Vnivers  12.  Juin  1857.  Nondum  tamen  lex  est 
sancita.  Animadversione  aufem  dignum  est,  eodem  tempore,  quo  in  comitiis 
berolinensibus  agebaturdecoarctandis  causis  divortii,incomitiisbritannicisactum 
fuerit  de  via  faciliori  sternenda  divortiis. 

(.31)  Satis  heic  sit  referre  exemplum  polygamiae,  quod  rex,  evangelicm 
x«t'  s^oyy)-J,  paucis  ab  hinc  annis  mundo  praebuit.  Itaque  Frider.  Guilielmus  II. 
Borussiae  rex  prius  repudiavit  uxorem  suam  Elisabetham  Brunswiciensem ,  suffe- 
citque  eius  loco  aliam,  scilicet  filiam  principis  Hassiae.  Deinde  quin  hanc  secundam 
repudiaret  uxorem,  superinduxit  comitissimam  Woss.  Neque  his  contentus ,  vi- 
venle  adhuc  priore  repiidiata  aliisque  duabus,  voluisset  aliam  ducere,  sed  scru- 

usque  ad  postrema  haec  tempora  turpitudo  a  lege  sancita 
nondum  est,  attamen  ,  ut  superius  vidimus,  a  non  paucis 
doctoribus  protestantibus  adstruitur  tamquam  licita,  nec 
desunt  qui  revera  in  praxim  deducant.  Quod  si  alicubi 
mormonismus  invalesceret,  procul  dubio  vel  ab  ips^;Qi]iri^ 
lege  sanciri  deberet  (32).  riiinoo 

Practicam  porro  hanc  protestantium  agendi  rationem 
tamquam  a  radice  sua  prodire  ex  eo  quod  matrimonium 
unice  spectetur  uti  contractus  civilis,  ambigi  nequit.  Haec 
autem  sectariorum  agendi  ratio  ex  nova  doctrina  profecta 
pedetentim  se  se  insinuavit  in  pseudopoliticorum  animos. 
fli  coeperunt  commoda  admirari ,  quae  in  societatem  sibi 
videbantur  derivan  posse  ex  blanda  et  facili  horum  con- 
iugiorum  dissolutione ,  quae  adeo  favet  cupiditatibus ,  ac 
<lemum  illam  etiam  inter  catholicos  propagare  omni  stu- 
dio  curarunt.  Itaque  constat  non  aliunde ,  quam  a  pro- 
testantismo  originem  nuptiarum  civilium  esse  agnoscendam, 

Remanet  ut  hoc  ipsum  nunc  denique  confirmemus  ex 
indole  seu  charactere  eorum,  qui  maxime  horum  coniu- 
giorum  civilium  in  catholicorura  regionibus  fautores  et 
auctores  sunt,  aut  fuerunt.  Ne  tamen  in  omnes  indiscri- 
minatim  accusationem  provehamus ,  atque  calumniam  im- 
portare  omnibus  inconsulto  videamur  ,  praemittimus  nos 

pulis  agitatus  suos  consuluit  pastores  evangclicos,  qui  id  ei  concedere  non  abnue- 
runt.  Cf.  Avogadro  op.  cit.  p.  37.  in  nota.  Ex  his  patet  quid  a  ceteris  expeetan- 
dum  sit.  Certe  in  anglica  epheuieride  Weekly  register  29.  Mart.  1856.  legitur  iuxta 
versionem  gallicam:  '<Le  mois  de  Mars  derniers  aux  assises  de  Liverpool,  le  juge 
a  constat^ ,  que  les  cas  de  bigamie  devenaient  excessivement  nombreux;  les  eas 
de  irigamte  mdme ,  ajoutait-il ,  se  presentent  fr^quemraent.» 

(32)  In  Univers  3l.Juillet  1836  legitur  ex  relatione  ephemeridis  taurinensis 
Armonia,  Mormones  ac  protestantes  Augustae  Taurinorum  commorantes  inter  i^ 
coBvenisse  ad  obtinendum  a  regimine  politico  novum  articulum  in  legibus,  pdy- 
gamiae  introducendae  caasa,  aut  ad  conciliandam  polygamiam  cum  legibus  sub- 
alpinis.  Omnia  ad  credendum  inducunt ,  quod  velint  offerre  ministro  De  la  Foresta 
paradigma  tituli  specialis  introducendi  in  novam  legem  matrimonii  civilig,  q^i 
contineret  dispositiones ,  quibus  Mormonibus  etiam  concederetur  plena  facuHas 
contrahendi  matrimonia  iuxta  principia  libertatis  conscientiae.  Fama  esl ,  niiAi- 
strum  comparatum  ita  animo  esee,  ut  faveat  maxiniae  cuituuai  liberiati.      '  (' 

de  individuis  singillatim  sumptis  minime  disserere,  cum 
neminem  laedere  velimus ;  siquidem  de  re  nobis  sermo 
est,  non  de  personis.  Imo  etiam  ultro  fatemur  non  omnes 
fautores  eiusmodi  nuptiarum  pravo  consilio ,  aut  proposita 
malitia  conspirasse  ad  eas  promovendas.  Nam  non  semel 
contingit,  ut  unus  aut  alter,  ac  si  lubet,  non  pauci  etiam  ita 
se  gerant  ex  animi  levitate ,  atque  ex  apparentibus  praetexti- 
bus,  qui  favere  videntur  causae ,  qua  de  agitur,  quin  intime 
perpendant  rem  in  seipsa  sub  omni  respectu,  praecipue 
vero  relate  ad  religionem  catholicam ,  aut  saltem  ad  haec 
non  advertant.  Plures  pariter  a  multitudine  se  trahi  ac 
abripi  patiuntur  ,  nec  proinde  de  his  sermonem  hic  insti- 
tuimus. 

Ceterum  hac  animadversione  praemissa ,  fatendum  est, 
harum  nuptiarum  fautores  ac  promotores  ad  virorum  illo- 
rum  classem  spectare,  qui  in  negotio  religionis  indiffe' 
rentismum  profitentur  ,  quique  unice  mundanam  prose- 
quuntur  politicam  ,  qui  denique  atheismum  practicum 
sectantur.  Hi  sunt  qui  animo  pronos  se  exhibent  in  pro- 
testantismum ,  quem  ob  sapientiam  prudentiamque  carna- 
lem  maximi  faciunt ,  imo  et  suspiciunt  quidquid  ab  ipso 
prodit.  Cum  vero  iuxta  ipsos  inter  catholicismum  ac  pro- 
testantismum  non  intercedat  nisi  opinionum  discrepantia , 
et  unusquisque  tuto  possit  suam  convictionem  sibi  efFor- 
mare,  quid  mirum ,  si  ita  de  negotiorum  omnium  maximo, 
cuiusmodi  est  vera  religio  ,  sentientes  ,  protestantismum 
aequiparent,  aut  etiam  praeferant  catholicae  ecclesiae? 

Ad  haec  accedit,  quod  isti,  quos  vere  statolatras  vo- 
caveris ,  qui  coram  hoc  status  idolo  se  unice  prosternunt 
atque  procumbunt ,  hostilia  contra  ecclesiam  catholicam 
sensa  nutriant.  Eiusmodi  homines,  quos  pseudo-politicorum 
nomine  constanter  in  huius  lucubrationis  decursu  desi- 
gnavi  ,  emancipationem  ,  ut  vocant ,  status  ab  ecclesia  de- 
mirantur ,  ac  nihil  intentatum  relinquunt ,  ut  eam  et  qui- 

dem  plenam  perfectamque  assequantur  et  ad  optatissi- 
mam  aliquando  metam  perveniant.  Cum  autem  pro  certo 
assumant  matrimonium  rem  pure  civilem  esse,  et  ad 
solius  societatis  civilis  praerogativam  spectare ,  ex  altera 
vero  parte  videant ,  ab  ecclesia  inter  sacramenta  connu- 
merari ,  ideo  ut  illud  ab  eiusdem  ecclesiae  dominatione , 
ut  ipsi  loquuntur  ,  subtrahant ,  aliam  neque  breviorem 
neque  aptiorem  ad  id  efficiendum  viam  invenerunt ,  quam 
theoriam  protestantismi ,  iuxta  quam  matrimonium  non  est 
nisi  contractus  mere  civilis.  Hanc  ideam  ipsi  arripuerunt, 
et  ad  eius  normam  deinde  omnes  legis  articulos  dispo- 
suenint  et  harmonice  ordinarunt.  Ne  tamen  doctrinam 
catholicam  de  matrimonio  omnino  ac  aperta  fronte  pes- 
sumdare  viderentur,  subditis  catholicis  indulgent ,  ut  si 
velint,  possint  ritum  religiosum  adiungere  nuptiis  suis, 
etsi  valide  ac  legitime  coram  solo  magistratu  civili  initae 
censeri  debeant. 

Facile  etiam  eiusmodi  promotores  in  hanc  determina- 
tionem  venerunt  ex  instituta  comparatione  inter  rigidam 
inflexibilemque  ecclesiae  catholicae  doctrinam  circa  con- 
iugia,  ac  planam  et  accommodam  doctrinam  protestan- 
tismi.  Cumque  haec  numquam  fixa  sit  ac  immutabilis, 
fit  ut  facile  flectatur  ad  exigentias ,  ut  loquuntur ,  actuales 
non  solum  societatis,  sed  et  civium  singulorum  ;  contra 
vero  quum  videant  doctrinam  catholicam  conflectere  se  ad 
eiusmodi  fictitias  exigentias  non  posse ,  immo  et  despe- 
rent  ecclesiam  ad  concessiones  faciendas  permovere ,  hinc 
huic  bellum  atrox  indicunt ,  atque  ab  ea  matrimoniales 
causas  subtrahunt.  Cumque  aliter  se  proficere  posse  non 
videant,  quam  attingendo  matrimonium  sub  unica  ratione 
contractus  civilis  ,  hanc  viam  calcare  decreverunt. 

Quod  si  universim  ad  istorum  pseudo-politicorum  actus 
oculos  convertamus ,  videbimus  huc  omnes  dirigi ,  ut  sum- 
mopere  faveant  protestantismo  ,  et  catholicismum  depri- 

mant;  dumque  protestantibus  favores  profuse  impendunt, 
iisque  tum  directe  tum  indirecte  sub  emendicatis  fuca- 
tisque  praetextibus  gratias  largiuntur  ,  templa  erigunt  , 
eos  in  tutelam  suscipiunt ,  eorum  proselytismum  aperte , 
aut  secreto  pro  rerum  temporumque  adiunctis  adiuvant 
promoventque  ;  contra  se  infensos  catholicae  ecclesiae 
ministris  sive  secularibus  sive  regularibus  constanter 
praebent  ,  eos  torquent  vexantque  sub  levi  quoque  co- 
lore.  Ut  autem  in  argumento,  de  quo  agimus,  insista- 
mus ,  dum  in  publicis  comitiis  non  ita  pridem  alicubi 
ageretur  de  lege  proponenda  ad  compescendam  virorum 
ecclesiasticorum  licentiam ,  id  est  libertatem  in  proprio 
munere  fungendo  ,  interpellatus  fuit  praeses  de  sensu 
propositae  legis ,  eo  quod  nimis  vagus  videretur  ;  re- 
spondit  autem  ex  officio  regius  minister ,  sensum  esse , 
compescendos  esse  ecclesiasticos  viros ,  si  aliquis  depre- 
henderetur  in  legem  aliquam  peccasse  a  politica  potestate 
sancitam ;  neque  his  contentus ,  exemplum  attulit  singu- 
lare;  si  quis  nimirum  de  coniugiis  civilibus,  postquam  lege 
sancita  essent ,  obloqueretur.  Quibus  manifestum  fit ,  qua 
animi  dispositione  erga  ecclesiam  catholicam  eiusmodi  ho- 
mines  affecti  sint  et  comparati  ,  quin  plura  adiiciamus , 
ut  confirmemus  ea  omnia ,  quae  hactenus  prosecuti  sumus. 
«*«'  Itaque  etiam  ex  hoc  tertio  capite ,  ex  indole  scilicet 
0f  agendi  ratione  eorum,  qui  coniugia  civilia  fovent  ac 
promovent ,  constat  non  aliunde ,  quam  e  protestantismo 
eorum  originem  arcessendam  esse.  Hinc  concludere  tuto 
possumus  ac  debemus  pessimum  hunc  fructum  ex  arbore 
pessima  esse  natum. 

.tntii6v  — 

ARTICULUS  III. 

MatrimoQii  civilisdilatatio  et  progressus  magna  ex  parte  iDcreduIismo, 
communismo  et  socialismo  debetur  eisque  favet.  ^ 

Licet  a  protestantismo ,  ut  in  articulo  superiori  osten- 
dimus ,  nuptiarum  civilium  origo  sit  agnoscenda  ,  ni- 
hilominus  inter  catholicos  morbus  hic  epidemicus  nullos 
aut  fere  nuUos  infecisset,  nisi  ita  nuncupatae  reforma- 
tioni  tamquam  auxiliares  copias  se  se  adiecissent  in- 
creduli  ,  deinde  vero  communistae  ac  socialistae.  Siqui- 
dem  ex  historia  compertum  est ,  catholicos  ab  initio  a 
communicatione  cum  haereticis  protestantibus  abhorruis- 
se,  et  quin  illorum  erroribus,  conversationi  ac  moribus 
sese  accommodarent ,  ab  iis  potius  maxime  cavisse  ,  si 
depravatos  nonnullos  homines  ,  qui  numquam  desunt ,  exci- 
pias.  Hinc  nullum  ,  aut  fere  nullum  influxum  in  catho- 
licos  habuerunt  protestantes ,  hac  saltem  ex  parte.  Et  sane 
per  tria  ferme  saecula  in  regionibus  catholicis  pene  igno- 
rabantur  vel  ipsa  coniugiorum  mere  civilium  existentia , 
et  nomen.  Huius  rei  testes  saltem  indirecte  appellamus 
tot  illos  catholicos  scriptores,  qui  locupletissimos  de  ma- 
trimohia  tractiatus  ediderunt,  quin  umquam  de  eiusmodi 
coniugiis  disseruerint ,  quod  certe  facere  non  omisissent, 
si  ea!  apud  catholicos  alicubi  nota  fuissent. 

Distinxerunt  illi  quidem  communi  calculo  cum  s.  Thoma 
in  matrimonio  offcium  naturae ,  officium  communitatis  et 
sacramentum  (33),  de  qua  distinctione  et  nos  ipsi  suo  loco 
disseremus ;  attamen  de  coniugio  raere  civili  inter  chri- 
stianos  ,  eo  sensu  quo  nunc  sumitur,  numquam  sermo- 
nem  instituenint.  Sic  etiam  passim  egerunt  de  efFectibus 
civilibus ,  prout  nuptiae  initae  fuerint  nec  ne  ad  normam 
civilium  legum ;  minime  vero  locuti  de  coniugali  contractu 

(33)  Cont:  G«»<.  lib.  IV.  cap.  78.  et  Suppl.  qu.  M.  art.  onlc.  td  4. 

coram  solo  magistratu  politico  inito  ad  exclusionem  sa- 
cramenti.  Ratio  porro  istius  silentii  non  alia  assignari 
potest  praeter  illam ,  quam  assignavimus  ,  scilicet  quod 
nondum  superiori  aetate  inter  catholicos  eiusmodi  civiles 
nuptiae  invaluissent. 

Postquam  vero  primaevus  ille  a  protestantismo  horror 
deferbuit  ;  postquam  increduli  seculi  anteacti  indifferen- 
tismum  in  religionis  negotio  longe  lateque  disseminarunt, 
rerum  facies  immutata  est.  Etenim  post  rebelles  motus  in 
Gallia,  cum  atheismus  religioni  fuerit  suffectus,  matrimo- 
nium  tamquam  merus  civilis  contractus  lata  lege  decla- 
ratum  est  una  cum  consequentiis,  quae  ipsum  comitantur 
et  cum  eo  connectuntur.  Lex  de  connubio  civili  an.  1789. 
ac  1793.  fuit  tunc  primum  promulgata  ab  incredulis. 
Aetate  illa  passim  coniugia  circa  illam  quam  vocant  arbo- 
rem  lihertatis  seu  reipublicae  symbolum  ac  stemma  cele- 
brabantur.  Quamvis  vero  temporis  decursu  febris  illa  , 
quae  tot  invaserat,  per  gradus  veluti  quosdam  cessaverit, 
et  codex  gallicus  in  meliorem  formam  redactus  fuerit  , 
articulus  tamen  de  matrimonio  civili  perseveravit  et  adhuc 
perseverat.  Verum  de  hac  lege  postea. 

Non  multo  post  sansimonianismus  ,  communismus  et 
socialismus  e  latebris  undique  eruperunt,  ac  inter  varias 
societatis  classes  penetrarunt,  ac  ita  factum  est,  ut  catho- 
licos  ipsos  incesserit  coniugium  civile,  cui  legulei  potis- 
simum  ac  pseudo-politici  mirifice  favent. 

Horret  animus  meminisse  quo  incredulorum  sectae 
devenerint  circa  illam  quam  vocant  emancipationem  car- 
nis  ,  neque  huius  loci  est  sansimonianorum,  fourieristarum, 
icarianorum ,  caeterorumque  communistarum  theorias  per- 
sequi ,  de  quibus  opportunior  se  se  occasio  offeret  dis- 
serendi.  Licet  vero  isti  adhuc  pervenire  minime  valuerint 
ad  suas  impietates  ,  seu  potius  foeditates  persuadendas, 
cum  nimis  pudorem  ac   rectum    hominum    sensum  per- 

cellant  ,  attamen  perniciosum  influxum  non  modicuin 
exercuerunt,  sanctitatemque  matrimonii  profanarunt.  Quem- 
admodum  enim  circa  rem  politicam ,  circaque  proprie- 
tatem  ,  ita  etiam  circa  coniugium  non  parum  illorum  so- 
phismata  ad  ideas  evertendas  contulerunt,  exitialibusque 
innovationibus  aditum  amplissimum  vel  inter  ipsos  ca- 
tholicos  apenierunt.  In  politica  re  quidem  ;  nam  in  po- 
pulorum  animos  diffundere  curarunt  funestam  quamdam 
dispositionem  ad  concutienda  ordinis  socialis  fundamenta, 
ad  excitanda  dubia  circa  eius  legitimitatem,  et  ad  eiusdem 
destructionem  provocandam.  Item  concusserunt  germanae 
ethices  principia,  notionem  corruperunt  obligationis ,  sen- 
sum  extinxerunt  obsequii,  quod  debetur  auctoritati,  depen- 
dentiae,  subiectionis  et  obedientiae.  Arma  suppeditarunt , 
speciososque  praetextus  cohonestandis  omnibus  infirmita- 
tis ,  seu  potius  corruptionis  humanae  propensionibus ,  vi- 
tiisque  omnibus  atque  delictis.  Illorum  doctrinae  fuerunt 
in  societate  ad  instar  raorbi  cuiusdam  dissolventis ,  ut  vo- 
cant ,  eo  perniciosioris ,  quo  eius  actio  lenta  erat  ,  nec 
satis  sensibus  obvia.  Populi  eo  spiritu  infecti  ita  sunt  com- 
parati,  ut  commoda  atque  opportuna  sibi  oblata  occasione 
ad  primum  adspirantem  halitum  erumpant  in  perduellio- 
nis  motus ,  ac  vastitatem  supremamque  perniciem  afferant 
societati.  Actualis  experientia,  seu  praesentis  societatis  con- 
ditio ,  perpetua  fluctuatio,  in  qua  versamur  ,  argumento 
sunt  certissimo  quos  quantosque  effectus  communistarum 
ac  socialistarum  theoriae  in  re  politica  producant. 

Quod  ad  proprietatem  vero  attinet  idem  cernimus,  Ex 
quo  enim  proprietas  furtum  nebulones  proclamarunt  et  de- 
cIaranint(34),coepit  hoc  mortiferum  principium  quasi  tinea 


(34)  Notum  est  Proudhon  an.  1840.  in  quodam  scripto  ,  quod  vuigavit  sub 
trtulo:  Qu'est-ceque  laproprUU?  resolvit  quaestionem  his  ynhii,:  Lapropri6ti, 
c'est  le  vol.  Quumque  post  sexennium  revocasset  in  memoriam  eiusmodi  proprie- 
tatis  definitionem,  quae  iani  celebris  effecta  erat,  sibi  complacens  exclamavit :  «La 

invadere  et  corrodere  infimae  plebis  viscera ,  eumque  sen- 
sum  soffocare ,  quo  prius  cohibebatur  a  re  aliena  sibi  usur- 
panda ;  imo  plebem  excitavit,  quoties  impune  id  possit, 
ad  usurpanda  divitum  bona  ,  quin  conscientiae  stimulis 
angatur.  Pessima  vero  haec  animi  dispositio  in  dies  cre- 
scit ,  quo  nempe  magis  serpit  ac  dilatatur  inter  popellum 
hoc  communistarum  principium.  Per  has  siquidem  theo- 
rias  communistae  exacuerunt  desideria,  quae  plebs  olim 
ignorabat ;  non  amplius  sua  sorte  contenta  novitates  mo- 
litur,  ac  semper  praesto  est  ad  sese  coniungendam  cum 
facinorosis  freta  spe  sibi  aliena  bona  acquirendi.  Pseudo- 
politici  sua  agendi  ratione  ansam  facilem  praebent  huic 
principio ,  seu  hisce  theoriis  propagandis  atque  ampli- 
ficandis.  Nam  licet  ipsi  nondum  eo  pervenerint ,  ut  di- 


d^flnition  de  la  propri^t^  est  mienne ,  et  loute  mon  ambition  est  de  prouver  que 
j'en  ai  compris  le  sens  et  l'6tendue.  La  propri^U,  c'est  le  vol !  11  ne  se  dit  pas  en 
miile  ans  deux  mots  comme  celui-la.  Je  n'ai  d'autrebien  sur  la  terre  que  celte  de- 
finition  de  la  propriet^;  maisjelatlens  pluspr^cieusequelesmillionsdesRotschild, 
et  i'ose  dire  qu'elle  sera  Tev^nement  le  plus  consid^rable  du  regne  de  Louis- 
Phiiippe.»  Ast  Proudhon  perperam  sibi  gloriatur  de  hoc  invento,  siquidem  ante 
ipsum  eamdem  proprietatis  definitionem  dederat  an.  1780.  quidem  Brissot,  qui  in 
suis  Recherches  philosophiques  sur  le  droit  de  propriet^  et  le  vol,  iam  dixerat: 
"  Lapropriitd  est  nn  vol  dans  la  nature,  le  proprietaire  est  un  voleur.  Sed 
neque  Brissot  sibi  adscribere  potuit  eiusmodi  inventum ;  nam  quatuor  seculis  ante 
christianam  aeram ,  idem  principlum  proclamatum  fuerat  in  theatro  atiieniensi , 
postea  vero  adoptatum  a  nonnuliis  haeresiarchis  christianis.  Cf.  Thonissen  Le  so- 
cialisme  tom.  II.  pag.  155. 

Quisquis  vero  fuerit  huius  doclrinae  adinvcntor,  facilis  fuit  eius  applicatio. 
Hinc  Weitling  Magdeburgensis  in  op.  Garanties  d'armonie  et  de  libertd,  iara  exci- 
tabat  cupiditates  infimae  plebis  in  Germania,  in  Helvetia  etalibi ,  ubi  inter  cetera 
scribebat:  «On  prfichera  unemorale,  qui  nous  ameneradcs  legionsde  combattants, 
dont  nous  d^testerions  maintenant  la  coop^ration;  une  morale  qui  ne  laisse  h  nos 
adversaires  d'autre  planche  de  salut,  que  celle  de  notre  principe,  et  qui  entrainera 
apres  elle  la  dissolution  du  r6gne  des  int^rfits  personnels.  Cette  morale  ne  peut  6tre 
pr^ch^e  avec  effet  que  a  ces  grandes  masses,qui  fourmillent  dans  les  villes  exc4' 
dies  de  misere  et  deddsespoir.  Une  foi  qu'on  aura  prononc^  le  mot,  il  sera  le  si- 
gnal  d'une  tactique  nouvelle  contre  laquelle  nos  enncmis  ne  seront  jamais  aussi 
forts.  Lorsqu'on  tend  le  ressort  a  rextr6me ,  il  est  de  notre  devoir  de  le  faire  sau- 
ter,  quand  m6me  il  devrait  en  rfeulter  un  dfeordre  de  vingt  ans  »  pag.  240.  Trad. 
de  M.  Hennequin.  Apud  Thonissen  op.  clt.  pag.  263  seq.  Quid  foret  de  societate  si 
baec  principia  invalescerent.' 

vites  suis  facultatibus  expolient  ,  tamen  coeperunt  in- 
vadere  impune  ecclesiasticas  proprietates.  Quo  quidem 
proprietatis  cuiuscumque  fundamenta  quatiunt  labefectan- 
que.  Etenim  non  minus  leges  tutantur  et  sacras  habent 
proprietates  virorum  ecclesiasticorum ,  ac  proprietates  re- 
liquorum  civium.  Pari  iure  sua  possident  bona  viri  eccle- 
siaslici ,  ac  cives  alii  quicumque :  quandoque  etiam  illorum 
tituli  possessionis  iustiores  sunt  ac  magis  firmi  (35).  Ni- 
hilominus  pseudopolitici  ad  normam  subversivae  cummu- 
nistarum  theoriae  sub  ficto  aliquo  colore ,  ex.  gr.  oeco- 
nomiae  publicae,  ac  deterioris  publici  aerarii  conditionis, 
quod  ipsimet  interdum  imprudentia  sua  perdiderunt ,  aut 
etiam  sine  ullo  emendicato  titulo,  bona  ecclesiastica  subito 
adoriuntur ,  legitimosque  dominos  a  possessione  deiiciunt. 
Id  agere  praesertim  consueverunt  cum  religiosis  familiis 
ac  sanctimonialium  coetibus ,  quorum  bona  passim  inva- 
dunt,  incolasque  e  propriis  domiciliis  turpiter  et  crude- 
liter  expellunt:  neque  vero  ulla  ratione  utuntur  ,  quod 
plurium  huiusmodi  bonorum  origo  non  e  legati ,  aut  hae- 
reditatis  titulo  repetenda  sit ,  sed  ex  titulo  emptionis  aere 
proprio ,  aut  ex  titulo  donationis  alicuius  ,  qui  religioni 
nomen  dedit ,  antequam  vota  sua  nuncuparet ,  ac  omni 
proprietate  sese  abdicaret.  Ergo  eiusmodi  expoliationes  in- 
iustae  sunt ,  iniquae,  ac  vera  latrocinia  publica  ac  legalia ; 
sunt  nempe  communismus  in  praxim  deductus.  Porro  ci- 
ves  ac  infima  plebs ,  quibus  haec  comperta  sunt ,  nec  lo- 
gica  destituti ,  ea  opportuno  tempore  in  ipsos  pseudopo- 
liticos  vertent ,  atque  cum  ipsis  physica  vis  suppetat ,  agi- 

(35)  Reipsa  aiictor  certe  non  suspectus  D.  Tiers  in  op.  De  laproprUU  liv.l, 
ch.  V.  VII.  VIJI.  agnoscit  laborem,  donationes  et  testamenta  tamquam  titulo» 
magis  naturales  ac  indnbios  proprietatis.  Cl.  vero  Hurter  cum  adhuc  esset  pro- 
testans  in  suo  Tableau  des  instituHons  du  moyen  dge  tom.  II.  ch.  VII.  quod 
inscribiturie*  couvents  fuse  ostendit  innumeris  prope  documentis  iustitiam  eiu«- 
modi  diversorum  titulorum  proprietatis  familiarum  religiosarum ,  nec  non  officia 
praestita  per  has  inatitutiones  agriculturae ,  industriae,  edncationi,  litteris,  bo« 
Bis  artibus,  ac  solamini  miseriarum  quibus  affligitur  humanitas  socialis 

tatlque  ac  inflammati  a  communismi  ducibus  fuerint,  vi- 
cem  eis  reddent,  et  in  ipsorum  capita  professionemque 
relabi  facient ,  quae  iidem  in  Dei  servos  moliti  sunt  (36). 
Sed  ut  in  viam  regrediamur:  quemadraodum  politices 
proprietatisque  principia ,  ita  etiam  sanctae  matrimonii 
leges  a  communismo  concussae  sunt.  Nam  quamvis  com- 
munistae  ac  socialistae  nondum  potuerint  impura  sua 
dogmata  populis  propinare ,  ita  ut  aboleretur  coniugium 
ipsum,  eique  sufficeretur  libera  ac  temporanea  coniunctio, 
seu  vaga  venus :  neque  eo  pervenerint ,  ut  eiFraenem  poly- 
gamiam  ac  polyandriam  introduxerint ;  grave  tamen  vulnu» 
nuptiis  christianis  inflixerunt.  Etenim  illorum  ideae  irrepse- 
runt  in  mentes  pseudo-politicorum ,  effeceruntque ,  ut  sal- 
tem  protestantium  doctrina  de  matrimonio  ceu  mere  civili 
contractu  neque  absurda  neque  irreligiosa  etiam  inter 
catholicos  videretur.  Obtinuerunt  praeterea,  ut  excogitare- 

.'jfir  ,  uHfb 

(36)  Sane  postquam  Thiers  in  op.cui  lit.  Bist.  de  la  rivol.  tom.  T.  pag.  187. 
1 1 .  edit.  et  alibi  passim  in  eadem  historia  apologiam  texuit  spoliationis  ae  deprae- 
dationis  bonorum  ecclesiasticorum  quae  facta  est  an.  1789  et  seqq.  ac  ipsemet 
laetitia  gestiens  an.  1830.  interfuerit  episcopii,  ut  vocant,  seu  palatii  archiepiscopi 
parisiensis  vastationi ,  ut  testatur  Aloysius  Blanc  in  sua  Histoire  de  dix  ans 
tom.  II.  pag.  290  et  292.  scribens  de  D.  Arago,  qui  eiusmodi  demolitioni  obsistere 
volebat  -.  «  On  lui  cite  particuli^rement  M.  Thiers,  sous-s^cr^taire  d'^tat  au  minist^re 
des  tinances.  IlTaper^ut  en  effet,  sepromenant  dans  les  ruines,  avec  un  visage 
satisfait  et  le  sourire  sur  les  I4vres;»  postea  hic  ipsemet  Thiers  cernens  doctri- 
nam  communismi  ac  socialismi  longe  latequediffundi  ac  propagari ,  scripsit  opus 
smm  De  la  propri^t^ ,  ut  se  illi  opponeret  doctrinae.  Ast  sic  enm  eiusque  sym- 
mistas  merito  compellat  Proudhon  « Jaloux  d^fenseurs  de  la  propri^t6,  pourquoi 
donc  trouvez-vous  bon  que  vos  pires  raient  viol^e,  il  y  a  cinquante  ans  ?  ]N'^taient- 
ils  pas  propri^taires ,  au  titre  le plus  l^gitime,  ces  nobles,  qu'ils  ont  d^pouill^s,  ces 
prfetres  dont  ils  ont  acquis  les  biens  a  vii  prix.'  N'^quivoquez  pas;  r^spondez  •.  Ces 
propri^t^s,  dites-vous,  ^taient  le  fruit  de  la  conqu6te  et  de  la  captation.Mais  les  he- 
ritiers  des  premiers  conqu^rants,  n'6taient-ilspascouverts  par  la  bonne  foi  d'une 
longue  possession,  par  la  prescription  et  toutes  les  lois.'  Mais  ces  moines,  n'^taient- 
ils  pas  censfe,  conform^ment  a  leur  institution,  user  de  leurs  revenus  pour  le  sou- 
lagement  ou  rentretien  des  pauvres?  -  IIs  s'acquittaient  mal  de  ce  devoir :  d'accord 
(qui  haec  scribit  est  atheus);  mais  si  cefut  un  motifpour  les  diposseder,  conve- 
nez  qu'invoquer  une  pareille  raison ,  puurrait  nous  mener  loin  aujourd'hui.»  Apud 
auctorem  op.  Le  communisme  et  ses  causes.  Seconde  partie.  Avignon  1849. 
pag.  255. 


CAP.  II.   DE   MATR.  CIV.  ORIG.  ET  PROGR.  ART.  III.         285 

tur,  passimque  reciperetur  fatalis  distinctio  in  ipsis  ca- 
tholicorum  nuptiis  inter  contractum  civilem  et  sacramen- 
tum,  ut  sub  huius  distinctionis ,  immo  vero  separationis 
larva ,  posset  politica  potestas  matrimoniis  christianis  do- 
minari. 

Hoc  enim  semel  ac  obtinuerint,  reliqua  iam  sponte 
sequuntur.  Si  enim  ita  divelli  ab  invicem  ac  dissociari 
possunt  contractus  civilis  et  sacramentum  in  catholiconim 
coniugio ,  ut  vi  illius  contractus  legitime  coram  lege  contra- 
hentes  tuta  conscientia  conversari  queant;  si  in  humani  le- 
gislatoris  arbitrio  ac  potestate  est ,  ut  decernere  de  eo  va- 
leat  quae  ipsi  libuerint ,  ecquis  non  videat  plane  actum 
esse  de  iis  omnibus  ,  quae  maxime  eiusdem  connubii  ho- 
nestatem  sanctitatemque  afficiunt? 

Cum  in  lubrico  pedem  quis  semel  posuerit,  vix  illi 
possibile  est  eum  aut  continere,  aut  retrahere  ne  in  prae- 
ceps  ruat.  Aliquanto  praeterito  temporis  intervallo  post  pri- 
mum  gradum,  ad  secundum  conscenditur,  ad  tertium  et  ita 
porro,  ac  eo  pervenitur,  quo  amissa  ac  perdita  fuerit  omnis 
notio  coniugii  vere  christiani.  Quod  si  ad  plenam  com- 
munismi  licentiam  ac  turpitudinem  gradus  nondum  fit , 
celeriter  proxime  ad  eam  acceditur.  Extincto  enim  su- 
blatoque  religionis  obsequio,  ecquid  non  timendum  ab  in- 
domitis  cupiditatibus  ?  Exemplum,  quod  ex  anabaptismo 
et  mormonismo ,  licet  religiosis  sectis ,  datum  est ,  ut  suo 
loco  expendemus ,  satis  aperte  patefacit ,  quo  ruat  efFrae- 
nis  cupiditas  ,  quae  furore  quodam  abripitur.  Matrimonium 
quavis  aetate  depravatum ,  oppugnatumque  ab  impiis  fuit, 
qui  intra  aequi  et  honesti  regulam  contineri  non  patiuntur. 

Nunc  vero  communistae  ac  socialistae  societatem  pe- 
netrant,  invadunt  permeantque:  scriptis,  dictis  factisque  in 
omnes  eiusdem  classes  sua  perversa  placita  insinuant.  Se- 
cretae  sectae  iisdem  principiis  imbutae  rebus  poUticis  sese 
immittunt,  eodemque  modo  corrumpuntur  et  urbes  et  pagi, 

ita  et  pseudopolitici  veluti  agmine  facto  contra  verae  re- 
ligionis  intemeratas  leges  conspirant.  Ex  hoc  venenato 
infectoque  fonte  agnosci  debet  facilitas  illa ,  quae  in  publi- 
cis  comitiis  iam  ab  aliquot  annis  cernitur  probandi  adoptan- 
dique  leges,  quae  aperta  fronte  religioni  ac  iustitiae  ad- 
versantur,  magno  cum  honestorum  civium  detrimento  ac 
moerore.  Nam  haud  pauci  ex  iis  ipsis,  qui  comitia  haec 
publica  constituunt,  aut  clanculum  aut  aperte  protestanti- 
bus ,  communistis  ac  socialistis  favent ;  immo  nec  desunt 
ex  iis ,  qui  ad  illorum  sectam  pertineant.  Quid  proinde 
mirum ,  si  eiusmodi  sectariorium  doctrinas  approbent , 
foveantque  quacumque  ratione  possunt?  Si  qui  viri  vere 
fortes  in  eiusmodi  comitiis  ac  generosi  reperiuntur,  qui 
propositae  legi  obsistant,  tueanturque  religionis  iura,  de- 
ridentur  ,  exsibilantur,  atque  a  multitudine  obruuntur  , 
quae  saepe  ad  hunc  finem  mercede  conducta  est ,  quaeque 
opportune  pede  plaudit ,  cachinnis  perturbat  ,  et  incon- 
ditis  vocibus  oratores  ad  silentium  redigit;  eorumque  in- 
terdum  solidissima  rationum  momenta  tamquam  anteacti 
seculi  et  retrogada,  ut  Aijjnt,  hominum  deliramenta  «xci- 
piuntur.  -JS'«;^  fnoaiijuiiqmi  dg  mmUiojW    inmnu. 

Interea  societatis  compago  laxatur ,  debilitatur  religio, 
sana  ethica  maiora  in  dies  detrimenta  patitur  ,  corrum- 
puntur  mores ,  et  quod  consequens  est  ,  matrimonii  san- 
ctitas  laeditur  ac  labefactatur.  Talis  est  ratio  ,  ob  quam 
connubiorum  mere  civiUum  proposita  lex  tot  adstipulatores 
ac  vindices  in  nonnullis  regionibus  sit  adepta,  et  quare  tam 
ardens  adhuc  in  plerisque  ferveat  erga  legem  illam  studium, 
t-i!  Atque  ut  vela  iam  contrahamus,  ex  dictis  evidenter 
constat ,  civilia  coniugia ,  quorum  prima  in  protestantismo 
deprehenditur  origo ,  in  regiones  catholicorum  ex  irre- 
ligioso  communismi  ac  socialismi  spiritu  propagari  ,  ac 
vicissim  civilia  coniugia  propagando  fovendoque  commu- 
nismo  ac  socialismo  non  parum  conferre. 

Lex  Matriraonii  civilis  ioter  eatholieos  a  christianis  pseudo-politicis 
proposita  antiphilosophica  est  et  iniqua. 

Hactenus  matrimonium  civile  in  eius  origine  et  pro- 
gressu,  in  pravis  efFectibus ,  atque  in  intima  eius  natura 
spectavimus  sub  multiplici  aspeclu,  philosophico  nimirum, 
theologico ,  canonico ,  historico  ,  sociali  etiam  atque  po- 
litico :  nunc  propius  agendum  est  de  ipsa  lege,  quae  ma- 
trimonium  civile  sancit  in  regionibus  etiam  catholicorum, 
ubi  tridentinum  publicatum  est. 

Optandum  sane  esset  ,  ut  huiusmodi  lex  nullum  ca- 
tholicorum  codicum  inficeret  ac  deturparet,  quemadmo- 
dum  revera  aliquot  inficit  ac  deturpat.  In  Galliis,  ut  dixi- 
mus ,  postquam  sanctitas  matrimonii  sub  libertatis  arbore 
foede  fuit  profanata,  matrimonium  civile  tamquam  minus 
malum ,  at  certe  gravissimum  invaluit ,  ac  lege  lata  cau- 
tum  est ,  ut  quod  attinet  ad  civiles  elFectus  nulla  ratio  ha- 
beatur  illarum  nuptiarum  ,  quae  ad  formam  tridentini  con- 
cilii  in  facie  ecclesiae  tantum  initae  fuerint ,  at  iniri  omnino 
debeant  coram  civili  magistratu.  Quod  quidem  si  fiat,  lex 
minime  contrahentes  cogit  ut  matrimonium  in  facie  ec- 
clesiae  celebrent ;  ast  civile  coniugium  necessarium  est 
et  sufficiens.  Hinc  non  pauci  perditae  conscientiae  viri 
ac  mulieres  contenti  consensus  sibi  invicem  praestiti  co- 
ram  civili  magistratu ,  lege  suffulti ,  perinde  ac  si  verum 
matrimonium  contraxissent,  simul  cohabitant,  obliti  animae 
ac  salutis.  Ex  Gallis  in  Belgium  etiam  tam  perniciosa  pestis 
est  propagata. 

Alicubi  spiritus  rebellionis  et  independentiae  ab  ecclesia 
similes  leges  induxit;  novissime  in  republica  Neo-grana- 

tensi  comitiis  probanda  eadem  lex  proposita  fuit,  ast 
sive  exitum  nullum  habuit,  sive  abrogata  fuit  (1).  lam- 
•diu  in  regno  Bavariae  constituta  est  lex  de  civili  coniugio. 
Alibi  saltem  ad  tempus  vetitum  fuit  sub  gravibus  poenis , 
ne  sacerdotes  matrimonio  iungerent  fideles  ,  antequam 
scripto  constaret  eos  coram  civili  magistratu  contraxis- 
86  (2) ;  quae  dispositio  alicubi  adhuc  perdurat  (3) . 

De  Anglia  nil  dicam ,  quae  profani  matrimonii  veluti 
legislatrix  magistra  est,  quamquam  illud  per  se  ratum  sit, 
quum  publicatum  ibi  non  fuerit  tridentinum  concilium. 

Hactenus  in  Italia  matrimonium  mere  civile  ignora- 
batur  :  at  vero  nuper  in  subalpinis  de  huiusmodi  lege 
ferenda  actum  est. 

lam  vero  quid  de  lege,  quae  matrimonium  mere  civile 
sancit ,  dicendum  sit ,  post  ea,  quae  de  matrimonio  ipso 
civili  diximus,  satis  patet.  Nunc  tamen  legem  ipsam  di- 
recte  antiphilosophicam ,  et  antipoHticam ,  imo  etiam  ty- 
rannicam  esse  singillatim  demonstrare  aggredimur. 

Sane  ut  a  primis  hoc  in  articulo  exordiamur:  Philo- 
sopho  absurdum  videri  debet,  ac  rectae  repugnans  rationi 
ordinem  idealem  seu  potius  fictitium  cum  reali  permiscere, 
idque  ut  concretum  spectare ,  quod  in  sola  eaque  fallaci 
mentis  abstractione  consistit.  Porro  hodierni  pseudo-poli- 
tici  in  promovendis  sanciendisque  penes  christianos  nuptiis 
pure  civilibus  in  uno  eodemque  subiecto  duas  qualitates 


(1)  De  qua  l^e  ita  ab.  Mosquera  frater  venerandi  archiepiscopi  bogotensis 
scripsit  in  ep.  ad  Redactores  Univers  die  ll.  Augusti  1856.«  Pour  ce  qui  regarde 
la  monstrueuse  loi  du  mariage  civil,  donn6e  en  1853.  il  y  a  deja  am^lioration ; 
elle  a  ^t^  abrog^e,  et  quoique  la  nouvelle  loi  laisse  encore  h  d^sirer,  aujourd'hui 
comme  par  le  pass6  le  mariage  des  catholiques  produit  tous  les  effets  de  rhabilit^ 
civile.»  Ibid.  15.  Aodt. 

(2)  Ita  in  ducatu  mutinensi  cautum  fuerat;  verum  mense  Novembr.  1855.  de- 
cretum  est,  ut  deinceps  declaratio  praecedens  matrimonii  peractum  status  civi- 
lis  non  amplius  necessaria  sit  ante  matrimonium  religiosum.  Vid.  llmessagero 
di  Modena. 

(3)  Ut  in  regno  neapolitano. 

«^istinguunt ,  civis  nerape  atque  chi^isttuniy  perinde  ac  si 
altera  ab  altera  seiungi  ac  divelli  posset.  Ipsi  profitentur 
se  in  subditis  unicam  spectare  civis  conditionem  ,  ac 
omnino  a  religione,  quam  profitentur,  praescindere.  At  quis 
non  videt  eiusmodi  mentis  abstractionem  ad  nihil  valere, 
cum  in  ordine  reali  seu  concreto  ambae  hae  conditiones 
in  uno  eodemque  subiecto  coniunctae  permaneant  ,  et 
quodammodo  identificentur?  Idem  enim  estcivis,  qui  chri- 
stianus,  et  idem  christianus,  qui  civis.  Quapropter  dum 
leges  praescribuntur  civibus  ,  civibus  christianis  prae- 
scribuntur.  Absurdum  proinde  est  unam  eamdemque  per- 
sonam  in  duas  veluti  scindere ,  adeo  ut  liceat  uni  impe- 
rare  ,  quod  alteri  repugnat. 

Porro  hoc  vere  illud  est,  quod  fieret  ac  reipsa  fit  per 
legemconiugiorum  merecivilium.  Etenim  per  eam  facultas 
tribueretur  civi  christianoseucatholico  contrahendi  legitime 
coram  solo  magistratu  nuptias  ,  etiamsi  ipse  recuset  se 
sistere  coram  parocho,  seu  coram  ecclesia  ut  suum  re- 
novet  consensum.  Vi  istiusmodi  legis  civilis  contractus 
coniugalis  licitus  ac  ad  legis  normam  validus  haberetur. 
Non  ignorat  tamen  legifera  potestas  id  nec  licite  nec  va- 
lide  a  civibus  christianis  praestari  posse,  adeoque  hac  lege 
sub  obtentu  distinctionis  cuiusdam  fictitiae,  seu  potius 
vanae  mentis  abstractionis ,  ad  ponendum  actum  vere  il- 
licitum  ac  invalidum  facultas  praeberetur. 

Quid  si  ecclesia  eadem  distinctione  utens,  spectando 
filios  suos  sub  respectu  tantum  religioso ,  et  abstrahens 
a  conditione  civium ,  aliquid  eis  lata  lege  praeciperet , 
aut  saltem  indulgeret,  quod  a  politica  potestate  iure  re- 
probaretur,  ac  vetaretur  tamquam  illegitimum,  noxium, 
nulliusque  valoris  ?  Procul  dubio  politica  auctoritas  pro- 
testaretur  tum  adversus  actum  illum ,  tum  adversus  legem 
mera  fictione  innixam  ,  eaque  absurda,  cum  a  conditione 
christiani   dispesci    nequeat   conditio  seu  qualitas  civis  , 

19 

qui  obstringitur  iis  omnibus  officiis ,  quae  ad  recte  insti- 
tutam  societatem  pertinent;  quare  ergo  politicum  regimen 
hac  eadem  fictione  utitur,  immo  vero  et  eidem  innititur 
taraquam  fundamento  ad  sancienda  foedera  nuptialia  ci- 
vilia ,  quae  a  cive  iniri  eo  ipso  nequeunt ,  quod  simul 
christianus  sit? 

Haud  tamen  inter  se  permiscere  intendimus  officia  , 
et  obligationes ,  quibus  unum  idemque  subiectum  sub  di- 
verso  respectu  devincitur.  Neque  enim  ignoramus  ,  alia 
esse  officia  ac  munia,  quae  idem  homo  praestare  debet 
prout  civis  est ,  et  alia  officia  ac  munia,  ad  quae  tenetur 
ut  christianus.  Ubi  spectetur  ut  talis,  non  abnuimus  di- 
stinctionem  inter  civem  et  christianum  admittere.  Verum 
aliud  est  ferendum  iudicium ,  quando  agitur  de  actionibus 
inter  se  ac  natura  sua  diversis,  quaeque  impleri  possunt , 
aut  debent  diverso  tempore ,  diversoque  fine ,  quaeque  a 
diverso  obligationis  fonte  dimanant,  atque  a  diversa  po- 
testate  proprium  ius  habente  praecipiuntur ,  quae  in  uno 
eodemque  subiecto  optime  consistunt.  Nam  diversa  obli- 
gatio  in  diversa  caderet  obiecta.  Aliud  vero  est,  cum  de  eo 
agitur,  quod  in  una  eademque  persona  consistere  nullatenus 
potest.  In  prima  hypothesi  diversas  illas  leges,  diversaque 
officia  componi  posse  ac  harmonice  inter  se  coordinari, 
atque  consistere,  saeculorum  omnium  experientia  evidenter 
demonstrat.  Plurimi  semper  floruerunt  ac  florent ,  qui  non 
minus  optimi  cives ,  quam  optimi  christiani  merito  au- 
diunt;  optimi  ac  strenui  duces  ,  integerrimi  magistratus 
fuerunt  et  sunt,  iidemque  christiano  simul  nomine  insi- 
gnes.  Immo  et  illud ,  si  lubet ,  adiiciam  ,  meliorem  ne- 
minem  civem  haberi  eo  posse,  qui  religione  ac  pietate 
excellit ,  neminem  fideliorem  (4) .  In  altera  vero  hypothesi 

(4)  Nulla  aetate  defueruut  viri  dignitate  principe  inler  suos,  qui  rei  publicae 
administrationem  ad  religionis  leges  exegerunt,  hos  inter,  quos  referre  longum  foret, 
QDum  memorabo,  qui  civilis  simul  ac  christianae  virtutis  specimen  singulare  dedit , 

nullo  modo  distinctio  illa ,  seu  mentis  abstractio  locum 
habere  potest ;  ita  ut  uno  eodemque  tempore  valeat  quis- 
piam  esse  civis  et  non  christianus,  quum  christiana  ta- 
men  professione  censeatur.  Fieri  omnino  nequit,  ut  quis 
porro  christianus  sit  simulque  ea  praestet ,  aut  peragat 
et  quidem  legitime ,  quae  illi  nomini  ac  professioni  adver- 
santur.  Christus  et  Belial  se  se  invicem  excludunt  hoc 
in  casu  in  uno  eodemque  opere  ac  subiecto. 

Atque  ut  haec  obviis  illustremus  exemplis :  Fac  im- 
peratorem  romanum  ,  cum  adhuc  dominaretur  idololatria, 
novisse  plurimos  ex  suis  subditis  ohristianam  religionem 
profiteri ;  ac  sub  obtentu  praefatae  distinctionis  inter  ci- 
vem  et  christianum  praecepisse ,  ut  tamquam  cives  pu- 
blicis  interessent  sacrificiis ,  deque  iis  more  patrio  ce- 
lebra:tis  participarent ,  sinens  caeteroquin  ut  tamquam 
christiani  proprium  sectarentur  religionis  christianae  in- 
stitutum.  Nonne  eiusmodi  imperator  censendus  esset  lu- 
dicra  uti  distinctione?  Idem  dic  de  Islamitarum  principe, 
qui  in  ditione  ^a  Tiuic  ipsi  distinctioni  innixus  conten- 
deret  christianos  subditos  suos ,  utpote  cives ,  debere  so- 

dum  cuidam  matrimoniali  legi  se  opposuit.  Is  est  vir  nobilisloannes  de Andrea  patdr 
V.  E.  Hieronymi  Cardinaiis,  qni  tot  antea  muneribus  publicis  optime  functus, 
nunc  tanta  sednlitate  et  sapientia  sacrae  praecst  congregalioni  ab  Indice  nuncupa- 
tae.  loannes  itaqivs  non  minus  scientia  quam  religione  conspicnus  magnum  iam  sibi 
Neapoli  nomen  comparaverat;  cum  in  tristissimam  temporum  conversionem  sob 
saeculi  huius  exordia  incidisset ,  cumque  lata  lex  esset  de  nuncio  uxoribus  remit- 
tendo,  maluitexui  dignitate,  senatu  carere,  privatus  vitaro  exigere,  quam  religio- 
nis  iura  resolvere,  nefarioque  se  se  sacramento  devincire.  Com|>osita  pace,  ad  am- 
plissimos  honorum  gradus  evectus,  summus  regni  tabellariis  praepositus;  deinde 
vero  aerario,  regni  sumptibns,  negotiisque  ecclesiasticis  praefectus,  utroque  mn- 
nere  ita  perfunctus  est,  ut  et  regni  opes  auxerit  et  de  ecclesiaslicis  optime  sit  pro- 
raeritus,  episcopis,  sacrisque  coetibus  et  familiisnuUa  re  defuerit,  eorumque  ob- 
sequi  studiis,  dignitatem  tueri ,  libertati  consulere  muneris  sui  duxerit,  romanos- 
que  pontifices  singulari  pietate  coluerit.  Ita  vir  iugiter  religiosus  extitit,  parens 
optimus,  magistratus  integerrimus,  civis  eximius.  Cf.  huius  iA.  yiri  Elogium  a 
P.  A.  Angelini  an.  1866.  Romac  vulgatum;  nec  non  Franc.  Guadagni  In  obitu 
Aloysii  et  Henrici  filiorutn  March.  foannix  de  Andrea  consolaloriae  allo- 
«utiones.  Romae  18.3". 

lemnibus  gentis  islamiticae  Machometo  prophetae  oblatis 
interesse  precibus,  simulque  posse  tamquam  christianos 
Christum  colere  eiusque  legem  profiteri.  Idem  esto  iudi- 
cium  de  principe  haeretico,  qui  catholicos  quatenus  cives 
sunt  ad  ea  adigeret ,  quae  cum  catholica  professione  com- 
poni  non  possunt.  '''  ^etrp  •  ^i 

Eiusdem  generis  est  casus ,  queinprae  manibus  ha- 
bemus.  Pseudo-politici  lege  a  se  lata  ,  aut  ferenda  conten- 
dunt  nuptias  coram  solo  magistratu  civili  inscia  ecclesiae 
initas ,  uti  licitas ,  legales  ratasque  habendas  esse  a  subdi- 
tis,  prout  cives  sunt,  sobolem  inde  ortam  pariter  uti 
legitimam ,  quae  politicis  omnibus  civium  propriis  privile- 
giis  seu  iuribus  potiatur.  Ac  si  praeterea  legislatori  ulte- 
rius  progredi  lubeat ,  permittat  perfectum  ab  hisce  nuptiis 
divortium,  atque  idcirco  etiam  polygamiam,  materialem 
saltem  per  transitum  ad  nova  vota:  impedimenta  matri- 
monialia  immutet ,  tollat,  constituat.  Norunt  hi  pseudo- 
poHtici ,  quibuscum  agimus  ,  haec  omnia  aliena  prorsus 
esse  a  religione  catholica,  et  cum  iis,  qui  eam  profiten- 
tur,  aperte  pugnare ,  adeoque  ab  eadem  repudiari ,  damnari 
atque  execrationi  haberi.  Verumtamen,  quin  perterrefiant, 
audacter  se  sapientiae  apicem  attigisse  arbitrantur  per  ce- 
lebrem  suam  distinctionem  ,  quod  nempe  in  his  omnibus 
ipsi  non  spectent  matrimonium ,  nisi  quatenus  contractus 
civilis  est  atque  a  civibus  ineundus,  quin  curae  ipsis  sit 
de  conscientia,  aut  de  pietatis  integritate,  a  qua  omnino 
praescindunt  abstrahuntque. 

Quid  porro  absurdius  hac  agendi  ratione  excogitari , 
aut  fingi  potest?  Nonne  in  ordine  reali ,  seu,  ut  aiunt , 
in  concreto  iidem  simul  cives  sunt  et  christiani  ?  Quomodo 
ut  cives  id  ratum  habere  possunt ,  quod  a  christiano  seu 
oatholico  nomine  abhorret  ?  Quaenam  est  eiusmodi  lex , 
quae  christianorum  civium  matrimonia  sancit,  ac  si  meri 
essent  civium  contractus? 

Nec  est  quod  regerant ,  se  non  praecipere  ut  talia 
cives  contrahant  connubia ,  sed  facultatem  tantum  prae- 
bere,  ut  si  velint  civili  se  solum  vinculo  iungant;  neque 
propterea  ad  rem  esse  exempla,  quae  in  medium  allata 
sunt  de  imperatore ,  aut  ethnico,  aut  islamita,  aut  haere- 
tico,  qui  posittve  aliquid  praecipiant,  quod  a  christiana 
vel  catholica  abhorreat  religione ,  cum  in  casu,  in  quo  ver- 
samur,  de  sola  agatur  permissione,  quin  renovatio  con- 
tuactus  in  facie  ecclesiae  excludatur, 

At  quae  adducta  sunt  exempla  in  eum  finem  fuerunt 
prolata ,  ut  illustraremus  quam  futili  niteretur  distinctioni 
ea  lex  ,  quae  dum  christianam  religionem  intactam  inco- 
lumemque  servare  profitetur,  tamen  de  christianis  civibus, 
prout  cives  sunt,  ea  statueret,  quae  a  christiana  religione 
dissentiunt;  quocumque  tandem  modo  res  statuatur  sive 
praecipiendo  sive  permittendo.  Deinde  vero  sive  agatur  de 
re  per  legem  praecepta  ,  sive  de  re  per  legem  permissa  in 
idem  recidit.  Siquidem  actus  connubii  civilis  ad  ecclesiae 
exclusionem,  de  quo  est  sermo,  est  actus  ,  qui  a  christiano 
viro  nuUa  ratione  poni  potest ,  quique  per  se  nullius  est  ro- 
boris  nulliusque  plane  valoris ,  quidquid  demum  lex  con- 
tra  ecclesiam  constituat;  seu  est  actus,  qui  cum  professione 
christiana  consistere  nequit,  neque  componi ,  adeoque  ubi 
agnoscitur  christiana  seu  catholica  religio,  nec  praecipi  nec 
permitti  potest  a  lege  ideo  tantum ,  quod  civis  a  christiano 
distinguatur.  Denique  cum  eiusmodi  nuptiae  coram  magi- 
stratu  civili  celebratae  semel  fuerint,  pseudo-politici  sua  lege 
illas  omnino  positive  tuentur  atque  defendunt,  ita  ut  ab  illis 
resilire  non  liceat ,  ac  si  alter  coniugum  ab  illis  se  retrahat, 
hunc  coguntut  permaneat.  Lex  idcirco  quoad  actum  futurum 
permissiva  quidem  est ,  ac  solum  facultatem  praebet ;  quoad 
actum  vero  consummatum  maxime  positiva  est,  cogitque  sub 
interminatione  poenarum ,  ut  actus  integer  sartusque  habea- 
tur ,  ac  proinde  iterum  apprime  quadrant  adducta  exempla. 

%«' "Huiusce  legis  fautores  fatentur,  se  se  omnino  esse  ca- 
tholicos,  catholicos  esse  cives,  pro  quibus  lex  illa  propo- 
nitur:  religionem  se  vel  minimum  laedere  negant;  et  si- 
mul  profundi  philosophi ,  distinctione  civis  christianique 
suffulti  ea  civibus  permittunt  et  sanciunt  matrimonia,  quae 
et  contrahentes  et  legis  ipsius  latores ,  utpote  eatholici  , 
credere  debent  nulla  omnino  ac  irrita  esse.  At  vero  ^=iu- 
iusmodi  pseudo-politici  si  nolint  simul  sese  pseudo-phi- 
losophos  ostendere  ,  logice  sibi  cohaereant  necesse  est ; 
adeoqtie  si  christianam  seu  catholicam  religionem  profiten- 
tur,  hanc  desinant  legem  proponere,  vel  si  eam  propo- 
rfunl  ,  fateantur  se  non  solum  civem  a  christiano  seu 
catholico  philosophice  distinguere,  sed  impie  antichristia- 
nam  legem  catholicis  imponere.  Princeps  aut  desinit  eSB^ 
christianus,  suumque  populum  totum  ut  christianum  con- 
«iderare ,  aut  irrationabiliter  agit,  dum  christianus  chri- 
stianis  tales  leges  proponit.  Incohaerentiam  hanc  quidam 
politici  sentiunt  atque  alia  facta  distinctidtoe  profitentur  se, 
prout  magistratus  sunt ,  esse  veluti  atheos ,  atheamque 
revera  esse  legislationem ,  scilicet  dum  ut  personae  quod 
aiunt  privatae ,  religionem  colunt  ,  ut  personae  publicae 
«ipeligione  praescindunt. 

i'  At  revera  quidquid  pseudo-politici  verbo  tenus  profi*^ 
teantur ,  satis  aperte  ostendunt  se  hac  lege  non  solum  per 
inanem  abstractionem  a  religione  praescindere^  sod  impie 
eam  negligere,  contemnere  ac  repudiare,  quod  qiiidem 
multiplici  ex  capite  facile  ostenditur.  :  -■)  ii\  n:)  inii-i^>\ 

Ac  primo  ea  lex  prodit  tacitum  christianae  religioriis 
contemptum.  Etenim  quod  quispiam  ex  infirmitate  ,  aut 
etiam  ex  malitia  legem  aliquam  ecclesiae  infringat ,  probe 
intelligitur  id  sine  religionis  contemptu  fieri  posse;  ve- 
rum  quod  quis  ut  honestam  proponat  ac  vindicet  legem  ^ 
quae  religioni  directe  adversetur ,  id  certe  sine  contemptu 
saltem  tacito  facere  non  potest. 

Secundo:  immo  vero  ea  lex  contemptum  prodit  ecclesiae 
«on  tacitum  modo,  sed  apertura  etiam  atque  formalem. 
Assumit  enim  posse  quempiam  impune  id  facere ,  quod 
sub  gravium  spiritualium  poenarum  interminatione  eccle- 
sia  ne  fiat  interdicit.  Ecclesiae  leges  ac  si  nuspiam  existe- 
rent  ignorantur,  vel  potius  scienter  volenterque  spernun- 
tur  ;  auctoritas  ipsa  pro  nihilo  habetur.  Est  ne  hoc  a 
religione  catholica  praescindere  abstrahereque  ,  an  non 
potius  eam  aperte  contemnere  ?  Est  ne  haec  innocens 
quaedam  lex  pure  civilis ,  an  potius  lex  anticatholica  ac 
impia? 

Tertio :  latentem  prodit  incredulitatem ,  atque  secretam 
a  vera  religione  apostasiam.  Sane,  coniici  vix  potest  quem- 
piam  serio  credere  religionem  catholicam  unice  veram 
esse ,  seu  verum  unicumque  christianismum  divinitus  da- 
tum ,  qui  tamen  firmiter  apud  se  constituat  in  talem  pec- 
cati  habituaHs  statum  se  coniicere  ex  quo  ,  nisi  doleat 
aliquando  et  resipiscat,  certo  novit  se  aeternum  damna- 
tum  iri  iuxta  eiusdem  ecclesiae  doctrinam  ac  firmissimum 
dogma.  lam  vero  talis  est  eorum  status ,  qui  nuptiali 
foederi  civili  tantum  contenti  nihil  uUerius  satagunt,  nec 
se  sistere  coram  ecclesia  pertinaciter  volunt ,  eo  quod 
a  lege  civili  non  compellantur.  Hi  enim ,  ut  paulo  ante 
ostendimus ,  in  aperto  ac  nefario  concubinatu  degunt ,  ac 
proinde  in  lethiferi  gravissimique  peccati  statu.  Hi  pro- 
fecto  nemini  prudenti  persuadebunt ,  se  ecclesiam  credere 
eiusque  doctrinam ,  quamvis  exterius  catholicam  religio- 
nem  profiteantur,  sed  increduli  plerumque  sunt,  sin  minus 
theoretice  ,  practice  saltem.  Quid  porro  erit  sentiendum, 
aut  dicendum  de  iis  pseudo-politicis ,  qui  legem  immani 
furore  urgent  promoventque  totis  viribus ,  qua  fornicaria 
illa  vivendi  ratio  cohonestetur  coram  societate  christiana 
et  catholica  ?  Numquid  istos  sinceros  fideles  dixeris  et 
habebis ,  et  non  potius  catholicos  personatos ,  qui  exterius 

nomen  et  professionem  catholicorum  assumunt  in  eum  so- 
lum  finem ,  ut  ecclesiae  magis  noceant? 

Quarto:  eadem  lex  politicum  prodit  atheismum ,  seu 
principium  separationis  plenae  status  civilis  ab  ecclesia , 
qua  declaratur  status  a  religione,  seu,  quod  idem  est , 
a  Deo  emancipatus  ac  pene  solutus ;  aut  etiam ,  uti  nunc 
temporis  loquendi  mos  est ,  lex  athea  constituitur.  Nisi 
haec  separatio  omnibus  retro  saeculis  inaudita,  ac  athea 
emancipatio  supponatur,  numquam  pseudo-politici  ausi 
fuissent ,  aut  auderent  legem  proponere ,  qua  christiani 
cives  tanlummodo  uti  cives  spectarentur.  Quasi  nempe 
societas  ultimus  esset  hominum  finis ,  ad  quem  assequen- 
dum  cetera  omnia  dirigi  deberent ;  religio  vero  tamquara 
extraneum  quid  esset ,  et  accessorium  idque  indifferens 
elementum.  Hoc  est  principium,  quod  in  praesentiarum 
longe  lateque  diffunditur ,  dominaturque ,  atque  causa 
praecipua  est  tot  aberrationum  practicarum ,  ob  quas  ubi- 
que  fere  locorum  societas  politica  periclitatur ,  ac  disso- 
lutioni  proxima  est.  Haec  demum  illa  libertas  est ,  quam 
veluti  supremam  votorum  metam  increduli  omnes  ac  pseudo- 
politici  universi  sibi  a  diuturno  tempore  proposuerunt  ac 
machinati  sunt,  quamque  olim  ominabantur  atque  salu- 
tabant  a  longe,  nunc  vero  vix  non  adepti  sunt,  atque 
plene  adipisci  sibi  brevi  pollicentur  etiam  in  regionibus 
catholicis  (5).  ^>'-<i 

(5)  Doctrinam  hanc  de  secretione  status  ab  ecclesia  mufuati  pariler  siint 
pseudo-politici  ab  impuro  protestantismi  fonte  una  cum  consectariis ,  quae  cxinde 
prolluunt.  ]n  quam  rem  praeclare  scripsit  Philippus  Carillo.  »  Nel  protestantismo 
s'  msegn^  la  fatale  dottrina  di  doversi  la  chiesa  separar  dall'  impero,  e  per  questo 
lagrimevole  e  stolto  divorzio  deiratto  civile  dalFatto  religioso,  della  cbtesa  dall« 
stato,  deirimpero  dalla  religione,  si  gettarono  le  fondamenta  di  una  sistematica 
ribellione  dalla  chiesa  e  da  Dio.  -  Guidati  da  questo  abbominevole  principio ,  e 
r  universale  famiglia  pretendendosi  divisa  dal  suo  supremo  Fattore ,  si  potfe  facil- 
jnente  pur  sottrarre  dallasua  dipendenza  il  particolare  connubbio  della  douna  col- 
Tuomo. -In  altri  termini,  la  infesta  novella  teorica  principalmente  radicata  nel- 
rodiu  de'  protestanti  contro  la  ehiesa  cattolica,  riuscl  ad  umanizzare  e  confinare 

Primus  gradus ,  in  quo  sese  ipsi  collocarunt  ut  id  ob- 
linerent ,  fuit  illa  ,  quam  tolerantiam  universalem  ac  con- 
scientiae  libertatem  vocant,  quatenus  supremus  legislator 
adstringitur  omnes  ex  aequo,  ac  indiscriminatim  confes- 
siones  sub  patrocinio  suo  recipere  atque  tutari ,  adeo  ut 
pari  modo  spectet  anabaptistas ,  protestantes  ,  catholicos , 
iudaeosetc.  dummodo  civium  munia  rite  obeant.  Ubi  hunc 
primum  gradum  ascenderunt  facile  eis  fuit  ad  alterum 
transgredi,  quod  scilicet  legislatio  sapiens  ac  prudens  de- 
beat  omnino  in  subditis  abstrahere  ab  elemento  religioso. 
Cum  vero  religio  relationem  habeat  ad  Deum,  exinde  ad 
tertium  gradum  ventum  est ,  ut  scilicet  praescindatur  in 
lege  a  Deo  ipso ,  ex  qua  periodo  nec  Dei  nomen  amplius 
insertum  in  codice  est ,  neque  ex  Dei  nomine  et  auctoritate 
leges  statutae. 

Huc  humana  ac  terrena  sapientia  quum  venerit,  omnes 
curas  ac  studia  convertit  ad  industriam ,  commercium  ac 
temporalia  commoda  unice  provehenda  ,  quin  vel  hilum 
faciat  spirituale  civium  bonum ,  vel  de  eo  sit  sollicita , 
quod  vel  praecipit  vel  vetat  christiana  religio.  Quin  potius 
eam  non  semel  tamquam  obstaculum  spectat  supremi  boni 
in  his  terris  assecutionem  impediens ,  eidem  bellum  sive 
occultum  sive  apertum  indixit  ad  illud  removendum  ac 
penitus  eliminandum.  Cum  autem  catholici,  prout  ab  ec- 
clesia  edocti  sunt ,  supremum  bonum  suum  non  in  terris, 
sed  in  coelis  repositum  esse  credant ;  illudque  non  in 
vita  fugacis  temporis  huius ,  sed  in  altera  eaque  aeterna 
assequi  contendant ,  secus  ac  illi,  qui  spem  non  habent, 
quique  toti  effunduntur  in  terrestribus  bonis  unice  prO'- 
sequendis  quocumque  demum  praesidio  id  possint;  hinc 
necessario  fit ,  ut  pseudo-politici  catholicos ,  quantum  in 

il  matrimoDio  neirassoluto  arbitrio  del  potere  civile ,  lasciando  la  chiesa  nel  fondo 
del  santuario  il  contemplarlo  e  benedirlo,  se  ne  fosse  richiesta.  « Istituzioni  delle 
leggi  civili  nel  rcgno  di  Napoli.  Napoli  1853.  vol.  f.  pag.  294  seq. 

ipsis  est ,  deprimant ,  faveantque  totis  viribus  protestanti- 
bus  ,  utpote  magis  idoneis  ad  commercium  ,  industriam  , 
mundanamque  felicitatem  promovendam.  Hinc  irreligiosae 
leges  ,  quae  catholicos  feriunt ,  praesertim  vero  praesules , 
sacerdotes  ac  religiosos  viros ,  quos  tamquam  peripsema 
habent  pedibus  proterendum,  ac  per  contemptum  clericalem 
factionem  nuncupant.  Cum  de  his  agitur ,  tunc  legalis  illa 
fictio  abstractionis  a  religione  cessat,  religionis  catholicae 
pseudo-politici  recordantur ,  atque  in  eis  non  civis,  sed  ca- 
tholici  ministri  qualitatem  insectantur. 
b.  Haec,  quae  vix  dehbavimus ,  si  quis  animo  suo  re- 
putet  serioque  perpendat ,  animadvertet  non  esse  a  nobis 
veluti  imagine  conficta ,  sed  factis  comprobata.  Satis  est 
oculos  circum  ferre  per  varias  cathobci  orbis  partes,  ut 
illico  quisque  veritatem  videat  eorum,  quae  affirmavimus. 

Porro  ex  hoc  legalis  atheismi  principio  peti  debent 
inaudita  hactenus  in  regionibus  catholicis  matrimonia  pure 
civilia,  et  lex  ad  ea  cohonestanda  ac  promovenda  cum 
tanta  animarum  atque  ipsius  publicae  honestatis  pernicie 
et  iactura. 

Ecquis  vero  est,  qui  non  videat ,  eiusmodi  exitiale 
principium  germen  esse  impietatis  maximae?  Quid  enim 
est  aliud  separare  rem  civilem  a  religiosa,  quam  fulcrum 
praecipuum  ipsius  societatis  politicae  removere,  ac  civi- 
bus  incitamentum  praecipuum  ad  legis  observantiam  sub- 
trahere ,  vim  physicam  vi  morali  ac  religiosae  substituere? 
Quid  aliud  est ,  quam  calcem  ac  caementum  a  lapidibus  in 
aedificii  mole  subtrahere ,  unicum  efficax  frenum ,  quod 
remanet ,  proiicere  ad  cives  coercendos ,  ne  diffluant  in 
omne  scelus;  habenas  laxare  omni  iniquitati,  iura  omnia 
pessumdare  et  quatere ,  quae  columen  munimenque  suum 
a  religione  unice  mutuantur?  Et  tamen  hoc  ab  iis  fit,  qui 
honestati  publicae  invigilare  ex  officio  tenentur ,  eamque 
orani  qua  possunt  ope  promovere :  immo  addo  quandoque 

ita  se  inique  gerere  eos,  qui  illis  raoderantur  regnis,  in 
quibus  religio  catholica  ,  religio  unica  et  domimns  ex 
lege  constituta  ac  declarata  est.  '>}t;miihh  m-wUnii^ 
Certe  nuspiam  antea  societatem  vidimus  ideo  hutan- 
tem ,  ut  aetate  hac  nostra ,  ex  quo  nimirum  perniciosum 
eiusmodi  principium  irrepsit ,  impiorumque  ac  perverso- 
rum  politicorum  mentes  occupavit.  Numquam  adeo  fre- 
quentes  civiles  motus  ac  perduelliones  experti  sumus.  Ve- 
rum  et  his  sepositis  ,  reputent  apud  se  pseudo-politici  , 
quod  Deus  aliquando  iudicaturus  sit  civem  ac  religiosum , 
principes  ac  subditos  ,  populos  ac  legumlatores ,  qui  quam- 
primum  rationem  reddent  ei,  qui  iudicaturus  est  orbem 
terrae  in  aequitate.  Dicam  et  istis ,  quod  quamvis  nunc 
dn  inter  homines  dicantur  ob  supereminentiam  ac  digni- 
tatem  qua  pollent,  et  magistratus  quos  exercent:  «  Ve- 
rumtamen  vos  omnes  sicut  homines  moriemini ,  et  quasi 
unus  de  principibus  cadetis  (6).»  i.  •  ; .  •.;':) 

ARTICULUS  11. 

.  Quotquot  deliberate  ac  positive  ad  legem  de  Matrimonio  civi|i 
jjjj^j.  ;ferendam  concurrunt,  reos  coram  Deo  se  gravissimi       ,  .^ 

i  criminis  constituunt. 

ilnoi 

--•  f"  Gomplexi  his  verbis  sumus  eos  omnes,  qui  prudentes 
scientesque  operam  ponunt  ad  efficiendum  ,  ut  lex  ,  de 
qua  loquimur  ,  proponatur ,  foveatur ,  sanciatur ,  potissi- 
mum  ubi  tridentinum  decretum  publicatum  est.  Potissimum 
inquam ;  nam  in  aliis  etiam  regionibus  ,  licet  matrimonia 
mere  civilia  sint  valida ,  lex  tamen  civilis  ad  ea  alliciens 
semper  esset  contraria  legibus  ecclesiae ,  hoc  est  antiquo 
iuri  ,  quod  talia  matrimonia  etsi  non  irritat  ,  tamen  gra- 
vissime  prohibet.  Potest  autem  quispiam  particeps  esse 
voluntarie  consilio  et  adhortatione  ,  in  publicis  praesertim 
comitiis  seu  conventibus ,  multo  vero  magis  solemni  lega- 
(6)  Ps,  «1 '.;  7; '■  orf')"*' »'''j  nrsio  j  iup  ,  muiiiui rrob  mvhmhui 


300  LIB.  I.  SECT-.  ALTERA.   DE  MATRIM.   CIVILI. 

lique  approbatione  seu  voto  ac  suffragio.  Hos  itaque  omnes 
gravissimi  coram  Deo  peccati  reos  fieri  dicimus  ,  prout 
voluntarie   tleliberateque  quisque  partem  suam  confert. 

Plures  forsitan  ex  pseudo-politicis  ad  eiusmodi  enun- 
ciationem  subridebunt,  aut  etiam  cachinnis  eam  excipient. 
Esto;  verumtamen  hoc  nos  absterrere  non  debet  ab  ad- 
struenda  veritate  cuiusmodi  in  se  est;  nec  enim  impio- 
rum  risus  avertere  nos  debet ,  imo  nec  minimum  dimovere 
ab  officio.  Huic  risui  nos  assuevimus  etiam  quoad  res 
maioris  momenti.  Insuper  istiusmodi  irrisio,  aut  subsan- 
natio  eo  melius  comprobaret  confirmaretque  quod  in  su- 
periori  articulo  diximus,  nimirum  huiusmodi  homines  ex 
illis  esse ,  qui  in  profundum  impietatis  delapsi  practicum 
profitentur  atheismum  ,  nullamDei,  propriae  conscientiae, 
aut  futurae  vitae  rationem  habentes.  Siquidem  exploratum 
est,  non  paucos  ex  his  pseudo-politicis  ad  secretas  per- 
tinere  sectas  ,  aut  quandoque  etiam  communismum ,  aut 
socialismum  complexos  esse. 

Quidquid  porro  de  hoc  sit,  ita  nos  propositam  veri- 
tatem  adstruimus  :  qui  violant  ecclesiae  legem ;  qui  aucto- 
res  aliis  sunt,  ut  eam  transgrediantur ;  qui  alios  alliciunt 
ad  statum  habitualis  peccati;  qui  alios  obiiciunt  evidenti 
periculo  aeternum  exitium  incurrendi ;  hi  profecto  reos  ma- 
nifeste  se  constituunt  coram  Deo  gravissimi  sceleris.  lam 
vero  tales  esse  eos  omnes,  quos  nuper  recensuimus ,  ita 
iam  singulatim  ostendimus. 

Ac  1 .  Graviter  peccare  eos ,  qui  ecclesiae  legem  vio- 
lant ,  eamque  maximi  momenti ,  videlicet  in  re ,  ex  qua 
pendet  vel  legitimum  honestumque  coniugium,  aut  turpis 
fornicatio,  nemo ,  ut  arbitror ,  qui  professionem  christia- 
nam  fateatur  poterit  negare ,  aut  etiam  in  dubium  revo- 
care.  lam  vero  talis  est  tridentina  sanctio ,  iuxta  quam 
redduntur  inhabiles  ad  contractum  ineundum  atque  ad 
faciendum  coniugium ,  qui  coram  parocho  ac  duobus ,  aut 

Iribus  testibus  non  elicuerint  suum  consensum ,  seu  suum 
celebraverint  coniugium.  Quapropter  qui  extra  hanc  de- 
finitam  formam  attentarent  connubium ,  non  solum  nihil 
efficerent ,  ut  alias  ostendimus ,  in  ratione  sacramenti  , 
sed  neque  in  ratione  contractus  sive  naturalis  sive  civilis; 
ita  ut  in  conscientiae  foro  legitime  ,  aut  licite  uti  iure 
coniugali  non  possint ,  et  coniugales  qui  dicuntur  actus 
sint  totidem  actus  illiciti  ac  fornicarii,  adeoque  totidem 
peccata.  Cum  igitur  lex ,  qua  de  agimus,  directe  violet 
hanc  ecclesiasticam  sanctionem  ,  plane  consequitur  eos, 
qui  voluntarie  cooperantur  huic  legi  statuendae ,  qui  eam 
proponunt ,  promoventque  ,  qui  suffragio  suo  concurrunt , 
ut  illa  adraittatur,  effici  reos  coram  Deo  gravissimi  criminis. 
2.  Insuper  graviter  etiam  illos  peccare,  qui  alios  ad 
violandam  seu  transgrediendam  ecclesiae  legem  inducunt 
in  re  gravi  maximique  momenti ,  qui  compos  rationis  sit , 
et  in  Christum  credat ,  facile  debet  admittere ;  neque  opus 
est  sublimi  ingenio  implexaque  ratiocinatione  ut  id  evin- 
catur.  Nam  si  reum  se  constituit,  qui  actionem  pravam 
ac  iniustam  ponit,  innocens  profecto  non  poterit  censeri, 
qui  alteri  auctor  est ,  ut  eam  ponat ,  qui  alterum  nempe 
ad  eam  ponendam  inducit;  quinimo  in  communi  aesti- 
matione  maioris  culpae  fit  reus ,  qui  alium  permovet  ad 
delinquendum  ,  quam  qui  permotus  ac  seductus  legem 
transgreditur.  In  quovis  iudicio  gravius  plectuntur  qui 
alios  ad  grave  facinus  patrandum  inducunt  ,  quam  qui 
immediate  delinquunt.  Ratio  ipsa  hoc  nos  docet.  Ita  aesti- 
matur ,  qui  alium  impellit  ad  furta ,  homicidia  ,  seditio- 
nes  ,  aliaque  eiusmodi.  Idque  confirmant  lestimonia  bi- 
blica  nimis  frequenter :  atque  ut  sistamus  in  argumento, 
quod  prae  manibus  habemus,  de  iis  scilicet,  qui  in  po- 
testate  constituti  auctores  sunt  populo  ,  ut  in  peccatum 
labatur ,  unum  alterumve  promam  in  gratiam  eorum  ,  qui 
vestigiis  protestantium  insistentes  fingunt  se  unice  Scriptu- 

rarum  auctoritate  permoveri.  Passim  arguitur  leroboam 
non  solum  quia  peccavit,  sed  etiam  quia  peccare  fecit 
Israel  (7);  idipsum  legimus  de  Amri ,  Achab,  aliisque  re^ 
gibus  Israel ,  et  hac  de  causa  Deus  eos  saepe  afflixit , 
donec  et  principes  et  populum  universum  disperserit ;  sic 
enim  legitiir:  «  donec  proiiceret  eos  a  facie  sua  ex  eo  tem-' 
pore ,  quo  scissus  est  Israel  a  domo  David  ,  et  consti^ 
tuerunt  sibi  leroboam  filium  Nabath;  separavit  leroboam 
Israel  a  Domino ,  etpeccare  eos  fecit peccatum  magnum  (8).» 
Idipsum  legitur  de  regibus  luda,  qui  non  modo  praeva^ 
ricatores  ipsi ,  sed  et  populo  universo  auctores  fuerunt , 
ut  Dei  legem  praevaricaretur. 

Quod  si  isti ,  qui  sola  quandoque  exempli  gravitate 
alios  seduxerunt  ad  peccandum  ,  traducuntur  in  Bibliis 
tamquam  gravissimi  rei  criminis,  quid  censendum  puta- 
bimus  de  iis,  qui  apposite,  lege  lata,  populo  fideli  aucto- 
ires  sunt ,  ut  gravi  se  piaculo  commaculet  per  transgres- 
sionem  sanctionis  in  re  gravis  adeo  momenti  ab  ecclesia 
constitutae?  Etenim  semel  lata  lege ,  qua  omnibus  in- 
discriminatim  subditis  fit  potestas ,  ut  solis  se  coniungant 
eivilibus  nuptiis ,  quin  ad  ecclesiam  se  conferant ,  coram- 
que  sacerdote  se  sistant,  plures  semper  paucioresve  re- 
perientur,  qui,  conscientia  posthabita,  haud  verentur  ec- 
clesiae  praescriptum  negligere ,  aut  etiam  spernere  civilis 
statuti  praesidio  suffulti.  Itaque  eorum  agendi  ratio  in 
legem  ipsam  civilem  eiusque  latores  tamquam  in  causam 
recidit.  tege  siquidem  non  existente  ,  numquam  ita  se 
gererent.  Quocirca  quotquot  positive  concurrunt  ad  eam- 
dem  legem  sanciendam  ,  quaoumque  demum  ratione  ad 
hunc  scopum  assequendum  partem  habeant,  in  causa  sunt, 
ut  plures  sanctissimam  gravissimamque  ecclesiae  prae- 
scriptionem   transgrediantur.'«i  bi/u/iu^ii,   i;uji.ir,..<, .  vJi>.iai>i 

(7)  III.  Keg.  XIV.  16.  XVl.26.  .  . 

*   .  («)  IV.  Reg.  XVII.  20,  n.        '  Jiiieai  ,Mi4/rtnw.r,j-  - 

3.  Ast  non  solum  in  solidum  reos  se  reddunt  omnes 
eius  legis  aperti  promotores  fautoresque  ob  huiusmodi  gra- 
vissimam  transgressionem  ,  verum  etiam  ob  omnia  illa 
crimina ,  quae  in  statu  habitualis  concubinatus  a  fictis  con- 
iugibus  perpetrantur ,  quotiescumque  civili  lege  freti  ma- 
trimonio  utuntur.  Nam  peccata  haec  omnia  exitiali  huic 
legi  ,  ac  proinde  auctoribus  et  fautoribus  legis  eiusdem 
adscribi  etiam  debent.  Ecquis  autem  haec  dinumerare  va- 
leat?  Neque  id  his  hominibus  ignorare  fas  est ;  siquidem 
qui  optime  norunt  coniugalem  contractum  mere  civilem 
in  conscientiae  foro  nullius  penitus  esse  valoris,  adeoque 
scientes  volentesque  his  omnibus  peccatis  sese  onerant 
coram  Deo  ,  qui  eos  in  iudicium  vocabit. 

4.  Denique  reos  esse  quotquot  alios  evidenti  obiiciunt 
periculo  incurrendi  aeternum  exitium ,  vix  probatione  in- 
diget.  Satis  est  enim  fidem  omnem  non  eiurasse  atque 
abiecisse ,  ut  per  se  quisque  intelligat ,  eum ,  qui  proxi- 
mum  suum  evidenti  periculo  sciens  volensque  exponit  ae- 
ternae  damnationis  ,  gravissimo  scelere  sese  polluere. 

Hoc  vero  periculum  evtdens  diximus,  idque  multiplici 
ex  capite.  Nam  in  tanta  civium  multitudine  plures  semper 
sunt  in  omne  malum  proclives ,  omnisque  prorsus  pudoris 
expertes,  qui  religionis  proculcant  praecepta,  uti  quovis 
tempore  et  ubique  locorum  tristis  experientia  nos  edocet. 
Horum  numerus  mirum  in  modum  crescit ,  quum  publica 
praevalet,  dominaturque  opinio  de  indifFerentismo  atque 
incredulitate  in  religionis  negotio  tamquam  de  saeculi  ci- 
vilisque  cultus  progressu  ;  quum  ii  ,  qui  publicae  rei 
clavum  tractant  facto  ipso  eam  opinionem  confirmant  so- 
hdantque,  seque  hostiles  religioni  modis  omnibus  prae- 
bent ;  quum  emissarii ,  quos  vocant,  sectarum  nervos  omnes 
christianae  fidei  in  popuHs  praecidere  connituntur  iniicien- 
tes  serentesque  principia ,  quae  sensum  religiosum  exter- 
minant ,  aut  extinguunt ,  prout  aetate  hac  nostra  fieri  lu- 

gemus.  In  tali  igitur  rerum  conditione ,  quid  mirum ,  si 
plures  inveniantur ,  qui,  cum  agitur  de  ecclesiae  legibus, 
eas  impune  praevaricentur ,  pessumdent  atque  contemnant? 
Gloriae  potius  sibi  ducunt  ita  se  gerere,  eosque  irrident, 
qui  vellent  eos  ab  hac  sentiendi  agendique  ratione  de- 
ducere. 

Semel  ac  autem  nexibus  civilibus  nuptialibus  eiusmodi 
homines  se  irretierint,  difficile  omnino  est  ut  ab  iis  sese 
extricent ,  praecipue  si  ad  tempus  aliquod  absque  con* 
scientiae  iam  sopitae ,  diuque  contemptae  angore  coniugum 
more  convixerint.  Hinc  rari  admodum  sunt,  qui  de  suo 
statu  tandem  exeant  ac  resipiscant  ad  bonam  frugem  , 
atque  matrimonium  suum  coram  ecclesia  ratum  faciant , 
seu  potius  vere  ineant.  Plerique  enim  ,  aut  culpabili  ne- 
gligentia ,  aut  religiosi  sensus  defectu  ,  aut  etiam  eccle- 
siae  contemptu ,  aut  timore  quandoque  mundano  ducti , 
ne  ab  eiusdem  frugis  hominibus  parvi  aestimentur ,  a  chri- 
stiani  muneris  officio  adimplendo  abstinent,  civili  coniu- 
gio  contenti. 

Verum ,  quod  adhuc  deterius  est ,  cum  puellae  deli- 
catioris  conscientiae  esse  soleant ,  non  semel  a  perditis 
eiusmodi  hominibus  decipiuntur.  Nam  ut  eas  primum  ad 
civiles  nuptias  inducant,  pollicentur  se  post  civilem  actum 
inituros  esse  coniugium  coram  ecclesia  ;  postquam  vero 
coram  magistratu  constiterunt,  non  modo  datam  fidera 
non  liberant ,  sed  pugnaciter  renuunt  ad  ecclesiam  se  con- 
ferre  ,  rati  legitimum  plenumque  esse  coniugium  ,  quod 
coram  magistratu  contraxerunt.  Exinde  fit,  ut  infelix  ac 
nimis  credula  puella  nec  possit  per  repudium  se  ab  illo 
solvere  nexu,  et  vidua  priusquam  uxor  debeat  permanere, 
eo  quod  lex  eam  cogat  convivere  et  cohabitare  cum  viro  ci- 
viliter  ducto,  neque  possit ,  renuente  conscientia,  sui  co- 
piam  praeberc.  Hinc  undique  angustiis  et  anxietatibus 
maximis  praemitur  ;   inter  legem  et  conscientiam   posita 

colluctatur  seducta  columba,  quae  accipitris  ungulis  rostro- 
que  correpta  evadere  nescit  (9) .  Quod  si  vi  devicta  ,  aut 
blanditiis  viri  voluntati  cedat,  conscientiam  tamdiu  vul- 
nerat  atque  cruentat ,  quamdiu  hoc  in  statu  perseverat , 
seseque  innumeris  prope  peccatis  onerat ,  quae  in  legem , 
ac  propterea  in  legis  fautores  et  conditores  redundant. 

Interim  si  contingat  virum ,  aut  mulierem  hoc  in  statu 
habitualis  peccati  subita  morte  corripi  ,  quin  prius  eos 
poeniteat  admissi  sceleris ,  citra  dubium  in  aeternum  peri- 
bunt.  Quod  si  morbo  prius  tentati  pedetentim  ad  extrema 
devenerint,  nisi  ipsi  resipiscant,  poenitentiaeque  signa  prae- 
beant ,  ac  matrimonium  coram  parocho  in  privatis  aedibus 
celebrent,  aut  separatio  fiat  a  falso  marito,  vel  a  falsa  uxore, 
certum  est  illis  non  posse  sacramenta  ecclesiae  admini- 
strari.  Hinc  novae  angustiae,  novae  difficultates ,  novum- 
que  evidens  periculum  aeternae  damnationis. 

Quapropter  si  eveniat  ut  vel  unus  civilis  matrimonii 
causa  aeternum  exitium  incurrat,  ecquis  non  videt  eos 
omnes,  qui  positive,  ut  saepius  diximus ,  ad  funestam 
eiusmodi  causam  ponendam  concurrere  voluerunt,  reos 
fieri  huius  damnationis  ?  Ex  multiplici  igitur  capite  constat 
quod  a  nobis  positum  est,  fieri  videlicet  reos  gravissimi 
coram  Deo  criminis  quotquot  deliberato  animo  ad  legem 
illam  proponendam ,  fovendam  condendamque  concurrunt. 

(9)  Equidem  noTi  in  Galliis  passim,  ubi  eiusmodi  casus  acciderit  quod  vir 
renuat  se  sistere  coram  parocho  ad  renovandum  consensum  post  celebralum  con- 
tractum  coram  civiii  roagistratu ,  ab  aequis  iudicibus  declarari  nullum  praebitum 
antea  consensum,  ac  sic  discindi  matrimonium  pure  civile.  Ast  praeterquam  quod 
non  semper  ita  fit,  quot  antea  superandae  sunt  difficultates,  ut  haec  obtineatur 
sententia .' 

ARTICULUS  ni. 
Lex  de  Matrimonio  civili  est  antipolitica. 

lam  animadvertimus  ,  plerosque  pseudo-politicos,  qui 
promovent  legem  de  connubiis  mere  civilibus ,  parum  aut 
nihil  permoveri  causa  religionis ,  neque  ea  deterreri ,  quo 
minus  caeco  quodam  furore  connitantur  omni  qua  pos- 
sunt  ope  legem  illam  constituere.  Quocirca  aliae  praeterea 
illis  causae  adiiciendae  sunt ,  quibus  eorum  animus  magi» 
deterreatur.  Ipsi  profitentur,  se  societatis  bonum  perse- 
qui ,  id  unum  prae  oculis  habere  ,  hoc  consectari  se  velle 
tum  m  hac  tum  in  aliis  huiusmodi  legibus  proponendis. 
Utpote  a  populo  delecti  in  bonum  reipublicae,  atque  ad 
patriae  negotia  discutienda,  nec  non  ad  ipsius  utilitatem 
et  commoda  sectanda  deputati ,  nonnisi  a  communi  uni- 
versalique  bono  permoveri  possunt.  Ita  quidem  ipsi  lo- 
quuntur  ac  protestantur. 

Si  igitur  ostenderimus  eos,  qui  intenti  sunt  ad  legem 
urgendam,  de  qua  est  sermo,  non  modo  non  prospicere 
et  consulere  publico  communique  bono,  immo  vero  eidem 
penitus  adversari ;  si  in .  medium  gravia  afferamus  ac  so- 
lida  rationum  momenta,  quibus  constet  eam  legem  nuUo 
modo ,  si  ad  sanam  politicam  exigatur ,  posse  probari , 
factum  iri  confidimus ,  ut  publici  isli  nationis  delegati  , 
aut  etiam  ut  vocant  repraesentantes ,  sin  minus  ut  religiosi 
viri ,  saltem  ut  politici  ab  incoeptis  desinant ,  nec  perti- 
naciter  insistant  legi  illi  promovendae,  quae  antipolitica 
demonstratur.  Hoc  autem  est ,  quod  ostendere  assumimus 
innixi  nec  levibus  nec  paucls  argumentorum   rationibus. 

Igitur  lex  illa  censenda  dicendaque  est  antipolitica , 
quae  est  contra  naturam  et  finem ,  quem  in  legibus  con- 
dendis  slbi  praestituere  debet  omnis  sapiens  ac  prudens 

leglslator;  quae  perpetuo  pugnat  cum  religione  illa,  quae 
in  republica  cui  proponitur  dominatur;  quae  statuitur  con- 
tra  communem  sententiam  ;  quae  ubi  servaretur  induceret 
in  morum  corruptionem ;  quae  natura  sua  tendit  ad  dis- 
solutionem  familiae ,  ac  societatis  bono  adversatur ;  quae 
denique  citius  seriusve  revocari  debet ,  aut  saltem  ita  exte- 
nuari  ac  temperari,  ut  nullum  sortiatur  effectum.  Talis  porro 
est  lex ,  quae  sancit  matrimonium  simpliciter  civile ;  igitur 
ea  censeri  ac  dici  debet  prorsus  antipolitica. 

Quamvis  non  pauca  iam  de  nonnullis  ex  recensitis  ar- 
gumentis  disseruerimus  in  superioribus  capitibus,  placuit 
nihilominus  ea  omnia  simul  congerere  ,  ut  unico  veluti 
obtutu  quisque  possit  complecti ,  quae  legem  ,  de  qua 
agimus ,  antipoliticam  ostendunt.  Nonnulla  praeterea  adii- 
ciemus  ad  pleniorem  dictorum  confirmationem.  His  ad  no- 
tam  praecavendam  repetitionis ,  quae  nobis  impingi  pos- 
set ,  praemissis ,  iam  accedimus  ad  enumeratos  articulos 
singillatim  expendendos. 

'''  Ac  primo  quidem  nemo  sanae  mentis  negaverit  anti- 
politicam  legem  illam  esse  habendam  ,  quae  sit  contra 
lcgum  naturam ,  ct  contra  finem  ,  quem  sapiens  quisque 
legislator  in  legibus  suis  condendis  prae  oculis  habere  de- 
bet.  Porro  talem  legem  esse  de  coniugiis  civilibus  liquet 
ex  eo ,  quod  lex  natura  sua  habere  necessario  debet  bo- 
num  ac  honestum  tamquam  finem  sibi  propositum  ,  cum 
ea  non  sit  nisi,  ut  ita  dicam,  imago  ipsius  rationalis  na- 
turae  ac  moralis,  seu  potius  auctoris  ipsius  moralis  or- 
dinis  ac  rationalis  naturae ,  quae  ex  sese  tendit  ad  bonum 
rationale  et  morale.  Ecquis  sane  hoc  ineluctabile  prin- 
cipium  in  dubium  revocaverit  ,  cum  fundamentum  sit 
totius  legislationis?  Non  alium  profecto  finem  sibi  praefi- 
gere  polerit  optimus  quisque  legifer  in  codice  legum  sua- 
rum  condendo.  Bonum  vero  praecipuum  morale  legis  est 
iustitia  et  aequitas ;  ubi  haec  defuerit,  lex  utpote  inutilis 

aut  noxia  vim  nullam  habet  (10) ;  quod  si  iustitiae  ad- 
versetur ,  non  solum  iniusta  evadet  lex ,  neque  obligatio- 
nem  inducet ,  sed  nullatenus  cam  servare  fas  erit ,  cum 
lex  nequeat  esse  vinculum  iniquitatis ;  atque  ideo  naturam 
induit  antipoliticam. 

Eiusmodi  autem  esse  legem  de  coniugiis  mere  civilibus 
facile  quisque  sibi  persuadebit,  si  animadvertat,  eam  le- 
gem  eo  dirigi ,  ut  coniugium  ,  quod  sacramentum  est ,  ad 
conditionem  puri  contractus  revocetur ,  sit  minus  firmum , 
et  revocabile  ad  sententiam  magistratuum  sive  ad  mor- 
tem,  quam  vocant,  civilem,  quaeque  per  legalem  fictionem 
aequiparatur  morti  naturali ,  sive  per  divortium  perfectum, 
quod  in  pluribus  rerum  adiunctis  necessario  pronunciari 
deberet.  Insuper ,  ut  ostendimus ,  facultatem  praeberet  con- 
trahentibus  tum  novas  ineundi  nuptias,  vivente  adhuc  priori 
coniuge ,  quod  esset  inducere  polygamiam  saltem  civilem, 
tum  sese  obstringendi  ad  peccata  patranda  apud  eos ,  qui 

(10)  Non  hic  proferam  ad  propositum  principium  probandum  auctoritatem 
theologorum  omnium,  qui  unanimes  circa  illud  sunt;  neque  institutores  urgebo 
iurisprudentiae  civilis  sive  catholicos  sive  protestantes,  imo  nec  ethnicos  ipsos, 
qui  solo  naturali  lumine  ducti  ad  ipsum  constituendum  conspirant;  hos,  inquam, 
omnes  dimittam.  Satis  mihi  erit  adversus  legis,  de  qua  aginius,  patronos  adducere 
auctoritatem,  quae  plurimum  penes  ipsos  valet,  nempe  Melancthonis  qui  cum  sibi 
proposuisset  hoc  argumentum :  «  Reges  possunt  de  rebus  politicis  suo  iudicio  de- 
creta  facere:  matrimonium  est  res  politica.  Ergo  regibus  licet  de  eo  decretafa- 
cere  suo  iudicio.»  Ita  solvit:  «  Brevis  responsio  est;  maior  negandaest;  reges 
enim  nec  de  politicis  rebus  decreta  suo  iudicio  qualiacumque  condere  possunt , 
seddebent  iustas  leges  condere,  et  sequi  iudiciura  Dei,  videlicet,  ne  condant 
leges  pugnantes  cum  mandatis  Dei.  Politica  res  est  forense  iudicium.  Sed  regibus 
non  licet  leges  condere,  ut  iudexpuniat  innocentem,  sine  legitima  cognitione. 
Habet  suas  metas  regum  potentia,  nec  sumat  slbi  licentiam  contra  mandata  Dei 
aliquidconstituendi.  Pertinent  ad  ipsos  quoque  minae  caelestes:  Vae  vobis  qui 
conditis  leges  iniquas.n  Haec  quidem  Melanchton,  quae  mirifice  quadrant  in  legi- 
feros  nostros.  Operum  reverendi  Philippi  Melanchtonis  pars  secunda.  Vittem- 
bergae  1.562.  in  opusc.  Defensio  coniugii  sacerdotum  missa  ad  regem  Angliae 
p&g.  119.  Quartaobiectio. 

Atque  hic  obiter  adnoto  Melanchtonem  pro  certo  admittere  matrimonium  ad 
Ges  politicas  pertinere  cum  pluribus  aliis  aetatis  illius  protestantibus ,  etsi  alii  re- 
pugnent,  ut  videbimus,  et  rebus  sacris  adnumerent.  Nimirum  semper  ancipites  fu- 
erunt  bac  in  re  protestantes. 

civile  solum  coniugium  facerent ,  ac  saepe  etiam  reluctan- 
tem  cogendi  ad  perseverandum  in  statu  habitualis  peccati, 
uti  pariter  vidimus.  Quae  quidem  omnia  sunt  contra  po- 
liticum  bonum ,  contra  honestatem  et  sanam  ethicen  ,  immo 
et  contra  iustitiam. 

Cum  itaque  lex  debeat  sibi  proponere  bonum  et  ho- 
nestum,  prout  eius  natura  exposcit  et  exigit,  cumque  non 
alium  finem  sibi  obiicere  possit  legislator ,  quam  societa- 
tis  felicitatem,  utrique  autem  opponatur  lex  de  connubiis 
civilibus ,  consequens  est ,  eam  ,  uptote  contra  legislatio- 
nis  naturam  ac  legislatoris  finem ,  dicendam  esse  ex  hoc 
primo  capite  omnino  antipoliticam. 

Secundo.  Sed  est  praeterea  haec  ipsa  lex  antipolitica 
ex  altero  capite,  quod  perpetuo  pugnet  cum  religione, 
quae  in  republica  vel  regno  dominatur.  Quidquid  sen- 
tiant  ac  effutiant  furiosi  pseudo-politici  et  increduli  homi- 
nes ,  vel  ipse  communis  sensus  suadet  ac  docet  ,  num- 
quam  posse  conducere  ad  bonum  societatis  legem,  quae 
aperta  veluti  fronte  cum  religione  cohaerere  non  pos- 
sit,  quam  regnum  vel  respublica  profitetur  (11).  Nam  etsi 
quaelibet  societas  alat  iugiter  in  sinu  homines  exleges , 
libertinos  atque  perversos ,  quos  vere  evomere  dixeris  in- 
fernum  ad  societatis  ipsius  ruinam,  ad  malorum  exitium  et 
scandalum  ,  bonorumque  exercitationem  ,  verumtamen  po- 
pulus  ubi  in  universum  spectetur,  numquam  ex  perditis 

(11)  Sane  si  sermo  sit  de  statu  Siibalpino,  in  Statuto  cosiitutionali  illius 
legni  primus  hic  articulus  legitur  :  «1.  La  Religionc  cattolica,  apostolica,  romana 
(>  la  sola  religione  dello  stato.» 

2.  11  Re  si  gloria  di  esscre  protettore  delia  chiesa.  Di  promnovere  l'oS'. 
servanza  delle  leggi  di  essa  nclle  materie,  che  alla  potcsti  dclla  medcsiina  appar- 
tengono. 

I  magistrati  supremi  vcglieranno  a  che  si  mantenga  il  migliore  accordo  tra  la 
chicsa  e  lo  stato,  ed  a  tal  tine  continucranno  ad  esercitare  la  loro  autoritci  e  giu- 
I  isdiziono  in  ci6  che  concerne  gli  affaii  ecclesiastici  secondo  che  1'  uso  e  la  ragione 
richiedono.u 

Quis  post  haec  suspicatus  csset ,  tot  potuisse  a  comitiis  subalpinis  leges  pro- 
poni  ac  sanciri ,  quae  evcrtunt  plane  hos  ipsos  fuudanientales  Statuti  arUculos? 

eiusmodi  ac  facinorosis  hominibus  coalescit  atque  consti- 
tuitur.  Poterit  quidem  multitudo  esse  magis  minusve  re^i 
ligiosa ,  plus  minusve  ab  officio  desciscere,  attamen  reli-fc/ 
giosus  sensus  in  ea  prorsus  non  exstinguitur ,  immo  iugiter 
virescit  in  animis  observantia  et  obsequium  erga  illam 
religionem  ,  in  qua  a  teneris  unguiculis  instituta  et  alta  est. 
Si  propterea  proponatur,  aut  condatur  lex ,  quae  sit  re- 
ligioni  contraria,  fieri  non  potest  quin  excitetur  publica 
indignatio,  atque  etiam  animi  aversio  tum  contra  legem 
ipsam ,  tum  contra  eos ,  qui  legem  illam  proponunt  eique 
patrocinantur ,  multo  vero  magis  in  eos,  qui  eam  sanciunt.' 
Quod  si  hoc  verum  est ,  ac  de  qualibet  religione  dici 
potest,  multo  magis  affirmari  id  debet  de  religione  sanctis- 
sima ,  quaeque  amorem  populorum  sibi  vindicat ,  cuius- 
modi  est  religio  catholica  ,  ex  qua  tot  bona  in  populura 
universim  atque  in  homines  singulos  proveniunt.  In  re^' 
ligione  ,  inquam ,  catholica  ,  quae  unice  vera  est ,  quaeque 
evidentia  pro  se  tot  habet  credibilitatis  argumenta,  quae 
non  iam  in  opinione  tantum  subiectiva  quemadmodum  pro- 
testantismus ,  aut  alia  quaelibet  secta  ab  humana  superbia 
ac  perduellione  parta ,  sed  tota  divinae  fidei  innititur  , 
quaeque  radices  altissimas  in  corde  fixit  ;  in  religione  , 
inquam ,  catholica ,  quae  licet  interdum  aestu  cupiditatum 
iacere,  et  quasi  languescere  videatur,  tamen  hisce  defer- 
vescentibus  ,  facile  resumit  imperium  suum  ,  reviviscit  ac 
germinat ;  quae  denique  talis  est ,  ut  eius  pulchritudine 
et  sanctitate  capiantur  non  pauci  ex  ipsis  protestantibus , 
qui  tales  non  sunt  ex  destinata  malitia ,  atque  ad  atnan- 
tissimae  matris  gremium  revertuntur,  ut  suavissima  inte- 
riori  pace  fruantur.  Cum  itaque  populus  catholicus  cernat 
legem  proponi,  quae  suae  religioni  adversatur,  eam  intime 
laedit ,  gravissimaque  afficit  iniuria ,  non  potest  non  vehe- 
menter  permoveri  et  concuti  ,  immo  perturbari  ac  irasci 
adversus  legem,  et  adversus  legislatores ,  qui  improvide 

hostiles  se  religioni  exhibent,  populique  religioso  sensui 
se  obiiciunt  (12). 

Legem  autem  de  coniugiis  mere  civilibus  perpetuo  pu- 
gnare  ac  contradicere  doctrinae  et  praxi  ecclesiae  catho- 
licae  probatione  non  indiget ,  atque  ex  hactenus  dispu- 
tatis  abunde  liquet,  quod  nec  pseudo-politici  diffitentur. 
Ergo  hoc  ipso  se  antipolitice  gerere  patefaciunt. 

Tertio.  Nec  minus  antipolitica  eadem  lex  deprehendi- 
tur,  si  ratio  habeatur  eius,  quam  vocant,  opinionis  pu- 
blicae  ac  praevalentis ,  etiamsi  a  religioso  sensu  praescin- 
damus.  Norunt  omnes  rem  semper  aleae  periculive  plenam 
esse  opinioni  firmiter  solideque  constitutae  ac  universali 
contraire.  Ex  sententla  etiam  omhium  politicorum  ,  quibus 
mens  falsis  theoriis  obnubilata  non  sit,  prudentis  legislatoris 
non  est  opinioni ,  seu  communi  sentiendi  rationi  dominanti 
contradicere.  Quod  quidem  principium  si  quovis  tempore 
viguit,  hac  potissimum  aetate  nostra  viget  quam  maxime, 
in  qua  proclamatur  undique  ac  effertur  vis  publicae  opi- 
nionis ,  cui  refragari  sit  nefas;  quaeque  mire  evehitur  et 
extollitur  perinde  ac  si  ipsa  esset  rectrix  ac  regina  mundi, 
ad  cuius  normam  omnia  redigi ,  et  cui  omnia  cedere  de- 
beant.  Novimus  quidem  non  paucos  hoc  abuti  principio , 
qui  praesertim  novitatibus  student ,  efTutientes  publicam 

(12)  Qnod  eiusmodi  nationis  repraesentantes»  ut  vocant,  sint  potius  einsJein 
populi  proditores,  et  agant  in  nonnullis  legibus  proponendis,  aut  favendis  contra 
populi  voluntatem,  ac  votum,  immo  et  mandatum  violent,  quod  acceperunt,  lu- 
culentum  habemus  exemplum  in  protestationcpublica,  quam  nuper  fecit  collegium 
electorale  Niceae  ad  Varum.  Revocavit  siquidem  prout  potuit  a  suo  repraesen- 
tante  De  Forcsta  mandatum ,  quod  ei  dederat ,  eo  quod  suffragio  suo  pro  disso- 
lutione  religiosomm,et  alienatione  bonorum  ecclesiasticorum  in  comitiis  subal- 
pma  causam  religionis  atque  staluli  prodiderit.  Vid.  Vnivers  19.  AoAt  1855. 
Hic  ipse  patrocinatus  est  legi  dc  matrimonio  civili  in  iisdem  comitiis. 

Verum  quod  magis,  clariusque  adliuc  evincit  non  semel  eiusmodi  populi  de- 
legatos  proditores  populi  esse,  ac  religiosum  nationis  sensum  dire  plectere,  osten- 
dit  articulus  periodici  Civilta  caltolica  3.  Sab.  lunii  1S55.  inscriptus  La  charte 
vMt^,  in  quo  exhibetur  tabula  numerica  petitionum  populi  adversus  legem  de 
bonis  ecclesiasticis ,  ex  quibus  patet  quam  contraria  populi  Totis  fuerit  lex  illa, 
quae  tamen  necessaria  obtinuit  suffragia. 

eam  opinionem  essc ,  quae  propria  non  est  nisi  conspi- 
rantis  coetus  ,  qui  se  tamen  populum  universum  appellat, 
nec  est  nisi  opinionis  commentum ,  quod  delet  dies.  Isti 
peccant  quoad  applicationem ,  ast  principium  verissimum 
est ,  ubi  publica  opinio  solido  innitatur  honestatis  ac  ve- 
ritatis  fundamento,  prout  in  casu  nostro  contingit. 

lam  vero  publicae  eiusmodi  opinioni  adversari  legem 
de  matrimonio  civili  compertum  fit  multiplici  ratione.  Com- 
pertum  fitex  eo  ,  quod  si  paucos  illos  leguleios,  ac  pseudo- 
politicos  irreligiosos  et  incredulos  excipias,  qui  eam  in 
publicis  comitiis  promovent,  nullos  alios,  aut  raros  ad- 
modum  habeat  adstipulatores ;  compertum  fit  ex  eo,  quod 
omnes  honesti  cives  ab  eiusmodi  coniugiis  mere  civilibus 
summopere  abhorreant ,  eaque  detestentur ;  compertum  fit 
ex  infamiae  nota,  quam  nomini  suo  inurunt  perpetuo,  qui 
eiusmodi  nuptias  contrahunt  (13);  compertum  fit  ex  cona- 
tibus  illis  omnigenis ,  quibus  utuntur ,  quotquot  vellent 
persuadere  legem,  de  qua  disserimus,  bonam  esse  atque 
utilem  convenientemque  societatis  progressui  ac  libertatis, 
nec  tamen  quidpiam  proficiunt;  omnes  enim  detegunt  ipso- 
rum  sophismata ,  nec  nisi  volentes  decipiuntur  atque  irre- 
tiuntur ;  compertum  denique  fit  ex  iis  ipsis ,  qui  in  qui- 
busdam  regionibus ,  in  quibus  lex  ista  obtinet ,  eiusmodi 
nuptias  inierunt ,  sive  nota  publicae  infamiae  perculsi , 
sive  interioribus  conscientiae  latratibus  agitati ,  sive  as- 
siduis  molestiis  ut  plurimum  existimatae  coniugis  soUi- 
citationibus  permoti ,  tandem  aliquando  resipiscunt ,  et 
coram  ecclesia  matrimonium  suum  contrahunt. 


(13)  Apposite  D.  Sanzet  op.  cit.  pag.  19.  scribit:  L'epouse  de  laloi  inarche 
presque  toujours  aux  autels  de  la  r^ligion ,  et  celle  qui  ne  s'est  point  pr^sent^e  dc- 
vant  Dieu ,  n'ose  pas  lever  la  front  devant  les  hommes.  En  vain  le  magistrat  con- 
sacre  de  telles  alliances;  ropinion  plus  puissante  que  lui,les  m^connait  sans  pitid, 
et  la  pudeur  publique  ex^cute  son  arr6t.  Les  moeurs,  aupr^s  du  peuple,  ont  rem- 
plac6  les  lois.» 

Si  propterea  publica  ac  universalis  opinio  adeo  ma- 
nifeste  se  prodit  ac  patefit  contra  eiusmodi  civilia  coniu- 
gia ,  nonne  summae  est  imprudentiae ,  addam  et  impuden- 
tiae  perfrictaeque  frontis  velle  ipsam  adoriri  ac  provocare? 
Nonne  haec  agendi  ratio  quadantenus  insaniam  ac  furorem 
sapit,et  prorsus  antipolitica  est?  Necconerts,  inquitScriptu- 
ra ,  contra  ictum  fluvii  (1 4) .  Siquidem  fieri  omnino  nequit, 
ut  ea  praevaleat,  ac  sibi  non  accersat  ruinam. 

Moliantur  tamdem  ac  faciant  quidquid  lubet  pseudo- 
politici ,  numquam  eo  pervenient,  ut  hanc  constantem  , 
tenacem  firmamque  opinionem  convellant,  vincant,  aut  su- 
perent.  Haec  inuret  semper  ac  iugiter  reprobationis  notam 
istiusmodi  legi ,  atque  idcirco  imprudentibus  eiusdem  fau- 
toribus  ac  promotoribus  in  seram  usque  posteritatem.  Certi 
hi  esse  possunt  de  proprio  nomine  in  infamiae  albo  in- 
seripto. 

Quarto.  Praeterea  eiusmodi  lex  ex  eo  etiam  capite  an- 
tipolitica  detegitur ,  quod  via  sit  ad  infandam  morum  cor- 
ruptionem,  non  personalem  modo,  verum  etiam  univer- 
salem.  Id  enim  necessario  continget  sub  diverso  respectu 
tum  indirecte  ,  tum  directe. 

Indirecte  lex  ista  moribus  pubhcis  nocumento  est ,  eos- 
que  emollit  et  enervat ,  quatenus  seiungit  coniugium  a 
religione ,  quae  sola  vera  tutrix  est,  efficaxque  custos  fide- 
litatis  coniugalis  ac  honestatis.  Si  Deus  coniugio  non  prae- 
sidet,  si  immo  ab  hac  coniunctione  excluditur,  prout  fit 
in  matrimonio  mere  civili ,  profecto  praesumpti  coniuges 
in  periculis  ac  tentationibus  constituti  non  se  coercebunt 
a  transgressionibus ,  quae  illud  foedant.  Idque  argumento 
quod  dicitur  a  minori  ad  maius  confirmatur ;  nam  si  ii 
ipsi ,  qui  mutuo  apud  altare  promiserunt  ac  iurarunt  in- 
violabilem  fidelitatem ,  tamen  heu  saepe  nimis  illam  infrin- 
gunt,  turpissimeque  eam  foedant,  quidnam  erit  deiis,  qui 

itrtirioiii  iiii    'u  1  -jUnt-jJiti!'!!   i.u<|  »mW.   mvi    ,>.iii.ii.  . 

(14)  Eccl.  IV,  32.  i'l  ^\'\vs  i  i-^.l  ftwtv  o\\  Hilni  \m  ii  ,<,!(vj.v)  i.i   ; 

foedus  suum  iugale  spectant  ut  solum  civilem  conlractum 
omni  religionis  praesidio  destitutum?  Quid  ab  iis  expectes, 
qui  numquam  ad  salutaria  sacramenta  accedunt,  quae 
tamen  validissimum  fraenum  suppeditant,  ne  quis  fragi- 
litati  natura  sibi  insitae  cedat ,  atque  in  praeceps  dilabatur 
ac  ruat ,  cum  ab  iis  frequentandis  in  tali  statu  ab  ecclesia 
arceantur?  Honor  ac  propriae  existimationis ,  seu  digni- 
tatis  humanae  sensus ,  numquam  defectum  religionis  repa- 
rabit  ac  praesidiorum,  quibus  ipsa  utitur  ad  homines  com- 
pescendos  a  vitiis,  atque  ad  virtutem  promovendos  (15). 
Quotidiana  experientia  ineluctabiliter  practicam  hanc  ve- 
ritatem  ostendit.  Deinde  frustra  honoris  ac  propriae  di- 
gnitatis  stimulos  requires  in  iis ,  qui ,  opinione  publica 
posthabita ,  profanis  his  nuptiis  contenti  de  rebgione  sol- 
liciti  non  sunt ,  eamque  potius  contemnunt  ac  nihili  fa-^ 
ciunt.  !"'^« 

Indirecte  item  vim  habet  eadem  lex  in  morum  cor- 
ruptionem  ratione  habita  institutionis  liberorum  ,  quae  , 
ut  abas  animadvertimus ,  christiana  ac  religiosa  esse  non 
potest  ex  parte  eorum,  qui  officia  religionis  non  impjent 
cuiusmodi  esse  eos  vidimus,  qui  civiliter  tantum  copu« 
lantur.  Primum  enim  christianae  ac  reHgiosae  institutionis 
documentum  est  exemplum  institutorum  iuxta  illud  gene- 
rale  efFatum  poetae:  Si  vis  me  flere,  dolendum  est  primum 
ipsi  tibi  ;  alioquin  exhortationes  ac  monita  vim  omnem 
suam  amittunt ,  et  cancri  proles ,  ut  fabula  docet ,  sem- 
per  retrorsum  incedet.  Quid  porro  futurum  sit  de  filiis , 
qui  inter  domestica  haec  scandala  adolescunt ,  quilibet  ex 
sese,  quin  plura  adiiciamus  ,  coniicere ,  seu  verius  pro 


(15)  Ex  his  patet,  per  quam  ridiculum  esse  oraculum,  quod  irreligiosus 
scriptor  Michael  Amari  velut  ex  tripode  pronunciat  in  op.  Storia  de' musulmani 
in  Sicilia.  Firenze  1854.  tom.  I.  cap.  IX.  pag.  224.  «II  scntimento  della  dignita 
umana ,  che  solo  puo  mantenere  i  buoni  costumi ,  era  soffocato  necessariamente 
in  un  popolo,  ii  cui  intelletto  gemea  tra  i  ceppi  dei  frati  e  dello  imperat<ye.»> 

certo  noscere  poterit.  Nimirum  adolescunt  in  scandalum 
et  perniciem  societatis  (16). 

Directe  autem  eadem  lex  inducit  in  morum  corruptio- 
nem  ac  foeditatem  ,  quatenus  contrahentes  constituit  in 
statu  permanenti  publici  concubinatus.  Obductio  vero  le- 
galis  vestis ,  seu  exterioris ,  ut  ita  dicam ,  indumenti  ac 
pallii ,  talis  non  est ,  ut  illorum  tegat  ignominiam  ac  tur- 
pitudinem.  Velint  nolint  pseudo-politici  ,  tales  habentur 
ab  opinione  publica  ,  ac  tamdiu  habebuntur  ,  quamdiu 
sensus  moralis  viguerit,  ac  religiosum  elementum  persti- 
terit.  Probnim  in  eonim  frontibus  indelebile  iugiter  ma- 
nebit.  Nisi  contendant  adversarii  concubinatum  seu  for- 
nicariam  coniunctionem  innocentem  ac  innocuam  esse 
habendam ,  atque  a  vitiorum  censu  delendam  ,  fateantur 
necesse  est  vel  inviti ,  legem  illam ,  quae  christianos  cives 
in  fornicationem  publicam  inducit,  hoc  ipso  inducere  in- 
ter  cives  moralem  corruptionem .  Quo  vero  magis  augeretur 
numerus  eorum,  qui  alieno  scandalo,  aut  exemplo  illecti 
eiusmodi  nuptias  inirent ,  eo  maior  erit  delinquentium  mul- 
titudo ,  ac  proinde  morum  publicorum  depravatio  ,  quae 
ab  ea  lege  originem  traheret. 

Porro  legis  ac  legislatoris  munus  seu  officium  est  bo- 
nos  mores  promovere ,  fovere ,  ac  in  melius  iugiter  diri- 


(16)  Dc  eiuscemodi  nuptiis ,  liberisque  inde  progenitis  verc  cecinit  Horatins 
lib.  III.  od.  VI. 

«  Foecunda  cuipae  saecula  nuptias 
-;•>{    tiijt''     primum  inquinavere,  et  genus,  et  domos:  ''■"^- 

; ,  [  •  /  .'M  ;  ; :  Hoc  fonte  deri vata  clades  .  (J  ?, 

In  patriam  populumque  fluxit 

Non  his  iuventus  orta  parentibus 
Infecit  aequor  sanguine  Punico, 
Pyrrhumque  et  Ingentem  cecidit 

Antioclium,  Hannibalemque  dimm 

Damnosa  quid  non  imminuit  dies?  ^ 

Aetas  parentum,  peior  avis,  tulit 
Nos  nequiores,  mox  daturos 
Progeniem  vitiosorem.» 

gere,  minime  vero  illos  quoquo  modo  labefactare,  emol- 
lire,  atque  corrumpere.  Lex ,  quae  substat  moribus ,  seu 
iis  inferior  est ,  deserit  aeternum  officium  legislatoris ,  qui 
applicare  animum  debet,  ut  cives  meliores  fiant,  nulla- 
tenus  deteriores.  Lex  enim  ad  instar  lucidissimae  facis 
esse  debet ,  quae  praeeat  nationibus  eisque  viam  coUustret 
ac  commonstret,  ut  tuto  incedant,  et  progrediantur.  At 
lex  ista  retropellit  causam  civilis  cultus,  atque  honestatis. 
Etiamsi  mores  ad  tempus  resisterent  pessimae  legis  oblecta- 
mento ,  pedetentim  tamen  populus  cedit  propriae  infirmi- 
tati  ac  propensioni,  adeoque  lex  semper  foret  improvida 
atque  funesta. 

Sane  fatalis  eiusmodi  depravatio  ac  degeneratio  cre- 
sceret  in  dies.  Data  opportunitate ,  licentiae  torrens  exun- 
dans  ac  tumens  repagulum  omne  superaret  ac  plane  ever- 
teret ,  atque  sese  quodammodo  effunderet  rueretque  per 
exitum  ,  quem  ei  legislator  imprudens  aperuisset ,  inun- 
daretque  suis  alluvionibus  societatem  ob  stupidam  incre- 
dibilemque  eorum  imprudentiam ,  qui  tamen  defensores 
societatis  audiunt  (17).  Antipolitica  igitur  censeri  debet 
lex  ista ,  quae  nocet  adeo  morum  integritati ,  eorumque 
corruptionem  potenter  adeo  obsecundat. 

Quinto.  Non  est  quod  pluribus  persequamur,  quae  ad 
evincendum  assumptum  de  lege  antipolitica  civilis  coniugii 
quinto  loco  posuimus  de  destructione  nempe  familiae  ac  so- 
cietatis,  quae  ex  ea  sponte  veluti  sua  oriretur,  post  ea,  quae 
superius  hoc  de  argumento  diximus.  Paucis  tamen  per- 
stringam,  quae  huc  referuntur.  In  familiae  destructionem 
vim  suam  exercet  maior  facilitas  dissolutionis ,  quae  in 
connubio  mere  civili  habetur;  vim  exercet  minor  dilectio, 
quae  in  tali  coniunctione  post  elapsum  aliquod  tcmpus 
vigere  consuevit ;  vim  exercet  animorum  dissensus  etiam 

(17)  Cf.  Sanzet  op.  cit.  Rejkxions  etc.  pag.  22  seqq. 

cx  parte  cognatorum  et  affinium,  qui  excitari  solet  ob  eius- 
modi  coniugia;  vim  exercet  detectio  defectuum ,  qui  prius 
latebant ,  atque  ad  separationem  paulatira  impellunt ;  vim 
exercet  ipsa  legis  impotentia  ad  sarta  tecta  eiusmodi  ci- 
vilia  connubia  conservanda.  Si  quis  enim  quacumque  de- 
mum  ex  causa  optet  fictitias  suas  nuptias  civiles  dissol- 
vere  ,  ut  iurisdictionem  effugiat  magistratus  ,  qui  civile 
coniugium  prius  initum  tuetur ,  ac  servari  iubet ,  satis  ei 
est  in  finitimam  regionem  se  conferre  cum  animo  domi- 
cilii,  aut  quasi  domicilii  ibi  ponendi.  Ibi  exhibito  docu- 
mento  status  liberi  ,  quod  ei  ,  qui  solo  civili  connubio 
coniunctus  est ,  episcopus  aut  parochus  loci  iuxta  eccle- 
siae  leges  denegare  non  potest,  nulla  facta  mentione  ci-' 
vilis  coniugii ,  novas  contrahit  nuptias  in  facie  ecclesiae , 
sicque  actum  est  de  priori  civili  connubio  antea  contracto. 
Quo  in  casu  en  familiam  dissolutam  ,  licet  lex  eam  tueri 
pro  viribus  curet. 

De  prolis  ex  eiusmodi  coniugiis  propagatae  conditione 
in  omni  hypothesi  satis  diximus ,  quin  eadem  iterum  in- 
gerere  debeamus ;  quae  omnia  in  familiae  tandem  de- 
trimentum  cedunt. 

Ecquis  autem  nesciat  societatis  bonum  a  bono  fami- 
liarum  ,  ex  quibus  illa  coalescit ,  pendere  ?  Si  rite  fami- 
liae  fuerint  constitutae  ac  ordinatae,  rite  pariter  erit  con- 
stituta  ac  ordinata  societas ;  ubi  secus  evenire  contigerit , 
societas  a  radice,  ut  ita  loquar,  laeditur  atque  convel- 
litur.  Nam  societas  non  est  demum  nisi  magna  familia, 
quae  ex  privatis  familiis  rite  dispositis ,  tamquam  corpus 
membris  constituitur.  Vices  proinde  omnes,  data  propor- 
tione,  subire  debet  societas ,  quibus  privatae  subsunt  fa- 
miliae ,  societatisque  detrimentum  est ,  quidquid  vergit  in 
familiae  detrimentum. 

Nunc  sciscitari  lubet,  politica  ne ,  an  vero  antipolitica 
lex  dicenda  sit ,  quae  natura  sua  tot  damna  ac  detrimcnta 

afFert  familiae?  Ipsos  adversarios  nostros  pseudo-politicos 
iudices  advocamus. 

Sexto  demum  vel  ex  eo  capite  antipolitica  atque  respu- 
enda  lex  illa  dici  debet ,  quae  citius  seriusve  aboleri  , 
vel  saltem  in  desuetudinem  abire ,  vimque  omnem  amit- 
tere  debet.  Hoc  principium  tamquam  irrepugnabile  lemma 
suppono,  quin  probatione  opus  sit.  Revera  legislator , 
qui  legem  abrogandam  ,  aut  oblivioni  dandam  consti- 
tueret ,  eo  ipso  significaret  propriam  improvidentiam  , 
mentis  angustiam  ,  ac  imprudentiam  non  minimam ,  aut 
impotentiam  et  infirmitatem ,  dum  lex  obruitur  contrariA 
universim  agendi  ratione ,  quae  ipsam  abrogat  legem  ; 
aut  iniquitatem  et  iniustitiam ,  quae  ipsi  legi  inhaeret , 
quaeque  eius  abrogationem  expostulat.  '*'•'' 

Hoc  igitur  principio  assumpto  ,  sic  pergo:  Lex  de  c<m^ 
iugiis  mere  civilibus  cum  orta  sit  ex  principio  protestan- 
tismi  de  separatione  reipublicae  ab  re  christiana ,  ut  suo 
loco  ostendimus ,  atque  ab  hostili  veluti  impetu  facto  in 
ecclesiam,  ubi  haec  impia  phraenesis  cessaverit,  lex  ipsa 
cesset  necesse  est.  Sublata  enim  causa  tollitur  effectus. 
Porro  etsi  homines  quandoque  delirent ,  in  eiusmodi  ta- 
men  deliramentis  diu  consistere  nequeunt;  siquidem  de- 
lirantis  conditio  non  est  homini  connaturalis ;  adeoque  a 
morali  hoc  religiosoque  deliramento  tandem  aliquando 
cives  se  recipiunt  ac  resipiscunt.  Cum  vero  resipuerint, 
riteque  senserint  cives  ,  ferre  amplius  ac  tolerare  non 
poterunt  legem  ,  quae  propriae ,  quam  profitentur ,  religio- 
ni  directe  adversatur  ,  cum  eaque  aperte  pugnat.  Impii 
etiam  pseudo-politici  legis  auctores  fautoresque  tandem 
aliquando  ex  his  terris  commigrant.  Licet  vero  successio 
eiusmodi  hominum  numquam  deficiat,  in  numero  tamen 
successorum ,  si  nonnullos  peculiares  ac  eventuales  casus 
excipias  ,  non  solet  idem  nocendi  studium  durare  ac  per- 
sistere ,  ut  aliquid  de  pristina   intensitate  non    remittat. 

Tunc  autem ,  variis  rerum  concurrentibus  adiunctis  ac  vi- 
cissitudinibus ,  facilius  sese  accommodant  opinioni  prae- 
valenti,  ac  cedunt,  legemque  demum  abrogant. 

Rursum  :  violentum  ,  ex  veteri  adagio  ,  nihil  durabile.  At 
vero  violentam  sub  quovis  respectu  censendam  legem  esse , 
quara  oppugnamus ,  ecquis  inficiari  poterit?  Ipsa ,  ut  vi- 
dimus ,  vim  infert  ecclesiae  catholicae  doctrinae  et  praxi , 
quae  contractum  coniugalem  mere  civilem  nedum  admisit 
umquam ,  immo  eum  irritum  habuit ,  et  habet  etiam  sub 
ratione  contractus,  ex  quo  tridentina  sanctio  constituta 
est  ,  et  tamquam  inhonestum  concubinatum  reiciit ,  re- 
probat ,  damnat.  Vim  infert  conscientiae  publicae ,  quae 
generatim  nota  eam  legem  inurit  teterrima  reprobationis , 
utpote  alienam  ab  antiquis  ac  severioribus  christianorum 
moribus.  Vim  infert  publicae  honestati ,  quae  per  illam  va- 
riis  rationibus  laeditur  ac  temeratur.  Vim  infert  familiarum 
paci  ac  unitati ,  quae  propterea  quatitur ,  pessumdatur , 
destruitur.  Vim  infert  ipsi  politicae  societati ,  quae  aegre 
fert  scandala  eaque  multiplicia  ex  ipsa  lege  promanantia , 
tum  ex  parte  peditorum  hominum  illorum  ,  qui  inverecunde 
insultant  verae  religioni ,  tum  ex  parte  eorum ,  qui  pravo 
exemplo  seducti  ex  quadam  animi  infirmitate  abripi  pa- 
tiuntur  ad  imitationem  eorum ,  qui  ita  ex  destinata  raa- 
litia  se  gerunt. 

Haec  autera  orania  confirraantur  iugi  experientia ,  quae 
nos  docet  tura  antiquitus ,  tura  raaxirae  aetate  hac  nostra 
oranes  eiusraodi  leges ,  quae  vel  offendunt  honestatem  pu- 
blicam ,  vel  laedunt  iura  ecclesiae ,  vel  quae  a  publica 
opinione  reprobantur ,  vel  quae  indoli  populorum  ac  mo- 
ribus  universim  receptis  adversantur,  nihil  obstante  quo- 
vis  legislatoris  conatu,  atque  obsistente  politica  auctori- 
tate  ,  debuisse  aut  teraperari  aut  abrogari.  Ad  terapus 
quidem  perdurarunt  etiam  diuturnum,eoquod  non  paucae 
ex  his  legibus  suffultae  essent  armorum  apparatu ,  ac  rai- 

narum  poenarumque  severitate,  attaraen  cedere  tandem 
debuerunt,  atque  abrogatae  sunt.  Immo  non  paucaeex  his 
legibus  ,  quae  pro  tempore  ,  quo  emanarunt ,  videbantur 
inconcussae  penitus  et  aeternae,  simul  ac  repertum  est 
eas  quibusdam  e  recensitis  vitiis  laborare,  aut  sabito ,  aut 
pedetentim  immutatae  sunt,  aut  in  desuetudinem  et  obli- 
vionem  abierunt,  donec  e  codicibus  fuerint  erasae.  Plura 
exempla  huius  rei  in  promptu  essent,  quae  afferri  pos- 
sent,  nisi  ageretur  de  re  compertissima ,  cunctisque  nota. 
Nulla  ferme  gens  est,  cuius  codex  non  debuerit  his  de 
causis  reformari ,  pluresque  leges  ab  eo   expungi  (18). 

Quod  si  speciatim  agatur  de  legibus,  quae  contra  im- 
mutabilia  ,  atque  inalienabilia  ecclesiae  calholicae  iura 
identidem  latae  sunt  a  principibus  ecclesiae  minus  fa- 
ventibus ,  aut  animo  adversus  illam  prave  disposito ,  aut 
anticipatis  iudiciis  abrepto,  aut  pseudo-politicorum  con- 


(18)  Speciminis  gratia  unum  vel  alterum  ex  prope  innumeris ,  quaepraesto 
essent,  afferemus  exemplom  legum,  quas  principes  abrogarunt, utpote  vel  iniustas 
vel  noxias.  Theodosius  M.  revocavit  quasdam  leges  a  se  latas  reiigioni  aliquatenus 
noxias.  Vid.  Corf.  r^eodo*.lib.  XVI.  tot.De  episc.etcleric.  leg.XXVIl.Item  Mar- 
cianus  leges  aliquot  imperator.  Valentiuiani  et  Theodosii  eadem  de  causa  revocavit 
Novella  de  testam.  cleric.  tom.  VI.  Cod.  Theodos.  pag,  320.  ed.  1655.  Data  haec 
Kovella  fuit  an.  455.  Anthemio  cons.  Hinc  idem  Marcianus  in  lege  XXIV.  inserta 
cod.  lusfiuian.  Cod.Iib.  I.tit.  De  sacros.  eccles. et  rebus  et  privil.  eorum  leg.XlI. 
Privil.  §.2.ifa  generafim  slaluit:  «Omnes  pragmaticas  sanctiones,  quae  contra 
canones  ecclesiasticos  inter\entu  gratiae,  vel  ambitionis  elicitae  sint.  robore  suo 
et  firmitate  vacuafas  esse  praecipimus.»  Imp.  Constans  igni  tradidit  Hectesim 
avunculi  sui  Ileraclii ;  Constantinus  Pogonatus  Typum  destraxit  patris  sui  Con- 
stantis,  uti  constat  ex  Hist.  haeres.  montlielitarnm. 

Atque  ut  ad  tempora  nobis  viciniora  deveniamus,  loaunes  H.  Lusit.  rex  instan- 
libus  Sixto  IV.  et  Innoc.  VII.  in  Brevi  Olim  die  .3.  Febr.  1486.  retractavit  legem 
quam  tnlerat  de  Placito  regio ,  uti  refert  Gar/ia  de  Resende  in  C/jronic. cap.  LXVI. 

Ludovicus  XI.  abolevit  pragmaticam  sanctionem  a  parente  suo  constitutam. 

Ludovicus  XIV  edicto  suo  die  2.  Mart.  1682.  annullavit  declarationem  cleri 
gallicani.  Cf.  D'Aguesseau  toni.XII. 

Leopoldus  dux  Lotharingiae ,  cum  legum  codex  ipsius  nomine  insignitus  a 
Clemente  XI.  proscriptus  esset,  illis  legibus  abrogatis,  alias  ex  mente  summi  pon- 
tificis  suffecit;  ex  Musantio  Tab.  Chronol.  sept.  aetas  tab.  II.  adsec.  XVH. 

Qui  plura  cupit  adeat  Mamachium  in  op.  Del  diritto  della  chiesa  lib.  11. 
tom.  II.  par.  I.  §.  IV. 

siliis  decepto,  ut  saepe  contingit  ,  res  adhuc  luculentior 
evadit.  Nam  quamvis  nequeat  ecclesia  vim  vi  repellere , 
protestatur  tamen  adversus  iniquas  usurpationes  potesta- 
tis  politicae;  deinde  patienter  tolerat  ad  deterius  malum 
vitandum ;  coram  Deo  gemit  de  illata  sibi  iniusta  vi ,  ac 
divinae  providentiae  universum  negotium  dimittlt.  Interim 
lex  quae  parturiebat,  fructus  suos  pessimos  parit,  malum 
semen,  quod  satum  est,  quaquaversus  propagatur,  atque 
suos  producit  effectus  in  eorum  etiam  perniciem ,  qui  im- 
prudenter  illud  severunt.  Tunc  demum  post  plures  inter- 
dum  annos ,  quandoque  etiam  post  secula  coguntur  po- 
steri  iniquam  legem  e  medio  tollere ,  aliamque  sufficere , 
quae  cum  ecclesiae  iuribus  harmonice  coordinetur.  Inter- 
dum  ecclesia  per  longam  annorum  seriem  animo  tranquillo 
iniuriam  perfert  certo  confidens ,  se  victoriam  aliquando 
laturam  esse  de  hominum  pseudo-politicorum  vafritie ;  nec 
umquam  eiusmodi  spes  eam  fefellit.  Ecclesia  quippe  im- 
mutabilis  permanet ,  habetque  pro  se  secula  innixa  divinis 
Fundatoris  sui  promissis  ac  poUicitationibus ;  hinc  ad  tem- 
pus  quidem  tacet,   sed  vincit  tamen  (19). 

Quod  si  tot  leges  utpote  ecclesiae  iura  laedentes  ubi- 
que  locorum  evanuerunt ,  aut  abrogatae  et  abolitae  sunt, 
analogiae  ratio  nos  ducit  ad  idem  affirmandum  de  lege, 
quae  statueretur  in  regno  catholico  ad  sancienda  matri- 
monia  pure  civilia.  Ecclesia  ,  hac  in  hypothesi ,  contra 
eam  legem  protestaretur ;  postquam  vero ,  ut  par  est,  re- 


(19)  Ilorum,  quae  hic  asscrinaus,  luculentissimutn  exemplnm  nobis  exhibet 
c«leberrima  conventio ,  quae  cum  apostolica  sede  facta  est  a  piissimo  Austriae 
imperatore  ac  rege  apostolico  Francisco  losepho  an.  1855.  vi  cuius  iwst  an.  plus 
minus  septuaginta  leges  sic  dictae  losephinae,  quae  adeo  in  materia,  de  qua  agi- 
mus,  christiani  coniugii  ab  ecclesiae  doctrina  et  praxi  difformes  erant,  tandeni 
abrogatae  sunt,  Quod  quidem  cxemplum  alii  principes  imitati  simt,  et  alii  iu 
proximo  sibi  imitari  proposuerunt.  Silentio  praelereo,  quae  nuper  in  regnis  Hispa- 
niaruni  hac  in  parte  gloriose  gesta  sunt,  ubi  non  paucae  leges  apostolicae  sedi  in- 
fensae  pariter  an.  1856.  abolitae  fuerunt;  et  ita  porro  in  regno  Wuertemburgensi,  iu 
magno  ducatu  Badensi,  ct  alibi  passim. 

21 

clamaverit  ob  sanctissimas  sanctiones  suas  indigne  au- 
dacterque  ab  iis,  qui  filios  suos  se  nuncupant,  proculca- 
tas,  Deo  committeret  causam  suam.  Interim  lex  tot  capi- 
tibus  antipolitica ,  adeo  non  modo  ecclesiae ,  sed  ipsius 
populi  catholici  ac  societatis  iuribus  adversa  ,  a  publica 
opinione  reprobata  certissime  temporis  tractu  non  solum 
in  desuetudinem  ac  oblivionem  tradetur,  sed  a  legifera 
ipsa  potestate  necessario  a  codice  expungetur,  cum  de- 
derit  fructus  suos. 

_j  ARTICULUS  IV. 

'      Lex ,  quae  Matrimonium  civile  libertatis  nomine  eohonestat , 
In  legem  desinit,  quae  favet  tyrannidi. 

Vix  suspicari  quispiam  posse  videretur ,  eam  legem  ty- 
rannidi  favere  atque  adeo  esse  tyrannicam,  quae  facultatem 
praebet  indiscriminatim  omnibus  civiles  nuptiascontrahen- 
di,  quaeque  potius  ad  libertatem,  immo  vero  etiam  ad  licen- 
tiam  fovendam  dirigitur.  Atqui  eiusmodi  lex  sub  multiplici 
respectu  necesse  est  tyrannica  evadat,  seu  fons  perpetuus 
multiplicis  vexationis  violentae  atque  tyrannicae.  Tyrannica 
evadet  erga  ecclesiam  eiusque  ministros;  tyrannica  erga 
coniuges ;  tyrannica  erga  prolem ;  tyrannica  denique  uni- 
versim  erga  cives.  Porro  nemo  negaverit  eam  legem  me- 
rito  tyrannicam  nuncupari  ,  quae  contra  ius  statuitur  , 
quae  conscientiae  iura  laedit ,  quaeque  opprimit  civium 
libertatem.  Atqui  talem  evadere  legem  ,  quae  sanciretur 
ad  cohonestanda  civilia  connubia,  sic  per  singula  recen- 
sita  capita  ostendere  aggredimur. 

Ac  primo  ad  ecclesiam  quod  attinet  eiusque  mini- 
stros ,  in  aperto  res  est.  Etenim  lex  eiusmodi  directe  pu- 
gnat  cum  ecclesiae  catholicae  doctrina,  quum  validas  il- 
las  statuat  nuptias  ,  quas  religio  tamquam  irritas ,  nullas , 
ac  fornicarias  repellit.  Dum  proinde  perditae  conscientiae 

liomines ,  nomine  tenus  christiani ,  cas  inire  non  veren- 
tur ,  iure  optimo  ab  ecclesia  reprobantur ,  ac  statutis  ca- 
nonicis  poenis  plectuntur  ,  saltem  quoad  sacramenlorum 
usum,  a  quibus  arcentur.  Intcrim  civilis  auctoritas  hu- 
iusmodi  hominibus ,  qui  ad  legis  normara  raatrimonium 
contraxerint ,  patrocinatur,  eosque  per  vim  defendit  atque 
tutatur.  Exinde  conflictus  inter  civilera  et  ecclesiasticam 
potestatem.  Ecclesiae  ministri ,  si  nolint  ab  officio  desci- 
scere,  tenentur  ex  raunere,  quod  ipsis  incumbit,  ecclesiae 
legibus  obtemperare,  easque  urgere;  hinc  ex  parte  poli- 
ticae  auctoritatis  vexationes  omnigenae  incipiunt,  multae, 
carceres ,  exiba ,  quibus  saevire  solet  in  optimos  quosque 
pastores  ac  sacerdotcs ,  qui  Deo  obedire  malunt  quam  ho- 
minibus.  Adnititur  per  materialem  vim  eos  cogere,  ut  con- 
tra  propriam  conscientiam  agant,  ac  violatores  sacrorum 
canonum  se  constituant ;  quo  vero  isti  fortiorcs  animo  sunt, 
validiusque  pro  iustitia  decertant ,  eo  pugnaciores  publici 
magistratus  fiunt ,  nullique  violentiae  parcunt ,  ut  eos 
tlectant ,  transgressoresque  reddant. 

Constans  haec  est  agendi  ratio  pseudo-politicorum  , 
qui  incipiunt  hostiles  se  praebere  erga  catholicam  eccle- 
siam  ,  seque  adversarios  eiusdem  constituere  ;  nimirura 
leges  prius  iniquas  ac  iuribus  ecclesiae  adversantes  pro- 
mulgant  ,  postea  vero  executioni  mandare  maiori  qua 
possunt  severitate  ,  satagunt :  cura  autera ,  pro  munere 
ecclesiastici  viri  sese  illis  taraquara  raurum  aeneum  op- 
ponunt ,  tunc  potentiores  magistratus  nullura  raodum  ser- 
vant ,  furunt  ,  insaniuntque.  Eos  proscindunt  ope  ephe- 
meridum  pretio  conductarum  ,  maledictis  ,  dicteriis ,  ca- 
lumniis ;  eos  populis  invisos  reddere  quavis  rationc  con- 
nituntur;  adversus  intolerantiam  ,  quam  vocant  clericalem, 
obstinationem ,  pervicaciam  clamant :  sacerdotes  suis  pro- 
ventibus  expoliant ,  in  carceres  detrudunt ,  ac  denique  in 
exilium  pellunt.  Ita  se  gcrunt  cum  ecclcsiae  praesulibus. 

cum  parochis ,  cum  optimis  quibusque  sacerdotibus :  eos 
tamquam  invasores  regii  iuris  traducunt ,  ad  eum  modum 
quo  lupus  adversus  agnum  insurrexit,  eo  quod  locum  te- 
nens  inferiorem  ei,  qui  superius  esset  positus,  turbaverit 
aquam.  lis,  qui  in  historia  hospites  plane  non  sint ,  pa- 
tebit,  ea,  quae  dicimus,  genuinam  referre  historiam  eorum, 
quae  in  eiusmodi  sive  regnis  sive  rebuspublicis  quovis  tem- 
pore  contigerunt.  Verum  opus  non  est  ut  ad  praeteritorum 
temporum  historiam  nos  convertamus ,  cum  adhuc  ob  ocu- 
los  habeamus ,  quae  non  ita  pridem  gesta  sunt  cum  ar- 
chiepiscopo  friburgensi  in  Bisgovia ,  seu  in  magno  ducatu 
Badensi ,  nec  non  cum  aliis  episcopis  et  sacerdotibus  in 
ducatu  nassaviensi ,  in  Helvetia ,  in  republica  Neo-grana- 
tensi ,  aliisque  ditionibus ,  ut  alia  praeteream ,  quae  an- 
nis  superioribus  in  regno  Borussiae  et  alibi  oculis  nostris 
conspeximus.  Et  haec  quidem  nihil  obstante  publica  fide , 
interposita  etiam  quandoque  iurisiurandi  reHgione  de  ec- 
clesiae  catholicae  iuribus  sancte  servandis. 

Hanc  ipsam  agendi  rationem  didicerunt  haud  pauca 
catholicorum  gubernia  ;  nam  eadem  ecclesiae  cathobcae 
iura  invadunt ,  ut  ei  dominentur ,  archiepiscopos  et  epi- 
scopos,  qui  suae  obsequuntur  conscientiae,  nec  non  pa- 
rochos  ,  sanctissimosque  sacerdotes  bonis  expoliant ,  tor- 
quent,  vexant,  exilio  multant,  eo  quod  velint  reddere  Deo 
quae  Dei  sunt,  nec  ea,  quae  Dei  sunt,  prodere  Caesari. 

Dirae  istiusmodi  luctae  interdum  per  annos  ac  secula 
perdurant ,  donec  tandem  ecclesia  sua  ipsa  resistentia 
sive  potius  patientia  iugiter  vincens  plenum  referat  trium- 
phum.  Attamen  vae  filiis ,  qui  moestitia  sunt  matris  suae, 
tum  in  praesenti  tum  in  futuro  saeculo.  Etenim  eiusmodi 
furiosi  ecclesiae  hostes  bullarum  instar  super  aquas  emer- 
gentium  brevi  transeunt  atque  evanescunt ,  districtumque 
iudicium  apud  ipsius  ecclesiae  Sponsum  aliquando  sub- 
ibunt.  Interca  nonne  tyrannicum  cst ,  ecclcsiae  ministros 

atleo  insectari ,  quia  canonicis  legibus  obtemperant ,  vim- 
que  conscientiae  inferre ,  ab  officio  rctinere  ,  imo  etiam 
cogere  ad  id  praestandum  ,  quod  iniquum  in  se  est ,  et 
ab  ecclesia  veritatis  magistra  respuitur  ac  reprobatur?  Ita- 
quelex,  quae  sub  obtentu  libertatis  civiles  sancit  nuptias, 
easque  contra  ecclesiae  iura  tuetur  ac  vindicat,  tyrannica 
dicenda  est  respectu  ecclesiae  eiusque  ministrorum. 

Verum  non  minus  tyrannica  est  eadem  lex  erga  con- 
iuges  civili  tantum  foedere  iunctos;  quod  nobis  facile  est 
ostendere.  Siquidem  fieri  potest ,  ac  saepe  etiam  fit ,  ut 
alteniter  eiusmodi  coniugum  ab  insano  illo  priori  amore, 
quo  tenebatur  ac  movebatur  ad  civiles  nuptias  ineundas, 
se  recipiat ,  sesequc  a  fornicariis  illis  nexibus,  conscien- 
tiae  latratu  commotus,  solvere  velit.  Hoc  in  casu ,  si 
alter  nolit,  ac  recuset  etiam  coram  ecclesia  renovare  con- 
sensum ,  ut  coniugium  legitimum  fiat ,  civilis  magistra- 
tus  sententiae  huic  favet ,  adeoque  pars ,  quae  se  retrahere 
vellet  contra  conscientiam  suam ,  vi  cogeretur  ,  ut  con- 
tractum  civilem  servaret,  in  eoque  permaneret.  Quaproptcr, 
reclamante  conscientia  ,  toto  vitae  tempore  ad  illos  per 
legem  adigeretur  actus ,  quos  tamquam  totidem  habet  pec- 
cata ,  prout  revera  sunt ,  eaque  gravissima.  Quid  porro 
magis  tyrannicum  censeri  potest ,  quam  poenis  quempiam 
ad  peccatum  adigere  et  compellere ,  et  ita ,  ut  nequeat  ab 
eodem  liberari  ?  Atqui  talis  est  lex ,  quae  indulget  con- 
iugia  mere  civilia ;  postquam  enim  haec  ad  legis  normam 
celebrata  fuerint  ,  politicum  regimen  ea  tueri  debet  tam- 
quam  vera  ac  legitima  connubia  ,  nec  permittere  potest 
alterutrius  separationem ,  si  alter  coniux  renuat ,  nec  di- 
vortium  facere  velit. 

Equidem  novi ,  quempiam  ex  huius  legis  fautoribus 
insinuasse  articulum  ,  quem  vocant  addititium ,  eidem  ap- 
poni  posse  ,  quod  hac  in  hypotesl  liceat  vinculum  suum 
abrumpere  ei ,  qui  vellet  ritum  religiosum  superaddi  re 

nuente  coniuge.  Ast  is  non  aniraadvertit  ut  plurimum  foe- 
minam  esse ,  quae  consensum  elicerc  vellet  coram  ec- 
clesia ,  quae  natura  sua  tlebilis  ac  infirma  est ,  timetque 
se  coram  magistratu  hunc  in  finem  sistcre ;  insuper  quae- 
stiones ,  quae  institui  debercnt ,  temporis  moram  exposcunt 
atque  irapensas ,  antequam  ad  sententiam  separationis  dc- 
veniatur.  Interim  ipsa  molestias  ac  vexationes  patitur  , 
quid  igitur  eo  temporis  intervallo  agct ,  aut  quomodo  se 
geret?  Deinde  eiusmodi  clausula  nonnc  foret  legis  ipsius 
damnatio,  tum  quia  facto  ipso  ostenderelur  in  dubium 
revocari  legitimitatem  civilium  nuptiarum  ;  tum  quia  ea- 
rumdem  dissolubilitatem  lex  ipsa  decerneret  ?  Hoc  igitur 
effugium  lcgem  hanc  a  nequitia  non  solveret ,  sed  solum 
imprudentiam  legislatoris  patefaceret. 

Praeterea ,  si  qui  horum  ,  qui  inierint  civiles  nuptias , 
scenicam  suam  coniunctionem ,  quam  optime  norunt  nul- 
lius  esse  valoris,  vellent  dissolvere  ,  seque  cum  altera  con-- 
iugc  legitimo  sanctoque  vinculo  obstringere,  ii  per  legcm  , 
qiiae  civilia  sancit  coniugia  ,  insita  libertate  ad  verum 
matrimonium  ineundum  in  facie  ecclesiae  privantur.  Nam 
lcx  in  foro  suo  uti  lcgitimum  habet  civile  coniugium  ,  ideo- 
que  exceptis  divortii  causis  ab  eadem  lege  statutis ,  viola- 
tionem  connubii  coram  magistratu  initi  numquam  permit- 
tet,  aut  aliquando  permitterc  poterit,  si  sibi  cohaerere  velit? 
civiles  nimirum  magistratus  sententiam  dicent  adversus 
eum  ,  qui  sine  causa  divortii  a  lege  statuta  resipiscere  con- 
tenderet.  Hinc  apparet,  quomodo  lex  sanciens  civilja  coniugia 
vim  inferat  conscientiae ,  libertatem  tollat  legitime  nubendi 
in  facie  ecclesiae,  ac  proinde  consulendi  propriae  saluti.    - 

Maius  robur  idem  argumentum  acquirit  ex  eo  ,  quod 
lex  per  fictionem  legalem  abstrahat  ac  praescindat  a  reb- 
gione,  scilicet  ab  ecclesia  catholica,  in  suis  articulis.  Quo 
fit,  ut  nec  recognoscat  impedimenta  ab  ecclesia  consti- 
luta ,  ac  nova ,  quae  ab  ecclesia  non  admittuntur ,   sub- 

stituat.  Si  proinde  aliquis  nuptiale  foedus  civile  inierit 
cum  aliquo  impedimentorum  canonicorum,  quae  matrimo- 
nium  dirimunt,  quod  postea  detegat,  evidens  est,  eum 
non  posse  in  celebrato  coniugio  permanere,  etiam  hoc  ex 
capite,  irrito  ac  nullo.  Magistratus  vero,  qui  ad  normam 
iegis  eiusmodi  impedimentum  minime  admittit  ,  iterum 
eum  coget  ad  initum  servandum  coniugium  contra  eius- 
dem  conscientiae  dictamen,  adeoque  tandem  tyrannica 
evadat  lex  necesse  est  erga  ipsos  coniuges. 

Demum  si  quis ,  non  quidem  veri  matrimonii  ineundi 
causa,  sed  solius  libertatis  recuperandae  amore  conten- 
deret  se  ab  illo  iugo  subtrahere ,  sub  quo  a  sola  lege  ci- 
vili  tenetur ,  quam  scit  nullius  esse  valoris ,  iste ,  altera 
parte  obnitente ,  profecto  id  efficere  nullo  modo  posset. 
Insolens  autem  non  est  homines  reperire,  qui  cum  cu- 
piditatis  aestu  abrepti  inconsiderate  imprudenterque  se 
coniugio  copulaverint ,  post  aliquod  tempus  inique  ferant 
vincula,  in  quae  se  iniecerunt ,  aut  quia  in  coniuge,  ut 
paulo  ante  animadvertimus ,  detegunt  defectus  ac  vitia  , 
quae  ipsos  prius  latebant ;  aut  quia  angustias  rei  fami- 
liaris  experiuntur  prius  incompertas;  aut  alia  quavis  de 
causa.  At  vero  quamtumvis  maxime  velint  a  ficto  vinculo 
sese  dissolvere  ac  in  libertatem  asserere ,  coguntur  tamen 
inviti  sub  iugo ,  quod  detestantur ,  degere  ac  vitam  infe- 
licem  ducere.  Quo  nihil  iniquius ,  magisque  libertati  con- 
trarium  fingi  potest ,  ratione  habita  ludicri  illius  consen- 
sus,  quem  vi  solius  legis  civilis  praestiterunt. 

Nec  obest  idem  accidere  posse  post  legitimum  nuptiale 
foedus,  quod  coram  ecclesia  initum  fuerit.  Nam  multiplex 
disparitas  interponitur ;  primo  siquidem  contrahentes  no- 
runt  se  recipere  sacramentum  ,  quod  indissolubile  est 
iuxta  ecclesiae  doctrinam  ex  divina  institutione ;  nil  vero 
tale  in  coniugio  mere  civili  reperitur,  imo  probe  norunt 
huiusmodi  contractum  ex  eiusdem  ecclesiae  doctrina  nul- 

lum  prorsus  ac  irritum  fuisse  et  esse.  Secundo ,  sacra- 
mento  gratia  coniuncta  est ,  qua  adiuti  fideles  plures  pos- 
sunt  difficultates  superare  ,  quae  matrimonium  comitantur 
eique  sunt  insitae,  cui  si  obsequantur,  levius  eas  ferunt, 
seu  patienter  tolerant ,  nec  sine  meritorum  foenore  ;  at 
in  contractu  pure  civili ,  cui  religio  est  omnino  extranea, 
imo  quem  damnat  ac  detestatur ,  non  est  quod  gratiam 
quaeramus ;  quin  potius  qui  sic  contrahunt ,  divinae  in- 
dignationi  subiiciuntur ,  Deique  iram  in  se  concitant  ob 
habituale  peccatum  ,  cui  se  obligant.  Tertio,  qui  coram 
ecclesia  matrimonium  contrahunt,  edocti  sunt ,  se  in  per- 
petuum  devincire  ex  comperta  Dei  voluntate  ,  qui  con- 
stituit  foedus  istud  usque  ad  alterutrius  coniugis  obitum 
duraturum  ,  quavis  superveniente  difficultate  ;  contra  vero 
in  coniugio  unice  civili ,  eiusmodi  perpetuitas  ex  solo  le- 
gislatoris  civilis  beneplacito  pendet ;  quia  nempe  regimini 
politico  ita  placuit  ,  etiamsi  contractus  nullius  valoris  in, 
se  sit.  Durum  autem  arduumque  est  nimis  in  casibus  pene 
innumeris  quempiam  tali  subesse  conditioni  invito  ac  re- 
luctante  animo,  ut  quisque  ex  se  expendere  poterit. 

Atque  hoc  adeo  verum  est,  ut  acatholici ,  qui  facile 
adeo  admittunt   divortium  ,   crimini  vertant  ecclesiae  in- 
flexibilem  eius  doctrinam  de  absoluta  ac  omnimoda  ma- 
trimonii   indissolubilitate  ,  nulla  habita  ratione  humanae; 
imbecillitatis ,  totque  difficultatum ,  quibus  interdum  con-1 
iuges  urgentur.  Pseudo-philosophi  ac  libertini  hanc  ipsam  i 
accusationem ,  suam  effecerunt,  ac  proinde  legem  ferream 
appellant.   Nunc   nos  eam  in  ipsos  adversarios  intorque- 
mus,  atque  ita  ad  hominem  eos  perstringimus :  si  vobis 
fatentibus,  ac  contendentibus  etiam,  ecclesiae  catholicae 
doctrina  de  absoluta  coniugii  indissolubilitate  dura  ac  fer- 
rea  est ,  etiarasi   illa  nil  aliud   indicat  quam  Dei   ipsius 
voluntatem;  etiamsi  id  ipsa  doceat  de  matrimonio,  quod 
est  vere  et  proprie    sacramentum   novae    legis  ;   etiamsi 

christianorum  coniugium  tot  sit  munitum  gratiae  praesi- 
diis  ad  levius  eiusdem  onera  ferenda ;  etiamsi  ultro  con- 
trahentes  in  se  perferenda  onera  illa  volentes  scientesque  in 
perpetuum  suscipiant ;  quidnam  erit  censendum  de  scenicis 
illis  nuptiis ,  quae  his  omnibus  destitutae  sunt ,  quae  nul- 
lius  in  se  valoris  sub  quovis  respectu  sunt,  imo  et  re- 
probatae  et  inhonestae,  atque  ex  sola  pendent  humani  irre- 
ligiosique  legislatoris  voluntate?  Num  itaque  ab  eius  nutu 
et  arbitrio  pendere  debebit  status  tot  difficultatibus  obsitus, 
quae  illum  intolerabilem  quandoque  reddunt  ?  Idque  in 
perpetuum  ,  si  casus  excipias ,  quos  legislatori  placuerit 
statuere  ad  divortium  faciendum?  Velis  igitur  nolis,  faten- 
dum  est ,  legem ,  quae  sancit  coniugia  civilia ,  adversari 
coniugum  libertati ,  ac  fieri  etiam  ex  hoc  capite  tyrannicam. 

Sed  et  tyrannica  evadit  eadem  lex  erga  prolem.  Nam 
ut  constat  ex  dictis  ,  quum  ii  ,  qui  matrimonium  pure 
civile  celebrant ,  necessario  irreligiosi  sint  ,  perditaeque 
conscientiae;  hi  quippe  unice  cupiditati  explendae  indul- 
gent,  alioquin  nullo  modo  auderent  se  eiusmodi  nuptiali 
foedere  illigare,  hinc  plerumque  fit  ut  filii  ab  iis  procreati, 
reclamantibus  iuribus  omnibus ,  dcbeant  ethica  illa  ac  re- 
ligiosa  institutione  destitui  ,  quae  vim  in  totam  illorum 
vitae  seriem  ac  rationem  habet.  Utique  cum  in  iuniori 
adhuc  versantur  aetate,  hi  parvi  aut  nihili  faciunt  hanc 
suam  originem  ,  vitiosam  item  irreligiosamque  parentum 
erga  se  agendi  rationem  ,  atque  exitiosum  neglectum  ;  ast 
cum  adoleverint ,  maturioremque  attigerint  aetatem  ,  nisi 
perversi  omnino  fuerint ,  deprehendunt  malam  atque  etiam 
pessimam,  quam  nacti  sunt,  institutionem ,  ac  legem  incu- 
sant ,  quod  in  causa  extiterit  illius  defectus,  quem  in  se 
experiuntur,  cuique  amplius  non  possunt  occurrere. 

Quod  si  perversi  esse  perseveraverint ,  exleges  ac  £a- 
cinorosi ,  prout  plerumque  accidit  in  mortiferis  fructibus 
ex  mortifera  arbore  prodeuntibus ,  id  in  acceptis  huic  legi 

referendum  est.  Nemo  est  qui  nesciat  ex  paterna  ac  do- 
mestica  educatione  plerumque  dependere  maxima  saltem 
ex  parte  totius  vitae  conversationem .  Si  initia  bona  fue- 
rint ,  si  religionis  virtutumque  germina  sata  fuerint  in 
lenellis  cordibus ,  quamvis  ad  tempus  emortua  videantur, 
semina  tamen ,  quae  hiberno ,  ut  ita  dicam ,  tempore  ia- 
cebant  veluti  extincta,  reviviscunt,  virescunt,  efflorescunt, 
et  afferunt  fructum ,  recurrente  calore.  Ast  qui  salutaria 
eiusmodi  semina  numquam  in  se  receperunt,  nec  germen, 
nec  florem ,  neque  fructum  boni  operis  aliquando  proferre 
solent.  Experientia  quotidiana  disparis  huius  exitus  discri- 
men  patefacit.  Animadverterunt  non  pauci ,  quod  plerique 
eorum,  qui  sub  seculi  elapsi  exitum  ante  rebelles  motus 
in  Gafliis  orti  erant ,  atque  documentis  christianis  enutriti 
fuerant ,  etsi,  a  turbine  abrepti ,  fuerint  praevaricati ,  ta- 
men  ad  bonam  frugem  demum  se  receperunt.  Contra  vero 
ex  iis  ,  qui  publicae  iflius  vertiginis  aetate  viam  incre- 
dulitatis  ac  propterea  iniquitatis  a  pueris  erant  ingressi , 
vix  ac  ne  vix  quidem  aliquot  inventi  sunt ,  qui  meliores 
sensus  induerint,  sanctioremque  vitam  sint  amplexi. 

lam  vero  talis  est  infelix  eorum  conditio ,  qui  nascun- 
tur  ex  iis,  qui  civili  coniugio  copulantur.  Si  enim  isti 
nihili  religionem  ducunt,  si  prave  gradiuntur,  si  male 
vivunt ,  quomodo  poterunt  filios  suos  rite  instituere  ,  docu- 
menta  pietatis  instillare ,  sacramentorum  commendare  fre- 
quentiam,  aliaque  eiusmodi  praestare,  quibus  cereos  quod- 
ammodo  iflorum  animos  ad  virtutem  forment  ac  flectant? 
Insanum  foret  haec  a  talibus  parentibus  expectare.  Hinc 
nonnisi  generatio  impiorum  emergere  poterit  ex  eiusmodi 
connubiis.  «  Proverbium  est:  inquit  Scriptura,  adolescens 
iuxta  viam  suam  ,  etiam  cum  senuerit ,  non  recedet  ab 
ea  (20);»  tum  «  Perversi  difficile  corriguntur  (21).» 

(20)  Prov.  XXII.  6.  .  '    '. 

(21)  Eccies.  1.15.  •«  irioUh 

Ouapropter  quamvis  tales  filii  lubentes  ex  pravitate 
cordis  sui  ambulent ,  quia  caeci  sunt  ,  neque  agnoscunt 
quo  gradiantur ,  nihilominus  si  paullo  animadverterent , 
et  in  causam  tantorum  malorum  serio  inquirerent ,  nonne 
accusare  iuste  possent  legem  illam  ,  tamquam  eiusmodi 
gravis  adeo  infortunii  originem  ?  Quum  praeterea  haud 
raro  eiusmodi  filii  bonis  patrimonialibus  sint  destituti ,  ne- 
que  sint  idonei  ad  honestam  sibi  parandam  sustentatio- 
nem ,  quum  et  tabescere  cogantur  in  rerum  pene  neces- 
sariarum  penuria  ,  quomodo  non  incusabunt  tyrannidis 
legem  illam  ,  ob  quam  in  tantum  infortunium  prolapsi 
sunt? 

Demum  respectu  civium  universim  tyrannicam  evadere 
eamdem  legem  non  uno  ex  capite  evincitur.  Ac  primo  ex 
perturbatione  familiarum  ,  parentum  ,  ac  propinquorum. 
Hi  enim,  si  christiani  sinceri  fuerint,  non  poterunt  omni 
qua  valeant  ratione  ,  non  damnare ,  ac  detestari  abomi- 
nabiles  eiusmodi  nuptias ,  atque  prout  in  ipsis  est ,  eis 
obsistere ,  ac  impedire  quominus  contrahantur.  Siquidem 
norunt  eos ,  qui  illas  attentant,  in  ruinam  ac  perniciem 
animarum  suarum ,  in  detrimentum  religionis  et  conscien- 
tiae  id  praestare ,  atque  in  praeceps  malorum  omnium  pro- 
ruere.  Quum  vero  parentibus  cordi  esse  debeat  tum  animi 
tum  corporis  filiorum  suoinim  incolumitas  ,  iure  ac  merito 
moerore  et  dolore  afficiuntur,  si  audierint  filios  suos  aut 
filias  in  exitiosum  eiusmodi  laqueum  se  coniicere.  Ex  al- 
tera  vero  parte ,  inconsulta ,  prout  esse  solet ,  et  incon- 
siderata  iuventus  mala  sua  aut  non  videt,  aut  parvipen- 
dit  ,  caeco  se  cupiditatum  aestu  ,  imo  et  furore  abripi 
sinit ,  nec  quo  pergat  animadvertit ;  effraenes  adolescentes 
consilia  omnia  negligunt ,  monita  et  comminationes  sper- 
nunt,  aures  occludunt  omnibus  rationum  momentis,  nec 
aliud  intendunt,  nisi  ut  eo,  quo  tendunt,  tandem  aliquando 
perveniant 

Rem  ita  identidem  contingere  ecquis  ignorat?  Hac 
de  causa  institerunt  principum  oratores  apud  patres  tri- 
dentinos,  ut  ipsi  vellent  impedimentum  dirimens  consti- 
tuere  ad  compesccndam  eiusmodi  fdiorum  familias  insa- 
niam  (22).  Quum  vero  iustis  gravibusque  de  causis 
noluerint  precibus  acquiescere  illius  concilii  patres  ,  in 
quibusdam  regnis  saltem  promulgata  est  lex ,  qua  filii 
familias ,  qui  inconsultis  ,  obstantibusque  parentibus ,  ma- 
trimonium  celebrarent,  declarantur  civilibus  iuribus  omni- 
bus  tum  quoad  successionem  ,  tum  quoad  haereditatem 
destituti ,  aliisque  poenis  obnoxii  facti  sunt. 

Age  nunc  legem  a  politico  regimine  promulgari ,  qua 
coniugia  mere  civilia  sanciantur  ;  illico  non  pauci ,  cum 
stultorum  infinitus  sit  numerus ,  se  praecipites  dabunt  ad 
eiusmodi  nuptias  ineundas  ingenti  parentum  afflictione  et 
moestitia.  Coguntur  nihilominus  innumeri  cives  iniquae 
legi  illi  se  subiicere ,  quae  ipsorum  cervicibus  imponitur, 
quod  nemo  negaverit  tyrannidem  sapere  ,  immo  vero  et 
esse  quam  maximam(23).  *i 

Vi  praeterea  eiusdem  legis  cogerentur  fideles  tamquam 
legitimos  filios  illos  admittere ,  quos  religio ,   seu  catho- 

(22)  Cf.  Card.  Pallavicini  DeWistoria  del  concilio  di  Trento  lib.  XXII. 
cap.  II.  n.  16.  ubi  legitur:  «  Gii  ambasciadori  francesi  nel  giorno  ventesimoquarto 
di  Luglio  fecero  una  solenne  richiesta  al  concilio  per  parte  del  re. . .  s'annullassero 
i  maritaggi  contratti  da'  figliuoli  di  famiglia  senza  il  consentimento  de'  genitori, 
come  per  lo  piii  e  dannosi  e  disconvenevoli  alle  faraiglie,  e  materia  d'odio  anzichd 
di  amore  tra  i  consorti.» 

(2.3)  Quod  si  a  regimine  politico  sanciente  coniugium  mere  civile,  lex  quoque 
sanciretur  de  nuUitate  coniugiorum,  quae  a  filiis  familias  invitis  parentibus  iniren- 
tur,non  ideo  omnia  evitarentur  incoramoda;  siquidem  facillime  eiusmodi  lex 
eludi  posset,  praesertim  si  reclamarent  non  alia  de  causa  ipsis  parentes  obsistere, 
quam  quod  iuxta  legem  coniugium  celebrare  vellent. 

Nec  obstat  etiam  invitis  parentibus  posse  lilios  familias  inire  nuptias  ad  nor- 
mam  conciliitridentini.  Nam  res  multo  difficilior  accidit,  et  qui  eos  ita  coniunge- 
rentminime  invenirent,  si  casum  excipias,  quo  ipsi  coram  parocho  reluctante  consen- 
sum  ex  improvviso  elicerent,  et  tunc  poenas  gravissimas  certissime  incurrerent ; 
qui  vero  coram  magistratu  civiliter  nuberent,  id  praestarent  ad  legis  praescriptum. 
Sane  experientia  ostendit  nonnisi  rarlssime  id  contingere;  contra  vero  matrimonia 
ciTilia  passim  obtinent  illis  in  regionibus,  in  quibuslex,  dequa  disserimus,  obtinet. 

lica  ecclesia  uti  spurios  ac  nothos  declarat.  Et  quod  con- 
sequens  est  ,  tenerentur  in  iisdera  agnoscere  privilegia 
omnia,  quibus  ab  ecclesia  privantur,  quaeque  tamen  iisdem 
vindicat  lex ,  dum  legitimas  decernit  civiles  nuptias. 

Itaque  respectu  tum  ecclesiae,  tum  coniugum  ,  tum 
prolis,  tum  denique  civium  universim  constat  veritas,  quam 
enunciavimus  ,  nimirum  legem  ,  quae  sub  libertatis  obtentu 
civilia  cohonestat  coniugia ,  in  legem  desinere  verae  li- 
bertati  inimicam  atque  adeo  esse  tyrannicam. 

€APUT  IV. 

DE    ARGUMENTIS    PRO    LEGE    DE    MATRIMONIO   CIVILI. 

Postquam  coniugia  ac  legem ,  quae  circa  ea  versatur , 
sub  omni  respectu  expendimus  ,  religioso ,  ethico  ,  ac  po- 
litico ,  restat  ut  argumenta  excutiamus  ,  quibus  non  ita 
pridem  eiusdem  legis  fautores  adnisi  sunt  eam  cohone- 
stare.  Quod  nisi  sedulo  praestemus ,  accusare  nos  merito 
possent  adversarii  unam  tantum  nos  audisse  partem ,  rem- 
que  sub  una  tantum  facie  spectasse,  ac  neglexisse  ra- 
tionum  momenta  ,  quibus  ii  permoti  fuerunt  ad  eam  pro- 
movendam.  Dissimulare  autem  adversariorum  argumenta 
non  est  ea  refellere. 

Ne  vero  aprtori,  ut  aiunt,  nobis  eiusmodi  argumenta 
confingamus,  eaque  ex  penu  nostro  depromamus,  nobis 
proposuimus  maiori  qua  fieri  potuit  diligentia  ea  exhi- 
bere  ex  discussionibus  ,  quae  in  subalpinis  comitiis ,  atque 
in  subalpino  praesertim  senatu  habitae  sunt,  cum  de  hac 
lege  sancienda  ageretur.  Quum  enim  incredibili  ardore 
quaestlo  haec  fuerit  agitata  ,  putandum  est  legis  fautores 
argumenta  omnia  validiora  attulisse  sive  ad  refellendos 
adversarios,  sive  ad  ipsam  logem  constituendam  ac  conso- 
lidandam.  Haec  nos  fideliter  semper  pro  viribus  affere- 
mus  ,   plerumque  verbum  verbo  reddemus ,  ne  quidpiam 

virium  ac  valoris  deperdant.  Nos  quidem  plura  ex  his 
argumentis  praeoccupavimus ,  alia  etiam  directe  supra  re- 
fellimus ;  attamen  abs  re  non  erit  non  pauca  addere ,  plura 
etiam  iterare ,  praesertim  cum  ipsi  adyersarii  eadem  prin- 
cipia  eademque  argumenta  toties  regesserint.  Oratorum 
nomina  silentio  praeterimus  (1) ,  ac  si  quid  acre  dicen- 
dum  nobis  erit,  id  non  contra  personas,  sed  contra  er- 
rores  dicta  esse  volumus. 

Ut  autem  ordini  ac  claritati  inserviamus,  proposita 
argumenta  in  classes  varias  distribuimus ,  prout  legem  pro- 
pugnant  sub  aspectu  politico,  ethico  ac  religioso,  ac  sin- 
gulos  articulos  in  paragraphos  etiam  dividemus  ,  ut  sin- 
gillatim  hinc  quidem  obiectio ,  inde  vero  responsio  oculis 
legentium  subiiciantur  (2). 


(l)  Nobis  potius  gratissiinum  estrecensere  nomina  eorum ,  qui  conlra  legem 
strenue  pugnarunt;  senatores  salteni  commeniorabiinus ,  qui  eloquenter  dissenie- 
runt;  fuerunt  autem  archiepiscopus  vercellensis,  D'Augennes,  acnobilissimi  viri 
Stara,  Robertus  d'Azeglio,  Colli,  Di  Castagneto,  Della  Marmora,  Della  Torrc, 
Pallavicino-Mossi ,  Sauli,  Di  Colubiano. 

{7)  Hac  ipsa  de  causa  quod  nobis  proposnerimus  argumenta  promere  ex  di- 
scussionibus,  quac  factae  sunt  circa  legem  de  raatrimonio  civili  in  comitiis,  atquc 
in  senatu,  nuUam  rationem  habuimus  eorum,  quae  a  nonnullis  privatis  scriptori- 
bus  hac  super  re  exarata  sunt.  NuUam  proinde  mentionem  iniecimus  opusculi.quod 
hoc  sub  titnlo  vulgatum  est :  De'  principii  razionalt  e  di  diritio  positivo  intorno 
al  matrimonio.  Saggio  per  Giovanni  Siolto-Pintor  deputato  al  parlamento 
sardo.  Cagliari  1852. Item  alterius  opusculi  inscripti :  Del  matrimonio  come  con- 
tratto  civile  e  sacramento.  Studi  di  Filippo  Maineri.  Genova  1853.  Qui  furio- 
sorum  more  debacchantur,  deque  iis  scribunt,  quae  non  callent;  quibusque  iure 
aptari  possunt  quae  ait  Apostolus  I.  Timoth.  I.,  G.  7.  'iConvcrsi  suntin  vanilo- 
quium,  volentes  esse  legis  doctores  non  intelligentes  neque  quaeloquuutur,  neque 
de  quJbus  affirmant.»  Verum  quod  magis  ridiculum  est,  alter  istorum  cum  sit  sa- 
cerdos  declamat  adversus  castam  clericalem  ,  quasi  ipsum  puduerit  gradus  sui. 
Adeo  se  abiecit !  Cetenim  nihi!  pene  novi  addunt  iis ,  quae  in  comitiis  et  in  sc- 
natu  allata  sunt.  Idem  dic  de  aliis  eiusmodi  opellis  eiusdera  ponderis,  quas  ne- 
gleximus. 

ARTICULUS  I. 
ExpeDduntur  argumenta  pro  lege  sub  aspectu  potissimum  pditie». 

Spiritus  cultioris  aetatis  ac  principia  Subalpiai  Gubernii.        ''"^n 

Ab  eo ,  qui  legem  comitiis  subalpinis  proposuit ,  haec 
prolata  fuerunt :  «  Antiqua  ac  recens  patriae  nostrae  le- 
gislatio  dependentem  faciunt  omnino  validitatem  contractus 
civilis  matrimonii  a  consecratione  religiosa,  id  est  ab  actu, 
in  quo  gubernium  ac  magistratus  civiles  nihil  habent 
commune.  At  vero  hoc  consistere  non  potest  cum  spiritu 
qui  praesentem  humanitatem  in  hac  cultiori  aetate  infor- 
mat ,  neque  cum  principiis  quibus  nostrum  guhernium  regi- 
tur  (3) . »  Hinc  novam  legem  proponit ,  qua  statuatur  primo 
quidem ,  ut  coniugium  civiles  non  habeat  effectus  ,  nisi 
quatenus  actus  coniugii  in  regestis  magistratus  civilis  a 
contrahentibus  conscribatur ;  deinde  vero  ut  coniugium  co- 
ram  civili  iudice  celebrari  possit,  quum  religiosa  matri- 
monii  consecratio  locum  habere  non  potuerit. 

Responsio. 

Duo  igitur  afferuntur  motiva  ad  abrogandam  antiquam 
recentemque  legislationem  circa  matrimonium,  et  ad  no- 
vam  substituendam  legem :  tum  videlicet  spiritu^  qui  hu- 
manitatem  seu  civilem  cultum  aetate  hac  nostra  informat , 
tum principia  quibus  novum  regitur  subalpinum  gubernium. 
Sic  etiam  duo  proponuntur  nova  hac  lege  decernenda ;  al- 
terum ,  quod  non  possint  frui  eflectibus  civilibus ,  quorum 
matrimonialis  contractus  in  tabulis  actorum  civilium  non 
fuerit  inscriptus ;  alterum  vero  ,  quod  hic  contractus  ex 
se  solo  sufficiat  ad  legitimum  constituendum  coniugium, 

(3)  Parlamento  sardo.  Camera  dei  deputaii.  Tornata  de!  12.  Glugno  1852. 
pag.  517.  col.  2. 

quoties  et  quacumque  ex  causa  actus  religiosus  locum 
habere  nequiverit.  In  his  quaedam  sunt  satis  aperta ,  quae- 
dam  vero  velamine  tecta.  Nobis  proinde  onus  incumbitco- 
rum,  quae  aperta  sunt,  impietatem  demonstrare,  et  velamen 
detrahere  iis ,  quae  conteguntur. 

Catholicae  legislationis ,  quae  hactenus  viguit ,  anti- 
quandae  ,  eiusque  in  locum  protestanticae  legislationis 
subrogandae  causa  prima  adducitur  spiritus  qui  aetate 
hac  nostra  hodiernam  humanitatem  informat.  Nimirum  aliis 
verbis  prima  ratio  est  spiritus  protestantismi ,  qui  invasit 
magnam  comitiorum  partem,  praecipue  vero  leguleiorum, 
levissimorumque  litteratorum  ,  qui  nec  religionem  catho- 
licam  bene  noverunt ,  nec  protestantismum ,  cuius  spiritu 
incauti  homines  informantur.  Haec ,  ut  innuimus ,  satis 
aperte  fuerunt  prolata  ab  eo ,  qui  novae  legis  schema  pro- 
posuit.  Et  sane,  qui  alius  spiritus  quam  protestantismi , 
non  quidem  dogmatici  ,  sed  increduli  ac  negativi,  potuis- 
set  homines  informare ,  qui  sub  exquisitioris  cultus  specie 
non  profitentur  nisi  religionis  nomen ,  sed  re  et  animo 
athei  sunt  practici?  Qui  ex  protestantismo  unice  mutuan- 
tur  odium  contra  romanum  pontificem  et  contra  ecclesiam 
catholicam ,  a  qua  se  vindicare  gestiunt ,  ac  interea  tum 
catholicismum  tum  protestantismum  despiciunt  et  irrident? 

Utique  talis  est  spiritus  ,  qui  longe  lateque  dominatur, 
agente  potissimum  anglicanismo ,  qui  tum  per  societatis 
biblicae  londinensis  membra  et  cooperatores  ,  tum  per 
emissarios  undique  diffusos  pecunia  potissimum  anima- 
rum  mercaturam  exercet,  et  ad  perduellionem  populos 
commovet  tam  religiosam  quam  civilem.  Pessima  autem 
haec  dispositio  illa  est,  quam  exquisitioris  cultus  deno- 
minatione  pseudo-politici  cohonestant. 

Pronum  ex  istis  est  colligere ,  spiritum  huiusmodi  haud 
pati  posse  legislationem  de  matrimonio  christiano,  prout 
novus  legifer  noster  ingenue  fatetur ,  irao  et   contendit ; 

neque  nos  ei  sinceritatem  lianc  crimini  vertimus  ,  nosque 
cum  illo  fatemur  legislationem  catholicam  cum  tali  spiritu 
nullo  modo  posse  consistere. 

Ast  quis  hunc  induxit  spiritum ,  quis  promovet,  quis 
dilatare  modis  omnibus  connititur?  li  ipsi,  qui  novam  legem 
proponunt.  Hi  sunt ,  qui  ova  fundunt,  qui  eafovent,  ac  d©- 
mum  excludunt. 

Spiritus  exquisitioris  aetatis  est  relattvus ,  et  cum  opi- 
nione  publica  immutatur.  Alius  fuit  hic  spiritus  aetate  re- 
bellionis  gallicae  sub  elapsi  saeculi  exitum;  alius  extitit 
sub  restauratione ,  quam  vocant ;  alius  demum  sub  me- 
dium  praesentis  saeculi.  Spiritus ,  qui  viguit  labente  su- 
periori  saeculo  ,  erat  voltaerianismi  spiritus  et  atheismi ; 
sub  restauratione  fuit  semi-christianus  ;  huic  successit  spi- 
ritus  protest^ntismi  negativi ,  seu  rationalismi.  Quocirca 
si  lex  accommodari  debet  spiritui  politioris  aevi  ,  ut  isti 
contendunt ,  quem  turbulentorum  hominum  opinio  prae- 
valens  ingerit ,  ea  debuit  esse  athea  in  epocha  prima  , 
semi-christiana  in  altera ,  prout  nunc  temporis  debet  esse 
protestantismo  negativo  informata.  Huc  nimirum  tendunt 
generatim  comitia  subalpina  et  aliquot  gubernii  illius  mo- 
deratores.  Quod  si  praevaluerint  decursu  temporis  mor- 
monismus ,  communismus  ac  socialismus ,  ut  lex  sit  huic 
spiritui  accommodata  ,  debebit  patrocinari  polygamiae  ,  ' 
immo  vero  et  communitati  uxorum  ad  normam  reipublicae, 
quam  Plato  somniavit  (4),  et  ita  porro.  Talis  est  sapientia 
nonnullorum  conditorum  legis  in  subalpinis.  i 

(4)  Sane  Plato  Jib.  V.  De  republ.  ubi  ex  professo  lioc  de  argumento  agit, 
prius  statuit  generale  principium  pag.  449.  «Omnia  communia  esse  inter  amicos,» 
quod  deinde  paullatim  evolvit,  hinc  constituit  pag.  452. 

«Veluti  gregi  custodes  atque  pastores.ita  viros  mulieribus  praericere;»demam 
pag.  457.  schema  hoc  legis  proponit:  «Horum  virorum  uxores  omnes  omnium 
communes  sunto ,  nulloquc  privatim  ulli  consuescitor.  Communes  porro  liberi 
sunlo,  neque  pater  filium ,  neque  filius  patrem  agnoscito; »  et  iterum  paullo  post; 
«  Communes  esse  uxores,  communesque  liberos:  si  modo  fieri  po88it;»tum 
pag.  460.  «  Quin  et  laxior  condonanda  est  cum  muHeribus  congrediendi  licentia;» 

22 

lamque  digressi  sumus  in  alterum  motivum  novae  istius 
instituendae  legis  ac  veteri  sufficiendae ;  nempe  principia 
quihus  regitur  novum  subalpinum  guhernium.  Quaenam  prin- 
cipia  haec  in  specie  sint ,  nuspiara  satis  expressa  reperi ; 
si  tamen  coniecturae  locus  dandus  est  ex  factis  publicis 
ac  notoriis,  quae  sibi  invicem  raptim  succedunt,  opero- 
sum  non  est  divinare.  Videntur  igitur  esse  voluntas  op- 
primendi  utrumque  clerum,  secularem  scilicet  et  regula- 
rem ;  expoliatio  ac  depraedatio  bonorum  ecclesiasticorum; 
cauta  ac  per  gradus  procedens  abolitio  primi  constitutio- 
nis  articuli ,  quo  religio  catholica  sola  status  religio  de- 
clarata  est;  inductio  anglicanismi  temperati  ;  compressio 
bonorum  et  evectio  pessimorum  ,  ac  demum  effraenis 
carnis  licentia.  Talia  sunt  principia ,  quibus  non  pauci 
vellent  fieri  duces  gubernii  subalpini ,  cum  quibus  pro- 
fecto  lex  catholica  antiqua  et  recens  de  coniugio  religioso 
componi  nequit.  Idque  ingenue  fatendum  est.  Verum  qui 
eiusmodi  principia  profitentur  ,  meminisse  deberent  ve- 
teris  illius  effati :  quod  ,  qui  spinas  serit ,  tribulos  col- 
ligat  necesse  est.  Hi  autem  tribuli  erunt  anarchia ,  tumul- 
tus ,  perduelliones  ,  direptio  bonorum  ,  destnictio  familiae 
et  societatis. 

Quod  si  eiusmodi  sunt  principia ,  quibus  non  pauci 
moderari  vellent  gubernio  subalpino,  prout  ex  continenti 
publicorum  factorum  successione  manifeste  colligitur;  cum 
impia  ea  sint,  concludamus  necesse  est,  piam  esse  non 
posse  legem,  quae  cum  illis  componi  debet.  At  forte  norma 


pag.  46 1 .  «  Fratres  et  sorores  iex  concedet  una  congredi ,  si  sors  ita  tribuerit.»  Nec 
obliviscitur  ritusreligiosi,  subdenspag.  489.»Tgitur  festi  quidam  dies  erunt  legi- 
bus  constituendi,  in  quibiis  sponsos  et  sponsas  congregemns ,  et  sacra  et  bymni, 
qui  nuptiis  illis  conveniant,  a  poetis  nostris  instituantur,  nuptiarum  autem  nume- 
rum  Magisiraiuum  arbiirio  permittimus.»  Plaionis  Opp.  omnium  tom.  II.  in 
fol.graec.et  latin.  ex  interpr.  .Serrani,  ed.  Henr.Stephani  1578.0misi  turpia  quam- 
plurima,  quae  ibidem  divinus  Plato  constituit.  Isti  sunt  fontes,ex  quibus  commu- 
«i.Mae  hodienii  aquas  suas  derivarunt. 

gubernandi,  cui  innuit  orator,  ea  est,  quam  in  senatu  regius 
minister  proposuit :  «Per  hanc  legem  duo  magna  principia, 
inquit,  in  actum  deducentur  ;  alterum,  quod  gubernium 
sine  uUa  prorsus  exceptione  de  omnibus  actibus  cijvilibus 
leges  ferre  debeat;  alterum  ,  conscientiae  libertas  (5).» 
At  de  duobus  hisce  magnts  principiis  mox  plura  dicemus. 

Interim  reliquum  est ,  ut  velum  detrahamus  ab  iis  , 
quae  per  novam  legem  decernenda  proponuntur ,  sed  ve- 
luti  tecta  ac  obvoluta. 

Primum  est,  quod  non  possint  frui  effectibus  civili- 
bus ,  quorum  contractus  relatus  non  sit  in  tabulas  acto- 
rum  civilium.  Quasi  nempe  non  alia  fuerit  ratio  exigendi 
inscriptionem  coniugii  in  publicis  tabulis ,  quam  statuendo, 
ut  verum  contrahatur  coniugium  validumque  coram  solo 
magistratu  civili.  Hic  non  est  nisi  fucatus  praetextus.  Si- 
quidem  pluribus  aliis  modis,  quam  per  legem  de  matri- 
monio  civili  potuisset  haec  inscriptio  obtineri.  Nam  statui 
poterat,  ul,  praeter  actum  religiosum,  sive  antea  sive  post, 
contractus  coniugales  omnes  inscriberentur  libris  civilis 
magistratus,  prout  nonnullis  in  locis  obtinet,  praesertim 
in  codice  neapolitano  (6).  Poterat  provideri  decemendo 
multam  ,  aut  poenam  contra  eos ,  qui  eiusmodi  inscriptio- 
nem  negligerent.  Poterat  constitui ,  ut  non  fruerentur  ef- 
fectibus  civilibus,  qui  simultanee  utrique  religiosae  ac 
civili   obligationi  non  satisfacerent ,    praecipiendo ,  ut  fit 


(5)  Senato  del  rej/no.  Toinata  del  !6.  Dicemb.  1851.  pag.  189-90. 

(6)  Ita  quidem  in  nomiullis  regionibus  cautiimest,  praesertim  vero,  ut  dixi- 
mns,  in  regno  neapolitano;  attameu  istud  sistema  in  praxi  nec  paucis  nec  levibus 
incommodis  obnoxium  deprelienditur.  Cum  enim  statutum  fuerit  in  codice  neapo- 
litano  sub  gravissimis  poenis,  ut  parochi  non  iungant  coniugia,  nisi  prius  contra- 
hentes  exhibeant  testinionium  magistratus  civilis;  quumque  casus  quandoqueoc- 
currant,  in  quibus  parochi  ex  conscientia  tencntur  matrimonia  iungere,  magistratu 
prorsiis  rei  inscio,  inde  iit,  ut  vexationibus  non  minimis  subiacere debeant.  Huius 
codicis  articulum,  qui  huc  refertur,  paulo  post  describemus.  Hac  etiam  de  causa, 
ut  antea  adnotavimus,  mutinensis  dux  eiusmodi  praescriptionem  temperavit,  et  sic 
dum  obtinet  finem ,  incommoda  omnia  snstulit. 

* 

inAnglia,  utcivilis  magistratus  adesset  actui  religioso  (7) . 
Poterat ,  ut  verbo  dicam ,  pluribus  aliis  modis  occurri  , 
si  hic  revera  legis  finis  praestitutus  fuisset. 

Verum  valde  fuit  diversus  :  nonnisi  tegumentum  fuit  ad 
involvendam  raalitiam,  quae  intus  latebat.  Praecipuus  sco- 
pus  eratnon  modo  actum  civilem  a  religioso  discerpere;  non 
modo  dividere  contractum  civilem  nuptiarum  a  sacramento; 
verum  etiam  tacite  insinuare  totam  coniugii  rationem  in 
solo  contractu  civili  adaequate  consistere ,  ac  persuadere 
essentiam  coniugii  ita  constitui  complerique  per  solum 
contractum  civilem  ,  ut  sacramentum  ,  seu  ut  ipsi  loquun- 
tur ,  actus  aut  ritus  religiosus  non  sit  nisi  quid  acciden- 
tale ,  ac  superveniens  actui  iam  in  suo  esse  completo , 
adeoque  possit ,  incolumi  ipsa  re,  adesse  aut  abesse. 

Talem  nempe  fuisse  scopum  huius  legis  proponendae 
aperte  liquet  ex  altero  capite ,  quod  sanciendum  propo- 
nitur.  Etenim  secundo  loco  dicebatur :  m  casu  quo  con- 
secratio  religiosa  matrimonii  haud  potuerit  locum  habere , 
matrimonium  ipsum  coram  iudice  contrahi  poterit.  Quibus 
in  verbis  totum  latens  virus  continetur ,  hypocrisisque  va- 
ferrima.  Nam  decernitur  matrimonium  plenum  et  integrum 
haberi ,  cum  coram  solo  iudice  laico  celebratur ,  adeo  ut 
coniuges  legitimi  censeri  debeant,  qui,omisso  sacramento, 
consensum  suum  invicem  coram  laico  praebuerint,  ac 
dummodo  legis  praescripto  paruerint,  tuto  posse  contra- 
hentes  negligere  sacramenti  susceptionem  ,  utpote  cere- 
moniam  parvi  nulliusve  momenti. 

Verum  quidem  est  ab  eo,  qui  legem  proposuit,  sermo- 
nem  fieri  de  casu  quo  consecratio  religiosa  haud  potuerit 


(7)  De  qua  tamen  anglica  forma  iam  animadvertinius,  ei  inessc  pernicio- 
snm  principium ,  quod  liberum  contrahentibus  relinquatur  coniugium  suum , 
proutlibuerit,  per  actum  religiosum  consecrare,  aut  omittere:  quod  in  illo  regno, 
quod  ad  paganismum  magnis  passibus  accedit ,  mirum  non  est;  ast  in  regione  ca- 
Iholica ,  in  qua  fide  tenetur  matrimonium  esse  sacramentum,  quis  ferat.' 

locum  hahere.  Hoc  nimirum  est  quod  vaferrimam  hypo- 
crisin  vocavimus  ;  quasi  scilicet  de  solo  casu  exceptionali 
et  contra  iegislatoris  mentem  voluntatemque  ageretur,  ac 
generatim  religiosa  consecratio  maxime  cordi  haberetur. 
At  si  cordi  aeque  fuisset  his  legislatoribus  ritus  seu  conse- 
cratio  religiosa ,  debuisset  ob  rationis  paritatem  constitui , 
ratum  fore  contractum  religiosum  illis  in  casibus ,  in  qui- 
bus  actus  civilis  haud  potuerit  locum  habere.  Ast  illi  maxime 
caverunt  ab  hoc  sanciendo ,  quia  contrarius  omnino  erat 
legis  statuendae  scopus ,  nempe  ut  actus  seu  contractus  ci- 
vilis  ad  exclusionem  consecrationis  religiosae  sanciretur, 

Praeterea  non  agi  in  hoc  legis  schemate  de  solis  ca- 
sibus  exceptionalibus ,  cum  actus  religiosus  locum  habere 
nequit  ,  ex  eo  patet ,  quod  hi  legislatores  in  totius  legis 
schemate  nec  verbum  nec  syllabam  adiecerint  de  neces- 
sitate  actus  religiosi ,  proclamaverintque  separationem  ple- 
nam,  atque  independentiam  omnimodam  matrimonii  civi- 
lis  a  matrimonio  religioso.  Quod  principium  cum  universale 
sit ,  constat  ad  omne  coniugium  extendi ,  et  non  ad  solos 
casus  exceptionales  coarctari. 

beinde,  si  ex  ipsorummet  pseudo-politicorum  doctrina 
coniugium  mere  civile  plenum  perfectumque  in  essentia 
sua  matrimonii  est ,  ita  ut  nihil  ei  desit,  quin  eiusmodi 
coniuges  tuti  in  conscientia  sua  esse  valeant ,  manifestum 
est ,  non  in  solis  casibus  exceptionalibus ,  sed  semper  hac 
ratione  ad  normam  civilis  legis  celebrari  coniugia  posse. 

Demum  ;  dato  etiam ,  quod  ageretur  tantum  in  praxi 
de  casibus  exceptionalibus ,  eiusmodi  restrictio  non  iam 
ex  lege  proposita  dimanaret ,  sed  unice  ex  conscientia 
subditorum.  Etsi  enim  lex  civile  coniugium  omnibus  in- 
discriminatim  proponat,  tamen  catholici,  in  quorum  animis 
fides  extincta  adhuc  non  est,  a  ludicra  illa  celebratione, 
quae  coram  solo  iudice  laico  sine  actu  religioso  fieret  , 
passim  refugerent.  Verum  per  se,  et  ex  intentione  legis 

celebratio  proposita  esset  regulae  Instar  ,  potius  quam 
exceptionis ,  vel  certe  lapsu  temporis  paullatim  exceptiones 
fierent  communes  ,   atque  exceptiones  esse  desinerent. 

Concludamus  itaque  id  quod  unice  verum  est,  fun- 
damentum  hoc ,  quod  obtenditur  ad  legem  istiusmodi  sta- 
tuendam,  impietatem  redolere,  ethypocrisin  sapere  verba, 
quibus  res  sancienda  proponitur. 

§  n. 

Politica  libertas  conscientiae. 

Principium  de  conscientiae  libertate  unum  est  ex  prae- 
cipuis  motivis ,  quae  prolata  sunt ,  et  proferri  solent  ad 
legem  de  connubio  mere  civili  sanciendam.  Hoc  affere- 
bant  deputati  plerique  omnes  in  comitiis  subalpinis  (8); 
hoc  non  pauci  senatores  urgebant  (9)  ;  huic  denique 
insistebat  minister  regius,  cui  summopere  cordi  erat,  ut 
lex  proposita  adoptaretur  (10).  Nihil  frequentius  in  actis 
legislativis  occurrit,  quam  libertas  coscientiae;  et  quod  prae- 
scriptio  ritus  religiosi  obligatoria  videatur  contraria  liber- 
tati  conscientiae  ;  quod  non  oporteat  leges  obligatorias 
statuere  ad  actum  religiosum  ponendum  ;  quod  in  nego- 
tiis  religiosis  relinqui  debeat  absoluta  libertas ,  alioquin 
sacrilegia  fiunt ;  quod  imponere  obligationem  ritus  reli- 
giosi  foret  contra  libertatem  conscientiae ;  et  ita  porro  ; 
nam   eadem  crambes  variis  modis  semper  iteratur  (11). 


(8)  Camera  dei  deputati.  Tornata  del  1.  Luglio  1852.  pag.  640  segg.  item 
Tornata  dei  3.  Luglio  pag.  655  segg.  etc.  etc. 

(9)  Senato  del  regno.  Tornata  dei  15.  Dic.  1852.  Tornata  del  16.  Dicenibr. 
Tornata  dei  18.  Dicembr.  etc.  etc. 

(10)  Tornata  dei  16.  Dicembr.  pag.  189. 

(11)  Loc.  citt. 

Responsio. 

Ut  hic  etiam  quadam  methodo  et  ordine  progrediamur 
in  hoc  excutiendo  principio,  inquiramus  oportet  1 .  Quinam 
sint,  qui  tanto  zelo  principium  proclamant  de  libertate 
conscientiae;  2.  Quidnam  veniat  sub  hac  denominatione  li- 
i)ertatis  conscientiae  prout  ab  his  usurpatur;  3.  An  sibi 
cohaereant ,  qui  absolutam  hanc  conscientiae  libertatem 
proclamant;  i.  Quaenam  sit  vera  ac  germana  conscientiae 
libertatis  notio;  5.  Num  componi  nequeat  vera  conscien- 
liae  libertas  cum  lege,  quae  ad  ritum  religiosum ,  ac  no- 
minatim  ad  formam  tridentinam  obliset  contrahentes. 

o 

Primo.  Qui  igitur  amore  flagrare  videntur  conscientiae 
libertatis,  adeo  ut  illam  solam  in  deliciis  habere  profi- 
teantur ,  sunt  ii  ipsi  ,  qui  destinato  consilio  atque  ex 
praeconcepUD  firmoque  proposito  iugiter  continenterque 
libertatem  conscientiae  insectantur ;  sunt  ii  ipsi ,  qui  per- 
secutionem  saevam  et  acerbam  movent  conscientiae  liber- 
tati ;  sunt  cenique  ii  ipsi ,  qui  nova  quotidie  inventa  spe 
culantur  ad  oivium  torquendam  conscientiam ;  qui  multas , 
carceres,  exilia  decernunt  iis,  qui ,  ne  contra  propriam 
oonscientiam  operentur ,  obsistunt  viriliter  iniuslis  ac  ini- 
quis  huiusmodi  libertatis  conscientiae  postulationibus.  Nota 
omnibus  sunt  exilia  Archipraesulum  taurinensis  et  cala- 
ritani ,  eo  quod  noluerint  contra  propriam  conscientiam 
acquiescere  molitionibus  atque  machinationibus  contra  ec- 
clesiam  excitatis ,  et  participes  fieri  iniquorum  consilio- 
rum  adversus  illius  libertatem  ,  ac  independentiam  a  ci- 
vili  potestate;  sunt  ii  ipsi ,  qui  contra  ius  fasque  omne 
naturale  atque  divinum  post  bonorum  direptionem  reli- 
giosos  viros  ac  sanctimoniales  a  propriis  domiciliis  expel- 
lunt  militari  vi ,  ne  iuxta  propriam  conscientiam  Deo,  cui 
votis  S3  manciparunt  ,  inserviant;  sunt  ii  ipsi ,  qui  de- 
latoribus  omnia  impleverunt ,  ut  verbum  carpere  possint 

ab  ecclesiae  ministris  ,  eosque  vexant ,  deturbantque  ex 
proprio  quo  funguntur  officio ;  sunt  ii  ipsi  ,  qui  sinum 
ac  viscera  matris  suae ,  ecclesiae  scilicet  catholicae ,  per 
dies  singulos  discerpunt ,  ac  misere  lacerant ,  eo  quod  eam 
cernant  impia  haec  sua  molimina  aversantem ,  ac  bellum 
atrox  intentant  adversus  rom.  pontificem  ,  quem  modis 
omnibus  aut  per  se  aut  per  improbos  quosque  publicis 
libellis ,  caenosisque  ephemeridibus  pretio  conductis  pro- 
scindunt ;  sunt  ii  ipsi ,  qui  a  nulla  re  magis  abhorrent , 
quam  a  vera  libertate  conscientiae ,  quam  cdio  revera  ha- 
bent  et  abominantur  (1 2) . 

Dum  proinde  audis  istiusmodi  homines  clamare  liber- 
tatem  conscientiae ,  eam  summis  laudibus  ac  praeconiis 
extollere ,    ac  veluti  optatum  bonum   tandem  acquisitum 

(12)  Apposite  cit.  Carillo  baec  de  libertate  conscientiae  nostrorum  pseudo- 
politicorum  idolo  babet:  «  Liberta  di  coscienza.  E  nel  vero ,  guardate  gli  autori 
della  nuova  infernale  dottrina,  al  labbro  ed  alla  mano:  la  voce  6di  Giacobbe,  ma 
la  mano  e  di  Esaii.  -  Liberta  di  coscienza !  fe  questo  il  loro  creio ,  la  loro  fede , 
la  loro  religione.  Ma  diteci  adunque ,  uomini  dalle  parole  melate,  e  dalla  mano  di 
ferro ,  raoderati  delle  cento  politiche  e  delle  cento  morali ,  diteci  t  forse  per  favo- 
rire  la  libertk  delle  coscienze,  cbe  voi  laici,  e  niente  piii  che  laid ,  qualunque  som- 
mita  occupiate  nella  gerarchia  civile,  stracciate  canoni  e  contordati ,  imponcte 
h  cattolici  le  vostre  leggi  anticattoliche ,  strappate  alle  greggi  i  vescovi ,  gl'  impri- 
gionate,  li  spogliate,  li  cacciate  in  esilio  poveri  e  ramingbi,  scl  percbe  cattolici 
di  coscienza  e  di  opere.!*  Cacciate  ordini  religiosi,  e  ne  divoratele  proprietlt  consa- 
crate  dalla  legge,  dalla  natura,  dalla  religione  -  Stravolgcte  opere  pie,  e  profanate 
la  sacra  volonta  de'testatori;  e  sul  vostro  esempio,  e  sotto  Tegida  vostra  lasciate 
che  clero,  vescovi  e  papa,  e  cbiesa  cattolica  e  religion  dello  stato  sieno  trascinati 
nel  fango  da  una  turba  incivile  ed  impudente ,  cbe  disonora  i  governi ,  e  ricon- 
durrebbe  Teta  de'barbari?-  Zifter^d  di  coscienza!  Eh  no  :  ditela  liberta  rivolu- 
zionaria,  liberta  tiranna.  Ella  si  vanta  la  mandataria  del  popolo ,  e  brutalmente 
flagella  la  coscienza  e  la  libertk  del  popolo.  •  Si  serve  del  protestantismo  per  mi- 
nare  il  cattolicismo,  e  colle  leggi  e  colle  compre  voci  del  piii  osceno  gbrnalismo  ban- 
disceguerramortale  ad  ogni  culto  positivo.  Intanto  mentreognilibeitacade  sotto  il 
despotismo  della  rivoluzione,  cbe  domanda  la  liberta  del  culto,  pe-  avere  licenza 
di  ridersi  di  ogni  culto.  •  Domanda  la  liberta  politica  per  aver  liceiza  di  non  80g- 
giacerc  a  nessun  reggimento  politico.  -Domanda  la  liberta  di  coscieraa  per  manife- 
stare  al  mondo ,  che  debbono  finalmente  perire  il  dovere  e  la  coscieaza.  A  costoro 
sta  bene ,  cbe  si  dia  un  matrimonio  civile ,  ossia  profano  e  brutale  per  isciogliere  da 
ogni  reliquia  di  diritto  divino  le  loro  rilasciate  coscienze.  Se  tale  t  V  acquisto  della 
clviM  moderna,  anzich^  ricercare  proseliti ,  farebbe  meglio  a  coprirsi  li  rossore, 
e  rientrar  nelletenebre.» /sftiMsJowJ  delle  leggi  civili  di  Napoli  pag.  330-331. 

ceu  fructum  exquisitioris  humanitatis  huius  aevi  plenis 
buccis  proclamare,  nonne  tibi  in  mentem  subit  oraculum 
Christi  Domini  Salvatoris  nostri :  Attendite  a  fermento  pha- 
risaeorum  quod  est  hypocrisis? 

Secundo.  At  quidnam  istiusmodi  homines  significant 
sub  libertatis  conscientiae  phrasi?  Profecto  non  aliud  apud 
eos  hoc  nomine  significatur ,  quam  quod  haeretici  pro- 
testantes ,  quorum  spiritu  ac  principiis  reguntur ;  quam 
quod  abiecti  increduli  infimae  classis  ,  scilicet  voltaeriani ; 
quam  quod  rationalistae  vulgares  ,  dum  et  ipsi  has  voces 
usurpant ,  designant.  Eiusmodi  autem  significatio  bifariam 
dividitur ,  scilicet  in  negativam  ,  et  in  positivam  ;  utram- 
que  singillatim  expendamus  oportet. 

In  sensu  negativo  verbis  libertatis  conscientiae  signi- 
ficant,  se  neminem  pati  velle ,  qui  sibi  adversetur,  adeo- 
que  libertatis  nomine  ferendos  esse  negant  eos ,  qui  aut 
dictis  aut  factis  sectantur  principia  omnino  opposita  iis, 
quae  isti  libertatis  assertores  profitentur.  Hos  vocant  li- 
bertatis  inimicos ,  eosque  excludi  volunt  a  publicis  offi- 
ciis  ,  a  magisterio  et  institutione  iuventutis  in  litteris  , 
bonis  artibus  ac  religione ;  excludi  eos  volunt  a  quovis 
magistratu :  potissimum  vero  exclusum  volunt  influxum 
utriusque  cleri  in  populi  mores ,  disciplinam  atque  instru- 
ctionem  ,  ut  liberi  ipsi  omnino  sint,  veluti  a  spectris  ,  quae 
perturbare  eos  quoquomodo  possent ,  taciteque  arguere 
et  commonefacere ,  ut  se  avertant  a  viis  pessimis ,  quibus 
incedere  vellent.  Itaque  Hbertatis  conscicntiae  titulo  ne- 
minem  sibi  volunt  verbo ,  aut  re  contradicere  ,  ideoque 
bonis  omnibus  acre  bellum  indicunt.  Neque  hoc  novum 
est ;  tales  erant  duobus  aut  ter  mille  ab  hinc  annis ,  qui 
iamdiu  hanc  eamdem  libertatem  conscientiae  consecta- 
bantur :  «  Considerat ,  aiebat  David ,  peccator  iustum ,  et 
quaerit  mortificare  eum  (13).»  Dixerunt  (impii),  subdit 

(13)  Ps.  XXXIV.  32. 

auctor  Sapientiae,  cogitantes  apud  se  non  recte:  circum- 
veniamus  iustum ,  quoniam  inutilis  est  nobis ,  et  contra- 
rius  est  operibus  nostris ,  et  improperat  nobis  peccata 
legis  ,  et  difFamat  in  nos  peccata  disciplinac  nostrae... 
...tamquam  nugaces  aestimati  sumus  ab  illo,  et  abstinet 
se  a  viis  nostris  tamquam  ab  immunditiis  (1 4) . »  Exinde 
originem  trahit  illa  insectatio  bonorum  ac  dira  vexatio, 
quam  seditiosi  homines  rerumque  novarum  cupidi  quovis 
tempore  excitarunt  adversus  religionem ,  non  minus  quam 
adversus  saniorem  politicen  (15). 

In  sensu  vero  positivo,  libertas  conscientiae  significat 
1.  emancipationem  omnimodam  ab  ecclesiae  auctoritate  , 
legibus  ac  disciplina ;  ita  ut  nullam  prorsus  ecclesiae  ra- 
tionem  habeant ,  quidquid  statuat ,  praecipiat ,  et  commi- 
netur.  Veluti  filii  exleges  ac  omnino  feriati  a  quovis  fraeno, 
ab  ecclesia  ,  seu  quod  idem  est ,  a  religione  divina  eman- 
cipationem  proclamant.  Nam  cum  nuUa  alia  sit  vera  re- 
ligio  divina  praeter  catholicam ,  huius  excusso  iugo ,  iam 
iugum  excutitur  religionis  divinae  positivae.  Ea  vero , 
quam  isti  sibi  effingunt,  religio,  quamque  etiam  magni- 
ficis  verbis  amplificant ,  non  est  nisi  ens  rationis  ,  et  phan- 
tasma,  aquo  nihil  pertimescunt  contra  conscientiae  latratus. 

Significat  2.  emancipationem  cupiditatum  et  carnis 
praecipue  ,  ut  licentiae  ac  libidini  toti  se  dedant ,  reno- 
ventque  ethnicorum  impudentiam  in  spectaculis ,  in  thea- 
tris ,  in  libris ,  in  picturis  ,  in  foeminarum  commutatione, 
communitate ,  in  abolitione  coniugii ,  ad  quam  ut  viam 
sibi  parent ,  incipiunt  a  statuendo  coniugio  civili ,  ut  sic 
progredi  possint  ad  divortia,  ad  polygamiam  et  ad  ea,  quae 

(14)  Sap.  II.  1-12  seqq. 

(15)  Istornm  imaginein  graphice  nohis  iamdiu  exhihuitSalhislius  De  republ. 
Epist..  I.  n.3.  «'Kactiosi,  inquit,  regunt,  dant,  adimuntquae  lubet;  innocentes  cir- 
cumveniunt,  suosad  iionorem  exlollunt;  non  facinus,nonprobrum,autflagitium 
obstat,  quo  minus  magistratus  capiant;  quod  commodum  est,  trahunt,  rapiunt; 
postremo ,  tamquam  urbe  capla,  lubidinc  ac  licentia  sua  pro  legibus  utuntur.» 

pone  sequuntur.  Atque  haec  ratio  est,  cur  in  huius  legis 
discussionibus  frequenter  adeo  fiat  mentio  libertatis  con- 
scientiae. 

Significat  3 .  libertatem  mali  impune  patrandi  sub  quo- 
vis  respectu ,  confingendi  sibi  et  profitendi  quam  malunt 
religionem ;  sectandi  quam  vocant  propriam  convictionem ; 
perlurbandi  societatem  ,  ac  nova  quaeque  moliendi ;  de- 
magogiam ,  si  opus  fuerit ,  proclamandi :  perveniendi  qua- 
vis  ratione  ad  honorum  verticem,  ad  regimen  politicum 
moderandum,  et  ad  quidlibet  audendum. 

Sane  nisi  hic  finis  supremus  esset  istiusmodi  libertatis 
conscientiae ,  quam  sibi  huius  libertatis  assertores  propo- 
nunt ,  Hcet  diverso  sub  gradu ,  peculiarique  sub  adspectu , 
prout  unusquisque  affectus  est,  quid  opus  esset  eiusmodi  li- 
bertatis  coiiscientiae  solemni  adeo  proclamatione?  Ecquis 
non  fruitur  libertate  conscientiae  ad  obsequendum  religioni, 
ad  Dei  et  ecclesiae  mandata  servanda  ;  ad  templa  celebran- 
da;  ad  frequentanda  sacramenta ;  ad  pietatem  consectan- 
dam ;  ad  misericordiae  opera  excolenda ;  atque,  ut  verbo 
omnia  complectar,  ad  bonum  quodvis  operandum?  Numquid 
aliquando  boni  ac  pii  petierunt  sibi  dari  libertatem  conscien- 
tiae  in  religione  catholica  ,  et  in  statu  vere  catholico  ?  Immo 
vero  ii  erant  in  plena  huius  libertatis  possessione.  Si 
quando  eam  reclamarunt,  reclamarunt  sub  tyrannide  ethni- 
corum  ad  liberum  suae  religionis  exercitium  ;  reclamarunt 
sub  vexatione  haereticorum  ad  euradem  finem;  reclama- 
runt ,  uti  et  nunc  reclamant  a  pseudo-politicis ,  licet  frustra; 
nam  ethnici ,  haeretici ,  increduli  ac  pseudo-politici  num- 
quam  bonis  libertatem ,  quam  pro  se  petunt  et  efflagitant, 
concedunt;  suntque  vere  ex  illorum  numero,  quorum  viscera 
crudelia  in  Bibliis  dicuntur. 

Itaque  in  ecclesia  atque  in  statu  catholico,  non  boni 
ad  faciendum  bonum  libertatem  conscientiae  flagitant ,  sed 
raali  ac  pessirai  quique  venundati  ad  faciendum  malum 

libertatem  exoptant,  ut  libere  vivant ,  aut  in  indifferentia 
quiete  degant,  ut  id  liceat  quod  libet.  Hi  similes  sunt  per- 
versis  illis  iudaeis ,  qui ,  cum  in  vera  religione  adhuc  flo- 
rentetranquillequiescerent,libertatem  conscientiaesibi  dari 
petierunt  ut  a  lege  mosaica  recederent ;  «In  diebus  illis  exie- 
runt  ex  Israel  filii  iniqui,  et  suaserunt  multis,  dicentes  :  ea- 
mus  et  disponamus  testamentum  cum  gentibus  ,  quae  circa 
nos  sunt. . .  .et  bonus  visus  est  sermo  in  oculis  eorum.  Et  de- 
stinaverunt  aliqui  de  populo ,  et  abierunt  ad  regem :  et  dedit 
illis  poteslatem  ut  facerent  iustitiam  gentium,  et  aedificave- 
runt  gymnasium  secundum  leges  nationum  (16).»  Rex  as- 
sensus  est ,  immo  « iussit  aedificari  aras  et  templa  (1 7) . » 
Sic  isti  pseudo-politici  religionis  catholicae  pertaesi ,  dese- 
rentes  instituta  maiorum  inierunt  foedus  cum  valdensi- 
bus  genevensibus ,  hugonottis,  anglicanis  aliisque  haere- 
ticis ,  una  cum  secretis  quibusve  sectis ,  quarum  scopus 
est  omnem  religionem  revelatam  destruere,  libertatem 
conscientiae  proclamarunt  ad  turpissima  omnia  facinora 
impune  perpetranda.  Templa  protestantibus  erexerunt,  bel- 
lum  excitarunt  adversus  religionem  catholicam,  et  adver- 
sus  romanam  sedem ,  utpote  solam  divini  depositi  custo- 
dem  atque  tutricem ;  exagitarunt  quotquot  fideles  catholicae 
ecclesiae  observatores  ,  verique  Dei  cultores  repererunt 
aut  reperiunt,  sub  hisque  auspiciis  libertatem  coniugio- 
rum  adstruere  aggressi  sunt. 

Tertio.  Ast  cohaerentne  sibi  isti  libertatis  conscientiae 
absolutae  assertores  et  vindices?  NuUo  modo.  Nam  hi  ipsi 
sunt,  qui  iuramenta  exigunt  et  imponunt  quoties  id  sibi  su- 
isque  negotiis  expedire  arbitrantur.  lusiurandum  exiguntab 
omnibus  ad  Statutum  fideliter  servandum,  atque  in  sua  in- 
tegritate  custodiendum ,  nominatim  ab  iis,  quos  publicis  ne- 
gotiis  praeficiunt ;  expetunt  a  publicis  raagistratibus  ac  mi- 

(16)  1.  Machab.  L  12-15. 

(17)  Ibid.  V.  19. 

nistris,  sibi  solis  ius  reservantes  intelligendi,  interpretandi 
et  applicandi  idem  Statutum  ad  fines  suos  ;  se  ipsos  sacra- 
mento  religionis  devinciunt  ad  proprium  sibi  demanda- 
tum  munus  sincere  obeundum;  et  ita  porro.  Vae  autem 
illis ,  qui  violatores  ac  fractores  huiusce  iurisiurandi  de- 
prehenderentur !  In  hos  enim  veluti  in  violati  iuramenti  reos 
animadvertunt  gravissimis  poenis.  Si  qui  vero  legis  ac 
iurisiurandi  fractores  propriam  obtendant  convictionem ,  si 
libertatem  conscientiae  pro  se  reclament ,  eos  non  audiunt , 
sed  iuxta  legum  rigorem  plectunt. 

Quinimo  in  istorum  pseudo-politicorum  manibus  ius- 
iurandum  instrumentum  est  potissimum,  quod  ipsis  mi- 
rifice  inservit  ad  vexandos  ecclesiae  ministros.  Identidem 
enim  ipsi  aut  leges  condunt,  aut  decreta  edunt  ecclesiae 
iuri  ac  libertati  contraria ,  quae  optime  noscunt  haud  posse 
a  catholico  sacerdote,  aut  a  religiosis  viris,  salva  conscien- 
tia,  servari.  Attamen  eos  cogunt  ad  praestandum  iusiu- 
randum,  quo  iniquis  illis  legibus  sese  obstringant.  Quod 
si  recusent ,  velut  in  publicos  societatis  hostes  ac  patriae 
proditores  in  eos  furuntac  debacchantur,  eos  officiis,  quae 
obtinent,  destituunt ,  aut  impediunt  quominus  ea  assequan- 
tur  praeter  reliquum  poenarum  apparatum  ad  eos  insectan- 
dos(18). 


(18)  En  quid  refert  Ephemer.  VEcho  du  Mont  Blanc  mens.  Feb.  1855.  «Le 
miuistire  vient  d'envoyer  k  ces  agents  une  circulaire,  par  laquelle  il  leur  commande 
la  surveillance  la  plus  active  contre  les  pr^tres.  On  doit  les  ^pier  dans  les  conver- 
sations  publiques  et  parliculiers,  et  surtout  dans  les  discours  qui  pourraient  pronon- 
cer  en  cbaire.  Des  affid^  seront  envoy^  partout  afin  de  chercher  des  bases  d'ac- 
cusation.» 

Tale  est  systema  persecutionis  in  snbalpinis  contra  libertatera  conscientiae 
erga  sacerdotes. 

Eadera  ephemer.  refcrt  textus  articulorum  legis  5.  lulii  1854.  circa  modifi- 
cationes  codicis  poenalis ,  quae  applicanda  proponitur. 

Art.  2.  «  Les  ministres  des  cultes,  qui,  dans  Texercice  de  leurs  fonctions , 
prononceront  en  asserabl^  publique  un  discours  renfermant  une  censure  des  insti- 
tutions  etdesloisder^tat,  seront  punis  d'on  emprisonneraent  de  trois  mois  k 
deux  ans.u 

Hi  nihilo  tamen  minus  ii  sunt,  qui  protestantur  se  nolle 
religionis  negotiis  immisceri,  quique  unice  consectari  pro- 
fitentur  negotia  civilia ,  qui ,  ne  vim  conscientiae  inferant, 
legem  de  coniugiis  mere  civilibus  ineundis  condunt.  lam 
vero  quonam  modo  diversa ,  immo  et  contraria  plane  eius- 
modi  agendi  ratio  sibi  cohaeret?  Nonne  id  est  verba  dare 
atque  illudere?  Dum  propterea  eiusmodi  homines  ex  una 
parte  conscientiae  libertatem  uti  principium  constituunt 
ad  cohonestandam  legem,  quam  proponunt,  de  matrimonio 
civili ,  ex  altera  conscientiae  libertatem  parvipendunt  atque 
proculcant,  nullamque  prorsus  illius  rationem  habent, 
facile  est  concludere  eos  libertatis  nomine  fallere  incautoSjJi 
eosque  decipere,  ac  fraudulenter  irretire.  '"^ 

Quarto.  Verum  ,  quod  caput  est ,  inquiri  merito  po- 
test ,  num  qui  adeo  perstreperunt  in  comitiis  subalpinis 
ac  in  senatu  regio ,  phrasim  ingeminando  libertatis  co- 
scientiae,  sinceram  germanamque  illius  virtutem  cogno^ 
verint ,  perspectumque  habuerint  id ,  cui  potissime  inni-'' 
tebantur  ad  legem  persuadendam  de  matrimonio  civili? 
Responderi  tuto  potest ,  negative  ,  adeoque  tantum  fragorem 
strepitumque  in  auram  abiisse.  Nam  si  vere  novissent,  quid 
libertatis  conscientiae  nomine  veniat ,  numquam  eam  in 
medium  attulissent  ad  legem  promovendam,  de  qua  agi- 
mus  ;  siquidem  hoc  ipsum  principium  libertatis  conscien- 
tiae  rite  intellectum  legem  ipsam  evertisset. 

Quid  igitur  significatur  per  lihertatem  conscientiae  ? 
Non  aliud  profecto  quam  ius  seu  facultas,  quam  quisque 
civis  et  quilibet  homo  habet  plene  satisfaciendi  ohliga- 
tionihus ,  quas  ei  imponit  propria  conscientia,  quin  leges 
civiles  impedimentum  illis  adimplendis  obligationibus  im- 


Art.  4.  «  Toute  contravention  aux  regles  ^tablies  sur  la  n^cessit^  de  Tassen- 
timent  du  gouvernement  pour  la  publication ,  ou  ex^cution  des  decrets  r^latif»  , 
aux  cultes,  sera  punie  selon  les  cas,  d'un  emprisonnement,  qui  pourra  6tre  port^  ■ 
a  six  mois,  et  d'une  amende  extensible  a  500.  francs,  ■* 

mittant ;  punitionemque  ,  aut  molestiam  hac  de  causa  cui- 
quam  afferant,  sed  potius  tutentur  adversus  impedimenta, 
quae  alii  homines  modis  iniustis  possent  afferre.  Haec  et 
non  alia  est  genuina  libertatis  conscientiae  virtus,  quam 
nemo  in  dubium  revocare  potest.  Nam  prae  iuribus  omni- 
bus,  quibus  homo  fruitur  sacrosanctum  est  illud,  quod  habet 
libere  satisfacendi  obligationibus,  quas  ei  conscientia  prae- 
bet  ac  imponit.  lus  istud  violari  nequit  ab  ulla  lege  sub 
quovis  praetextu. 

Exinde  sequitur  potestatem  civilem  toties  legibus,  aut 
actis  suis  laedere  libertatem  conscientiae ,  quoties  his  le- 
gibus ,  aut  actis  ex  se  aut  ex  consectariis ,  quae  ex  iis 
promanant ,  cives  in  ea  conditione  constituit ,  ut  non  • 
possint  plene  ac  libere  salisfacere  obligationibus,  quas  eis 
conscientia  praescribit ,  seu  non  possint  eas  adimplere 
quin  poenis,  insectationibus ,  damnis  aut  molestiis  qui- 
buscumque  subiiciantur. 

Sequitur  praeterea  ex  data  libertatis  conscientiae  no- 
tione,  eiusmodi  libertatem  supponere  obligationes  religio- 
sas  ac  raorales,  quibus  adimplendis  homo,  aut  civis  te- 
neatur;  quoad  eos  vero  ,  qui  profitentur  increduHtatem, 
reiicientes  cuiusvis  religionis  veritatem  ,  nulla  datur  re- 
ligiosa  conscientiae  libertas ;  siquidem  nullam  agnoscunt 
obligationem ,  cui  teneantur  ex  conscientia  satisfacere. 

Quo  principio  inconcusso  praestituto  ,  inquiri  potest 
ac  debet,  utrum  leges  civiles  debeant  inflecti  atque  ac- 
commodari  iuxta  civium  religionem ,  obligationesque,  quas 
illa  imponit ,  an  vero  religio  atque  obligationes  religiosae 
debeant  se  inflectere,  et  conformare  legibus  civilibus.  In 
priori  hypothesi  religio  fit  legibus  civilibus  superior,  il- 
laeque  debent  huic  subiici ;  in  posteriori  autem  hypothesi 
leges  civiles  dominarentur  religioni ,  quae  illis  parere  te- 
neretur.  Ecquis  porro  sanae  mentis,  et  in  quo  religiosus 
sensus  extinctus  prorsus  non  sit ,  haerere  posset  et  anceps 

esse  inter  duas  has  hypotheses?  Quicumque  enim  sapit, 
haud  dubitabit ,  se  pro  prima  hypothesi  declarare ,  quae 
sola  rationabilis  est,  alioquin  Deus  subiiceretur  homini , 
religio  a  Deo  data  dependeret  ab  hominum  arbitrio ,  quod 
est  absurdum  ac  dictu  impium.  Qui  alteram  profiteretur 
hypothesim ,  consectaretur  despotismum  absolutum ,  effi- 
ceretque  Deum  ac  religionem  ab  eo  datam  instrumentum , 
quo  legislatores  uterentur  ad  fines  suos  ,  modificarent , 
temperarentque  prout  ipsis  libuerit.  Legem  destituerent 
omni  virtute,  quam  haurire  posset  a  religione ,  nec  reli- 
gionis  nisi  nudum  nomen  admitterent.  Quod  esset  athe- 
ismum  practicum  profiteri ,  ac  destruere  omnes  obliga- 
tiones  ,  quas  religio  praescribit  ac  exigit ,  atque  omnem 
libertatem  evertere  religiosam. 

Quocirca  nisi  lex  civilis  religioni  subsit ,  ac  se  con- 
scientiae  civium  accommodet,  qui  religionem  profitentur 
una  cum  obligationibus,  quas  ipsa  iniungit,  numquam  pro 
se  habebit  libertatem  conscientiae ,  contra  vero  eam  pes- 
sumdaret  ac  prorsus  labefactaret ;  impediret  quippe  quo- 
minus  cives  satisfacerent  obligationibus,  quas  eis  religio 
praescribit,  et  quibus  servandis  ex  conscientia  obstrin- 
guntur. 

lam  vero  talis  foret  lex  de  matrimonio  simpliciter  civili 
quoad  eos,  qui  protitentur  religionem  catholicam.  Etenim  - 
non  modo  liberi  catholici  essent  ab  obligatione  ritus  re- 
ligiosi  servandi  in  contractu  coniugali  ineundo  ,  verum 
etiam  cogerentur  admittere  tamquam  coniugium  legitimum 
id,  quod  ex  catholica  fide  non  esset  nisi  concubinatus  et 
fornicatio  ;  cogerentur  subire  consecutiones  omnes,  quae 
ex  illegitima  et  fornicaria  coniunctione  proveniunt ;  coge- 
rentur  admittere  uti  legitimos  filios,  quos  ecclesia  spu- 
rios  esse  declarat ;  cogerentur  ad  actus,  quos  religio  ac 
sana  ethica  ut  illicitos  ac  immorales  damnant  ac  repro- 
bant ;  impedirentur  relinquere  seu  solvere  invalidas  nuptias 

ut  se  legitime  cum  aliis  coniungerent.  Et  si  ageretur  prae- 
terea  de  collisione  impedimentorum  civilium  et  ecclesia- 
sticorum ,  quae  in  alterutro  foro  dirimerent  coniugium  , 
novae  orirentur  angustiae,  quibus  cives  ab  obsequendo 
propriae  conscientiae  impedirentur. 

Ergo  tantum  abest,  ut  principium  de  libertate  con- 
scientiae  possit  permovere  fautores  legis  de  matrimonio 
civili  ad  eam  sanciendara  ,  ut  eos  potius  ab  ea  deterrere 
debuisset.  Ast  cum  supina  tenerentur  ignorantia  seu  insci- 
tia  verae  notionis  libertatis  conscientiae ,  ex  eiusmodi  igno- 
rantia  factum  est  ut  eam  assidue  invocarent ,  eam  plenis 
buccis  creparent,  sicque  illuderent  sibi  et  turbae,  quae 
eis  plaudebat  eadem  qua  illi  novi  sapientes  ignorantia 
laborant. 

Caussa  erroris  turpisque  hallucinationis  in  eis  extitit, 
quod  ipsi  permiscuerint  libertatem  conscientiae  cum  aver- 
sione  religiosa,  seu  incredulitate  ac  licentia.  At  duae  istae 
notiones  immane  inter  se  distant.  Nam  prior  supponit 
religionem  et  obligationes ,  quae  ex  ea  nascuntur  una  cum 
facultate  libere  illis  satisfaciendi  ;  posterior  vero  sup- 
ponit  irreligionem  ac  impietatem  sine  ulla  obligatione  ex 
parte  conscicntiae  quidpiam  executioni  mandandi ;  altera 
proinde  ad  alteram  se  habet  ut  lux  ad  tenebras. 

Sed  neque  misceri  potest  libertas  conscientiae  cum  to- 
lerantia  sive  religiosa,  sive  civili.  Nam  tolerantia  religiosa 
in  suo  conceptu  indicat  permissionem  professionis  alicuius 
cultus  diversi  ab  eo,  quem  provinciae  profitentur  ex.  gr. 
iudaismi  in  regionibus  christianis,  aut  protestantismi  in 
regionibus  catholicis,  adeo  ut  isti  sive  iudaei  sive  pro- 
testantes  nullam  debeant  sustinere  molestiam  ob  suam 
professionem.  Tolerantia  vero  civilis  significat  permissio- 
nem ,  ut  ita  dicam,  negativam ,  vi  cuius  civile  regimen 
non  punit  eos ,  qui  obligationibus  suis  sive  religiosis  sive 
moralibus  non  satisfaciunt.  Utraque  tolerantia  quandoque 

potest  esse  necessaria  ad  vitandum  malura  deterius  ;  neutra 
umquam  potest  esse  illimitata;  alioquin  deberent  admitti 
indiscriminatim  cultus  omnes  etiam  abominabiles  et  im- 
morales  ,  nec  non  omnia  permitti  facinora  ,  atque  excessus 
omnes,  ad  quos  effraenatae  cupiditates  homines  interdum 
rapiunt.  Quod  nemo  profecto  volet ,  nec  ullum  gubernium 
eiusmodi  tolerantiam  profitetur. 

Sub  neutro  autem  hoc  titulo  potest  lex  sanciri  de  ma- 
trimonio  civili ;  non  quidem  sub  titulo  tolerantiae  reli- 
giosae  quando  imperium  est  catholicum ,  quia  religio  ca- 
tholica  respuit  ac  damnat  tale  coniugium ;  legislatio  vero, 
quae  harmonice  cohaereat  cum  religione  catholica,  ipsum 
respuere  pariter  debet(19).  Id  vero  tanto  magis  quanto 
eiusmodi  lex,  qua  permitteretur  omissio  illius ,  quem  vo- 
cant,  ritus  religiosi,  haberet  effectus  positivos,  prout  toties 
animadvertimus ,  quibus  fit  ut  catholicus  impediatur  adim- 
plere  illas  obligationes,  quas  eius  conscientia  ab  ipso  ef- 
flagitat ,  adeoque  laederetur  ex  dictis  libertas  conscientiae. 
Neque  sub  titulo  tolerantiae  civilis ,  quia  hac  lege  non 
solum  permitteretur  malum  sine  punitione  ,  sed  inferre- 
tur ;  siquidem  vocaretur  matrimonium  quod  tale  non  est , 
cohonestaretur  hoc  nomine  quod  est  per  se  malum ,  nempe 
concubinatus  aut  fornicatio ,  et  sic  lex  illuderet  cives ,  in 
errorem  pertraheret  turpissimum,  putantes  se  contrahere 
coniugium,  dum  non  est  nisi  coniunctio  mere  fornicaria. 
Ad  summum  posset  lex  civilis  declarare,  quod  tamquam 


(19)  Quod  apprime  cognovit  ac  professus  est  D.  Portalis  senior  offerens  Con- 
cordalum  isoi.corpori  legislativo,  et  sic  ipsum  effatusest:  «Quelques  personnes 
se  plaindront  de  ce  que  Ton  n'a  pas  conserv^  le  mariage  des  prStres ;  mais  lorsque 
l'on  admet ,  ou  que  l'on  conserve  une  rdigion ,  il  faut  la  r^gir  d'apr^  ces 
principes.  Mais  s'arroger  arbitrairement  de  perfectionner  les  idees  et  les  institu- 
tions  religieuses,  sont  des  pr^tentions  contraires  i  la  nature  des  clioses.  On  ne 
pourrait  entreprendre  de  perfectionner  une  religion  sans  convenir  qu'elle  est  vi- 
cieuse  et  cons^quemment  sans  la  d^truire  par  les  moyens  dont  on  userait  pour 
l'etablir.'>  Quamquam  in  aliis.,  ut  postea  videbimus,  ipse  sibi  consfans  in  boc  prin- 
cipio  non  fuerit. 

minus  malum  permitteret  seu  toleraret  concubinatum  ad 
evitandum  maius  malum.  At  quis  non  horresceret  ad  solam 
enunciationem  legis  de  concubinatu  civili?  Nemo  certo  in 
comitiis  subalpinis  auderet  eiusmodi  legem  proponere  san- 
ciendam  (20). 

Igitur ,  ut  iam  argumentum  hoc  absolvamus ,  perpe- 
ram  tanta  cum  contentione  adducta  est  a  legis  fautoribus 
libertas  conscientiae  ad  eam  cohonestandam  ,  cuius  ger- 
manum  sensum  ne  cognoverunt  quidem. 

Quinto.  Demum  expendendum  remanet  ex  iis  ,  quae 
proposuimus ,  data  etiam  falsa  ac  erronea  adversariorum 
nostrorum  libertatis  conscientiae  significatione,  an  ea  com- 
poni  nequeat  cum  lege ,  quae  obliget  ad  servandum  ritum 
religiosum  in  nuptiis  ineundis?  Respondemus  nihil  esse 
tali  compositione  facilius.  Si  enim  sermo  sit  de  acatho- 
licis ,  satis  erit  decernere  ut  ipsi  ritum  suum  servent  co- 
ram  ministris  suis  ,  prout  hactenus  facere  consueverunt , 
actumque  suum  in  libris  magistratuum  civilium  inscri- 
bant.  Quod  si  agatur  de  catholicis,  nihil  impedit  quo- 
minus  statuatur  ut  contractus  civilis  nullius  roboris  sit  ad 
effectus  civiles  ex  eorum  coniugio  obtinendos,  nisi  in  facie 
ecclesiae  actus  religiosus  celebratus  fuerit,  quemadmodum 
in  quibusdam  guberniis  obtinet  (21).  Nihil  pariter  impedit 
quominus,  nonnuUis  casibus  exceptis ,  episcopi  parochos 
cogant ,  antequam  nuptiis  assistant  ac  benedicant ,  ut  a 

(20)  Cf.  egregium  Opusculum  cit.  Belle  leggi  civili  che  riguardano  il  tna- 
trimonio  de'cristiani,  in  quo  tota  haec  tlieoria  fuse  evolvitur,  et  ex  quo  nos 
pauca  haec  delibavimus.  Accepi  quod  eius  auctor  sit  cl.  A.Rosmini. 

(21)  Ut  in  regno  neapolitano  in  cuius  codice  cap.  111.  Degli  atii  di  matri- 
monio  ita  statuitur:  «  II  matrimotiio  nel  regno  delle  due  Sicilie  non  si  pu6  le- 
gittimamente  celebrare,  che  in  faccia  della  chiesa,  secondo  le  forme  prescritte  dal 
concilio  di  Trcnto.  Gli  atti  dello  stato  civiie  sono  essenzialmente  necessarii ,  e  pro- 
cedere  debbono  la  celebrazione  del  matrimonio,  perche  il  matrimonio  produca  gli 
effetti  civili,  tanlo  riguardo  ai  coniugi ,  che  ai  di  loro  ligli.»  Codice  per  lo  regno 
delle  due  Sicilie.  Napoli  1829.  par.  1.  Leggi  civili  lib.  1.  cap.  3.  pag.  15.  Verum- 
tamen,ut  paullo  ante  adnotavimus,  haud  levia  interdum  ex  necessitateactuspraevii 
eivilis  celebrationi  matrimonii  incommoda  provenire  soient. 

contrahentibus  exigant  documentum  de  actu  civili  coram 
magistratibus  celebrato ,  prout  in  nonnullis  Galliae  dioe- 
cesibus  ac  provinciis  fieri  consuevit  ad  praecavendas  mo- 
lestias,  si  secus  fieret  (22).  Nihil  demum  impedit ,  quo- 
minus  poenis  multentur  qui  civili  legi  non  obtemperent, 
quae  iubet  coniuges  se  sistere  coram  civili  iudice  sive 
ante  sive  post  celebrationem  coniugii  ad  formam  a  triden- 
tino  praescriptam . 

Sic  sarta  tecta  iura  civilis  regiminis  et  ecclesiae  ser- 
varentur ,  nec  ulla  intercederet  conscientiae  libertatis  vio- 
latio ;  quia  quicumque  religionem  positivam  profitetur , 
debet  religioni  suae  conformari  in  actibus  religiosis,  cu- 
iusmodi  est  christianum  coniugium. 

Ceterum  conscientiae  libertas  non  est  nisi  velaraen  ac 
praetextus  condendae  legis  huius,  legislatoresque,  de  qui- 
bus  agimus ,  minus  dicunt ,  quam  reipsa  intendant.  Vera 
ratio  est ,  quia  ipsi  matrimonium  quoad  suam  substan- 
tiam  non  spectant  nisi  uti  rem  omnino  civilem  ,  cuius 
proinde  dispositio  plena  ac  integra  ad  civile  regimen ,  et 
quldem  exclusive  pertineat.  Hac  de  causa  ius  vindicant 
civili  foro  statuendi  impedimenta  quaevis  dirimentia ;  ius 
ad  ipsum  revocant  iudicandi  de  causis  matrimonialibus , 
decernendi  divortia  aliaque  praestandi,  prout  sibi  bonum 
visum  fuerit.  Hac  de  causa  et  in  eumdem  finem  non 
modo  distinguunt ,  sed  plane  discerpunt  contractum  con- 
iugalem  a  sacramento,  seu,  ut  ipsi  loquuntur,  a  consecra- 
tione  religiosa ,  quam  unice  ecclesiae  dimittunt  una  cum 
inspectione  circa  dispositiones  ad  sacramentum  rite  obeun- 
dum.  En  quid  isti  velint  ,  prout  ex  ipsius  legis  oblato 
schemate  constat ,  ac  non  pauci  oratores  et  ministri  ipsi 
regii  in  comitiis  subalpinis  declararunt  (23).  Idipsum  iam 

(22)  Hoc  ipsiim  coDstitutum  est  in  aliquibus  conciliis  proTincialibus,  quae 
in  Gallia  annis  superioribus  celebrata  sunt. 

(23)  Cf.  Senato  del  regno.  Tomata  dei  18.  Dicemb.  pag.  203.  col.  3.  item 
pag.  204.  etc. 

tentatum  fuerat  a  losepho  II.  (24).  Idque  plures  aulici  ca- 
nonistae  austriaci  imperii  superiori  aetate  adstruere  ausi 
sunt  (25);  ast  frustra  ,  constanter  eis  obnitente  ecclesia. 
Neque  umquam  haec  obtinebunt  legislatores  subalpini ,  nec 
eorum  canonistae,  ut  lo.  Nepomuc.  Nuytz,  aut  assentato- 
rum  turba ,  cum  haec  omnia  adversentur  dogmaticis  ca- 
nonibus  tridentinis ,  qui  immoti  persistent  (26). 

Nec  quidpiam  obest  praetextus  ,  quem  nonnulli  ora- 
tores  in  comitiis  subalpinis  in  medium  attulerunt,  quod 
nempe  lex  civilis  non  possit  quin  violet  civium  conscien- 
tiam  cogere  eos ,  qui  in  ritum  religiosum  seu  sacramentum 
non  credunt ,  ad  illud  suscipiendum ;  nam  nulla  ratione 
eorum  laeditur  conscientiae  libertas  ,  qui  non  credunt  , 
cum  per  actum,  quem  putant  superfluum ,  non  agant  con- 
tra  conscientiam .  Tunc  solum  laederetur,  si  illicitum  illum 
haberent,  quod  profecto  eiusmodi  homines  talem  ritum 
non  arbitrantur,  sed  ad  summum  ut  indifferentem  respuunt 
ac  dedignantur  (27) . 


(24)  Cf.  Apologia  del  matnmonio  crisHano,  ossia  Memoria  critica  ca- 
nonica  e  polUica  per  servire  di  risposta  al  trattato  intitolato  Degl'  impedi- 
menti  dirimenti  il  contratto  di  matrimonio  ne'paesi  bassi  austriaci  secondo 
gli  editti  di  s.  m.  l' imperatcre  e  re  Giuseppe  II.  dei  28.  Setterab.  1784.  Stras- 
boui^  1790.  Cuius  tamen  anonymus  auctor  adnititur  benigniori  sensu  haec  lo- 
sepiii  II.  edicta  interpretari.  Verum  hoc  de  argumento  in  insequenti  libro  dis- 
seremus. 

(25)  Cf.  Roskovany  De  matrimonio  in  eccles.  cathol.  Augustae  Vindelic. 
1837.  tom.  I.  §§.  12. 13.  pag.  14-16. 

(26)  Apposite  princeps  de  Metternich  iis,  qui  eum  interrogaverant  circa  ma- 
trimonium  civile,  ut  in  Austria  sanciretur,  respondit:  «  Messieurs,  faites  autant  de 
lois,  que  vous  plaira,  raais  il  n'y  a  pas  d'autres  lois  sur  le  mariage,  que  celles  du 
concile  de  Trente;  quelsques  soient  vos  statuts,  ils  seront  nuls  danstoutce  qu'ils 
auront  contraire  h  la  Idgislation  de  reglise:  je  regarde  comme  une  folie  de  penser  ^ 
b^n^ficier  sur  cette  mati^re;  on  n'a  qu'a  reconnoitre  les  institutions  de  regUse.» 
Cf.  Univers  18.  F^vr.  1856. 

(27)  Quod  celebriores  iurisconsulti  agnoverunt,  inter  quos  D.  Vaseille  scribit : 
n  Dans  nos  soci^tfe  civilis<5es ,  il  ne  faut  pas  supposer  qu'il  y  ait  des  hommes  sans 
croyance  religieuse ;  et  quand  on  serait  certain  qu'il  en  existe ,  on  ne  devrait 
point  d'^gard  k  leur  folie.  Ce  ne  serait  pas  leur  faire  une  violence  facheuse  que  de 
les  obliger  a  porter  aux  pieds  de.<!  autels  les  serments,  qui  font  devantleurmaire.» 

Et  haec  delibertate  conscientiae  paulo  fusius  persequi 
debuimus ,  eo  quod  columen  praecipuum  sit,  cui  omnes 
legis  de  matrimonio  civili  fautores  innitebantur  ad  eam 
promovendam. 

§  in. 

Distinctio  civis  et  christiani. 

Matrimonium ,  ait  senatorum  alter ,  spectat  ad  homi- 
nem,  ad  civem ,  ad  christianum.  Hinc  triplex  oritur  ordo 
idearum ,  quae  certis  formulis  continentur  ;  1 .  in  codice 
rationis;  2.  in  codice  legum  civilium ;  3.  in  codice  reli- 
gionis.  Ex  his  principiis  tela  ordiri  debet  de  matrimonii 
doctrina ;  ac  ita  reapse  se  gesserunt  D'Aguesseau ,  Por- 
talis ,  s.  Augustinus ,  s.  Thomas,  lustinianus  et  Napoleon. 

Non  debent  confundi  civis  et  christianus.  Lex  civilis 
statuatur  oportet  ad  rationis  normam ,  politices ,  germa- 
naeque  moralis  ,  nec  inferre  pedem  profanum  debet  in 
sacrum  religionis  dominium  (28). 

Alter  vero  ex  oratoribus  adiecit :  coniugium  est  actus 
essentialiter  socialis  ;  mirum  proinde  est  in  dubium  re- 
vocari  posse ,  utrum  status  civilis  circa  illud  plena  liber- 
tate  ac  potestate  fruatur.  Religio  supervenit ,  atque  ad  cae- 
lum  evehit  pacta  hisce  in  terris  inita.  Est  potestas  ( ci- 
vilis )  et  est  potestas  nobilior  ac  divina  ,  quae  confrmut 
ac  benedicit. 

Quemadmodum  naturale  est  nasci  ac  mori ,  atque  ec- 
«lesia  his  factis  assistit ,  nec  tamen  immutare  ea  potest, 
sic  debet  assistere  nuptiis  (29). 

Trait4  du  mariage ,  de  la  puissance  maritale  et  de  la  puissance  paternelle. 
Paris  1825. 

Eadem  habet  Baston  in  sua  Concordance  de  lois  civiles  et  des  lois  eccle- 
siastiques  de  France  touchant  lemariatie.  Paiis  1824.  pag.  124  seqq. 

(28)  Senato  del  regno.  17.  Dicemb. 

(29)  Ibid.  pag.  197. 


CAP.  IV.  DE  ARGUM.  PRO  LEGE  DE  MATR.  CIV.  ART.   I.  359 

Besponsio. 

Ex  hac  exposita  theoria  unice  sequitur  unam  eam- 
demque  rem  ^ub  multiplici  respectu  spectari  posse ,  ac 
per  (liversos  conceptus  apprehendi,  non  autem  in  plures 
res  discerpi  posse  aut  debere.  Sane  una  eademque  per- 
sona  ,  quae  est  homo ,  civis  et  christianus ,  haud  potest 
ob  triplicem  hunc  respectum  in  tres  reales  dispesci  per- 
sonas,  quod  est  absurdum  vel  cogitare.  Sic  matrimonium 
christianorum  unum  atque  individuum  est ,  quod  est  sa- 
cramentum ,  neque  ex  eo  quod  spectari  possit  per  mentis 
abstractionem  ac  logicum  conceptum  utcontractus  naturalis, 
civilis  et  sacramentalis ,  exinde  sequitur  esse  tres  realita- 
tes,  seu  tres  res  ab  invicem  distinctas ,  multo  vero  minus 
divisas  aut  divisibiles.  Sed  est  unum  idemque  coniugium, 
quod  spectari  potest  ut  officium  naturae  ,  ut  officium  cora- 
munitatis ,  et  ut  officium  religionis  ,  ac  sub  quolibet  hoc 
respectu  attingitur  a  lege  naturali ,  a  lege  civili  ,  et  ab 
ecclesia  seu  religione ,  et  quidem  sub  respectivo  ordine ; 
a  lege  naturae  ne  fiat  contra  honestatem  ,  quam  ea  exigit; 
a  lege  civili  ne  contra  bonum  civile  ac  politicum  redun- 
det ;  ab  ecclesia  ,  quae  efficit  ut  contractus  naturalis ,  qui 
est  fundamentum ,  legitimus  sit  et  sacramento  tamquam 
materia  inserviat ,  seu  verius  est  sacramentum  ipsum ,  a 
quo  contractus  reipsa  non  distinguitur. 

Si  itaque  contractus  naturalis  fundamentum  est  con- 
iugii  christiani,  et  quo  ecclesia  tamquam  materia  proxima 
per  actum  ipsum,  quo  fit,  utitur  ad  conficiendum  sacra- 
mentum  a  Ghristo  Domino  institutum,  patet  contractum 
naturalem  et  sacramentum  unum  re  constitui  ac  esse ,  nec 
unum  ab  altero  dispesci  umquam  posse.  Nam  ex  contractu 
fit  sacramentum,  et  per  sacramentum  actu  contractus  in 
suo  esse  constituitur  atque  perficitur;  exinde  oritur  vin- 

culum  sacrum  ac  indissolubile ,  in  quo  praecise  essentia 
matrimonii  christiani  consistit.  Matrimonium  igitur,  quod 
aliud  non  est  nisi  contractus  naturalis  effectus  sacramen- 
tum,  in  solidum  pertinet  ad  ecclesiam ,  cui  soli  a  Christo 
sacramentorum  administratio  demandata  est.  Corollaria , 
quae  ex  hoc  inconcusso  principio  descendunt,  suo  loco 
explanabimus ;  interim  colligimus  actionem  legis  civilis  in 
matrimonium  totam  ac  unice  extrinsecam  esse ,  nec  illud 
posse  attingere  nisi  sub  respectu  civili  in  ordine ,  ut  dixi- 
mus ,  ad  bonum  eivile  et  ad  effectus  civiles ;  atque  hoc 
solum  est,  quod  ex  theoria  oratoris,  de  qua  agimus,  rite 
consequitur ,  quod  nemo  ei  denegabit.  Ast  lex  civilis  nulla 
ratione  afficere  potest  id,  ex  quo  valor  aut  nullitas  pendet 
sive  contractus  sive  sacramenti ,  quae  res  civilis  non  est, 
sed  conscientiae  et  religionis. 

Societati  civili  proinde  relinquitur ,  quod  suum  est , 
nempe  leges  condere,  quae  civiles  effectus  attingant,  atque 
conditiones  apponere,  quas  cives,  qui  matrimonium  ineunt, 
servare  debeant,  si  illis  perfrui  commodis  ac  privilegiis 
velint,  quae  lex  largitur  sese  subiicientibus  eisdem  con- 
ditionibus ,  queraadmodum  quovis  tempore  factum  est. 

Est  porro  opus  vere  musivum  D'Aguesseau,  Portalis, 
lustinianum  ,  Napoleonem  cum  ss.  Augustino  et  Thoma 
coniungere.  Hoc  est  miscere  sacra  profanis,  et  quadrata 
rotundis ,  quum  sancti  Doctores  adeo  a  profanis  legum- 
latoribus  distent  in  doctrina  de  matrimonio  tradenda ,  ut 
erronea  omnia,  quibus  illi  materiam  hanc  infecerunt,  plane 
evertant.  Ceterum  quid  senserit  nominatim  Portalis,  paulo 
ante  adnotavimus  ,  estque  omnino  contrarium  ei  quod 
adstruit  orator  noster,  qui  fortasse  eum  non  consuluit, 
alioquin  eius  non  meminisset  ;  multo  vero  minus  legit 
ss.  Augustinum  et  Thomam,  quorum  volumina,  si  ipse 
evolvisset,  numquam  pro  se  advocasset  eorum  auctorita- 
tem ,  uti  ex  dicendis  idoneo  loco  patebit. 

Utinam  vero  civile  regimen  numquam  profanum  pe- 
■dem ,  ut  orator  loquitur ,  in  sacrum  religionis  dominium 
inferret  !  Res  profecto  longe  melius  progrederentur.  Ve- 
rum  dum  novi  legumlatores  in  sanctuarium  sese  inferunt, 
et  omnia  sacra  iura  pervadunt,  nunc  scrupulo  anguntur, 
ne  si  forte  sub  adspectu  religioso  matrimonium  respiciant, 
in  sacro  religionis  dominio  profanum  pedem  figant.  Haec 
agendi  ratio  nonnihil  hypocrisis  sapit. 

Ad  id  vero,  quod  subdit  alter  orator,  coniugium  esse 
actum  essenttaliter  socialem,  reponimus,  sub  aliquo  respectu 
id  verissimum  esse ,  ac  proinde  quatenus  coniugium  in 
eocietate  contrahitur,  atque  idcirco  dicit  actum  socialem, 
non  abnuimus  ad  principem  pertinere  suas  leges  consti- 
tuere ,  quae  hunc  actum  ,  prout  socialis  est ,  dirigant  ac 
moderentur  ne  ordo  publicus  turbetur ,  aut  societas  ali- 
quod  detrimentum  capiat ;  neque  umquam  ecclesia  id  ipsis 
interdixit.  Sed  cum  primitus  coniugium  sit  actus  essen- 
tialiter  religiosus ,  praesertim  inter  christianos,  de  quibus 
agimus ,  et  per  actum  religiosum  in  suo  esse  constituatur 
veri  legitimique  coniugii ,  ad  ecclesiam  unice  spectat  leges 
condere ,  quae  eius  essentiam  attingant ,  cuiusmodi  est 
vinculum  cum  suis  proprietatibus. 

Cum  igitur  ex  contrariis  iisque  falsis  principiis  orator 
hic  progrediatur ,  ratio  apparet  quare  ipse  miretur  revo- 
cari  in  dubium  (debuisset  imo  dicere  negari)  statum  ci- 
vilem  haud  frui  plena  libertate  circa  coniugium  ac  po- 
testate.  Nos  potius  iure  meritoque  miramur  oratorem 
christianum  et  catholicum  dubitare  potuisse ,  quod  solius 
ecclesiae  sit  contractum  coniugalem  seu  sacramentum  mo- 
derari ,  utpote  rem  suam ,  eique  soli  a  Christo  concre- 
ditam.  Eius  deceptio ,  atque  propterea  admirationis  causa 
provenit  ex  fictione  illa  legali ,  quod  matrimonium  seor- 
sum  a  religione  spectari  possit  aut  debeat.  Eiusmodi  le- 
gales  fictiones  multos  in  errorem  induxerunt. 

Quod  adiicit  de  religione  ad  caelum  evehente  pacta  in 
terris  iurata,  de  confirmatione  et  benedictione  adveniente 
iis,  quae  potestas  civilis  constituit ,  mirifice  quod  diximus, 
patefacit ;  ipse  enim  supponit  religionem  seu  sacramentum 
accedere  seu  adiici  contractui  civili ,  quasi  nempe  per  so- 
lum  actum  civilem  fieret  matrimonium,  et  pacta  iurata, 
ut  ipse  loquitur,  firma  ac  rata  esse  sine  sacramento ,  cum 
reipsa  sine  sacramento  nulla  sint ,  seu  nullius  plane  va- 
loris.  Itaque  religio  seu  sacramentum  solum  est ,  quod 
vere  constituit  contractum  coniugalem ,  et  lex  civilis  ea 
reipsa  est ,  quae  accedit  ad  matrimonium  iam  confectum 
eique  iam  in  suo  esse  constituto  adiicitur.  Atque  idcirco 
a  falso,  quod  vocant,  supposito  ipse  procedit  ac  ratio- 
cinatur. 

luxta  eumdem  oratorem  debet  ecclesia  adesse  matri- 
monio  eadem  ratione ,  qua  adest  nativitati  ac  morti ,  quae 
a  natura  sunt ,  neque  ab  ecclesia  pendent ,  nisi  quatenus 
illas  sanctificat.  Ast  disparitas  in  eo  est,  quod  contractus 
naturalis  ipse  evectus  sit  ad  dignitatem  sacramenti  , 
ac  in  ipsa  sacramenti  collatione  ille  tantummodo  exurgit 
atque  perficitur ,  adeoque  ab  ecclesia  omnino  pendet ,  se- 
cus  ac  in  nativitate  et  morte  contingat. 

§.  IV 

Autonomia  ac  primatus  politicae  potestatis  ct  separatio  status  ab  Ecciesia. 

Principio  distinctionis  inter  christianum  et  civem  af- 
fine  est  principium  autonomiae  ac  primatus  politicae  po- 
testatis,  separationisque  status  ab  ecclesia.  Hoc  principium 
saepissime  ad  satietatem  usque  inculcatum  est ,  quando- 
que  sub  aspectu  mere  politico,  quandoque  sub  aspectu 
etiam  pio,  ac  si  huiusmodi  separatio  religioni  ipsi  prodes- 
set,  non  raro  sub  aspectu  aperte  irreligioso  atque  impio. 

Generatim  plures  oratores  assumpserunt  civilem  potesta- 
tem  legem,  quae  matrimonii  christiani  validitatem  afficiat, 
per  se  condere  posse  ;  civilem  contractum  a  sacramento 
separari  posse  ,  atque  adeo  civilem  potestatem  ut  suam 
independentiam  tueatur,  hanc  legem  ferre  debere.  Imo  qui- 
dam  aperte  fassus  est  hunc  esse  revera  ipsius  legis  sco- 
pum ,  eam  independentiam  civilis  potestatis  asserere,  quam 
status  vindicare  non  solum  potest,  verum  etiam  debet(30). 

Quidam  praeterea  ex  oratoribus  professus  est  absolu- 
tam  se  velle  status  ab  ecclesia  separationem ,  eique  pro- 
positum  legis  schema  visum  esse  nimis  ecclesiae  tribuere. 
Media  aetate ,  inquit ,  ecclesia  benefica  fuit ,  inque  omnia 
pene  humana  negotia  auctoritatem  sibi  vindicavit;  ast  idnon 
ex  proprio  iure ,  ac  universali  proveniebat ,  adeoque  res  erat 
temporanea.  Quocirca  potuit  tunc  temporis  statuere  impedi- 
menta,  aliaqu^  eiusmodi  praestare.  Nunc  vero  potestas  civi- 
lis  sese  vindicavit  a  molesta  et  importuna  clericatus  tutela. 

Matrinaonium  est  principium  ac  materia  prima  vitae 
civilis;  princeps  igitur  ius  habet  illud  legibus  moderandi. 
Quid  refert ,  si  amica  potestas  quondam  ius  istud  exercuit? 
Quod  prius  agebat  ecclesia ,  iam  nunc  possumus  ex  nobis 
ipsis  praestare.  lura  praescriptionem  non  patiuntur  (31). 

Aperiantur ,  inquit  alius  orator ,  Evangelia :  ibi  repe- 
rietur  separatio  rei  temporalis  a  spirituali.  Patres  etiam 
alterum  ab  altero  distinguunt. 

Lex  duobus  innititur  principiis ,  quae  humanitaria  si- 
mul  sunt  et  evangelica :  separationi  nempe  rei  civilis  a 
sacra,  et  libertati  conscientiae  (32). 


(30)  Camera  elettiva.  Tornala  dei  J2.  Giugno. 

(31)  Senato  del  regno.  Tornata  dei  17.  Dic.  pag.  98.  99. 

(32)  Ibid.  Haec  omnia  desumpta  sunt  ex  Portalis,  et  Boutteville  in  discus- 
sionc  schematis  legis  de  matrimonio  circa  codicem  napoleonicum.  Cf.  Motivi , 
rapporti ,  c  discorsi  per  la  discussione  del  codice  di  fiapoleone  il  grande. 
Trad.  ital.  Firenze  1S06.  tom.  I.  p.  l.Motivi  della  sesta  legge esposti da Porfa- 
lis  Sul  titulo  quinto  del  matrimonio  pag.  80  seqq. 

Responsio. 

Universim  huiusmodi  oratores  assumunt  1 .  Civili  ma- 
gistratui  potestatem  inesse  condendi  legem  circa  matri- 
monium ;  2.  vinculum  religiosum  separari  posse  a  contractu 
civili ;  3.  scopum  legis  esse  satisfacere  independentiae  po- 
testatis  civilis,  et  obligationi,  quam  habet  status  erga  cives 
hanc  ipsam  independentiam  iis  vindicandi.  lam  vero  haec 
omnia  et  singula  falsa  sunt. 

Etenim  civili  magistratui  nulla  inest  potestas  condendi 
legem  circa  matrimonium ,  id  est  circa  contractum  ipsum 
coniugalem  ac  vinculum  ipsum,  ex  quo  matrimonium  seu 
sacramentum  matrimonii  exurgit.  Lex  civilis  nullatenus 
condi  potest  nisi  circa  ea,  quae  sunt  matrimonio  extrin- 
seca  et  accidentalia ,  cuiusmodi  sunt  ex.gr.  dos,  successio, 
haereditas  etc.  quaeque  vel  accedunt  ad  ipsum  coniugium, 
vel  ipsum  sequuntur  et  comitantur ,  non  autem  circa  nexum 
ac  vinculum  coniugii ,  quod  oritur  ex  consensu  contrahen- 
tium  ,  qui  sint  iure  habiles  ac  legitimi ,  seu  idonei  ad 
contrahendum ,  nempo  ad  praebendum  consensum.  Sola 
divina  lex  potest  matrimonium  moderari ,  conditiones  ap- 
ponere  ,  proprietatesque  definire.  Nam  solus  ille  potest 
legem  condere  et  sancire  circa  matrimonium ,  qui  matri- 
monium  ipsum  instituit ,  atque  ecclesia ,  cui  haec  potestas 
a  Deo   communicata  est. 

Deus  porro  solus  est,  qui  ut  Creator  et  Conditor  plasma- 
vit  hominem  ,  eduxitque  ex  latere  eius  foeminam ;  ut  sum- 
mus  pontifex  eos  in  coniugium  copulavit  ac  henedixit  ; 
ut  legislator  legem  tulit  de  perpetua  eiusdem  coniugii  uni- 
tate  ac  indissolubilitate  (33).  Quod  coeptum  est  in  proto- 


Item  ibid.  pag.  109  seqq.  Estratto  del  discorso  di  Boutteville  stdprogetto 
di  legge  al  titolo  V.  Del  matrimonio. 

(33)  Ex  doctrina  constanti  Patrum  quatuor  priorum  scculorum,  ut  ostendi- 
mus  in  nostris  Praelect.  theolog.  tract.  De  tMCffrnfl^  part.  II.  cap.  T.  Prop.  in 

parentibus  servatum  est  in  lege  naturae ,  quando  principes 
familiaram  Abraham ,  Isaac  et  lacob  utpote  summi  sa- 
cerdotes  coniunxerunt  in  matrimonio  filios  suos ;  deinde 
sub  lege  mosaica  Deus  ipse  in  Levitico  per  Moysen  leges 
dedit  circa  coniugiorum  celebrationem  ,  iuxta  quas  leges 
\  deinceps  in  populo  Dei  coniugia  inita  sunt ,  ut  constat 
ex  II.  Esdr.  capp.  IX  et  X.Denique  Christus  matrimonium 
ad  perfectum  adduxit ,  dum,  sublato  libello  repudii,  ipsum 
ad  omnimodam  unitatem,  ac  indissolubilitatem  revocavit, 
dicens  :  Quod  Deus  coniunxit ,  homo  non  separet  ( Mat- 
th.  XIX.  6.) 
[  Cum  itaque  ab  ipsa  sua  institutione  matrimonium  prae- 

'  figurans  futuram  Christi  coniunctionem  cum  ecclesia ,  prout 
iamdiu  animadvertit  s.  Leo  M.  (34) ,  a  divina  lege  fuerit  prae- 
occupatum ,  nulla  humana  lex  ferri  potest ,  quae  afficiat 
eius  substantiam ;  nulli  Caesari  coniugium  subiicitur ,  nulli 
humano  legislatori.  Multo  vero  minus  ex  quo  Christus 
contractum  naturalem  ad  veri  ac  proprii  sacramenti  novae 
legis  fastigium  evexit.  Sane  ex  sacris  litteris  comperimus 
Apostolos  absque  uUa  a  quavis  humana  legislatione  de- 
pendentia  regulas  statuisse  eiusdem  coniugii,  atque  im- 
pedimenta  sanxisse ;  quod  deinceps  ecclesia  divina  aucto- 
ritate  freta  iugiter  ad  hunc  usque  diem  efficere  numquam 


Dota  ad  n.  237.  quoties  Dcus  se  adspectabilem  fecit  sub  forma  huroana  exterius 
assumpta ,  fuit  ipsa  persona  Vcrbi  sic  iam  proludentis  ad  futuram  suam  incar* 
natiunera ;  adeoque  ut  pontifev  maximus  apud  Patrem ,  ut  rursum  iidem  patres 
tradunt ,  pontificiam  exercuit  potestatem  ipso  actu  benedictionis  seu  ritu  sacerdo- 
tali,  ut  legitur  Genes.  I.  27.  collat.  Gen.  II.  21  seqq.  «  Et  creavit  Deus  hominem 
ad  imaginem  suam....  masculum  et  foeminam  creavit  eos.  Benedixitque  illisDeus 
et  ait:  crescite  etmultipllcamini....  Immisit  Dominus  Deus  soporem  in  Adam, 
cumque  obdormisset,  tulit  unam  de  costis  eius....et  aedificaTit  Dominus  Deus 
costam,  quam  tulerat  de  Adam,  in  mulierem,  et  addtixit  eam  ad  Adam.  Dixitque 
Adara:  hoc  nuncosex  ossibusmeis,  etcarodecarnemea....Quaraobrem  relinquet 
homo  patrem  suum  et  matrem,  et  adhaerebit  uxori  suae,  et  erunt  duo  in  came  una.» 
(34)  Epist.  ad  Rustic.  Narbon.  «  Societas  nuptianira ,  inquit,  ah  initio  ita 
fuit  constituta,  ut  praeter  sexuum  coniunctionem  haberet  in  se  Christi  et  eccle- 
siae  sacramentum.» 

destitit,  ut  suo  loco  uberius  ostendemus  (35).  Falsa  igitur 
est  prima  assumpti  pars. 

Sed  non  minus  falsa  est  altera  pars  assumptae  hypo- 
thesis.  Quando  nam  in  coniugio  christiano  separari  ac 
divelli  potest  contractus  matrimonii  a  sacramento?  Quod 
est  re  individuum ,  nonnisi  cogitatione  tamquam  distinctum 
apprehendi  potest ,  ast  dividi ,  separari ,  divelli  nullatenus 
potest.  lam  vero  tale  esse  coniugium  christianum  in  priori 
huiusce  libri  sectione  cumulatissime  ostendimus  ,  quin 
necesse  sit  quidpiam  adiicere,  aut  ea,  quae  dicta  sunt, 
iterum  ingerere.  ^ 

Ast  contractus  civilis?  Hac  verba  sunt  sensu  vacua; 
qui  a  pseudo-politicis  plenis  buccis  contractus  civilis 
nuncupatur,  ex  doctrina  ecclesiae  non  est  contractus  , 
sed  larva  contractus  ,  umbra  ac  simulacrum  contractus. 
Etenim  ad  contrahendum  necesse  omnino  est  ut  personae 
habiles  sint  ad  contrahendum ;  alioquin  nihil  efficiunt , 
etiamsi  contrahere  maxime  vellent ,  quemadmodum  fru- 
stra  adniteretur  volare  qui  alis  esset  destitutus  ,  aut 
incedere  qui  tibiis  careret.  lam  vero  ab  ecclesia  in  con- 
cilio  tridentino  solemniter  declaratum  est ,  eum  qui  prae- 
ter  formam  a  se  constitutam  de  praesentia  sacerdotis, 
ac  duorum  triumve  testium  contrahere  conniteretur ,  eius 


(35)  Apposite  Claudius  Fouchet  in  suo  Sermone  De  religione  nationali  co- 
mitiis parisiensibus  an.  1789.  «Quod  ecclesia,  inquit,  statuit  in  concilio  tridentino 
praeeminet  omnibus  thronorum  iniuriis,  ac  niaxime  conscientias  devincit.  Habetur 
sacramentum  ubi  ecclesia  catholica  declarat  adesse.  Habentur  boni  mores ,  ubi  eos 
recognoscit  ac  tales  esse  decernit  ecclesia.  Omnes  simul  sumptae  potestates  tem- 
porales  numquam  vei  apicem  immutare  poterunt  de  veritate  horum  principiorum. 
Episcopi  sunt  principibus  subditi  in  temporali  quidem,  in  spirituali  numquam. 
Contra  vero  principes ,  sub  hoc  respectu,  subditi  sunt  ecclesiae,  omnia  confundun- 
tur,  cum  eiusmodi  negliguntur  distinctiones.  Populi  ac  principes,  vos  pariter  a 
Deo  dependitis,  id  est,  a  veritate,  aiustitia,  a  moralitate;  uno  verboa  religione, 
sine  qua  nulla  habeturvera  virtus,  nuUum  inviolabile  ius,  nulla  positivasocietas.» 
Generosa  haec  dicendi  libertas  effecit,  ut  a  tolerantibus  illis  libertatis  gallicae  as- 
sertoribus  caput  ei  obtruncaretur  die  30.Novemb.  eiusdem  anni.Cf.  Philip.  Carillo 
op.  cit,  loc.  cit.  p.  294. 

contractum  irritum  ac  nullum  esse,  eo  quod  redditus  fuerit 
ad  contrahendum  inhabilis.  Nam  «  qui  aliter,  quam  prae- 
sente  parocho ,  inquit  tridentinum ,  vel  alio  sacerdote ,  de 
ipsius  parochi  seu  ordinarii  licentia,  et  duobus,  vel  tribus 
testibus,  matrimonium  contrahere  attentabunt,  eos  s.  Sy- 
nodus  ad  sic  contrahendum  omnino  inhabiles  reddit,  et  hu- 
iusmodi  contractus  irritos  et  ncllos  esse  decernit ,  prout 
eos  praesenti  decreto  irritos  facit,  et  annullat.y>  Qui  pro- 
inde  se  catholicos  iactant  esse  sinceros,  debuissent  ante 
omnia  ad  hoc  attendere  decretum ,  quo  non  solum  irritum 
sacramentum ,  sed  et  ipsum  irritum  ac  nullum  contractum 
esse  decernitur. 

Talem  reipsa  esse  mentem  concilii  tridentini  aperte 
pronunciat  Benedictus  XIV.  «  Qui  praeter  formam  a  se 
praescriptam  matrimonium  contrahere  attentant ,  eorum 
tridentina  synodus  non  sacramentum  modo,  sed  contractum 
ipsum  irritum  diserte  pronuntiat,  atque  eos  ad  sic  con- 
trahendum  omnino  inhahiles ,  et  huiusmodi  contractus  tV- 
ritos  esse  decernit  (36).»  Ac  rursum  Pius  IX.  in  damna- 
tione  opp.  lo  Nepomuceni  Nuytz,  ut  alias  vidimus,  idem 
docet. 

Contractus,  qui  vocatur  civilis  matrimonii,  non  est  nisi 
reccns  inventum  toti  christianae  antiquitati  incognitum  et 
inauditum ,  ut  a  nobis  demonstratum  est.  Si  viguisset  medio 
aevo  nova  haec  distinctio  inter  contractum  civilem  et  sa- 
cramentum  ,  profecto  illius  aetatis  imperatores ,  reges  ac 
principes  ,  qui  tantopere  inhiabant  nuptiis  illicitis ,  tot 
contentiones  cum  apostolica  sede  ,  quae  illorum  nefariis 
conatibus  fortiter  se  se  opponebat,  non  habuissent,  nec 
tyrannus  Henricus  VIII.  se  ac  regnum  ab  ecclesia  catho- 
lica  scidisset  post  exhaustas  omnes  machinationes  ad  rom. 
pontificem  expugnandum.  Nam  potuissent  commode  per 

(36)  In  Brevi  ad  Holland.  missionar.  14.  Sept.  1746. 

contractum  raere  civilem  sine  sacramento  celebrare  optata 
coniugia.  Ergo  et  haec  altera  pars  hypotheseos  gratuita  est, 
ac  plane  falsa. 

Tandem  falsam  esse  tertiam  quOque  assumpti  partem 
ita  ostendimus.  Numquam  potest  esse  scopus  legis,  quod 
aequitati  ,  divinaeque  legi  prorsus  repugnat.  Eiusmodi 
autem  est  tum  independentia  potestatis  civilis  a  religione 
sive  ab  ecclesia  ,  tum  obligatio,  quam  dicunt,  status  erga 
cives  hanc  independentiam  vindicandi. 

Repugnat  ac  implicat  independentia  potestatis  civilis  a 
religione  sive  ab  ecclesia ,  ut  ex  hoc  capite  prius  exordia- 
mur ,  eadem  ratione  qua  repugnat  et  implicat  independentia 
corporis  alicuius  viventis  ab  anima,  quae  illud  informat,  vi- 
vificat,  regit  ac  moderatur.  Receptum  est  apud  pseudo-poli- 
ticos  adagium,  ({VLod  ecclesia  sit  in  statu ;  nos  libenter  istud 
admittimus ;  dummodo  tamen  ita  intelligatur ,  quod  ecclesia 
sit  in  statu,  prout  anima  est  in  corpore  ,  a  qua  status 
dependere  omnino  debet  eique  subiici.  Statum  se  indepen- 
dentem  efficere  ab  ecclesia,  ab  eaque,  ut  aiunt,  se  vin- 
dicare  perinde  esset  ac  se  independentem  profiteri  ac  se- 
paratum  a  Deo  ecclesiae  seu  verae  religionis  auctore ,  quod 
certe  pseudo-politici  omnes  simul  sumpti  numquam  obti- 
nebunt ,  cum  dependere  a  Deo  tamquam  a  supremo  Do- 
mino  omnibus  hominibus  ac  societatibus  essentiale  sit. 
De  facto  utique  se  vindicare  a  Deo  tum  homines  singXili, 
tum  societates  per  voluntatis  perversitatem  poterunt;  immo 
heu  nimium  tot  suis  sceleribus  aclibera  sentiendi  agendique 
rationeseseaDeo  vindicant,  ast  iure  numquam;  adeoque 
serius  ocius  in  Dei  manus  incident  ad  eius  subeundum 
experiendumque  iudicium  (37) .  Itaque  eiusmodi  stultitia , 


(37)  Praeclare  non  minus  prudens  quam  sancta  foemina  ludith  inquiebat  : 
«  Vae  genti  insurgenti  super  genus  meum :  Dominus  enim  omnipotens  vindicabit 
in  eis,  in  die  iudicii  visitabit  illos,  dabit  enim  ignem  ct  vermes  in  carnes  eorum, 
ut  urantur  et  sentiant  usque  in  sempiternum  ( XVI.  20.  21. )» 


J 

ne  impietatem  dicam  ,  utpote  absurda  ,  non  potest  esse 
nec  umquam  erit  scopus  legis.  Qm  hoc  imprudentes  ef- 
futiunt ,  procedunt  ex  secreto  atheismi  practici  dictamine, 
a  quo  unice  reguntur. 

Admissa  semel  optata  separatione  satus  a  religione  , 
regimen  in  despotismum  absolutum  converteretur.  Sine 
basi  ac  fundamento  societas  quo  regeretur ,  evaderet ,  ac 
cives,  qui  non  amplius  in  absurda  illa  hypothesi  ex  con- 
scientia  obtemperarent ,  nonnisi  vi  materiali  contineren- 
tur ,  ac  in  omnia  facinora ,  quae  impune  patrare  se  posse 
sperarent ,  tantum  non  dilaberentur.  Porro  quidnam  fieret 
de  tali  societate? 

Accedit  quod  potestas  politica,  quae  se  ab  ecclesia  vin- 
dicaret ,  ut  independentem  se  constitueret ,  de  facto  ec- 
lesiae  dominaretur  eamque  sibi  subiiceret.  Cum  enim  ven- 
tum  fuerit  ad  divisionem  temporalis  et  spiritualis  ,  sibi 
omnia  vindicaret ,  quae  exteriora  sunt  ac  sub  sensus  ca- 
dunt,  adeoque  sibi  ius  arrogaret  in  personas ,  in  bona, 
in  disciplinam  ,  ac  in  ipsa  sacramenta ,  prout  medio  aevo 
primi  separatismi,  ut  vocant,  inventores  reipsa  sub  hoc 
separationis  praetextu  iura  omnia  in  sacra  principibus 
tribuebant  (38) . 

(38)  Historia  slaUis  separatislae  exposila  rcperilur  in  scriptoribus  saec.  XIV. 
et  XV.  qui  egerunt  de  utriusque  potestatis  iimitibus.  Verum  celebrior  omniumque 
primus  inter  eos  fuit  Guilielmus  Occliamus.  Hic  in  libro  inscripto:  De  poteslatc 
ecclesiastica  et  saeculari ,  (  vulgato  a  Goldasti  De  monarchia  tom.  1.  pag.  13 
seqq. )  quem  scripsit  contra  Bonilacinm  VHI.  pro  Plulippo  Pulchro,  prima  et  am- 
pliora  lineamcnta  dcdit  istins  doctrinae.  Siquidem  in  eo  statuit  principii  instar 
separalionem  utriusquc  potestatis,  quarum  altera  tem por alis  sit,  qu&eimliBi- 
beat  super  temporalia ;  altera  spirittialis,  quae  contineri  debeat  intra  fines  rerum 
spiritualium.  Sed  ita  exponit  Hnes  lios,  ut  ecclesiae  nullam  aliam  iurisdictionem 
tribuat  praeter  eam,  quae  sit  fori  interni.  En  eius  verba:  «  lam  vobis  est  per  epi- 
.stolam  Pauli  superius  responsum,  cum  scribit:  quod  Omnis  ponti/ex  ex  homi- 
nibits  assiimptus,  pro  hominilms  constittiitur  in  iis,  quae  sunt  ad  Deum, 
ut  of/erat  dona  et  sacri/icia  pro  peccatis;  et  in  iis  habent  nos  regere,  videlicet 
quae  sunt  ad  Deum :  sed  ad  ecclesiam  non  pertinet  in  iis,  quae  foris  sunt,  aliquid 
iudicare  ( 1. c.  pag.  J5.  lin.  31  seq.).»  Hinc  infert  ecclesiam  ius  non  habere  iudican» 
di  de  actionibus  moralibus  hominum  nisi  in /oro sacramentaH{\b.\>.ti.Ym.Zb.), 
quod  temporale  prinripis  non  in  alio  subordinari  debet  spirituali,  qiiam  in  submi- 

24 


370  LIB.   I.   SECT.  ALTERA.   DE  MATRIM.   CIVILI. 

Multo  vero  minus  potest  esse  legis  obligatio  in  eiusmodi 
separatione  erga  statum.  Quomodo  enim  serio  affirmare 
quis  ausus  sit  legis  esse  obligationem  vindicandi  statum 
ab  ecclesia ,  a  religione  ,  a  Deo  ?  Qui  ita  sentiunt ,  et  ef- 
futiunt  in  publicis  comitiis  se  palam  populorum,  a  quibus 
delegari  dicuntur,  proditores  imprudenter  manifestant ,  et 
proditores  status  qui ,  cum  profunde  catholicus  sit ,  ut  ipse 
orator  fatetur ,  nec  vult  nec  quaerit  impiam  eiusmodi  in- 
dependentiam ,  imo  ab  ea  refugit,  et  abhorret.  Quod  cum 
aegre  ferant  pseudo-politici  ,  hinc  machinas  admovent 
omnes ,  ut  statum  ex  catholico  acatholicum  efficiant  ,  si 
quidem  id  fieri  posset.  Quod  si  hoc  non  sit  imprudenter 
statum  prodere,  quid  sit  fallere,  prodere  ac  decipere  me 
sane  nescire  profiteor.  Atque  haec  publice  proferuntur  sub 
Statuto,  in  cuius  primo  articulo  sola  religio  catholica,  apo- 
stolica   romana ,  religio  status  solemniter  declaratur  ! 

Demum  ,  qui  adeo  solliciti   sunt  pro  status  indepen- 

nistratione  eorurn ,  quae  ad  sustentationem  necessaria  sunt  minislris  cultus  ( ib. 
pag.  1.5.  lin.  IC);  adeoque  ,  quod  nulla  lex  aut  consuetudo  ecclesiastica  valorem 
habeat ,  quum  deleri  ac  immutari  possit  a  principe  vi  regiae  suae  potestatis ,  qnin 
alio  consilio  indigeat  praeter  rationem,  seu  voluntatem  suam  (ib.  p.  (7.  lin.  61  seq.}.» 

Hae  ipsae  doctrinae  copiosius  ampliorique  claritate  expositae  sunt  in  proiixo 
opere  cui  tit.  Dialogus  inter  discipulum  et  magistrum  ( apud  Goldasti  De  mo- 
narchia  tom.  II.  pag.  396  seqq. )  in  octo  quaestionum  decisiones  super  pote- 
state  Summi  Pontificis  ( loc.  cit.  pag.  313  seqq. )  et  in  altera  De  iurisdictione 
imperatoris  in  causis  matrimonialibus.  In  hoc  posteriori  tractatu  demonstrare 
nititur ,  spectare  ad  imperatorem ,  utpote  successorem  in  iuribus  imperii  romani, 
dispensationes  concedere  in  casibus  consanguineitatis,  quamvis  contrarias  legibus 
pontilicum  et  ecclesiae.  In  eodem  tractatu  affirmat  causas  spirituales  et  sacramenta 
aliqua  ratione  pertinere  ad  regias  et  imperiales  attributiones ,  praesertim  in  iis, 
quae  spectant  ad  tempora ,  ad  cuitum ,  ad  ministros  etc.  Quapropter  qui  primum 
constituit  separationem  absolutam  duarum  potestatum,  intulit  dependentiam  po- 
testatis  spiritualis  a  potestate  temporali  usque  ad  iudicium  et  depositionem,  ex 
parte  imperatoris ,  Pontificis  summi,  qui  haereseos  iuxta  ipsum  fuerit  reus.  Cf. 
nominatim  Dialog.  p.  III.  c.  17.  pag.  947  seqq.  Quod  quidem  principium  evolu- 
tum  plene  fuit  a  Marsilio  Patavino  in  op.  Defensor  pacis.  Ibid.  tom.  II. 

£n  promptuaria  ex  quibus  deinde  regalistae  omnes  et  separatistae  doctrinas 
suas  hauserunt. 

Porro  omnia  haec  opera  cum  suis  auctoribus  proscripta  sunt  et  in  indicem 
«oufectum  iussu  concilii  tridentini  relata. 

4-- 

dentia,  cur  hanc  independentiara  ipsam,  ad  quam  ecclesia 
divinitus  ius  habet,  ei  modis  omnibus  eripere  connitun- 
tur?  Ouare  ecclesiam  deprimunt ,  sub  iugo  eoque  duris- 
simo  detinent ,  quale  vix  ipsa  ferre  cogitur  sub  haere- 
ticis  ac  infidelibus  ?  Quare  ipsos  non  pudet  propriam 
matrem  cedere  ,  proscindere,  dilacerare?  Qyare  duplici 
utuntur  mensura ,  hinc  quidem  extollendo  ac  promovendo 
protestantismum  ,  qui  factus  est  ipsorum  idolum  ;  inde 
vero  deprimendo  iugiter  magis  ac  magis  unice  veram  reli- 
gionem ,  christlanismum  plenum ,  seu  ecclesiam  catholi- 
cam  ?  Deponant  igitur  tandem  aliquando  pseudo-politici 
larvam,  qua  se  contegunt,  atque  aperte  sensa  sua  promant , 
ne  incautos  valeant  ulterius  decipere. 

Post  haec  generatim  considerata,  iara  praestat  ali- 
quid  singillatira  respondere  ad  ea ,  quae  ex  uno  alterove 
oratore  supra  retulimus.  Unus  itaque  ex  oratoribus  se  velle 
dicebat  ,  ut  status  omnino  seiungeretur  ab  ecclesia  ,  et 
quidem  absolute.  Ast  sciebat  ne  iste  id,  de  quo  loqueba- 
tur?  Non  puto.  Siquidera  rei  natura  non  patitur  ut  eius 
voluntati  fiat  satis.Dum  orator  vellet  separationem  eamquo 
absolutam  societatis  ab  ecclesia ,  vellet  interitum  societatis 
ipsius  ,  quemadmodum  vellet  mortera  alicuius  viventis  , 
qui  vellet  separationera  aniraae  a  corpore.  Quod  si  ei  legis 
schema  nimis  tribuere  videtur  ecclesiae  ,  hoc  pendet  ex 
nimio  affectu,  quo  ipse  in  ecclesiam  catholicara  raatrem 
suara  fertur.  Heu  quot  eiusraodi  ingratos  atque  inhumanos 
filios  in  sinu  suo  nutrit  ecclesia! 

Non  solum  raedio  aevo ,  sed  et  a  suis  primordiis ,  et 
deinceps  ac  semper  ecclesia  benefica  fuit ,  et  erit,  quia 
talis  est  essentia  sua ,  nam  informatur  a  fide  et  charitate , 
quae  numquara  excidit(39).  Potestas  autem  civilis  suam 

(39)  Cf.  Egrcgium  opus  card.  Caiet.  Baluffi,  cui  titulus :  La  chiesa  romana 
rieonosciuta  alla  sua  carith  verso  il  prossimo  per  la  vera  chiesa  di  Gesu 
Cristo  vol.  in-8.  Imola  1854.  ubi  de  hoc  argumento  plene  ac  erudite  disserit. 

emancipatlonem  in  sensu  adversarii  numquam  adepta  est, 
nec  eam  umquam  adipiscetur. 

Matrimonium  prout  est  officium  naturae  certe  est  prin- 
cipium  ac  materia  prima  ,  ut  loquitur  orator  ,  vitae  na- 
turalis,  non  autem  civilis,  quae  naturae  adiicitur.  Verum 
antequam  in^er  christianos  ex  officio  naturae  fiat  matri- 
monium  ,  iam  ad  ecclesiam  pertinet  contractus  natura- 
lis,  ex  quo  sacramentum  exurgit  ,  et  sine  quo  nullo 
modo  consistit  iste  contractus.  Quapropter  princeps  nec 
ius  neque  munus  habet  contractum  suis  legibus  mode- 
randi.      bw^^- '^ 

Nescio  pOrro  quid  significet  illa  potestas  amica;  num- 
quid  ecclesia  ad  instar  est  regiminis  civilis ,  ita  ut  dici 
possit  potestas  amica  ?  Quam  absona  et  abiecta  haec 
sunt  in  ore  gravis  senatoris !  Ecclesia  semper  fuit  et  est 
omnibus  hominibus  amica ,  est  pia  mater  et  benevolen- 
tissima  nutrix.  Ceterum  nemo  potest  ex  se  facere  quod 
non  est  in  sua  potestate.  lura  denique ,  quae  nusquam 
existnnt ,  nec  praescriptibilia  dici  possunt ,  neque  imprae- 
scriptibilia. 

Quod  vero  attinet  ad  ea ,  quae  oratorum  alter  urgebat, 
legem  hanc  niti  duobus  principiis,  quae  humanitaria  si- 
mul  sunt  et  evangelica  ,  sufficiat  respondere ,  ea  esse  prin- 
cipia  aptissima ,  prout  ab  oratore  intelliguntur ,  ad  huma- 
nitatem  simul ,  veramque  evangelicam  religionem  abiicien- 
dam.  Et  quoniam  profanus  orator  ad  evangelia  provocat, 
respondemus  ,  eum  utique  qui  evangelia  aperiat  spiritu 
protestantico  informatus  atque  praeoccupatus ,  ibi  procla- 
matam  reperire  separationem  status  ab  ecclesia,  scilicet 
a  Deo ;  at  eum  qui  mente  catholica  ea  aperiat ,  nullo  modo 
separationem ,  sed  distinctionem  solam  praesidiorum  et  finis 
pro  statu  atque  ecclesia  invenire;  atque  utriusque  amico 
foedere  concordiam  :  quam  quidem  doctrinam  patres  expo- 
nunt;  tantum  abest,  ut,  quemadmodum  orator  noster  af- 

finnat ,  quin  eos  legerit  ,  separationem  status  ab  ecdesia 
docuerint. 

Sane  unanimis  patrum  doctrina  est,  non  solum  ratione 
finis  ac  praesidiorum  distingui  statum  politicum  seu  civilem 
ab  ecclesia ;  quatenus  ille  habet  pro  fine  immediato  felici- 
tatem  temporalem  civium  ,  adeoque  et  praesidia  ,  quae  ad 
eum  perducant,  idonea ;  ecclesia  vero  felicitatem  aeternam 
ac  media  ad  eam  obtinendam  opportuna  ;  verum  etiam 
finem  ac  praesidia  civilis  societatis  suapte  natura  subor^ 
dinata  esse  potestati  ecclesiae,  quatenus  felicitas  tempo- 
ralis  ordinata.  est  ad  felicitatem  aeternam.  Hinc  docuerunt 
patres  Deum  instituisse  potestatem  civilem  ,  ut  subsidio 
esset  ecclesiae ,  atque  ecclesiae  inserviret  tamquam  prae- 
sidium  ad  assequendum  finem  ei  proprium  ,  nempe  su- 
premum.  Ita  s.  Caelestinus  (40),  s.  Leo  M.  (41),  s.  Grego- 
rius  M.  (42),s.Isidorus  hispalensis  (43),sic  reliqui  omnes. 

Nos  ad  haec  confirmanda  unum  alterumve  in  medium 
proferemus.  Itaque  s.  Augustinus  scribit  :  <r  Aliter  servit 
(  rex  Domino  ),  quia  homo  est,  aliter  quia  etiam  rex  est. 
Quia  homo  est,  ei  servit  vivendo  fideliter;  quia  vero  etiam 
rex  est,  servit  leges  iusta  praecipientes,  et  contraria  proscri- 
bentes  convenienti  vigore  sanciendo.  Sicut  servivit  Eze- 
chias,  lucos  et  templa  idolorum,  et  illa  excelsa,  quae  con- 

tra  praecepta  Dei  fuerant  constructa,  destruendo Sicut 

servivit  rex  ninivitarum  universam  civitatem  ad  placandum 
Dominum  compellendo....  Sicut  servivit  Nabuchodonosor 
omnes  in  regno  suo  positos  a  blasphemando  Deo  lege  ter- 
ribili  prohibendo  (44).»  S.  Gregorius  M.  «Ad  hoc ,  inquit, 
potestas  super  omnes  homines  dominorum  meorum  pie- 
tati  caelitus  data  est,  ut  qui  bona  appetunt ,  adiuventur; 

(40)  Epist.  ad  Theodosium. 

(41)  Epist.  ad  Leonem  Augustum. 

(42)  Lib.  IL  Epist.  LXV.ad  Mauritium  imper. 

(43)  Lib.  III.  Sentent.  cap.  LI. 

(44)  Epist.  ad  Bonifac.  Comitem  CLXXXV.  alias  L.  ed.  Maur.  n.  19. 

et  caelorum  via  largius  pateat,  ut  terrestre  regnum  cae- 
lesti  regno  famuletur  (45).»  S.  Leo  M.  «  Debes ,  scribit, 
incunctanter  advertere  regiam  potestatem  ,  Tibi  non  ad 
solum  mundi  regimen  ,  sed  maxime  ad  ecclesiae  praesi- 
dium  esse  collatam  ;  ut  ausus  nefarios  comprimendo,  et 
quae  bene  sunt  statuta  defendas ,  et  veram  pacem  his, 
quae  sunt  turbata,  restituas  (46).»  S.  Isidorus  hispalensis 
«  Cognoscant ,  inquit ,  principes  saeculi ,  Deo  debere  se 
rationem  reddere  propter  ecclesiam ,  quam  a  Christo  tu- 
endam  suscipiunt.  Nam  sive  augeatur  pax,  et  disciplina 
ecclesiae  per  fideles  principes,  sive  solvatur,  ille  ab  eis 
rationem  exiget ,  qui  eorum  potestati  suam  ecclesiam  cre- 
didit  (47),»  et  aliis  omissis,  s.  Caelestinus  papa  eadem 
scribit:  «Maior  vobis  fidei  causa  debet  esse,  quam  regni, 
ampliusque  pro  pace  ecclesiarum  clementia  vestra  debet 
esse  sollicita,  quam  pro  omnium  securitate  terrarum.  Sub- 
sequuntur  enim  omnia  prospera  ,  si  primitus  quae  Deo 
sunt  cariora  serventur  (48) . »  Item  s.  Thomas,  Deregimine 
principis ,  qui  haec  habet :  «  In  regimine  legislator  sem- 
per  debet  intendere ,  ut  cives  dirigantur  ad  vivendum  se- 
cundum  virtutem ;  imo  hic  est  finis  legislatoris ,  ut  phi- 
losophus  dicit  in  2.  ethicor.»  et  paulo  post:  «Finis,  ad  quem 
principaliter  lex  intendere  debet  in  seipsa  et  in  subditis, 
est  aeterna  beatitudo,  quae  in  visione  Dei  consistit  (49).» 
En  quid  doceant  patres  atque  ecclesiae  doctores.  Quam 
vero  ab  his  sensibus  abludunt  pseudo-politici ,  qui  statum 
atheum  quodammodo  vellent ! 

(45)  Lib.  III.  Epist.  LXV.  Ad  Maurit  tmperat. 

(46)  Epist.  CLVI.  cap.  3.  ed.  Ballerin. 

(47)  Lib.  III.  Sentent.  cap.  LI.  n.  6.  ed.  Arevali. 

(48)  In^^pis^ ad  Theodos.imperat.  quae extatin actis conc.  Ephes. Action. II. 
apud  Harduin.  Acta  concil.  tom.  1.  col.  J473. 

(49)  Lib.  III.  c.  3.  Cf.  Admonitionem  praeviam  Bemardi  Mariae  de  Rubeis. 


CAP.  IV.  DE  ARGUM.  PRO  LEGE  DE  MATR.  CIVILI.  375 

ARTICULUS  II 
ExpenduDtur  argumeota  pro  lege  sub  aspectu  potissimum  morali. 

S-  I. 

Popiili  religio,  ac  legis  ipsius  restrictio. 

Regio  subalpina  est  intime  catholica,  adeoque  con- 
iugia  vix  umquam  celebrabuntur  absque  actu  religioso  (50) . 
Nihil  proinde  ab  hac  lege  est  pertimescendum ,  quasi  bo- 
nis  moribus  esset  noxia ,  eo  vel  magis ,  quod  ipsius  co- 
dicis  civilis  regula  generalis  haec  sit ,  ut  matrimonium 
per  solemnitatem  religiosam  sanciatur.  Hac  praescriptione 
tributum  solvitur  principio  illi  conscientiae  populorum  pe- 
nitus  insculpto;  quod  nempe  actus  potissimus  totius  vitae , 
actus,  qui  familiam  constituit,  a  religione  consecretur.  Tunc 
vero  solum  validitas  matrimonii  civilis  coram  iudice  initi 
a  lege  decernitur,  cum  consecratio  religiosa  locum  habere 
non  potuerit  (51). 


Ex  quatuor  partibus  eiusmodi  ratiocinatio  coalescit  ; 
1.  quod  ea  sit  populi  dispositio,  ut  refugiat  ab  omissione 
ritus  religiosi  in  contrahendis  nuptiis ;  2 .  quod  propterea 
pauci  admodum  coniugium  mere  civile  inirent  (52);  3.  quod 
spiritus  codicis  regulam  generalem  insinuet  ao  foveat  de 
celebrandis  coniugiis  ritu  religioso;  4.  quodque  ideo  in 
lege  de  exceptione  tantum  agatur.  His  explanatis,  accedi- 
mus  ad  examen  uniuscuiusque  partis  instituendum . 


(50)  Tornata  dei  26.  Giugno  1852.  pag.  601-605. 

(bi)  Ibid. 

(52)  Inter  cetera  animadTertit  minister  regius  stgi/tort^m  cttstos  aban.  1802. 
ad  annum  1814.  sub  gallica  dominatione,  in  cuius  codice  les  vigebat  de  raatrimonio 
civili,  ne  unum  quidem  subalpinorum  matrimoninm  sine  ritu  religioso  contraxisse; 
adeoque  idem  factum  iri  in  posteram  se  confidere.  Senato  del  regno  18.  Dic. 
pag.  189.  col.  1. 

Prima  itaque  est  optima  populi  animi  comparatio  ,  qui 
ab  omissione  ritus  religiosi  prorsus  abhorret.  Ergo  inde 
ego  concludo  :  populus  melior  est  legislatoribus  suis,  ac 
lege,  quam  huiusmodi  homines  a  populo  deputati  vellent 
ei  imponere.  Hoc  idem  est  ac  fateri  populi  sensum  ac  mores 
superiores  esse  legi  ac  suis  legislatoribus.  Hoc  est  pro- 
fiteri  ingenue  non  legem  mores  dirigere ,  sed  mores  po- 
puli  legem  corripere  et  legislatores  suos  ,  atque  tacite 
exprobrare  errorem ,  immoralitatem  ac  perversitatem  du- 
cum  suorum  ;  hoc  est  profiteri  ab  ipsis  populi  delegatis 
hac  lege  votum  ac  desiderium  populi  fuisse  violatum.  Quid 
porro  magis  perversum  dici  potest  adversus  legem,  quae 
iustitiae  ac  rectitudinis  norma  esse  deberet  ?  Quid  igno- 
miniosum  magis  dici  potest  adversus  legumlatores ,  quam 
quod  ipsi  in  causa  sint,  ut  populi  per  legem  deteriores 
non  fiant,  ideo  quia  lege  non  utuntur?  Attamen  ipsi  sunt , 
qui  hanc  sibi  infamiae  notam  inurunt(53). 

Altera  huiusce  ratiocinationis  pars  est  innocuam  fore 
legem  ob  paucitatem  eorum  ,  qui  coniugium  hoc  mere 
civile  inirent.  Ergo  iterum  inferimus  :  ipsimet  legis  pro- 
pugnatores  profitentur  legem  per  se  noxiam  esse  ,  seu  gra- 
vissima  mala  obventura  esse  societati ,  si  lex  passim  ac 
vulgo  executioni  mandaretur;  ipsimet  haud  dissimulant, 
quod  si  plurimi  ,  aut  plerique  civium  eiusmodi  inirent 
coniugia,  id  cederet  in  detrimentum  societatis,  cuius  in- 
columitati  atque  utilitati  ipsi  maxime  ,  immo  vero  unice 
studere  se  iactant.  Itaque  non  legi ,  non  legislatoribus  in 
acceptis  referri  debet  ,  quod  societas  ad  ruinam  ac  ad 
interitum  praecipitanter  non  properet,  sed  practicae  legis 
desuetudini.  Et  hi  nihilominus  se  populi  ac  societatis  tu- 
tores  servatoresque  nuncupare  non  verentur ! 

Atque  utinam  hic  sisteret  istorum  audacia;  sed  ulterius 
progressi  adnituntur  numerum  eorum  augere,  qui  exitiales 

(53)  Cf.  Sauzet  op.  cit.  pag.  22  seqq. 

hasce  civiles  nuptias  contrahant.  Etenim  ,  ut  oniittamus 
praesidia  indirecta,  quibus  utuntur  enervando  religionem 
catholicam  ,  bellum  iuge  indicendo  ecclesiae ,  promoven- 
doque  protestantismum ,  seu  negalionem  cuiusvis  christia- 
nismi  positivi ,  id  obtinere  directe  etiam  satagunt  alli- 
ciendo  ad  horum  coniugiorum  civilium  celebrationem 
imminutione  impedimentorum  dirimentium  (54),  abroga- 
tioneque  impedientium.  Hac  ratione  multiplicare  student 
suas  civiles  nuptias ,  quas  tamen  paucos  admodum  initu- 
ros  esse  affirmant. 

Ceterum  facilis  est  descensus  averni;  satis  est  inci- 
pere  ,  et  posita  in  malum  proclivitate  ,  disnipto  aggere 
aquae  dilabuntur  ,  ac  undique  sese  effundunt  praeci- 
pites. 

Tertia  pars  ratiocinationis ,  quam  refeliimus  ,  codicis 
spiritum  commendat,  qui  insinuare  ac  promovere  dicitur  ge- 
neralem  regulam ,  ut  coniugia  ritu  religioso  celebrentur. 
Verum  dum  de  codice  sermo  est,  serrao  est  de  codice 
lam  dato  ac  de  codice  adhuc  dando  subalpinis ,  seu  de 
codice  facto  ac  de  codice  in  fieri.  Si  dato  codici  adiiciatur 
lex  de  coniugio  mere  civili ,  falsum  est  spiritum  codicis 
insinuare  ac  promovere  regulam  generalem  de  ritu  reli- 
gioso  in  coniugiis  servando.  Tunc  enim  spiritus  perfecti 
codicis  se  prodit  ex  oblectamentis  ac  illiciis ,  quae  codex 
ipse  civibus  praebet  ut  sese  invicem  coniungant  coniugio 

(5/»)  Superiu.s  vidimus  inipedimenta  dirimentia  canonica  pieraque  in  legis 
paradigniate  fuisse  sublata,  et  ad  pauca  omnino  redacta.  Insuper  propcsitalex  ple- 
nissimam  facultatem  concedit  regi  dispensandi  in  primo  afOnitatis  gradu  .sive  cx  le- 
gitima  sive  ex  iilegitiuia  copula ,  nec  non  in  impedimentis  consanguineitatis  et  affi- 
nilatis  inter  patrnos ,  amita.s ,  nepotes  ac  neptes ,  u(  ei  exprobrat  senatur  impugnator 
legis.  Vid.  Seiiato  del  Regno.  Tornata  del  18.  Dicemb.  1852.  pag.  200.  col.  2.  Quis 
porro  nesciat  eiusmodi  disprnsationes  soli  ccclesiae,  seu  rom.  pontitici  es«e  reser- 
vatas?  Quis  ignorat  eiusmodi  coniunctiones  a  Deo  in  Levitic.  XVIII.  fuisse  pro- 
hibitas?  Attamen  in  legis  subalpinae  paradigmate  persona  regis  exempta  ab  im- 
pedimentis  in  eadem  recensitis  declaratur.  Atque  lieic  demum  obiter  adnoto  non 
alia  in  ea  lege  impediraenta  dirimentia  proponi  practer  illa  ipsa,  quae  statuerat 
Lutherus. 

isto  profano ;  se  prodlt  ex  causis  ,  quae  adducuntur  ad  le- 
gem  hanc  cohonestandam  ac  promovendam ;  se  prodit  ex 
animo  hostili  adversus  religionem  catholicam ,  qui  legis- 
latores  istos  ac  proinde  codicem  inforraat ;  se  prodit  de- 
nique  ex  ipso  huius  legis  schemate ,  quae  sancienda  pro- 
ponitur.  Quod  si  revera  spiritus  codicis  foret  regulam 
generalem  promovere  de  iungendis  nuptiis  ritu  religioso, 
quare  igitur  isti  legislatores  novam  hanc  codici  iam  re- 
cepto  inserere  legem  discupiunt,  qua  antea  ille  erat  de- 
stitutus?  Si  talis  est  spiritus  codicis  ut  servetur  regula 
generalis ,  cur  hunc  codicis  spirilum  immutare  conten- 
dunt  ?  Sinant  igitur  regulam  generalem  permanere  in- 
tactam ,  ut  perfecte  ac  iugiter  sine  exceptione  uUa  in  usu 
sit  ,  ac  spiritus  ille  servetur  ,  quemadmodum  hactenus 
obtinuit.  Verum  hoc  ipso  quod  maxime  optent,  ut  regula 
illa  decidat,  ideo  novum  hoc  protestantismi  inventum  pro- 
ponunt. 

Postrema  pars  cum  priore  conserta  asserit  hac  in  lege 
non  agi  nisi  de  quadam  exceptione ;  at  hoc  est  effugium, 
quo  se  contegere  vellent,  qui  legem  proposuerunt ;  quia 
in  re  tanti  momenti  atque  aleae  plena  debuerunt  timide 
cauteque  incedere,  ut  lex  adoptaretur.  Ceterum,  si  reipsa 
non  ageretur  nisi  de  quadam  exceptione,  quare  adducuntur 
ad  statuendam  legem  causae,  quae  generales  sunt  ac  univer- 
sales,  cuiusmodi  sunt,  quas  hactenus  expendimus,  et  quas 
mox  etiam  expendemus,  quales  ex.  gr.  sunt  independentia 
ac  autonomia  potestatis  civilis,  libertas  conscientiae,  exigen- 
tia  horum  temporum,  aliaeque  eiusmodi?  Hae  slquidem , 
si  quid  valerent ,  non  pro  sola  exceptione  valerent  ,  sed 
pro  principio  et  usu  generali.  Deinde ,  si  de  unica  tantum 
exceptione  res  esset  ,  saltem  alicubi  hoc  exprimeretur  ; 
insinuaretur  saltem  in  legis  decursu  adhortatio  aliqua  ad 
ritum  religiosum ,  qui  maxime  ipsis  cordi  est ,  si  eis 
auscultemus  ,    frequentandum  ,  seu    iungendum   civilibus 

nuptiis.  Atqui  in  longo  totius  legis  schemate  nuspiam  na 
verbum  quidem  occurrit  ritus  religiosi  hoc  in  sensu,  multo 
vero  minus  insinuatio ,  aut  exhortatio  ad  eum  celebran- 
dum.  Videntur  potius  catholici  eiusmodi  legislatores  vel 
ipsam  ritus  religiosi  mentionem  timere.  Ergo  mentita  est 
iniquitas  sibi  ,  dum  facta  destruunt  verborum  protesta- 
tiones. 

Atque  hic  nullatenus  praetermittere  debeo  animadver- 
slonem  circa  singularem  istorum  hominum  phrasaeologiam 
verborumque  circuitum,  quo  utuntur,  de  coniugio  christiano 
disserentes.  Ipsi  constanter  loquuntur  de  ritu  religioso  , 
de  consecratione  religiosa,  de  solemnitate  religiosa,  de  vinculo 
religioso  ,  de  actu  religioso  etc,  ne  proprio  noraine  sacra- 
mentum  matrimonii  designent  appellentque ,  quasi  nempe 
eos  puderet  vocare  matrimonium ,  ut  vere  est,  sacramentum 
novae  legis.  Et  tamen  isti  sunt  ,  qui  gloriantur  se  ca- 
tholicos  esse ,  dum  vel  a  proprietate  catholici  sermonis  et 
usu  abhorrent ! 

S  "' 

Excmplum  catholicarum  nationiim. 

Nihi)  solemnius  in  comitiis  subalpinis  fuit  ad  sancien- 
dam  legem  coniugiorummere  civilium,  quam  urgere  exem- 
plum  legislationis  gallicae  ac  belgicae  (55).  In  earum  na- 
tionum  codicibus  lex  ista  sancita  est ;  neque  tamen  ullum 
detrimentum  exinde  in  societatem  provenit ;  nec  romani 
pontifices  vocem  adversus  eam  extulerunt  aliquando ;  quid 
igitur  vetat  quominus  et  nos  eamdem  statuamus  legem? 
Numquid  vetitum  erit  nobis ,  quod  aliis  licitum  fuit?  Ec- 
curnam  inferiores  magnis  illis  nationibus  erimus ,  quae 
adeo  progressae  sunt  in  omni  humanitate?  Cur  reprehen- 

(55)  Ita  passim  in  Parlamento  sardo.  -  Camera  elettiva  praesertim 
pag.  605^24.  etc.  nec  non  in  Senato  del  regno.  pag.  I90.etc. 

dent  in  nobis  romani  pontifices  quod  in  ceteris  tolerant 
populis  ?  Profecto  nec  nomen  nostrum  ,  nec  progressus 
noster  feret  umquam  ut  minoris  fiamus  ceteris  gentibus. 
Quod  si  eiusmodi  lex  apud  illas  nihil  attulit  nocumenti 
sive  moribus  sive  publicae  tranquillitati ,  sive  rcligioni , 
sive  familiis ,  uti  tot  annorum  experientia  abunde  constat, 
nullum  pariter  est  nocumentum  regionibus  nostris  perti- 
mescendum  ,  si  eadem  lex  codici  nostro  inseratur.  Ita 
quidem  subalpini  oratores. 

Imo  vero  non  defuerunt  ,  qui  hanc  legem  moribus 
utilissimam  fuisse  contenderent ,  atque  ab  ea  pene  repe- 
terent  quidquid  boni  apud  quasdam  gentes  invenitur.  Gal- 
lia,  inquit  regius  minister,  ante  matrimonii  civilis  legem 
memorandae  subversionis  auctrix  fuit  anni  1793.;  post  ma- 
trimonium  civile  eadem  Gallia  novam  subversionem  edidit 
anni  1848.  quae  tanto  humanior  fuit  ac  religiosior.  Socie- 
tas  instituta  in  separatione  status  et  ecclesiae  multo  se 
religiosiorem  ostendit.  Quoad  mores  Gallia  nunc  praestat 
temporibus  Ludovici  XV.  et  XVI.  Scotia  regio  est  religio- 
sissima,  et  tamen  habet  matrimonium  civile.  Ita  etiam  Bel- 
gium  (56)_. 

Besponsio. 

Tota  haec  ratiocinatio  principio  tum  logice  tum  historice 
falso  innititur.  Nimirum  principii  loco  assumitur  exem- 
plum  aliarum  gentium  veluti  normam  habendam  esse,  si- 
mulque  eo  exemplo  constare  legem  de  coniugio  civili  in- 
nocuam  esse  religioni,  moribus  ac  societati.  At  vero  haec, 
quae   tam  fidenter  asseruntur  ,  falsa  sunt. 

Nam  quod  ad  normam  attinet  ex  aliorum  exemplo  de- 
sumptam  ,  nemo  negaverit,  cum  de  re  aliqua  magni  prae- 
sertim  momenti  agitur  ,  prius  inquiri  debere ,  bona  ne 
sit,  iusta,  honesta,  conveniens  ac  utilis  tum  in  se ,  tum 

(.56)  Senato  loc.  cit. 


CAP.  IV.  DE  ARGUM.  PRO  LEGE  DE  MATR.  CIV.  ART.  II.  381 

relate  ad  omnia  temporum,  locorum  ac  personarum  ad- 
iuncta.  Siquidem  si  res  sit  mala ,  iniusta,  inhonesta  ac 
noxia,  absurdum  plane  foret  ad  aliorum  exemplum  pro- 
vocare.  Numquam  poterit  eiusmodi  exemplum  rei  naturam 
immutare.  Si  aliqui  amentes  ac  deliri  in  se  ipsos  manus 
consciverint ,  se  excaecaverint ,  in  praeceps  se  dederint , 
nemine  reclamante,  afferri  ne  serio  posset  istorum  exem- 
plum  ad  illas  actiones  cohonestandas  sanciendasque?  Qui 
rationis  rectae  ductum  sequentes ,  praesertim  admonili  , 
ne  illos  imitentur,  ab  eorum  pravo  exemplo  imitando  se 
se  abstineant ,  nescio  an  minoris  aestimandi  sint.  Immo 
quis  non  habeat  uti  stolidas  pecudes  illas ,  quae  cum  vi- 
derint  pecudem  primam  in  abyssum  se  proiicere ,  illico 
illam  sequuntur ,  ac  proinde  se  collidunt  ?  Idem  dic  de 
iis,  qui  indignarentur  in  illos ,  qui  de  pcriculo  ipsos  com- 
monefacerent. 

Talis  porro  est  lex  de  coniugiis  mere  civilibus ,  quam 
hactenus  ostendimus  protestantismi  inventum ,  publicae  ac 
privatae  honestati  contrariam ,  familiae  societatisque  bono 
adversam  ,  impiam ,  tyrannicam  ,  religioni  catholicae  ini- 
micam  ,  ac  denique  sub  omni  respectu  noxiam  et  anti- 
politicam.  Quae  cum  ita  sit ,  ecquid  confert  exemplum 
sive  gallicae  sive  belgicae  legislationis  ad  eam  cohone- 
standam?  Si  regionum  illarum  pseudo-politici  graviter  er- 
rarunt  eam  adoptando,  illorum  error  praemonere  potius 
debet  prudentes  legislatores ,  ut  ab  eodem  caveant. 

Accedit,  quod  legislatio  gallica  legem  hanc  adopta- 
verit  cum  ferverent  civiles  motus  ac  seditiones  sub  finem 
elapsi  saeculi  (57),  cum  omnia  humana  ac  divina  iura  sus 

(57)  Cf.  Les  codes  /rancais  coUation^s  sur  les  textes  officiels  par  Louis 
Tripier.  Paris  1854.  ibi  liv.  i.  Titrc  cinqiiieiiie  du  mariage  habctur:  Constitution 
/rangaise  du  5-l4.  Sept.  1781 .  titr.  1  «  La  loi  ne  con.sidere  le  mariage  que  comme 
contract  civil.  •>  Chap.  II.  Des  formaIi((5s  a  la  c^lebrat.  du  mariagc  art.  165.  «  Le  ma- 
riage  sera  c^l^bre  publiquement  devant  rofficier  civil  dii  domicile  de  Tune  des 
deux   parties.u 

deque  verterentur,  cum  vix  coniugii  nomen  ac  forma  su- 
peresset;  cum  divortium  esset  sancitum  ;  ea  scilicet  aetate, 
qua,  impietate  longe  lateque  grassante ,  quidquid  contra 
religionem  ac  bonos  mores  in  mentem  veniebat,  statue- 
batur(58).  Progressu  quidem  temporis  sub  consulatu,  ac 
postea  sub  imperio  gallico  plura  ex  iis  ,  quae  fuerant  im- 
pie  constituta,  reformata  sunt,  pluresque  leges  abrogatae. 
Spectata  tamen  ea  animorum  dispositione ,  nondum  potuit 
lex,  de  qua  agimus,  expungi  ab  illo  codice,  in  quo  dum 
perraanebit,  non  erit  sine  minimo  eiusdem  gentis  infortunio. 
Ex  Gallia  in  Belgium ,  quod  sub  ditione  gallica  tunc 
vivebat ,  eadem  lex  cum  codice  pertransiit ,  et  ob  eadem 
motiva,  abrogari  non  potuit ;  tanto  magis  quod  sub  hae- 
retico  gubernio  regnum  illud  gemere  debuerit.  Postea  vero, 
etsi  autonomiam  sibi  vindicaverit  ,  tamen  alternantibus 
ministrorum  politicorum  mutationibus ,  quorum  non  pauci 
principiis  non  adeo  religiosis  imbuti  erant,  nihil  hac  in 
re  innovari  potuit,  immo  et  in  comitiis  ob  leves  falsasque 
causas  accepta  est  (59). 


(.58)  Cf.  Sauzet,  qiii  op.  cit.  pag.  I7.  aniraadvertit  legem  de  qua  loquimur  in 
Gallis  primum  obtinuisse:  «  U  m'en  coute  de  le  dire,  c'est  la  loi  fran^aise,  !a  loi 
du  peupie  le  plus  justement  fier  de  sa  civilisation  d^Iicate,  la  ioi  du  pays  trfcs- 
chr^tien ,  qui  m<5connait  les  traditions  du  droit  des  gens,  adoptee  m6me  par  le  pa- 
ganisme,  et  rebaisse  le  mariage  au  nivcau  des  plus  vulgaires  contracts,  que  le  ca- 
price  improvise ,  et  que  rinconstance  detruit.  L'liomine  y  tient  la  place  de  Dieu,  et 
la  table  du  magistrat  remplace  raufel  du  pr6tre.  Quedis-je?  Laloi  qui  r^duitle 
mariage  h  un  conlract  civii ,  efface  Dieu ,  et  sacrifie  les  consciences.  Apres  les  pa- 
roles  de  rofficier  de  retat-civii,  le  mariageesttenu  pourconsacr^,  et  si  lajeune 
et  timide  vierge  attcnd  une  auti  e  sanction  pour  cet  irr^vocable  changement  de  sa 
destin^e,  si  c'est  au  ciel  m6me,  qu'elle  demande  le  signal  de  la  transformation  de 
ses  devoirs  et  la  cons<5cration  de  l'avenir ,  on  pourra  se  rire  impun^ment  de  ses 
scrupules,  et  r^fuser  h  sa  pudique  pi^t^  le  sceau  de  la  b^nediction  promise. » 

Postea  pag.  27.  detegit  epocham,  in  qua  lex  de  coniugio  civili  adoptata  fuit  his 
verbis :  «  Sans  doute  le  code  civil ,  promulgu^  k  une  epoque  de  transition ,  le  lende- 
main  de  la  confusion  r^volutionnaire ,  ou  tout  avait  p^ri,  le  throne,  rautel ,  et 
les  mceurs,  n'a  ni  os6,  ni  pu  professer  avec  une  sinc^re  et  courageuse  ^nergietous 
les  dogmes  ri^g^n^rateurs.» 

(59)  Haec  lex  fuit  adoptata  in  Belgio  meme  Martio  an.  1815.  gratuitis  Ins 
principiis  inuixa  :  <<  Consid^rant,  que  le  mariage  comme  contract  civi!  n'e9t  »ou- 

Haec  tamen  sunt  praeclara  exempla,  ad  quae  se  reci- 
piunt  oratores  subalpini ,  ut  exitiosam  illam  legem  pro- 
moveant  ac  sanciant.  Nonne  eos  potius  pudere  deberet? 
Si  vere  saperent ,  hanc  agendi  rationem  reiicerent  potius , 
quam  gloriolam  vanam  in  hisce  nationibusimitandis  sectari. 

Quod  si  romani  pontifices  expresse  neque  contra  hanc 
legem,  neque  contra  aliam  multo  peiorem  publice  recla- 
marunt ,  aut  protestati  sunt ,  certe  non  ita  se  gessemnt , 
quod  a  labe  immunem  ,  aut  innoxiam  legem  ipsam  existi- 
maverint ;  sed  quia  animorum  comparatio  non  ferebat  ob- 
iurgationem ,  aut  publicam  admonitionem ,  quae  inutilis 
fuisset ,  prout  medicorum  praescriptiones  inutiles  sunt  in- 
firmis  phraenesi  laborantibus.  Cum  vero  postea  res  in  pe- 
ius  creverint ,  ad  tempus  dissiraularunt ,  saltem  publice , 
donec  nacti  meliora  tempora  possent  munere  suo  non  sine 
aliqua  spe  felicioris  exitus  fungi.  Sane  cum  non  ita  pridem 
agitaretur  quaestio  de  lege  coniugiorum  civilium  in  No- 
vae-granatensis  reipublicae  comitiis ,  illico  Pius  IX.  eidem 
gravissimis  verbis  publice  bellum  indixit ,  eamque  repro- 
bavit  (60);  ac  rursum  sensa  sua  hac  de  re  aperuit,  cum 
de  eodem  negotio  in  comitiis  subalpinis  actum  est  (61). 


mis  qu'a  la  puissance  civil  $<^culi^re ,  et  que  rautorit^  eccl^siastiquc  n'a  aucun 
droit  d'en  emp^cher  l'exercice. 

Consid^rant,  que  non  obstant  ie  pouvoir  qui  comp^te  a  la  puissance  s^- 
culiere  sur  les  actes  civils  de  menage,  il  n'est  pas  cependant  dans  notre  intention 
de  nous  immiscer  en  ce  que  la  religion  etablit  pour  sanctilier  les  mariages,  mais  de 
laisser  a  cet  ^gard  Tenti^re  libert^  etc» 

At  quis  non  videt  primum  raotivum  adductum  esse  prorsus  falsum  et  re- 
ligioni  catholicae  contrarium  ? 

(60)  Haec  verba  sunt  Allocutionis  in  consistorio  secreto  die  21.  Sept.  1853. 
«Nihil  dicimus  de  alio  illo  decreto,  quo  matrimonii  sacramcnti  mysterio,  digoitate, 
sanctifate  omnino  denegata,  eiusque  institutione  et  natura  prorsus  ignorata  et  ever- 
sa,  atque  ecclesiae  in  sacramentum  idem  potestate  penitus  spreta,  proponebaiur 
iuxta  iam  damnatos  haereticorum  errores,  atque  adversus  ecclesiae  doctrinam,  ut 
matrimonium  tamquam  civilis  tantum  contractus  liaberetur ,  omnesque  raatrimo- 
niales  causae  ad  laica  deferrentur  tribunalia.» 

(61)  Vid.  Lettera  diretta  dalla  santitd.  di  Pio  IX.  a  sua  maestii  il  re 
Vittorio  Emmanuele  li  19.  Settemb.  1852.  sul  matrimonio  civile,  in  quasum- 

Nulla  igitur  ratio  est  conquerendi ,  quod  rom.  pontifex 
insurrexerit  adversus  talem  legem  ,  cum  periculum  ingrue- 
ret  populis  christianis,  ne  ea  a  perditis  pseudo-politicis 
eisdem  imponeretur.  Sane  numquid  reprehenderetur ,  qui 
animadvertens  quempiam  per  praeceps  iter  facere  in  quo 
alii,  qui  praecesserunt ,  sibi  ruinam  conscivere,  clamaret 
ne  se  in  idem  e\adens  periculum  se  coUidendi  immitteret? 
Hoc  porro  illud  est,  quod  fecit  rom.  pontifex,  dum  se  se 
huic  legi  opposuit.  Profecto  qui  ob  peramantem  eiusmodi 
admonitionem  quereretur,  velut  insaniens  habendus  es- 
set;  multo  vero  magis  qui  hac  de  causa  adversus  sol- 
licitum  pontificem  iurgia  moveret ,  prout  a  non  paucis 
factum  est  insigni  ingrati  animi  nota. 

Ceterum  non  modo  principio  logice  absurdo  innituntur 
pseudo-politici,  dum  in  subsidium  theseos  suae  advocant 
exemplum  aliarum  gentium ,  verum  etiam  contra  historiam 
falsa  comminiscuntur.  Affirmant  confidenter  nullum  detri- 
mentum  promanasse  ex  hac  lege  illis  in  regionibus,  penes 
quas  viget;  nullum  damnum  sive  in  societatem  sive  in  bonos 
mores ,  sive  in  familiarum  pacem  illatum  inde  fuisse  efiii- 
tiunt,  Sed  ita  rem  non  esse  facile  evincitur ;  satis  nobis  erit 
in  medium  proferre,  quae  nuper  hac  super  re  vulgata  sunt. 

ruus  pontifex  his  verbis  hanc  eamdem  solvit  difficuitatem.  «V.  M.  aggiunge,  clie 
queste  stesse  leggi ,  le  quaii  sono  in  vigore  presso  certi  stati  limitrofi  al  regno  del 
Piemonte,  non  iianno  impedito  alla  s.  Sedc  di  riguardarli  con  occhio  di  benevo- 
lenza  e  di  amore.  A  questo  rispondercmo ,  che  la  stessa  s.  Sede  non  si  ^  mai  acqnie- 
tata  siii  fatti ,  che  si  citano ,  e  sempre  ha  reclamalo  contro  queste  leggi  appena 
ne  conobbe  Tesistenza,  conservandosi  anche  adesso  ne'nostri  archivii  i  documenti 
delle  fatte  rimostranze.  Ma  qneste  proteste  non  hanno  mai  irapedito,n6  impediscono 
di  amare  i  cattolici  di  quelle  nazioni ,  che  fiirono  costrette  a  sottoporsi  all'  esi- 
genza  di  queste  leggi...Intanto  pero  non  possiamo  a  meno,  anzi  sentiamo  tntto  il 
debito  che  ci  corre  di  prevenire  il  male  per  quanto  da  Noi  dipende,  e  dichiariamo 
a  V.  M.  che  la  s.  Sede  lia  reclamato  altra  volta  contro  questa  legge,  oggi  piii  che 
mai  e  .stretta  dal  doveredifarlo  verso  il  Piemonte,  e  nei  modi  1  piii  solenni,  perch^ 
appunto  il  ministero  di  V.  M.  invoca  gli  esempi  di  altri  stati ,  dei  quali  funesti 
esempi  incombe  a Noi il  dovere  d'  impedirne  la  riproduzione.»  In  Allocuzione  della 
mntita  di  nostro  signore  papa  Pio  IX.  wp/  consistoro  segreto  dei  '>.'). .  Genn.  1 8.')5. 
Homa  pag.  18 1  scqq. 

Insignis  est  libellus  supplex  a  massiliensibus  senatui 
parisiensi  oblatus  die  30.  Maii  1853.  In  eo,  praemissis 
principiis ,  quod  mores  publici  sint  conditio  vitalis  feli- 
cis  progressus  cuiusvis  recti  regiminis ;  quodque  optima 
Status  constitutio  pendeat  ab  optima  familiae  constitu- 
iione  ;  vinculum  vero  coniugale  primarius  typus  sit  so- 
cietatis,  fonsque  certus  illius  potestatis  paternae,  quae 
est  forma  primordialis  potestatis  publicae  praeexistens 
omnibus  populorum  institutionibus ;  quod  sanctitas  con- 
iugii  fuerit  quovis  tempore  mensura  veri  civilis  cultus 
(  civilitalis  )  ,  ac  nationes  vicissim  creverint  aut  decre- 
verint  prout  dignitas  coniugalis  vinculi  aucta  est  vel  de- 
iecta  ;  quod  denique  ex  coniugum  conditione  infantium 
institutio ,  vis  virtusque  generationum  ac  futura  sors  pen- 
deat  totius  nationis ;  his ,  inquam,  aliisque  praemissis, 
libellus  supplex  exponit  pessimos  fructus,  quos  lex  de  con- 
iugiis  mere  civilibus  in  universis  Galliis  hactenus  protulit. 

Hi  vero  sunt  eiusmodi  effectus ,  ut  omnes  honestos  ac 
religiosos  viros  permoveant ,  timoremque  ingenerent  gra- 
viorum  adhuc  malorum  in  futurum.  Nempe  scandala ,  di- 
vortia  per  mortem  civilem  (62),  discordia  fratrum  ,  in- 
famia,  religionis  contemptus ,  vulgaris  persuasio  ritum 
religiosum  non  esse  nisi  accidentalem  formam ,  quae  con- 
tractui  civili  superveniat ,  et  sine  qua  coniugium  perfecte 
consistat ;  propagatio  perniciosae  huiusce  perversaeque  per- 
suasionis,  morum  licentia  effraenata ,  institutionis  moralis 
ac  religiosae  defectus ;  germina  omnia  dissolutionis  tum 
domesticae  tum  publicae ;  incrementum  maximum  ignoto- 
rum  natorum ,  qui  expositi  communi  nomine  vocantur , 
publica  concubinatus  professio ,  aliaque  id  genus  non  mi- 
nus  religioni  ac  bonis  moribus ,  quam  publicae  honestati 
ac  regimini  politico  perniciosa  (63). 

((>2)  ilacc  mors  taiucn  civilis  demum  sublata  est  iego  lata  die  13.  lunii  1854. 
(63)  PMtion  adressee  au  senat  pour  reclamer,  au  nom  des  interels  r6- 

!  Nec  minori  vehementia  rem  hanc  ipsam  persequitur 
cl.  Sauzet  in  opusculo  saepe  a  nobis  laudato,  quod  eodem 
anno  vulgavit  De  matrimonio  civili  ac  religioso ;  vir  su- 
premo  ministerio  publico  functus ,  qui  proinde  optime  hu- 
ius  legis  effectus  in  Galliis  noverat.  lam  vero  ,  hic  in 
epistola  ipsa  nuncupatoria  imprudentes  appellat  atque  re- 
trogrados  eos ,  qui  adhuc  se  religioni  catholicae  hostiles 
praebent  ,  eosdemque  anachronismi  sane  deplorandi  reos 
vocat.  Patefacit  imminentia  mala,  quae  ex  hoc  rerum  statu 
subalpinis  ex  communibus  religionis  statusque  politici  ad- 
versariis  obventura  sunt ;  ostendit  arctissimi  foederis  ne- 
cessitatem  clerum  inter  ac  civile  regimen  ,  ut  hoc  sub- 
eistere  possit,  cui  quidem  foederi  et  coniunctioni  obsta- 


ligieux  la  r^ision  du  titre  du  mariage  dans  le  code  civil,  et  Vabolition  de  la 
mort  civile.  Marseille  le  30.  Mai  1853.  In  prima  subscriptione iam  numerabantur 
nomina  virorum  ex  omni  conditione  et  gradu ,  qui  libellum  supplicem  dabant  722. 

Interea  iuverit  haec  verbis  confirmare  et  auctoritate  illorum  qui  a  multo  tem- 
pore  operam  dederunt  piae  institutioni  de  matrimoniis  civilibus  per  religiosum  ri- 
tum  cohonestandis  ,  quiquc  propterea  sunt  ab  experientia  plane  edoctl  de  eo  quod 
in  eiusmodi  coniugiis  contingit.  Interrogati  a  quodam  vere  catholico  senatore  tau- 
rinensi  de  hac  quaestione,  ita  eidem  rescripsere:  ^  Tous  les  ^v^ques  deFrance 
avec  tous  les  rainistres  de  s^cond  ordre ,  avec  tous  les  directeurs  de  consciences , 
avec  tous  les  auteurs  conscientieux,  qui  ont  ^crit  sur  rhistoire  de  France  dans  la 
p^riode  coraprise  enlre  1789.  et  1850.  conviennent,  que  la  religion  catholique  ne 
8'est  jaraais  reraise  du  coup  qui  lui  a  ^t^  port^  il  y  a  60.  ans  par  rinstitution  du  raa- 
riage  civil. 

Que  depuis  notre  ^poque,  un  nombre  consid^rable  de  franfais  vive  mari- 
talement  sans  avoir  rec-u  la  ben^diction  nuptiale,  et  qu'ilsmourraJent  presque  tous 
sans  avoir  re?u  les  sacrements ,  si  le  clerg^,  au  dernier  moraent ,  et  plusieurs  4raes 
charitables  ne  r^unissaient  tous  leurs  efforts  pour  pr^v6nir  ce  raalheur. 

Qu'un  hommequi  n'a  contract^  que  le  lien  civil  du  mariage,  cesse  en  gen^ral 
de  pratiquer  la  religion ,  et  on  a  reraarqu^  que  les  personnes  mari^es  civileraent 
n'ont  pas  elles-m^raes  la  raoindre  confiance  dans  leur  soi-disant  raariage. 

Que  c'est  dans  ces  d^plorables  unions ,  qu'on  est  assure  de  trouver  les  enfants 
indociles  et  libertins,  des  enfants  qui  ignorent  jusqu'au  signe  de  la  croix.  Si  les  pa- 
rents  ^taient  des  raari^s  civils,  les  enfants  ne  rougissent  pas  d'6tre  de  p^res  natu- 
rels,  et  il  n'e8t  pas  rare  de  trouver  trois  generations  succ«issives  d'enfants  naturels. 

II  semble  que  lorsque  une  famille  est  marquee  au  front  de  cette  tftche,  son 
chef  reconnait  Iui-ra6me  qu'elle  cst  en  dehors  de  toute  loi  morale,  et  irapuissantc 
a  en  supporter  le  frein.» 

Ex  Senalo  del  regno  pag.  187.  Tornata  dei  (5.  Dicemb.  1852. 


CAP.  IV.  DE  ARGUM.  PRO  LEGE  DE  MATR.  CIV.  ART.  II.         387 

culum  esset  maximum  lex  de  coniugio  mere  civili,  quae 
non  ita  pridem  tanto  animorum  aestu  in  publicis  comitiis 
promovebatur ;  quodque  praecipue  ad  rem  nostram  facit, 
exemplum  Galliarum  proponit,  in  quas  tantum  malorum 
profluvium  exinde  dimanat  (64). 

Haec  autem  quae  leviler  in  laudata  epistola  ac  cur- 
sim  auctor  attigerat ,  plenissime  evolvit  in  toto  opusculo. 
Ostendit  enim  ideam  coniugii  necessario  praeseferre  typum 
characteris  religiosi  ,  a  quo  separari  nequit  ;  fieri  non 
posse  ut  sine  religionis  interventu  coniugium  perpetuum 
sit  ac  indissolubile ;  separationem  inductam  a  lege  gal- 
^ica  inter  religionem  et  statum  civilem  caussam  extitisse 
corruptionis  publicae  morum.  Hanc  legem  passim  macu- 
lam  vocat ,  quae  codicem  infecit  turbolentissimis  illis  tem- 
poribus,  cum  vigeret  atheismus  ;  ostendit  sub  omni  aspectu 
eiusmodi  legem  antipoliticam  esse  ,  nec  nisi  a  rei  publicae 
hostibus  posse  promoveri ;  adhortatur  publicum  regimen 
ad  eam  e  codice  oranino  expungendam,  aut  saltem  tem- 
perandam.  Denique  summae  imprudentiae ,  ac  hostilis  in 
religionem  animi  fore  demonstrat  ,  errorem  hunc  anti- 
politicum  in  alias  gentes  transferre,  et  sic  inficere  co- 
dicem ,  qui  adhuc  immunis  est  a  lege ,  quae  tot  lantorum- 
que  malorum  causa  et  origo  est. 

Quae  dicta  sunt  de  Galliis  pari  iure  affirmari  de- 
bent  de  Belgio ,  ubi  mala,  quae  ex  matrimonio  civili 
proveniunt  non  minora  sunt  ,  ac  sub  aliquo  respectu 
deteriora  adhuc  quam  in  Galliis  ipsis.  Siquidem  et  ibi 
concubinatus  legalis  viget ,  persuasio  penes  rudiores  prae- 
sertim  inolita,  quod  per  civilem  contractum  coram  ma- 
gistratu  celebratum  verum  habeatur  coniugium ;  oblivio 
religionis  in  iis,  qui  ita  nuptias  contrahunt ;  collisio  inter 

(64)  Riflexlons  sur  le  inariage  civil  et  le  mnriage  religieux  en  France  el 
en  Italic.  Lyon  1853.  A  Mr.  le  coiiate  de  Cavoiir,  presideiit  du  conseil  des  niinistrcs 
de  sa  Majest^  le  roi  dc  Sardaignc. 

impedimenta  canonica  et  impedimenta  civilia ;  effraenis 
morum  licentia  ;  moralis  impossibilitas  celebrationis  eorum 
coniugiorum,  quae  a  conscientia  nomen  habent ,  quo  fit 
ut  sacri  ministri,  qui  legem  naturalem  ac  divinam  ad  sa- 
lutem  animarum  legi  positivae  humanae  anteponunt,  se 
exponere  debeant  poenis  gravissimis  a  lege  constitutis  (65). 
Divortiorum  libertas  et  facilitas ,  quae  cum  semel  a  ma- 
gistratu  sancita  fuerint,  sunt  prorsus  irrevocabilia.  Quare 
interdum  fit,  ut  duo  coniuges,  qui  cum  divortium  fece- 
rint ,  volunt  se  invicem  reconciliare ,  ratumque  suum  con- 
iugium  habere ,  nullatenus  obtinere  id  valeant ;  exinde 
tamquam  concubinarii  habentur  qui  ab  ecclesia  veluti  con- 
iuges  legitimi  spectantur.  Immo  non  semel  accidit ,  ut  cum 
possit  gubernium  dispensare  ab  impedimentis  a  se  con- 
stitutis  affinitatis ,  aut  consanguineitatis ,  quae  communia 
sunt  cum  impedimentis  canonicis ,  recuset  dispensatio- 
nem  iis,  qui  ab  ecclesia  dispensati  sunt ,  et  ita  novi  sem- 
per  oriuntur  conflictus.  Insuper  per  legem  belgicam  nisi 
mors  alterutrius  coniugis  probetur  per  testes  oculatos,  non 
admittitur  altera  pars  ad  aliud  coniugium  contrahendum , 
etiam  post  dilationem  20.  aut  30.  annorum,  quo  fit  ut 
cum  nautae  a  fluctibus  absorbentur ,  ad  perpetuum  cae- 
libatum  eorum  viduae  damnentur,  dum  ecclesia  longe 
mitior  est,  Praeterea  libidinosi  perditique  apostatae  non 
desunt  sacerdotes  ac  religiosi ,  qui  ludicra  eiusmodi  iden- 
tidem  celebrent  coniugia  publico  cum  omnium  scandalo  et 
offensione.  Quum  denique  haud  pauci  reperiantur  ex  classe 
infimae  plebis  et  opificum,  qui  non  valentes  sese  subiicere 
expensis,  quae  ad  actum  civilem  exiguntur,  acpropterea  nec 
coram  ecclesia  coniungi  possint,  fit ,  ut  isti  iicentiae  indul- 

(65)  Hac  fortasse  de  causa  in  art.  16.  Constitutionis  Belgicae  an.  1830.  hls 
verbis  matrimouium  civile  sancilum  est;  «Le  mariage  civil  devra  toujours  prdc^ 
der  la  benediction  nuptiale  ,  sauf  les  exceplions  d  etablir  par  la  loi,  s'il  y  a 
lieu  ».  Nondum  tamen  eiusmodi  exceptiones  a  lege  datae  sunt;  adeoque  poenas  in* 
currunt  parrochi ,  qui  ex  niunere  debent  matrimoniis  conscienliae  interesse. 

geant  foedamque  transigant  vitam.  Pia  a  s.Francisco  Regis 
nuncupata  societas  tota  licet  sit  in  matrimoniis  eiusmodi 
miserorum  redintegrandis ,  expensas  necessarias  solvendo, 
spectata  illorum  multitudine  ac  prava  voluntate,  impar  est 
remedium  tanto  malo  afFerre.  Interim  vitium  totam  fere 
inficit  societatem  (66). 

Qua  igitur  fronte  improvidi  pseudo-politici  ad  Gallia- 
rum  ac  Belgii  codices  provocant,  ut  adeo  exitialem  legem 
innumerorum  pene  illis  in  regionibus  malorum  amplis- 
simam  scaturiginem ,  cohonestent  atque  siiadeant? 

Insanum  vero  est  paradoxum  turpique  sophismati  in- 
nixum  ministri  regii  assertum ,  quo  vellet  suis  persuadere 
legem  de  coniugio  civili  morum  integrilati  sanctitatique 
consulere.  Si  Gallia  an.  1793.  in  trucem  inauditamque 
subversionem  irruit,  non  defectui  profecto  huius  legis  ad- 
scribendum  est ,  quod  absurdum  foret  vel  suspicari ,  sed 
incredulitati  pseudo-philosophorum ,  ac  pseudo-politicorum 
ope  propagatae  atque  diffusae  ,  universae  propemodum  mo- 
rum  corruptioni  ex  incredulitate  derivatae,  hostilitati  ad- 
versus  apostolicam  sedem  in  acceptis  referri  debet  subver- 
sio  illa  (67).  Quod  si  mitior  fuit  ea,  quae  contigit  an.  1848., 
non  legi  de  coniugio  civili ,  quod  absonum  pariter  esset 
dicere  ,  sed  influxui  adscribendum  quem  calholica  religio 
exercebat  in  omnium  pene  animos ,  reiecto  et  obsoleto  illo 
pseudo-philophismo  voltaeriano  fere  universim,  maiorique 
erga  sedem  apostolicam  propensioni.  Verum  et  haec  subver- 
sio  exitialibus  doctrinis  Universitatis  magna  ex  parte  debe- 


(66)  Haec  tnihi  ex  Belgio  a  ci.  doctissimoque  viro  per  epistolam  datam  dieSO. 
Decemb.  1  $55.  communicata  sunt,  cum  eum  hoc  snper  negotio  consuluerim ;  et  ta> 
men  allqua  silentio  pressi. 

(67)  Satis  est  vel  leviter  percurrere  celebre  opus  ab.  Barruel  ,  cuitit.  Af^- 
moires  jmir  servir  h  i'W»5/ojre  dM ;flco6in«me  quatuor  vol.in-s.Hambourg,  et 
Londres  1798.  ut  quisqueintelligatanimorum  comparationem  illius  aetatis ,  conspi- 
rationem  universaiem  pseudo-pliilosophoruni  adversus  religionem  christianam, seu 
adversus  ecclesiam,  et  impietatem  longe  lateque  grassantem. 

tur  (68).  Lex,  de  qua  agimus,  ulrique  subversioni  extranea 
extitit. 

Alioquin  pari  iure  inferre  possem  :  in  Belgio,  ac  in 
Germania  nata  subversio  est  ob  legem  de  matrimonio  ci- 
vili  illic  vigentem  ,  contra  vero  in  imperio  russiaco  nullus 
fuit  hic  motus  eo  ipso,  quod  non  vigeret  haec  lex.  Quid 
reponeret  adversarius? 

Caeterum  affirmare,  quod  lex  de  coniugio  civili  uti- 
lissima  sit  moribus ,  perinde  est  ac  serio  affirmare  pesti- 
lentiam  conducere  ad  aeris  salubritatem ,  inopiam  ad  opu- 
lentiam ,  frigus  ad  aestum.  Vere  his,  qui  ita  ratiocinantur, 
applicari  illud  potest  Apostoli :  «  Qui  dicentes  se  esse  sa- 
pientes  stulti  facti  sunt  (69).» 

ARTICULUS  IH. 

Expenduntur  arguraenla  pro  lege  sub  aspectu  etiam  religioso 
^^**"'  "  et  catholico. 

rOMl  mu 

4.;  ;:   :  §•   I.  ; 

Theologicae  quaedam  doctrinae.  ,-.  ..^,    .r 

rtiyiiiiDU 

Non  defuerunt  in  comitiis  subalpinis  theologi ,  licet 
laici.  Sic  igitur  senatorum  unus  argumentum  deprompsit 
ex  ipso  theologiae  penu.  Exemplum  populi  iudaici  etethni- 
corum  ,  qui  matrimonium  perpetuo  uti  actum  civilem  si- 
mul  et  sacrum  spectarunt ,  ad  rem  non  pertinet ,  quum 
penes  antiquos  populos  utraque  potestas  civilis  ac.reli- 
giosa  essent  coniunctae ;  contra  vero  eae  seiunctae  sunt  in 
lege  evangelica,  quum  protestatus  sit  Redemptor,  regnum 
suum  non  esse  de  hoc  mundo  (70).  Hoc  argumentum  ite- 


(G8)  Cf.  insigneopus:  Le  monopole  universitaire  destructexir  de  la  ri- 
ligion  et  des  lois.  Lyon  1842. 

(69)  Rom.  1,22. 

(70)  Senato  del  regno.  Tornala  del  iS.Dicemb.  pag.  l!^o. 

rum  iterumque  ab  oratoribus  vario  sub  aspectu  proposi- 
tum  fuit. 

At  regius  ipse  minister  plura  protulit  theologica  ar- 
gumenta.  Matrimonii  vocabulum,  inquit ,  duplicem  prae- 
sefert  sensum.  Significat  enim  primo  viri  acmulieris  unio- 
nem  perpetuam  atque  legitimam ;  ac  talis  est  sensus ,  in 
quo  a  legumlatoribus  matrimonii  nomen  usurpatur.  Alter 
est  sensus  religiosus ,  sed  hic  est  additus  priori ,  prout 
constat  ex  ipsis  catechismis  ,  iuxta  quos  matrimonium 
est  sacramentum,  quod  coniugatis  gratiam  confert,  ut  pro- 
prii  status  obligationes  rite  obire  possint.  lam  vero,  num 
ex  eo  quod  matrimonio  civili  adiectum  sit  sacramentum, 
consequitur  illud  subiici  absolutae  ecclesiae  iurisdictioni? 

Praeterea :  principes  infideles  in  matrimonia  potesta- 
tem  habebant:  imo  eam  adhuc  retinent  principes,  qui  se- 
parati  sunt  ab  ecclesia.  Eccurnam  igitur  ea  destituentur 
principes  catholici  ? 

Fingamus  (liceat  mihi  panimper  hypothesi  uti ,  quam- 
tumvis  absurda  videri  possit)  nullam  existere  revelatio- 
nem  ;  et  solam  extare  circa  nuptias  legem  civilem.  Sup- 
ponamus  Deum  revelationem  impertiri ,  atque  edicere:  lis 
qui  nuptias  debitis  animi  dispositionibus  celebrabunt ,  ego 
gratiam  conferam,  qua  gravia  obeant  officia,  quae  huic 
vitae  conditioni  adnexa  sunt.  Fingamus  divinum  revela- 
tionis  auctorem  caelum  repetere,  ac  relinquere  hisce  in 
terris  sacerdotium.  Si  huiusmodi  sacerdotium  ediceret : 
«Mihi  quidem ,  mihi  soli  ius  est  ferendi  leges  circa  nuptias ; 
decernere  quinam  habiles  sint ,  quinam  inhabiles,  ad  me 
spectat  iudicare ; »  si  sacerdotium  haec  exigeret ,  putatis  ne 
quod  eiusmodi  exactiones  assuraptionesque  admitterentur? 
Nimirum  responderemus.  Quum  facta  fuit  revelatio  ad  quam 
et  nos  spectare  gloriamur  ,  nihil  potestati  principum  de- 
tractum  est.  Si  coniugium  consecratum  est  a  Deo ,  non 
ideo  hac  de  causa  coniugium  cessavit  ad  statum  civilem 

pertincre.  Non  est  matrimonium  sicut  sacramenta  reliqua, 
quae  ad  solam  spiritus  vitam  referuntur ;  status  seu  gu- 
bernium  nequit  ullo  suo  privari  iure ;  immo  vero  munus 
seu  obligationem  habet  iura  omnia  sibi  propria  tutandi. 
Hanc  vocavi  fictionem  ac  hypothesin  ;  ceterum  ea  nil  aliud 
est,  quam  simplex  historia.  Cum  christianismus  introduci 
coepit ,  leges  civiles  circa  matrimonium  vigebant,  nullura 
novum  ius  tunc  invectum  fuit,  ac  solum  in  densis  tene- 
bris  medii  aevi  constituta  fuere  principia  contra  legum  ci- 
vilium  auctoritatem . 

ff  Quid  plura  ?  vel  ipsum  concilium  tridentinum  consti- 
tuere  voluit  necessitatem  ineundi  nuptias  coram  parocho, 
sed  ea  ratione  id  fecit ,  ut  indicaret ,  non  tam  se  intendere 
W  consecrationem  religiosam  ,  quam  ad  certiores  facien- 
dos  magistratus  civiles ;  siquidem  nullum  pecubarem  ri- 
tum  benedictionum  praescripsit;  uti  validas  agnovit  nuptias 
coram  parocho  invito  ac  interdicto  etiam  initas  ;  inter 
causas  quas  protulit  huius  canonis ,  ne  verbum  quidem 
h|ibet  de  necessitate  consccrationis  religiosae,  sed  unice 
eo  spectare  significavit,  ut  cessaret  dubitatio  circa  ma- 
trimonia  inita  sola  contrahentium  voluntate.       auinunoq 

Infelix  qui  sibi  adiumenta  non  comparat  ex  religionis 
pracsidiis  !  Nos  id  libenter  concedimus  ;  ast  illud  non 
probamus  quod  auctoritati  conscientiae  subrogentur  iussa 
legislatoris  civilis ;  id  non  probamus  1 .  quia  non  cense- 
mus  eiusmodi  principia  conformia  principiis  legislationis, 
quam  liberalem  dicimus ,  2 .  neque  conformia  esse  indoli 
illius  religionis,  quae  ab  externa  refugit  coactione  (71). 

Regius  etiam  minister  adiecit ,  se  non  intelligere  quo- 
modo  anticatholica  ea  lex  dici  possit ,  quae  inter  tot  po- 
pulos  catholicos  obtinet  ;  quam  contrariam  esse  dicunt 
non  dogmati ,  sed  disciplinae.  At  quandonam  illicitum  erit 
atque  schismati  proximum  in  regno  subalpino  id  quod  alibi 

^'       (71)  sena/o.  16.  Dicemb.pag.  189. 190. '''«<I^>,-F"^''   "•    '-'-'^   ^'^^  ' 


CAP.  IV.  DE  ARGUM.  PRO  LEGE  DE  MATR.CIV.  ART.  III.  393 

licitum  est  et  catholicum  (72)?  Si  verum  esset  ( urgetur 
adhuc )  catholicum  virum  contrahere  matrimonium  non 
posse,  quin  ille  actus  per  sacerdotalem  benedictionem  ad 
sacramenti  gradum  evehatur ;  haec  esset  veritas  in  omni- 
bus  locis  admissa  ,  quum  ecclesia  in  dogmatibus  una 
sit  et  universalis  (73). 

Alius  orator  theologica  argumenta  in  compendium  re- 
degit ,  ut  animum  adderet  iis  legis  fautoribus ,  qui  forte 
ex  religiosa  causa  quidquam  timerent.  «  lam  ego  legis 
huius  fautoribus  dicam :  Agite  iam ,  ne  quid  trepidetis , 
neque  episcopatum  neque  summum  pontificem  timeatis : 
ii  porro  contra  Deum  bellum  non  agent.  Legi  favent  do- 
cumenta  lesu  Christi ,  traditiones  apostolorum ,  doctrina 
ss.  patrum ,  acta  conciliorum ,  leges  consuetudinesque  ci- 
vilium  nationum ,  praxis  atque  doctrina  ecclesiae :  uno 
verbo  Deus  ipse  favet  legi.  lam  vero  episcopatus  noster, 
ac  summus  pontifex  cum  Deo  erunt :  dicam  igitur  iterum : 
Ne  timeatis ,  Deus  est  nobiscum  (74).» 

BespoJisio. 

Hactenus  quidem  non  satis  theologicis  doctrinis  im- 
buti  oratores  ,  qui  suis  in  theologicis  dissertationibus  mi- 
scuerunt  quadrata  rotundis ,  ut  patefacerent  se  non  magis 
in  theologicis  studiis  esse  versatos,  quam  in  arte  legis 
condendae.  Quod  ut  eluceat,  iuverit  ad  summa  quaedam 
capita ,  haec  quae  retulimus  revocare ,  ut  deinde  iudicium 
de  singulis   feramus.  0» 

Haec  autem  sunt  1 .  Christum  in  religione  sua  sepa- 
rasse  potestatem  religiosam  a  potestate  politica ,  adeoque 
matrimonium  religiosum  a  matrimonio  civili,  secus  ac  antea 
fucrit  penes  populos,  in  quibus  utraque  miscebatur  pote- 

(72)  Ibid.  pag.  192.  col.  3. 

(73)  Ibid.  pag.  187. 

(74)  Senato  del  regno.  16.  Dicemb. 

stas.  2.  Qualitatem  religiosam  accessisse  contractui  civili 
matrimonii  iam  in  suo  esse  constituti.  3.  Christum  nullo 
modo  quidpiam  voluisse  detrahere  potestati  quam  prin- 
cipes  infideles ,  aut  haeretici  habebant ,  aut  adhuc  habent 
in  contractum  civilem  nuptiarum,  secus  ac  contendat  sacer- 
dotium  christianum.  4.  Christianam  religionem,  cum  intro- 
diicicoepit,  iam  invenisse  leges  civiles  circa  coniugia  quibus 
se  subiecit.  5.  Matrimonium  virtutem  suam  habere  sine 
ullo  ritu,  seu  consecratione  religiosa;  neque  tridentinum 
cum  suo  canone  id  negasse ,  cum  sine  religioso  ritu  solam 
parochi  materialem  praesentiam  sufficere  decrevit.  6.  Im- 
probandum  eum  quidem  esse,  qui  negligeret  ritum  reH- 
giosum  ,  non  tamen  ad  illum  esse  cogendum ,  cum  id  non 
ferat  indoles  legislationis  liberalis,  ac  religionis,  quae  ab- 
horret  ab  omni  externa  coactione.  7.  Legem  de  matrimonio 
civili  theologice  spectatam  immerito  dici  anticatholicara , 
utpote ,  quae  non  dogmati  sed  discipHnae  adversetur  ; 
8.  immo  vero  eam  theologicis  argumentis  comprobari ,  ac 
Deum  legi  favere.  lam  singula  expendamus. 

Ac  I.  Prima  assertio  falsa  et  absurda  est;  nam  num- 
quam  et  nuspiara  Christus  Dorainus  societatem  a  societate 
seiunxit ,  aut  separavit.  Siquidem  ipse  unus  ac  solus  est 
rex  universae  terrae  (7S);  ipse  est,  cui  dedit  Deus  oranes 
gentes  in  haereditatera  suara  ,  ac  possessionem  suam  ter- 
minos  terrae  (76),  eique  data  est  omnis  potestas  in  caelo 
et  in  terra  (77) .  Ipse  itaque  supreraura  caput  est  utriusque 
societatis  religiosae  ac  politicae.  Quaravis  vero  pro  diverso 
renira  ordine ,  diverso  fine  ,  diversisque  praesidiis  ,  quibus 
homines  reguntur ,  dimiserit  potestati  civili ,  quae  spectant 
directe  ac  primario  ad  felicitatem  teraporalem  ,  potestati 
vero  ecclesiasticae  seu  religiosae  quae  spectant  directe  ac 


(75)  Ps.  XLVI.  8. 

(76)  Ps.  II.  8. 

(77)  Mattli.  XXVIII.  IH. 

primario  ad  felicitatem  aeternam ;  unam  quidem  ab  altera 
distinxit  potestatem  ,  non  tamen  divisit  aut  separavit ,  per- 
inde  ac  si  diversae  essent  societates.  Nam  una  eademqe 
est  societas  ,  quae  regitur  ab  utraque  potestate  sub  diverso 
respectu ,  quaeque  uni  subest  auctori  ac  Domino  Christo. 
Quemadmodum  superius  diximus,  ita  se  habet  potestas 
politica  ad  potestatem  ecclesiasticam  ex  doctrina  patrum, 
uti  se  habet  corpus  ad  animam ,  quae  illud  informat , 
regit  ac  moderatur.  Separatio  duarum  societatum  politicae 
ac  religiosae  est  inventum ,  ut  vidimus ,  schismaticorum 
medii  aevi ,  quod  primum  protestantes  acceperunt,  postea 
vero  increduli.  Quocirca  separatio  contractus  civihs  coniu- 
galis  a  sacramento  in  coniugiis  christianis  est  commenlum 
pseudo-politicorum  seculis  anteactis  prorsus  inauditum. 

Dixit  quidem  Christus ;  Begnum  meum  non  est  de  hoc 
mundo ,  id  est  terrenum ,  seu  regnum  meum  non  est  ut 
regna  terrena  ,  sed  aUerius  plane  naturae,  ut  patet  ex  con- 
textu  (18).  Quod  si  antiqui  populi  utramque  potestatem 
politicam  et  religiosam  permiscuerunt  ,  inde  provenit  , 
quod  supremi  imperantes  sibi  utramque  adscripserint  ac 

(78)  Cuiiis  quidem  intcrpretatiouis  vadcs  damus  non  exegetas  cathoiicos, 
multo  vero  minus  iesnitas ,  qui  hilaritatem  excitarent  in  subalpinis  comitils,  ut 
ibi  dicitur,  sed  protestantes,  imo  et  rationalistas  quos  adversarii  nostri  maiorisfa- 
ciunt.  Tgitur  Rosenmiiller  senior  in  schoiiis  ad  lo.  XVIII.  36.  ita  verba  Christi 
emrr&l :  <i  Regnum  meum  iwn  est  terrenum  sTva»  sx  roO  xo(r/>iot7,  significare 
potest  vel  originem  sumere  ex  his  hominibus ;  vel  simile  esse  regno  terreno.  Utrum- 
que  eodem  redit ,  si  sententia  spectetur.  Verba  tamen  sequentia  declarant,  magis 
naturam,  quam  originem  regni  indicari.  Sensus:  Regnum  meum  non  est  huius  ge- 
neris  cuius  sunt  regna  terrena,  velut  Cesarum,  statum  imperii  romani  non  laedit. 
o/  i/irvjgTsa»  -  ToT?  'Io!>5aio«f.  Satellites  mei  depugnassent  quominus  synedrio 
(  captivus)  traderer.  Haberem  armatum  satellitium,  haberem  instruclas  copias, 
praesidia  decertarent  armis  pro  me,  ne  iudaei  hoc,  quod  moliuntur  in  me,  impune 
facerent.» 

Kuinoel  autem  alter  rationalista  in  eund.  loc.  sic  Chri.sti  verba  exponit:  «Ad 
refeliendam  iudaeorum  calumniam ,  quod  se  regem  terrestrem  dixisset;  declarat 
lesus,  regnum  suum  non  esse  terrenum,  adeoque  neutiquam  romanis  periculosum.» 

Itaque  melius  fecisset  senator  subalpinus ,  si  allegasset  verba  Christi  Matth. 
ult.  Dataestmihi  omnis  potestas  in  caelo  et  in  terra;  nec  non  Apocal.  XIX.  IG. 
ubi  de  Christo  acriptum  est,  quod  sit  Rex  regum  et  Dominus  dominantium. 

vindicaverint ;  Christus  vero  potestatis  religiosae  deposi- 
tarium  solum  sacerdotium  suum  fecit.  Nec  omittendum, 
non  obstante  illa  utriusque  potestatis  permixtione  ,  ta- 
men  imperatores  romanos ,  ut  antea  ostendimus ,  matri- 
monialia  negotia  pontificibus  demandasse. 
«ftj^II.  Altera  assertio  non  ex  sanae  theologiae  fonte ,  sed 
ex  promptuario  Nepomuceni  Nuytz  arcessenda  est ,  qui 
eam  a  Launoio ,  Launoius  ab  apostata  De  Dominis  ,  hic 
vero  rursum  ab  schismaticis  Occhamo  et  Marsilio  Patavino 
mutuatus  est.  Doctrina,  qua  asseritur  qualitatem  religiosam, 
nempe  sacramentum  supervenire  et  accedere  matrimonio 
civili  iam  in  sua  essentia  constituto ,  est  una  ex  thesibus 
a  Pio  IX.  confictis ,  adeoque  est  falsa  ,  et  aliena  a  ca- 
tholica  doctrina ,  iuxta  quam  ,  uti  ostendimus ,  matrimonii 
sacramentum  in  ipso  contractu  et  per  contractum  inter 
personas  legitimas  perficitur.  Contractus  porro  legitimus 
haberi  nequit ,  ubi  tridentinum  publicatum  est ,  quin  con- 
sensus  eliciatur  juxta  formam  ab  eodem  concilio  prae- 
scriptam.  Haec  est  germana  catholica  doctrina.  Contractus 
proinde  civilis  nullius  valoris  est  in  conscientiae  foro ,  et 
qui  eo  solo  utuntur  fornicarii   sunt. 

III.  Tertia  assertio  nititur  falsa  hypothesi ,  quod  nempe 
principes  ethnici ,  et  haeretici  ius  aliquando  habuerint,  aut 
habeant  supra  vinculum  coniugale,  quod  oratores  nostri 
perpetuo  cum  effectibus  civilibus  confundunt ,  cum  tamen 
nimium  distent.  Dubium  saltem  est  num  rectores  popu- 
lorum,  quicumque  demum  ii  fuerint,  aut  sint ,  infideles, 
haeretici ,  catholici,  ullam  habuerint  umquam ,  aut  habeant 
potestatem  in  matrimonium  in  se  spectatum  eiusque  duas 
praecipuas  proprietates ;  sed  tota  ipsorum  auctoritas  co- 
arctatur  ad  effectus  extrinsecos  ac  mere  civiles.  Etenim 
Deus  ipse  est,  qui  in  paradiso  protoparentes  matrimonio 
coniunxit ,  et  primus  praeoccupavit  quamcumque  legislatio- 
nem  humanam  ,  quae  in  posterum  fieri  pogset ,  duasque,  ut 

innuimus,  proprietates  praecipuas  constituit  coniugii ,  uni- 
tatem  scilicet  et  mdissolubiUtatem ;  quibus  nulla  umquam 
potestas  derogare  valuit  humana  (79).  Indidem  contractus 
divino-naturalis  originem  matrimonii  constituit  in  omni- 
bus  Adae  posteris ,  nec  a  lege  humana  positiva  dependet. 
Leges,  quae  deinceps  in  societate  circa  coniugium  consti- 
tutae  sunt,  numquam  ipsum  attingere  in  sua  natura  po- 
tuerunt  ,  sed  solum  eiusdem  coniugii  effectus  in  ordine 
ad  societatem.  Sane  cum  consensus  efficiat  contractum 
coniugalem ,  et  hic  pendeat  ab  animo  contrahentium  ,  quo- 
modo  posset  humanus  legislator  hunc  contractum  sibi  ar- 
rogare  ,  cum  ab  inleriori  voluntatis  actu  pendeat,  atque 
in  potestate  sit  partium  in  conscientiae  foro ,  sive  in  con- 
cubinatu ,  sive  in  vero  matrimonio  degere  (80)?<'jn(no 
Cum  igitur  Christus  hunc  divino-naturalem  contractum 
ad  dignitatem  sacramenti  evexit  per  adiectionem  gratiae 
suae,  nihil  circa  eius  intimam  immutavit  naturam,  adeoque 
cum  nihil  in  hac  re  dederit  umquam  potestati  principum , 
nec  ullam  principe^  in  eum  penitus  habuerint,  aut  habeant 
potestatem  praeter  illam,  quae  adhuc  in  ipsis  estac  perse- 
verat ;  restat  ut  nullam  aliam  partem  sibi  arrogare  possint 
nisi  eam,  quae  attingit  effectus  exteriores  et  civiles. 

(79)  Quod  perspicue  expressit  Pius  VI.  in  suis  litteris  ad  episcopum  Agriae 
datis  11.  lul.  1789.  in  quibus  praemissa  divina  matrimouii  institutione,  ita  prose» 
quitur.oQuo  manireste  patet,  matrimonium  vel  in  ipso  statu  naturae,  ac  sane  ante 
multo  quam  ad  proprie  dicti  sacrametiti  dignitatem  evelierctur ,  sic  divinitus  insti» 
tutum  csse,  ut  secum  afferat  perpetuum  indissolubilemque  nexum,  qni  proinde 
nuUa  civili  lege  solvi  qucat.  Itaque  licet  sacramenti  ratio  a  matrimonio  seiungi  va* 
leat,  velut  inter  inlideles,  adiiuc  tamen  in  taiimatrimonio,  siquidem  verum  est 
matrimonium ,  perstare  debet,  omninoque  perstat  perpetuus  ille  nexus,  qui  a  prima 
origine  divino  inre  matrimonio  ita  adhaeret,  ut  nulli  subsit  civili  potestati.» 

(80)  De  hoc  argumento  fuse  et  ex  professo  agemus  in  altero  libro.  Ceterum , 
si  cui  minus  arrideat  haec  sententia,  quam  postea  excutiemus ,  in  promptu  scmper 
est  responsio,  quod  per  evectionem  contractus  coniugalis  ad  dignitatem  sacramenti 
a  Christo  factam ;  hoc  ipso  matrimonium  sacramentum  a  principibus  subtraclum 
a  Christo  sit,  ac  principes  qui  profitentur  religionem  christianam,  novam  relatio- 
neni  erga  ecclesiam  habere ,  quae  non  siuit  eos  in  cuniugii  vinculum  antiqua  iura , 
si  quae  unquain  habuerunt,  conservare,  ut  iu  pluribus  aliis,  ut  suo  loco  dicemus. 

'4t.  Quapropter  christianum  sacerdotium  cum  sibi  commis- 
sam  habuerit  a  Christo  sacramentorum  administrationem, 
etiam  in  sacramentum  matrimonii ,  quod  inseparabile  est 
a  contractu  legitime  inito ,  suam  potestatem  exercuit  et 
exercet  declarando ,  et  sanciendo  quanam  ratione  possint 
fideles  matrimonium  valide  ac  licite  inire  ,  atque  appo- 
nendo  conditiones  ,  sub  quibus  personae  fiant  habiles  , 
aut  inhabiles  ad  contrahendum. 

Neque  maiorem  peritiam  theologus  noster  ostendit  , 
cum  auctoritatem  urget  catechismi ,  ut  evincat  gratiam  ac- 
cedere  ad  matrimonium  iam  confectum ,  ita  ut  illud  sine 
sacramento  consistere  valeat  ;  siquidem  ipse  permiscuit 
matrimonii  definitionem  prout  est  sacramentum  cum  sa- 
cramenti  effectibus.  Nam  catechismi  in  adductis  verbis  non 
praebent  sacramenti  matrimonii  definitionem  ,  quae  alia 
omnino  est,  sed  enumerant  effectus,  qui  ex  sacramento 
proveniunt,  cuiusmodi  est  gratia  ad  rite  obeundas  obli- 
gationes,  quas  secum  fert  matrimonium  (81).Nullo  autem 
modo  catechismi  innuunt  sacramenti  rationem  superaddi 
contractui  civili  ,  uti  contendit  adversarius. 

Eius  idcirco  hypothesis  de  revelatore ,  qui  divinitus 
promittat  gratiam  iis,  qui  iam  fuerint  coniugio  copulati, 
non  modo  non  est  simplex  historia  seu  veritas ,  sed  mera 
jnentis  eius  confictio ,  quae  non  aliud  fundamentum  ha- 
bet ,  quam  anticipatum  eius  iudicium  ac  imperitiam  ora- 
toris  in  theologicis  disciplinis  inordinatamque  idearum  con- 
fusionem.  Sacerdotium  christianum  nihil  sibi  usurpavit , 
sed  functum  est  iugiter  ac  pergit  fungi  munere  suo  in 
matrimonii  celebratione  et  moderatione ,  prout  praestitit 
ac  praestat  in  ceterorum  sacramentorum  administratione. 
Nam  quamvis  horum  materia  ut  plurimum  constet  ex 
elementis  naturalibus ,  cuiusmodi  sunt  aqua ,   panis ,  vi- 

(Sl)  1(1  palcl  e\  interrogatione  quae  lit  in  catechismis.  "  Che  cfjelto  fa  il  ma' 
trimonio?  »  R.  Dii  la  grazia  ai  coniugali  ecc. 

«um,  oleum  etc.  tamen  cum  ea  usurpat  ad  sacramenta 
conficienda,  ea  adhibet  ut  sua  absque  dependentia  a  civili 
societate.  Civilis  magistratus  protegit  ac  tuetur  quidem  iura 
sua,  seu  iura,  quae  habet,  non  autem  ea,  quae  non  habet. 
Nullum  autem  reipsa  ius  habet  quod  sibi  vindicet  super 
matrimonium  christianum. 

IV.  Quarta  assertio  omni  pariter  est  fundamento  de- 
stituta;  nam  quando  christiana  religio  introduci  coepit, 
invenit  quidem  leges  civiles,  sed  leges  invenit,  quae  vim 
tantummodo  habuerint  in  effectus  civiles  matrimonii,  nempe 
in  ordine  ad  societatem ,  ut  paulo  ante  adnotavimus  ac 
postea  etiam  data  opera  ostendemus ,  non  autem  ,  quae 
afficerent  intimam  matrimonii  naturam  ,  seu  vinculum , 
quod  non  est  nec  esse  potest  obiectum  legis  humanae 
seu  civilis.  Si  qua  matrimonia  invalide  inirentur,  id  non 
enascebatur  ex  vi  legis  positivae ,  sed  ex  vi  legis  natu- 
ralis  ,  quae  plures  coniunctiones  improbat.  Si  qua  vero 
inirentur  coniugia ,  quae  iure  naturae  valida  essent ,  pro- 
fecto  ob  principum  leges  invalida  in  foro  conscientiae  non 
reddebantur.  Contra  vero  si  quae  permittebantur  a  legibus 
coniugia  ,  quae  iure  naturae  improbarentur  ,  valida  ob 
eiusmodi  leges  non  efficiebantur.  Verum  dato  etiam  quod 
res  adhuc  incerta  sit ,  immerito  orator  eam  tamquam  prin- 
cipium  inconcussum  ac  ineluctabile  assumit. 

Sed  et  illud  accedit,  falsum  oranino  esse  ecclesiam 
legibus  civilibus,  quas  invenit  circa  matrimonium,  se  subie- 
cisse.  Nam  ecclesia  vel  a  suis  primordiis  propriam  auto- 
nomiam  patefecit ,  ac  uti  omnino  independentem  se  gessit 
circa  matrimonii  politicam  legislationem  ;  atque  ut  suo 
loco  ostendemus ,  tum  novas  ac  sibi  proprias  condidit  le- 
ges  ,  tum  leges  imperiales  attemperavit ,  aut  abrogavit 
etiam  ;  tum  si  quae  erant  innoxiae,  ne  fideles  civilibus 
destituerentur  effectibus,  ac  molestiam  sustinerent,  eas 
adoptando ,  suas    effecit ,  suaque    sanctione   probavit.  Si 

ita  continenter  se  gessit  ecclesia,  vel  ab  ipsis  suis  pri- 
mordiis  ,  profecto  non  ex  tenebris  mediae  aetatis  repeti 
haec  eius  agendi  ratio  potest  (82).Verum  clavus  hic  est 
alte  fixus  mentibus  omnium  ecclesiaeimpugnatorum,  prae- 
sertim  vero  leguleiorum,  quiquc  factus  est  unus  ex  locis 
communibus  pseudo-politicorum  ,  adeoque  et  adversarii 
quocum  manus  conserimus ,  qui  in  bello  contra  eccle- 
siam  ad  idem  medii  aevi  promptuarium  confugit. 

V.  Quinta  assertio  suam  habet  sub  aliquo  respectu 
veritatem  ,  quae  tamen  vim  nullam  habet  in  favorem  thesis 
propagnatae  ab  adversario.  Verum  itaque  est,  matrimo- 
nium  etiam  christianum  ,  ac  propterea  quatenus  sacra- 
mentum  est,  non  mutuari  valorem  suum  a  ritu  religioso, 
seu  a  consecratione  religiosa,  nempe  a  benedictione  sa- 
cerdotali ,  abstrahendo  ab  ecclesiae  lege ,  hoc  enim  non 
solum  ultro  damus,  verum  etiam  plene  contendimus.  Quod 
in  sola  sacerdotali  benedictione  consistat  sacramentum  ma- 
trimonii ,  una  est  ex  thesibus  a  Pio  IX.  speciatim  positis 
in  damnatione  operum  lo.  Nepomuceni  Nuytz  ,  adeoque 
sinceri  catholici  theologi  longe  absunt  ab  hac  doctrina. 
Quocirca  nulla  erat  ratio  quare  minister  taurinensis  nobis 
proponeret ,  posse  matrimonium  consistere  sine  ritu  seu 
consecratione  religiosa.  Id  iamdudum  noveramus  ex  con- 
iugiis  clandestinis ,  quae  sub  anathematis  interminatione 
decrevit  tridentinum  habenda  esse  ut  vera  et  rata  matri- 
monia  ,  id  est ,  sacramenta ,  quamdiu  ea  ecclesia  irrita 
non  fecerit ;  idipsum  noscebamus  ex  illis  omnibus  ratio- 


(82)  Ecclesia  christiana  debuit  necessario  ab  ipsis  suis  initiis  inveniri  In  ad- 
modum  difficili  positione  respectu  legislationis  romanae,  ceterarumque  nationuro 
penes  quas  penelravit,  ac  in  tacita  antithesi  doctrinae  suae  cum  legibus,  quae  aut 
latae  erant,  aut  promulgabantur  a  principibus  ethnicis.  Ut  enim  animadvertit 
Doellinger  in  op.  et.  loc.  cit.  Ilippolytus  und  Callixlus,  interdum  necessario 
rata  habere  debuit  matrimonia,  quae  a  legibus  infirmabantur ,  ac  irritare  ea ,  quae 
a  legibus  probabantur.  Cuius  rei  exempla  luciilentissima  eshibet ,  quae  nos  affere- 
mus,  cum  hoc  de  argumento  agemus  in  proximo  libro. 

num  momentis  ,  quae  in  altera  huius  libri  sectione  ad- 
duximus  ad  ostendendum  huius  sacramenti  ministros  esse 
ipsos  contrahentes. 

Sed  si  adversarii  propositio  sub  hoc  respectu  suam 
habet  veritatem,  sub  alio  suam  praefert  falsitatem,  dum 
nempe  exinde  colligit  universim  valere  matrimonium  sub 
ratione  contractus  civilis  initum.  Etenim  concilium  triden- 
tinum  ad  quod  nos  provocat  orator,  in  eo  quem  ipse  per 
errorem  canonem  vocat ,  nos  vero  dicimus  decretum  et  qui- 
dem  reformationis ,  decernit:  «  qui  non  aliter  quam  prae- 
sente  parocho...et  duobus  aut  tribus  testibus  matrimonium 
contrahere  attentabunt,  eos  s.synodus  ad  sic  contrahendum 
omnino  inhabiles  reddit,  et  huiusmodi  contractus  irritos 
et  nullos  esse  decernit ,  prout  eos  praesenti  decreto  irritos 
facit  et  annullat.»  Porro  quae  coram  magistratu  civili  ineun- 
tur  nuptiae,  non  ineuntur  praesente  parocho ;  ergo  non 
sunt  nuptiae,  nec  sunt  contractus  ob  defectum  habilita- 
tis  ad  contrahendum ;  sed  sunt  stultus  et  impius  ausus 
contra  ecclesiae  catholicae  statuta;  et  qui  fictis  hisce  nuptiis 
freti  cohabitant,  se  constituunt  in  statu  turpis  concubi- 
natus.  Ecclesia  semper  quidem  abhorruit  a  nuptiis  clan- 
destinis  ,  atque  ut  illicitas  habuit ,  at  numquam ,  saltem 
lege  generali,  irritas  fecit  usque  ad  concilium  tridentinum. 
At  modo  ,  velit  nolit  potestas  civilis ,  sunt  irritae.  Sola 
ecclesia  revocare  legem  potest  quam  tulit. 

Quinimo,  uti  animadvertit  egregius  auctor,  si  ecclesia 
decretum  a  se  editum  de  irritatione  coniugiorum  clande- 
stinorum  aboleret ,  lex  de  matrimonio  civiU ,  saltem  sae- 
pissime ,  inutilis  redderetur ,  nec  vexari  possent  parochi 
ob  collatam  vel  denegatam  benedictionem.  Revocato  enim 
coniugio  ad  statum  pristinum ,  possent  contrahentes  per 
secretum  consensum  sine  sacerdote  et  testibus  suum  inire 
coniugium,  quin  gubernium  id  ullo  modo  nosceret  (83). 

(83)  Avogadro  conte  della  Motta,  Teorica  deW  istituzione  del  matrimonio 

26 

Quid  ageret  hoc  in  casu  magistratus  civilis?  Ad  summum 
ita  nubentes  civilibus  iuribus  destitueret,  sed  matrimonium 
permanebit. 

Quum  vero  essentia  coniugii  christiani ,  et  propterea 
sacramenti  a  solo  contrahentium  consensu  pendeat,  clara 
ratio  est ,  quare  ad  matrimonium  sufficiat  sola  assistentia 
seu  praesenlia  materialis  parochi ,  licet  is  sit  invitus  ,  et 
interdictus  ( ut  vult  adversarius ) ;  intelligitur  quare  con- 
cilium  tridentinum  peculiarem  nullum  ritum  benedictio- 
num  praescripserit ,  nec  verbum  habeat  de  necessitate 
consecrationis  religiosae  ac  unice  eo  spectare  significet, 
ut  cessaret  dubitatlo  clrca  matrimonia  inita  sola  contra- 
hentium  voluntate.  Haec  enim  omnia  optime  cohaerent  cum 
doctrina  nostra ,  immo  vero  cum  doctrina  quam  semper 
professa  est  ecclesia  catholica. 

VI.  Sexta  assertio,  seu  potius  conclusio  ac  peroratio 
digna  est  praemissis.  Primum  quidem  commiseratur  ac 
dolet  eos  qui  negligunt  religionis  adiumenta.  Haec  est 
hypocrisis ;  dolet  enim  ac  miseratur  illorum  infelicitatem, 
qui  negligunt  religionis  praesidia  in  eo  ipso  actu  ,  quo 
urget  sanctionem  illius  legis  ,  qua  catholici  solvuntur  obli- 
gatione  adsciscendi  sibi  haec  eadem  adiuraenta  religiosa, 
et  eo  tendit  ,  ut  oblivioni  ac  desuetudini  tradatur  actio 
religiosa  !  Deinde  vero  asserit  probari  non  posse ,  quod 
auctoritati  conscientiae  auctoritas  coactiva  subrogetur.  At 
vero  quis  umquam  effutiit  subroganda  esse  iussa  civilis 
legislationis  auctoritati  conscientiae  ?  Nemo  umquam  ca- 

cap.  XVI.  pag.  199.  «  Ai  fautori  del  potere  esclusivo  dello  stato,  scribit,  sul  matri- 
monio  civile,  la  ciiiesa,  se  volesse,  polrebbe  giuocare  un  beilissimo  giuoco,  per 
mosfrare,  com'essi  poco  o  nulla  potrebbero  senza  di  lei,  ne  giungerebbero  ad  ar- 
chitettare  edar  consistenza  alle  loro  istituzioni  di  matrimonio  poHtico ,  se  essa  non 
avesse  priraa  creato  il  matrimonio  ecclesiastico ,  aggiungendo  riti  e  solennita  alla 
semplicitk  del  matrimonio  naturale  sacramentale....Ora  reffetto  di  tale  largura 
eoDcessa  dalla  cbiesa,  sarebbe  il  torre  al  potere  civile  il  migiior  mezzo  di  es«cu- 
zione  delle  formalitk  civili  prescritte  sul  far  del  codice  francese  tendente  a  dar 
nn^esistenza  propria  al  matrimonio  ateo,  e  a  contradire  al  giure  cattolico.» 

tholicorum  id  sensit,  aut  docuit.  Sed  munus  catholici  gu- 
bernii  est  efficere,  ut  religio  quae  declarata  est  sola  to~ 
tius  regni  religio  ab  omnibus  servetur  ut  decet;  alioquin 
si  impune  ac  prout  lubet  passim  violetur,  actum  esset 
de  observantia  et  obsequio  quod  religioni  debetur.  In  cu- 
iusque  foret  arbitrio  eam  proculcare  ,  profanare  templa , 
contumeliis  sacerdotes  obruere ,  dies  festos  publicis  mo- 
litionibus  violare ,  aliaque  eiusmodi  peragere  ,  a  quibus 
perversi  homines  arbitrii  sui  moderatores  non  abhorrent 
in  totius  religionis  contemptum  ac  eversionem.  Ergone 
maiores  nostri ,  qui  modum  posuerunt  scelestis  religionis 
profanatoribus,  eosque  ad  officium ,  externum  saltem,  prae- 
standum  compulerunt ,  fuisse  iudicandi  sunt  caeci  ac  su- 
perstitiosi  usque  ad  novam  lucem ,  quam  tandem  aliquando 
hodierni  legumlatores  induxerunt? 

Non  fert  catholicae  religionis  indoles ,  ut  cogantur  im- 
pii  ad  ea  praestanda  officia ,  quibus  eos  conscientia  de- 
vincit ,  iuxta  oratorem  nostrum;  attamen  saepissime  haec 
ipsa  religio  subsidium  adhibuit  brachii  saecularis,  quod 
vocant ,  ut  coactione  externa  quovis  tempore  reluctantes 
adigeret  ad  obsequendum ,  atque  ad  eorum  compescendam 
audaciam.  Quid  norunt  novi  isti  legislatores  de  religionis 
indole?  Respiciant  potius  protestantismum  et  anglicanis- 
mum,  qui  sunt  exemplum  cui  sese  ccnformare  omni  ope 
student ,  videantque  num  principes  protestantes  et  angli- 
cani  cogant  nec  ne  subditos  suos  ad  ea  praestanda,  quae 
cuiusque    status  religio  ab  ipsis   exigit  (84).  Itaque  in- 


(84)  Ex.  gr.  quo  rigore  cogant  catholicos  ad  solvendas  decimas  sive  in  Anglia 
sive  inHibernia  angjicanis  sive  episcopis  sive  aiiis  inferioribus  ministris,  elsicatho- 
lici  istorum  opera  neque  utantur,  nec  uti  possint  in  religionis  negotio. 

Non  ita  pridem  pistor  in  Anglia  gravissima  est  poena  muitatus  qui  paucos 
panes  vendiderat  cuidam  necessarios  eo  quod  ex  improvisoad  eum  pervenerint  ad- 
venae  amici  et  propinqui  dnminica  die.  Vae  autem  iili  qui  in  protestantium  et 
anglicanorum  templis,  aliquid  indecori  perageret !  Nec  in  hoc  sunt  reprehendendi, 
si  phariseismum  excipias,  qui  apud  illos  viget,  ut  patet  ex  pistoris  exemplo. 

teriores  quidem  animi  dispositiones  ad  rite  suscipiendum 
sacramentum  sola  exigit  conscientia,  at  ad  ponendos  actus 
externos  cogit,  cum  opus  est ,  sanctione  externa  catho- 
lica  auctoritas  (85). 

Nihil  adiicimus  de  conformitate  aut  difFormitate  prin- 
cipiorum  legislationis  liberalis  cum  obligatione  qua  civilia 
obstringuntur  gubernia  ad  cogendos  cives  ut  actus  exter- 
nos  edant  quos  ab  ipsis  exposcit  religio  status ,  quia  hac 
de  re  satis  diximus ,  cum  excuteremus  principium  de  U- 
hertate  conscientiae,  seu  de  libertate  pessime  etiam  agendi. 

VII.  Addltur,  quod  si  verum  esset  matrimonium  con- 
trahi  a  catholicis  non  posse,  quin  ille  actusper  benedictio- 
nem  sacerdotalem  ad  gradum  sacramenti  evehatur,  id  verum 
esset  omnibus  in  locis :  at  vero  tridentinum  non  viget  ubi- 
que ,  ac  porro  intelligi  nequit  quomodo  res  ,  in  qua  apud 
ipsos  catholicos  habetur  varietas,  pertineat  ad  dogma  vel 
ad  disciplinam  universalem,  et  quomodo  anticatholicum 
esse  possit  in  regno  subalpino  ,  quod  alibi  est  plane  ca- 
tholicum.  Reponimus  primo  oratorem  omittere  ea  verba 
debuisse :  per  henedictionem  sacerdotalem ,  ut  saepius  dixi- 
mus.  Deinde  animadvertimus ,  auctoritatem  ecclesiae  in 
legibus  ferendis  matrimonialibus ,  atque  in  hac  nominatim 
lege ,  pertinere  ad  dogma ,  adeoque  unam  hac  de  re  apud 


(85)  Cf.  Civilta  cattolica  iii  art.  qul  inscribitur :  II  potere  coattivo  della 
chiesa  n.  CXl.  Seconda  serie  vol.  VIII.  14.  Novemb.  1854.  in  quo  perbelle  totum 
hoc  argumentum  evolvitur  adversus  modernas  theorias. 

Cf.  etlam  Taparelli:  Saggio  teoretico  di  diritto  naturale  vol.  II.  diss.  VII, 
Dritto  speciale.Csip.U.  Societh  cristiana.  §.  II.  n.  1432.  ed.  rom.  1855.  ubi  cum 
sibi  proposuisset  difficultatem :  «■  La  chiesa  h  una  societa  spirituale.  Dunque  non 
ha  alcun  diritto  sul  materiale"  resp. :  «Se  per  societdspirituale  intendono  societA 
di  spiriti,  la  premessa  b  falsa;  se  poi  intendono  societ^  diretta  a  fine  spiri- 
tuale,  k  falsa  la  conseguenza  »  quod  deinde  fuse  evolvit. 

Et  vol.  I.  diss.  IV.  cap.  IV.  art.  II.  §.  I.  n.  888.  «  Le  pene  adunque  in  tal  caso 
possono  adoprarsi  contro  i  violatori  della  religione  a  proporzlone  della  colpa,  non 
gia  per  farli  pii,  o  credenti  per  forza,  ma  perciife  non  turbino  la  sociale  uniUi 
rellglosa,  elemento  Importantlssimo  di  pubbllca  felicita,  o  colla  falsila  delle  dot- 
trine  o  coUo  scandalo  degli  esempi.» 

omnes  catholicos  omnibus  in  locis  esse  doctrinam.  At  quum 
ipsum  concilium  statuerit ,  ut  suum  decretum  ibi  vim  ha- 
beret ,  ubi  certa  cum  forma  esset  publicatum  ,  inde  fit , 
ut  iis  in  locis  in  quibus  publicatio  facta  non  fuerit,  di- 
versa  sit  disciplina ,  ac  vaHda  sint  ea  matrimonia ,  quae 
alibi  sunt  invalida.  Hinc  intelligi  potest  quomodo  in  regno 
subalpino  id  possit  esse  anticatholicum  ,  quod  alibi  ca- 
tholicum  est  ac  legitimum ;  et  quomodo  per  legem  de  ma- 
trimonio  civili  dogma  simul  et  disciplina  in  discrimen  vo- 
centur. 

VIII.  Deniqueadea,  quae  alius  orator  adiecit,  nempe 
Christum  ,  apostolos ,  patres  ,  concilia  ,  uno  verbo  ,  Deum 
favere  legi  seu  stare  pro  lege,  singula,  quae  is  fidenter 
affirmat ,  nos  fidentius  negamus ,  ac  iure  merito ,  prout 
ex  dictis,  et  ex  iis ,  quae  mox  dicemus,  abunde  constat. 
Interea  eius  effato :  «  Deus  est  nobiscum  »  opponimus  aliud 
effatum  quod  gravissimus  senator(86)  eidem  in  ipso  senatu 
sapienter  opposuit :  «  Deus  est  cum  ecclesia :  cum  ecclesia 
perstemus;  tum  Deus  erit  nobiscura.» 

§  n 

Historia  ecclesiastica  antiqua  et  recentior. 

Plus  semel  in  comitiis  atque  in  senatu  argumenta  pro 
lege  ex  historia  fuerunt  deprompta.  Notat  Fleury  apud 
ipsum  populum  iudaicum  in  coniugiis  rem  totam  inter  pa- 
rentes  et  amicos  transigi  consuevisse  (87):  adeoque  adhuc 
matrimonium  contractus  erat  civilis.  Huiusmodi  fuerunt 
nuptiae  Isaac  et  Rebeccae ,  Booz  et  Ruth,  Sarae  ac  Tobiae. 

In  ecclesiae  primordiis  ,  sin  minus  licitae ,  saltem  va- 
lidae  habitae  sunt  nuptiae  absque  ritu  religioso  celebra- 

(86)  Di  Colobiano. 

(87)  Verba  ex  Fleuryo  allata  Iiaec  fuerant :  «Tout  se  passait  entre  les  parents 
et  les  amis:  aussi  ce  n'^tait  encore  qu'un  contract  civil.» 

tae ,  perinde  ac  subsequentibus  aetatibus  ;  si  forte  tem- 
pora  quibus  regnarunt  Carolovingiani  imperatores  exci- 
piantur(88). 

Imperatores  romani  post  Constantinum  ,  addit  aliu» 
orator  ,  ac  lustinianus  ipse  quamvis  saepius  theologum 
agere  voluerit,  numquam  tamen  celebrationem  ritus  re- 
ligiosi  ut  conditionem  civilis  matrimonii  necessariam  sta- 
tuerunt.  Eiusmodi  necessitas  inducta  fuit  a  Carolo  M.  nec 
sine  exceptionibus ,  iisque  non  paucis ,  ut  patet  ex  con- 
iugiis  clandeslinis.  Deinde  concilium  tridentinum  non  qui- 
dem  dogmatica  definitione ,  sed  per  modum  reformationis 
solemnem  matrimonii  ritum  constituit,  ac  gubernia  eam 
legem  adoptarunt.  Haec  est  genuina  historia. 

Post  ipsura  tridentinum  concilium  romana  curia  num- 
quam  gallicam  legem  de  matrimonio  civili  anticatholi- 
cam  declaravit.  Postquam  organici  articuli  editi  fuerunt, 
sancta  sedes  quasdam  fecit  expostulationes ,  at  nihil  dixit 
omnino  de  matrimonio  civili  ,  sed  de  divortio  tantum 
conquesta  est.  Anno  1817.  sancta  sedes  alia  quaedam 
circa  conventionem ,  quam  vocant,  atque  organicos  arti- 
culos  proposuit ,  sed  iterum  siluit  de  matrimonio  civili. 
Attamen  tunc  temporis  post  fata  an.  1814.  religio  ca- 
tholica  tamquam  status  religio  habebatur  (89). 

Atque  ad  Galliam  quidem  ,  quod  attinet ,  si  eius  hi- 
storia  aetate  ipsa  tridentini  inspicialur,  Gallia  numquam 
disciplinam  tridentini  concilii  accepit.  Voluit  quidem  suam 
esse  formam  matrimonii  in  concilio  statutam ,  eo  vel  maxi- 
me ,  quod  cardinalis  Lotharinglus  illam  a  concilio  effla- 
gitaverit,  sed  eam  promulgavit  ut  legem  omnino  suam 
occasione  conventus  blesensis,  quin  uUam  concilii  men- 
tionem  iniiceret.  In  ipso  regno  subalpino  in  Pineroli  pro- 
vincia  disciplina  tridentini  non  fuit  recepta :  alibi  recepta 

(88)  Senato  del  regno.  16.  Dicemb.  18&2. 

(89)  Senato  del  regno.  le.  Dicemb. 

quidem  fuit,  at  vi  legis  civilis  :  iam  vero  quod  lex  fecit 
potest  infectum  reddere ,  imo  et  debet ,  dum  respublica  id 
postulat(90).  v; 

Besponsio. 

Brevi  nosmet  expediemus  ab  hisce  historicis  argumen- 
tis.  Etenim  ,  data  etiam  veritate  historica  eorum ,  quae 
oratores  recensuerunt ,  nihil  inde  pro  eorum  thesi  conse- 
queretur.  Thesis  enim  non  est  nisi  approbatio  legis  per 
quam  sine  actu  religioso ,  seu  polius  sine  parochi  prae- 
sentia  haberi  possit  tamquam  verum  coniugium  contractus 
mere  civilis  post  tridentini  decreti  publicationem.  lam  vero 
simul  ac  decretum  illud  solemnem  habuit  publicationem 
aliquibus  in  locis ,  matrimonia  omnia ,  quae  iuxta  formam 
inibi  praescriptam  non  celebrantur  ,  nulla  sunt  ac  irrita 
non  solum  ratione  sacramenti,  verum  etiam  ratione  con- 
tractus  sive  civilis  sive  domestici.  Totius  itaque  quaestionis 
substantia  eo  revocatur ,  utrum  potestas  civilis  possit  nec 
ne  abolere  legem  concilii  oecumepici ,  in  iis ,  quae  per- 
tinent  ad  sacramentorum  administrationem.  Hoc  debuisset 
ostendi  historicis  documentis ;  ast  hoc  est ,  quod  prudente 
silentio  praetermissum  est. 

Per  plura  secula  matrimonia  sine  ritu  religioso  habita 
sunt  valida.  Quid  inde?  Hoc  solum  consequitur  ,  bene- 
dictionem  sacerdotalem  non  requiri  necessario ;  quod  nos 
non  modo  concedimus  ,  sed  et  vindicamus.  Verum  inde 
nullatenus  sequitur,  sine  parochi  praesentia  post  tridentini 
publicationem  matrimonium  valide  iniri. 

At  praeterea ,  vera  ne  sunt  quaecumque  tamquam  histo- 
rica  fuerunt  prolata?  Revera  ludaei  semper  religiosam  ali- 


(90)  Senato.  20.  Dicemb. 

Consalto  praetermisi  alias  diflicultates,  quae  refenmtur  ad  potestatem  legum 
ferendarum  circa  matrimonium  de  qua  actum  est  in  comitiis  et  senatu  8u>>alpinift, 
qoiahoc  de  argumento  agemus  in  altero  libro. 

quam  ceremoniam  adhibuerunt ,  ut  constat  ex  ipsis  ab 
oratore  prolatis  exemplis  Isaac  et  Rebeccae  (Gen.XXIV. 
3-60);  RuthetBooz  (L.  Ruth  IV.  11-12.);  Tobiae et Sarae 
(Tob.  VII,  15. ),  quamvis  non  semper  sacerdos,  sed  ma- 
ior  natu,  aut  paterfamilias  benedictionem  conferret  (91). 
At  quidquid  sit ,  etiamsi  res  tota ,  ut  ex  Fleuryo  opponit 
orator ,  inter  parentes  et  domesticos  transigeretur ,  inde 
non  sequeretur  matrimonium  spectatum  fuisse  ut  con- 
tractum  civilem^  sed  potius  ut  naturalem  ac  domesticum. 
Ideo  vero  imperatores  romani  a  Constantino  et  deinceps 
nullam  tulerunt  legem  qua  christiani  adigerentur  ad  ritum 
religiosum  in  celebratione  nuptiarum ,  quia  negotium  istud 
ecclesiae  dimiserunt,  quae  licet  iugiter  voluerit,  imo  prae- 
ceperit  ut  matrimonium  in  facie  ecclesiae  iniretur ,  ut 
suo  loco  ostendimus  ,  numquam  tamen ,  lege  saltem  uni- 
versali,  irritum  illud  fecit  si  clandestino  more  iniretur. 
Plerique  fidelium  coniugium  suum  ritu  sacro  celebrabant; 
cum  vero  temporis  lapsu  passim  ritus  hic  omitteretur ,  et 
exinde  non  pauca  orirentur  mala  et  incommoda  etiam  in 
societatem  ipsam ,  tum  imperatores  orientales  seu  byzan- 
tini ,  tum  Carolus  Magnus  datis  severissimis  legibus  ad 
ritum  religiosum  celebrandum  omnes  coegerunt,  sub  poena 
infamiae ,  ac  nullitatis,  saltem  in  foro  externo,  quod  item 
signiticavimus.  Attamen  ipso  fatente  adversario,  clandestina 
coniugia  adhuc  inita  sunt. 


(91)  lo.  Seldenus  in  op.  Vxor  Hebraea.  Londini  1646.  lib.  II.  cap.  7.  agit 
de  benedictione  sponsalium,  et  cap.  12.  De  benedictione  in  Thalamum  atque 
ipsis  nuptiis  praevia :  refertque  formulam  utriusque  benedictionis  ab  antiquissimis 
temporibus  receptam.  Componi  autem  possunt  cum  iis,  quae  habet  Fleuryus  et 
post  eum  Salvador,  quum  sacerdotis  inlerventum  in  nuptiis  negant :  quia,  ut 
scribit  Seldenus  cap.  12.  p.  180.  ad  exemplum  nuptiarum  Booz  quibus  adfuerunt 
decem  seniores  Kliorum  qui  maximus  natu  erat,  aut  dignior,  benedictionem  praebe- 
bat.«  Vid.  etiam  Sam.  Schelivechium  De  antiquitate,  etChristoph.Kartolsissium 
De  necessitate  comecrationis  nuptialis ,  Gretserum  De  benedictionibus  lib.  II. 
c.  43.  lo.  Dongtheium  in  Analectis  sacris  ad  Malach.  II.  14.  Cf.  etiam  lahn  Ar- 
chaeolog.  bibt.  Vienn.  1814.  §.  154. 

Quod  si  concilium  tridentinura  per  modum  reforma- 
tionis ,  non  per  dogmaticam  definitionem  sancivit ,  ut  dein- 
ceps  sub  nullitatis  poena ,  in  facie  ecclesiae  coniugia  ce- 
lebrarentur,  ratio  est,  quia  substrata  materia,  quae  di- 
sciplinaris  est,  dogmaticam  definitionem  non  patiebatur. 
Attamen  principium  cui  decretum  tridentinum  innitebatur 
est  dogmaticum  ,  potestas  nempe  qua  pollet  ecclesia  leges 
disciplinares  condendi, 

Quod  attinet  ad  historiam  ecclesiasticam  recentiorem, 
falsum  est  romanam  sedem  nullas  fecisse  de  civili  ma- 
Irimonio  expostulationes ,  prout  temporum  illorum  iniqui- 
tas  ferebat.  Etenim  universim  matrimonia  civilia  iropro- 
bavit,  quum  generatim  de  articulis  organicis  conquesta 
est ;  sed  potissimum  facto  ac  praxi  ostendit  quid  de  hu- 
iusmodi  matrimoniis  sentiret.  Proferant  adversarii  vel 
unum  matrimonium  mere  civile  in  Galliis  vel  in  Belgio 
celebratum ,  quod  romana  sedes  ut  ratum  ac  legitimum 
recognoverit.  Nos  vero  idoneo  loco  documenta  dabimus , 
quibus  positive  romani  pontifices  omnia  prorsus  eiusmodi 
coniugia  nulla  ac  irrita  declararunt.  Sane  paullo  ante  at- 
tulimus  ineluctabile  gravissimumque  Pii  IX.  testimonium 
de  extantibus  in  Tabulario  romano  multis  reclamationis 
exemplis  adversus  leges  de  matrimonio  civili  ,  etsi ,  ut 
videtur,  in  vulgus  editae  reclamationes  illae  non  fuerint. 

Quod  vero  spectat  ad  historiam  Galliae  relate  ad  ac- 
ceptationem  disciplinae  a  tridentinis  patribus  inductae  , 
quam  quidam  ex  oratoribus  affirmavit  Galliam  numquam 
admisisse ,  verum  non  est ;  pleraque  enim  disciplinae  ca- 
pita  a  concilio  constituta  in  Galliis  recepta  sunt ,  ac  vi- 
gent(92). 

(92)  D.  M.  Charlas  in  op.  Tractatus  de  liberlatibus  ecdesiae  galticanae 
Leodii  1684.  in-4.  lib.  X.  cap.  VI.  n.  21.  duo  affirmat:  priino  falsum  esse  accepla- 
tionem  esse  necessariam  ut  lex  obliget  (quod  iam  ostenderat  in  II.  libro ;  secundo 
falsum  csse  nullam  concilii  tridentini  legem  acccptatam  fuisseinGalliis;  quod 
evincit  decreto  clerl  gallicani  an.  1625.  edito  in  tomo  I.  Actorum  cleri.  Porro  ha- 

Nec  refert  tamquam  legem  regni  admissam  fuisse  for- 
raam  a  tridentino  praescriptam  in  celebrandis  coniugiis ; 
siquidem  hoc  non  impedit  quominus  forma  illa  vim  habeat 
suam  ab  auctoritate  concilii.  Lex  utique  civilis  adoptavit  ac 
suam  illam  formam  fecit ,  adiiciendo  sanctionem  externam , 
legi  ab  ecclesia  statutae  (93);  in  quo  nullum  est  inconve- 
niens,  imo  optandum  esset ,  ut  ubique  locorum  gubernia  ita 
se  gererent ;  tunc  enim  coniuncto  foedere  utraque  potestas 
ecclesiastica  et  civilis  uno  animo  coniurarent  in  subdito- 
rum  bonum  efficaciter  obtinendum.  Potestas  enim  civilis 
suas  faciendo  ecclesiae  leges  ,  illarum  observationem  pro- 
veheret  et  urgeret  praesertim  penes  eos ,  qui  fide  debiles, 
aut  increduli  non  permoverentur  solis  spiritualibus  cen- 
suris ;  potestas  vero  ecclesiastica  induceret  fideles  ad  ob- 
temperandum  civili  potestali  non  solum  propter  iram,  sed 

ius  decreti  verba  sunt  insequentia:  «Cardinales,  archiepiscopi ,  episcopi,  praelati 
et  alli  ecclesiastici  viri  repraesentantes  clerum  universum  Franciae  congregati  an- 
nuente  rege,  Carisiisin  conventu  augustinianorum,  post  maturam  circa  publica- 
tionem  concilii  tridenlini  deliberationem,  unanimiter  agnoverunt  et  declararunt, 
agnoscunt  et  declarant,  se  obligari  pro  suo  officio  et  conscientia  ad  recipiendum , 
sicut  reipsa  receperunt  etrecipiunt,  praefatum  concilium,et  spondent  se  illud  ob- 
servaturos,  quantum  possuntper  functionem  suam  et  auclorilatem  spiritualera  et 
pastoralem.u  Haec  porro  deliberatio  singulorum  subscriptionibus  ac  iuramento  ad 
sancta  evangelia  confirmata  fult.  Hic  autem  coetus  augustissimus  extitit,  utpote 
constitutus  tribus  cardinalibus,  quinquaginta  episcopis,  ac  triginta  secundi  ordi- 
nis.  Quotquot  posthac  celebrata  suntconcilia  in  Galliis  provincialia  professa  sunt 
se  concilii  tridentini  decretis  disciplinaribus  obstricta;  nominatim  vero,  quae  nuper 
ab  anno  1850  ad  an.  1856.  fuerunt  celebrata.  Quid  ad  haec  orator  subalpinus? 

His  addimus  cel.  De  Marca,  qui  in  suo  op.  De  concordia,  in  prolegom.testa- 
tur  «  Concilii  tridentini  regulas  fidei  omnes,  et  disciplinae  praecipuas,  constitutio- 
nibus  regni  admissas.» 

(93)  Apposite  cl.  LeuUierius  loco  moii  citando  sic  adversusLaunoium,  qui 
praeivit  oratori  nostro ,  imo  ex  quo  orator  banc  ipsam  difflcultatem  depromsit, 
scribit  agens  de  conventu  blesensi  « Iniuriam  quoque  faceret  regibus  nostris  quis- 
que  assereret,  quod  reges  Christianissimi,  ne  viderentur  in  rebus  ecclesiasticis 
sanciendis,  legibus  ecclesiae  obnoxii  esse,  canones  conciliorum  suis  edictis  inse- 
ruerint:  canones  enira  illos  inseruerunt  suis  in  constitulionibus,  non  quod  legum 
ecclesiasticarum  sibi  potestatem  attribuant:  sed  inseruerunt,  ut  poenis  temporali- 
bus  legum  ecclesiasticarum  violatores  coercerent;  inseruerunt ,  quia  ecclesiae  di- 
sciplinam,  leges  etiidem  sua  quoque  auctoritate  protegere  et  communiresolent; 
insernerunt,  quia  id  postulaverant  episcopi  gallicani.)' 

etiam  propter  conscientiam  ;  sicque  haberentur  boni  fide- 
les  et  optimi  cives. 

Simili  ratione  respondendum  est  iis ,  quae  orator  obiicit 
de  civili  ecclesiasticae  legis  acceptione  in  regno  subalpino. 
Nec  refert  quod  Pineroli  provincia  serius  venerit  in  di- 
tionem  ducum  Sabaudicorum ;  nam  cum  adhuc  provincia 
illa  pertineret  ad  Galliae  regnum ,  in  ea  iam  promulgata, 
ac  in  vigore  erat  sanctio  tridentina  circa  celebrationem 
coniugiorum  ,  quia  illud  decretum  ibi  etiam  fuerat  pro- 
mulgatum. 

S  III. 

Concilium  ipsum  Iridentinum. 

lam  plures  audivimus  oratores  ad  tridentinum  ipsum 
concilium  pro  lege  matrimonii  civilis  provocare.  Concilium 
tridentinum  ,  instat  alius  senator ,  pugnat  contra  adver- 
sarios.  Primo  quidem  concilium  florentinum  inspiratum 
a  Spiritu  Sancto  non  secus  ac  tridentinum  ,  definivit,  es- 
sentiam  sacramenti  matrimonii  consistere  in  consensu  con- 
trahentium,  adsit  vel  desit  sacerdos. 

In  concilio  autem  tridentino  quum  cardinalis  Lotha- 
ringius  coniugia  clandestina  abolenda  proponeret ,  patres 
responderunt  concilium  haud  posse  irritare ,  quod  a  con- 
cilio  florentino  fuerat  approbatum. 

P.  Campegius,  inter  contractum  ac  sacramentum  distin- 
ctione  inducta,  censuit,  intacto  sacramento,  posse  attingi 
contractum.  Maiori  patrum  numero  concilium  adstipulatum 
«st.  Hinc  concilium  seiunxit  contractum  a  sacramento ;  qua- 
propter  legis  civilis  adversarii  in  canone  tridentini  conci- 
lii,  quin  inveniant  praesidium  ac  tutelam,  inveniunt  sibi 
ruinam. 

Unica  facta  est  in  concilio  tridentino  dogmatica  defi- 
nitio  ,   nempe  matrimonium   esse    sacramentum  .    reliqua 

omnia  ad  disciplinam  pertinent ,  ipsum  etiam  impedimen- 
tum  ordinis.  Hinc  ecclesia  graeca  catholica  perrexit  distin- 
guere  in  sacerdote  hominem  ,  civem  ac  maritum. 

Leges  disciplinares  ecclesiae  non  sunt  nisi  humanae 
rationis  foetus  pro  loco ,  tempore  etc.  neque  obligant  ma- 
gistratus  civiles,  nisi  cum  eas  admittunt,  ac  donec  eas 
non  revocent.  Talis  est  doctrina  et  praxis  orbis  catho- 
lici  (94). 

Responsio. 

Ita  quidem  sapiens  orator  historicus ,  theologus  et  ca- 
nonista.  Verum  in  tota  hac  male  congesta  disceptatione  in 
plura  incurrit  eaque  gravissima  errata  partim  ex  imperitia 
rerum  theologicarum ,  partim  ex  ignorantia  historiae ,  par- 
tim  denique  ex  temeritate  in  affirmando.  Haec  errata  sin- 
gillatim  percurramus. 

Ac  primum  quidem  est  de  definitione  data  a  concilio 
florentino  inspirante  Spiritu  Sancto ,  quod  essentia  sacra- 
menti  matrimonii  consistat  in  consensu  contrahentium , 
adsit  vel  desit  sacerdos.  Si  hoc  statuisset  concilium  flo- 
rentinum  inspirante  Spiritu  Sancto ,  numquam  exorta  inter 
catholicos  controversia  esset  circa  ministrum  sacramenti, 
attamen  res  est  notoria,  gravissimam  nec  plene  adhuc 
sopitam  eiusmodi  controversiam  viguisse  ,  scilicet  post 
huius  concilii  celebrationem ,  sententiam  contrariam  Mel- 
chiorem  Canum  adstruxisse  innixum  etiam  huius  con- 
cilii  auctoritate,  ut  apertissime  constat  ex  iis,  quae  in 
priori   istius   libri   sectione  scripsimus  (95).  Itaque  non 

(94)  Senato  del  regno.  16.  Dicemb.  pag.  197. 

(95)  Perpetiio  in  comitiis  subalpinis  et  in  senatii  oratores  buic  controversiae 
theologorum  circa  ministrum  sacramenli  matrimonii ,  ac  proinde  circa  distinctio- 
nem  inter  contractum  et  sacramentum  in  matrimonio  innituntur,  licet  perperam , 
uti  ostendimus.  Eten  novus  bic  orator  constituit  dogma  fidei  esse  iuxta  definitio- 
nera  concilii  florentini  inspirati  a  Spiritu  Sancto  ministros  sacramenti  matri- 
nionii  esse  contrahentes ,  adeoque  identificari  sacramentura  et  contractaiB.  Potest 
ne  fingi  maior  contradictio  ? 

leve  est  adversarii  erratum ,  concilium  florentinum  Spi- 
ritu  Sancto  inspirante  eiusmodi  edidisse  definitionem  , 
quam  ipse  autumavit. 

Nunc  vero  animadverto  ,  si  proprie  loquamur  ,  non 
quidem  concilium  florentinum  ,  sed  potius  Eugenium  IV. 
in  sua  conslitutione  pro  armenis ,  et  quidem  post  disces- 
sum  graecorum  in  basilica  lateranensi  in  qua  concilium  flo- 
rentinum  continuatum  fuit,  ut  alibi  adnolavimus,  edixisse  : 
«  Gausa  efficiens  matrimonii  regulariter  est  mutuus  con- 
sensus  per  verba  de  praesenti  expressus  (96).»Quae  qui- 
dem  verba  mutuatus  est  Eugenius  IV.  perinde  ac  cetera 
omnia,  quae  in  hac  sua  constitutione  ad  sacramenta  per- 
tinent,  ex  opusculo  V.  s.  Thomae  de  sacramentis  (97). 

Nulla  utique  in  assignanda  causa  efficienti  matrimonii 
fit  mentio  sacerdotis  ,  quia  ex  mente  Pontificis  et  Aqui- 
natis ,  ministri  huius  sacraraenti ,  ut  pariter  nos  conten- 
dimus ,  sunt  contrahentes  ipsi  ,  atque  eius  efficacia  per 
se  a  benedictione  sacerdotali  nullatenus  pendet. 

Alterum  eiusdem  senatoris  theologi  erratum  est,  quod 
affirmet  conciUi  patres  cardinali  Lotharingio  proponenti 
irritationem  coniugiorum  clandestinorum  respondisse,haud 
posse  concilium  irritare ,  quod  a  conc.  florentino  ap- 
probatum  fuerat.  Etenim  si  res  ita  se  haberet ,  cum  tri- 
dentinum  postea,  consentiente  maiori  patrum  parte,  reipsa 
irritaverit  clandestina  matrimonia  ,  sese  tandem  oppo- 
suisset  florentino :  seu  iuxta  adversarium  cum  non  minus 
concilium  tridentinum  quam  florentinum  fuerit  inspiratum 
a  Spiritu  Sancto,  Spiritus  Sanctus  sibi  ipsi  contrarius  fuis- 
set.  Hanc  vero  contrarietatem  seu  colluctationem  Spiritus 
Sancti  cum  semetipso  protestantibus  relinquimus,  qui  non 
verentur  passim  tribuere  Spiritui  Sancto  contradictorias 
suas  Bibliorum  interpretationes. 

(96)  Apud  Harduin.  Acla  concil.  tom.  IX.  col.  440. 

(97)  Ibid.  col.  437. 

Ceterum  veritas  historica  docet,  quod  cum  Lotharin- 
gius  ex  regis  sui  demandato  proposuit  concilio  tridentino 
irritationem  coniugii  clandestini  ,  nonnulli  ex  patribus 
se  se  opposuerunt ,  eo  quod  hactenus  ecclesia  illicita  qui- 
dem  habuerit  eiusmodi  coniugia ,  atque  ab  eis  semper 
abhorruerit ,  eaque  detestata  sit ,  attamen  non  irritaverit , 
adeoque  nihil  esse  hac  in  re  innovandum.  Nonnulli  prae- 
terea  animadvertebant  in  coniugio  christianorum  idem  esse 
contractum  et  sacramentum ,  proinde  non  posse  ecclesiam 
irritare  contractum  quin  irritaret  sacramentum  (98).  His 
porro  aliisque  hinc  inde  discussis ,  tandem  patres  cum 
pluralitate  suffragiorum  venerunt  ad  edendum  decretum 
de  clandestinorum  coniugiorum  irritatione  (99). 

Aliud  oratoris  erratum  est ,  concilium  tridentinum  in- 
ductum  p.  Campegii  animadversione ,  seiunxisse  contractum 
a  sacramento,  ex  quo  ipse  edocet  iuxta  concilium,  potestatis 
civilis  esse  attingere  contractum  matrimonii,  ecclesiasticae 
vero  attingere  sacramentum.  Quod  quidem  alienissimum 
fuit  tum  a  mente  Campegii ,  tum  a  mente  concilii ,  quod 
illius  rationem  probavit,  imo  et  secutum  est.  Quoniam  vero 
orator  no&ter  difficultatem  hanc  mutuatus  est  a  Launoio 
perinde  ac  difficultates  reliquas  quas  in  sua  disceptatione 
congessit ,  non  abs  re  erit  desumere  eiusdem  solutionem 
ab  eius  adversario  qui  eum  plene  confutavit ,  nempe  Leul- 
lierio ,  qui  his  verbis  eum  refellit. 

«  Verum  quidem  est ,  quod  cum  Camillus  Campegius 
dominicanus  hanc  rationem  irritandi  matrimonia  clande- 
stina,  mutata  minime  sacramenti  natura,  paulo  ante  pro- 

(98)  Vid.  Pallavicin.  DeW  tstoria  del  concilio  di  Trento  lib.  XXII.  cap.  4. 
Inter  ceteros  ita  disseruemnt  lo.  Trivigiani  patriarcha  Venet.  et  Castagna  archiep. 
rossanens.  qui  dixerunt:  «Non  potersi  far  nullo  quel  sacramento ,  il  quale  ha  tuttA 
la  sua  essenza ,  bench^  gli  manchino  le  dovute  solennitk...Or  consistendo  1' es- 
senza  del  raatrimonio  nel  mutuo  consentimento  sensibile,  e  richiedendosi  1'  altre 
solennitk  o  per  decoro  o  per  prova,  il  difetto  di  esse  non  pudtorre  il  valore;»  etsic 
Don  alii  pauci  disseruerunt. 

(99)  Ibid.  lib.  XXIII.  cap.  5  et  9. 

posuisset ,  quae  pluribus  patribus  arrisit ,  et  qme  passim 
cpud  veteres  legitur  theologos ,  non  mutari  videlicet  sacra- 
mentum ,  etiamsi  quis  materiam  alicuius  sacramenti  ever- 
tat,  sicut  non  mutatur  baptismus  etiamsi  quis  aquam  im- 
mutet  ,  eam  in  vaporem  convertens  ;  ac  proinde  ,  salva 
sacramenti  substantia ,  ecclesiam  posse  iubere  irritum  esse 
contractum  nuptialem  clancularium ,  qui  cum  nullus  sit, 
formam  sacramenti  recipere  nequit.  Cum  ,  inquam  ,  id 
Camillus  Campegius  proposuisset ,  ab  Antonio  tamen  De 
Solis  ,  qui  proxime  locutus  est ,  ei  contradictum  est :  quia, 
inquiebat  ille,  si  ea  ratione  irritarentur  matrimonia  clan- 
destina  ,  eiusmodi  contractus  nullos  facere  pertineret  ad 
leges  et  magistratus  seculares :  quare  cavendum  est  dili- 
genter  ,  ne  dum  ecclesiae  auctoritatem  rescindendi  matri- 
monium  clandestinum  vellent  concedere  ,  eam  potius  pote- 
stati  saeculari  permiiterent.  Attamen  id  dixit  Solisius ,  non 
quo  vindicaret  principibus  secularibus  hanc  potestatem  , 
imo  quia  hoc  tamquam  absurdum  aliquid  ex  campegiana 
disputatione  sequi  putabat  (cavendum,  inquit,  diligenter, 
ne  dum  ecclesiae  auctoritatem  rescindendi  matrimonium  vel- 
lent  concedere ,  eam  potius  potestali  seculari  permitterent ) , 
quod  tamen  minime  sequi  ex  illa  Campegii  speculatione 
iudicavit  concilium ,  ut  fatetur  ipse  Launoius,  cui  ( con- 
cilio)  inventus  a  Campegio  rescindendi  matrimonii  clande- 
stini  modus  omnino  placuit,  insuper  habitis  quae  Solisius 
contra  disseruerat.  ludicarunt  et  regis  Christianissimi  et 
aliorum  principum  oratores ,  qui  per  hoc  argumentum  a 
Solisio  propositum  excitati  minime  fuerunt  ad  istam  prin- 
cipibus  suis  potestatem  vindicandam ,  quod  procul  dubio 
facere  homines  ad  civilia  iura  tuenda  semper  experrecti 
non  omisissent,  si  paria  cum  Spalatensi  Launoioque  sen- 
sissent.»  Hactenus  Leullierius  (100). 

(100)  Observat.  VI.  §.  l.  pag.  212.  Opp.  Launoi.  ed.Colon.  Allobrog.  17S2. 
tomi  IV.  p.  II. 

Gravissime  itaque  erravit  orator  subalpinus  in  eo,quod 
affirmavit  concilium  adhaerendo  consilio  Campegii  con- 
tractum  a  sacramento  seiunxisse.  Non  ita  se  gessit  conci- 
lium ,  sed  constanter  unitatem  realem  assumens  uti  basim 
retinendi  contractus  et  sacramenti,  personas  quae  attentarent 
coniugium  sub  forma  a  se  praescripta  diversa  reddidit  in- 
habiles  ad  contrahendum,  adeoque  et  inhabiles  ad  sacra- 
mentum  conficiendum  (101);  quia  etsi  in  re  unum  idemque 
sint  contractus  matrimonii  et  sacramentum ,  tamen  ratione 
seu  cogitatione  alter  ab  altero  distinguitur ;  logice  enim 
prius  est  contractus  quam  sacramentum.  Dixi  ratione,  non 
autem  tamquam  res  a  re,  quasi  duae  essent  entitates  se- 
paratae,  In  eiusmodi  sphalmata  incidunt ,  qui  falcem  suam 
in  alienam  messem  immittere  praesumunt. 

Post  haec  facile  erit  lectori  iudicium  ferre  de  gra- 
vissima  adversarii  conclusione  :  Quapropter  legis  civilis 
adversarii  in  canone  ( dicere  voluit  in  c/ecrefo)  concilii  tri- 
dentini,  quin  inveniant  praesidium  aut  tutelam,  inveniunt 
ruinam.  Quum  praemissae  huius  ratiocinationis  assutae 
sint  totidem  erroribus  ac  falsitatibus  ,  consequentia  non 
debuit  ab  illis  discrepare.  Nempe  debuit  esse  falsa  et 
absurda ,  uti  revera  est.  Nam  cum  concilium  realem  iden- 
titatem  agnoverit  contractus  et  sacramenti ;  cum  per  logi- 
cam  distinctionem  attigerit  personas  contrahentes,  adeoque 
per  inhabilitatem  personarum  ad  contrahendum  ,  abo- 
leverit  seu  irritaverit  directe  ipsum  contractum,  patet  ex 
tridentino,  non  legem  civilem,  sed  ecclesiam  ius  habere 
in  contractum  matrimonii  ,  ac  proinde  non  adversarios 
legis  civilis ,  sed  eius  patrocinatores  vere  invenire  in  con- 
cilio  tridentino  ruinam,  seu  ut  loquitur  orator ,  sepulchrum. 

Reliquum  est,  ut  videamus  utrum  senator  noster  sa- 
gacior  extiterit  canonista,  quam  theologus  et  historicus. 

(101)  Cf.  Pallavic.  op.  cit.  lib.  XXII.  cap.  9.  nec  nonBened.XIV.  De  synodo 
dioec.  lib.  VIII.  cap.II. 

lam  vero  ipse  ex  tripode  pronunciat:  «Unica  facla  est  in 
concilio  tridentino  dogmatica  definitio ,  nempe  matrimo- 
nium  esse  sacramentum;  reliqua  omnia  disciplinaria  sunt.» 
Ad  haec  usque  tempora ,  si  unum  excipias  semi-luthera- 
num  Launoium  (102),  et  reliquos  qui  eum  exscripserunt 
eosque  paucissimos  sublestae  fidei  homines,  creditum  est  in 
universa  ecclesia  duodecim  canones  dogmaticos  a  triden- 
tino  in  hac  sess.  XXIV.  editos  fuisse.  Quod  si  nonnulli 
ex  his  canonibus  habent  pro  obiecto  materiam  disciplina- 
rem,  cuiusmodi  est  caelibatus  clericorum  et  religiosorum, 
cum  tamen  haec  disciplina  pendeat  a  iure  ,  quod  divi- 
nitus  habet  ecclesia  in  lege  sancienda  ,  canones  omnes 
dogmatici  sunt,  quia  sunt  cum  iure  intime  coniuncti ,  ac 
directe  ius  ipsum  ac  dogma  afficiunt  et  attingunt  (103). 
Et  sane  concilium  mentem  suam  aperit  dum  profite- 
tur  se  velle  praebere  doctrinam  de  sacramento  matrimonii, 
ct  quidem  ad  insigniores  haereses  et  errores  impiorum  et 
schisjnaticorum  hominum  exterminandos  (104).  Quod  vel 
ipse  Paulus  Sarpius  agnovit ,  dum  absonum  visum  fu- 
isse  politicis  refert  ,  velut  articulum  fidei  fieri  ,  causas 
matrimoniales  spectare  ad  iudices  ecclesiasticos ,  prout 
factum  est  a  concilio  canone  XII.  Ergo  cum  canones 
isti  editi  sunt,  ab  omnibus  uti  dogmatici  fuerunt  habiti. 
Et  ecce  nunc  senator  taurinensis  post  tria  eoque  amplius 
secula  nos  edocet,  si  unum  excipias,  reliquos  omnes  ca- 
nones  tridentinos  esse  disciplinares.  Verum  de  hoc  argu- 
mento  alias  redibit  sermo. 


(102)  De  Launoio  Viro  lutheranoin  habilu  sorbonico  Duncuiiato.  Cf.  Za- 
cbariam  in  Ant\febronio ,  ed.  2.  Cesena  1770.  Introduzione  cap.  VI.  §.  X.  p.  256. 
Certe  Ant.  Reiserus,  auctor  protestans,  vulgavit  Amsteiodamii  an.  1685.  opus 
quod  inscripsit :  loannes  Launoius  testis  et  conjessor  veritatis  evangelico-ca- 
tfiolicae  (  nempe  lulheranae )  in  potioribxis  fidei  capitibus  controversis  contra 
Robertum  Bellarminutn. 

(103)  Ut  patet  ex  attenta  lectione  canonis  1\. 

(104)  In  prooemio  sess.  XXIV. 

Quod  vero  subdit  orator  de  ecclesia  graeca  catholica, 
quae  perrexit  distinguere  in  sacerdote  hominem  ,  civem 
ac  maritum ,  non  est  ad  rem  ,  ac  unice  fortasse  protulit, 
ut  peregrinam  eruditionem  suam  nobis  palam  ostenderet. 

Leges  ecclesiae  disciplinares  iuxta  adversarium  nilaliud 
sunt ,  quam  foetus  humanae  rationis ,  quae  pro  loco ,  tem- 
pore  aliisque  rerum  adiunctis  proferuntur,  quaeque  non 
obligant  magistratus  civiles ,  nisi  cum  isti  eas  acceptent, 
ac  donec  eas  non  revocent.  Ast  sciscitari  ab  oratore  pos- 
sumus  :  num  leges  civiles  non  sint  humanae  rationis  foe- 
tus  pro  loco,  tempore,  aliisque  rerum  adiunctis  prolatae. 
Leges  proinde  istae  non  obligabunt  civitates  ac  municipia, 
nisi  cum  eas  acceptaverint,  aut  doneceas  non  revocaverint. 
Nescio  utrum  adversarius  hanc  theoriam  sit  probaturus. 
Itaque  non  in  eo  versatur  quaestio  an  leges  sive  ecclesia- 
sticae  sive  civiles  sint  foetus  humanae  rationis,  sed  utrum 
adsit  nec  ne  auctoritas  eas  conficiendi ,  et  inferiores  tenean- 
tur  potestatis  superioris  legibus  obsequi.  Ecquis  porro  du- 
bitaverit  catholicorum  ecclesiam  a  Christo  potestatem  ac- 
cepisse  leges  ferendi  ,  quae  obligent  omnes  fideles  sive 
distributive ,  sive  collective  sumptos  ,  cuiusmodi  sunt  ma- 
gistratus  civiles  (105)?  Sane  doctrina  et  praxis  orbis  ca- 
tholici  usque  ad  infaustum  protestantismi  tempus  constans 
fuit  disciplinares  ecclesiae  leges ,  praesertim  quae  ad  sa- 
cramentorum  administrationem  pertinent  ,  exosculari  ac 
reverenter  se  illis  subiicere.  Adhuc  penes  omnes  civiles 
magistratus  vere  catholicos  obtinet,  ut  eiusmodi  discipli- 
nares  sanctiones  ea  qua  par  est  veneratione  serventur. 

Licet  adsint  nonnullae  disciplinares  leges ,  quae  circa 
obiecta  per  se  adiaphora  versantur ,  quaeque  pro  variis  re- 
rum,  locorum  temporumque  adiunctis  a  legitima  auctoritate 
temperari  possint,  earumque  a  guberniis  civilibus  relaxatio 

(105)  Cf.  quae  scripsimus  in  Praclect.  theolog.  tract.  De  locis  theolog. 
part.  I.  cap.  IV.  art.  III.  propos.  unica. 

a  rom.  pontifice  facile  obtineri  possit;  sunt  tamen  aliae , 
quaepraecipue  versantur  circa  cultum  ac  bonos  mores,  quae 
omnino  obligant  provincias  ac  regna  etiam ,  nec  ab  isto- 
rum  acceptatione  uUa  ratione  pendent,  multo  vero  minus 
possunt  ab  iis  revocari.  Numquid  regna  et  provinciae  non 
tenentur  ecclesiam  audire  eique  praecipienti  obsequi,  in 
iis  praesertim  ,  quae  ad  cultum  et  ad  bonos  mores  per- 
tinent  ?  Tales  autem  sunt  leges  disciplinares  ,  quae  ad 
sacramentorum  administrationem  spectant.  Contrarium  af- 
firmare  haeresim  sapit ;  talisque  semper  extitit ,  quidquid 
adversarius  autumet ,  orbis  catholici  doctrina  et  praxis , 
eumque  provocamus  ,  ut  contrarium  evincat  (106). 

N^on  pauci  igitur  sunt  errores   queis   undique    scatet 
senatoris  subalpini  oratio. 


(106)  Principia ,  quae  in  huius  oratoris  disceptalione  liabenlur,  ea  ipsa  sunt, 
quae  a  valdensibus ,  lo.  Huss,  Marsiiio  Patavino,  landuno,  Luthero,  Calvino, 
Grotio  iamdiu  tradita  sunt,  quos  praeter  Puffendorfium,Moshemium,Boehmerum, 
Buddaeum  secuti  sunt  Loysaeus  in  suo  tractatu  Des  seigneuries ,  p.  La  Borde  in 
opusc.  Principes  sur  1'essence,  la  disUnction  et  les  limites  des  deux  puissances 
spirituelle  et  temporelle ,  qmd  proscripsit  Benedictus  XIV.  in  constit.  Ad  as- 
siduas  tom.  IV.  eius  Bullar.  pag.  153.  ed.  Rom.  seu  Venetae  1758.  Hi  omnes 
ecclesiae  iurisdictionem  et  legislativam  potestatem  denegarunt,  ac  potestatem  iudi- 
ciariam ;  quem  errorem  in  Marsilio  Patavino  ac  landuno  damnaverat  loan- 
nes  XXII.  Const.  Licet  iuxta  doctrinam.  Apud  Raynaldum  tom.  V.  pag.  547.  ed. 
Lucens. 

Adversus  quam  perniciosam  doctrinam  Cf.  inter  ceteros  eximium  opus  lo. 
Ant.  Bianchi  Della  potestd,  e  dellapolizia  della  chiesa  lib.  I.  c.  V.  qui  acerrime 
exagitavit  Petrum  Giannoni  ecclesiasticae  potestatis  hostem  infensissimum ,  nec 
non  Le  Gendre:  ludicium  episcopale  adversus  lo.  Gothofredi  acerrime  vindi- 
catum :  Maraachium  epist.  II.  ad  Febronium  §.  XIX  seq.  pag.  300.  Zaccariam 
in  opusc.  Le  slorte  idee  raddrizzate  cap.  5.  et  quod  caput  est,  vel  ipsura  Fleuryum 
Disc.  VII.  sur  Vhist.  ecclesiast.  De  lajurisdict.  essentielle  h  V4glise.  Devoti 
Instit.  Canon.  tom.  IH.  lib.  III.  tit.  I.  §.  IV. 

•S.  IV. 

Separabiiitas  contractus  a  sacramento  ac  distinctio  Matritnenii  legitimi  et  ratf. 
;:'.  u  (I  i 

Longe  maiori  modestia  ,  ac  meliori  artificio  pro  lege  dis- 

seruit  orator ,  qui  huius  causae  in  senatu  relator  fuit  (107). 
Eius  disceptatio  peculiarem  meretur  discussionem. 

Sententiam  ipse  sectatur  divisibilitatis  contractus  a  sa- 
cramento ,  atque  ultro  concedit,  quod  si  verum  esset  penes 
eatholicos  nullum  haberi  matrimonium  validum  nisi  quod 
in  facie  ecclesiae  celebratur ,  lex  matrimonii  civilis  esset 
plane  anticatholica. 

Ast ,  verum  ne  est ,  inquit ,  connubium  inter  catho- 
licos  a  sacramento  separari  non  posse  ? 

Connubium  est  contractus.  Quomodo  igitur  per  evectio- 
nem  huius  contractus  ad  dignitatem  sacramenti  factum 
est  ,  ut  inseparahilis  evaserit  a  sacramento  ,  ac  sublatus 
fuerit  a  potestate  civili  ? 

Ut  ostenderetur  inseparabilem  esse  contractum  a  sa- 
cramento ,  necesse  esset  ostendere,  aut  ita  placuisse  divino 
Institutori ,  aut  ita  postulare  rei  naturam ,  aut  talem  esse 
universalem  ecclesiae  doctrinam  ,  sin  minus  dogmaticam, 
disciplinarem  saltem  fundamentalem. 

lam  vero  1 .  Christus  noluit  id  quod  spectabat  ad  do- 
minium  civile  devolvi  ad  ecclesiam ;  quin  potius  voluit  ut 
Caesari  redderentur ,  quae  sunt  Caesaris.  Christus  noluit 
annihilare  seu  destruere  contractum  ,  sed  in  nobiliorem 
tantum  ordinem  retulit.  Remanet  igitur  contractus;  rema- 
net  ergo  utpote  talis,  auctoritati  civili  obnoxius,  ut  quivis 
alius  contractus. 

2.  Rei  natura,  id  est  evectio  contractus  ad  sacramen- 
tum  haud  immutat  ordinem  iurisdictionis.  Coniunctio  enim 

(107)  Hic  fuitDynastesDeMargherita.  Is  non  itapridem  pie  obiit,etpriu8  quae- 
cumque  pro  lege  dixerat ,  retractavit.  Vid.  Civilt^  Cattolica  1 .  sabbato  Nov.  1856. 

unius  rei  cum  altera  eiusdem  naturam  minime  toUit.  Es- 
sentia  sacramenti  nobllior  quidem  est,  ast  non  tollit  es- 
sentiam  contractus ,  sed  illam  tantum  nobiliorem  reddit , 
evehit  atque  sanctificat ;  ast  contractus  ut  talis  permanet 
sub  civili  iurisdictione.  Sacramentum  tendit  ad  sanctifca- 
tionem  contractus,   adeoque  est  separabile. 

3.  Inseparabilitas  non  est  dogma  religionis  catholicae. 
Non  probatur  ex  Scriplura  ,  neque  ex  traditione  ;  nulla 
prostat  concilii  definitio.  Si  esset  dogma,  in  nulla  prorsus 
catholica  regione  fieri  posset ,  uti  facta  est  ac  porro  fit 
eiusmodi  separatio. 

4.  Sed  neque  est  caput  aliquod  disciplinae  fundamen- 
talis.  Ecclesia  permittit  ut  doceatur  separabilitas  ac  inse- 
parabilitas :  uti  catholicos  spectat  status  illos  ac  regna  in 
quibus  docetur  separabilitas.   Ergo. 

Porro  si  separabile  est  sacramentum  a  contractu  et 
vicissim,  praestat  ut  separentur.  Tum  ecclesiae  tum  statui 
valde  prodest  mutua  independentia  hoc  sensu  intellecta , 
quod  utraque  potestas  intra  fines  suos  contineatur;  tunc 
vitantur  lites,  iui^ia,   dubia ,  quaestiones. 

Falsum  est  matrimonium  civile  esse  concubinatum  , 
sed  est  matrimonium  verum  ac  legitimum ,  quamvis  non 
ratum.  Canonistae  omnes  distinguunt  matrimonium  legi- 
timum  ,  et  ratum. 

Ecclesia  ipsa  tenet  tamquam  validum  matrimonium  le- 
gitimum,  etsi  ratum  non  sit. 

In  hac  academia  ( taurinensi )  semper  traditum  est , 
matrimonium  iuxta  leges  proprias  regionis  celebratum  , 
quamvis  disiunctum  a  charactere  sacramenti ,  verum  esse 
matriraonium.  Manifestum  id  est  ante  concilium  tridenti- 
num.  Deinde  concilium  constituit  ut  malrimonium  coram 
parocho  celebraretur ;  ubi  concilium  receptum  est ,  ma- 
trimonium  sine  parocho  nullum  est.  Verura  si  alicui  prin- 
cipi  catholico,  prout  in  Galliis  et  in  Belgio  factum  est, 


IJMt  LIB.  I.   SECT.  ALTERA.   DE  MATRIM.   CIVILI. 

placeat  aliam  formam  praestituere  matrimonio  tamquam 
contractui ,  cum  eiusmodi  civilis  lex  fuerit  promulgata,  ma- 
trimonia  ad  eius  normam  celebrata  sunt  vera  matrimonia, 
quamvis  non  rata.  Sane  concilium  tridentinum  illum  cor 
nonem  confecit  ad  vitandam  clandestinitatem,  non  creavit 
dogma  ,  neque  canonem  disciplinae  fundamentalis  ,  sed 
actum  edidit  proprium  civilis  principatus  ,  eo  annuente, 
immo  et  postulante.  Cum  placuerit  principatui,  potest  hic 
statuere  novam  matrimonii  formam  sub  nullitatis  poena. 
Quod  buiusmodi  matrimoniis  iuxta  normam  solius  legis 
civilis  initis  adiecta  non  sit  dignitas  sacramenti ,  efficit 
ut  ea  sint  matrimonia  quidem  legitima  ,  licet  non  rata ; 
nullatenus  autem  concubinatus.  Ad  validitatem  coniugii 
non  requiritur  necessario  qualitas  sacramenti. 

NuUa  habetur  lex  sive  divina  (  saltem  allegata  non 
fuit ) ,  quae  praecipiat  concursum  sacramenti  ad  valorem 
coniugii.  Immerito  matrimonium  legitimum  cum  concubi- 
natu  confunditur. 

Neque  vero  expedit  ut  lex  ipsa  civilis  in  coniugio  actum 
religiosum  sub  poena  nullitatis  praescribat  :  ast  peccat 
utique  catholicus  ,  qui  contentus  matrimonio  legitimo,  il- 
lud  ratum  non  facit.  J29  bos 

Dici  nequit  haereticus ,  aut  schismaticus ,  qui  separa- 
tionem  tenet  contractus  et  sacramenti ,  donec  declaratio , 
seu  definitio  facta  non  fuerit  ab  ecclesia  in  concilio  oecu- 
menico ,  quae  immutet  iurisprudentiam  hac  in  re ,  atque 
constituat,  ut  deinceps  solum  matrimonium  ratum ,  non 
autem  matrimonium  mere  legitimum  producat  effectus  ci- 
viles  in  foro  civili  ac  in  foro  ecclesiastico. 

Nullum  dubium  in  eo  est  ,  quod  ante  concilium  tri- 
dentinum  matrimonia  inita  a  fidelibus  iuxta  leges  civiles 
spectarentur  ab  ecclesia  tamquam  vera  coniugia  ac  valida, 
licet  eis  deesset  sacramenti  dignitas ,  nec  ideo  habeban- 
tur  ut  illicita  ,  inbonesta  ac  turpia. 

lam  yero  matrimonia  legitima,  quae  celebrabantur  ante 
concilium  tridentinum ,  possunt  celebrari  etiam  post  istud 
concilium  si  princeps  catholicus  in  regno  suo  velit  formae 
a  concilio  praestitutae  aliam  subrogare,  qua  idem  finis 
obtineatur ,  impediendi  scilicet  matrimonia  clandestina. 
Ante  concilium  matrimonia  clandestina  erant  matrimonia 
sed  non  rata;  postea  fuerunt  invalida.  Concilium  hoc  suo 
decreto  unice  voluit  tollere  clandestinitatem ;  cum  igitur 
lex  civilis  tollit  clandestinitatem  alia  quadam  forma ,  ma- 
trimonium  non  erit  ratum,  sed  verum  erit  coniugium. 
Concilium  illum  canonem  sanxit  ex  delegatione  principum; 
hi  autem  possunt  ad  se  eam  potestatem  revocare  iuxta 
temporum  necessitates.  Id,  inquam,  id  iamdiu  factum  fuisse 
in  Galliis  et  in  Belgio,  quin  huiusmodi  connubiis  legitimis 
turpe  concubinatus  nomen  fuerit  umquam  inditum  (108). 

Quod  fuse  hic  orator  exposuit,  breviter  alius  innuerat 
inquiens :  doctrina  quae  de  contractu  ac  sacramento  unam 
eamdemque  rem  efficit,  non  est  de  fide:  etiam  contraria 
opinio  est  satis  catholica  (109j. 

Alius  etiam  senator  se  ita  breviter  extricat  a  tridentino 
decreto:  lex  civilis  nobis  proposita  loquitur  tantum  de 
coniugiis  legitimts:  concilium  vero  de  his  non  disserit: 
ergo  eiusmodi  lex  concilio  non  adversatur  (110). 

Responsio 

Ut  igitur  singula ,  quae  ab  oratore  dicta  sunt  expen- 
damus  et  ad  trutinam  revocemus ,  animadvertimus  primum 
generatim  falsum  esse  principium;  quod  ut  basis  totius 
disputationis  assumitur:  nempe  iuxta  catholicam  doctrinam 
contractum  a  sacramento  separari  posse. 

'  (108)  Senaio  del  re^no.  18.  Dicemb.  1852.  pag.  204  seqq. 

(109)  Ibid.  n.Dicemb. 

(110)  Ibid.  20.  Dicemb.  pag  310.  col.  1. 

Cum  vero  fateatur  orator  legem  fore  anticatholicam , 
si  iuxta  catholicos  nullum  aliud  coniugium  fidelium  vali- 
dum  sit,  nisi  quod  in  facie  ecclesiae  celebratur ,  cumque 
sit  exploratum ,  ubicumque  promulgatio  habita  est  tridentini 
decreti ,  nullum  omnino  ac  invalidum  esse  matrimonium, 
quod  coram  parocho  non  fuerit  celebratum,  profecto  ex 
ipsa  oratoris  confessione,  res  esset  plane  confecta. 

Ad  id  vero  quod  ait,  intelligi  non  posse  quomodo  ma- 
trimonium ,  quod  per  se  est  contractus ,  simul  ac  evectum 
fuit  ad  sacramenti  dignitatem ,  inseparabile  evaserit  a  sa- 
cramento,  atque  a  civili  potestate  fuerit  subtractum ,  re- 
spondemus  connubium  esse  contractum  sui  generis,  qui 
cum  ceteris  comparari  non  potest.  Etenim  contractus  est 
quem  Deus  ipse  constituit  a  mundi  primordiis  antequam 
leguleii  ac  tabelliones  existerent,  quemque  Deus  ipse  rexit 
tum  in  lege  naturae ,  tum  in  lege  scripta ,  quemque  tan- 
dem  Christus  Deus  ad  sacramenti  dignitatem  evexit.  Cum 
vero  contractus  non  pars  sit  sacramenti ,  sed  ipsum  to- 
tum  sacramentum ,  ab  eo  separari  non  potest;  nec  enim 
Christus  contractum  evehens  ad  sacramenti  dignitatem 
adiecit  alium  quemdam  actum,  sed  solum  annexuit  ipsi 
actui  contrahendi  gratiam ;  quo  fit  ut  nequeat  alterum  ab 
altero  separari ,  quin  destruatur. 

At  orator  vellet  ut  eiusmodi  inseparabilitas  certis  ar- 
gumentis  demonstraretur,  aut  ex  Christi  institutoris  vo- 
luntate,  aut  ex  rei  natura,  aut  ex  ecclesiae  doctrina.  Re- 
ponimus  eamdem  revera  ex  triplici  hoc  capite  demonstrari : 
quod  clarius  patebit  dum  singula  refellemus ,  quae  orator 
protulit,  ut  ex  triplici  eo  capite  contrarium  potius  evin- 
ceret. 

Itaque  ad  1.  Probationem,  quod  Christus  noluerit  id 
quod  erat  dominii  civilis  ad  ecclesiam  devolvi ,  et  nos  as- 
sentimur,  ac  profitemur  reddenda  esse  Caesari  quae  sunt 
Caesaris  ,   dummodo  etiam   addatur  ,   quod   sequitur  :   et 

qme  sunt  Dei,  Deo.  Porro  Dei  sunt  contractus  et  sacra- 
mentum  coniugii ,  Caesaris  sunt  extrinseca ,  quae  matri- 
monium  circumstant ,  nempe  effectus  civiles ,  quos  Christus 
Caesari  dimisit;  sed  contractus  coniugalis  quatenus  ef- 
ficitur  per  consensum  et  voluntatem  contrahentium  ,  num- 
quam  fuit  Caesaris,  sed  Deus  in  protoparentum  coniugio 
eum  sibi  reservavit,  decernens  etiam  praecipuas  eius  pro- 
prietates,  unitatis  et  indissolubilitatis ,  ut  alias  diximus. 
Exinde  patet  corruere  illationem  ex  falsa  hypothesi  pro- 
fluentem. 

Quod  si,  ut  aliis  placet,  Deus  supremae  olim  pote- 
stati  etiam  contractum  ipsum  coniugalem  moderandum  tra- 
didit ,  Christus  ut  in  nonnullis  aliis,  sic  etiam  in  hoc  prin- 
cipum  coarctavit  auctoritatem.  Veram  de  hoc  argumento 
alibi. 

Ad  2.  Probationem.  Neque  favet  oratoris  thesi  rei  na- 
tura,  seu  evectio  contractus  ad  sacramentum.  Nam  et  hoc 
est  falsum  adversarii  principium ,  quod  nempe  sacramenti 
dignitas  accedat  ad  contractum  iam  initum,  tamquam  res 
ad  rem ,  perinde  ac  si  contractus  et  sacramentum  duae  res 
essent  inter  se  distinctae.  lam  vero  ut  suo  loco  osten- 
dimus,  sacramentum  exurgit  ex  ipso  contractu  dum  fit, 
ita  ut  unus  idemque  sit  actus  quo  fit  contractus  et  sacra- 
mentum ,  adeoque  habetur  identitas  realis  utriusque ,  nec 
unus  ab  altero  separari  potest ,  aut  dissolvi.  Hinc  su- 
perstructa  moles ,  sublato  fundamento ,  concidit ;  videlicet 
concidit,  quod  orator  ait  de  coniunctione  unius  rei  cum 
altera,  quae  earumdem  naturam  minime  tollit  aut  im- 
mutat.  Id  profecto  veram  est  ,  si  eiusmodi  coniunctio 
ab  extrinseco  fiat ;  sed  si  ita  fiat  coniunctio  ut  concurrant 
veluti  duo  elementa  ad  rem  quandam  unicam  constituen- 
dam  efficiendamque ,  reipsa  natura  rei  tollitur  ac  immu- 
tatur ,  prout  cernitur  vel  in  ipsis  coniunctionibus  seu 
copulationibus  physicis  aut  chimicis.  Certe  essentia  sacra- 

menti  nobilior  per  se  est  contractu ,  sed  in  casus  specie 
quo  de  agimus  ,  cum  essentia  sacramenti  afficiatur  ex 
materia  proxima ,  et  ex  forma ,  seu  prolatione  verborum 
quibus  consensus  exprimitur,  dici  nequit  essentiam  sacra- 
menti  nobiliorem  esse  contractu;  alioquin  deberet  dici :  con- 
traclus ,  qui  est  sacramentum ,  nobilior  est  eo  qui  non 
est  sacramentum:  sed  talis  contractus  inter  christianos 
non  est  possibilis;  aut  etiam  deberet  dici  partem  sacra- 
menti  esse  altera  nobiliorem ;  quod  foret  absurdum.  Sa- 
cramentum  sanctificat  contractum,  sed  in  actu  individuo 
quo  contractus  fit  sacramentum ,  ac  proinde  non  est  se- 
parabilis  contractus  a  sacramento. 

Ad  3.  Prob.  Inseparabilitas  non  est  de  fide  seu  non  est 
dogma;  id  est  nulla  adhuc  habetur  directa  atque  expressa 
solemnis  ecclesiae  definitio,  ast  doctrina  vera,  catholica  ac 
certa  est  declarata  ab  ipso  constanti  ecclesiae  modo  agendi 
et  sentiendi ,  ut  patet  ex  coniugiis  clandestinis ,  quae  sem- 
per  non  solum  pro  validis  contractibus ,  sed  etiam  pro  veris 
sacramentis  etsi  infructuose  acceptis  habita  sunt  in  eccle- 
sia ;  quod  apparet  ex  difficultate  hac  ipsa  de  causa  enata 
in  concilio  tridentino  ad  constituendum  impedimentum  di- 
rimens  clandestinitatis ;  ac  demum  ut  constat  ex  aperta 
romanorum  pontificum  declaratione  (111).  Quae  omnia  viro 
docili  ac  sincere  catholico  sufficere  debent.  Separatio  autem 
haec  in  coniugio  christiano  in  adversarii  sensu  nuspiam 
ac  numquam  in  uUa  regione  catholica  facta  est ,  nec  fiet , 
eo  ipso  quod  fieri  nequeat. 

Ad  4.  Prob.  Inseparabilitatem  non  esse  caput  disci- 
plinae  fundamentalis  ,  ex  dictis  constat  falsum  omnino 
esse ,  nec  ullum  afferri  potest  exemplum    oppositum   ex 


(1 1 0  Scilicet  Pii  VI.  in  Brevi  ad  episcop.  motulensem  16.  Sept.  1788.  ilem  iu 
Brevi  ad  episcop.  Agriae  17.  lul.  1789.  Pii  VIII.  in  Encycl.  Tradidit  humilitaii. 
24.  Mai.  1829.  Gregorii  XVI.  in  Enclyclica  Mirari  vos  15.  Aug.  1832.  Pii  IX.  in 
AUocutione  27.  Sept.  1852. 

antiquitate  universa.  Immo  potius  hac  disciplina  funda- 
mentali  constituta  ,  ecclesia  permittit ,  seu  tolerat  quae- 
stiones  theoreticas  et  speculativas  ,  quemadmodum  salva 
rei  substantia  ,  in  pluribus  aliis  permittuntur  ac  toleran- 
tur  quaedam  disputationes  theologorum.  Atque  ut  rem 
exemplo  petito  ab  aliis  sacramentis  illustremus ,  ecclesia 
administrat  sacramentum  ordinis  tum  manuum  impositio- 
ne ,  tum  instrumentorum  traditione ,  adeo  ut  si  alterutra 
materia  desit,  aut  forma  quae  alterutram  comitatur  ma- 
teriam,  saltem  sub  conditione  totam  repetat  ordinatio- 
nem  (112).  Permittit  tamen  ut  in  scholis  disceptetur  quae- 
nam  ex  his  materiis  censenda  sit  essentialis ,  quaenam 
integralis  ;  an  ambae  essentiales  sint  nec  ne.  Id  ipsum 
dicas  de  administratione  confirmationis  in  qua  concurrunt 
et  manus  impositio  et  unctio  opobalsami  in  fronte ,  et  ita 
porro.  lam  vero  numquid  ex  his  speculativis  disputatio- 
nibus  ,  quae  ab  ecclesia  permittuntur  ,  concludere  fas  erit 
non  pertinere  ad  disciplinam  fundamentalem  formam  in 
ecclesia  receptam  in  eiusmodi  sacramentorum  administra- 
tione?  Nemo  sanus  id  dicet.  Simili  igitur  ratione  de  ma- 
trimonii  sacramento  est  disserendum. 

Hac  igitur  reiecta  exclusaque  falsa  hypothesi  de  se- 
parabilitate  contractus  et  sacramenti  in  coniugiis  christia- 
norum  ,  nequit  amplius  habere  locum  illatio  oratoris:  expe- 
dire  ut  separentur.  Praeterea  regno  aut  reipublicae  prodesse 
non  potest  independentia  ab  ecclesia  ;  eiusmodi  enim 
independentia  in  iis ,  quae  ad  religionem  pertinent,  es- 
set  actus  perduellionis  contra  illam  auctoritatem,  quam 
Christus  ipse  constituit  omnium  omnino  hominum  ma- 
trem  ac  magistram  (113).  Respublica,  aut  regnum ,  si  ve- 


(tl2)  Cf.  Benedict.  XIV.  De  synodo  dioec.  lib.  VIII.  cap.  X.  §.  1M5. 

(113)  Atque  heic  sedulo  aninoadvertendom  est  erroneuna  plane  esse  princi- 
pium  quo  non  pauci  pseudo-politici  utuntur,  ut  inferant,  ecclesiam  reipublicae 
debere  subesse  ac  proinde  obtemperare ,  eo  qnod  respublica  admiserit  ecclesiam, 

lint  catholicitatem  servare ,  debent  ecclesiae  subesse  eique 
in  spiritualibus  parere  sicut  privati  omnes.  Christus  quippe 
absque  exceptione  uUa  dixit  Apostolis  ac  proinde  legitimis 

eorum  successoribus  :   «  Euntes  docete  omnes  gentes 

docentes  eos  servare  omnia  quaecumque  mandavi  vobis.» 
iisdemque  contulit  potestatem  legislativam ,  cui  omnes  filii 
obedire  tenentur.  Nec  valet  coarctatio  illa ,  qua  dicitur  , 
utramque  potestatem  independentem  esse  intra  fines  suos. 
Quisnam  erit  iudex  horum  /5mmn  PDubia,  iurgia,  quae- 
stiones  vitari  facile  poterunt ,  si  respublicae  ac  regna  agere 
bona  fide  velint ;  non  autem  si  usurpare  attentaverint  quod 
alienum  est. 

Pace  vero  oratoris  nostri  ,  matrimonium  quod  mere 
civile  dicitur ,  proprie  nil  aliud  est ,  quam  turpis  concu- 
hinatus ,  reprobatus  a  Deo  et  ab  ecclesia  ;  concubinatum 
singillatim  eumque  turpem  vocavit  Pius  IX.  ut  suo  loco 
vidimus.  Itaque  non  alio  nomine  insigniri  coniugium  illud 
potest  et  debet;  nec  nisi  per  vocis  abusum  potest  matri- 
monium  dici,  cum  tale  non  sit.  )  r.i  rrn.ir  '.'n  rAsohoe 

Errat  etiam  orator  dum  putat  dari  in  ecclesia  *pt)Bse 
matrimonium  verura  ac  legitimum  sed  non  raium.  Nam 
hoc  ipso  quod  fidelium  connubium  verum  est  ac  legiti- 
mum  ,  est  etiam  ratum ;  si  ratum  non  fuerit ,  neque  ve- 
rum  erit  neque  legitimum.  Matrimonium  ratum  potest  esse 
licitum  aut  illicitum  ,  ac  fortasse  hoc  significare  voluit 
orator  noster.  Ast  aliud  est  quidpiam  esse  licitum  aut  il- 


Bon  autem  ecclesia  receperil,  seu  adiniserit  reinpnblicam.  Nam  eiusniodi  princi- 
pium  est  conlra  liistoriam.  Velint  nolintciusmodi  horaines,  ecclesia  reipsa  in  sinum 
suum  recepit  regnum ,  aut  rempublicarn ,  et  per  baptismum  cooptavit  sive  priva- 
tos  sive  principes.  Ipsa  contra  principum  voluntatem  regna  penetravit  per  evan- 
gelicara  praedicationera.  Quum  principes  admissi  in  ecclesia  sunt,  ut  plurimum 
iam  magna  subditorum  pars  ad  veram  religionem  transicrat.  Sane  quum  praedica- 
tio  evangelica  disseminari  coepit,  quomodo  principes  exceperant  evangelii  praeco- 
nes?  virgis,  securibus,  equuleis,  omnique  tormentorum  apparatu  acraorte  ipsa. 
Devicti  tandem,  et  ipsi  debuerunt  cervicem  flectere,  et  eos  recepit  ecclesia  admi- 
sitque  ad  sacrum  lavacrum  ct  cooptavit  in  filios  suos. 

Hcitum ,  aliud  vero  esse  validum  aut  invalidum.  Quae- 
stionis  obiectum  vertitur  circa  validitatem  aut  invalidita- 
tem  matrimonii  pure  civilis.  Ecclesia  catholica  docet  illud 
esse  prorsus  invalidum  ubi  tridentinum  decretum  publi- 
catum  est. 

Cum  canonistae  distinguunt  matrimonium  verum  ac  le- 
gitimum  a  matrimonio  rato  ,  hanc  distinctionem  ponunt 
ad  mentem  Innocentii  111.  qui  vocavit  matrimonia  vera , 
adeoque  legitima  ,  quae  ab  infidelibus  contrahuntur ;  rata 
autem  nuncupavit  matrimonia  fidelium,  quia  sunt  praeterea 
sacramenta.  Ex  quo  principio  inferebat  pontifex  sapien- 
tissimus,  matrimonia  infidelium  utpote  tantum  vera,  posse 
dissolvi  per  alterutrius  coniugis  conversionem  ad  religio- 
nem  christianam  ;  contra  vero  raatrimonia  tidelium  con- 
summata ,  utpote  sacramenta ,  nullo  umquam  in  casu  posse 
dissolvi  (114). 

Exinde  patet  ,  ecclesiam  tenere  quidem  uti  validum 
matrimonium  verum  seu  legitimum  inter  infideles  ,  etsi 
non  ratum;  rainime  vero  matrimonium  fidelium,  quod ,  si 
verum  ac  legitimum  sit ,  eo  ipso  est  ratum. 

Quid  traditum  sit ,  aut  etiamnum  tradatur  in  acade- 
mia  taurinensi  de  iure  canonico  plane  ignoro.  Ulud  tamen 
novi  non  omnes  professores  hanc  eandem  tradidisse  doctri- 
nam ,  nec  nisi  a  quibusdam  sedis  apostolicae  adversariis 
ac  iansenianae  factioni  addictis  novitates  coepisse,  quas 
secutus  est ,  immo  et  longe  praetergressus  est  lo.  Nepo- 


(114)  Incap.  VII.  Quanlo  de  divortiis:  Si  alter  infidelium  etc.  et  banc 
exhibet  rationem:  »  Nam  etsi  matrimonium  verutn  inter  intideles  existat,  nont«> 
men  est  raium:  inter  fidelesautem  verum  et  ratum  existit,  quia  sacramentum 
tidei,  quodsemel  estadmissum,  numquam  amittitur,  sed  ratum  efGcit  coniogii 
sacramentum ,  ut  ipsum  in  coniugibus  illo  durantc  perduret.»  Eadcm  ferme  repetit 
in  cap.  C^udemu.f  sub  eodem  titulo  XIX. 

Ubi  notandum  iuxta  Innocentinm ,  matrimonium  fidelium  esse  ratum  et  sa- 
cramentum  quia  baptizati  sunt,  seu  ob  baptismum  ^5<Tcra??jfn^«in  jfdei^  su- 
sceptum,  non  aiifem  ob  benedietionem  sacerdotalem. 

mucenus  Nuytz  cuius  perversa  placita  Pius  IX.  non  ita 
pridem  solemniter  damnavit  (115).  Addo  doctrinam  qua 
traditur  matrimonium  iuxta  leges  uniuscuiusque  regionis 
celebratum,  quamvis  destitutum  charactere  sacramenti,  ve- 
rum  esse  matrimonium,  si  sermo  sit  de  coniugiis  fidelium, 
esse  doctrinam  falsam ,  erroneam  et  anticatholicam. 

Tantum  vero  abest ,  ut  hoc  sit  manifestum  ante  con- 
cilium  tridentinum ,  ut  concilium  potius  anathema  dixerit 
in  eos ,  qui  negaverint  matrimonia  clandestina ,  de  quibus 
disserit  orator ,  ante  concilium  vera  et  rata  esse,  id  est,  ex 
loquendi  ecclesiae  usu ,  vera  esse  sacramenta  (116)  ,  et 
ex  oratore  ipso ,  qui  concedit  hanc  esse  significationem 
matrimonii  rati. 

Hinc  concidunt,  quae  adiicit  orator :  ac  primo  quod 
si  matrimonium  sine  parocho  celebretur  illis  in  locis  in 
quibus  decretum  tridentinum  publicatum  est ,  nullum  qui- 
dem  sit ;  sed  si  alicui  principi  catholico ,  prout  in  Gal- 
Jiis  et  in  Belgio  contigit ,  placeret  aliam  formam  praesti- 
tuere  matrimonio  tamquam  contractui ,  cum  eiusmodi  lex 
fuerit  promulgata ,  matrimonia  ad  eius  normam  celebrata 
€0  ipso  sint  vera  matrimonia  ,  quamvis  non  rata. 

Nam  in  nullius  principis  potestate  est  aliam  praesti- 
tuere    formam   matrimonio  tamquam  contractui  ,  cum  id 

giilij: 

(115)  Totara  hanc  illuviem  novitatum,  quae  postea  invaluerunt  in  athenaeo 

taurinensi,  et  progressum  paucis  complexus  est  cl.  Avogadro  in  cit.  op.  Teorica 
deW istituzione  del  matrimonio,  vol.  I.  cap.  IV.  pag.  47.  not.  (l).  Eam  repetit  a 
duumviris  Pensabene  et  Daguirre,  qui  subVictorio  Amedeo  Il.pugnaverant  contra 
apostolicam  sedem  pro  monarchiae  tribunali  in  Sicilia.  Sub  eiusdem  regis  auspi- 
ciis  AugustaeTaurinorum  fundamcnta  iecerunt  novae  doctrinae.  A  Daguirre  adsciti 
fueruntad  prosequendum  inceptum  opus  alii  eiusdem  furfuris  professores ,  inter 
quos  eminet  Campiani.  Deinde  Chionius  et  Bon  rem  perfecerunt,  ac  novissime 
Nuytz  culmen  imposuit.  Ex  his  fontibus  plerique  deputati  subalpini  ac  senatores 
doctrinam  suara  hauserunt,  qui  propugnarunt  coniugium  civile. 

(116)  En  concilii  verba  sess.  XXIV.  ex  decreto  De  ref.  matrim.  cap.  1. 
« Tamelsi  dubitandum  non  est,  clandestina  matrimonia,  libero  contrahentium  con- 
sensu  facta,  rata  et  vera  esse  matrimonia  quamdiu  ecclesia  ea  irrita  non  fecit,  et 
proinde  iure  damnandi  sint  illi,  ut  eos...synodu8  anaihemate  damnat,  qw  ea 
vera  et  raia  esse  negant  »  etc. 

excedat  eius  facultatem ,  et  soli  ecclesiae  competat ,  ac  si 
id  aliquis  princeps  attentaret,  rem  prorsus  irritam  faceret. 
Contractus  ,  uti  saepius  inculcavimus ,  est  inseparabilis 
a  sacramento  in  coniugiis  christianorum ,  ac  proinde  ubi 
non  est  sacramentum ,  nec  contraclus  habetur.  Imo ,  ut 
centies  animadvertimus  ,  concilium  directe  et  immediate 
irritavit  contractum  inhabiles  ad  consensum  efficiendo  con- 
trahentes.  Quod  si  in  Galliis  et  in  Belgio  lex  sancita  est 
qua  matrimonia  civilia  celebrentur,  ecclesia  huius  I^is 
nullam  rationem  habuit  unquam ,  aut  aliquando  habebit , 
atque  coniugia  eorum  qui  coram  solo  magistratu  civili 
contraxerunt  spectat  uti  nulla ,  atque  ut  concubinatum  le- 
galem ,  non  secus  ac  spectaret  coniugia  mere  civilia ,  quae 
in  Sardiniae  regno  celebrata  fuissent ,  si  proposita  lex 
fuisset  sancita.  Adeoque  eiusmodi  coniugia  ad  normam 
solius  legis  civilis  inita  non  sunt  sive  rata  sive  vera. 

Esto  concilium  tridentinum  suo  decreto  (non  canone) 
non  creasse  dogma,  de  quo  tamen  adhuc  disceptari  posset, 
nam  ecclesia  decreto,  quo  nulla  esse  declarat  clandestina 
matrimonia  ,  per  se  quidem  dogma  fidei  non  enunciat , 
sed  siatuit  et  decermt ,  quod  nemo  infirmum  dicere  potest, 
quin  eo  ipso  dogma  fdei  ( de  potestate  ecclesiae)  neget. 
Verum ,  hoc  praetermisso  ,  quid  inde?  Sola  ne  dogmata 
fidei  obligant  fideles  catholicos?  Nonne  iidem  sub  gravi 
obligantur  ad  leges  disciplinares ,  praesertim  fundamen- 
tales  servandas?  Christus  dedit  ecclesiae  suae  potestatem 
legislatricem ,  quapropter  omnes  eius  filii  legibus  ab  ipsa 
constitutis  se  subiicere  tenentur  ,  sive  ii  sint  principes 
sive  subditi.  Si  igitur  concilium  ,  oratore  ipso  fatente  , 
condidit  canonem,  sive  melius  decretum  disciplinae,  dum 
statuit  formam  celebrandorum  coniugiorum  ,  et  quidem 
sub  nullitatis  poena ,  nemo  est ,  qui  ab  ea  se  subducere 
valeat ;  contrarium  vero  asserere  gravissimus  saltem  error 

Sic  etiam  erroneum  et  anticatholicum  est  quod  adiecit 
orator  ,  concilium  hoc  suo  decreto  actum  effecisse  prin- 
cipatus  proprium  ,  eoque  annuente  et  postulante ;  cum  pla- 
cuerit  principatui ,  poterit  hic  statuere  novam  formam  sub 
nullitatis  poena.  Tota  haec  ,  inquam ,  assertio  erronea  et 
anticatholica  est ,  utpote  damnata  in  Constitut.  dogmatica 
Auctorem  fdei  in  prop.  LIX.  et  LX.  quas  heic  subiicimus: 
In  prop.  LIX.  dicitur  :  «  Declaratio  synodi  (  pistoriensis  ) 
asserens ,  ad  supremam  civilem  potestatem  dumtaxat  ori- 
ginariam  spectare  contractui  matrimonii  apponere  impedi- 
menta  eius  generis,  quae  ipsum  nullum  reddant,  dicunturque 
dirimentia;  quod  ius  originarium  praeterea  dicitur  cum  iure 
dispensandi  essentialiter  connexum;  subiungens:  stipposito 
assensu  vel  conniventia  principum ,  potuisse  ecclesiam  iuste 
constituere  impedimenta  dirimentia  ipsum  contractum  ma- 
trimonii ;  quasi  ecclesia  non  semper  potuerit  ac  possit 
in  christianorum  matrimoniis  iure  proprio  impedimenta 
constituere ,  quae  matrimonium  non  solum  impediant  , 
sed  et  nullum  reddant  quoad  vinculum,  quibus  christiani 
obstricti  teneantur  etiam  in  terris  infidelium,  in  eisdemque 
dispensare ;  canonum  3.  4.  9.  12.  sessionis  24.  concilii 
tridentini  eversiva ,  haeretica  (117).»  Propositio  vero  LX. 
haec  est  :  «  Item  rogatio  synodi  ad  potestatem  civilem , 
ute  numero  impedimentorum  tollat  cognationem  spiritualem, 
atque  illud  quod  dicitur  publicae  honestatis,  quorum  origo 
reperitur  in  collectione  lustiniani,  tum  ut  restringat  impe- 
dimsntum  affnitatis  et  cognationis  ex  quacumque  licita  vel 
illicita  coniunctione  provenientis  ad  quartum  gradum  iuxta 
civilem  computationem  per  lineam  lateralem  et  obliquam, 
ita  tamen ,  ut  spes  nulla  relinquatur  dispensationis  obti- 
nendae;  quatenus  civili  potestati  ius  attribuit  sive  abro- 

,  ^.  (1 17)  Si  haeretica  est  doctrina  synodi  pistoriensis,  eo  quod  sit  eversiva  <*• 
n6num  3.  4.  9.  12.  ergo  eiusmodi  canones  sunt  dogmatici,  non  autem  disciplina* 
res  tantum.  Nam  haeretica  est  doctrina,  quac  opponitur  fidci  dngmati. 

gandi ,  slve  restringendi  impedimenta  ecclesiae  auctoritate 
constituta  ,  vel  comprobata  ;  item  qua  parte  supponit , 
ecclesiam  per  potestatem  civilem  spoliari  posse  mte  suo 
dispensandi  super  impedimentis  ab  ipsa  constitutis  vel 
comprobatis»  Libertatis  ac  potestatis  ecclesiae  suhversiva , 
tridentino  contraria  ,  ex  haereticali  supra  damnato  princi- 
pio  profecta  (118).» 

Tales  nempe  sunt  fontes  ex  quibus  orator  ac  senator 
doctrinam  suam  hausit ,  nempe  ex  apostata  DeDominis, 
ex  Launoio ,  ex  iansenistica  synodo  pistoriensi ,  cuius  pro- 
positiones  tamquam  haereticae  vel  erroneae  hac  in  parte 
confixae  sunt.  Itaque  erroneum  atque  anticatholicum  est 
affirmare ,  posse  principatum ,  cum  ei  placuerit ,  statuere 
novam  matrimonii  formam  contrariam  illi  quam  tridenti- 
num  constituit ,  aut  etiam  ab  illa  diversam ;  erroneum  et 
anticatholicum  est  affirmare  defectum  sacramenti  in  ma- 
trimoniis  ,  quae  inita  fuerint  iuxta  solam  legem  civilem 
causam  esse  ut  eiusmodi  connubia  censeri  debeant  quidem 
ut  non  rata,  sed  tamen  ut  legitima  ac  vera  (119).  Quae 


(llS)  Et  hic  aniniadverto  doctrinam  hac  in  propositione  damnatam  earodem 
prorsus  esse,  quam  orator  noster  adstruit.  Tam  altas  radices  Qgerat  in  illo  archi- 
gymnasio  taurinensi  doctrina  pistoriensis  et  febroniana  ! 

(119)  Haec  ipsa  placet  confirmare  ineluctabili  etiam  Pii  VII.  auctorifate 
in  Instructione  nuntio  apostolico  in  Polonia  dafa  an.  1808.  Inea  summus  pontifex 
graviter  queritur  de  agendi  ratione  episcopi  varsoviensis  dicens:  « In  matrimoniis 
catholicis...contractu8  civiles,  divortia  civilia,  sententias  civiles,  a  civili  lege 
praescripta  agnoscendo  episcopus  catholicus ,  Principi  potestatem  in  sacramenta 
et  disciplinam  ecclesiasticam  concedit,  et  admittit  principem  posse  /ormam  et 
ritusmutare,  canones  abrogare,  Ubertatem  ecclesiae  violare,  conscientias 
turbare,  proindeque  eamdem  potestatem  habere  absolutam  in  res  et  causas  mere 
ecclesiasticas...  et  ex  natura  sua  a  potestatc  ciavium  pendentes,eumdemque  posse 
manus  thuribulo  imponere,  atquc  suis  legibus  canonibus  ecclesiae  dominari....  Er- 
ror  est,  matrimonium  contractum  civilem  reputare,  praesertim  ex  quo  matri- 
monium  sub  lege  evangelica  ad  dignitatem  sacramenti  fuit  elevatum ,  et  ideo  res 
sacra,  atque  ex  natura  sua,  et  quoad  valorem  suum  ab  omni  specie  legum  pro- 
fanarum  independens  factum  est."  Apud  Roskov^ny  Monumenia  catholica 
pro  independentia  potestatis  ecclesiasticae  ab  imperio  civili.  Quinque  eccle- 
siis  1847.  tom.  II.  pag.  152  seqq. 

28 

cum  ita  sint,  plane  consequitur,  si  qua  inita  fuerint  con- 
iugia  mere  civilia ,  illa  non  constituere  nisi  verum  ac  ratum 
concubinatum ,  nempe  concubinatum  legalem  deteriorem 
concubinatu  vulgari,  saltem  quoad  effectus.  Nam  qui  ver- 
santur  in  simplici  concubinatu ,  norunt  ac  profitentur  se 
male  agere,  atque  ut  plurimum  resipiscunt;  contra  vero 
qui  in  concubinatu  legali  vivunt  contecti  matrimonii  pal- 
lio,  iactant  se  matrimonio  esse  coniunctos,  eoque  iuxta 
adversarium  vero  ac  legitimo,  adeoque  longe  difficilius  se 
ab  eiusmodi  nexibus  extricant. 

In  eo  vero,  quod  adiecit  orator,  nullam  haberi  le- 
gem  sive  divinam  sive  humanam  ,  quae  praecipiat  con- 
cursum  sacramenti  ad  valorem  coniugii ,  reponimus  'primo 
legem  hanc  haberi  in  decreto  concilii  tridentini ,  quo  ir- 
ritantur  matrimonia  omnia  non  celebrata  iuxta  formam  a 
se  praescriptam  ubicumque  decretum  illud  fuerit  publi- 
catum.  Reponimus  secundo  iterum  hanc  legem  haberi  in 
anathemate  prolato  ab  eodem  concilio  in  eos  qui  nega- 
verint  esse  vera  et  i^ata ,  idest  sacramenta  ,  coniugia  clan- 
destina ,  quamdiu  ecclesia  irrita  ea  non  fecerit.  Reponi- 
mus  tertio  necessariam  non  esse  legem  aliquam  afFerre 
dum  de  eo  agitur ,  quod  oritur  ex  ipsa  rei  natura  ;  ut 
in  casu  nostro  in  quo  contractus  et  sacramentum  unum 
idemque  revera  sunt ,  ita  ut  unus  sine  altero  haberi  ne- 
queat ,  ac  si  alterum  desit  alterum  abesse  necesse  sit. 
Hinc  negatur  hypothesis  adversarii  in  qua  ipse  assu- 
mit  posse  in  coniugiis  christianis  contractum  coniugalem 
existere  sine  sacramento ;  et  denuo  concludimus  contractum 
mere  civilem  non  esse  contractum  connubialem ,  sed  con- 
ventionem  ad  concubinatum  ineundum. 

Exinde  patet  falsum  esse  corollarium  ,  quod  orator. 
deducit  ex  falsis  principiis ,  id  est ,  neque  oportere ,  ne- 
que  decere  ut  lex  civilis  actum  religiosum  in  coniugio 
praescribat  suh  poena  nullitatis;  nam   omnino  decet ,  ut 

regimen  civile ,  si  velit  rite  officio  suo  fungi ,  ubi  religio 
catholica  est  lex  regni  vel  reipublicae  ,  efficiat  ut  a  ci- 
vibus  ea ,  quae  ad  religionem  spectant ,  serventur.  Debet 
enim  potestas  civilis  ecclesiae  praesto  esse  in  iis  omnibus, 
quae  eius  muneris  sunt  ,  et  ab  ipsa  poscit  ecclesia.  Si 
sermo  sit  de  aliqua  statuenda  lege  circa  matrimonium 
sub  poena  nullitatis ,  certe  civilis  auctoritas  statuere  eam 
non  potest,  cum  hoc  excedat  limites  eiusdem  auctoritatis, 
potest  vero  utique  et  debet  legem  eiusmodi  ab  ecclesia 
latam  omni  praesidio  servare  ac  tueri. 

Ideo  vero  dici  nequit  haereticus ,  aut  schismaticus  qui 
tenet  doctrinam  de  separatione  seu  de  separabilitate  inter 
contractum  et  sacramentum ,  quia  nulla  hac  de  re  data 
fuit  expressa  ac  formalis  ab  ecclesia  definitio.  Verum  eius- 
modi  definitionis  defectus  non  impedit  quominus  doctrina 
dici  non  debeat  falsa ,  erronea  et  ecclesiae  doctrinae  ac 
praxi  contraria ,  et  qui  eam  profitetur ,  temerarius ,  atque 
a  germana  ecclesiae  catholicae  doctrina  alienus.  Praeter 
haeresis ,  aut  schismatis  notas ,  plures  aliae  censoriae  no- 
tae  seu  censurae  sunt  quibus  propositiones ,  aut  doctrinae 
notantur,  ex.  gr.  c?e  haeresi  suspectae ,  haeresi  proximae, 
sapientes  haeresim,  temerariae ,   erroneae  etc.  .n 

Neque  ad  hoc  necessario  requiritur  concilii  oecume- 
nici  declaratio ,  quum  non  minus  sit  infallibilis  ecclesia 
dispersa ,  quam  in  concilio  congregata.  Romanus  ponti- 
fex  ecclesiae  caput  satis  aperte  innumeris  prope  actibus 
veram  ecclesiae  hac  de  re  exposuit  doctrinam ,  ut  ex  al- 
latis  documentis  constat.  Nec  proinde  necesse  est,  ut  hac 
de  causa  immutetur  iurisprudentia. 

Sic  opus  pariter  non  est  constituere  ut  solum  ma- 
trimonium  ratum,  non  autem  mere  legitimum,  ut  orato- 
ris  phrasi  utamur,  producat  effeclus  civiles.  Quod  enim 
vocatur  mere  legitimum ,  non  est  verum  matrimonium. 
Viderint  porro  administratores  regni  vel  reipublicae  catho- 

licae  an  deceat  ac  expediat  tribuere  effectus  civiles  con- 
iugibus,  qui  degunt  in  concubinatu. 

Ante  concilium  tridentinum  coniugia  clandestina  non 
contrahebantur ,  ut  opinatur  adversarius ,  iuxta  leges  ci- 
viles.  Absurdum  quippe  est  dicere  ad  normam  civilium 
legum  celebratum  fuisse  coniugium ,  quod  contrahebatur 
secreto,  ac  sine  ullis  testibus;  et  hac  dc  causa  tot  orie- 
bantur,  ut  vidimus,  scandala  et  incommoda  quibus  fiebat, 
ut  non  pauci  separati  a  vera  coniuge ,  cum  alia  coniuge- 
rentur  in  facie  ecclesiae  ac  in  perpetuo  adulterio  viverent, 
ut  silentio  praeteream  nuspiam  fere  tunc  temporis  leges  ci- 
viles  de  quibus  agitur,  viguisse,  ac  rationem  contrahendi 
coniugia  clandestina  maxime  fuisse  idoneam  ad  leges 
civiles  eludendas. 

Insuper  assumit  adversarius  ut  certum,  quod  iuxta 
catholicam  doctrinam  est  prorsus  falsum:  scilicet  assu- 
mit  coniugiis  illis  clandestinis  defuisse  sacramenti  digni- 
tatem;  at  vero,  uti  ostendimus,  ecclesia  illa  habuit  tam- 
quam  vera  sacramenta.  Sic  etiam  falsum  est  quod  ipse 
rursum  affirmat,  ecclesiam  ea  non  habuisse  ut  illicita, 
inhonesta  ac  turpia;  siquidem  concilium  tridentinum  con- 
trarium  plane  testatur,  dum  profitetur  ecclesiam  Dei  ex 
iustissimis  causis  illa  semper  detestatam  esse  atque  pro- 
hihuisse. 

Absonum  porro  est  et  erroneum  quod  adiecit  orator, 
posse  etiam  post  concilium  tridentinum  legitime  celebrari 
matrimonia  ,  si  princeps  catholicus  velit  in  regno  suo 
formae  a  concilio  praestitutae  aliam  subrogare,  si  idem  fi- 
nis  obtineatur  impediendi  matrimonia  clandestina:  ecquis 
enim  princeps  sive  catholicus  sive  acatholicus  potest  sibi 
arrogare  potestatem  supra  concilium  oecumenicum  ,  seu 
supra  ecclesiam  universalem ,  proponendo  aliam  formam 
ab  ea  diversam  quam  ecclesia  constituit  ?  Qui  hoc  im- 
prudens  blaterat,  palam  se  ignorare  patefacit  hanc  doctri- 

nam  uti  haereticam  fuisse  in  Constitut.  Auctorem  fidei 
damnatam  propp.  LIX  et  LX.  quas  paulo  ante  recitavi- 
mus;  in  quibus  haereticali  nota  configitur  pistoriensium 
doctrina,  qua  tribuitur  principibus  potestas  immutandi, 
abolendi  aut  substituendi  impedimenta  matrimonium  diri- 
mentia. 

Miror  vero  potuisse  oratorem  subalpinum  etiam  atque 
etiam  affirmare  matrimonia  clandestina  ante  concilium 
tridentinum  non  fuisse  rata,  cum  aperte  hoc  ipsum  con- 
cilium  anathema  in  eos  pronunciaverit  qui  negaverit  fu- 
isse  vera  et  rata,  ac  tamdiu  vera  et  rata  permanere  quam- 
diu  non  fuerit  suum  decretum  promulgatum ,  prout  reipsa 
talia  adhuc  eam  vim  habent  iis  omnibus  in  locis  in  qui- 
bus  nondum  est  publicatum. 

Quod  autem  asserit  de  concilio  sanciente  illum  canonem 
(decretum)  ob  delegationem  principum  ,  duplici  eoque  gra- 
vissimo  errore  nititur ,  altero  facti,  iuris  altero.  Error 
facti  est,  quod  card.  Lotharingius  dum  rogavit  concilium 
ut  irritaret  coniugia  clandestina  ob  innumera  pene  mala, 
quae  exinde  dimanabant,  transtulerit  in  concibum  pote- 
statem ,  qua  princeps  natura  est  instructus.  Porro  tan- 
tum  abest  ut  Galliarum  rex  censuerit  per  oratorem  suum 
cardinalem  Lotharingium  delegare  potestatem  suam  con- 
cilio  ,  ut  statueret  illud  dirimens  impedimentum ,  quin 
potius  enixis  precihus  concilium  rogaverit,  ut  dignaretur 
eiusmodi  matrimonia  irrita  facere.  Idque  non  sine  ingen- 
tibus  difficultatibus  obtinuit  laudatus  cardinalis  a  concilii 
patribus ,  quorum  aliqui  in  negante  sententia  perstiterunt 
pene  usque  ad  sessionis  illius  finem  (120).  Id  ne  est  trans- 
mittere  potestatem  in  alterum  ,  an  verius  agnoscere  ac  pro- 
fiteri  se  hac  potestate  plane  esse  destitutum  ?  Accedit , 
quod  card.  Lotharingius  duo  regis  sui  nomine  a  conci- 
lio   postulaverit ,    tum   irritationem   coniugiorum  clande- 

(120)  Cf.  Pallavic.  op.  et  loc.  cit. 

stinorum ,  tum  filiorum  familias  ,  quae  obnitentibus  aut 
insciis  parentibus  inirentur.  Ex  his  alterum  concessit  con- 
cilium  ,  alterum  recusavit ;  quinimo  decrevit  falso  non- 
nullos  affrmare  matrtmoma  a  filns  familias  sine  consensu 
parentum  contracta  irrita  esse,  et  parentes  ea  rata  vel  ir- 
rita  facere  posse. 

Cum  hae  praemissae  sint  falsae,  falsum  quoque  con- 
sequens  esse  necesse  est  ,  quod  in  illis  continetur  , 
scilicet  posse  principes  illam  potestatem  revocare  iuxta 
temporum  exigentias  ,  in  quo  consistit  alter  error  quem 
vocavimus  iuris.  Principes  enim  revocare  non  possunt , 
quod  numquam  concesserunt ,  aut  concedere  potuere,  cu- 
iusmodi  eam  esse  vidimus  potestatem ,  quam  senator  no- 
ster  iisdem  tribuit. 

Quemadmodum  vero  sub  finem  disceptationis  suae 
idem  orator  adiecit :  «  Repeto ,  id  iamdiu  in  Galliis  et  in 
Belgio  locum  habuisse,  quin  eiusmodi  coniugiis  legitimis 
turpe  concubinatus  nomen  inditum  fuerit , »  ita  et  nos  ite- 
rare  debemus ,  quod  iam  diximus ,  videlicet  non  agi  de 
facto  sed  de  iure :  plura  sunt  quae  fiunt ,  quae  tamen 
fieri  legitime  non  possunt.  Ecclesia  nequit  vim  obiicere 
iis ,  qui  vi  abutuntur ,  ut  contra  ius  et  fas  multa  consti- 
tuant.  Si  interdum  necessitate  compulsa  apostolica  se- 
des  dissimulare  ad  tempus  cogitur  ,  non  ideo  approbat , 
quae  improbanda  sunt:  novit  ecclesia  tempus  tacendi  et 
tempus  loquendi  :  functa  est  munere  suo  prout  rerum  ac 
temporum  adiuncta  exposcebant.  Quod  si  gubernia  aurem 
non  praebent ,  ipsa  viderint :  non  ideo  res  licita  efficitur, 
neque  inde  sequitur  alias  sive  respublicas  sive  regna  licite 
posse  illa  imitari.  Ceterum  concubinatus  nomen  legitimis 
huiusmodi  connuhiis  a  Pio  IX.  aperte  inditum  fuisse  plu- 
ries  diximus ,  quum  docuit :  « inter  fideles  matrimonium 
dari  non  posse,  quin  uno  eodemque  tempore  sit  sacramen- 
tum,  atque  idcirco  quamlibet  aliam  inter  christianos  viri 

et  mulieris  praeter  sacramentum  coniunctionem ,  cuius- 
CHMQUE  ETiAM  civiLis  LEGis  VI  FACTAM  ,  nihil  aliud  osse  nisi 
turpem  atque  exitialem  conccbinatum  ab  ecclesia  tantopere 
damnatum ,  ac  proinde  a  coniugali  foedere  sacramentum 
separari  numquam  posse  (121).» 

Hinc  patet  quid  respondendum  sit  alteri  oratori,  qui 
ideo  legem  tuetur  esse  catholicam ,  quia  de  fide  non  est 
doctrina  ,  quae  de  contractu  ac  sacramento  unam  eam- 
demque  rem  efficit ,  et  quia  contraria  etiam  opinio  est 
satis  catholica.  Nimirum  doctrina ,  quae  de  contractu  et 
sacramento  unam  eamdemque  rem  efficitest  doctrina  vera, 
certa,  et  catholica,  ac  tradita  assertaque  solemniter,  ut 
modo  vidimus ,  ab  apostolica  sede  iuxta  perpetuum  eccle- 
siae  sensum  in  coniugiis  christianorum.  Hoc  nobis  satis 
est.  Si  qua  sit  tolerata  quorumdam  opinio  contraria ,  ea 
est  falsa,  doctrinae  apostolicae  sedis  adversans ,  nec  pro- 
inde  satis  cathx)lica ,  imo  nullo  modo  catholica  est. 

Quod  demum  alter  orator  protulit ,  nempe  legem  pro- 
positam  non  loqui  nisi  de  coniugiis  legitimis ,  concilium 
vero  de  his  non  disserere ,  facili  negotio  refellitur.  Sane 
quanam  ratione  lex  loqui  potest  de  coniugiis  legitimis  , 
si  alia  non  dantur  coniugia  legitima  praeter  ea  ,  quae 
coram  ecclesia  celebrantur  ?  At  forte  orator  ea  voce  si- 
gnificare  voluit  coniugia  legalia,  quae  scilicet  a  sola  lege 
civili  probantur.  Ast  eiusmodi  coniugia  non  agnoscuntur 
ab  ecclesia,  quae  ea  omnia  omnino  respuit  ut  irrita  ac 
nulla:  atque  ex  hoc  ipso  patet  propositam  legem  esse  im- 
probandam  tamquam  anticatholicam ,  utpote  quae  aucto- 
ritati  oecumenici  concilii  adversetur. 

Itaque  hoc  semper  alta  mente  repostum  tenendum  est, 
non  alia  dari  vera  ac  legitima  coniugia ,  quam  quae  ab 
ecclesia  admissa  sunt  ac  probata.  In  illis  igitur  regionibus 

(121)  Pii  IX.  P.  M.  Acta.  Par.  1.  i  855.  p.  3«».  Allocut.  in  contisl.  secret. 
babiU<iie37.Sept.  1852. 

in  quibus  decretum  tridentinum  publicatum  non  est,  va- 
lida  sunt  matrimonia  clandestina  ,  quia  vera  ac  rata  eadem 
declaravit  ecclesia ;  at  ubicumque  illud  decretum  publica- 
tum  est ,  coniugia ,  quae  iuxta  formam  a  concilio  prae- 
scriptam  celebrata  non  fuerint ,  irrita  sunt  atque  invalida, 
quidquid  tandem  lex  civilis  statuerit.  Matrimonium  quod 
inscio  prorsus  civili  magistratu  coram  duobus ,  aut  tribus 
testibus  ,  et  coram  parocho  etiam  invito  celebretur,  va- 
lidum  est  ac  ratum  :  quod  si  non  solum  magistratibus 
civilibus  adstantibus ,  sed  coram  universo  senatu  ,  ac  tota 
etiam  spectante  civitate  ,  absente  ordinario  vel  parocho 
aut  sacerdote  ab  eodem  deputato ,  attentaretur  coniugium, 
nullum  ac  irritum  esset  omnino,  nec  matrimonium,  sed 
concubinatus  foret. 

Ac  de  his  rebus  nos  hactenus  loquutos  satis  sit ;  ul- 
terius  progredi  potuissemus  ,  finem  tamen  quem  nobis 
proposuimus  assecutos  nos  esse  confidimus  ,  ostendere 
scilicet  quantum  ex  omni  parte  habendum  sit  et  antichri- 
stianum  et  anticatholicum ,  quod  communiter  appellamus 
matrimonium  civile  ubicumque  concilium  tridentinum  so- 
lemniter  publicationem  habuit.  Inquisivimus  in  eiusdem 
civilis  matrimonii  naturam ,  unde  natum ,  quamque  late 
progressum  fuerit.  Excussimus  et  legem  in  se  et  in  con- 
sectariis ,  quae  illam  comitantur.  Demum  nullum  neglexi- 
mus  argumentorum,  quibus  legis  fautores  et  in  comitiis 
electivis ,  et  in  senatu  subalpino  omni  studio  contenderant 
demonstrare  convenientiam  legis  ipsius ,  quamque  utilis 
foret  subalpinis  ,  si  communi  suffragio  probaretur.  Quo 
in  loco  vidimus  cavillationes  et  fraudulenta  artificia  qui- 
bus  in  argumentando  usi  sunt. 

Non  ideo  cuiusquam  nomini  detrahere  voluimus,  aut 
quempiam  laedere.  Satis  enim  novimus ,  quod  cum  fer- 
vet  disputatio,  incalescunt,  agitantur,  atque  veluti  impetu 
efferuntur  animi  et  veritatem  saepius  non  vident.  At  si- 

mul  animi  quievere ,  locum  ratio  iterum  usurpat,  et  tuno 
argumenta  quae  prius  ineluctabilia  videbantur ,  qualia 
sunt  cognoscuntur ,  nullius  videlicet  ponderis ,  nuUius  vir- 
tutis.  Quare  affirmare  minime  dubitamus  non  paucos  eo- 
rum,  qui  tam  vehementer  pugnarunt  pro  lege  matrimonii 
civilis,  ipsam  nunc  repudiare.  Interea  nobis  satis  erit 
veritatem  propugnasse ,  et  ecclesiae  Christi  aliquid  obse- 
quii  exhibuisse. 

